
Cuprins 



ASTROLOGIA - DEFINIŢIE - ISTORIC .......................................................................... 11 


ZODIACUL - prezentare simbolică ............................................................................... 25 


Semne zodiacale .......................................................................................................... 28 


BERBECUL (Aries) ................................................................................................ 28 


TAURUL (Taurus) .................................................................................................. 28 


GEMENII (Geminii) ................................................................................................ 29 


RACUL (Cancer) .................................................................................................... 30 


LEUL (Leo) ............................................................................................................ 31 


FECIOARA (Virgo) ................................................................................................. 32 


BALANŢA (Libra) ................................................................................................... 33 


SCORPIONUL (Scorpius) ....................................................................................... 34 


SĂGETĂTORUL (Sagittarius) ................................................................................. 34 


CAPRICORN (Caper) .............................................................................................. 35 


VĂRSĂTORUL DE APĂ (Aquarius) ......................................................................... 36 


PEŞTII (Pisces) ...................................................................................................... 37 


Semnele zodiacale după deosebita lor fire .................................................................... 39 


Împărţire după tipul temperamental al semnelor ...................................................... 39 


Împărţire din punct de vedere al sezoanelor .............................................................. 40 


Împărţire după caracterul sexual al semnelor ........................................................... 41 


Împărţirea semnelor zodiacale în raport cu înrâurirea planetelor ............................... 42 


Împărţirea semnelor zodiacale după diferite alte criterii ............................................. 42 


Rezumatul general al caracterelor semnelor zodiacale ............................................... 43 


PLANETELE ................................................................................................................ 44 


SOARELE ............................................................................................................. 44 


LUNA .................................................................................................................... 45 


MERCUR .............................................................................................................. 46 


VENUS ................................................................................................................. 47 


MARTE ................................................................................................................. 48 


JUPITER ............................................................................................................... 48 


SATURN ............................................................................................................... 49 


URANUS ............................................................................................................... 50 


NEPTUN ............................................................................................................... 51 


PLUTO .................................................................................................................. 52 


Planetele în semnele zodiacale .................................................................................. 52 


Planetele în Berbec ............................................................................................... 53 


Planetele în Taur ................................................................................................... 55 


Planetele în Gemeni .............................................................................................. 57 


Planetele în Rac .................................................................................................... 59 


Planetele în Leu .................................................................................................... 61 


Planetele în Fecioară ............................................................................................. 62 


Planetele în Balanţă .............................................................................................. 64 


Planetele în Scorpion............................................................................................. 66 


Planetele în Săgetător............................................................................................ 68 


Planetele în Capricorn ........................................................................................... 70 


Planetele în Vărsătorul de Apă ............................................................................... 72 


Planetele în Peşti ................................................................................................... 74 


Planetele după deosebita lor fire .................................................................................. 77 


Planetele după locul lor ceresc .............................................................................. 77 


Planetele clasificate din punctul de vedere al vitezei ............................................... 78 


Planetele din punct de vedere al stării lor pe cercul zodiacal ...................................... 78 


Deosebirea planetelor după sex ............................................................................. 78 


Planete bune şi planete rele (în sens larg) .............................................................. 79 


CASELE ASTROLOGICE .............................................................................................. 80 


Ascendentul .......................................................................................................... 83 


Casa I ................................................................................................................... 85 


Casa a II-a ............................................................................................................ 88 


Casa a III-a ........................................................................................................... 91 


Casa a IV-a ........................................................................................................... 95 


Casa a V-a ............................................................................................................ 98 


Casa a VI-a ......................................................................................................... 101 


Casa a VII-a ........................................................................................................ 104 


Casa a VIII-a ....................................................................................................... 108 


Casa a IX-a ......................................................................................................... 111 


Casa a X-a .......................................................................................................... 114 


Casa a XI-a ......................................................................................................... 118 


Casa a XII-a ........................................................................................................ 121 


Clusterum de planete în casele horoscopice ............................................................ 123 


Clusterum de planete în semnele zodiacale ............................................................. 126 


Semnele interceptate în casele horoscopice ............................................................. 128 


Stăpânii caselor horoscopului în diferite case ......................................................... 135 


Casele astrologice derivate ...................................................................................... 147 


ASPECTELE PLANETARE .......................................................................................... 158 


Aspectele Ascendentului...................................................................................... 166 


Aspectele Mijlocului Cerului ................................................................................ 167 


Aspectele Soarelui cu celelalte planete ................................................................. 168 


Aspectele Lunii cu celelalte planete...................................................................... 171 


Aspectele lui Mercur cu celelalte planete .............................................................. 173 


Aspectele lui Venus cu celelalte planete ............................................................... 175 


Aspectele lui Marte cu celelalte planete ................................................................ 176 


Aspectele lui Jupiter cu celelalte planete.............................................................. 177 


Aspectele lui Saturn cu celelalte planete .............................................................. 178 


VARIA ....................................................................................................................... 180 


Noduri lunare ..................................................................................................... 180 


Stele fixe ............................................................................................................. 180 


Punctele senzitive................................................................................................... 181 


a) Pars Fortuna - simbol .................................................................................... 181 


b) Punctul senzitiv de boală sau de moarte - simbol ........................................... 183 


c) Punctul senzitiv al dragostei – simbol ............................................................. 183 


d) Punctul senzitiv al voiajului - simbol - ............................................................ 184 


e) Punctul senzitiv al averii .................................................................................. 184 


f) Punctul senzitiv al averii imobiliare .................................................................. 184 


g) Punctul senzitiv al mariajului. ......................................................................... 184 


h) Punctul senzitiv al scandalului ........................................................................ 184 


i) Punctul senzitiv al faimei ................................................................................. 184 


j) Punctul senzitiv al părintelui ............................................................................ 185 


l) Punctul senzitiv al mamei................................................................................. 185 


m) Punctul senzitiv al copiilor .............................................................................. 185 


n) Punctul senzitiv al fraţilor şi surorilor .............................................................. 185 


o) Punctul senzitiv al ocultismului ....................................................................... 185 


p) Punctul senzitiv al Astrologiei .......................................................................... 185 


Coeficienţii temperamentali .................................................................................... 185 


CLIMATUL HOROSCOPULUI. VEDERE DE ANSAMBLU. GENERALITĂŢI ................. 190 


INTERPRETAREA DETALIATĂ A HOROSCOPULUI ..................................................... 194 


Însuşiri psiho-temperamentale. Caracter ................................................................ 194 


Sănătate. Boli ........................................................................................................ 195 


Averea ................................................................................................................... 197 


Fraţi, surori. Voiajuri mici. Înscrisuri ..................................................................... 199 


Tatăl. Căminul ....................................................................................................... 201 


Instincte ................................................................................................................ 202 


Munca obligatorie. Servitori. Animale mici .............................................................. 204 


Căsătoria. Asociaţiile. Duşmanii făţişi. Procesele ..................................................... 205 


Moartea. Moştenirile. Metamorfoza ......................................................................... 208 


Moartea violentă ................................................................................................. 209 


Pedeapsa capitală ............................................................................................... 209 


Moarte prin cuţit ................................................................................................. 210 


Moarte prin spânzurare ....................................................................................... 210 


Moarte prin înec ................................................................................................. 210 


Moarte prin otrăvire ............................................................................................ 210 


Moarte prin foc ................................................................................................... 211 


Lungile călătorii. Visurile. Activitatea înalt intelectuală şi spirituală ........................ 211 


Carieră. Situaţie socială. Onoruri. Distincţii ............................................................ 214 


Prietenii. Protectorii................................................................................................ 215 


Duşmani ascunşi. Prigoană. Puşcăria ..................................................................... 217 


Sfârşitul vieţii ........................................................................................................ 218 


Lectură specială. Horoscop derivat ......................................................................... 219 


Tatăl. Mama. Străbunii ....................................................................................... 219 


Unchi şi mătuşi .................................................................................................. 220 


Soţia sau soţul. Mai multe căsătorii ..................................................................... 220 


Socrul. Soacra .................................................................................................... 220 


Gineri. Nurori ..................................................................................................... 220 


Nepoţi Strănepoţi ................................................................................................ 221 


Fraţi. Cumnaţi şi nepoţi de frate .......................................................................... 221 


Interpretarea derivată ............................................................................................ 221 


Varia ..................................................................................................................... 222 


Pietre Preţioase ................................................................................................... 222 


Metale ................................................................................................................ 223 


Culori ................................................................................................................. 224 


Zile favorabile ..................................................................................................... 224 


Numere............................................................................................................... 224 


DIRECŢIILE .............................................................................................................. 228 


Direcţiile simbolice ................................................................................................. 228 


Diagrama existenţei ............................................................................................... 234 


Interpretarea direcţiilor .......................................................................................... 236 


Direcţiile Ascendentului ...................................................................................... 236 


Direcţiile Mijlocului Cerului ................................................................................. 238 


Direcţiile Soarelui ............................................................................................... 239 


Direcţiile Lunii .................................................................................................... 241 


Direcţiile lui Mercur ............................................................................................ 241 


Direcţiile lui Venus ............................................................................................. 242 


Direcţiile lui Marte .............................................................................................. 243 


Direcţiile lui Jupiter ............................................................................................ 243 


Direcţiile lui Saturn ............................................................................................ 244 


Direcţiile lui Uranus ............................................................................................ 244 


Aplicaţie practică în cazul horoscopului nostru Tălmăcirea diferitelor direcţii .......... 244 


REVOLUŢIA SOLARĂ ................................................................................................ 246 


Interpretarea horoscopului anual ........................................................................... 246 


Interpretare detaliată .......................................................................................... 248 


Calculul Revoluţiei solare .................................................................................... 249 


Partitura Revoluţiei Solare ................................................................................... 251 


Revoluţia lunară şi a tuturor celorlalte planete ....................................................... 253 


Horoscopul zilei ..................................................................................................... 253 


TRANZITE. CONSTELAŢII CARE SE REÎNTORC ......................................................... 254 


Durata tranzitelor ............................................................................................... 257 


Tălmăcirea tranzitelor ......................................................................................... 257 


Tranzitele Soarelui .............................................................................................. 257 


Tranzitele Lunii ................................................................................................... 258 


Tranzitele lui Mercur ........................................................................................... 258 


Tranzitele lui Venus ............................................................................................ 259 


Tranzitele lui Marte ............................................................................................. 260 


Tranzitele lui Jupiter ........................................................................................... 261 


Tranzitele lui Saturn ........................................................................................... 263 


Tranzitele lui Uranus .......................................................................................... 265 


Tranzitele lui Neptun........................................................................................... 267 


Aplicaţia practică a tranzitelor ............................................................................. 268 


Diagrama tranzitelor ........................................................................................... 268 


Tranzite pe epoci scurte. Tranzite zilnice .............................................................. 269 


ASTROGRAME INTERPRETATE .............................................................................. 339 


IN MEMORIAM ....................................................................................................... 370 


STUDIU ASUPRA MALADIILOR.................................................................................. 393 


Bolile desluşit din tradiţia biblică ........................................................................... 393 


Prima categorie: boli având drept cauză alterări psihice ....................................... 393 


A doua categorie: boli date pentru ocolirea altor fatalităţi ..................................... 395 


A treia categorie: boli date pentru spiritualizare ................................................... 396 


Ipotezele noastre privite din punct de vedere astronomic ...................................... 396 


ÎN LOC DE ÎNCHEIERE: UN ÎNDREPTAR ................................................................... 398 


ÎN LOC DE PREFAŢĂ 


„Cunoşti, tu, pravilele cerului? Îndeplineşti tu, pe pământ, 


scriptura lor?” Biblia. Iov. 38-33. 


Tratatul de Astrologie pe care-l dau publicităţii constituie, în primul rând, cinstirea unei 


vechi făgăduieli făcute cititorului cărţii mele „Cer şi destin”, apărută în 1941. Timp de şase ani 


am avut această lucrare în vârful condeiului, însă ani şovăit mult înainte de a o scrie, şi 


aceasta din două motive. 


Am încercat mai întâi o ezitare din punctul de vedere al sensului pe care trebuia să-l dau 


învăţăturii astrologice: inegalabilă disciplină pentru a iscodi viitorul, sau altceva, nebănuit de 


profund? 


În al doilea rând, aveam de ales între o factură tehnică greoaie şi savantă, aceea a 


politehniştilor francezi, şi alta relativ simplă, care nu. pierde nimic din maiestatea 


ştiinţifico-matematică ce se proiectează asupra Astrologiei. 


Învingând astăzi aceste ezitări, mă socot despărţit de toţi autorii moderni - cu mica 


excepţie a lui Max Heindel, astrologul rosecrucian - şi de linia lor de gândire astrologică. Să mă 


explic. 


Toţi misticii care s-au consacrat acestei nobile discipline s-au lovit de stânca 


liber-arbitrului sau a fatalismului. Vâslaşi nepricepuţi, au încercat s-o ocolească, arborând fie 


un liber arbitru ţărmurit, fie o influenţă astrală capricioasă, dar cârmuită de vrerea omului. 


Alţii au promovat ideea unui fatalism pustiitor. Aceste maniere foarte comode pentru 


simplificarea sistemului de gândire şi pentru scopul mercantil al plasării tratatelor de 


astrologie dau cea mai periculoasă şi mai nenorocită perspectivă asupra unei lucrări de acest 


gen. O optică strâmtă, fără plan director în materie de Astrologie, poate oferi frecvent satisfacţii 


cercetătorului propriei sale ursite în compartimentele practice ale vieţii de fiece zi: sănătate, 


carieră, căsătorie, copii, avuţie etc. Cercetarea astrologică poate duce la un rezultat mângâietor 


sau dramatic. În primul caz, va hrăni încrederea şi curajul; În al doilea caz, va hărăzi o grea 


descurajare. Astfel privită, ursita omenească va apărea ori ca un joc capricios al foiţelor care ne 


înconjoară, ori ca o fatalitate neînduplecată. 


Ceea ce va fi, însă, pur şi simplu deznădăjduitor, va fi lipsa completă de perspectivă a 


trăirii omeneşti de la leagăn până la mormânt. 


Ce va trebui atunci să desprindem ca să luminăm existenţa umană şi ca să dăm un sens 


disciplinei astrologice? Un fapt elementar: acela că fiinţa omenească urmăreşte, în trăirea ei 


pământeană, un ciclu programatic, care se numeşte Destin, iar prin acesta se exprimă ideea 


cea mai minunată dintre toate, aceea a echilibrului care orânduieşte tot Universul. Evoluţia 


omului se face pe temeiul marii legi a armoniei universale, a legii iubirii care se împlineşte prin 


dăinuiri succesive, pe ideea consecinţelor din trecute vieţi, care perfecţionează sufletul - fărâmă 


din Dumnezeire - ce trebuie să se întoarcă în substanţa originară de unde a purces. Această 


evoluţie este riguros necesară, fiindcă omul este supus principiului manifestării duale şi 


contradictorii. Este de altfel marele adevăr pe care îl găsim în cartea „Eclesiastului” din Biblie: 


În zi de fericire, fii plin de voie bună, iar în zi de nenorocire, 


socoteşte-te că una contra celeilalte le-a făcut Dumnezeu, aşa încât 


omul să nu găsească nimic de cârtit de pe urma lui Dumnezeu. 


Ecl. 7–14. 


Astrologia trebuie să integreze pe om în dinamica mişcării universale; acesta este 


înţelesul şi preţul ei. Privit sub unghiul acesta, destinul omenesc, drumul omului în 


pământeană sa viaţă, ne apare plin de sens şi pentru cel fericit, dar mai ales pentru cel 


nefericit. Perspectiva aceasta va da cercetătorului o atitudine de gândire care-i va aduce 


credinţa în suflet, în vieţile succesive şi în puterea minunată, atotputernică şi atotştiutoare 


care se numeşte Dumnezeu. 


Din acest punct de vedere horoscopul reprezintă un indice grafic de evoluţie a sufletului, 


iar ştiinţa astrologică - o explicare a prezentului şi viitorului prin trecutele vieţi, care nu sunt 


altceva decât popasurile scânteii divine care se numeşte suflet în drumul său spre perfecţiune 


şi integrare în principiul cauzal din care s-a desprins atunci când a intrat în manifestare prin 


procesul cunoaşterii, imaginat simbolic prin „păcatul originar”. 


Acest final de ciclu este de altfel adânc tâlcuit în dumnezeiasca scriptură: 


„Căci toate le-a supus sub picioarele lui. Dar când zice 


Scriptura că toate i-au fost supuse, învederat este că afară de Cel 


care i-a supus lui toate. „ 


„Iar când toţi se vor supune lui, atunci şi Fiul însuşi se va 


supune Celui ce i-a supus lui toate, ca Dumnezeu să fie totul în 


toţi.” 


Pavel către Corinteni 15/27-28 


Aşa zice Domnul: „Nu vă deprindeţi pe calea păgânilor şi de 


semnele de pe Cer să nu vă înfricoşaţi, căci numai păgânilor le este 


frică de ele. „ 


Ieremia, 10/2 


Punctul nostru de plecare în cercetarea astrologică rămâne deci un pur determinism. El 


este perfect logic, fiindcă este acelaşi care prezidează toate manifestările vieţii, de la ciclurile 


cosmice până la viaţa intracelulară. Şi mai e ceva... Destinul uman este programat de sufletul 


omenesc înainte de a veni la reîntrupare. Fazele dureroase sau chiar dramatice ale vieţii 


pământene nu reprezintă altceva decât echilibrări pentru perfecţiuni. Această gândire poate să 


fie dezolantă ca practică de viaţă, dar e perfect logică şi recomandabilă. O spune clar 


Mântuitorul când îndeamnă la purtarea crucii. 


Şi totuşi, deasupra acestei idei şi a destinului implacabil mai există o orânduială 


superioară care poate da o consolare şi o îndrumare. 


Textul Profetului Ieremia face o deosebire fundamentală între cel însufleţit de credinţă şi 


cel lipsit de ea. Pe cel dintâi îl pune cu mare rezervă sub înrâurirea astrelor, iar pe cel de-al 


doilea îl sorteşte neînduratei lor înrâuriri. Marele adevăr al profetului se acordă, aici, cu 


nenumărate texte din Sfânta Scriptură. (Proverbe, 11/4 Idem 10/27; Daniil, 4/24; Isaia, 


38/1-8; II Regis, 20/6; Epistolele Apostolului Iacob, 5/20 ş.a.). 


Destinul poate să fie prin urmare evitat în părţile lui neînduplecate, prin rugăciuni şi 


fapte; numai în acest sens el poate fi privit ca nefatal. Această idee fundamentală se justifică 


foarte simplu. Dacă un Rege poate acorda amnistii şi graţieri, de ce Regele Lumii nu ar putea-o 


face? 


„Atunci dacă este lângă el un înger, un tâlmaci dintr-o mie, 


să-i lămurească omului care este canonul lui. 


Şi care să se îndure de el şi să zică Domnului: „Izbăveşte-l de 


pogorârea în Seol! Am găsit eu ispaşă pentru viaţa lui!” 


Iov, 33/23-24 


Tratatul de Astrologie pe care-l prezint înfăţişează îngemănarea vechii tradiţii astrologice 


cu o parte din învăţăturile tainice ale Bibliei. Din acest punct de vedere, concepţia acestei 


scrieri este inedită, până azi. E singurul sens al preocupărilor mele de ani îndelungi şi a 


învăţăturii pe care voiesc s-o dau şi s-o ştiu folositoare. 


Cartea de faţă este o carte de credinţă în Dumnezeu. 


* 


* * * 


Din punct de vedere tehnic, lucrarea noastră se prezintă sub forma cea mai simplificată 


posibilă. Am înfăţişat materialul tradiţional după autorii cei mai reputaţi, dar m-am ferit să 


dau o amploare matematică lucrării. Cartea cuprinde: Diagnoza astrologică, Construirea 


horoscopului şi Prognoza, deci calculul evenimentelor în timp. Sistemul de prognoză l-am 


simplificat cu direcţiile simbolice, uşor de calculat, cu horoscopul anual alcătuit pe data 


aniversării naşterii şi tranzitele planetare. 


Am pus la îndemâna cititorului un sistem de corecţie rapidă a orei de naştere, toate 


tabelele cu care se fac operaţiile horoscopice, tabloul cu poziţia caselor horoscopice pentru 


latitudinea ţării noastre şi, ceea ce este mai de preţ, Efemeride de la anul 1880 - 1950. Dacă 


nu le-aş fi dat, aş fi pus în imposibilitate pe lectorul cărţii să-şi poată lucra singur horoscopul, 


căci preţul acestor Efemeride a ajuns astronomic şi, de altfel, nici nu se găsesc. 


Metoda matematică simplă pe care am dat-o va uşura considerabil munca lectorului în 


operaţiile horoscopice propriu-zise, lăsând câmp liber celeilalte preocupări, „interpretarea 


astrologică”. 


În această parte a lucrării am solicitat concursul distinsului meu elev dl Ion Filipescu, 


care îmbină într-un mod armonios preocupările aride de înalt funcţionar de Stat, cu acelea 


nobile ale Astrologiei. 


Cetitorii vor aprecia - cred - sforţarea d-lui Filipescu, care introduce în mod simplu şi 


didactic pe căutătorul sârguincios într-o parte a disciplinei astrologice care a constituit 


întotdeauna spaima debutanţilor. 


Eu îi mulţumesc călduros. 


* * 


„Iar în zilele din urmă, zice Domnul, turna-voi din duhul meu 


peste tot trupul, şi feciorii voştri şi fetele voastre vor prooroci şi 


copilandrii voştri vor vedea vedenii şi bătrânii voştri vise vor visa. „ 


Apostoli. Fapte, 2/27 


În partea cărţii intitulată horoscopie clasică prezint o colecţie masivă de horoscoape, în 


care voi da indicaţii de interpretare. Mă despart şi de data aceasta de astrologii contemporani 


şi, mai ales, de cei vechi care dădeau adevărate reţete pentru interpretările horoscopice. Pentru 


începători, acestea constituie adevărate curse în care cad iremediabil şi se pierd cu siguranţă. 


Sistemul meu pare ceva mai complicat, însă nădăjduiesc să aibă meritul de a dărui o gamă 


infinită de posibilităţi de interpretare astrologică. 


În colecţia de teme pe care le dau la subcapitolul interpretare, am rânduit două categorii 


de horoscoape: aceea a horoscopiei simple şi alta, a horoscopiei ezoterice. Ultima categorie 


înfăţişează puncte de vedere originale şi, cred, foarte fertile în perspective noi de gândire 


astrologică. Constatările mele, vor îndemna puternic spre sugestii. Să fie binevenite, căci 


cititorul cu har va împlini restul. 


Această practică de învăţătură este de altfel o axiomă în ştiinţele ezoterice şi eu înţeleg 


s-o respect în totul. 


„Cer şi Destin” a prezentat Astrologia sub o formă literară. Epuizarea a două ediţii mă 


îndreptăţeşte să cred că şi-a îndeplinit oarecum misiunea. Cartea de faţă desăvârşeşte ideea şi 


dorinţa mea de a da publicului românesc o carte de gândire, în timpul cel mai propice gândului 


şi frământărilor sufleteşti. Nu ştiu dacă am izbutit... 


Dacă învăţăturile mele, lovite şi ele de nepriceperea omenească, vor izbuti totuşi să 


rodească vreun mândru lăstar în fiinţa cititorului cu har, minte şi suflet înaripat, voi încerca şi 


eu smerita dar mângâietoarea bucurie a Eclesiastului din Biblie: 


„Şi m-am sârguit în inima mea să urmăresc şi să cercetez cu 


înţelepciune tot ceea ce se petrece sub Cer; aceasta e o îndeletnicire 


trudnică pe care Dumnezeu a dat-o fiilor omului ca să-şi frământe 


mintea cu ea. „ 


Eclesiast 1/13 


PARTEA I 


ASTROLOGIA ŞTIINŢIFICĂ 



ASTROLOGIA - DEFINIŢIE - ISTORIC 


Astrologia (Astron-Logos - graiul stelelor) este astăzi o ştiinţă bazată pe observaţie 


naturală, care-şi propune şi poate să demonstreze cu date că între cerul de naştere al unei 


fiinţe umane şi evoluţia ei pe acest pământ - mai bine zis soarta ei - există o legătură, lămurind 


pe baza unei experienţe milenare dictonul popular atât de plastic exprimat: „ceea ce-ţi este 


scris...”. 


Adevărul se face remarcat prin statistici, verificate asupra a zeci de mii de cazuri care 


arată, în definitiv, că anumite influenţe cosmice proiectate asupra noului născut de un 


condensator fix electromagnetic, Zodiacul şi de condensatorii mobili care sunt astrele 


rătăcitoare, Soarele şi Luna, determină imprimări în organizarea intimă a trupului omenesc pe 


linii de forţă, la care omul va fi sensibil toată viaţa. Această sensibilitate, se va actualiza în 


timp, acordând o rezonanţă proprie fiecărei fiinţe, şi va constitui aşa zisul Destin, care nu este 


altceva decât ritmul monoton al unor existenţe ce nu spune nimic, sau cântecul de biruinţă ori 


de jale al unor vieţi agitate, încă din naştere, înzestrate cu o selectivitate proprie. 


Dacă se va ivi o armonie între proiecţiile actuale ale condensatorilor cereşti şi imprimările 


suferite de fiinţa umană la venirea ei pe lume, evenimentele vor fi fericite; dacă ele vor fi 


dizarmonice, întâmplările vor fi neplăcute, sau chiar dramatice. În orice caz, selectivitatea 


proprie a organismului va reacţiona. 


Să nu i se ceară Astrologiei de a explica mecanismul intim al acestor prezenţe creatoare 


de Destin. Ştiinţa utilizează electricitatea fără să-i cunoască esenţa. Întoarcem un buton de 


radio şi prindem, aduse pe nevăzute căi ale văzduhului, sunete de la zeci de mii de kilometri, 


deşi fizica nu poate să determine altceva decât lungimea lor de undă. Utilizăm, dar în realitate 


nu ştim nimic şi ceea ce facem este numai să smulgem necunoscutului câte o rază de lumină, 


fapt ce, în definitiv, nu constituie decât MAGIE, necunoscută sau batjocorită de ştiinţele aşa 


zise pozitive. Dar fenomenele telepatice şi ale clarviziunii? Am putea foarte bine conjectura în 


explicaţia imprimării, selectivităţii şi rezonanţei creatoare de adevăr astrologie, o anumită 


orientare electromagnetică a neuronilor şi electronilor din organismul intim al celulei, într-un 


anumit fel, propriu fiecărui trup, după influenţele cosmice în curs şi proiecţiile lor în clipa 


naşterii, care după cum am spus, creează o anumită rezonanţă şi selectivitate. 


Excitaţiile primite în timpul vieţii pot trezi, în corpul imprimat, epoci armonice, în stare 


să impună individului dinamism, activitate, euforie, optimism, succes; ele pot, iarăşi, trezi, 


prin proiecţii dizarmonice, epoci de apatie, pasivitate, melancolie, oprimare psihică, care duc la 


insucces şi înfrângere. Totul este o problemă de furtună sau de armonie electro-magnetică în 


infinitul mic al corpului omenesc! 


Aici s-ar putea contura ideea că fiecare om este autorul soartei sale, fiindcă fiinţa umană 


poate să-şi impună acţiunea în direcţia succesului probabil, sau să stea în expectativă în faţa 


furtunii care caută să o doboare. Dacă nu, rămâne o mare îndoială în privinţa putinţei de a 


face ceva contra Destinului, sau o absolută certitudine că nu vom putea face nimic! Un acord 


de undă hărăzeşte o simpatie probabilă sau o dragoste mare; o inegalitate de potenţial creează 


o tensiune ce poate să-ţi aducă în viaţă o pasiune nimicitoare, pe care nimeni şi nimic nu o 


tălmăceşte. O disonanţă mai blajină între două magnetisme omeneşti poate duce la o antipatie 


de nedesluşit, sau, când există natură mai violentă, la ivirea unui ins în viaţă care să te 


nimicească fără nici un rost. 


O întrerupere de echilibru oscilator poate explica boala; o pierdere de undă poate aduce o 


sleire nervoasă sau o moarte naturală la bătrâneţe, şi, în sfârşit, un scurt-circuit - moartea 


violentă - aceasta e înscrisă întotdeauna într-un cer de naştere, ca o siguranţă aşezată 


defectuos pe un tablou de distribuţie electric. 


Liberul arbitru este strict determinat, într-o zonă înscrisă pe Cer în momentul naşterii, şi 


omul nu-l poate schimba în părţile lui absolute. 


Bazele ştiinţifice ale Astrologiei actuale pot fi cu succes conjecturate în prezent, când 


ştiinţa smulge în fiecare zi lumii misterioase a undelor câte o rază de dincoace de hotarele 


spectrului ultraviolet, sau de dincolo de hotarele spectrului infraroşu. Ştiinţa actuală se 


mândreşte cu marile cuceriri făcute de Millikan sau fraţii de Broglie, de Heisenberg sau de 


Bohr. 


S-ar putea foarte uşor presupune că fenomenul influenţei astrale asupra noului născut 


este produs de misterioasele raze ultra-penetrante, cunoscute în prezent sub denumirea de 


radiaţie cosmică descoperită de savantul Millikan. Valoarea acestor radiaţii care cad pe pământ 


este enormă. Millikan şi Cameron au evaluat-o la a zecea parte din întreaga radiaţie primită de 


Pământ de la toate stelele cu excepţia Soarelui, şi în fundul prăpastiei spaţiului, dincolo de 


Calea Lactee, această radiaţie ultra-penetrantă trebuie să fie tot atât de îmbelşugată ca şi pe 


suprafaţa pământului. Mărimea acestei radiaţii se explică în parte prin puterea de penetrare 


considerabilă, care o caracterizează şi îi conferă aproape nemurirea. Un fascicol de raze 


cosmice, călătorind în spaţiu, timp de milioane şi milioane de ani, nu va întâlni, în medie 


vorbind, destulă materie care să-l absoarbă într-un grad apreciabil. Putem privi spaţiul ca 


pretutindeni brăzdat de totalitatea razelor cosmice, care ne sosesc ca nişte trimişi nu numai ai 


celor mai îndepărtate regiuni ale Infinitului, dar şi ai celor mai vechi timpuri. Existenţa lor 


constituie dovada că Dumnezeu este mereu în activitate. 


Din acest punct de vedere, Astrologiei i s-a atribuit un nou şi binemeritat nume - 


Cosmo-biologie. 


S-ar putea aduce acestei lucrări învinuirea, adusă totdeauna ştiinţei graiului stelelor, 


anume aceea că ar propovădui fatalismul, paralizând ideea de acţiune umană şi sfidând liberul 


arbitru, atât de scump demnităţii omeneşti. Dar ar fi o greşeală. Am spus-o de la început: 


suntem liberi în limitele unui determinism astral, stabilit din momentul naşterii. 


Ne aflăm - cum a remarcat foarte sugestiv un autor - în stare de libertate ca şi călătorii 


pe un transatlantic. Avem voie de a ne preumbla ici-colo, pe coverta vaporului, însă cu soarta 


de a ajunge la un punct fix, la destinaţia hotărâtă de itinerar. Omul este liber în măsura în care 


libertatea lui se îmbină cu o armonie ce cu greu o putem înţelege, aceea care se repetă 


necontenit prin gesturile Creatorului. Este sugestiv, sub acest raport, să relevăm coincidenţa 


ritmului respirator al omului, cu unul din principalele ritmuri cosmice. 


Cifra normală a respiraţiilor unui om în 24 de ore este de 25.920, corespunzând cu cei 


25.920 ani ai marelui an cosmic denumit anul lui Platon. Acest număr de ani este durata în 


care punctul echinoxial parcurge întreg cercul zodiacal, în fenomenul bine cunoscut al 


presiunii echinoxului. Omul efectuează exact atâtea respiraţii cât parcurge întreg universul 


nostru solar, ca număr de ani, pentru a ajunge la punctul de unde a plecat. Şi ciclul se repetă 


mai departe, căci nu numai că, ceea ce este în Cer e şi pe pământ, dar ceea ce este pe pământ 


se oglindeşte în organismul omului. 


Omul este o lume în miniatură. Precum în lume sunt dealuri şi văi, tot aşa pe corpul 


omului sunt ridicături şi depresiuni. Precum pe pământ sunt păduri şi locuri pleşuve, tot aşa 


pe corpul omului există păr, sau părţi golaşe. Precum pământul este brăzdat de fluvii, lacuri şi 


izvoare, dulci, sărate şi amare, tot aşa anumite organe ale trupului constituie vene, râuri de 


sânge, băşici cu ape dulci, amare sau sărate, iar lacrimile nu sunt altceva decât rouă care cade 


în negura sufletului. Ochii omului sunt luminile şi sufletul însufleţeşte fiinţa umană precum 


Dumnezeu însufleţeşte totul. 


„Ceea ce este sus este şi jos „ 


Fiinţa omenească va trebui să urmeze, individual sau colectiv, un ciclu, spre a împlini un 


postulat determinat de gestul Creatorului. 


Armonie, echilibru, spirală, evoluţie. De ce? Ca să se împlinească singurul lucru, logic şi 


firesc. 


Fiecare îl avem pe Dumnezeu în noi, dar ca să-L găsim trebuie să evoluăm spre a-L putea 


ajunge, a sta lângă El şi a rămâne în veci lângă El. 


Ce înţeles, dacă nu acela al unei orânduiri superioare care scapă priceperii minţii umane, 


se poate desluşi din înseşi spusele Sfintei Scripturi, atunci când Dumnezeu îi grăieşte lui Iov: 


„Poţi tu să înnozi legăturile Pleiadelor şi să desnozi lanţurile 


Raliţei? „ 


Tu eşti oare acela care scoţi zodiacul la vremea lui şi tu eşti 


oare acela care mâni Ursa Mare cu puii ei? 


Cunoşti tu pravilele cerului? 


„Ştii tu oare cum se desluşeşte scriptura lor pe pământ? „ 


Plecând de la o imprimare cosmică individuală, care se reflectă în colectivitate - familie, 


naţiune, umanitate, - explicaţiile Astrologiei sunt cele mai pline de măreţie dintre toate ştiinţele 


omeneşti, căci ea nu face decât să limpezească, în mod simbolic, o legătură între unitate şi 


totalitate, între om şi cosmos şi, la urma urmei, între soarta lui şi aceea a lumii întregi. 


* * * 


Omul a descoperit Cerul. A fost unul din izvoarele cunoştinţei sale. Zi şi noapte, trecerea 


de la lumină la întuneric au fost primele fenomene care au trezit inteligenţa omenească. Ziua, 


omul muncea, lupta, grijile vieţii îi dădeau de furcă, însă noaptea punea frâu acestui zbucium 


şi înconjura totul în mister. Fiinţa era cuprinsă de grijă şi era neliniştită de miile de primejdii la 


care o expunea întunericul nopţii. Nu toate nopţile însă se asemănau: oamenii remarcau cu 


multă uimire Luna, Regina cerului, care se înfăţişa când cu o faţă rotundă, strălucitoare, când 


numai cu o parte din obrazul ei, întotdeauna schimbătoare, evocatoare de umbre, de spirite şi 


fantome. 


Atunci în mintea omului se înrădăcina, în mod confuz dar firesc, ideea că Luna ar fi o 


fiinţă vie şi, tot ca dânsa, fiinţe vii ar fi şi Soarele, Stelele şi Sorii care se mişcau pe cer, adică 


Planetele. 


Toate acestea, străbătând cerul de la un cap la altul, încrucişându-se, tăindu-şi 


drumurile apropiindu-se, fugind, revenind şi dispărând, nu puteau fi socotite de mintea 


omenească decât ca nişte fiinţe vii care se înveseleau în casele lor, trăiau în bună înţelegere, 


petreceau, se preumblau şi urmau reguli de mişcare pe care oamenii le-au remarcat a fi 


deopotrivă reguli psihologice. 


Toate aceste fiinţe luminoase le apăreau însufleţite de o viaţă asemănătoare aceleia 


omeneşti, dar, de o fire, de bună seamă, superioară. De aici la Divinitate nu mai era decât un 


pas. Oamenii din vechime făcură şi acel pas, socotind că toate actele săvârşite pe Cer aveau o 


înrâurire asupra oamenilor şi că, în fond, viaţa lumii întregi decurge din viaţa Lunii, a Soarelui 


şi a miilor de stele. 


La originea oricărei civilizaţii este cultul, iar acest cult are ca semn de plecare Cerul, care 


este opus Pământului. 


La baza fiecărei religii, vom găsi la toate popoarele cultul unuia sau mai multor aştri. 


Marile tradiţii astrologice ne vin de la păstorii de pe plaiurile întinse ale Mesopotamiei, de la 


Chaldeeni. Ei au pătruns adânc taina spaţiilor fără de sfârşit ale Cerului, pe baza unor 


observaţii milenare. Chaldeea, pajiştea imensă, Ţara Magilor, era prielnică pentru studiul 


astrelor. Bătrânii chaldeeni observau răsăritul şi amurgul stelelor de pe nişte imense turnuri, 


făcute din scânduri şi cărămidă, denumite zigurate. Acestea slujeau şi la cultul aştrilor, aşa 


cum era spre exemplu, templul din Nannar, de la Ourou, consacrate Taurului, care este unul 


din primele simboluri ale boului sfânt, personificat prin Lună-Hathor. Astronomia ar fi 


învăţat-o chaldeenii de la zeul Onnes, un om cu coadă de peşte, care s-ar fi ivit într-o bună zi 


din mare. 


Potrivit înţelegerii abia născute a oamenilor primitivi, manifestările vieţii constau în 


desfăşurarea unor zei, vizibili sau invizibili, de cele mai multe ori înspăimântători la chip şi 


aspri. Cel dintâi fior religios a fost insuflat omului, de propria neputinţă. Ca şi cum cei vechi ar 


fi avut presentimentul teoriei darwiniene, care afirmă că fiecare fiinţă umană include în ea pe 


toţi cei care au fost înaintea ei şi că omul nu este altceva decât sinteza formelor vii apărute în 


decursul veacurilor, ei au hărăzit forţelor Universului un corp compus. De pildă, vântul de la 


sud avea un corp de câine, cu o coadă de scorpie, două braţe adaptate la patru aripi şi 


terminate cu gheare ascuţite. Cele două picioare corespundeau ghearelor vulturului, chipul 


avea înfăţişare omenească, cu dinţi ascuţiţi, iar capul împodobit cu coarne de capră completa 


aspectul acestui personaj fantastic. 


Chaldeenii se interesau mai mult de Soare şi de Lună, care li se păreau nişte locuitori 


mai statornici şi mai de ispravă ai Cerului. Ei domneau asupra nopţii şi asupra zilei. Luna era 


denumită Sin şi era cea mai importantă, iar Soarele - Shamash - ocupa locul al doilea. Ambii 


sori aveau un cortegiu întreg de curteni format din stele, care alcătuiau în jurul lor un 


adevărat stat major cu personaje de prim plan: Mardouk, Isthar, Ninib, Nergal şi Nebo, pe care 


mitologia greco-romană i-a denumit Jupiter, Venus, Saturn, Marte şi Mercur etc. Aceste planete 


străbăteau Cerul în toate direcţiile, se întâlneau, se apropiau, se întunecau una pe alta şi se 


îndepărtau; această înfrigurată mişcare ritmică era socotită drept un adevărat umblet. Cei 


vechi dădeau identităţi diferite Luceafărului de seară şi celui de dimineaţă. Cel de dimineaţă - 


Isthar - era luat drept o adevărată doamnă, o zeiţă care atrage bărbatul către femeie şi dă 


naştere dorinţei. Luceafărul de seară - Ananith - era, deşi neintenţionat, războinic, brutal şi 


crud. Chaldeenii au contopit aceste două calităţi ale planetei Venus, pe care au privit-o curată 


şi lascivă, dulce şi sadică, senină şi războinică... În sfârşit, contradictorie ca şi dragostea... 


Nebo era un înţelept care ştia totul, prevedea viitorul şi îndemna pe oameni la scris. Se credea 


îndeosebi că Saturn, denumit Ninib, ar fi un taur aparţinând turmei Soarelui şi că planetele ar 


fi nişte berbeci zburdalnici, evadaţi din ţarcul stelelor, păscând în spaţiile tară hotare. În 


rezumat, intuiţia umană a populat Cerul cu stele vii pline de cerbicie şi de ispravă. Chiar în 


timpurile noastre, anumite triburi cred într-o putere tainică, ce sălăşluieşte în orice fiinţă, în 


fiecare corp din mediul pământesc, piatră, curs de apă, plantă, arbore, animal, om, vânt sau 


furtună. Oamenii primitivi au personificat astrele, dar prin asta n-au soluţionat totul, fiindcă 


atenţia lor a fost atrasă de armonia revoluţiilor astrale şi de periodicitatea mişcărilor lor. Ei au 


înţeles destul de repede că răsăritul şi apusul Soarelui sunt în mişcare ritmată cu moartea şi 


cu învierea. De aici frumoasa legendă a Soarelui - Osiris - care murea în amurg şi renăştea 


odată cu răsăritul. Aceeaşi răsfrângere, în credinţe antică, au avut-o şi fazele lunare şi 


mişcările stelelor, care au dat cele dintâi măsuri ale timpului ale chenzinei şi ale lunii. Însuşi 


numele Lunii este legat de noţiunea de măsurare: mas, mensis, mena, Mond etc. Săptămâna a 


fost o invenţie mult mai târzie şi tot de natură astronomică. Lunile anului chaldeean, erau luni 


lunare care începeau la luna nouă şi se împărţeau prin luna plină. Chaldeenii n-au studiat 


superficial astrele; ei le-au înregistrat mişcarea, şi aceasta cu mult înainte de perioada istorică 


în care au catalogat cu grijă toate stelele şi planetele vizibile şi s-au construit, matematic, 


tabele cu declinaţiile lor respective. 


Noi suferim în mod fatal influenţa ritmurilor şi variaţiilor sezoniere, şi este aproape cu 


neputinţă ca, primind influenţa astrelor, în ceea ce priveşte condiţiile atmosferice, să nu o 


extindem şi la funcţiile fiinţelor vii, observând mai ales periodicitatea evidentă a unor anumite 


fenomene fiziologice şi patologice. Vom constata că periodicitatea şi reîntoarcerea fatală a 


aceloraşi fenomene este esenţa regimului terestru. Viaţa poate să fie redusă la ideea unei 


oscilaţii caracterizată de două sensuri: interiorizare şi exteriorizate. Cosmologia, biologia, 


fiziologia vor fi dominate de această lege. Inspiraţie şi expiraţie, sistolă şi diastolă, somn şi 


veghe, toate sunt ritmice. Observând în fiecare noapte pleiada stelelor, chaldeenii au descoperit 


că fiecare evoluţie a lor avea un corespondent pe pământ şi un ansamblu de fenomene, de 


evenimente, întotdeauna aceleaşi. 


Primul care a descoperit această coincidenţă se minună mult şi o notă, iar cei care au 


venit după el au constatat că observaţia era exactă şi au fixat-o ca lege. Atunci, şi numai 


atunci, s-au întocmit tabelele, unde - alături de indicaţiile pur astronomice - se făcea şi 


menţiunea evenimentelor legate de fenomenul cosmic. Templele posedau o întreagă bibliotecă - 


cum era pe atunci - de cărămizi arse, cu scrieri cuneiforme şi semne astrologice, unde se 


găseau adunate, ca într-un adevărat cod, semnele care descifrau destinul. Astrologia a 


constituit fondul înţelepciunii chineze, mongole, chaldeene, arabe şi rabinice. Păstorul 


singuratic, impresionat de priveliştile Cerului, a fost cel dintâi astronom şi cel dintâi astrolog. 


Studiind mişcarea astrelor, primii observatori şi-au dat seama de micimea umană şi de 


relativitatea vieţii noastre pe pământ, fiindcă, până la urmă, au socotit că nu suntem decât 


jucăriile acestor forţe fantastice care ne înconjoară, iar întregul nostru destin nu este altceva 


decât răsfrângerea mişcării lumilor în mijlocul cărora fiinţăm. Destinele se statorniceau întâi în 


Cer, fatalitate bună sau rea, de care nimeni nu poate scăpa, dar pe care oricine o poate 


cunoaşte, dacă ştie să descifreze tainele înstelate. Cerul va arăta problema destinului omenesc, 


care este scris colo sus şi pe care omul îl va şti, citind tainele Lunii, Soarelui şi ale celor cinci 


Planete, care prin activitatea lor ne dau la iveală cheile fatalităţii. Aceste planete sunt nişte 


adevăraţi zei interpreţi, cu caracter propriu, pe care trebuie să-l studiem. De aceea, oamenii 


le-au urmărit viaţa, iubirile, tovărăşiile, luptele, geloziile, capriciile, răzbunările şi prieteniile, 


care, toate, au un ecou larg în acţiunile şi în lucrurile omeneşti. Se credea că fiecărui om îi este 


hărăzită o stea care se naşte şi moare odată cu el; că omul i-a fost şi-i va rămâne rob, până la 


ultima suflare. În rezumat, intuiţia celor vechi a apropiat în aşa fel Cerul de Pământ, încât Cer 


şi Pământ formau un singur tot. Atât de mare era legătura, atât de adâncă, de intimă şi de 


absolută! Observaţiile făcute zi de zi, timp de sute de ani, asupra astrelor s-au constituit într-o 


adevărată învăţătură; atunci casta doctă a preoţilor chaldeeni şi-a apropiat această învăţătură 


sub forma unei discipline mistice şi absolut secrete. Astrologia a devenit o ştiinţă la îndemâna 


numai a unui cerc restrâns de persoane şi speculată de acestea. Preoţii astrologi ajunseră 


sfetnici de fiece zi ai regilor; printre ei Sargon şi Assurbanipal au fost cei mai însufleţiţi adepţi 


ai acestei ştiinţe. Toate marile războaie, toate alianţele se încheiau doar în momentul astral 


favorabil. 


După cucerirea Asiei de către Alexandru cel Mare, - care avea şi el astrologul său 


personal - astrologii chaldeeni s-au răspândit în Grecia şi în Italia, unde au deschis şcoli şi au 


creat un formidabil curent pentru tânăra, dar - totuşi - atât de vechea „ştiinţă a stelelor”. 


Primul pas făcut a fost în Egipt. Aici, Astrologia a îmbrăcat un caracter religios, de un 


misticism particular, exprimat adeseori printr-un simbol poetic, iar proorocirea astrală era 


adesea o disciplină a vizionarilor. Teologia pe care se baza avea ca doctrină fundamentală ideea 


înrudirii sufletului, care încălzeşte şi făureşte trupurile noastre supuse pieirii, cu Soarele, focul 


veşnic, ce luminează Cerul. Cel mai mare şi mai entuziast apărător al doctrinei a fost marele 


Hipparc. El spunea că numai această asemănare cu stelele îngăduie spiritului uman, care nu 


este altceva decât o fiinţă necunoscătoare, să cunoască natura fiinţei încântătoare şi 


strălucitoare din care a purces. Contemplarea Cerului devenea o sfântă cuminecătură. 


Părăsind învelişul material, raţiunea se ridică până în inima Dumnezeilor siderali şi primeşte 


de la ei revelaţia caracterului lor şi rostul mişcărilor lor armonioase. Raţiunea ajunge astfel să 


cerceteze puterile stelare, care-i arată fenomenele cosmice, cursul şi durata revoluţiilor lor, 


hotărând forţa numerelor, dotate cu o putere apropiată. Astrologia îşi făcea un titlu de glorie 


din previziunea întâmplărilor omeneşti, cu aceeaşi precizie, cu care prevedea eclipsele, iar prin 


această descifrare savantă era, pentru adepţii ei, regina ştiinţelor. Astrologia a fost cu succes 


introdusă în Imperiul Roman, unde avea să fie bine primită de August şi ocrotită de Tiberiu. Să 


nu zâmbim când ne vom aminti că acest crud tiran a crezut atât de mult în Astrologie, încât 


ştiind cum se face un horoscop şi care sunt regulile acestei ştiinţe, controla cu ajutorul ei pe 


toţi sfetnicii săi de la curte. Pe care curtean îl găsea suspect, îl suprima. Marii astrologi din 


acele vremuri au fost Manilius şi Firmicus Maternus. 


La căderea Imperiului Roman, arabii primiră Astrologia în ţara lor şi-i dădură o deosebită 


importanţă. Cel mai vestit dintre învăţaţii în domeniu a fost Albumazar, care a prezis cu 


aproape o mie de ani înainte Revoluţia Franceză. Imperiul de Răsărit a avut şi el cultul 


Astrologiei, care înflorea în ţara plină de dialecticieni, filosofi şi sofişti, pe de-o parte, şi în 


preajma tronurilor înconjurate cu un fast şi un lux unic în lume, pe de alta. Timpurile tulburi 


ale primului început de Ev Mediu nu ne dau lămuriri îndestulătoare asupra mersului 


Astrologiei. Prin secolul al XII-lea, Toma din Aquinoo apare ca un fervent adept şi apărător al 


ştiinţei aştrilor. La curţile regilor medievali, astrologii erau la mare cinste. Astfel, Alfons din 


Castilia (1065 - 1109), Carol al V-lea (1337 - 1380), Carol al VI-lea (1368), Carol al VII-lea (1403) 


şi Ludovic al II-lea (1423) au fost mari susţinători ai Astrologiei. De altfel, erau ei înşişi, 


adeseori, buni astrologi. 


Secolul care a precedat Renaşterea a fost o epocă strălucită pentru dezvoltarea ştiinţelor. 


O întreagă pleiadă de matematicieni plasează Astrologia pe bazele matematicii pure. Atunci 


apar faimoasele Tabele Alfonsine, realizate de Monterregio, şi operele lui Placidus de Titus etc. 


Cea mai încrezătoare în tainele Cerului, aceea care a fost o zeloasă protectoare a Magilor, 


s-a numit Caterina de Medici. În preajma ei, a trăit cel mai mare astrolog de la Ptolomeus 


încoace, şi cel mai mare profet al timpurilor de atunci şi până la sfârşitul lumii: Nostradamus. 


După o viaţă liniştită, în sânul familiei, Nostradamus a trăit o năpraznică nenorocire: îşi pierde 


toată familia, într-o singură săptămână. Primind mirul acestei mari dureri, el intuieşte de 


atunci încolo adevărurile lui Dumnezeu, devine un mare profet şi scrie renumitele sale Centurii, 


în care, cei ce ştiu să citească această operă - închisă unei înţelegeri obişnuite — pot vedea 


viitorul lumii până în anul 3500. Mormântul lui Nostradamus a fost venerat, iar amintirea lui 


trăieşte până în zilele noastre! 


Contemporan cu acest mare astrolog a fost Regiomontanus, Muller pe adevăratul său 


nume, născut la 6 Iunie 1436 la Konigshoven. Acesta - în afară de contribuţia pe care o aduce 


Astrologiei - corectează Tabelele Alfonsine şi alcătuieşte o tabelă de ascensiuni drepte, pentru 


toate punctele Zodiacului, fiind în acelaşi timp şi autorul unor Efemeride, adică unei tabele de 


poziţii planetare, valabilă pentru treizeci de ani. Lucrarea s-a vândut cu un preţ mare şi a avut 


un imens succes. De remarcat şi interesant de spus este că acest astrolog a fost consilierul 


intim al lui Mateiaş Corvinul, craiul Ungariei. 


In aceeaşi epocă, profesa cu o rară distincţie, la o catedră de matematici din Ferrara, Luc 


Gauric, care se închină cu pasiune studiului Astrologiei, fiind foarte apreciat de marii seniori 


din acea vreme. A fost numit episcop la Civitâ şi a scris multe tratate de Astrologie cu deosebire 


asupra accidentaţilor şi a schilozilor. 


In secolul al XVI-lea s-a născut Joseph Cardan, care devine un medic celebru şi un tot 


atât de mare astrolog. De la dânsul datează cele mai renumite axiome în materia noastră. 


Faimosul Paracelsius a fost medic, alchimist, filosof, dar şi astrolog. Figura lui este una 


din cele mai de seamă ale secolului. Lui îi datorează medicina reluarea vechii teorii umorale, 


care constituie baza medicinii hormonale de azi. Chimia, prin studiul formaţiunilor 


intracelulare, tabloul lui Mendeleev şi fizica atomică arată că ceea ce profesa Paracelsius - 


transmutaţia metalelor - n-a fost o utopie, ci o intuiţie ştiinţifică genială. A fost socotit drept un 


astrolog de seamă, căci el a reluat vechea aplicaţie a Astrologiei în materie de medicină, fiind 


precursorul Astrologiei medicale de azi. 


Contemporan cu Paracelsius a fost marele Tycho-Brahe, celebru astronom şi astrolog 


particular al regelui Rudolf al II-lea al Ungariei, care era un protector şi un fidel preţuitor al 


Astrologiei. A fost protejat şi de Frederich al II-lea, care 1-a numit profesor universitar de 


Astrologie la Copenhaga. Este autorul unei apologii a acestei ştiinţe. 


O figură reprezentativă a lumii de pe atunci a fost şi Iohannes Keppler, născut la 


Wurttemberg, la 27 Decembrie 1571 şi mort în 1630. Keppler este, alături de Newton, cel mai 


mare astronom, şi autorul unor legi fundamentale în mecanica cerească. S-a ocupat cu 


Astrologia, iar după o practică îndelungată a exclamat: „douăzeci de ani de experienţă m-au 


convins de adevărul astrologie!” A făcut celebra prezicere a morţii generalului Wallenstein, al 


cărui horoscop a ajuns până la noi. Proorocirea funebră îl tulbură adânc pe general, care îl 


expulzează pe Keppler din Germania. Profeţia, însă, s-a împlinit în chip tragic. 


Părintele Astrologiei ştiinţifice de azi a fost Jean Baptiste Morin de Villefrances, fost 


profesor de matematici la College de France. Era intimul sfătuitor al Cardinalului de Richelieu 


şi - mai târziu - al lui Gustav Adolf, prezicând moartea violentă a lui Ludovic al XIII-lea. Este 


autorul unui renumit tratat de Astrologie, compulsat şi azi de toţi astrologii moderni şi 


denumit „Astrologia Gallica „. A mai scris şi altă operă, „Ştiinţa Longitudinilor”. 


Timpurile crepusculare ale Revoluţiei Franceze n-au fost prea favorabile Astrologiei. 


După papii Leon al II-lea, Silvestru al II-lea, Honoriu al II-lea şi Urban al V-lea care au fost 


prieteni ai Astrologiei, enciclopediştii, şi în special Voltaire, s-au declarat duşmani hotărâţi ai 


acestei discipline, care fusese între timp dezonorată de horoscoape ieftine, făcute de şarlatani, 


în scopuri mercantile. 


Argumentele lui Voltaire nu sunt de ordin materialist şi Astrologia nu are a se război cu 


ele. 


Vechea ştiinţă a Magilor dispare pentru un timp şi se ridică cu mândrie în jurul anilor 


1880 - 1900. 


Ajungem în timpurile de faţă. Astrologia se împodobeşte spre a fi preţuită de bietul om, 


care îşi dă seama că materialismul 1-a prăbuşit şi că, în lumea aceasta nouă care se clădeşte 


sub privirile lui neînţelegătoare, sufletul trebuie să cate cum o spune Apostolul lui lisus: „... LA 


CELE DE SUS, NU LA CELE DE PE PĂMÂNT”. (Pavel către Coloseni, 3-2). 


Nu pot încheia această parte introductivă referitoare la trecutul Astrologiei, fără a fi tratat 


despre prezenţa şi evoluţia ei în ţara noastră. 


Această chestiune se pune cu greu atât din punct de vedere principial, cât şi în fapt, cel 


puţin pentru epoca Evului Mediu românesc. 


Pe acele vremi, în care pământul nostru strămoşesc de-abia se înfiripase şi fusese scos în 


lumina istoriei, prima preocupare a băştinaşilor era numai supravieţuirea şi conservarea 


oropsitului nostru neam, pus la acele grele încercări pe care pana măiastră a savantului Vodă 


Cantemir le-a descris atât de cuprinzător. 


„Mărturisim, — şi nu fără puţină târguiala -, ne cutremurăm 


de mare şi nepurtat greuinţă care asupră-ne vine, căci mari stânci 


în mijlocul drumului ca neclătite stau, şi multe şi împleticite 


împiedecături înaintea paşilor ni se aruncă, carele şi paşii înainte 


a-i muta ne opresc, şi calea cronicului nostru slobod a alerga tare, 


astupă; şi ca troienii omeţilor şi vifor şi viscol, în toate părţile 


spulberaţi şi aruncaţi, cărările cele mai dinainte de alţii călcate 


atâtea le acopăr şi le ascund, că nu jără mare frică primejdia ne 


este, ca nu cumva pârtia rătăcind şi cărarea, pe care merge am 


apucat, pierzând cursul istoriei noastre în adânci vârtopi şi 


neumblaţi codri de povăţie lipsiţi să cadă, şi aşa la doritul popas şi 


odihnă să nu putem ajunge”. 


Hronicul 


Aceste bătrâne cuvinte pilduiesc straniul destin al României, ţară fără act de naştere în 


arhiva istoriei, dar care totuşi poartă în numele ei însăşi ctitoria cea dintru început a 


imperiului teocratic al lui Ram care a descins pe vremi imemoriale pe plaiurile Transilvaniei. 


* 


Curentul mistic exista fără îndoială şi în acele timpuri străvechi, fiindcă noi, românii, 


eram doar urmaşii acelor daci care credeau în nemurirea sufletului şi stăpânitori ai unui 


pământ, călcat cândva de Pitagora şi mărturisind la fiece pas adâncile simboluri pe care le-a 


întrezărit Nicolae Densuşianu în Dacia Preistorică şi care se vădesc pe lespedea mormântului 


cu sacra hindusă a gropniţei enigmaticului Negru Vodă, în acel „Io” nedesluşit de istoricii 


noştri până azi, precum şi în folclorul românesc cu legenda Mioriţei, colindele, basmele lui 


Creangă şi ale lui Ispirescu. 


Poate că în cinstea acestui neam va apărea într-o zi savantul, dar şi cugetătorul mistic, 


care va desţeleni din criptografie şi din folclor tezaurul tradiţiei primordiale atlante ascuns şi 


pe pământul ţării noastre. 


* 


In preajma veacului al XVI-lea, favorizată de renaşterea italiană, Astrologia trimite un 


mesaj îndepărtat în Muntenia lui Mihai Viteazul, unde, pe calea bizantino-slavă, apare prima 


lucrare de acest fel denumită Rujdeniţa Popii Ion din Sînpetrul Ardealului (1622). 


Este o carte populară de zodii, de tradiţie ghicitorească, lipsită de o ţinută ştiinţifică, însă 


precedată de un preambul pitoresc, în care autorul, tânărul astrolog Popa Ion, se smereşte 


printr-o ţinută pur duhovnicească, înnobilând prezicerile sale astrologice cu o practică de 


magie albă, fundamentată pe rugăciuni. Să-l ascultăm! 


„Din voia Tatălui şi cu ajutorul Fiului şi cu săvârşitul Duhului 


Sfânt! 


Adică eu multu greşit şi ticălos, Popa Ioan din sat din 


Sînpetru, scriu această carte ce se cheamă Alexandrie şi ca 


darovanie; şi mă ostenii cât putui; şi o scrisei să citească şi să 


socotească bine ce este împărăţia acestei lumi deşarte şi 


măngănoase. Printr-aceea, Dvs. Încă vă rog, pre toată firea de om, 


cui Dumnezeu o va da această carte a ceti sau a scrie, socotiţi şi 


mai bine ce voi fi greşit sau cuvânt nesfârşit, sau slovă neumplută, 


iar Dvs. să deregeţi şi să nu mă blestemaţi, ci să ziceţi: Dumnezeu 


ierte! Şi să vă ierte şi pre voi Dumnezeu la înfricatul judeţ când va 


zice veniţi, blagosloviţi de părintele meu de moşteniţi împărăţia ce 


am gătit vouă, din tocmeana lumii, ce Tu milostiv Domn Iisus 


Cristos aceea ne dă. Amin. 


Începui să scriu această carte ce se cheamă Alexandrie, în 


luna lui Cireşariu, 15 zile; şi se va sfârşi în luna Făurar în 15 zile”. 


(Din Rujdeniţa Popii Ion Românul de N. Cartojan) 


Din păcate, din acest manuscris lipsesc semnele zodiacale de la Săgetător la Fecioară, a 


căror file s-au pierdut. 


Sunt ispitit să citez un exemplu de interpretare ghicitorească plin de umor sec, îndreptat 


de autor asupra Scorpionului. 


„În luna lui Brumariu mare, de va naşte fecior, fi-va înţelept şi 


slăvit şi va fi mânios, mânie de năpraznă şi nu se va teme de 


nimica şi va fi băutor la vin şi iubitor de muieri şi de oaspeţi şi şi-ar 


pune şi capul pentru soţii lui. Şi când va fi de 20 de ani va cădea 


într-o boală mare şi se va scula. Noroc are la vite negre. Muierea 


dintâi avea-va grijă de moarte. Primejdie va avea la 9 şi 20 de ani, 


iar de va trece de aicea el va să vie la 89 de ani. De se va război, 


leac 3 grăunţe de dafin şi de untdelemn să le amestece şi să le 


afume şi se va vindeca. De va naşte fată, fi-va frumoasă în faţă şi 


va avea ochi frumoşi şi va fi mânioasă şi va ţine mânie puţină. De 


tânără nu-i va fi ruşine de nimeni şi va fi vorovitoare şi pentru 


bărbatul ei avea-va o greaţă. Boli-va de mâini de toate încheieturile; 


şi să poarte şaptezeci şi două a lui Cristos să nu se apropie duhul 


necurat. De se va război, leac: untdelemn şi tămâie albă; să se 


afume şi să se ungă şi se va vindeca. „ 


Practica magiei albe ne este clar indicată prin aluzia la numele de 72 de unităţi sau litere, 


considerat de Cabală ca făcător de minuni. De altfel, această combinare şi acord posibil între 


fatalitatea inexorabilă indicată de zodii şi clemenţa divină solicitată prin practica magiei albe 


dă Rujdeniţii Popii Ion, o ţinută cu totul aparte şi interesantă. 


Renaşterea italiană, în marele său avânt, promovează pe lângă înflorirea artelor şi o 


mişcare mistică de proporţii, care înnobilează preocupările renumitelor şcoli din Florenţa, Pavia 


şi Padaua. 


Încă înainte de ctitorirea acestei din urmă universităţi, astrologia este cinstită de celebrul 


Giorlamo Cardano, filosof, doctor şi astrolog, trăitor în jurul anului 1520 şi de Giovani 


Campanella, care a activat la mijlocul secolului al XV-lea, în preţuirea generală a 


contemporanilor. 


Vom insista puţin asupra şcolii din Padua, fiindcă ea ne interesează în preocuparea 


noastră istorică. Acest aşezământ de cultură, foarte însemnat pe acele vremi, era vestit în toată 


Europa prin marea dezvoltare pe care a dat-o medicinii şi astrologiei, în care până atunci se 


prezenta studiului un amestec confuz de observări astronomice pozitive, împletite cu speculaţii 


fantastice privitoare la influenţa astrelor asupra destinelor umane. 


Şcoala din Padua reia astrologia în vizorul ei, iar cinstea cu care era privită această 


disciplină stăruieşte şi azi prin dovada aflată în arhivele universităţii, unde se poate citi într-un 


regulament că: „Magistrul astrolog era mai necesar învăţământului decât toţi ceilalţi 


învăţători”. 


Cel dintâi reprezentant al unei filozofii, care se ocupa îndeosebi cu studiul naturii, a fost 


Pietro d'Albano, medic iscusit şi mare astrolog, care se pare că 1-a influenţat de aproape pe 


Dante. De la el apare ideea stranie a „horoscopului religiilor”, fiindcă după dânsul disciplina 


religioasă se integrează în fenomenele naturii. În treacăt fie zis, această concepţie îndrăzneaţă 


i-a atras persecuţiile inchiziţiei şi o condamnare postumă. Mai amintim ca protagonişti ai şcolii 


din Padua şi, în acelaşi timp, mari propovăduitori ai Astrologiei, pe Nifo, Ponponazzi şi Cezare 


Cremonini, care au avut drept lumină conducătoare pe marele Hipparc, renumitul astronom şi 


ctitor al Astrologiei în Grecia antică. 


În cadrul acestei mişcări care întinerea Astrologia şi o aşeza pe baze solide, 


ştiinţific-matematice, se situează în ţările româneşti bizara personalitate a Stolnicului 


Constantin Cantacuzino, unchi după mamă al lui Vodă Brâncoveanu, fost elev al şcolii din 


Padua şi mare amator de astrologie. În cadrul acestor preocupări, el polarizează în jurul său o 


serie de astrologi amatori, printre care se număra şi Hrizant, patriarhul Ierusalimului, şi o 


seamă de astrologi turci. 


Stolnicul Cantacuzino devine astfel promotorul unei mişcări mistice la curtea Voievodului 


şi în acelaşi timp un adevărat ctitor al Astrologiei în Muntenia. 


Sub influenţa lui, sau chiar format de dânsul, lucrează Ion Frîncul, alias Ion Românul, 


care ajunge „zodierul” curţii domneşti. Astfel, mişcarea astrologică se înfiripează pe un import 


apusean, care covârşeşte de data asta ca ţinută, sens şi importanţă, banala infiltraţie 


ghicitorească din Rujdeniţa Popii Ion Românul, scrisă cu aproape un secol în urmă. 


Cartea de zodii simplă rămâne în umbră, iar în ţinuta ştiinţei noastre se prezintă falnic 


opera lui Ion Românul în Foletul Novei, care este prima, dar şi ultima operă care ne vădeşte 


trecutul Astrologiei în ţările româneşti. 


Capitolul ei se deschide, dar se şi închide cu acest domnitor, Vodă Constantin 


Brâncoveanu, care a fost victima celui mai tragic destin, singurul căruia i-a fost dat să aibă un 


smerit mag, pe Ion Românul, care a trăit în umbra scaunului domnesc. 


Opera lui Ion Românul ne indică limpede pe omul cultivat şi pe bunul condeier. 


El prezenta voievodului, anual, lucrările sale şi acestea includeau în substanţa lor o 


încercare de astrologie mondială, respectiv europeană şi asiatică. 


Operele sale apar periodic sub chipul unui calendar denumit Foletul Novei: „întors de pe 


limba frâncească în românească”. (Adică tălmăcit din italiană.) Primul calendar este scris în 


anul 1693 iar ultimul în anul 1704. 


Asupra obârşiei lui Ion Românul nu ştim nimic şi el nu a putut să fie identificat nici până 


în ziua de azi. În alcătuirea calendarului, Ion Românul se serveşte de scrierile astrologilor 


italieni, trăitori în acele vremi, iar Vodă Brâncoveanul face adeseori însemnări pe marginea 


calendarelor, aprobând sau infirmând prezicerile lui Ion Românul, procedeu de altfel similar cu 


cel întrebuinţat de contemporanul său, ţarul Petru cel Mare al Rusiei, care avea preocupări 


similare. 


Iată bunăoară ce scria ţarul pe unul din calendare: la propoziţia calendarului „bivolul rău 


condus”, împăratul lămureşte marginal că „aceasta este despre turc şi valah”. 


De altfel, Vodă Brâncoveanu căpătase un gust deosebit nu numai pentru prezicerile 


astrologice, dar şi pentru terminologia lor simbolică, pe care o va folosi mult în corespondenţa 


secretă. 


Foarte multe din pasajele acestor calendare aveau un conţinut aşa de criptic, încât unul 


din lectorii Foletului Novei, pe la sfârşitul secolului al XVIII-a, scria pe scoarţa din urmă a 


calendarului din 1704, cu slove groase, următoarele: „Eu nu înţeleg nimica din cele ce se scrie 


în acest călindar.” 


Ţinuta lui Ion Românul în opera sa este foarte prudentă, în scopul de a nu cădea sub 


incidenţa opreliştei religioase care vedea cu ochi răi prezicerile astrologice. Într-adevăr, în cele 


7 taine ale bisericii, după Vasile cel Mare, definiţia vrăjitorului îl cuprinde şi pe astrolog, căci 


acolo stă scris: 


„Vrăjitor se cheamă acel care cheamă şi scoate pe diavol de vrăjesc să cunoşti niscai 


lucruri neştiute sau alte răutăţi ce fac ca să-şi izbândească inimii după pofta şi voia cea rea. „ 


În completarea acestei porunci, Istrate Logofătul reproduce hotărârea Soborului de la 


Ankara despre vrăji şi magicieni negri, unde printre altele se spune: „Aşijderea acei ce zic că 


este noroc sau primejdie sau becisnie, sau ceia ce-şi socotesc ziua întru care s-a născut şi zic 


că au fost buni sau răi. Aceştia să aibă canon 5 ani!” 


Pentru acest motiv disciplina astrologică este prezentată într-un mod ciudat şi mai mult 


ca o distracţie oferită Domnitorului. 


Aceste calendare nu s-au publicat sub Vodă Brâncoveanu, fiindcă ar fi constituit o 


literatură bizară pentru contemporani, dat fiind conţinutul lor obscur şi care viza, mai ales în 


încercările de astrologie mondială, pe duşmanii de atunci ai ţării, pe turci. 


Vom reda câteva fragmente din închinările, adică din prezentările calendarelor care vor 


vădi cultura şi mai ales măiestria scrisului lui Ion Românul. Iată o prezentare a calendarului 


din anul 1693: 


CALENDAR CE SE CHIAMĂ FOLETUL NOVEL PE ANUL 1693 


CARELE DE PE LIMBA FRANCEASCĂ ÎN ROMÂNEASCA SAU 


ÎNTORS DE JUPANUL ION FRANCUL. 


PREA SLĂVITE ŞI L UMINA TE DOAMNE! 


Veche şi prin toată lumea, aceasta este legea: ca supusul să 


cunoască pre Domnul său, şi micul pre mai marele său! 


În semnul, dară, acestei frumoase şi de soţiirea omenească 


folositoare orânduieli, lucru cuvios face cel ce, orice ar câştiga, au 


din fire, au din meşteşug, alergând la Domnul şi mai marele său să 


aducă. Carele, ca un mare la inimă şi cu covârşiri în toate peste alţii 


fiind, nici la mic, nici la mare lucru ce ar duce, se uită, fără la 


osârdia şi evlavia aducătorului; şi cu frunte senină primeşte acelea 


cum Artaxexe pumnul de apă al plugarului, cum luliu Cezar zise 


numai a unuia prin limba unei paseri de el învăţate, cum Carol cel 


Mare străchiord de lapte a femeii sărace şi alţii mulţi, mari şi 


lăudaţi împăraţi şi domni asemenea au făcut. 


Eu dară încă, mică şi nevrednică slugă a Măriei Sale, 


alcătuindu-mă acelei legi, cu ce pot alergând cu ce am, la picioarele 


Măriei Tale pun, şi nu alta aduc, fără cât un mic calendar, anume 


Foletul Novei al anului 1693. Carele, căzăndu-mi în mână nu pentru 


alt, ci numai pentru curiozitate şi trecere de vreme de pe frânceasca 


limbă pe românească l-am tălmăcit. Mai adus-am şi altele, ale căror 


stronomi prognostice după cum se va vedea aici. Insă toate acestea 


zic, nu pentru alt sfârşit le-am făcut, sau ca neştine într-aceasta să 


se înfigă şi să creadă, ci numai pentru o trecere de vreme, şi mai 


vârtos înţeleptul şi adevăratul creştin! 


Mult plecat, dară, şi smerit, mă rog Măriei Tale, ca Domnului 


meu celui bun şi milostiv, această mică şi foarte puţină osteneală 


învredniceşte-Te a primi de la adevăratul şi credinciosul robul 


Măriei Tale, Ion Românul. „ 


* 


Toate se împletesc într-un mod armonios: cultură, fluenţa ideilor şi a frazei şi o atitudine 


spiritualizată a Magului de calitate. 


Ţinuta plină de reţineri în prezentarea astrologiei faţă de religia creştină este vizibilă mai 


ales în calendarul anului 1694. 


„Mult, nu mai stau, de mă mir: 


Care să fie acea pricină de mişcă pe aceşti astrologi şi a 


povesti de acestea, când vedem că nu ies nici din tocmai cele ce ei 


spun! Poate o fi doară că nu este alt, fără că n-au altă treabă, au că 


ştiind ei că perierghia (curiozitatea omenească) este poftitoare a şti 


unele şi altele, cum şi Aristotel, în cartea dintâi a metafizicei lui 


scrie: «Că toţi oamenii din fire a şti poftesc» şi zicala care zice: «firea 


omenească la noi lucruri de a auzi, este lacomă». 


Drept aceia, ca să se îndestuleze dară aceea poftă 


omenească astrologii scriu că aceste păreri, însă şi umbre sunt! 


Căci cele adevărate şi aevea în firea lor, pornirile şi mişcările 


cerurilor, închipuielile planetelor, stările zodiilor şi altele ca acelea 


din care cei astrologi scot şi-şi fac meşteşugul lor nu sunt alte zidiri 


cunoscute sau ştiute, fără cât numai lui Dumnezeu ziditorul şi 


Atotcârmuitorul fiinţei! 


Aşa trecutele, aşa cele ce sunt, cum şi cele viitoare, Lui unuia 


numai, aevea cunoscute şi ştiute sunt şi acelea toate în comoara 


cea adâncă şi tainică a înţelepciunii Sale sunt puse şi în volnica şi 


puternica mână a Sa stau, de unde toate se spânzură şi se 


ocărmuiesc până la grăunţul cel mai mic!” 


Reţinerile acestea nu împiedicau deloc pe voievod să citească cu pasiune fiecare calendar 


prezentat anual de Ion Românul şi să-l adnoteze, iar pe de altă parte nu descurajau deloc pe 


astrolog să facă prezicerile cele mai pitoreşti asupra evenimentelor pe care le desluşea după 


toate canoanele Astrologiei. 


Iată câteva exemple culese din aceste calendare, în care se trata astrologia mondială. 


* 


Spre Belgrad, Marte este înfurie. 


* 


O curte sub Săgetător răsuflă. 


* 


Ticăloşii sub Berbec care vor fi astâmpărate şi vor avea bun 


sfârşit. 


* 


O mişcare de cutremur se va auzi în paguba unora ce sunt 


sub Taur. 


* 


Călăreţ de la trigonul de aer cu mare veste. 


* 


Marte împreună cu Mercur în semnul Racului, rău se laudă 


asupra unor locuri supuse acestui semn, cu jafuri, vicleşuguri şi 


hoţii, 
închisori 
şi 
multe 
pe 
ascuns 
neprietenii, 
cărora 


împreunăndu-se şi Saturn, adaugă foc într-o trăire care va topi pe 


însuşi stăpânul său cel adevărat. 


* 


Se schimbă un general şi acel stăpân gândeşte că schimbând 


Cerul îşi va schimba şi norocirea (să fie oare o aluzie la schimbarea 


de reşedinţă cu ocazia aniversării naşterii?) 


* 


Saturn şi Marte se împrumută unul altuia gazda şi sunt juraţi 


să puie toată puterea lor a mişca cerul, marea şi pământul. (Se 


tratează aici recepţia astrologică.) 


* 


Suspină o curte sub Arcaş pentru boala unui principe sau 


principese. 


* 


La aceste preziceri de astrologie mondială, care urmau să se adeverească în cursul anului 


şi să fie aşezate în cadrul întâmplărilor, se adaugă o serie de reflecţii pline de miez şi de adevăr. 


Iată câteva din ele: 


Schimbă stăpânul acea ţară. dar nu schimbă inima. 


* 


Şi ar vrea să se oprească roata norocului acelui stăpân, dar 


nu se află cuie să ajungă. 


* 


Făţăria descoperită a unui crezut neutral face a se Întoarce 


lucrurile. 


* 


Cel copac, ce mai înainte se credea nemuritor, carele pentru 


virtutea sa nu se temea de tulburări, nici pentru tăria-i nu se 


înfricoşa de iuţimea părţilor crivăţului, ce încă mai mult se slujea de 


a sa rădăcină; acuma fără de frunze este să cază şi cu mare pieire 


a se surpa! 


Aşa merge şi este lumea. Cine nu poate urca mai sus este a 


se coborî: că nu este lucru mai aproape de cădere decât cel ce este 


mai sus. 


* 


Acel mare obraz, puţinele cuvinte are în gură, dar cu multe gânduri se plimbă prin chilia sa. 


(Aluzie la un diplomat). Hărţuielile necontenite a căror victimă era ţara noastră îi sugerează lui 


Ion Românul şi câteva rânduri despre pace, care ar putea să cinstească orice antologie 


românească. 


„O, prea drăgăstoasa pace! 0, prea iubită pace! Vino în lume 


şi 
ne 
bucură. 
Taie 
atâtea 
gâlcevi 
omeneşti 
şi 
împreună 


despreunările şi schimbă corturile în paturi de nuntă, iarba de 


puşcă în zahăr, sângele în vinuri dulci şi roşii, coifurile şi pavezele 


în blide, tunurile în fluiere de veselie şi gloanţele de puşcă în soli 


binevestitori, iar unde răsăreau dafine de biruinţă, să răsară 


măslinul de pace, că mult ne mai place! 


Trec ani după ani, şi pe Ion Românul îl împovărau greu cele pustii bătrâneţi, iar podagra 


de care suferea îi împuţina zilele. 


Ca o solie trimisă din eternitate şi ca un sunet de gong amintitor al nimicniciei omeneşti, 


ne picură în auz cuvintele ultimei închinări pe care o ridică Voievodului: 


„Luminate şi înălţate Doamne, Doamne mie milostive! 


Târziu, adevărat, este timpul, luminate Doamne vin a mă 


închina Măriei Tale cu obicina-mi pre an datorie a-mi plăti, adicăte 


cu a almanacelor tălmăcire, şi cu tocmirea zilelor şi a luminilor 


lunilor, după calendarul vechi. 


Însă această întârziere, nu din voia mea sau leane au 


pogorât, căci cruda şi cumplita boală a podagrei atâtea m-au 


chinuit şi tirănit, cât diastimă şi răgaz, den pat a mă scula, multe 


luni nu mi-au dat nici de a lucra cevaş, reazim nici un ceas deplin 


nu mi-au îngăduit. „ 


După aceste scuze, urmează textul Foletului Novei, precedat la rândul său de reflecţii 


pline de tâlc şi de adevăr: 


„Curge fără răstimp vremea, trec zilele, se încuie anii, drept 


că Soarele trecând cele 12 zodii înconjoară cercul său şi vine iarăşi 


la punctul de unde a purces, aducând cu sine celea ce au născut şi 


au lucrat. 


Şi aşa, toate câte sub dânsul sunt, într-acea fire, de pricina 


ceea neprihănită şi întâiul mişcător şi făcător al toatei fiinţe, 


Dumnezeu zidindu-Se, toate în naştere şi-n rupere se poartă şi se 


înfăşoară cu vremea lor; unele, adicăte, răsărind, altele pierind şi 


păzind tocmeala aceia fiştecare după firea şi puterile sale, ceea ce i 


s-au orânduit şi dat. 


Iar eu mă rog aşişderea neîncetat şi necurmat, pricinei 


pricinilor, începuturilor şi mişcătorului celui dintâi a toatei fiinţe 


carele singur este nemişcat, nemutat şi neschimbat în vecii vecilor!” 


* 


Această solie care poartă în ea tremurul spaţiului de gheaţă al veşniciei pare o vestire 


funebră, dar şi o mângâiere pe planul eternităţii, aduse tragicului destin voievodal, ce urma 


după 15 ani să se împlinească. 


Ar fi de neînţeles ca un astrolog de talia lui Ion Românul să nu fi citit, cu priceperea pe 


care o avea, în arcanele destinului iubitului lui stăpân, tragedia fără de pereche în analele 


istoriei a cărei victimă urma să fie Vodă Brâncoveanu. 


Ultima încheiere este şi cântecul lebedei, fiindcă în curând, întroienit în suferinţele 


trupului - anul nu-l ştim - Magul nostru se stinge fără urmă, ca şi umbra unei amare păreri de 


rău, împresurat de fantasmele îngrijorătoare şi de nălucile nedesluşite ale viitorului voievodal. 


* 


De atunci şi până acum, peste ştiinţa astrologică au căzut greu, vreme de trei veacuri, 


obloanele tăcerii. Munca râvnitoare şi pricepută a marelui Odobescu a adus la iveală, în anul 


1885, Foletul Novei, găsit la Mănăstirea Horezu, înfăţişând de data aceasta, viitorului, pe 


primul bonjurist român, stolnicul Constantin Cantacuzino, iar alături de el pe Ion Românul, 


cel dintâi cititor în stele în ţara noastră. 


Floare de o zi, răsădită din Apus în glia strămoşească, Astrologia ne trimite din vremuri 


bătrâne boarea înmiresmată a primelor preocupări româneşti de acest gen, care - printr-o 


ciudată vrere a soartei - au înflorit în preajma tronului acelui domnitor, a cărei amintire este şi 


azi legănată de legenda populară în stihurile binecunoscute: 


Brâncoveanu Constantin, 


Boier vechi şi Domn creştin... 


ZODIACUL - prezentare simbolică 


Zodiacul este o fâşie lată de 16°, jur pe Cer, un fel de bulevard lung pe care drumesc 


planetele. El este alcătuit din 12 sectoare de câte 30° fiecare, împlinind astfel o longitudine 


cerească de 360°. Respectivele sectoare sunt semnele zodiacale, denumite popular Zodii, şi nu 


închipuiesc altceva decât grupuri de constelaţii precum: Berbecul, Taurul, Gemenii, Racul, Leul, 


Fecioara, Balanţa, Scorpionul, Săgetătorul, Capricornul, Vărsătorul de Apă şi Peştii. 


Aceste grupuri zodiacale, aceste semne, nu sunt altceva decât o asociere de miliarde de 


universuri stelare, având fiecare o anumită caracteristică şi emanând, fiecare, un anumit 


influx pe baza electromagnetismului propriu. 


Astfel privit, Zodiacul este o succesiune de 12 posturi de emisie, care-şi propagă 


impresiile magnetice şi astrale asupra fiinţei nou născute. 


Această fâşie, Zodiacul, este despărţit, în două, de ecuatorul ceresc. În faţa lui, defilează 


Pământul, care, după cum ştim, are o mişcare diurnă în jurul axei sale, înclinată faţă de orbita 


proprie cu 23°. Datorită fenomenului de rotaţie al Pământului în faţa unui punct situat la o 


anumită longitudine şi latitudine, se perindă, în timp de 24 de ore, toate semnele Zodiacului. 


Punctul de pe cer care se ridică la răsărit, într-un moment dat al naşterii unui copil, se 


numeşte Ascendent. Acesta este de cea mai mare însemnătate în judecarea unui horoscop, 


fiindcă este de o conductibilitate extremă. Fluidul astral se scurge către fiinţa umană care a 


venit pe lume, prin linia orizontului, socotită ca o primă antenă de influx. 


Punctul aflat la naştere în înaltul Cerului se numeşte Meridian şi este socotit ca a doua 


antenă a influxului astral. Cel din adâncul Cerului constituie o a treia antenă, denumită 


Fundul Cerului. În sfârşit, punctul Ascendentului, aflat la asfinţit, reprezintă ultima antenă de 


conducere astrală şi este denumit Descendent. Toate aceste puncte formează o cruce, denumită 


Crucea Cardinală. 


Reprezentând simbolic şi vizual Zodiacul, ne-am putea închipui că ne aflăm, aici în 


Bucureşti, la Ateneu în sala mare, în rotonda Ateneului, în timp de 24 de ore. În tot acest 


răstimp, vom vedea, rând pe rând, figurile pictate pe fresca Atheneului care împodobesc 


tavanul. Să ne închipuim însă, că am fi însufleţiţi de o dublă mişcare, că am fi instalaţi într-un 


vagonet şi că ne-am roti în jurul propriei axe care s-ar mişca de jur împrejur pe nişte şine, 


făcând un tur complet în 365 de zile. Este evident că un călător preumblându-se cu acest 


vagonet, asemănător pământeanului, va vedea această imensă minge, Soarele, înaintea celor 


12 semne zodiacale închipuite de fresca Ateneului. Vom avea două mişcări ce se compun: cea a 


pământului ce se învârteşte în jurul propriei sale axe, în timpul unei zile, şi ea va determina 


primul semn care apare la răsărit primind numele de Ascendent; mişcându-ne în jurul 


Soarelui, vom vedea astrul în mod succesiv în fiecare din semnele zodiacale, ceea ce reprezintă 


ritmul lunilor din an. Ducând comparaţia mai departe, ne vom da seama că, în văzul nostru, 


ne apare nu numai Soarele ci şi planetele care-l întovărăşesc. Aici o observaţie este necesară: 


orbita planetelor se îndepărtează cu 8° la Nord sau la Sud de orbita Soarelui, dând o lăţime de 


16° Zodiacului- Mercur şi Venus sunt mai aproape de Soare decât de Pământ, astfel că Mercur 


nu se îndepărtează mai mult de 28 ° de Soare, iar Venus nu se depărtează cu mai mult de 48°. 


Cum lucrează influenţa astrală? - Prin masele enorme electromagnetice care sunt zodiile 


şi planetele rătăcitoare! Zodiacul reprezintă masa brută electromagnetică, iar planeta 


reprezintă un condensator care primeşte influxul din câmpul zodiacului, în traiectoria căruia 


ea se află pe Cer. Vibraţiile ei proprii pot fi în armonie cu acest câmp zodiacal şi atunci se 


spune că se află: în domiciliu, ori în exaltare, sau pot fi în dizarmonie şi atunci spunem că se 


află: în exil ori în cădere. 


Iată a doua reprezentare pilduitoare: Pe pereţii unei imense boite, - sfera cerească - sunt 


atârnate nişte aparate care constituie senzitivul-emitent - posturile de emisie. Unele emit lumini 


şi sunt reprezentate prin lămpi electrice, altele emit unde electromagnetice Şi le avem 


reprezentate prin magneţi. În centrul bolţii, aşezăm o mică sferă - Pământul - şi, punând în 


funcţiune posturile de emisie, pământul este inundat de lumină şi prins de undele 


electromagnetice, emise de posturile de mai sus. Pământul, cu organismele vii de pe el, 


constituie senzitivul-receptor. Acest senzitiv-receptor are 12 domenii de sensibilitate, casele 


astrologice, comparate cu cele 12 simţuri ale percepţiei. 


Dacă pe un braţ aşezăm pe o parte a sferei o lupă, iar pe cealaltă o bucată de fier 


nemagnetizat şi le vom deplasa pe amândouă pe un plan orizontal în jurul sferei, atunci atât 


lupa cât şi fierul, când vor trece prin faţa postului luminos sau al celui electromagnetic al 


bolţii, vor focaliza şi proiecta, fie lumină, fie linii de forţă magnetică asupra sferei. Lupa şi fierul 


sunt planetele care proiectează influxul astral asupra pământului. Acest influx se proiectează 


însă de la constelaţiile zodiacale. Planetele - singurele mişcătoare - dau un influx variabil iar 


variaţiunea este neapărat necesară ca să producă diferenţieri. Constelaţiile extra-zodiacale dau 


un influx invariabil, şi acesta, fiind un element constant, nu va genera diferenţieri. 


Astfel, variaţiile de influx ale regiunilor zodiacale, datorită mişcării planetelor, sunt 


singurele elemente active, care prin proiecţiile lor armonice sau disonante au o influenţă 


asupra fiinţei. Fie că tot cerul extra-zodiacal ar fi fără influx, sau că ar avea un influx enorm, 


fiinţele sunt deprinse cu acest influx. Ele sunt sensibile numai la o variaţie de influx şi acesta 


este numai influxul zodiacal, exaltat sau slăbit prin planetele colectoare. Mecanismul are mai 


multe constituente. Am limitat imaginea la două categorii de posturi emiţătoare - lămpi şi 


electromagneţi - şi la două categorii de „condensatori”, - lupa şi fierul simplu -, dar trebuie să 


adăugăm că fiecărei naturi de post emiţător, fiecărei lungimi de undă, trebuie să-i corespundă 


un condensator capabil de a concentra sau de a împrăştia influxul şi, pe de altă parte, fiecare 


post emiţător va trebui să aibă un receptor permeabil influxului. Posturile emiţătoare formează 


cele 12 regiuni ale cerului - cele 12 zodii -, condensatorii sunt: luminariile - Soarele, Luna - şi 


Planetele, iar receptorul este constituit din cele 12 domenii, linii de sensibilitate ale 


organismului şi simţuri ale sale, aşa-zisele case astrologice cu cele 6 antene de conducţie 


astrală. 


Aşadar, cerul îndepărtat ne trimite radiaţii - îndepărtat util; cerul apropiat util este un grup 


mobil de condensatori, - planetele şi luminariile - iar acestea exaltă şi sting, rând pe rând, pe 


obiectivul central radiaţiile cerului îndepărtat^ determinând prin variaţiile de influx şi prin 


unghiurile pe care le fac influenţa astrală. Aceasta se exercită asupra organismului uman, aşezat 


arbitrar în centrul universului solar. 


Semne zodiacale 


BERBECUL (Aries) 


Longitudine cerească 0°' - 30°. Soarele se află în acest semn zodiacal de la 21 Martie până 


la 20 Aprilie. Influenţează deopotrivă pe acei care au Ascendentul naşterii în Berbec şi pe 


nativii care au în horoscopul lor, acest semn zodiacal puternic ocupat de planete. Este 


reprezentat prin simbolul  şi este locul de domiciliu al planetei Marte. Este un semn 


masculin, de foc, cardinal, violent, dinamic şi pozitiv. Indică făpturile puternice, hotărârile, 


iniţiativele şi impulsurile brutale. În legătură cu casa I a horoscopului imprimă: caracter viu, 


nestăvilit, curajos, spirit de acţiune, voinţă fermă, elan, precipitare, încredere în sine, 


elocvenţă. Semnul personifică verbul „a fi”. Berbecul marchează solstiţiul de primăvară, adică 


o răscruce a anotimpurilor şi de aceea este un semn cardinal. Reprezintă focul în plină 


activitate şi indică însuşiri care fierb: dorinţă puternică, spirit de pionier, forţă de comandă; 


mai mult: ambiţie, combativitate, independenţă şi o dorinţă de a fi pe primul plan. Pentru a se 


manifesta, are nevoie de un stimulent. Adeseori, se angajează în întreprinderi care sunt prea 


vaste pentru posibilităţile sale proprii. Cu o aspectare armonică Berbecul este leal, brav şi 


invincibil. Cu o aspectare dizarmonică va fi laş, felon (neloial) şi supus năprasnelor. Caracterul 


este bun, altruist dând concurs aproapelui, dar complăcându-se într-o atitudine oarecum 


semeaţă. Adeseori din cauza obiectivelor des schimbate, nu-şi desăvârşesc operele începute. 


Nativii pot fi excelenţi militari, ingineri metalurgici sau chirurgi. Toţi, indiferent de sex, sunt 


pasionali şi nestatornici; reacţionează prompt la injurii, cer reparaţii, dar nu poartă ură. 


Copiii sunt foarte neastâmpăraţi şi deţin un focar de energie interioară care, în cazul unei 


proaste conduceri, poate să refuleze în vicii. Vor trebui ţinuţi mereu ocupaţi, dându-li-se chiar 


activităţi concrete (lucru manual), care le va domoli energia. Vor fi opriţi cu grijă de la băutură, 


fiindcă aceasta va putea deveni pentru întreaga viaţă o deprindere funestă. Corecţiile vor fi 


administrate cu mare grijă. 


Din punct de vedere sentimental, bărbaţii vor fi foarte întreprinzători, înflăcăraţi, însă 


schimbători. Femeile sunt foarte aprinse şi îşi aleg bărbatul cu grijă. De foarte multe ori au o 


atitudine maternă şi suportă riscul tuturor greutăţilor, atunci când sunt soţii. Chiar se 


complac în rolul de a-şi asuma toate greutăţile căsniciei. E tot reflectare a dorinţei de a ieşi în 


relief şi de a fi la comandă. 


Boli: Berbecul guvernează capul, ochii, urechile, dinţii şi afecţiunile lor. Se înregistrează 


predispoziţii maladive pentru următoarele boli: nervozitate excesivă, meningită, apoplexie, 


calviţie, febre, erupţii, migrene rebele, acnee şi loviri la cap. De asemenea, pot suferi de 


următoarele boli: maladii infecţioase şi contagioase (scarlatină, erizipel, variolă, vărsat de vânt), 


polipi şi intoxicaţii alimentare. Din punct de vedere glandular, sunt sub influenţa unei 


supraactivităţi a glandelor suprarenale. Aparţin temperamentului bilioso-nervos. 


Destin: Frământat de trepidanta lor activitate şi de întâmplări inedite. Situaţiile se 


dobândesc numai prin luptă şi se menţin tot astfel. Rarele bucurii sunt scump plătite. În 


general o succesiune de situaţii strălucite, puţin stabile, rar durabile, dar niciodată o stare de 


inacţiune. 


TAURUL (Taurus) 


Longitudine cerească 30°- 60 °. Soarele se află în acest semn zodiacal de la 21 Aprilie până 


la 20 Mai. Influenţează în mod egal pe cei care au Ascendentul naşterii în Taur cât şi pe nativii 


care au în horoscopul lor acest semn zodiacal puternic ocupat de planete. Este reprezentat prin 


simbolul  şi este locul de domiciliu al planetei Venus. Este un semn feminin, de pământ, 


moderat, fix. Indică fiinţele cu ritmul regulat, sforţările, încăpăţânarea şi stăruirea, prudenţa, 


răbdarea şi tăria de caracter. Este în corespondenţă cu a II-a casă a horoscopului. Ideea 


precumpănitoare a acestui semn, este: „a poseda”, conjugată cu aceea de muncă. Taurul 


lucrează pentru a dobândi. Pentru a înţelege bine semnul, să ne raportăm la simbolul său. 


Taurul este greoi dar puternic, liniştit când e lăsat în voia lui, dar furios când îl întărâţi. Aflat 


pe un drum, îşi va urma un mers încet şi sigur, iar energia lui se va desfăşura în bine. 


Persoanele influenţate de acest semn vor fi foarte grijulii pentru dobândirea unei stări 


materiale, care să le facă o viaţă plăcută, îşi vor îndeplini cu mare silinţă, dar cu o anumită 


rutină, misiunile ce li s-au încredinţat, fără a schimba metoda. Adeseori, le lipseşte iniţiativa şi 


sunt foarte conservatoare. Au competenţă pentru socoteli şi pentru cifre. Un mare defect îl 


poate constitui încăpăţânarea. Câteodată, depun o activitate prea intensă pentru dobândirea 


bunurilor materiale, ceea ce le periclitează sănătatea. La o aspectare armonică, cel însemnat de 


zodia Taurului este plăcut, serviabil, om de cuvânt, muncitor, artist şi rafinat, căci aşa 


hotărăşte Venus, care e planeta semnului. La o aspectare dizarmonică vom avea contrariul: 


egoism, încăpăţânare, lenevie, desfrâu şi un gust îndoielnic în chestiuni de artă şi de muzică. 


Pe un plan bun, nativii sunt artişti, pictori, muzicanţi, sau excelenţi matematicieni. 


Copiii au ca defect major - încăpăţânarea - care trebuie neapărat corijată. Vor trebui 


îndrumaţi către artele frumoase, fiindcă posedă aptitudini înnăscute. Din punct de vedere 


sentimental bărbaţii, la o aspectare bună a semnului, sunt fideli şi conservatori. Iubirea lor 


este calmă şi detestă geloziile şi scandalurile. La o aspectare dizarmonică, sunt foarte geloşi şi 


infideli. Femeile au aceleaşi caracteristici. 


Boli: Taurul guvernează ceafa şi gâtul. Se înregistrează predispoziţii pentru următoarele 


boli: abcese la gât şi la ceafă, antrax, scrofuloză, guşă, anghina, laringită, polipi în gât, difterie, 


maladia lui Basedow şi o activitate defectuoasă a glandelor. De asemenea: oreion, paralizia 


coardelor vocale, cancerul limbii, laringită tuberculoasă şi amigdalită. La femei, maladii 


ovariene. 


Din punct de vedere glandular, lucrează fie lobul anterior, fie cel posterior al hipofizei. 


Când lucrează lobul anterior, osatura este puternică şi ceafa groasă. Când activează lobul 


posterior, talia este mai mică, trăsăturile mai dulci şi membrele mai fine. 


Destin: Acesta va fi orientat către dobândirea bunăstării materiale, conjugată cu ideea 


unui trai bun, comod. Cei născuţi sub influenţa acestui moment se bucură adeseori de o 


protecţie minunată, care apare în ultimul moment şi-i ajută să scape din împrejurările cele mai 


grele ale vieţii. Preocuparea neîntreruptă pentru dobândirea averii trebuie oarecum înfrânată, 


fiindcă este de natură să compromită sănătatea. 


GEMENII (Geminii) 


Longitudine cerească 60°-90 °. Soarele se află în acest semn zodiacal de la 21 Mai până la 


21 Iunie. Influenţează în mod egal pe cei care au Ascendentul naşterii în Gemeni şi, de 


asemenea, pe nativii care au în horoscopul lor acest semn zodiacal puternic ocupat de planete. 


Este reprezentat prin simbolul  şi este locul de domiciliu al planetei Mercur. Este un semn 


masculin, de aer, steril şi dublu. Indică lucrurile, fiinţele şi evenimentele duale, actele scrise, 


vorbele, relaţiile curente, voiajurile scurte, până la trei zile, fraţii, surorile şi vecinii. Este în 


corespondenţă cu a III-a casă a horoscopului. Ideea precumpănitoare a acestui semn este: 


„expresia orală sau scrisă”, legată cu o activitate febrilă. Activitatea semnului este intens 


mentală şi acest material mental este utilizat în două chipuri: o categorie de nativi îşi obosesc 


mintea creând şi gândind; alţii repetă şi utilizează ideile altora. Semnul trezeşte şi pune în 


valoare curiozitatea mentală, dar este aşa de frenetic în expresia sa încât arareori poate fi 


disciplinat să reprezinte vreo valoare practică. Adeseori se traduce într-o agitaţie sterilă şi 


dezordonată, îmbrăţişând mai multe activităţi deodată, care nu-şi ating ţelul. Cei născuţi sub 


acest semn sunt abili şi adaptabili, dibaci, dar nestatornici, simpatici prin excelenţă, gata să-ţi 


facă un serviciu şi să schiţeze un gest de amabilitate. Au un spirit fin, pătrunzător şi sunt 


atraşi de lucrurile frumoase. Antrenaţi de frumuseţea ideii şi de speculaţia abstractă, 


dialectică, îşi uită interesul propriu şi pot fi uşor păcăliţi. Au inventivitate, facultatea de a 


asimila rapid, maniere delicate şi un gust rafinat. Mare mobilitate a feţei şi o abilitate 


remarcabilă a mâinilor. 


Copiii apar dezordonaţi şi fără o disciplină în lucru. Părinţii vor trebui să le conducă 


munca şi să-i împiedice de la tendinţa pe care o au de a începe mai multe lucruri deodată. 


Lecturile vor trebui să fie supravegheate. Dacă se vor observa predispoziţii pentru scris şi 


deplasări, vor trebui să fie conduşi către o viitoare ocupaţie în legătură ca aceste predispoziţii: 


ziaristică, publicitate, comerţ. Pe un plan bun, cei născuţi în acest semn pot ocupa funcţii 


foarte variate în legătură cu scrisul, sau cu frecvente deplasări. 


Din punct de vedere sentimental, obiectivele sunt des schimbate atât de bărbat cât şi de 


femeie. Partea de atracţie sau mai bine zis poarta prin care se strecoară afecţiunea este 


preţuirea intelectuală şi sufletească, mai mult decât erotismul. 


Boli: Zodia Gemenilor guvernează braţele, umerii şi partea de sus a pieptului. Se 


înregistrează predispoziţii pentru următoarele boli: afecţiuni nervoase, astm, tuberculoză 


pulmonară, pneumonie, pleurezie, pojar, tulburările sistemului simpatic, bronşită, fracturi ale 


oaselor, mai ales ale degetelor, şi afecţiuni biliare. La femei, tendinţe către isterie. Din punct de 


vedere glandular, Gemenii stau sub influenţa a două feluri de glande: suprarenale şi lobul 


anterior al hipofizei. 


Destin: Viaţa va avea întotdeauna ceva strălucit în traiectoria ei, dar fără acea reuşită 


materială, care pe drept cuvânt li s-ar putea cuveni celor născuţi în Gemeni. 


Vor avea decepţii, insuccese, tocmai din cauza încrederii în aproapele lor, din 


diletantismul pus în activitatea zilnică, ori din cauza părăsirii unui drum de realizare, pentru a 


lua un altul. Însă întotdeauna marile resurse cerebrale se vor întinde ca un arc şi vor căuta să 


restabilească lucrurile. 


Nativii din Gemeni pot ocupa situaţii foarte variate şi adeseori rămâi pe drept cuvânt 


mirat, fiindcă ei, în ocupaţiile lor, graţie unor aptitudini variate, pot oferi „originalul” sub toate 


formele. 


Existenţa este influenţată de la naştere de vibraţiile rapidei planete Mercur, aşa că 


întregul trai al celor născuţi în Gemeni va fi ca şi natura frământată din perioada Mai - Iunie, 


un trai plin de agitaţie, neastâmpăr şi nelinişte, întotdeauna semănat de ceva nou, fie în bine, 


fie în rău. Niciodată repaus, de la leagăn până la mormânt! 


RACUL (Cancer) 


Longitudine cerească 90° - 120 °. Soarele se află în acest semn zodiacal de la 22 Iunie 


până la 23 Iulie. Influenţează în mod egal pe cei care au Ascendentul naşterii în Rac şi pe 


nativii care au în horoscopul lor acest semn zodiacal puternic ocupat de planete. Este 


reprezentat prin simbolul  şi este locul de domiciliu al Lunii. Este un semn feminin, de apă, 


cardinal, fecund şi instabil. Indică lucrurile, fiinţele, ştiinţele în legătură cu trecutul, cu 


familia. Este în corespondenţă cu casa a IV-a a Cerului. Imprimă caracter calm, flegmatic, 


indulgent şi imaginativ, instabilitate, sensibilitate faţă de societate şi sentimentalism. Ideea 


precumpănitoare a acestui semn este „a simţi”. Persoanele influenţate sunt lipsite de curaj şi 


de combativitate fizică, dar sunt capabile a-şi apăra convingerile cu o rară încăpăţânare, ca şi 


Racul care se agaţă cu îndârjire de stâncă. Semnul Racului este un semn de asimilare şi de 


reflectare a ideilor şi condiţiilor ambientale, care sunt însuşite şi repede puse în serviciul 


propriu. Pe plan interior, nativii înregistrează ca pe un film toate imaginile care le trec înaintea 


ochilor. Ei sunt visători, contemplativi şi conservatori prin excelenţă, având o profundă atracţie 


către trecut şi tainele lui scumpe. Cea mai mare calitate a lor este tenacitatea, iar cel mai mare 


defect susceptibilitatea. Clişeele mentale se îndreaptă mereu către trecut; de aici tendinţa către 


studiul istoriei, a antichităţilor de tot felul şi a timpului revolut. Sunt foarte tenaci în urmărirea 


planurilor propuse. La o aspectare armonică, cel însemnat de Rac este simţitor la durerea 


aproapelui, foarte ataşat şi serviabil. Mintea înaripată îl duce către poezie sau speculaţie 


abstractă, ori religioasă. La o aspectare dizarmonică, nativul este leneş, fantastic în gânduri şi 


acţiuni, fără cuvânt, vagabond, sau vicios. 


Copiii din fire lacomi, trebuie din vreme puşi la punct, sub raportul dietei şi a unei reguli 


severe la mâncare. Părinţii vor trebui să supravegheze şi anturajul copilului care îl poate 


înrâuri funest în cazul când este rău ales. Sensibilitatea mare faţă de cei din jur constituie 


izvorul acestui pericol. 


Din punct de vedere sentimental, pentru ambele sexe, fidelitate şi drag de cămin. 


Boli: Racul guvernează pieptul, stomacul, bronhiile şi sânii. Se înregistrează predispoziţii 


pentru următoarele boli: digestii grele, astm, tuberculoză, tuse rebelă, apă la plămâni, abcese 


canceroase, mastoidite, ulcer la stomac, gastrită, anemie, scrofuloză, temperatura subnormală 


a sângelui, boli ale sistemului limfatic, alcoolism şi ipohondrie. Din punct de vedere glandular, 


tipul zodiacal este sub influenţa alternată a lobului anterior sau a lobului posterior al hipofizei. 


Lobul anterior dă o tenacitate placidă, iar cel posterior o mare mobilitate emotivă. Tulburările 


glandulare ale hipofizei se pot traduce printr-o tendinţă prematură spre obezitate, sau spre 


instabilitate mentală. 


Destin: Viaţa e plină de mişcare, dar în acelaşi timp de prigoane nemeritate. Marile 


satisfacţii, sau marile neplăceri - după tonul armonic sau dizarmonic al semnului zodiacal - se 


vor culege din cercul familiei care-i adevăratul sălaş de trai al celor înseninaţi de Rac. Viaţa 


plină de simţire şi visare dă satisfacţiile de ordin sentimental, în care adeseori cel născut se 


refugiază. 


LEUL (Leo) 


Longitudinea cerească 120 °— 150 °. Soarele se află în acest semn zodiacal de la 23 Iulie 


până la 22 August. Influenţează în mod egal pe cei care au Ascendentul naşterii în Leu şi pe 


nativii care au în horoscopul lor acest semn zodiacal puternic ocupat de planete. Este 


reprezentat prin simbolul  şi este locul de domiciliu al Soarelui. Este un semn masculin, de 


foc, violent, fix, steril. Indică lucrurile strălucitoare, arta, luxul, oamenii celebri sau bine 


situaţi, pasiunile, dragostea şi copiii. Este în corespondenţă cu casa a V-a a Cerului. 


Persoanele născute în Leu sunt simpatice, calde, sincere, hotărâte, le plac onorurile şi 


podoabele, autoritatea şi situaţiile de vază. Sunt tot atât de active ca cele însemnate de Berbec, 


însă ţin să stăpânească mai mult prin convingere, decât printr-o activitate înfrigurată. 


Duşmani generoşi şi amici fideli, având ideile pecetluite de o rară măreţie, departe de micimile 


vieţii. Ideea precumpănitoare a acestui semn este „a voi”. Însuşirea de căpetenie este 


bunătatea, iar ca defect, spiritul absolut de dominare. Nativul nu se simte bine într-un rol de 


subaltern; acesta va fi pentru el un izvor de tortură. El va fi energic, stăpân pe dânsul şi 


îndreptându-se către ţelul propus fără ca nimic să-l poată opri. Va urî linguşirea, iar mânia îi 


va trece repede, ca ploaia de vară. La o aspectare armonică, nativul are toate calităţile enunţate 


de noi mai sus; la o aspectare dizarmonică, cel născut va fi despot, brutal, fanfaron, risipitor 


cu ostentaţie şi închipuit. 


Din punct de vedere sentimental, atât bărbaţii cât şi femeile sunt foarte aprinşi în 


dragoste, ei caută plăcerea sub toate formele şi unesc dragostea cu fastul. Dragostea de copii 


este proprie tuturor celor născuţi în Leu. 


Părinţii care vor avea de educat copii născuţi în semnul Leului trebuie să-i deprindă a fi 


modeşti, puţin cheltuitori şi să pună frâu generozităţii lor înnăscute. Vor trebui oarecum să 


pună stavilă unei porniri năvalnice spre distracţii, care Ie este proprie tuturor acestor copii. 


Boli: Leul guvernează inima şi şira spinării. Se înregistrează predispoziţii pentru 


următoarele boli: sincope cardiace, în general boli ale inimii şi ale şirei spinării: aortită, 


circulaţie insuficientă a sângelui, tuberculoza măduvei spinării, palpitaţii cardiace, boli de ochi 


şi icter. Din punct de vedere glandular, Leul este sub influenţa glandei tiroide şi a lobului 


anterior al hipofizei. Ambele dau o energie stimulativă tradusă într-o activitate continuă. 


Destin: Cei născuţi în Leu sunt sortiţi unui post de comandă, fie cu o rază mare de 


acţiune, fie cu una mai mică. Ajung la situaţiile cele mai înalte şi au în general un destin 


fericit. 


FECIOARA (Virgo) 


Longitudinea cerească 150 ° — 180 °. Soarele se află în acest semn zodiacal de la 23 Au- 


gust până la 22 Septembrie. Influenţează în mod egal pe cei care au Ascendentul naşterii în 


Fecioară şi pe nativii care au în horoscopul lor acest semn zodiacal puternic ocupat de planete. 


Este reprezentat prin simbolul  şi este locul de domiciliu al planetei Mercur. Este un semn 


feminin, de pământ steril, dublu, indicând natura, câmpiile, averea mobilă şi imobilă, 


subalternii şi servitorii. Corespondenţă cu casa a VI-a a Cerului. Fecioara aparţine elementului 


pământ şi este, prin urmare, un semn practic, de muncă şi chibzuinţă. Fiind semn feminin, 


nativul va prefera mai degrabă o înţelegere, decât un diferend. Semnul înconjoară obstacolele; 


nu le va înfrunta niciodată pieptiş. Nativul va poseda o mare putere de discernământ şi va şti 


ce să elimine şi ce să reţină. Va fi foarte activ, însă activitatea nu va fi de natură febrilă, ci 


practică. Guvernat de Mercur, va avea inteligenţa practică şi nu aceea nedisciplinată şi 


speculativă a Gemenilor, care era un semn de aer, risipit. Persoana are o optică specială 


analitică privind lucrurile sub un unghi critic şi practic. Posedă percepţia paranormalului, însă 


voieşte să-l măsoare, ceea ce duce la o trăire dureroasă şi nesiguranţă. Nativii au o mare 


tragere de inimă către fapt şi nu către teorie; le plac statisticile şi categorisirile. Iubesc 


colecţiile. Sunt excelente persoane în subordine şi foarte serviabile. Ideea precumpănitoare a 


acestui semn este „a analiza”, eventual „a critica”. Nativii sunt câteodată foarte pedanţi. La o 


aspectare armonică vom avea de a face cu o persoană de cuvânt şi de nădejde. Tactul şi 


discreţia nu vor lipsi; la o aspectare dizarmonică, vom avea de a face cu un adevărat maniac. În 


domeniul practic, tipul bun zodiacal poate îmbrăţişa carierele care reclamă căutarea detaliului 


şi medicina. 


Copiii au o tendinţă precoce la bârfeală; vor trebui corijaţi. 


Din punct de vedere sentimental, bărbaţii sunt foarte susceptibili, dar cu apetituri sexuale 


moderate şi întotdeauna înfrânate de teama bolilor venerice. Femeile sunt plăcute, moderate, 


vesele şi mereu în aşteptarea unei fericiri pe care o visează. 


Boli: Fecioara guvernează intestinele şi asimilarea alimentelor. Se înregistrează 


predispoziţii pentru următoarele boli: tulburări ale digestiei, icter, diaree, peritonită, dizenterie, 


enterită, tifos, balonări, colici, constipaţii, cancer intestinal, viermi intestinali, apă la pântece, 


abcese intestinale, afecţiunile testiculelor, boli de ficat, atrofia ficatului, hepatita, bolile 


plexului solar şi absorbţie sau asimilare defectuoasă a alimentelor. 


Din punct de vedere glandular, cei născuţi în Fecioară sunt sub influenţa lobului anterior 


al hipofizei şi a tiroidei. Aceste glande lucrează ciclic, corespunzând cu o supraactivitate 


cerebrală şi fizică, alternată de o sleire şi o oboseală vecine cu neurastenia. În general, nativii 


din Fecioară au o grijă excesivă pentru sănătatea lor, căzând adesea în exagerări. Maniile 


dietetice sau medicamentoase nu sunt rare. 


Destin: începutul vieţii este trudnic, însă mijlocul şi finele existenţei se săvârşesc în mai 


bine. Planul de evoluţie este modest, dar satisfăcător. 


BALANŢA (Libra) 


Longitudinea cerească 180 ° - 210 °. Soarele este în acest semn zodiacal de la 23 Sep- 


tembrie până la 23 Octombrie. Influenţează în mod egal pe cei care au Ascendentul naşterii în 


Balanţă şi pe nativii care au în horoscopul lor acest semn zodiacal puternic ocupat de planete. 


Este reprezentat prin simbolul  şi este locul de domiciliu al planetei Venus. Este un semn 


masculin, de aer, cardinal indicând: angajamentele, promisiunile, semnăturile, uniunile, 


legăturile, înţelegerile, procesele şi, în general, afacerile în legătură cu legile. Este în legătură 


cu casa a VII-a a Cerului. Ideea precumpănitoare a acestui semn este „a echilibra”. Nativul se 


va strădui să ajungă la această idee, statornicind între semenii săi reguli şi legi. Persoana va fi 


în căutarea armoniei şi a forţelor opuse, pe care se va strădui să le împace. Îşi va executa 


planul prin persuasiune şi diplomaţie. Nativul va fi sensibil, rafinat, simpatic, artist şi delicat. 


Adeseori, se va afla între cel mai viu entuziasm şi descurajarea cea mai adâncă. Adeseori este 


nehotărât, tocmai fiindcă îi este teamă să nu facă vreo greşeală. Îi place tot ce este frumos şi 


armonic. Este şovăitor şi adeseori nu poţi conta pe el. La o aspectare armonică, cei însemnaţi 


de Balanţă au toate calităţile menţionate de noi mai sus, iar la o aspectare dizarmonică vor 


arăta o uşurătate şi o lipsă totală de simţ moral, unite cu un gust extravagant şi o purtare 


imorală. 


Copiii: Părinţii unui copil născut în Balanţă vor trebui să întărească în odrasla lor o 


atitudine tranşantă, ori curat afirmativă, ori curat negativă, pentru a-i da un teren solid în 


manifestările vieţii de mai târziu. Vor trebui să pună de cu vreme frâu unei tendinţe de 


linguşire pe care, adeseori, o au copiii respectivi. Pedepsele vor trebui dozate cu măsură şi date 


numai în cazul greşelilor manifeste, fiindcă o observaţie sau reprimadă (pedeapsă) injustă 


creează un climat dramatic în tânărul suflet în care vibrează sentimentul de justiţie, care nu 


trebuie jignit în nici într-un fel. Educaţia copiilor trebuie îndreptată către artele frumoase, 


pentru care posedă aptitudini înnăscute: pictură, muzică, dans. 


Sentimental, atât bărbaţii cât şi femeile sunt îndrăgostiţi înnăscuţi, şi tind să se comporte 


ca atare. Femeile sunt graţioase, au un gust şi o curiozitate insinuantă. Sunt foarte cochete. 


Boli: Balanţa guvernează rinichii. Se înregistrează predispoziţii pentru următoarele boli: 


afecţiuni ale căilor urinare, ale rinichilor şi ale fierii. În plus: lumbago, uremie, eczeme, diabet, 


infecţii de tract urinar, spasmele vezicii, afecţiuni ale sistemului vasomotor, ulcere şi abcese ale 


rinichilor, sifilis. 


Din punct de vedere glandular, lucrează lobul posterior al hipofizei, iar la unii nativi mai 


persistă acţiunea timusului care ar fi trebuit să dispară la vârsta pubertăţii. În acest din urmă 


caz, va predomina în nativ un complex infantil. 


Destin: Viaţa este mai fericită pe planul social decât pe cel intim, familial. Risc în relaţiile 


cu cei apropiaţi, despărţiri dureroase, pierderi de afecţiuni şi procese cu rezultate detestabile. 


SCORPIONUL (Scorpius) 


Longitudinea cerească 210 ° - 240 °. Soarele se află în acest semn zodiacal de la 24 Oc- 


tombrie până la 24 Noiembrie. Influenţează în mod egal pe cei care au Ascendentul naşterii în 


Scorpion şi pe nativii care au în horoscopul lor acest semn zodiacal, puternic ocupat de 


planete. Este reprezentat prin simbolul  şi este locul de domiciliu al planetei Marte. Este un 


semn feminin, de apă, violent, fecund, indicând moartea, doliul, transformările moştenirile, 


ameninţările şi duşmăniile. Imprimă caracter calm, flegmatic şi imaginativ; instabilitate, 


prefăcătorie, predominanţa instinctelor, gustul plăcerilor şi o mare înţelegere pentru 


nenorocirea altora. Este legat de casa a VIII-a a Cerului. Ideea precumpănitoare a acestui semn 


este „a dori”. Scorpionul este dominat de o vie emoţie, care exercită asupra celui născut o 


presiune considerabilă; o apă care fierbe şi care-şi cată drum violent pe calea aburilor. Firea 


omului născut în Scorpion poate să fie de două feluri: o categorie este de o înaltă nobleţe 


sufletească, plină de renunţare şi înţelegere supra-umană a mizeriei altuia -. insul va fi atunci 


de mare nădejde, nobil, dezinteresat şi ajutător. O altă categorie va trăi într-o lume restrânsă şi 


într-o micime sufletească detestabilă. Persoana va fi josnică, invidioasă şi răzbunătoare. Va 


jigni necontenit, însă nu va suporta jignirea altora. Va fi fără tact şi brutală, acţionând 


necontenit, influenţată de sentimentul de invidie. Sexualitatea este puternică; nativii sunt de o 


susceptibilitate bolnavă faţă de prieteni, şi, câteodată, de o violenţă extremă. Depun în 


activitatea lor un dinamism extraordinar şi sunt gata să înceapă lucrul de la capăt, dacă nu au 


avut reuşita dorită. La o aspectare armonică, semnul dă mari chirurgi şi binefăcători ai 


omenirii. La o aspectare dizarmonică, vom avea de a face cu nişte adevăraţi sceleraţi, criminali 


de drept comun sau sadici. 


Copiii trebuie îndrumaţi către o carieră care nu ar da ocazia unei activităţi în care 


cruzimea să-şi spună cuvântul. Predispoziţia este gata şi aşteaptă numai să-şi dea rodul 


blestemat. Vor fi supravegheaţi la jocuri, unde au adesea tendinţa să-şi asuprească tovarăşii 


sau să-i chinuiască. Sexualitatea timpurie poate să ducă la practici solitare. Atenţie şi sub 


acest punct de vedere. 


Din punct de vedere sentimental, bărbaţii sunt excesiv de senzuali şi nesăţioşi. Femeile - 


cu rare excepţii - sunt batjocoritoare, foarte erotice, inventive, câteodată sadice şi purtătoare de 


intrigi. Se dedau adesea la practici vrăjitoreşti. Când semnul este bun, atunci vor iubi cu 


pasiune pe bărbat şi nu-l vor înşela. 


Boli: Scorpionul guvernează organele sexuale la bărbat şi femeie, precum şi organele de 


excreţie. Se înregistrează predispoziţii pentru următoarele boli: hernii, orhită, epididimită, 


leucoree, spermatoree, furunculoză, erizipel, herpes, lupus, piatră, sifilis, toate bolile organelor 


genitale, hemoroizi şi fistule anale. 


Din punct de vedere glandular, nativii sunt sub influenţa tiroidei a cărei secreţie, 


tiroidina, este hormonul sforţării puternice şi continue. 


Destin: Dăinuirea este agitată. Se vor săvârşi lungi călătorii la mari depărtări. Situaţie 


financiară oscilantă. Agresiuni insolite din care deseori nativul iese biruitor. 


SĂGETĂTORUL (Sagittarius) 


Longitudinea cerească 240 °— 270 °. Soarele se află în acest semn zodiacal numit şi Arcaş 


de la 23 Noiembrie până la 21 Decembrie. Influenţează în mod egal pe cei care au Ascendentul 


naşterii în Săgetător şi pe nativii care au în horoscopul lor acest semn zodiacal puternic ocupat 


de planete. Este reprezentat prin simbolul  şi este locul de domiciliu al planetei Jupiter. Este 


un semn masculin, de foc, dublu, indicând voiajurile, locurile îndepărtate, religia şi filosofia. 


Este în legătură cu casa a IX-a a Cerului. Arcaşul este un semn de foc, dar un semn de foc 


cumpătat, fiind guvernat de Jupiter şi având ca simbol Centaurul, fiinţă pe jumătate om şi pe 


jumătate cal, reprezentând o natură dublă. Partea animală a semnului va împinge pe nativ 


către petreceri, curse de cai, joc şi rămăşaguri. Gustul de viaţă este foarte puternic, iar dorinţa 


de mişcare atât de mare, încât va stânjeni pe cei de aproape. Partea umană a semnului va 


indica cealaltă tendinţă a firii, care cată să se înalţe către regiunile înalte ale spiritului, 


simbolizând săgeata aspiraţiilor, aruncată colo, departe, în infinit. Ideea precumpănitoare a 


semnului va fi „a înţelege”. Cea mai frumoasă calitate va fi sinceritatea şi cel mai mare defect, 


superficialitatea. Mare pasiune pentru cai. Săgetătorul este profetic, din cauza marii sale 


posibilităţi instinctive. El este îndrăzneţ, dar îndrăzneala sa este purtată către nobilele 


aspiraţii. Acţiunea se îndreaptă către dificultăţile ivite în cale, dar niciodată către concurenţă. 


Mintea este purtată către filosofie şi religie. La o aspectare armonică, cel însemnat de Săgetător 


va fi nobil, leal şi pe planul social va putea ajunge la mari demnităţi administrative sau 


bisericeşti. Tipul dizarmonic indică aventurierul şi amatorul de jocuri de noroc, care pot atrage 


ruina. 


Copiii: Educatorii copiilor din Arcaş îi vor ocupa cu sporturile care vor utiliza energia 


aflată în surplus şi îi vor reţine să se dea pe de-a-ntregul tovarăşilor dejoacă, care pot fi 


interesaţi şi speculanţi. Pot fi chiar îndrumaţi în direcţia sporturilor, unde vor înregistra 


adevărate succese. 


Din punct de vedere sentimental, atât bărbaţii cât şi femeile, deşi sunt plini de 


temperament, totuşi îşi înfrânează, printr-un scrupul legal, pornirile extraconjugale. Formează 


categoria persoanelor celor mai corecte în mariaj. 


Boli: Săgetătorul guvernează coapsele. Se înregistrează predispoziţii pentru următoarele 


boli: gută, reumatism, sciatică, nevralgii, lovituri ale femurului, răniri prin arme de foc, 


fracturile coapselor, accidente sportive, sarcom, boli ale ficatului şi paludism. 


Din punct de vedere glandular, se observă o predominare sensibilă a lobului anterior al 


hipofizei, care acordă adeseori o statură foarte înaltă. 


Destin: Viaţa, este plină în prima parte a ei de greutăţi care treptat sunt învinse. De cele 


mai multe ori, existenţa se plafonează într-o situaţie bună şi se săvârşeşte în deplină 


mulţumire. 


CAPRICORN (Caper) 


Longitudinea cerească 270° ~ 300 °. Soarele se află în acest semn zodiacal de la 23 De- 


cembrie până la 20 Ianuarie. Influenţează în mod egal pe acei care au Ascendentul naşterii în 


Capricorn şi în sfârşit pe nativii, care au în horoscopul lor, acest semn zodiacal, puternic 


ocupat de planete. Este reprezentat prin simbolul  şi este locul de domiciliu al planetei 


Saturn. Este un semn feminin, de pământ, cardinal, steril şi violent, în corespondenţă cu casa 


a X-a a Cerului. Ideea precumpănitoare a seninului va fi „a organiza”, „a folosi”. Ca semn de 


pământ şi cardinal, el este activ, meseriaş, bucuros de câştig, foarte stăruitor şi ambiţios, 


destoinic să atingă în cel mai înalt grad perfecţiunea materială. Ca şi mantia de zăpadă care 


acoperă în Decembrie pământul, Capricornul îşi învăluie obiectul cu dorinţele sale şi se 


adaptează la orice împrejurări ca să-şi atingă scopul. Strânge, curăţă şi organizează terenul. 


Aceasta cu diplomaţie, fiindcă este un semn feminin. Ambiţios şi independent, spre deosebire 


de celelalte semne zodiacale pământene Taurul şi Fecioara, Capricornul tinde mereu în sus. El 


are o ambiţie şi o independenţă nemăsurate. Nu se simte bine într-o poziţie de subaltern, dar 


îşi ascunde cu grijă ambiţiile de teamă să nu se compromită. Prin reflex, devine melancolic şi 


foarte grijuliu de viitorul său. Îndură totul şi arareori devine agresiv. In clipele lui bune şi, prin 


contrast, când este uşurat de sarcina responsabilităţilor asumate, cade pe gânduri, timid şi 


rezervat. El este ambiţios, independent şi, nepermiţând nimănui să i-o ia înainte, va fi cuprins 


de gelozie şi de neîncredere. Nu uită ofensa, dar nu se răzbună. Are o putere de neînchipuit 


pentru cercetarea amănuntului, pe care-l disecă până la cauza cauzelor. E profund meditativ şi 


creaţia sa reflectă manifestarea în toată splendoarea ei. Mari aptitudini pentru cercetări de 


lungă durată, care pot desăvârşi împlinirea unei mari opere. Capricornul este singuratic, se 


ataşează cu greu, însă atunci când se alătură de cineva, o va face definitiv şi fără rezervă. Este 


prieten bun dar şi duşman neîmpăcat. Sub aparenţa rezervată şi glacială, se ascunde, ca în 


sânul pământului acoperit de zăpadă în toiul iernii, o rară sensibilitate. Manifestă o reţinere 


aristocratică în gesturile pe care le face. Această sensibilitate se introverteşte şi dă naştere la o 


trăire dureroasă, care face ca tipul zodiacal să se izoleze şi mai mult de elementul exterior care 


1-a contrariat. O lume proprie de gânduri îl va purta întotdeauna către partea filosofică a 


existenţei, al cărui rost îl va intui şi-l va putea demonstra. Deseori, tipul capricornian 


exagerează răul şi are o aprehensiune a unei mizerii care este numai mentală şi care nu se 


traduce decât rareori în fapt. De cele mai multe ori, nativii acestui semn se străduiesc să-şi 


realizeze scopurile cu un zel atât de mare, încât le rămâne foarte puţin loc pentru o trăire în 


sfera vieţii lor particulare: de aici neînţelegeri familiale, izolări de cămin şi divorţuri frecvente. 


La o aspectare armonică, cel însemnat de Capricorn va constitui tipul reuşit al ascetului, 


al savantului şi în general al cercetătorului tainelor firii. Tipul dizarmonic va învedera pe omul 


egoist, practic, evoluând pe un plan minor material şi putând fi afectat de grave anomalii 


psihice: sadism, ambiţie scelerată sau materialism ignobil. 


Copiii: Educatorii copiilor din Capricorn vor trebui să le insufle un spirit de altruism şi o 


dăruire generoasă pentru aproape. Vor trebui să-i deprindă pe copiii respectivi la o trăire 


amicală cu tovarăşii lor de joacă şi cu o filantropie sufletească ce va fi purtătoare de nobile 


sentimente pentru viitor. Egoismul va trebui să fie înfrânt. 


Din punct de vedere sentimental, trăirea sufletească şi erotică vor fi divergente: ori calme, 


ori profund zbuciumate. Tipul zodiacal are tendinţa de a fi frigid, lipsit de apetit sexual ori 


înzestrat cu grave anomalii, între care sadismul şi gelozia vor fi frecvente. 


Boli: Capricornul guvernează genunchii, pielea şi sistemul osos. Se înregistrează 


predispoziţii pentru următoarele boli: eczeme, impetigo, periostită cronică, psoriazis, artrită, 


favus, urticarie, lepră, scleroză, degerături, gută, reumatism articular, coxalgie, afecţiuni ale 


genunchiului, fractura oaselor, arterioscleroză, piatră la vezica urinară sau la rinichi, scrânteli, 


carie dentară şi pioree alveolară. Acest semn favorizează stările de auto-intoxicaţie cronică şi 


torpidă. 


Destin: Este supus ascensiunilor sociale şi căderilor ritmice. Intrigi şi duşmănii la tot 


pasul. Reveniri în situaţii şi o fază mai bună după 45 de ani, când se vor înregistra bucurii şi 


satisfacţii care - în general - tind să fie trăite fără entuziasm, fiind venite prea târziu. 


VĂRSĂTORUL DE APĂ (Aquarius) 


Longitudinea cerească 300 ° - 330 °. Soarele se află în acest semn zodiacal de la 20 


Ianuarie până la 18 Februarie. Influenţează în mod egal pe cei care au Ascendentul naşterii în 


acest semn şi pe nativii care au acest semn zodiacal, puternic ocupat de planete. Este 


reprezentat prin simbolul  şi este locul de domiciliu al planetei Uranus. Este un semn 


masculin, de aer, fix şi violent. Indică: prietenii, protecţiile utile, sprijinul, favorurile, serviciile 


făcute şi primite, spiritualitatea, spontaneitatea, adaptabilitatea, uşurinţa, spiritul de dreptate 


şi asociaţie, prietenia şi instabilitatea. Este semnul cel mai uman al Zodiacului, reprezentat 


printr-un bătrân care varsă dintr-un vas purtat la subţioară, apă peste întreg pământul. Spre 


deosebire de celelalte semne de aer, Gemenii şi Balanţa, şovăitoare şi schimbătoare, Vărsătorul 


de Apă are mai multă uniformitate şi continuitate, fiind un semn fix şi afirmativ. Vom avea în 


primul rând o stare spirituală de înţelegere adâncă a mizeriei omeneşti, unită cu un simţ 


altruist foarte dezvoltat. Omul va fi în stare să-şi iubească duşmanii, să răsplătească răul cu 


binele şi să lucreze într-un scop constructiv, de avangardă. Caracterul naivului va fi prietenos, 


„liniştit, răbdător, 'hotărât, fidel, bine dispus, sincer, artist şi rafinat. Mare atracţie către 


prietenie, în jurul căreia i se va mişca toată existenţa. De altfel, prietenii îi vor da un ajutor 


hotărâtor în viaţă. Are idei avansate şi intuieşte noile formule sociale. De aceea, semnul va da 


de cele mai multe ori pe pionierii vremurilor noi şi pe cei care vor propovădui ideile de 


avangardă. În corespondenţă cu a XI-a casă a Cerului. Ideea precumpănitoare a semnului va fi 


„a înţelege”. Tipul armonic va da pe marele reformator şi pe omul zilei de mâine. Tipul 


dizarmonic, pe demagog. Toţi nativii au dispoziţii marcate pentru ştiinţe oculte şi în special 


pentru Astrologie. 


Copiii: Educatorii copiilor, trebuie să supravegheze mediul, care poate avea o înrâurire 


nefastă asupra tânărului vlăstar, credul şi entuziast din fire. Va trebui sprijinit sentimentul de 


dăruire, care este înnăscut în copil. 


Din punct de vedere sentimental, cei născuţi în Vărsător schimbă des obiectivul, iar în 


afecţiunile lor nutresc un sentiment idealist şi dezinteresat. 


Boli: Vărsătorul de Apă guvernează fluierele picioarelor şi pulpele. Se înregistrează 


predispoziţii pentru următoarele boli: varice, cloroză, intoxicări ale sângelui, afecţiuni nervoase, 


răni la tibie şi peroneu, fracturile călcâiului, flebite, anemie, leucemie, epilepsie, coree, paralizie 


convulsivă, tetanos, catalepsie, boli ale ochilor prin afecţiunea nervului optic şi scrântituri. 


Predispoziţii pentru electrocutare, sau moartea prin fulger. 


Destin: Cei născuţi în Vărsător sunt idealişti şi, adeseori, utopişti. Vor suferi în viaţă 


consecinţele aferente unei trăiri sufleteşti altruiste şi dezinteresate. Le va lipsi prin urmare 


succesul, aşa cum se înţelege curent acesta, pe planul social sau financiar; prietenii le vor fi 


însă de un mare folos şi ei îl vor ajuta în clipele cele mai dificile ale vieţii. 


PEŞTII (Pisces) 


Longitudinea cerească 330 °- 360 °. Soarele se află în acest semn zodiacal de la 19 Fe- 


bruarie până la 20 Martie. Influenţează în mod egal pe cei care au Ascendentul naşterii în Peşti 


şi pe cei care au în horoscopul lor acest semn zodiacal, puternic ocupat de planete. Este 


reprezentat prin simbolul  şi este locul de domiciliu al planetei Neptun. Este un semn 


feminin, de apă, care reflectă ceea ce este în jur. Spre deosebire de celelalte semne de apă - Rac 


şi Scorpion - acest semn, deşi va fi afectat la insultele primite mai mult decât celelalte două, 


totuşi nu va reacţiona la fel, fiindcă posedă un sentiment de milă şi iertare, de o natură aparte. 


Firea nativului va fi dublă ca şi simbolul său, care reprezintă doi peşti legaţi de o panglică, 


fiecare având o altă direcţie de mişcare. Lumină şi taină! Semnul acesta dă o puternică 


tendinţă de detaşare faţă de lucrurile pământeşti, astfel că adeseori se va întâmpla ca nativul 


să simtă nevoia acestei desprinderi prin narcoză, stupefiante sau băutură. Planeta Neptun 


exaltă firea celor născuţi şi-i predispune la vis şi mediumitate. Ideea precumpănitoare a 


semnului va fi „mila”. Semnul este foarte influenţabil. Tipul armonic poate crea pe omul 


înarmat cu sentimente umanitare care va lucra spre binele social, fie pe terenul bisericesc, fie 


pe cel filantropic. Tipul dizarmonic va însemna pe cel ratat, în toată puterea cuvântului. 


Predispoziţia la mediumitate a nativilor din Peşti e puternică, însă ea nu trebuie să fie pusă la 


încercare prin practicile spiritiste, căci acestea, pot să afecteze în mod serios sistemul nervos. 


Copiii: Educatorii copiilor născuţi în Peşti trebuie să-i deprindă cu o riguroasă igienă şi să 


nu le îngăduie să bea băuturi alcoolice. Vor trebui orientaţi în domenii practice şi îndreptaţi 


către o muncă disciplinată. 


Din punct de vedere sentimental, atât bărbaţii cât şi femeile sunt visători, delicaţi şi 


dezinteresaţi în dragoste. Femeile sunt devotate, dar foarte susceptibile, şi se consideră 


adeseori „neînţelese” de sexul tare. 


Boli: Peştii guvernează tălpile picioarelor şi sângele în general, inclusiv sistemul limfatic. 


Vom avea predispoziţii la următoarele boli: hidropizie, scrofuloză, sifilis, tuberculoză, maladii 


ale sistemului limfatic, reumatism, diaree, deformaţii ale degetelor picioarelor, alcoolism, 


patima stupefiantelor şi psihopatii. 


Destin: Viaţa intimă este dublă şi plină de secrete, care, de cele mai multe ori, sunt de 


natură dureroasă şi tenebroasă. Prigoane şi duşmănii nemeritate, la tot pasul. Totuşi, triumf 


final printr-o şansă providenţială. 


Semnele zodiacale după deosebita lor fire 


Pentru judecarea unei teme astrologice, desluşirile date în subcapitolul precedent, la 


„Semne zodiacale”, nu sunt suficiente. Horoscopul este un complex ce se judecă după reguli 


foarte diferite, care la un moment dat trebuie să creeze un punct de convergenţă, uşor 


detaşabil din ansamblul horoscopului, şi care să constituie centrul de greutate în jurul căruia 


va gravita ideea fundamentală de interpretare psiho-temperamentală. Este foarte uşor să 


stabileşti, pe de-o parte, prin numeroasele experienţe şi observaţii asupra semnificaţiei 


psihologice şi de destin a semnelor zodiacale, un ansamblu, însă în Zodiac ne găsim în faţa 


unor experienţe complexe care nu pot fi încă deduse dintr-un principiu unitar. Vom fi atunci 


siliţi să construim un schelet de interpretare, constituit din diferite puncte de reper, logice. 


Privind astfel lucrurile, vom găsi că semnele zodiacale se împart în chip tradiţional, după 


anumite puncte de vedere, şi vom judeca întotdeauna semnele zodiacale, descrise de noi în 


subcapitolul precedent potrivit cu această optica specială. 


Împărţire după tipul temperamental al semnelor 


Vom da aici referinţe privitoare la împărţirea în trei categorii: semne de aer, de apă, de foc 


şi de pământ. În Zodiac semnele de acelaşi tip sunt constituite într-o înfrăţire armonică 


distanţată la 120°, ceea ce corespunde în Astrologie aspectului de „trigon”. 


I. Semnele pozitive Berbec, Leu şi Săgetător, constituind primul triunghi (trigon), sunt 


considerate de Astrologia tradiţională drept „semne de foc” şi corespund fizic, caracterului cald 


şi uscat. Sunt în strânsă legătură cu tipul temperamental coleric, care se exteriorizează 


printr-o reacţie rapidă şi puternică. În influenţa sa asupra formelor psihologice ale vieţii 


omeneşti, trigonul de foc favorizează încrederea considerată ca o putere de manifestare activă, 


finalistă şi idealist premergătoare. 


Posibilităţi de realizare 


În bine: energie spontană, impuls motorie, acţiune rapidă, curaj, îndrăzneală şi credinţă. 


În rău: violenţă, brutalitate, pripire, nerăbdare, imprudenţă, lăudăroşenie şi credulitate. 


II. Semnele negative Taur, Fecioară şi Capricorn, constituind al doilea triunghi (trigon), 


sunt considerate de Astrologia tradiţională drept „semne de pământ” şi corespund fizic 


caracterului uscat şi rece. Sunt în strânsă legătură cu temperamentul melancolic, cu reacţia sa 


lentă, dar puternică şi de lungă durată. În influenţa sa asupra formelor psihologice ale vieţilor 


omeneşti, trigonul de pământ provoacă îndoiala şi critica, constructivă sau distructivă. 


Posibilităţi de realizare 


În bine: linişte, perseverenţă, prudenţă, spirit practic, stabilitate, fidelitate şi legătură cu 


materia. În rău: încăpăţânare, comoditate, teamă exagerată, materialism, lipsă de mobilitate 


spirituală, dogmatism, conservatorism exagerat, lipsa unei capacităţi de ridicare şi de 


entuziasm moral şi spiritual. 


III. Semnele pozitive, constituind al treilea triunghi (trigon), Gemenii, Balanţa şi 


Vărsătorul de Apă, sunt considerate de Astrologia tradiţională drept „semne de aer” şi 


corespund fizic caracterului cald şi umed. Sunt în strânsă legătură cu temperamentul sanguin, 


cu reacţia rapidă şi vioaie, însă puţin puternică şi adeseori neperseverentă. În influenţa sa 


asupra formelor psihologice ale vieţii omeneşti, trigonul de aer favorizează percepţiile vioaie şi 


rapide, o receptivitate maximă şi creaţia mentală. 


Posibilităţi de realizare 


În bine: vioiciune, putere de observare*, entuziasm, dinamism, isteţime. În rău: nelinişte, 


iritare, instabilitate mentală, deviere de la obiectiv, lipsă de perseverenţă, susceptibilitate 


nervoasă şi subterfugiu. 


IV. Semnele negative, constituind al patrulea triunghi (trigon), Rac, Scorpion şi Peşti, 


sunt considerate de Astrologia tradiţională drept „Semne de apă” şi corespund fizic caracterului 


umed şi rece. Sunt în strânsă legătură cu temperamentul flegmatic, cu reacţia lentă şi slabă. 


În influenţa sa asupra formelor spirituale ale vieţii omeneşti, trigonul de apă favorizează 


fantezia. 


Posibilitatea de realizare 


În bine: linişte, sentiment nobil, vis, toleranţă, milă, fantezie. În rău: comoditate, 


atitudine flegmatică, apatie, susceptibilitate exagerată, atitudine de evadare din viaţă, 


indolenţă, fantasmagorie. 


* Acest material de bază va fi completat la timpul său, de teoria coeficienţilor 


temperamentali. Cu ajutorul ei, prin intermediul cifrelor, se judecă rangul de putere al 


semnelor zodiacale din horoscop şi aşează pe planuri succesive intensitatea acestor semne. 


Vom vedea la judecarea temelor astrologice, cum, de cele mai multe ori, se va putea degaja o 


notă dominantă din punctul de vedere al acestor elemente în orice horoscop. Îl vom judeca 


atunci sub optica însuşirilor bune sau rele, după cum va fi cazul. În general, natura semnului 


unde se află Ascendentul, Soarele sau o aglomerare de planete va fi precumpănitoare. 


Împărţire din punct de vedere al sezoanelor 


După ordinea anotimpurilor, semnele se împart în Zodiac în semne de: primăvară şi vară 


(de la Berbec la Fecioară inclusiv) şi semne de toamnă şi de iarnă (de la Balanţă până la Peşti 


inclusiv). 


Semnele de primăvară şi vară, au o natură extravertită, de îndreptare în afară; sub 


efectul lor domină tendinţa spre obiect şi obiectiv, spre concret şi real, spre realitatea 


exterioară. Fiinţele sufleteşti se conduc după trăirea concretă. 


Semnele de primăvară sunt în raport strâns cu atitudinea sufletească a omului tânăr, 


vioi şi impetuos, iar semnele de vară ne reflectă ideea de expectativă şi de reflecţie a omului 


devenit matur. 


Posibilităţi de realizare 


În bine: realism, materialism, practică empirică, bogăţie de vederi. În rău: materialism 


brutal, lipsă de spiritualitate, oportunism, superficialitate, incapacitate de abstractizare. 


Semnele de toamnă şi de iarnă au semnificaţia introversiunii, a îndreptării spre 


interioritate şi către viaţa sufletească. Pentru stimularea lor nu decide farmecul venit din afară, 


ci luarea unei atitudini interioare, izvorâtă dintr-o pornire intimă. 


Semnele de toamnă stau în raport strâns cu atitudinea sufletească a omului care a 


depăşit maturitatea personalităţii, plin de experienţă, contemplativ şi meditativ. Semnele de 


iarnă corespund bătrâneţii târzii, cu o atitudine oarecum sceptică şi impregnată de filosofia 


unei trăiri, adeseori dureroase. 


Posibilităţi de realizare 


In bine: idealism, spirit teoretic, puncte de vedere centrale. În rău: necunoaşterea 


realităţii, abstractizare exagerată, vederi strâmte şi meschine, îndărătnicie. 


În general, semnele de primăvară (Berbec, Taur, Gemeni) corespund tendinţei 


extraversiunii, firii care caută să apuce şi să domine lumea într-un mod brusc (direcţia 


evenimentelor este obiectivul). 


Semnele de vară (Rac, Leu, Fecioară) posedă însuşiri constructive, valorificante, 


maturizante şi statornice (lumea evenimentelor este chiar obiectivul). 


Semnele de toamnă (Balanţă, Scorpion, Săgetător) încep o uşoară trecere înspre o 


introversiune activă. Acum, simpla lume obiectivă suferă o influenţă mai întâi blândă şi apoi o 


energie distructivă, care se încheie cu semnul Arcaşului unde această tendinţă se îndreaptă 


spre un ideal. 


Semnele de iarnă (Capricorn, Vărsător şi Peşti) corespund tendinţei de întoarcere la 


acţiunea lumii exterioare din poziţia subiectivă şi spiritual centrală. 


Această împărţire a semnelor zodiacale constituie în sistemul de interpretare astrologică 


un element de fineţe în judecata horoscopului. O vom da la timpul său, în exemplele de 


interpretare, unde se va vădi mai întotdeauna direcţia spirituală din horoscopul oamenilor 


remarcabili, conducători de destine, sau a creatorilor de înaltă ţinută. 


Împărţire după caracterul sexual al semnelor 


Astrologia, ca şi caracterologia, se orientează în judecarea tipului zodiacal, după 


polaritatea bărbat - femeie. Sunt semne masculine şi semne feminine. Semnele masculine sunt 


în acelaşi timp şi pozitive: Berbec, Gemeni, Leu, Balanţă, Arcaş şi Vărsător. Cele feminine sunt şi 


negative: Taur, Rac, Fecioară, Scorpion, Capricorn şi Peşti. 


Tipul zodiacal pozitiv este un tip de acţiune, iar cel negativ tinde spre adaptabilitate. 


Posibilităţi de realizare la semnele pozitive 


În bine: afirmarea demonstrativă a Eului, conştiinţă de sine, iritabilitate spontană, 


impulsivitate şi energie consecventă. În rău: închipuire, afectare, autoevaluare, susceptibilitate, 


pripire, brutalitate şi recalcitranţă. 


Posibilităţi de realizare la semnele negative 


În bine: modestie, calm, răbdare, prudenţă, mulţumire, perseverenţă, rezervă, diplomaţie 


şi accesibilitate. În rău: lipsă de încredere în sine, inactivitate, comoditate, teamă, mânie, 


depresie, încăpăţânare, închidere în sine, linguşire şi spirit exagerat de concesie. 


Din punct de vedere al sexului, distincţiile semnelor zodiacale servesc şi ele la interpretarea 


horoscopului, mai ales atunci când există un dubiu. 


Împărţire după sensul dinamic al semnelor 


Semnele zodiacale se găsesc în opoziţie (aspect de 180° unele cu altele) şi în cuadratură 


(aspect de 90° unele cu altele). Se formează astfel trei cruci, al căror sens este: dinamic, static 


şi de mişcare (labilitate). 


Crucea cardinală cu semnele: Berbec, Rac, Balanţă, Capricorn, arată impulsul dinamic. 


Posibilităţi de realizare 


În bine: voinţă, strădanie, ambiţie, acţiune. În rău: grabă, nelinişte şi supraevaluare a 


acţiunilor. 


Crucea fixă cu semnele: Taur, Leu, Scorpion şi Vărsător corespunde atitudinii statice şi 


emoţionale. 


Posibilităţi de realizare 


În bine: perseverenţă, sentiment. În rău: nemişcare, pasiune. 


Crucea obişnuită7 cu semnele: Gemeni, Arcaş, Fecioară şi Peşti, este considerată 


intelectuală. 


Posibilităţi de realizare 


În bine: percepţii vii, sesizare multilaterală şi vioiciune intelectuală. In rău: labilitate, 


deviere de la ţeluri, lipsă de energie şi de stăruinţă, agitaţie, neastâmpăr. 


Împărţirea semnelor zodiacale în raport cu înrâurirea 


planetelor 


Semnelor zodiacale au o înrudire cu planetele. În general, semnele de primăvară şi de 


vară, precum şi Balanţa şi Scorpionul sunt înrudite exclusiv cu planete rapide şi apropiate de 


pământ. Prin aceasta se caracterizează şi ritmul vieţii rapid şi vioiciunea exterioară a 


sus-ziselor semne, cât şi constatarea că, de la Berbec până la Scorpion inclusiv, se oglindesc 


mai mult formele de trăire individuală şi apropiate de viaţă, pe când semnele zodiacale de la 


Arcaş până la Peşti inclusiv, atribuite planetelor lente şi îndepărtate, indică atitudini mai vaste 


şi oarecum cosmice. 


În detaliu: lui Marte, i se atribuie Berbecul şi Scorpionul. În Berbec, energia marţiană 


construieşte, pe când în Scorpion, se exprimă mai mult forţa perseverentă de distrugere în 


scopul unei reconstrucţii. 


Lui Venus, i se atribuie înrudirea cu semnele Taur şi Balanţă. În Taur, se evidenţiază mai 


mult iubirea pământeană şi senzualitatea, iar în Balanţă, cea intelectualizată, sublimată şi 


orientată spre armonie. 


Lui Mercur, i se atribuie înrudirea cu semnele Gemeni şi Fecioară. În Gemeni, apare 


semnificaţia intelectual-mercuriană, activă, realizată orizontal şi asociativ, iar în Fecioară, ea 


apare înregistrativă, ordonatoare, critică şi verticală. 


Lui Jupiter, i se atribuie înrudirea cu semnele zodiacale Arcaşul şi Peştii. La Arcaş, va fi 


aparentă tendinţa de integritate jupiteriană şi afirmare, iar la Peşti, expansiunea sufletească şi 


multilaterală. 


Lui Saturn, i se atribuie înrudirea cu Capricornul. La acest semn apare ideea de 


concentrare şi de construcţie. 


Lunii, i se atribuie o înrudire cu semnul Racului, iar Leului, cu Soarele. 


Lui Uranus, i se atribuie o înrudire cu semnul Vărsătorului, iar lui Neptun, cu cel al 


Peştilor. 


Împărţirea semnelor zodiacale după diferite alte criterii 


Semnele umane sunt: Gemenii, Fecioara, Arcaşul şi Vărsătorul. La drept vorbind, Arcaşul 


urmează să fie considerat un semn „bi-corporat”. 


Semnele animale sunt: Berbecul, Taurul, Racul, Leul, Scorpionul, Capricornul. 


Semnele violente sunt: Berbec, Balanţă, Scorpion, Capricorn şi Vărsător. 


Semnele sterile sunt: Gemeni, Leul şi Fecioara. 


Semnele artistice şi muzicale sunt: Taurul, Racul, Leul, Arcaşul şi Peştii; Balanţa este şi ea 


un semn artistic. 


Rezumatul general al caracterelor semnelor zodiacale 


Berbec: Un semn de primăvară, cardinal, aprins, violent, infertil, înrudit cu Marte. 


Taur: Un semn de primăvară, fix, pământesc, muzical, înrudit cu Venus. 


Gemeni: Un semn de primăvară, obişnuit, aerian, neroditor, ştiinţific, înrudit cu Mercur. 


Rac: Un semn de vară, cardinal, acvatic, fertil, muzical, înrudit cu Luna. 


Leu: Un semn de vară, fix, aprins, violent, neroditor, muzical, înrudit cu Soarele. 


Fecioară: Un semn de vară obişnuit, pământesc, ştiinţific, neroditor, înrudit cu Mercur. 


Balanţă: Un semn de toamnă, cardinal, aerian, violent, ştiinţific, înrudit cu Venus. 


Scorpion: Un semn de toamnă, fix, acvatic, ştiinţific, violent, fertil, înrudit cu Marte. 


Arcaş: Un semn de toamnă, obişnuit, aprins, muzical, înrudit cu Jupiter. 


Capricorn: Un semn de iarnă, cardinal, pământesc, violent, înrudit cu Saturn. 


Vărsător: Un semn de iarnă, fix, aerian, violent, ştiinţific, înrudit cu Saturn şi Uranus. 


Peşti: Un semn de iarnă, obişnuit, acvatic, fertil şi muzical, înrudit cu Jupiter şi Neptun. 


Tradiţional, lui Saturn i se atribuie şi o înrudire cu Vărsătorul, preocupat de 


transmiterea înţelepciunii. 
PLANETELE 


Al doilea element important din punct de vedere astrologie îl constituie planetele. Ele 


sunt - după cum ştim - condensatorii cereşti, care captează radiaţiile câmpului zodiacal, le 


combină cu electromagnetismul lor propriu şi îl proiectează asupra fiinţei nou născute, dând 


astfel influenţa astrală. Evident, privim lucrurile din punct de vedere geocentric şi nu 


heliocentric. Vom descrie, rând pe rând, toate planetele din Universul nostru şi influenţele lor 


din trei puncte de vedere: astronomic, astro-psihic (influenţa temperamentală asupra nativului) 


şi tradiţional, după desluşirile date de Astrologia veche. 


În ordinea depărtării lor de Soare, planetele sunt următoarele: Mercur, Venus, Pământul 


cu Luna, Marte, Jupiter, Saturn, Uranus, Neptun şi Pluto. 


SOARELE 


Astronomic: Este stăpânul sistemului solar în care vieţuim. Înaintează cu o viteză de 20 


km pe secundă, împreună cu întreg cortegiul său de planete. E la o distanţă de 149.500.000 


km de Pământ şi este de 109 ori mai mare ca diametru decât Pământul, adică de 1.300.000 


mai voluminos decât acesta. Rotaţia în jurul propriei axe se săvârşeşte în circa 25 de zile. 


Prezintă adeseori pete solare, care apar cu intensitate, la intervale de câte 11 ani. 


Astro-psihic: Soarele este simbolul forţei iniţiale, al căldurii, al focului şi al luminii. 


Puternic - armonic va da: căldură, forţă şi lumină. 


Puternic — nearmonic va da: căldură distrugătoare şi forţă nimicitoare. 


Slab - nearmonic va da: lipsă de căldură, de forţă şi de lumină. 


Biologic: acordă vitalitatea. 


Puternic - armonic: vitalitate creatoare. 


Puternic - nearmonic: risipire distrugătoare de forţă. 


Slab - nearmonic: vitalitate scăzută. 


Organic: Soarele dirijează activitatea inimii şi circulaţia sanguină, afectând din punct de 


vedere patologic aceste organe; precum urmează: 


Puternic - armonic: funcţionare normală şi puternică a inimii şi a circulaţiei. 


Puternic - nearmonic: tensiune ridicată şi tulburări cardiace şi circulatorii. 


Slab - nearmonic: tensiune scăzută, tulburări cronice cardiace. 


Psihologic va da tonul iubirii de viaţă. 


Puternic - armonic va da: ambiţie, dorinţă de putere, curaj, temeritate, organizare. 


Puternic - nearmonic va da: sete de putere, spirit dominator, grandomanie, bravadă, 


lăudăroşenie, pripire şi violenţă. 


Slab - nearmonic va da: complexe de inferioritate, frică, nehotărâre şi lipsă de energie. 


Sociologic: Soarele reprezintă: autoritatea, domnia, conducerea, tatăl şi tipul soţului în 


horoscopul femeii. Într-altă ordine de idei, el arată elementul ereditar, iar semnul în care se 


află va vădi, întotdeauna, procesul patologic al organului atins. În horoscopul femeii, poziţia şi 


luminarea Soarelui indică raporturile puternice cu tovarăşul de viaţă, poate bazate pe ideea 


deplasării imaginii paterne. Chiar destinul tatălui se poate judeca după poziţia Soarelui în 


horoscop. Conflictul între Lună şi Soare într-o figură (astrogramă) a naşterii poate arăta 


încordarea între părinţi şi drept consecinţă o trăire dureroasă a copilului, cu o puternică 


reflectare în caracterul său, de mai târziu. Semnificaţia poziţiei solare în Zodiac se relevă în 


special în creaţii şi determină spiritualizarea omului. La personalităţile puternice, principiul 


solar este forte şi se judecă după semnul zodiacal în care se află. Luminarea Soarelui va mai 


vădi destinul pe care-l va avea omul în existenţa sa exterioară şi lupta sa pentru dobândirea 


puterii. 


Tradiţional: tatăl, soţul, regii, împăraţii, papii, ambasadorii, gloria, renumele, marile 


misiuni, marile funcţii administrative sau ecleziastice, prieteniile puternice, renumele după 


moarte, moarte subită. 


Un Soare prost condiţionat în horoscop va însemna: un tată nenorocit sau mort de 


timpuriu, un bărbat cu beteşuguri sau cu viaţă scurtă, un slujbaş abuziv care-şi pierde lesne 


postul, o faimă proastă, o lipsă de sprijin, duşmănii puternice, avuţii rău câştigate, moarte 


publică, sau prin foc. 


LUNA 


Astronomic: Este de 50 de ori mai mică decât Pământul, departe de el la 360.000 km şi 


cu o mişcare de revoluţie de 27 de zile şi o fracţiune. Este un astru mort, pe care se găsesc 


abisuri numite cratere lunare şi munţi înalţi de 7000 de metri. 


Astro-psihic: Luna este considerată ca reprezentând principiul răcirii şi al umidităţii. 


Puternic - armonic va da: o răceală plăcută şi umezeală la fel. 


Puternic - nearmonic va da: o răceală şi o umezeală excesivă. 


Slab - nearmonic va da: căldură, uscăciune. 


Biologic: Luna acţionează asupra lichidelor, asupra mucoaselor corpului şi asupra 


funcţiilor de procreare şi fertilitate. Procesele ritmice de scurtă durată, ca menstruaţia, sunt 


sub influenţa Lunii. 


Puternic - armonic va da: secreţie normală şi echilibru. 


Puternic - nearmonic va da: hipersecreţie, acumulare de lichide, şi hipertrofie. 


Slab - nearmonic va da: lipsă de secreţie şi o stază a lichidelor. 


Organic: Luna dirijează stomacul şi poate creierul mic, afectând aceste organe din punct 


de vedere patologic. 


Psihologic: Luna dirijează ritmul şi fixarea funcţiilor inconştiente sufleteşti. Mai dirijează 


simţul formelor şi al memoriei, precum şi principiul maternităţii. 


Puternic - armonic va da: memorie, simţul formelor, mobilitate, spirit matern şi dragostea 


de mamă. 


Puternic – nearmonic va da: fixare inutilă în materie, manie, ură de mamă şi un spirit 


exagerat de maternitate. 


Slab - nearmonic va da: memorie slabă, lipsa simţului formelor, depresie, o lipsă de 


reţinere, indiferenţă pentru mamă şi un spirit absent al maternităţii. 


Sociologic Luna întruchipează: femeia, mama, posteritatea, familia, neamul şi în 


horoscopul bărbatului, soţia. 


Din poziţia lunară în Zodiac, în Case şi aspectele respective, se judecă participarea 


insului în sfera lui intimă, casnică, familială şi eventual afectivă. Atitudinea şi trăirea în aceste 


domenii vor fi indicate întotdeauna de Lună. Aspectarea proastă a acestui astru va vădi de 


timpuriu o existenţă zbuciumată în cercul familiei. Inegalitatea temperamentală va fi iarăşi 


arătată de o Lună prost aspectată în horoscop. În cazul bărbatului, destinul mamei se poate 


vedea foarte clar, precum şi legătura sa cu elementul ereditar, matern. Mai târziu, acest 


element ereditar se deplasează către tovarăşa de viaţă, vădind legăturile insului cu elementul 


feminin. La personalităţile puternice, care se vădesc ca atare în creaţii de înaltă fantezie şi 


opere spirituale, Luna este foarte puternică şi armonică în horoscop. O Lună prost aspectată, 


în rea situaţie terestră (în casele Cerului) şi cerească (în semnul zodiacal), va prezenta pe 


vagabond, pe beţiv şi pe omul în veşnică jenă financiară. 


Tradiţional: mama, soţia, fetele, văduvele, reginele, prinţesele, călătorii, pescarii, 


vânătorii, poporul, renumele, bogăţia, fericirea, misiunile onorifice, progenitura numeroasă, 


căsătoria bună, prietenia celor puternici şi moartea liniştită. 


O Lună prost condiţionată în horoscop va însemna: peţitoarea, amanta de joasă speţă, 


bastarzii, ostilitatea populară, proasta reputaţie, vagabondajul, calicia, sterilitatea, moartea 


prin înec sau în timpul unei calamităţi. 


MERCUR 


Astronomic: Este un astru foarte mic, ce nu se depărtează de Soare mai mult de 28° şi 


care face o revoluţie completă în jurul Soarelui în 88 de zile terestre. Se află la o distanţă de 


58.000.000 km de Soare. Nu este vizibil decât câteva zile pe an, în timpul dimineţii, puţin 


înainte de răsăritul Soarelui, sau la crepuscul, după apusul Soarelui. Din cauza temperaturii 


înalte generată de apropierea Soarelui, pare a nu fi locuit. 


Astro-psihic: Reprezintă principiul de mişcare oscilatorie. 


Puternic - armonic, va da mobilitate. 


Puternic — nearmonic, va da labilitate. 


Slab - nearmonic, va da încremenire. 


Biologic: Mercur indică raporturile cu aparatul senzitivomotor, determinând funcţia 


sistemului nervos central. 


Puternic - armonic, va da organizare nervoasă normală. 


Puternic — nearmonic, va da hiperestezie şi hiperemotivitate. 


Slab - nearmonic, va da inhibiţie nervoasă. 


Organic: Mercur este în legătură cu substanţa nervoasă şi creierul mare. Influenţează 


mâinile şi organele de vorbire, afectând aceste organe din punct de vedere patologic. 


Psihologic: Mercur dirijează inteligenţa şi puterea de exprimare; În plus, ordinea 


intelectuală. 


Puternic - armonic, echilibru intelectual, sesizare rapidă şi exprimare uşoară. 


Puternic - nearmonic, risipa intelectuală, sofisticare, pălăvrăgeala şi mania scrisului. 


Slab - nearmonic, va da intelect slab, sesizare lentă, lipsa de logică, exprimarea dificilă şi 


scrisul greoi. 


Sociologic: Mercur va indica intelectul speculativ sau practic, cu tipurile zodiacale 


specifice, respective reprezentând pe comercianţi, oameni de ştiinţă sau literaţi. Din horoscopul 


unui nativ, vom vedea după poziţia planetei Mercur (ca putere sau slăbiciune) modul 


intelectual de reacţie, viteza sesizării intelectuale, puterea de gândire, memoria şi simţul etic al 


insului. De menţionat că o aspectare prea armonică a planetei Mercur prejudiciază 


profunzimea gândirii. Dacă aspectele rele nu vor fi în număr prea covârşitor şi în case nefaste, 


ele pot chiar să stimuleze intelectul. Tot această planetă arată raporturile nativului cu fraţii şi 


surorile. Aspectele rele vor indica ori dizarmonii cerebrale puternice, care pot oscila între 


psihoză şi o lipsă completă a simţului moral, ori pur şi simplu nebunia. 


Tradiţional: fraţii, servitorii, matematicienii, astrologii, astronomii, filosofii, literaţii, 


poeţii, secretarii, negustorii, meşterii dibaci, contractele avantajoase, invenţiile, prietenie cu 


literaţii şi actorii; moartea din boală de nervi. 


Un Mercur prost condiţionat în horoscop va însemna pe misiţii de joasă speţă, fraţii 


naturali, falsificatorii de monede, escrocii, saltimbancii, prestidigitatorii, contractul leonin. 


moneda falsă, instabilitatea în situaţii şi moartea prin otravă, asasinat, sau condamnarea 


penală. 


VENUS 


Astronomic: Este aproape de dimensiunile Pământului si are o mişcare de revoluţie de 


225 de zile. Nu se îndepărtează de Soare cu mai mult de 47° şi, în funcţie de poziţia sa pe cer 


este vizibilă ori după apusul Soarelui, ori înainte de răsăritul său. Cercetarea planetei este 


foarte dificilă din cauză că scoarţa ei nu este încă răcită şi este înconjurată de o masă de nori 


groşi. 


Astro-psihic: Venus este considerată ca reprezentând principiul atracţiei, al absorbţiei şi 


al energiei centripete. 


Puternic - armonic, va da atracţie. 


Puternic - nearmonic, va da absorbţie. 


Slab - nearmonic, va da respingere. 


Biologic: planeta influenţează funcţiile sexuale sub aspectul feminin şi activitatea 


hormonală în legătură cu ele. Se spune că mai ordonează şi procesul de preluare al acidului 


carbonic de către sânge. 


Puternic - armonic, va da sexualitate puternică şi armonioasă şi echilibru hormonal. 


Puternic - nearmonic, va da hipersexualitate şi hiperfuncţie hormonală. 


Slab - nearmonic, va da asexualitate şi inhibiţia funcţiei hormonale. 


Organic: Venus este în legătură cu glandele sexuale feminine, cu ovarele şi întregul 


sistem al glandelor cu secreţie internă precum şi cu rinichii şi venele. Afectează aceste organe 


din punct de vedere patologic. 


Psihologic: Venus reprezintă erotismul, calităţile artistice, culoarea şi tonul. Pe planul 


inferior dă sexualitatea, iar pe cel superior simţul estetic, producţia artistică, muzicală şi 


teatrală. 


Puternic - armonic, va da sexualitate armonioasă, sensibilitate, simţ estetic şi dragoste de 


viaţă. 


Puternic - nearmonic, va da hipersexualitate, sentimentalism, viciu, frivolitate şi 


perversiune. 


Slab - nearmonic, va da frigiditate, o absenţă de sentiment şi de orientare estetică, 


precum şi lipsa dragostei de viaţă. 


Sociologic: Venus va indica luxul şi petrecerea, arta şi desfătarea. La poziţii venusiene 


dominante, aspectele nefavorabile nu dăunează capacităţii artistice, ci numai vieţii 


instinctuale, care apare trudită. 


Tradiţional va însemna: soţia, mama, surorile, fetele, amantele, artiştii, muzicanţii, 


farmaciştii, parfumierii, bijutierii, ţesătorii, câştigul, aurul şi bijuteriile, 


căsătoria bună, progenitura numeroasă, moartea prin medicaţie greşită, prin intoxicaţie 


alimentară, prin abuzul de plăceri lumeşti, sau din cauza femeilor. 


Venus prost condiţionată în horoscop va însemna: prostituatele, proxenetele, 


cerşetoarele, depravaţii şi conducătorii localurilor suspecte. 


MARTE 


Astronomic: E la o distanţă de 227.000.000 km de Soare, cu o rotaţie în jurul axei sale 


de 24h 37' şi cu o revoluţie în jurul Soarelui de un an şi 321 de zile. Are doi sateliţi. Se crede a 


fi locuit. 


Astro-psihic: reprezintă principiul energiei şi al forţei centrifuge, impulsivitatea şi 


impetuozitatea fiind adevăratele funcţii marţiene. 


Puternic - armonic, va da impulsul şi impetuozitatea. 


Puternic - nearmonic, va da distrugere. 


Slab - nearmonic, va da slăbiciune. 


Biologic: Marte reprezintă funcţia sexuală masculină, activitatea musculară şi oxidarea 


sângelui. 


Puternic - armonic, va da instinct controlat, putere musculară, consum echilibrat de 


oxigen şi căldură. 


Puternic - nearmonic, va da instinct exagerat, necontrolat, arderi prea repezi şi hipertrofie 


musculară. 


Slab - nearmonic, va da instinctul slăbit, atrofia musculară şi arderi prea lente. 


Organic: Marte este în legătură cu părţile sexuale masculine, cu muşchii şi cu arterele, 


afectând aceste organe din punctul de vedere patologic. 


Psihologic: Marte determină energia, forţa spontană şi aptitudini de a se descurca. 


Senzaţia de mişcare trebuie realizată, chiar dacă aceasta se face pe calea mâinilor (spre 


exemplu: sculptura). Controlează digestia şi arderile. 


Puternic - armonic, va da energie, curaj, tărie, decizie şi spirit combativ. 


Puternic - nearmonic, va da cheltuire de forţă, bravadă, brutalitate, pripire şi agresivitate. 


Slab - nearmonic, va da pierdere de forţă, frică, lipsă de combativitate, lipsă de hotărâre şi 


moliciune. 


Sociologic, i se atribuie lui Marte: militarii, mecanicii, tehnicienii, sportivii, vânătorii, 


chirurgii şi sculptorii, în special. Aspectele bune vor da pe marţienii viteji, pe marii chirurgi, pe 


sculptori, sau tehnicieni. Martienii răi vor fi: criminalii impulsivi, pasionali, vivisectorii şi 


sculptorii miniaturilor obscene. 


Tradiţional: soţul, fraţii mai mari, duşmanii pe faţă, prietenia cu militarii, victoriile, 


averea câştigată prin luptă, moartea rapidă. 


Un Marte prost condiţionat în horoscop va însemna: asasinul, braconierul, călăul, 


banditul la drumul mare, hoţul, duşmănia, duelul, bătăliile, risipa de avere, adulterul, violul şi 


moartea prin fier sau foc. 


JUPITER 


Astronomic: Este la o distanţă de 777.000.000 km de Soare, o rotaţie în jurul lui însuşi 


durează 10h39' şi o mişcare de revoluţie în jurul Soarelui durează 11 ani şi 314 zile. Are 9 


sateliţi şi se crede a fi nelocuit, fiind un glob încă în formare. 


Astro-psihic: reprezintă principiul asimilării sub formă de idee tradusă în funcţiunea 


ideologică, având drept consecinţă exterioară întinderea organică, expansiunea, lărgirea şi 


menţinerea echilibrului în sistemul naturii. 


Puternic — armonic, va da expansiune. 


Puternic - nearmonic, va da hipertrofie. 


Slab - nearmonic, va da atrofie. 


Biologic: Jupiter reprezintă funcţia nutriţiei, a asimilării şi creşterii precum şi toate 


funcţiile care menţin şi înmulţesc substanţa organică 


Puternic - armonic, va da asimilare. 


Puternic - nearmonic, va da creştere dizarmonioasă 


Slab - nearmonic, va da dezasimilare. 


Organic: Jupiter guvernează ficatul şi fierea cu efectele patologice aferente. 


Psihologic: Jupiter indică echilibrul, integritatea şi atitudinea socială. Îndrumă spre 


religia unită cu gândirea imaginativă şi aspiraţiile nobile. 


Puternic - armonic, va da dreptatea, simţul social, moralitatea dorinţa de expansiune. 


Puternic - nearmonic, va da fanatismul legat de propriile concepţii, legătura strânsă şi 


exagerată cu prejudecăţile şi ipocrizia. 


Slab - nearmonic, va da nedreptatea, nesociabilitatea, imoralitatea şi lipsa de expansiune. 


Sociologic, i se atribuie lui Jupiter ideea de înaltă administraţie, de justiţie, 


întreprinderile bancare şi funcţiile bisericii. 


Tipul bun jupiterian va da pe înaltul dregător, pe omul de finanţe cu viziunea largă şi 


generoasă şi pe marele ecleziast. Tipul rău jupiterian va da pe ambiţiosul fără scrupule, pe 


chefliul fără pereche şi pe acela care una spune şi alta face. 


Tradiţional: şeful, stăpânul, omul de Stat, magistratul, omul politic, ecleziastul, 


demnitarul de curte, bogăţia, onorurile, căsătoria bogată, prieteniile, renumele, moartea târzie 


şi cu post alături. 


Un Jupiter prost condiţionat în horoscop va însemna: saltimbancul, pedagogul 


maniac, ecleziastul nedemn, cerşetorul în haine negre, risipitorul, nesăţiosul în plăceri, 


moartea prin judecată publică sau sentinţă capitală. 


SATURN 


Astronomic: Este la 1.426.000.000 km depărtare de Soare, face o rotaţie completă în 


jurul propriei axe în l0h 16', o mişcare de revoluţie în jurul Soarelui în 29 de ani 167 de zile şi 


posedă 10 sateliţi. Are o formă splendidă, fiind înconjurat de un inel compus din milioane de 


corpuri mici şi se zăreşte sub forma unui astru pal-plumburiu. E puţin probabil să fie locuit. 


Astro-psihic: Saturn este considerat ca reprezentând ideea de cristalizare, contracţie, 


solidificare şi de forţă grea. 


Puternic - armonic, va da cristalizare, solidificare. 


Puternic - nearmonic, va da întărire, micşorare. 


Slab - nearmonic, va da lipsă de solidificare. 


Biologic: planeta determină schimbul de calciu în organism. 


Puternic - armonic, va da schimbul de calciu normal. 


Puternic - nearmonic, va da scleroza. 


Slab - nearmonic, va da lipsă de calciu. 


Organic: Saturn influenţează sistemul osos, pielea şi splina. Afectează aceste organe, din 


punct de vedere patologic. 


Psihologic: Saturn îndrumă la concentrare, statornicie şi orientare după experienţa 


dobândită. Simţul timpului şi întâmplările înregistrate de memorie ţin de principiul saturnian. 


Puternic - armonic, va da tărie, perseverenţă, seriozitate, economie, prudenţă, rezervă şi 


profunzime. 


Puternic - nearmonic, va da melancolie, încăpăţânare, izolare, fire închisă şi încremenire. 


Slab - nearmonic, va da neseriozitate, imprudenţă, superficialitate si slăbiciune de 


caracter. Atitudinea sufletească e determinată de tendinţa de concentrare, silinţă, 


perseverenţă, răbdare, de un fel simplu de viaţă şi de suflet închis. La o aspectare armonică, 


vom avea tipul liniştit, serios, adânc, rezervat, stabil, iar în cazul nearmonic: duritate, invidie, 


zgârcenie, neîncredere şi murdărie. 


Sociologic: Saturn este în raport cu tot ce este stabil şi de lungă durată. Munca în mine, 


agricultura şi exploatarea imobiliară sunt domeniul său. 


Tradiţional va însemna: persoanele în etate, bunicii, tatăl, servitorii, filozofii, 


matematicienii, arhitecţii, strategii, inginerii de mine, teologii, demnitarii, avuţia imobiliară, 


moartea prin boală cronică, prin asfixiere, în puşcărie, sau prin prăbuşirea unui edificiu. 


Un Saturn prost condiţionat în horoscop va glăsui: avariţie, mizantropie, sănătate 


şubredă, egoism, duritate, pierdere de avere şi situaţie, moarte prin boală cronică grea şi în 


izolare. 


URANUS 


Astronomic: Ea este la o distanţă de 2.869.000.000 km de Soare. Are o durată de rotaţie 


în jurul axei proprii de 10h49' şi o mişcare de revoluţie în jurul Soarelui de 84 ani şi 7 zile. Are 


4 sateliţi. Axa proprie este aproape perpendiculară pe axa orbitei. Are o mişcare în jurul axei 


proprii retrogradă, iar dintre cei 4 sateliţi, 2 au o mişcare directă şi 2 o au, ca şi planeta-mamă, 


retrogradă. 


Astronomii n-au putut desluşi până acum - potrivit noţiunilor de mecanică cerească 


bazată pe legile cunoscute motivaţia mişcării retrograde a planetei şi a sateliţilor ei. 


De altfel, caracterul astro-psihic al acestei planete infirmă şi el precizabilul şi normalul, 


îngemănându-se astfel cu tipul astronomic atât de straniu al astrului. 


Astro-psihic: Planeta a fost descoperită abia acum 150 de ani şi natura ei nu este pe 


deplin lămurită în toate semnificaţiile posibile. Principiul uranian rezidă în elementul spontan, 


violent, cu urmările de transformare bruscă şi schimbare. 


Biologic: semnificaţia lui Uranus pare să fie în legătură cu sistemul nervos şi cu plexul 


solar. 


Organic: se afirmă un raport cu meningele, măduva spinării şi nervii. 


Psihologic: principiul uranian dă multă impresionabilitate. În domeniul conştientului, 


Uranus corespunde ritmului împărţirii timpului. În domeniul intelectual va acorda intuiţia şi 


sesizarea fulgerătoare, care nu este precedată de gândirea logică. În consecinţă, vor reuşi 


vederi generale ştiinţifice, tehnice, psihologice şi oculte indicând viitorul, sub formele sale 


intuitive. 


Puternic - armonic, va da mobilitate, impuls, plăcerea de reformă, intuiţie, independenţă, 


evenimente vii şi interesante. 


Puternic - nearmonic, va da neastâmpăr, iritabilitate, nervozitate, dorinţă de nou, aiureală 


intelectuală, lipsă de convergenţă în gândire şi sete de senzaţii. 


Slab - nearmonic, va da imobilitate, apatie, plictiseală, dependenţă de altul şi indiferenţă. 


Sociologic: Uranus guvernează tot ceea ce este nou, reformator şi revoluţionar, atât în 


domeniul social, cât şi în domeniile: tehnic, psihologic, ocult etc. Tipul armonic va acorda pe 


individul înzestrat din punct de vedere uranian cu curentele aferente ale timpului său, 


hărăzindu-i o ridicare meteorică în sfera exterioară a unui destin, unde va ajunge prin invenţii 


fericite de natură materială sau intelectuală, ori printr-o activitate reformatoare. Tipul 


nearmonic va fi inconsecvent, ducând o viaţă dezordonată, cu o concepţie de conducere 


scelerată şi nimicitoare pentru semenii săi. Ideile sale sunt neadaptate la timpuri şi, adeseori, 


lipsa lor de succes duc pe individ la tendinţe de auto-distrugere. 


Tradiţional: asociatul, prietenul, averea câştigată prin speculaţiile asupra invenţiilor noi, 


artistul de cinematograf, fotograful, aviatorul, electricianul, inventatorul, moartea prin 


anevrism sau prin fulger. 


Un Uranus prost condiţionat în horoscop va însemna: tipul extravagant, jazul strident, 


agitatorul fără scrupule şi moartea prin electrocutare. 


NEPTUN 


Astronomic: E la o distanţă de 4.495.000.000 km de Soare. Durata rotaţiei în jurul 


propriei sale axe nu e cunoscută. Face înconjurul Soarelui în 164 ani şi 280 de zile. Se 


bănuieşte că are un singur satelit şi că nu este locuit. 


Astro-psihic: Planeta a fost descoperită acum 180 de ani şi asupra influenţei ei 


Astrologia încă nu şi-a spus ultimul cuvânt, din cauza lipsei materialului experimental 


necesar. Observaţiile adunate până acum lasă să se întrevadă ceva haotic, dar - fără îndoială - 


haosul nu poate să fie considerat drept o funcţie a lui Neptun. Observaţia cea mai sigură este 


în legătură cu procesul de descompunere şi de putrefacţie; aceasta este absolut sigur, din 


punct de vedere biologic. 


Psihologic: Neptun este în legătură cu inspiraţia şi puterea de transpunere. Avem aici şi 


o puternică legătură cu mediumitatea şi misticismul, unde trăirea materială este dificilă. 


Fantezia determinată de Neptun este de natură transcendentală. 


Puternic - armonic, va da transpunere, fantezie, inspiraţie mistică şi mediumitate. 


Puternic - nearmonic, va da sentiment excesiv, misticism tenebros, autoiluzionare, 


înşelătorie şi nevroză. 


Slab - nearmonic, va da prozaismul. 


Sociologic: Neptun dă pe sectanţi şi iluminaţi iar pe un alt plan, pe marii psihiatri. În 


sens rău, va da pe cel înclinat spre iluzii fatale, pe nevropat şi pe veşnicul nemulţumit. 


Tradiţional: iluminatul mistic sau religios, astrologul de înaltă clasă şi vindecătorul prin 


pasă magnetică. Moarte în extaz religios, sau misterioasă. 


În sens rău: şarlatanul, falsul astrolog, vagabondul şi îngropatul de viu. 


PLUTO 


În privinţa acestei planete descoperite în anul 1930, experienţele astrologice sunt în curs 


de cristalizare şi ar fi prematur să dăm lectorilor acestei lucrări un material insuficient studiat. 


Astronomie. Datorită marii excentricităţi a orbitei distanţa faţă de Soare variază între 


5.800.000.000 km şi 7.300.000.000 km. Durata revoluţiei în jurul' Soarelui este de 248,4 ani 


iar rotaţia în jurul propriei axe durează 6,4 zile terestre. 


Astro-psihic: Principiul plutonian este legat de procesul de moarte şi reconstrucţie - 2 


faţete ale procesului de regenerare. 


Organic pare a fi în legătură cu gonadele. 


Psihologic: Indică pasiunea şi legătura cu energiile abisale ale fiinţei. 


Puternic - armonic, mare putere de regenerare psihică, pasiuni înălţătoare. 


Puternic — dizarmonic, despotism, cruzime, sadism. 


Slab - dizarmonic, lipsă de viaţă, frici exagerate. 


Sociologic: Oameni cu o mare capacitate de transformare, afaceri mari, conducători de 


oameni. 


Planetele în semnele zodiacale 


Desluşirea semnificaţiei planetelor în semnele zodiacale o vom face cu oarecare rezervă, 


fiindcă datorită complexităţii temei astrologice ea se impune numai în anumite cazuri, şi 


anumite elemente trebuie judecate cu foarte multă prudenţă, fiindcă în anumite situaţii 


horoscopice, ele îşi pierd importanţa. Semnul zodiacal nu face decât să nuanţeze caracterul 


efectului planetar, indicând din punct de vedere temperamental exteriorizarea vitală, însă 


efectul detaliat al semnelor zodiacale asupra planetelor devine adeseori foarte slab, fiindcă alte 


condiţii (casele astrologice şi aspectele) sunt covârşitoare. În deducţia astrologică poziţia 


planetară în Zodii nu este deci foarte semnificativă. Numai Soarele, eventual Luna, Venus, 


Mercur şi Marte pot face, vizibil mai intens, semnul zodiacal în care se află. În privinţa celorlalte 


planete, se impune deci o rezervă. Un singur efect va fi întotdeauna adevărat: cel fiziopatologic, 


fiindcă planeta - şi mai ales o aglomerare de planete într-un anumit semn zodiacal - va indica 


în mod hotărât aspectele organice deficitare, cu consecinţele aferente, şi bolile specifice. 


Caracterul armonic al plantelor va scădea manifestările maladive, iar cel dizarmonic le va 


creşte. Din alt punct de vedere, semnul zodiacal va inhiba câteodată posibilităţile iniţiale ale 


planetelor, iar în alte cazuri le va favoriza. (Venus într-un semn venusian va avea o liberă 


expansiune, pe când într-un semn saturnian va fi limitată în exaltarea ei ş.a.m.d.) 


Cu aceste rezerve, vom începe explicarea planetelor în semnele zodiacale, iar în partea 


lucrării, „Interpretarea astrologică”, vom arăta tehnica întrebuinţării materialului care 


urmează. 


Planetele în Berbec 


Soarele 


Din punct de vedere astro-psihic, patologic, tradiţional şi în destin, semnificaţia Soarelui 


am arătat-o la subcapitolul „Semne zodiacale „. Vom găsi deci tot ceea ce ne interesează 


referitor la „Soarele în Berbec” în desluşirea generală a semnului zodiacal al Berbecului. 


Luna 


Astro-psihic: Conjugă natura ei schimbătoare şi emotivă cu natura marţiană a 


Berbecului. Fiind impresionabilă (receptivă), va primi natura Berbecului, când ambiţioasă şi 


agresivă dacă e prost aspectată, sau sub dacă Marte este prost aspectat, când ingenioasă şi 


fericit dinamică dacă Luna şi Marte sunt bine aspectate. Succesul sau insuccesul va fi 


determinat de factorii de mai sus. 


Patologic: hidrocefalie, miopie, stomatită, migrene, slăbiciuni ale vederii şi dureri în 


genunchi. Caracteristicile acestea devin puternice atunci când Luna este în conjuncţie cu 


Soarele în Berbec, sau când avem o aglomerare de plante în acest semn. Ultima observaţie o 


facem aici odată pentru totdeauna, fiind valabilă la toate planetele care urmează. 


Tradiţional şi în destin (se va judeca cu multă prudenţă): Pericol de înec sau de rănire 


pricinuită de o femeie ori de o mulţime ostilă. Ascensiune socială periculoasă. Amoruri 


scandaloase, călătorii şi reuşită în ţară străină. Succese publice, imaginaţie, poezie. 


Mercur 


Astro-psihic: Mercur stăpâneşte inteligenţa, care devine dinamică datorită lui Marte. 


Nativul iubeşte disputa şi riposta promptă; adeseori exagerează. Armonic, dă o lărgime de 


vederi, o toleranţă a opiniilor altora şi în general o minte disciplinată. Dizarmonic, nu poţi conta 


pe aceşti nativi, care sunt lipsiţi de simţul responsabilităţii. 


Patologic, poate da următoarele boli: cataractă, astigmatism, nevralgii faciale, 


neurastenie, spasme nervoase şi dezordine intestinală. Aceleaşi efecte, de data aceasta întărite, 


când se află cu alte planete în semnul Berbecului. 


Tradiţional şi în destin: Exil sau fugă, de pe urma unei condamnări judiciare. Fire 


certăreaţă, elocvenţă, relaţii periculoase care compromit situaţia. Homicid posibil, dacă este 


rău aspectat cu Marte. 


Venus 


Astro-psihic: Venus se află într-o situaţie proastă - în exil - în semnul Berbecului. Natura 


planetei este biciuită de impulsul marţian. De aici afecţiuni arzătoare, năvalnice, adeseori 


necontrolabile şi impulsive. Risipă bănească. 


Patologic: gripă, sinuzită, migrenă, encefalită, letargie şi dureri de rinichi. 


Tradiţional şi în destin: căsătorie sau concubinaj precoce. Cumpene în dragoste. Seducţie, 


sau căsătorie impusă. Divorţ posibil. Pericol prin femei. Căsătorie adeseori nenorocită. 


Marte 


Astro-psihic: Marte se află în domiciliu în semnul Berbecului. De aici: curaj, impuls 


motorie, nobleţe, înălţare socială. În sens rău: cruzime, fanfaronadă, precipitare, sfârşit brutal. 


Patologic: conjunctivită simplă sau granulomatoasă, meningită cerebrospinală, encefalită, 


comoţie cerebrală, apoplexie, delir, scarlatină, vărsat de vânt, delirium tremens. Observaţia e 


valabilă în cazul unei ocupări masive a semnului Berbecului. 


Tradiţional şi în destin: certuri, scandaluri, dueluri. Gust pentru politică şi cariera 


armelor. Adeseori sculptori, eventual chirurgi. Ridicare socială şi în cazul când e dizarmonic 


(ca aspect), cădere bruscă şi catastrofală. 


Jupiter 


Astro-psihic: Planeta, după cum ştim, întruchipează, atunci când este armonică, spiritul 


de dreptate şi bunăvoinţă. La aceste calităţi se va alătura factura lui Marte, care va da 


nativului o ambiţie nobilă, întotdeauna în căutarea unui lucru înalt, frumos şi bun. Aptitudini 


religioase, juridice şi pentru carierele înalt administrative ori bancare. Dizarmonic, va însemna 


pe cei vanitoşi şi fanfaroni. 


Patologic: febre cerebrale din cauza unei infecţii a sângelui. Anemie, apoplexie, leucemie. 


Tradiţional şi în destin: Succes în carierele sacerdotale şi în sporturi. Prietenii profitabile 


cu oamenii mari. Pericol de la militari şi de la poliţişti. Acordă o protecţie providenţială contra 


accidentelor de tot felul. 


Saturn 


Astro-psihic: Planeta se află aici în cădere şi natura ei rece şi austeră, se împacă greu cu 


aceea arzătoare a Berbecului. Expresia marţiană este înfrântă. Vom avea în cazul armonic: 


încredere în sine, activitate neobosită, calm şi perseverenţă. În caz nearmonic: gelozie şi spirit 


de răzbunare. 


Patologic: boli de dinţi şi de urechi, cataractă, meningită tuberculoasă, surditate, carierea 


dinţilor, puncte negre, boli de piele, ale capului, ameţeli şi reumatism cervical. 


Tradiţional şi în destin: plictiseli din partea soţului, a soţiei, sau din partea asociatului. 


Pierderi la dobândirea avuţiilor şi întârzieri în ajungerea la situaţii bune. Soţ, sau soţie, văduv 


sau părăsit. 


Uranus 


Astro-psihic: Firea originală, independentă şi ingenioasă a planetei Uranus se înfrăţeşte 


oarecum armonios cu dinamismul Berbecului. Nativul este însă prea impulsiv, ceea ce îi poate 


pricinui neplăceri. Armonic, va orienta inteligenţa spre descoperiri utile şi o trăire generoasă 


pentru aproape. Dizarmonic: invers. 


Patologic: glaucom, paralizii nervoase, hiperemie cerebrală, encefalită, epilepsie, paralizie 


spastică, coree, tetanos, delirium tremens, catalepsie, spasme. Repetăm şi aici, ca la toate 


planetele în semne, că aceste predispoziţii maladive se întăresc în cazul când semnul 


Berbecului este ocupat de mai multe planete, mai ales cele de natură malefică (Marte, Saturn 


şi oarecum Uranus şi Neptun). 


Tradiţional şi în destin: Cei vechi care nu cunoşteau nici planeta Uranus, nici planeta 


Neptun nu ne-au lăsat aforismele lor în această chestiune. Rămân valabile observaţiile făcute 


de noi la studiul general asupra planetei Uranus. 


Neptun 


Astro-psihic: Natura halucinantă a lui Neptun se îmbină, în cazul unei aspectări 


armonice, într-un mod fericit cu natura lui Marte. Va prezida pe mistici şi pe acei care se 


devotează umanităţii în domeniul religiei sau al filosofiei. În cazul când Neptun este dizarmonic 


(prin case şi aspecte), tendinţele de mai sus îşi vor face loc pe cale tiranică, nesocotind legile şi 


de o manieră distructivă. Nativul se confruntă cu riscul închisorii sau al unui sfârşit violent. 


Patologic: halucinaţii, imbecilitate, afazie, catatonie, hiperestezie, hipomanie. 


Tradiţional şi în destin: Avem de făcut aceleaşi observaţii ca şi la Uranus. 


Pluto Experienţele necesare lipsesc. 


Planetele în Taur 


Soarele 


Din punct de vedere astro-psihic, patologic, tradiţional şi în destin, semnificaţia Soarelui 


am dat-o la subcapitolul „Semne zodiacale”. Vom găsi deci tot ceea ce ne interesează referitor la 


„Soarele în Taur” în desluşirea generală a semnului zodiacal al Taurului. 


Luna 


Astro-psihic: Luna se află exaltată în semnul Taurului, adică într-o situaţie cosmică bună, 


în strânsă prietenie cu acest semn. Taurul este un semn fix de bunăstare şi de plăceri, fiind în 


acelaşi timp şi locul de domiciliu al planetei Venus. Noţiunile se vor înfrăţi: emotivitate şi 


fantezie în serviciul frumosului, amabilitate. În altă ordine de idei, natura lunară va fi înfrânată 


de semnul fix şi de pământ al Taurului, îndrumând-o spre echilibru, prevedere şi bunăstare 


materială. Când Luna este situată dizarmonic, vom avea exagerări în toate domeniile de mai 


sus. 


Patologic: faringită, laringită, polipi, boli ale timpanului, salivaţie excesivă, tuse rebelă, 


dureri la picioare şi la glezne. 


Tradiţional şi în destin: Prosperitate venită din mânuirea afacerilor. Dragoste tainică sau 


adulter. Inconstanţă sentimentală. Protecţia femeilor cu trecere. Sporirea avuţiilor (mai ales 


imobiliare). 


Mercur 


Astro-psihic: Raţiunea şi inteligenţa reprezentate prin Mercur se alătură seriozităţii şi 


chibzuinţei Taurului. Vom avea multă înţelepciune în luarea hotărârilor şi o judecată 


sănătoasă. Dizarmonic. Mercur va provoca încăpăţânarea şi o judecată falsă. În ambele cazuri, 


plăcere pentru artă, muzică şi literatură. 


Patologic: bolile gâtului, răguşeli, surzenie, spasmul faringelui, bâlbâială, maladia lui 


Basedow şi boli de picioare. 


Tradiţional şi în destin: Prieteni numeroşi şi fideli. Pagube prin femei sau căsătorie. 


Succes în artele frumoase. Prietenii profitabile cu femei influente. 


Venus 


Astro-psihic: Planeta se află în domiciliu în acest semn. Vom înregistra: un simţ ascuţit al 


frumosului, adeseori o voce splendidă de contra-alto şi generozitate. Dizarmonic: tendinţă către 


desfrâu şi un gust dubios în materie de frumos, adeseori extravagant. 


Patologic: abcese în gât, polipi, faringită, oreion, în general boli ale capului. 


Tradiţional şi în destin: voluptate. Daruri de la femei, sau prin căsătorie, moşteniri, dacă 


planeta e dizarmonică posibile neplăceri în dragoste. 


Marte 


Astro-psihic: Aici, planeta Marte este în exil, adică într-un semn nefavorabil. Din cauza 


impulsivităţii sale arzătoare Marte se conjugă greu, cu natura placidă a Taurului. Firea dulce a 


lui Venus - stăpânul Taurului - va îmblânzi pe Marte şi-l va disciplina. Marte pripeşte natura 


planetei Venus şi duce adesea la o căsătorie timpurie. In cazul când planeta este situată 


dizarmonic, vom înregistra: încăpăţânare, ghinioane la tot pasul şi risipă de avere din cauza 


plăcerilor abuzive. Anomalii sexuale. 


Patologic: difterie, hemoragii nazale, anghina simplă, faringită, flegmoane ale omuşorului, 


otită medie, sensibilitate renală, piatră la rinichi. 


Tradiţional şi în destin: îndrăzneală nebună, lipsă de scrupule. Nativul suferă adesea 


jugul propriilor sale patimi, cu consecinţele respective. Adulter periculos, răni căpătate de la 


animalele mari. Pasiuni funeste. Sadism sau masochism. Pierdere de bunuri. 


Jupiter 


Astro-psihic: Taurul este domiciliul planetei Venus şi locul de exaltare al Lunii. Ambele 


naturi ale semnului, combinându-se cu Jupiter, vor acorda o fire fericită, binevoitoare, 


generoasă şi filantropică. Noroc sigur. Dizarmonic, toate aceste calităţi vor fi puse în serviciul 


unei parade de a face bine, iar pe de altă parte, nativul va fi lacom şi desfrânat. 


Patologic: polipi, edemul laringelui, reumatism gutos al braţelor şi afecţiuni intestinale. 


Tradiţional şi în destin: începuturi grele şi pericole din care nativul iese datorită 


prieteniilor puternice. Protecţia femeilor renumite sau influente. Legături periculoase cu 


oameni perverşi, ingratitudinea aproapelui. Avere a cărei sursă poate să fie religia sau 


ocultismul. Căsătorie fericită. 


Saturn 


Astro-psihic: Natura planetei Saturn, care este grea şi măsurată, se îmbină într-un mod 


logic cu aceea a Taurului, care este de aceeaşi natură. Nativul va fi echilibrat, discret şi foarte 


chibzuit în afacerile sale băneşti. În sens dizarmonic, persoana va fi încăpăţânată, rău sfetnic, 


rău administrator al propriei sale averi, iar de cele mai multe ori va fi cu beteşug la vorbire. 


Patologic: laringită tuberculoasă, faringită, tumori reci, scorbut şi răguşeli frecvente. 


Tradiţional şi în destin: început greu în viaţă, pierdere de bunuri şi călătorii periculoase în 


al 9-lea, 14-lea, 25-lea şi 32-lea an al vieţii. Necazuri prin femei de joasă condiţie. Când se va 


afla în casa a VIII-a, sau a XII-a a Cerului, nativul poate fi cauza directă sau indirectă a morţii 


tatălui său. Funest pentru dragoste sau pentru copii. Boli din cauza exceselor de plăceri. 


Uranus 


Astro-psihic: Natura inventivă şi spontană a lui Uranus se armonizează cu semnul 


Taurului - care, fiind semnul casei a II-a a Cerului, este un semn sortit finanţelor. Nativul va 


avea inspiraţii subite şi fericite - în cazul armonic - pentru dobândirea averii. In caz dizarmonic, 


intuiţiile în această direcţie vor fi funeste. Semnul Taurului este şi un semn de dragoste. Vom 


înregistra deci, în cazul când planeta este armonică, pasiuni subite, însă nefatale, şi, în orice 


caz, trecătoare. In cazul dizarmonic: contrariul. 


Patologic: paralizie bulbară, maladia lui Basedow şi otită medie. 


Tradiţional şi în destin: Aceleaşi observaţii ca la Berbec. 


Neptun 


Astro-psihic: Natura eterică, fantastică, mistică şi sublimă a lui Neptun se armonizează 


anevoie cu natura pământească a Taurului. Vor reieşi totuşi calităţile minore ale planetei în 


funcţie de semnul nostru: predispoziţii pentru muzică în sensul bun, iar în cel dizarmonic, 


pentru o viaţă deşănţată, de plăceri. 


Patologic: hipertiroidism, tabagism, tuberculoza laringelui. 


Tradiţional şi în destin: Aceleaşi observaţii asupra acestei planete ca la Berbec. 


Pluto Până în prezent nu sunt suficiente observaţii făcute. 


Planetele în Gemeni 


Soarele 


Din punct de vedere astro-psihic, patologic, tradiţional şi în destin, semnificaţia Soarelui 


am prezentat-o la subcapitolul „Semne zodiacale”. Vom găsi tot ceea ce ne interesează referitor 


la „Soarele în Gemeni” în desluşirea generală a semnului zodiacal al Gemenilor. 


Luna 


Astro-psihic: Calităţile Lunii se combină cu natura planetei Mercur, care este stăpânul 


semnului Gemenilor. Capacitatea mentală a Lunii se înfrăţeşte cu dibăcia lui Mercur. Vom 


avea: inteligenţă, adaptabilitate, dragoste pentru scris şi ştiinţă, idei năvalnice şi o înclinaţie 


către profesiunea de jurnalist sau de voiajor. Din păcate, operaţiunile mentale se succed cu aşa 


viteză, încât succesul riscă să fie compromis prin erori sau neglijenţă. 


Patologic: dureri reumatice în braţe, mâini; dese indigestii, tuberculoză, bronşită, catar şi 


edem pulmonar. 


Tradiţional şi în destin: călătorii frecvente, viaţă lungă şi căsătorie tulburată de 


evenimente stranii. 


Mercur 


Astro-psihic: Mercur se află în domiciliu în semnul Gemenilor. Influxul planetei este 


puternic, dar dacă planeta nu este bine aspectată în temă, deşi dă idei tumultuoase, 


ingenioase, ele nu se vor evidenţia în domeniul practic. În caz armonic, inteligenţa se orientează 


către darul vorbirii, către scris sau comerţ. Nu arareori planeta va da pe omul de ştiinţă, 


descoperitor de idei noi. 


Patologic: astm bronşic şi nervos, dureri în cap şi braţe. Sensibilitate nervoasă la şocuri. 


Tradiţional şi în destin: relaţii amicale şi folositoare cu oamenii de ştiinţă, cu scriitorii şi 


artiştii. Duşmănii şi căderi din situaţii. 


Venus 


Astro-psihic: Firea dulce şi frumoasă a planetei Venus se îmbină armonios cu puterea de 


expresie a lui Mercur: voce încântătoare, melodioasă şi convingătoare. Mari dispoziţii pentru 


literatură şi artă. Semnul dublu al Gemenilor predispune la mai multe căsătorii, iar micile 


călătorii sunt foarte favorizate. În aspect dizarmonic, persoana are calităţile de mai sus reduse 


la minimum şi tinde să fie inexpresivă ca ţinută. 


Patologic: scrofuloză, tumori reci, emfizem pulmonar, astm, panariţiu. 


Tradiţional şi în destin: Două legături sentimentale, simultane. Tendinţă la desfrâu sau, 


în tot cazul, la o uşurinţă sentimentală. Copii frumoşi. Fire geloasă. 


Marte 


Astro-psihic: Natura dinamică a lui Marte se combină cu cea dibace a lui Mercur. 


Inteligenţa va fi prin urmare combativă, indicând pe marii avocaţi, pe deputaţi şi conferenţiari. 


În cazul în care planeta e rău aspectată, persoana va fi cinică, clevetitoare şi mânată către 


minciună şi neseriozitate. Va constitui marea categorie a mistificatorilor şi a oamenilor de 


nimic. 


Patologic: hemoptizii, pneumonii, pleurezii, nefrită şi în general afecţiuni ale sângelui. 


Tradiţional şi în destin: călătorii nefaste, răniri, pierderi subite şi sărăcie finală. Pericol în 


afară de cămin. 


Jupiter 


Astro-psihic: în Zodiacul ideal - după cum vom vedea în sistemul caselor astrologice în 


subcapitolul următor - Mercur guvernează Gemenii care sunt în corespondenţă cu casa a III-a 


a Zodiacului, iar Jupiter guvernează semnul Săgetătorului aflat în corespondenţă cu casa a 


IX-a. Casa a III-a reprezintă mentalul concret, iar casa a IX-a mentalul abstract. Aceste două 


părţi ale mentalului se vor înfrăţi în acest caz, caracterizând pe literat, pe filosof sau pe omul 


bisericii, iar în altă ipoteză, pe amatorul de lungi călătorii, care-şi îmbogăţeşte sufletul şi 


mintea datorită acestora. Din păcate, în semnul Gemenilor, Jupiter se află în exil, ceea ce va 


indica un efect întârziat şi lipsit de putere al planetei. În chip dizarmonic, planeta va da pe omul 


lipsit de simţ moral, veşnic prefăcut şi plin de ghinioane. 


Patologic: edem pulmonar şi emfizem. 


Tradiţional şi în destin: până la 45 de ani, viaţa va fi semănată de tot felul de cumpene. 


Dincolo de această vârstă, ea se va săvârşi în linişte. Succes prin lucruri scrise. 


Saturn 


Astro-psihic: Natura vie a Gemenilor este înfrânată de gravul Saturn. Inteligenţa devine 


metodică, profundă şi ordonată, aptă pentru matematici sau pentru chestiuni tehnice. Tipul 


dizarmonic va însemna pe omul prefăcut şi gata la orice mişelie. Dificultăţi cu fraţii şi surorile, 


sau tot felul de plictiseli la drumurile mici. (Gemenii sunt în corespondenţă cu a III-a casă a 


Cerului, care reprezintă - după cum vom vedea - în afară de domeniul mentalului concret, pe 


cel al relaţiilor nativului cu fraţii şi surorile, precum şi pe acela al micilor călătorii.) 


Patologic: gălbinare, pleurezie, bronşită, gangrena pulmonară şi, mai întotdeauna, 


tuberculoză. 


Tradiţional şi în destin: Activitatea vie împiedicată de obstacole serioase. Boli până la 23 


de ani. Plictiseli din partea copiilor. 


Uranus 


Astro-psihic: Nota originală a lui Uranus se conjugă cu inteligenţa lui Mercur. Mintea se 


îndreaptă către invenţii noi şi către părăsirea vechilor sisteme ideologice sau practice. Nu 


arareori, vom găsi aici pe marele inventator, pe ocultist sau astrolog. În caz dizarmonic, vom 


avea de a face cu un excentric. Posibilităţi de accidente bruşte în voiajuri. 


Patologic: tuse convulsivă, nefrită şi dezechilibrul sistemului nervos. 


Tradiţional şi în destin: Nu există referinţe. 


Neptun 


Astro-psihic: Alăturarea lui Neptun de semnul Gemenilor va stimula facultăţile mintale, 


transformându-le adesea în viziune profetică. Omul intră în contact direct cu vibraţia 


Cosmosului şi va fi capabil, printr-o putere de intuiţie şi transpunere, să aducă la iveală marile 


taine. Nu arareori, vom înregistra un mare talent oratoric şi o frumoasă capacitate literară. În 


caz dizarmonic, calităţile sunt anulate şi vom avea de-a face cu un visător, cu un vizionar sau 


şarlatan. 


Patologic: tuberculoză pulmonară. 


Tradiţional şi în destin: Nu există referinţe. 


Pluto Lipseşte experienţa necesară. 


Planetele în Rac 


Soarele 


Din punct de vedere astro-psihic, patologic, tradiţional şi în destin, judecata Soarelui am 


prezentat-o la subcapitolul „Semne zodiacale”. Vom găsi tot ceea ce ne interesează referitor la 


„Soarele în Rac” în desluşirea generală a semnului zodiacal al Racului. 


Luna 


Astro-psihic: Astrul se află în domiciliul său în semnul Racului. Vibraţiile planetei şi ale 


semnului vor da: poezie, romantism, dragoste de cămin şi de trecut. Ataşament major de cei 


din jur şi o sensibilitate mereu vibrantă. Poezie, imaginaţie. În sens dizarmonic: trândăveală şi 


aiureală. 


Patologic: boli de stomac, vărsat de vânt, anemie, timpanită, cancerul stomacului şi al 


pieptului, cloroză, scrofuloză, isterie şi ipohondrie. 


Tradiţional şi în destin: obstacole şi plictiseli de-a lungul vieţii. Bunuri dobândite prin 


dese călătorii. 


Mercur 


Astro-psihic: Natura vioaie a lui Mercur se combină fericit cu sensibilitatea şi 


receptivitatea Lunii. De aici, memorie excelentă şi delicateţe. Persoana are nevoie, pentru a 


evolua într-un mod fericit, de o atmosferă prietenoasă şi liniştită; ea ţine mult la consideraţia 


aproapelui. Tipul dizarmonic va înfăţişa adeseori pe psihopat. 


Patologic: slăbiciunea picioarelor, ulcer la stomac, spasmul esofagului, nevralgia 


intercostală, atonie gastrică. 


Tradiţional şi în destin: nelinişte sufletească, proiecte himerice. Căsătorie întârziată sau 


puţin fericită. Spirit inventiv, fără profit material. Relaţii periculoase cu escrocii. 


Venus 


Astro-psihic: Planeta armonizează natura lunară a Racului. De aici: imaginaţie puternică, 


spirit artistic, cămin plăcut, devotament, noroc în posesiuni imobiliare. În chip dizarmonic, 


planeta coboară efectele sale la un rang inferior. 


Patologic: gastrită, chist la piept, indigestie. 


Tradiţional şi în destin: dragoste şovăielnică, logodnă ruptă, căsătorie cu un văduv. 


Căsătorie posibilă în străinătate sau cu ocazia unei călătorii. Necredinţă în dragoste, scandal, 


seducţie posibilă. Adeseori, mai mulţi copii. 


Marte 


Astro-psihic: Această planetă se află în semnul Racului, într-o situaţie cosmică 


nefavorabilă şi anume „în cădere „. Vibraţiile violente ale lui Marte nu se îmbină prea fericit cu 


natura moale a Lunii. Se vor ivi oscilaţii puternice în domeniul activităţii mentale sau practice. 


Omul va lucra după toane, când animat de impulsul marţian, când lăsat în voia celui 


capricios, lunar. În chip dizarmonic, va fi certăreţ şi sortit tulburărilor casnice şi schimbărilor 


frecvente de domiciliu. Posibile incendii în cămin. 


Patologic: ulcer la stomac, pleurezie, enterită, boli infecţioase de ficat. 


Tradiţional şi în destin: Mama va fi în primejdie; răni dobândite de pe urma unor 


accidente neprevăzute sau de pe urma unor duşmani ascunşi. 


Jupiter 


Astro-psihic: Aici planeta se găseşte „în exaltare”, adică favorizată. Persoana va fi 


binevoitoare, dorind înainte de toate o viaţă paşnică. Mentalul jupiterian orientat către 


echilibru şi credinţă se îngemănează cu fantezia lunară, însemnând adesea pe înaltul prelat, pe 


ocultist sau pe cercetătorul tainelor trecutului. Tipul dizarmonic va da pe omul lacom şi 


purtător de vorbe proaste. 


Patologic: pojar, umflături la picioare şi în general, boli ale stomacului. 


Tradiţional şi în destin: Avere imobiliară şi bun renume. Protecţia oamenilor de vază. 


Noroc în lungile călătorii. Adeseori, griji mari sub o linişte aparentă. 


Saturn 


Astro-psihic: Planeta se află prost condiţionată în Rac, fiind „în exil”. Tipul bun va fi: 


religios, atras către ştiinţe oculte, prevăzător şi econom. Cel dizarmonic va avea mereu de furcă 


cu propria sa mamă (Racul e semnul casei a IV-a care e casa căminului) şi ca fire se va înfăţişa 


sub chipul insului acrit şi mereu întunecat. Reaua sa dispoziţie va creşte cu vârsta. 


Patologic: rahitism, anemie, tuberculoză, obstrucţia bronhiilor, tumoare la piept şi 


scrofuloză. 


Tradiţional şi în destin: pagube în domeniu imobiliar, voiajuri nefaste. Moartea prematură 


a părinţilor. Căderi din situaţii. Pericol pentru ochi; plictiseli din partea copiilor. 


Uranus 


Astro-psihic: Natura originală a lui Uranus şi cea tradiţională a Racului, se conjugă cu 


greu. Aceasta se va vădi mai ales în manifestările casnice şi cele legate de confort ale nativului, 


unde vom înregistra întotdeauna lucruri violent contradictorii. Tipul dizarmonic va accentua 


aceste tendinţe şi va însemna cu pecetea sa pe insul nerăbdător şi irascibil, trăind în scandal 


veşnic cu cei apropiaţi. 


Patologic: isterie, spasme ale esofagului. 


Tradiţional şi în destin: Nu sunt referinţe. 


Neptun 


Astro-psihic: Firea exaltată şi mistică a Iui Neptun se împerechează oarecum armonios cu 


semnul Racului. Divinitatea se aprinde şi conduce firea către o religiozitate profundă şi un 


spirit de jertfă, unit cu o mare abnegaţie. Vom avea pe marii propagandişti de înalte idei 


religioase sau sociale. Tipul dizarmonic ne va da pe utopist, adeseori pe pervers, şi, aproape 


întotdeauna, pe marele şarlatan. 


Patologic: cancer la stomac, hidrotorax. 


Tradiţional şi în destin: Lipsesc referinţele. 


Pluto 


Lipseşte experienţa necesară. 


Planetele în Leu 


Soarele 


Din punct de vedere astro-psihic, patologic, tradiţional şi în destin, desluşirea Soarelui 


am prezentat-o la subcapitolul „Semne zodiacale”. Vom găsi deci tot ceea ce ne interesează 


referitor la „Soarele în Leu”, în interpretarea generală a semnului zodiacal al Leului. 


Luna 


Astro-psihic: Sensibilitatea şi intuiţia Lunii sunt întărite din plin, de Soare. Viaţa 


sentimentală imprimată de caracterul lunar îşi trăieşte aici întregul ei. Persoana este atrasă 


sufleteşte către cămin, către frumos şi către binele aproapelui. Radiaţiile acestea o pot purta la 


situaţii înalte, de răspundere şi încredere. Intuiţie foarte dezvoltată, care poate zămisli spiritul 


de profeţie. Tipul dizarmonic va însemna pe nativul care nu ştie ce vrea şi care va fi veşnic 


nemulţumit. 


Patologic: palpitaţii cardiace, boli ale inimii, anorexie. 


Tradiţional şi în destin: duşmănii din partea persoanelor de joasă condiţie. În aspecte 


nefaste: complicaţii sentimentale, pasiuni năvalnice şi mari neplăceri cu copiii. Ostilitate 


populară. 


Mercur 


Astro-psihic: Leul este semnul inimii, iar Mercur al intelectului. De aici: inteligenţa este 


oarecum orientată de către afectivitate. Firea va fi bună şi simpatică. Simţ puternic pentru 


pedagogie. Tipul dizarmonic, va influenţa persoanele veşnic schimbătoare, senzuale şi lipsite de 


echilibru. 


Patologic: nevroză cardiacă, meningită cerebro-spinală epidemică, paralizie infantilă, 


maladia lui Parkinson, convulsii, melancolie. 


Tradiţional şi în destin: profesiune în legătură cu obiectele de lux. Slujbe pe lângă mari 


personaje. Dragoste pentru cariera armelor, sport şi teatru. 


Venus 


Astro-psihic: Natura planetei şi a semnului se vor înfrăţi armonios: tendinţă de dragoste 


şi numai de dragoste. Ea se va revărsa mai ales asupra copiilor şi, prin reflex, asupra tuturor 


vieţuitoarelor. Persoana va căuta societatea şi plăcerile ei şi îşi va împodobi cu multă grijă şi 


gust propriul cămin. Tipul dizarmonic va da pe nativul desfrânat. 


Patologic: tabes dorsal, scolioză şi slăbiciuni ale inimii (organice). 


Tradiţional şi în destin: Căsătorie fericită, ascensiune socială sau avantaje prin 


stăruinţele unei femei cu trecere. Protecţia oamenilor influenţi. Dragoste primăvăratică şi 


căsătorie timpurie. 


Marte 


Astro-psihic: Planeta se află în exaltare în semnul Leului. Caracterul va fi activ, energic, 


onest şi independent. Simţul răspunderii şi al cinstei sunt foarte dezvoltate, iar chestiunile 


sentimentale se vor vădi pe primul plan. Persoana iubeşte riscul şi, adeseori, îl provoacă. Tipul 


dizarmonic va arăta pe insul violent, fără reţinere şi necugetat în faptele sale. Adeseori, în acest 


semn, planeta va indica moartea copiilor sau pierderi prin speculaţii. 


Patologic: boli de inimă, afecţiuni ale măduvei spinării, mielită, endocardită. 


Tradiţional şi în destin: Pecetluieşte pe militarul de rasă, pe sportiv, sau pe aventurier. 


Pericol pentru ochi. Ameninţă cu exilul, în caz de aspecte rele. Risc de răni pricinuite de marile 


patrupede. 


Jupiter 


Astro-psihic: Vibraţiile lui Jupiter şi ale Soarelui din Leu sunt armonioase. Vom avea 


echilibrul şi bunăvoinţa lui Jupiter, unite cu simţul de nobleţe al Soarelui. Activitatea insului 


se va împlini fericit pe terenul fizic, moral şi spiritual. Conştient de valoarea sa, nativul va 


urmări posturi de răspundere în care se va afla la locul său. Jupiter în acest semn îl va sorti pe 


filosof, pe eclesiast sau pe bancher. Tipul dizarmonic va hărăzi pe acel care se abţine cu greu de 


la plăcerile lumeşti şi care va fi lăudăros şi prefăcut. 


Patologic: arteroscleroză, boli ale măduvei spinării, dilatarea aortei şi dureri la genunchi. 


Tradiţional şi în destin: relaţii suspuse, credit şi slujbe înalte. Protecţie din partea 


oamenilor influenţi. Căsătorie bună, prin rang, sau prin avere. 


Saturn 


Astro-psihic: în acest semn zodiacal, planeta se află într-o situaţie cosmică defavorabilă şi 


anume „în cădere”. Impulsul solar este înfrânat şi, neputându-se exterioriza, lucrează 


înăuntrul firii omului, creând de cele mai adeseori inhibiţii, care se răsfrâng asupra 


anturajului. Domeniul sentimental este nefast. În schimb, pe plan public, persoana armonic 


însemnată va evolua mulţumitor, graţie calităţilor înnăscute: tact, diplomaţie, discreţie şi 


ordine. Tipul dizarmonic va fi, crud, violent şi de cele mai multe ori, gelos. Ambiţiile vor fi 


realizate pe căi reprobabile. 


Patologic: atrofie cardiacă, arterioscleroză, anghina pectorală, tabes dorsal, paralizie 


progresivă sau paralizia bulbului rahidian. 


Tradiţional şi în destin: două căsătorii, pierderea unui copil, căderi din situaţii şi greutăţi 


în obţinerea slujbelor (acestea în aspect rău cu alte planete). 


Uranus 


Astro-psihic: Natura spasmodică a planetei Uranus provoacă în semnul Leului un ritm 


psihic foarte violent. Personalitatea este puternică, însă oarecum originală. Viaţa sentimentală 


lucrează în unde exaltate, paroxistice. Acestea ies în evidenţă mai ales la tipul dizarmonic, pe 


când cel armonic posedă adeseori simţ inventiv în domeniul pedagogic, sau însuşiri aparte în 


domeniul jurnalisticii. 


Tradiţional şi în destin: Nu sunt referinţe. 


Neptun 


Astro-psihic: însuşirile înalt idealiste ale planetei Neptun sunt îndreptate către domeniul 


stăpânit de Leu: dragoste, educaţie şi misiuni. Tipul dizarmonic are de suferit din cauza 


decepţiilor sentimentale şi va fi, de cele mai multe ori, un senzual neînfrânat. 


Patologic: dilataţie cardiacă, hipotermie, tabes dorsal şi scleroza măduvei spinării. 


Tradiţional şi în destin: Lipsesc referinţele. 


Pluto 


Ca şi la semnele precedente, planeta n-a fost studiată mulţumitor până în prezent. 


Planetele în Fecioară 


Soarele 


Din punct de vedere astro-psihic, patologic, tradiţional şi în destin, interpretarea Soarelui 


am prezentat-o la subcapitolul „Semne zodiacale”. Vom găsi deci tot ceea ce ne interesează 


referitor la „Soarele în Fecioară” în desluşirea generală a semnului zodiacal al Fecioarei. 


Luna 


Astro-psihic: Fecioara este un semn practic, de metodă şi de pământ, sub influenţa 


planetei Mercur, a cărei natură inteligentă va fi orientată practic. Sensibilitatea şi natura 


emoţională a Lunii vor fi deci ţinute în frâu de natura practică a semnului, şi fiindcă Fecioara 


este semnul casei a VI-a a Cerului - care reprezintă munca şi boala - influxul planetar se va 


orienta cu predilecţie către clasele muncitoare şi către cei care suferă. Nativul va fi înzestrat cu 


dorinţa de a se iniţia în probleme de medicină sau de igienă, şi cu o dragoste deosebită pentru 


toţi cei ce trudesc. Tipul dizarmonic va fi un speculant în aceste domenii. 


Patologic; colici frecvente, mişcări peristaltice vicioase, dispepsie, atrofia ficatului, boli ale 


splinei, cancerul intestinului sau al ficatului, constipaţie, slăbiciunea umerilor şi a braţelor. 


Tradiţional şi în destin: dar de clarviziune, presentiment, intuiţie şi visuri care se 


împlinesc. Perspectivă de viaţă lungă. Mai multe iubiri, sau căsătorii. Lungi călătorii, având o 


cauză misterioasă sau originală. Cumpene mari în căsnicie. 


Mercur 


Astro-psihic: Planeta se găseşte în domiciliu în semnul Fecioarei şi influenţa ei se va vădi 


în sensul practic. Tendinţa de a privi lucrurile în mod liniar. Mare dar de a învăţa limbile 


străine. Talent la vorbire şi la chestiuni privind medicina sau dietetica. Tipul dizarmonic va 


însemna pe omul pisălog şi maniac în chestiuni de igienă sau de alimentaţie. 


Patologic: ocluzie intestinală, dureri de cap, deplasarea ficatului şi afecţiuni ale 


sistemului nervos simpatic. 


Tradiţional şi în destin: Interes pentru ocultism şi pentru invenţii. Dacă Mercur este rău 


aspectat, nativul va avea parte de duşmănii inexplicabile la tot pasul. 


Venus 


Astro-psihic: Natura practică a lui Mercur care animă semnul Fecioarei, nu se 


armonizează în mod fericit cu aceea a lui Venus, când se află în această zodie. Impulsul afectiv 


este practic şi adeseori interesat. Când şi când el are ca obiectiv o persoană de rang inferior 


(Fecioara e semnul casei a VI-a a Cerului care reprezintă persoanele de joasă condiţie.) Tipul 


dizarmonic va hărăzi pe nativul servil. 


Patologic: boli de intestine, abcese, diaree rebelă. 


Tradiţional şi în destin: Necazuri în dragoste, legături amoroase cu persoane din ordinul 


religios sau cu bătrâni (dacă planeta e rău aspectată). Porniri sentimentale către persoane de 


rang inferior. 


Marte 


Astro-psihic: Inteligenţa practică a Fecioarei se combină armonios cu natura vioaie şi 


stăruitoare a lui Marte. Influxul planetar va crea pe medici, farmacişti, chimişti, infirmieri şi 


igienişti. Tipul dizarmonic va hărăzi în general pe pungaşi, pe cei care abuzează de posturile 


încredinţate şi pe cei care dau loc la situaţii imposibile. 


Patologic: catar intestinal, peritonită, tifos, apendicită, holeră şi dizenterie. 


Tradiţional şi în destin: pericol de seducţie, dragoste nenorocită, cămin distrus. Neplăceri 


din cauza femeilor şi duşmănii pricinuite de ele. Boli necunoscute de medici. 


Jupiter 


Astro-psihic: Idealismul şi speculaţiile înalte, proprii lui Jupiter, sunt supuse lui Mercur, 


datorită Fecioarei. Cercetarea este analitică, judicioasă şi practică, însemnând pe magistraţi 


sau pe bancheri. Jupiter este „în exil” în semnul Fecioarei şi aceasta înseamnă o slăbiciune a 


calităţilor menţionate, care se vor traduce adeseori în scrupule de conştiinţă exagerate sau în 


concepţii lipsite de nobleţe. Tipul dizarmonic va sorti pe omul cinic, bârfitor şi veşnic 


neîncrezător. 


Patologic: viermi intestinali în copilărie, abces la ficat, icter, hepatită şi boli ale splinei. 


Tradiţional şi în destin: Protecţie misterioasă. Pericol de pierderi financiare, din cauze 


nedesluşite, sau prin femei. Căsătorie tainică. Nativul va fi mai bogat decât părinţii săi. 


Saturn 


Astro-psihic: Natura inteligentă a planetei Mercur se disciplinează graţie influxului rece, 


saturnian. De aici: drag de studiu, profunzime de idei, ordine şi metodă. Persoana va fi un 


excelent colaborator. Va fi cu mare grijă pentru propria-i sănătate care, în cazul tipului 


dizarmonic, poate să ducă la manie. 


Patologic: hernie, cancer intestinal, colici, calculi biliari, retenţie de urină, atrofia ficatului 


şi viermi intestinali. 


Tradiţional şi în destin: Fatalităţi misterioase semănate pe parcursul întregii existenţe. 


Pericol de intoxicare sau otrăvire; interes pentru magie şi teologie. Două căsătorii probabile. 


Uranus 


Astro-psihic: Inventivitatea şi originalitatea lui Uranus sunt îndrumate în mod practic de 


natura dibace a lui Mercur. Nativul va avea un talent deosebit de a-şi selecţiona personalul 


ajutător, care-i va folosi foarte mult în isprăvi bizare. Tipul dizarmonic va fi mai întotdeauna o 


persoană de ajutor îndoielnic. 


Patologic: malarie, enterită ulceroasă, tifos şi holeră. 


Tradiţional şi în destin: Lipseşte tradiţia în acest caz. 


Neptun 


Astro-psihic: Aici avem de făcut o observaţie interesantă. Fecioara este a şasea figură a 


Cerului, care reprezintă între altele şi domeniul bolii. Neptun este planeta divinităţii, care se 


impune în acest semn, în serviciul ideii de alinare a suferinţelor, ducând la posibilităţi 


magnetice de vindecare hărăzite persoanelor care posedă în horoscopul lor, această 


configuraţie stelară. Tipul dizarmonic ne va da pe insul uşor posedat de preocupări inferioare şi 


care, de cele mai multe ori va fi un fals vindecător. 


Patologic: tuberculoză intestinală şi tulburări ale marelui simpatic. 


Tradiţional şi în destin: Nu există tradiţii în acest caz. 


Pluto 


Nu se cunoaşte nimic precis, planeta fiind în observaţie. 


Planetele în Balanţă 


Soarele 


Din punct de vedere astro-psihic, patologic, tradiţional şi în destin, explicaţia Soarelui am 


dat-o la subcapitolul „Semne zodiacale”. Vom găsi deci tot ceea ce ne interesează referitor la 


„Soarele în Balanţă”, în desluşirea generală a semnului zodiacal al Balanţei. 


Luna 


Astro-psihic: Balanţa este semnul uniunilor, iar Luna reprezintă mulţimea. Va reieşi de 


aici că persoana însemnată în acest chip va fi populară, optimistă şi veselă. Anturajul 


armonios şi binevoitor va uşura în mod hotărâtor înflorirea acestor calităţi. Tipul dizarmonic nu 


va avea echilibru, va fi foarte schimbător în dragoste, iar în mod practic nu va putea împlini 


nimic din cauza nehotărârii sale. Crizele casnice vor fi frecvente. 


Patologic: căderea rinichilor, pleurezie, leucoree şi boala lui Bright. 


Tradiţional şi în destin: dragoste tainică, secrete, divorţ, rupturi în dragoste. Călătorie 


silită, fie în exil, fie pentru căutarea sănătăţii, dacă Marte şi Saturn aspectează rău Luna. 


Pasiuni periculoase pentru ambele sexe. Pierdere de reputaţie, prin răzbunarea femeilor. 


Mercur 


Astro-psihic: Astrul reprezintă ştiinţa şi literatura. Balanţa însemnată de Venus se 


înfrăţeşte cu sus-zisele calităţi. Artele frumoase şi scrisul sunt pe primul plan. În aspect rău, se 


vor înregistra neplăceri de pe urma înscrisurilor, sau un prost renume dobândit prin scrieri 


pornografice. 


Patologic: colici nefritice, spasme ale vezicii urinare, lumbago şi nevralgie renală. 


Tradiţional şi în destin: succes în ocupaţii ce presupun şicana legală. Proces în legătură 


cu căsătoria. Ocupaţie în raport cu mecanica. Putinţă de bun renume. 


Venus 


Astro-psihic: Planeta se află în „domiciliu” în semnul Balanţei. Persoana va fi artistă, 


muzicantă şi graţioasă. Va fi mânată întotdeauna către pace şi devotament. Nativul are talentul 


de a-şi domoli neprietenii şi de a se înţelege în bună pace cu toată lumea. Tipul dizarmonic nu 


va face nimic rău, însă va suferi nespus dacă va fi înconjurat de o atmosferă ostilă. 


Patologic: boli de rinichi, indigestii de pe urma lăcomiei. 


Tradiţional şi în destin: Căsătorie fericită. Protecţia femeilor influente. Noroc în 


întreprinderi băneşti; rivalităţi sentimentale, cu duşmăniile aferente. Pericol prin femei. 


Marte 


Astro-psihic: Planeta este aici în „exil”, deci în lăcaş dizarmonic. Focul marţian pârjoleşte 


natura domoală şi iubitoare a lui Venus, creând un entuziasm adeseori deplasat în dragoste. 


Tipul dizarmonic va fi un sclav al simţurilor şi va avea experienţe pline de scandaluri. Nativul 


riscă să fie compromis prin afaceri judiciare, urâte. 


Patologic: diabet frust, nefrită şi malarie. 


Tradiţional şi în destin: duşmănii în dragoste. Mari neplăceri sentimentale sau chiar 


procese din cauza femeilor. Răniri în dueluri sau în încăierări. Pierderi băneşti în procese. 


Jupiter 


Astro-psihic: Echilibrul planetei se conjugă cu drăgălăşenia şi dorinţa de pace a lui 


Venus. Vom avea: trai fericit în menaj, viaţă religioasă şi acces la posturi înalte. Mare noroc în 


afaceri litigioase. Contracte remuneratorii. Tipul dizarmonic se va prezenta sub forma unei 


persoane lipsite de prestigiu şi bârfită din cauza egoismului şi a imoralităţii sale. 


Patologic: diabet zaharat, piatră la rinichi, retenţie de urină. 


Tradiţional şi în destin: început de viaţă greu. Slujbe mari în avocatură sau în barou. 


Daruri de la prieteni; protecţie feminină. 


Saturn 


Astro-psihic: Planeta se află în „exaltare” în semnul Balanţei, respectiv în bună armonie 


cu acest semn. Vom avea: bună reputaţie, dragoste durabilă şi succes în afacerile care privesc 


convenţiile sau justiţia. Tipul dizarmonic va înregistra pierderi în aceste domenii şi va fi 


predispus la văduvie timpurie. 


Patologic: litiază biliară, tuberculoza pielii şi în general boli grave de rinichi. 


Tradiţional şi în destin: Aptitudini la studiul legilor şi, în general, la ştiinţe. In caz de 


aspecte rele: neplăceri prin contracte, asociaţii sau în căsătorie; maladie epidemică sau 


contagioasă, trădări în dragoste şi adulter periculos. Căderi din situaţii, dacă Saturn se află în 


casa a VI-a, a X-a şi a XII-a. 


Uranus 


Astro-psihic: Echilibrul dat de Balanţă se împacă greu cu natura spasmodică a planetei 


Uranus. Linia asociaţiilor Balanţei primeşte o orientare nouă şi se înfăţişează pe cât de 


originală, pe atât de neconvenţională. Nativul este predispus să privească chestiunile 


contractuale dintr-un punct nou de vedere. Va fi un adevărat pionier în domeniul noilor 


raporturi de afaceri dintre oameni. Tipul dizarmonic va hărăzi pe omul nestatornic în 


angajamentele sale, nerăbdător şi lipsit de cuviinţă. Procesele cu urât răsunet nu vor fi rare. 


Patologic: boala lui Addison, eclampsie. 


Tradiţional şi în destin: lipsesc observaţiile tradiţionale. 


Neptun 


Astro-psihic: Firea fantastică a planetei Neptun se armonizează cu amabilitatea planetei 


Venus. Nativul va fi bun la suflet şi un idealist incorigibil. Dragostea va fi, de cele mai multe 


ori, platonică. 


In aspect rău, vom înregistra pe marii înşelaţi sau înşelători în dragoste. 


Patologic: hipostenurie. 


Tradiţional şi în destin: Tradiţia nu cunoaşte această planetă. 


Pluto 


Planeta nu a fost încă suficient studiată. 


Planetele în Scorpion 


Soarele 


Din punct de vedere astro-psihic, patologic, tradiţional şi în destin, explicaţia Soarelui am 


prezentat-o la subcapitolul „Semne zodiacale”. Vom găsi deci tot ceea ce ne interesează referitor 


la „Soarele în Scorpion”, în desluşirea generală a semnului zodiacal al Scorpionului. 


Luna 


Astro-psihic: Luna se află „în cădere” în semnul Scorpionului, adică în neprietenie cu 


acest semn. Vânjoşia marţiană va impresiona în chip nefast Luna, stricându-i bunele ei 


calităţi. Vom avea: încăpăţânare, inconstanţă, spirit tiranic, instincte primitive, indisciplină etc. 


Chiar tipul armonic, în general, nu realizează condiţiile bune. 


Patologic: sudori rău mirositoare, menstruaţie abundentă, tenie, oxiuri, tuberculoza 


vezicii urinare şi, în general, toate bolile organelor sexuale. 


Tradiţional şi în destin: Pericol de înec şi risc de moarte timpurie, sau violentă. Călătorii 


periculoase, naşteri grele, maladii contagioase. 


Mercur 


Astro-psihic: Inteligenţa se îngemănează cu caracterul marţian. Ea va fi ironică şi 


combativă, însemnând adesea cu influenţa ei pe marii parlamentari, pe polemişti sau pe 


ziarişti, Toţi nativii au un interes intelectual pentru ocultism. Tipul dizarmonic va hărăzi 


adeseori pe şantaj işti. 


Tradiţional şi în destin: relaţii periculoase, certuri, scandaluri şi bătăi, pericol în duel sau 


în război. Trădări din partea prietenilor. 


Venus 


Astro-psihic: Planeta se află aici „în exil”, deci în situaţie cerească nefavorabilă. Semnul 


Scorpionului este acela al casei a VIII-a a Cerului, care este casa morţii. Noţiunea de viaţă, 


dată de planeta Venus, se împleteşte dramatic cu aceea de moarte, a Scorpionului. De aici 


posibilitatea unei sexualităţi frenetice, care prin ritmul ei poate să ducă la autonimicire. Tipul 


dizarmonic agravează aceste posibilităţi. El va fi infam, corupt şi se va complăcea într-un mediu 


care musteşte de ticăloşie. 


Patologic: cistită, leucoree, amenoree, vulvită, vaginită, prolaps uterin şi salpingită. 


Tradiţional şi în destin: neplăceri şi scandaluri sentimentale. Seducţii şi viol, pentru 


femei. Trădări în dragoste. În aspecte rele cu Marte: suferinţe sentimentale din partea 


bărbaţilor. Lipsă de scrupule. 


Marte 


Astro-psihic: Planeta se află „în domiciliu” în semnul Scorpionului, deci în bună stare 


cerească. De aici: putere de muncă, spirit practic, înclinaţii pentru mecanică şi îndeplinirea 


oricăror sarcini grele. Hărăzeşte pe chirurgi, pe chimişti şi pe mecanici. Tipul dizarmonic este 


răzbunător, nerecunoscător, autoritar şi mânat de pasiuni funeste. 


Patologic: 
peritonită, 
şancru, 
blenoragie, prostatită, endometrită, prurit vulvar, 


metroragie. 


Tradiţional şi în destin: lipsuri mari în toată viaţa. Pericol de moarte violentă şi duşmani 


ascunşi. Trădări, atrageri în curse. Tendinţe violente. Violenţă asupra femeilor, sau din partea 


lor. 


Jupiter 


Astro-psihic: Aici echilibrul se aliază cu impulsul motor. Persoana va fi: entuziastă, 


ambiţioasă, perseverentă, generoasă şi, de cele mai multe ori, bogată prin moştenire. Tipul rău 


însemnat va fi: abuziv, lacom, predispus la apoplexie şi la intoxicaţii. Nu va avea noroc în 


chestiunile băneşti. 


Patologic: malarie, hipertrofia prostatei şi diferite maladii venerice. 


Tradiţional şi în destin: moartea prietenilor şi pericole din partea chirurgilor, sau a 


militarilor. Pierderi la jocuri de noroc. Procese posibile, cu un rezultat negativ. 


Saturn 


Astro-psihic: Energia lui Marte este disciplinată de domolul Saturn. Ea se va îndrepta 


spre ţeluri precise, spre lucruri practice, care reclamă muncă grea şi metodică. Tipul 


dizarmonic ne va înfăţişa pe insul egoist, pizmaş şi răzbunător. Va avea întotdeauna aparenţa 


aceluia care cobeşte veşnic, fiind privit cu dezgust şi groază de semenii săi. 


Patologic: hemoroizi, gută, fistulă anală, viermi intestinali, leucoree şi fimosă. 


Tradiţional şi în destin: moarte prin muşcătura animalelor veninoase. Călătorii nefericite. 


Căderi din situaţii. Pericolele de moarte se împuţinează după al 42-lea an al vieţii. 


Uranus 


Astro-psihic: Se află „în exaltare” în Scorpion. De aici: dibăcie, spirit inventiv, îndrăzneală, 


pătrundere, discreţie, şi aptitudini pentru ştiinţele oculte. Aspectele rele sortesc pe oamenii 


perverşi sau pe aceia care sunt însufleţiţi de concepţii antisociale. 


Patologic: nevroză vezicală, sadism, masochism, (ca afecţiuni psihice) boli sexuale. 


Tradiţional şi în destin: nu există tradiţie în cazul acesta. 


Neptun 


Astro-psihic: Intuiţia planetei Neptun este mânată către simţul de pătrundere al tainei 


morţii. Semnul dă pe marii ocultişti care sondează domeniul „de dincolo”. Tipul dizarmonic se 


pierde în desfrâu şi în stupefiante. 


Tradiţional şi în destin: Nu există tradiţie în cazul acesta. 


Pluto 


Asupra acestei planete nu avem încă literatura astrologică fixată. 


Planetele în Săgetător 


Soarele 


Din punct de vedere astro-psihic, patologic, tradiţional şi în destin, semnificaţia Soarelui 


se găseşte în subcapitolul „Semne zodiacale”. Vom căuta deci la desluşirea generală a semnului 


cal al Săgetătorului, unde vom găsi tot ceea ce ne interesează pentru „Soarele în Săgetător” 


Luna 


Astro-psihic: Elementul lunar, în veşnică mişcare şi căutare de senzaţii, este pus în 


serviciul semnului Săgetătorului, care tinde către concepţiile nobile. Persoana va fi fascinată de 


perspectiva unor lungi voiajuri, va fi credincioasă şi va iubi cu deosebire animalele, având o vie 


preferinţă pentru cai. Capacitatea de gândire va fi mare şi adeseori pusă în serviciul unor 


misiuni îndeplinite cu succes. Nu arareori - pe un plan inferior - nativul va avea tendinţa de a 


face comerţ cu lichidele, şi cu tot ce se transportă pe calea apei. Tipul dizarmonic va indica 


adeseori pe omul veşnic schimbător şi pradă utopiilor. 


Patologic: nevralgii musculare, sciatică şi beteşuguri la coapse. 


Tradiţional şi în destin: moşteniri neaşteptate, dar, adeseori pierderi de bunuri. Noroc 


pricinuit de întâlnirea fericită cu o femeie. 


Mercur 


Astro-psihic: Inteligenţa planetei Mercur se îmbină cu concepţiile nobile ale semnului 


Săgetătorului, care este după cum ştim, semnul casei a IX-a a Cerului, reprezentând 


concepţiile sub toate manifestările ei. Practicul şi idealul se vor combina, dând adeseori pe 


scriitorul romanelor ce prezintă expediţii îndepărtate, sau - pe un plan practic - pe omul 


tranzacţiilor financiare, ori pe marele avocat. Nu arareori, vom înregistra şi pe jurnalistul care 


va face anchete internaţionale. Tipul dizarmonic va purta spre sofism şi incorectitudine toate 


cele descrise de noi mai sus. 


Patologic: coxalgie, slăbiciunea pulpelor şi umflături la picioare. 


Tradiţional şi în destin: fire dublă, avere modestă. Indică pe omul legii. 


Venus 


Astro-psihic: Naturile benefice ale lui Venus şi Jupiter - cel din urmă caracterizând 


semnul Săgetătorului - se împletesc armonios şi vor da pe filantrop pe pedagog şi o vie 


aptitudine pentru arta dramatică şi muzicală. Adeseori vom avea perspectiva unei căsătorii cu 


o persoană cunoscută la un drum lung (Venus reprezintă întotdeauna perspectiva mariajului, 


iar Săgetătorul este semnul casei a IX-a a Cerului, cea a lungilor călătorii). Tipul dizarmonic 


caricaturizează frumoasele dispoziţii enunţate de noi mai sus. 


Patologic: sciatică şi abcese reci, la coapse. 


Tradiţional şi în destin: pericol de văduvie, două căsătorii, dragoste tainică. Când 


constelaţia este malefică: duşmănii şi certuri la drumuri lungi, plictiseli din partea femeilor, 


infidelitate, adulter. 


Marte 


Astro-psihic: Combativitatea lui Marte este pusă în serviciul concepţiilor. Vom avea pe 


marii avocaţi, pe propagandiştii de curente noi şi pe marii prelaţi sau predicatori. Pe un plan 


inferior, vom găsi însemnaţi cu această constelaţie pe turiştii celebri şi pe exploratorii 


ţinuturilor noi. Tipul dizarmonic va da, adeseori, pe tâlharul la drumul mare. 


Patologic: răni la coapse şi fracturi; coxalgie. 


Tradiţional şi în destin: pericol la intervenţiile chirurgicale şi risc de moarte violentă prin 


omor, în caz când Luna este rău aspectată de planeta Marte. 


Jupiter 


Astro-psihic: Aici, planeta se află în plină splendoare, fiind „în domiciliul” ei. Vom avea 


spiritul jupiterian în toată minunăţia sa, reprezentând bunătatea, echilibrul, justiţia - într-un 


cuvânt - nobleţea. Noroc minunat în toate împrejurările vieţii. Pe planul material, va vădi 


concepţii bancare strălucite sau afaceri care au ca obiect exploatarea societăţilor de navigaţie. 


Tipul dizarmonic va invetera o fire capricioasă, o dragoste de aparenţă şi o vanitate 


supărătoare. 


Patologic: abcese la coapse şi inflamaţii ale gurii. 


Tradiţional şi în destin: reuşită generală, moşteniri, ridicare socială şi avere mare. 


Saturn 


Astro-psihic: Jovialitatea Săgetătorului este temperată de natura gravă a planetei Saturn. 


Mentalul va fi îndreptat către mari opere filantropice sau religioase. Nu arareori, constelaţia va 


însemna pe judecătorul integru sau pe misionar. Tipul dizarmonic tinde să se înfăţişeze sub 


chipul unui maniac sinistru în aceste domenii. Adeseori vom avea pe necredincios, sau pe 


ateu. 


Patologic: scrântiri la şale, reumatism, coxalgie. 


Tradiţional şi în destin: pauperitate şi căsătorie nenorocită, în care nativul îndură foarte 


mult de la soţ sau soţie. Reuşită târzie care nu mai aduce nici o bucurie. Adeseori, ocultism. 


Uranus 


Astro-psihic: Nobilele concepţii proprii lui Jupiter zvâcnesc viu sub impulsul năvalnic al 


planetei Uranus. Reformatoare şi inventatoare, această din urmă planetă împinge gândul spre 


noi făgaşe, originale. Nu arareori, vom găsi aici pe marii reformatori sau pe tălmăcitorii vechilor 


credinţe, prezentate de această dată din punct de vedere esoteric. 


Alteori, vom găsi aici pe marii exploratori, care pun ţinuturile nou găsite în serviciul 


umanităţii. 


Tipul dizarmonic va hărăzi pe insul zăpăcit, torturat de idei fixe, care în mintea lui sunt 


socotite drept salvatoare pentru semeni, dar care nu numai că nu vor fi luate în serios, ci, 


dimpotrivă vor fi luate în derâdere. În altă aspectare, nativii se pot prezenta turbulenţi şi 


ostentativi, voind să impună cu forţa ideile lor nepotrivite. Vor fi trataţi ca atare. 


Patologic: sciatică, fracturi. 


Tradiţional şi în destin: Nu există tradiţie în cazul acesta. 


Neptun 


Astro-psihic: 
Facultăţile 
supranormale 
ale 
lui 
Neptun 
sunt 
puse 
în 
serviciul 


Săgetătorului. Aici vom găsi persoane care vor propaga idealuri umanitare în cel mai înalt grad. 


Nativii vor dori să înfrăţească pe toţi cetăţenii lumii între ei. Tipul dizarmonic va însemna pe 


vizionarul zadarnic, atât în intenţii cât şi în realizări practice. Câteodată, se vor prezenta la fel 


şi nativii care practică magia nepermisă, sau care constituie marea categorie a şarlatanilor în 


domeniul ştiinţelor oculte. 


Tradiţional şi în destin: Nu există tradiţie în cazul acesta. 


Pluto 


Materialul nu este îndeajuns studiat. 


Planetele în Capricorn 


Soarele 


Din punct de vedere astro-psihic, patologic, tradiţional şi în destin, semnificaţia Soarelui 


am prezentat-o la subcapitolul „Semne zodiacale”. Vom căuta deci la desluşirea generală a 


semnului zodiacal al Capricornului, unde vom găsi tot ceea ce ne interesează pentru „Soarele 


în Capricorn”. 


Luna 


Astro-psihic: Luna se află „în exil” în semnul Capricornului, deci într-o situaţie cosmică 


rea. Vibraţiile emotive ale Lunii se află sub presiunea lui Saturn. Persoana este timidă, 


ezitantă, izolată, cu sentimente reci faţă de căminul propriu şi melancolică. Succesele publice 


(Luna reprezintă publicul) vin cu greu. Existenţa financiară este şi ea trudită (Luna reprezintă 


moneda). Neplăcerile în cămin sunt frecvente (Luna reprezintă semnul Racului, care este 


semnul casei a IV-a a Zodiacului, prefigurând căminul). 


Tipul dizarmonic prezintă trăsăturile de mai sus, mai aprofundate. 


Patologic: reumatism articular cronic, periostită cronică, rahitism, calculi ai vezicii şi 


leucoree. 


Tradiţional şi în destin: călătorii periculoase. Pericol în mijlocul mulţimii. Mari neplăceri 


din partea femeilor. Destin trist pentru mamă. Pericol la ochiul stâng. Nefavorabil pentru 


căsătorie. 


Mercur 


Astro-psihic: Gândul isteţ dar nedisciplinat al lui Mercur este înfrânat de Saturn. El 


devine metodic, practic şi cercetător al cauzei lucrurilor, căci Saturn adânceşte gândul. Vom 


avea pe oratorii disciplinaţi şi substanţiali, pe scriitorii disciplinelor ştiinţifice sau pe acei care 


speculează într-un mod dibaci materia. 


Tipul dizarmonic va indica pe avari, pe oamenii vicleni şi pe egoiştii feroci. 


Patologic: retenţie de urină, afectarea articulaţiei genunchiului şi - în general - boli 


gutoase. 


Tradiţional şi în destin: relaţii cu oameni învăţaţi, dar fără a culege roade materiale. 


Aptitudini pentru ştiinţe saturniene precum chimie, mineralogie, săpături şi construcţii. Boli 


nervoase, convulsii şi isterie. 


Venus 


Astro-psihic: Expansiunea sentimentală a planetei este îngheţată de frigul profund. 


Poziţia aceasta nu este favorabilă căsătoriei, însă e benefică pentru combinaţiile financiare care 


au la bază metalele preţioase sau obiectele de podoabă. 


Tipul dizarmonic va arăta anomalia sexuală care oscilează între perversiuni josnice, până 


la sadism. 


Patologic: acnee, chisturi sebacee, reumatism articular şi periostită cronică. 


Tradiţional şi în destin: adulter periculos, frecventarea societăţilor de oameni stricaţi, 


piedici la căsătorie iar la femei - mai întotdeauna - sterilitate. 


Marte 


Astro-psihic: Planeta se află „în exaltare” în semnul Capricornului, deci în prietenie cu el. 


Impulsul motric al lui Marte îşi dă mâna cu puterea susţinută a lui Saturn. De aici: muncă 


neobosită, locuri de cinste şi autoritate în posturile de comandă, exercitată însă - cu riscul de a 


jigni printr-o purtare prea pretenţioasă - pe „cei în subordine”. Tipul dizarmonic transformă 


energia susţinută în impulsuri violente, printr-o atitudine tiranică, ce poartă în sine toate 


riscurile aferente. 


Patologie: erizipel, boli ale genunchilor, reumatism acut, osteomielită, lichen roşu şi 


fracturi ale picioarelor. 


Tradiţional şi în destin: duşmani periculoşi şi vicleni. Acte temerare. Moarte prematură a 


fraţilor sau a prietenilor. Risc de moarte prin înec. Prietenii folositoare cu militari influenţi. 


Jupiter 


Astro-psihic: Natura gravă a Capricornului se îngemănează cu echilibrul lui Jupiter. Casa 


a X-a, care reprezintă semnul Capricornului, îşi va spune cuvântul din plin: ajungere la posturi 


mari şi de cinste (Casa a X-a e casa înălţărilor), posibilităţi de avere imobiliară (Jupiter 


reprezintă întotdeauna bogăţia iar Capricornul, posesiunile de pământ) etc. 


Suntem însă datori să spunem că Jupiter se află aici „în cădere”, adică în disonanţă cu 


semnul Capricornului. Nativul va fi întotdeauna expus la căderi din situaţiile sociale obţinute 


sau se va menţine cu greu în ele. Tipul dizarmonic va adânci perspectivele acestea sumbre şi va 


arăta mai întotdeauna pe omul zgârcit şi meschin. 


Patologic: lipom şi boli ale genunchilor. 


Tradiţional şi în destin: reuşită târzie, căsătorie puţin fericită, copii bolnăvicioşi şi trădări 


ale prietenilor. 


Saturn 


Astro-psihic: Planeta Saturn se află „în domiciliu” în semnul Capricornului, exaltându-şi 


astfel la maximum calităţile sale: disciplină, metodă, reflexie, judecată bună, concepţie nobilă 


şi gravă, austeritate. Nativul va fi capabil de muncile cele mai dificile şi le va duce la bun 


sfârşit. Piedicile în viaţă se vor ivi adesea, însă ele vor fi uşor trecute de voinţa constructivă. 


Tipul dizarmonic: aspectul rău va minimaliza tendinţele bune. 


Patologic: reumatismul picioarelor, artrită deformantă, eczemă, atrofie musculară. 


Tradiţional şi în destin: în casele I, IV, VI, VIII şi XII: calicie, sfârşit rău, boli cronice. În 


casele X, III, V şi XI, când e bine aspectat, va acorda bunuri imobiliare şi stima aproapelui. 


Uranus 


Astro-psihic: Natura inventivă a lui Uranus se alătură celei metodice a Capricornului. 


Constelaţia va da pe autorii invenţiilor folositoare şi de mare viitor. Tipul dizarmonic se va 


prezenta taciturn, încăpăţânat şi nutrind idei neconvenţionale, care înfruntă ordinea stabilită. 


Patologic: dermatită, dalac şi lupus, tuberculoza pielii. 


Tradiţional şi în destin: Nu există tradiţie în cazul acesta. 


Neptun 


Astro-psihic: Natura mediumică a lui Neptun nu fuzionează cu aceea rece şi lipsită de 


avânt a Capricornului. Totuşi, constelaţia va da pe marele demnitar sau pe eclesiastul 


conducător de congregaţie religioasă. De când a fost descoperit Neptun n-a trecut prin semnul 


Capricornului. Rare sunt horoscoapele - ale oamenilor din trecut - care pot să ilustreze efectul 


astral. Marele nostru poet Alecsandri a avut pe Neptun în Capricorn, iar în opera sa se vădeşte 


inspiraţia dată de această planetă, linia pe care ea s-a aşezat vădind dragostea de natură şi de 


pământul ţării (reprezentate de Saturn). Tipul dizarmonic va înfăţişa pe înşelători şi pe imorali. 


Patologic: tuberculoză dermică, hidrodermă. 


Tradiţional şi în destin: Nu există tradiţie în cazul acesta. 


Pluto 


Nu avem material suficient. 


Planetele în Vărsătorul de Apă 


Soarele 


Din punct de vedere astro-psihic, patologic, tradiţional şi în destin, semnificaţia Soarelui 


am prezentat-o la subcapitolul „Semne zodiacale”. Vom căuta în desluşirea generală a 


semnului zodiacal al Vărsătorului, unde vom găsi tot ceea ce ne interesează pentru „Soarele în 


Vărsător”. 


Luna 


Astro-psihic: Luna reprezintă popularitatea, căminul şi imaginaţia. Uranus dă nota 


spontaneităţii şi a originalului. Tipul reuşit planetar va îmbina aceste multiple calităţi şi se va 


înfăţişa: popular, propovăduitor de idei fraterne, creator în domenii sociale sau educatorul 


propriilor săi copii, cu vederi nobile şi altruiste. Prieteniile cele mai strânse vor fi legate cu 


muzicanţii, scriitorii, ocultiştii şi astrologii, care se disting prin concepţiile lor liberale şi de 


mare răsunet. Tipul dizarmonic va eşua atât în concepţiile, cât şi în întreprinderile sale. 


Patologic: varice, scorbut, leucemie, ipohondrie. 


Tradiţional şi în destin: ridicare la rang înalt, printr-o simplă întâmplare. Dorul 


publicităţii. Căsătorie nefericită, în cazul aspectelor rele. Deplasări frecvente; În general, 


nemulţumiri din partea femeilor. 


Mercur 


Astro-psihic: Nativul îşi va călăuzi inteligenţa către domeniile originale: Astrologie, ştiinţe 


oculte, aviaţie şi electricitate. În cazul în care nativul născut nu va putea fi independent 


condiţia de muncă va fi penibilă. Prietenii vor da un ajutor decisiv în obţinerea situaţiilor. Tipul 


dizarmonic va tiraniza pe prietenii săi şi-i va specula într-un mod josnic. Ideile sale vor fi prea 


îndrăzneţe şi vor fi privite ca neconvenţionale. 


Patologic: leucemie, tetanos, coree, boala lui Basedow, isterie şi tulburări intestinale. 


Tradiţional şi în destin: In rău aspect, viaţă haotică. 


Venus 


Astro-psihic: Aici se vor împleti virtuţile planetei Venus, care este a iubirii şi a frumosului, 


cu firea independentă şi întrucâtva neconvenţională a semnului Vărsătorului, prezidat de 


Uranus, şi cu calităţile casei a XI-a a Cerului, care este, după cum ştim, casa prietenilor şi a 


protectorilor. Viaţa afectivă se va roti într-un cerc larg feminin, de unde de altfel vor veni toate 


ajutoarele în decursul vieţii. Nu arareori, vom găsi aici pe bărbaţii care activează în societăţile 


filantropice sau de esenţă feminină. Tipul dizarmonic va înfăţişa pe bărbatul întreţinut de femei, 


sau pe femeia a cărei viaţă afectivă va constitui un adevărat scandal public. 


Patologic: varice, trahom. 


Tradiţional şi în destin: Fire muieratică. Pentru femei: pericol la sarcină, pierderi de copii, 


deziluzii sentimentale. În casa a III-a şi a IX-a când planeta e bine aspectată, va hărăzi: 


castitate, idei religioase şi celibat. 


Marte 


Astro-psihic: Aici conjugăm noţiunea planetei care reprezintă impulsul dinamic cu aceea 


a casei a XI-a a Cerului, stăpânită de Vărsător şi care reprezintă în Astrologie casa prietenilor. 


Nativul va acţiona intens pentru prietenii săi iar pe un plan mai larg va depune chiar o 


activitate publică, parlamentară, sau asociativă. Adeseori, cel născut va poseda însuşiri tehnice 


remarcabile în domeniul noilor invenţii şi va acţiona ca atare. Nativul are adeseori o putere 


magnetică personală, foarte puternică. Tipul dizarmonic este un tiran faţă de prieteni, îi 


speculează, însă de cele mai multe ori nu are parte de ei fiindcă Marte (agentul morţii) în 


semnul Vărsătorului (casa prietenilor, fiind a XI-a casă a Cerului) predispune la moartea 


prietenilor. 


Patologic: tetanos, malarie, lupus şi fracturile tibiei şi perineului. 


Tradiţional şi în destin: în general dar mai ales în funcţie de aspectele pe care le primeşte 


Marte, trădări sau moartea prietenilor ori a protectorilor, prigoane la tot pasul, calomnii şi 


pericol de răniri prin mâna omului. Risc de atentat. 


Jupiter 


Astro-psihic: Noţiunea de expansiune şi de bunăvoinţă jupiteriană se aliază cu ideea casei 


a XI-a, care este aceea a sprijinului prietenesc. Nativii vor avea parte mai întotdeauna de înalte 


prietenii, care se vor situa mai puţin pe linia practică, decât pe cea intelectuala. Influenţa lui 


Jupiter în Vărsător este profund umană, miloasă şi sensibilă în special la ocultism şi 


Astrologie. Tipul dizarmonic va caracteriza mai întotdeauna pe parazitul social. 


Patologic: lupus, varice, varicocel, leucemie şi morbul lui Werthoff. 


Tradiţional şi în destin: căsătorie cu o persoană în vârstă. Bani prin prieteni sau 


protectori. 


Saturn 


Astro-psihic: Planeta se află „în domiciliu”, adică în situaţie cosmică favorabilă. Firea 


gravă a lui Saturn se uneşte cu noţiunea casei a XI-a, aceea a prietenilor. Persoana născută va 


simţi o adevărată atracţie către amiciţiile cu oameni gravi, serioşi şi în vârstă. Convorbirile vor 


gravita în jurul ideilor altruiste şi generoase. Tipul dizarmonic va crea pe înşelător, care sub 


aparenţe cucernice se va gândi întotdeauna la folosul său personal. 


Patologic: dureri în articulaţii, boli de dinţi şi de urechi, crampe, arteroscleroză. 


Tradiţional şi în destin: începuturi grele, prietenii cu oameni bolnavi sau încheiate în 


împrejurări tragice. 


Uranus 


Astro-psihic: Planeta se află „în domiciliu”, în plină expansiune. Vibraţiile ambelor 


elemente, ale lui Uranus şi ale Vărsătorului, se înfrăţesc. Nativul va fi original, săritor la 


necazurile aproapelui sau - pe un plan superior - un mare reformator, care va avea drept ţel 


desăvârşirea unor idei generoase, de avangardă. Pentru aceasta va fi însă necesar ca planeta să 


fie foarte bine aspectată. În caz contrar, Uranus va hărăzi pe omul smintit, frământat de idei 


originale dar haotice şi voind prin activitatea sa, prin specularea bunei credinţe a semenilor, 


să-şi creeze rosturi proprii. 


Patologic: hiperemie, hiperglobulie, hiperleucocitoză şi cloroză. 


Tradiţional şi în destin: Nu există tradiţie în cazul acesta. 


Neptun 


Astro-psihic: Esenţa influxului neptunian este de natură mistică, iar Uranus este inventiv 


şi original. Noţiunile se vor îngemăna: inspiraţia îşi va da mâna cu spiritul de investigaţie şi 


vizionarul neptunian va pune în serviciul fraternităţii - reprezentată de Uranus - rodul 


sublimelor sale gânduri. Tipul dizarmonic îşi va crea autoiluzii şi va fi în veşnică stare de 


confuzie mentală. 


Patologic: hiperleucocitoză, hiperglobulie, leocosarcomatoză. 


Tradiţional şi în destin: Nu există tradiţie în cazul acesta. 


Pluto 


Nu avem literatura astrologică asupra acestei planete. 


Planetele în Peşti 


Soarele 


Din punct de vedere astro-psihic, patologic, tradiţional şi în destin, semnificaţia Soarelui 


am prezentat-o la subcapitolul „Semne zodiacale”. Vom căuta deci la desluşirea generală a 


semnului zodiacal al Peştilor, unde vom găsi tot ceea ce ne interesează pentru „Soarele în 


Peşti”. 


Luna 


Astro-psihic: Luna este imaginativă şi receptivă, iar Neptun în semnul Peştilor iradiază un 


puternic suflu mediumic şi halucinator. 


De aici, va decurge o trăire sufletească mai intimă decât oricând, predispunând pe planul 


fizic, la indolenţă, iar pe cel mental, la vis şi iluzie. Compartimentele vieţii practice nu vor fi 


luminoase; persoana va avea dese decepţii şi neplăceri de ordin practic. Vieţuirea interioară va 


favoriza însă evadarea pe calea muzicii şi a poeziei. Nativul va trebui să se ferească de 


experienţele care-i pot deregla psihismul. Peştii sunt semnul casei a XII-a a Zodiacului, care 


reprezintă noţiunea de „izolare”, cu toate cele aferente acestei noţiuni. Cel născut va avea deci 


o înclinaţie vădită pentru îngrijirea bolnavilor din spitale. Tipul dizarmonic va fi pradă sigură a 


ticăloşiei omeneşti prin slăbiciunea lui de caracter. 


Patologic: boli ale tălpilor picioarelor, delirium tremens şi infecţii ale vezicii urinare. 


Tradiţional şi în destin: fire slabă. Inconstanţă sentimentală, tendinţă la adulter. Dragoste 


misterioasă. Noroc schimbător, duşmani ascunşi şi slujbe în legătură cu publicul. Pasiune 


pentru călătoriile pe apă. 


Mercur 


Astro-psihic: Aici, inteligenţa este în serviciul misterului şi al intuiţiei secrete. Orientarea 


mentală se dirijează către taina organică, în special către studiile de chimie. De altfel, 


cercetările sunt orientate spre domeniul clinic şi patologic, fiindcă Mercur se află aici în semnul 


Peştilor, care este casa a XII-a a Cerului, ceea care reprezintă: spiritul, laboratorul, etc. Tipul 


dizarmonic va perverti natura planetei Mercur şi va purta inteligenţa planetei în haos. 


Patologic: nefrită, podagră. 


Tradiţional şi în destin: Slujbe nestatornice, relaţii multe, însă puţin folositoare. Avere 


prin ocupaţii secrete. Însemnează adeseori pe temniceri sau pe detectivi. 


Venus 


Astro-psihic: Planeta se află „în exaltare”, în semnul Peştilor. Activitatea lui Venus, este 


pusă în serviciul milei şi tainelor care constituie sensul general al semnului Peştilor, semn care 


reprezintă cea de a XII-a casă a Cerului. Spiritul de abnegaţie şi filantropia vor exista frecvent. 


Tendinţa sufletească va fi cea a evadării, care se va împlini pe calea muzicii. Viaţa afectivă va fi 


plină de secrete şi orientată milos către aproape. Tipul dizarmonic va exagera la maximum 


aceste trăsături psiho-temperamentale şi va suferi în consecinţă. 


Patologic: boli de stomac, degerături. 


Tradiţional şi în destin: legături timpurii în dragoste şi căsătorie grăbită. Căsnicia va fi la 


un moment dat ameninţată de intrigă şi de calomnii. De cele mai multe ori, se vor înfăptui 


două mariaje. Nefericirile vor apărea în viaţa afectivă. 


Marte 


Astro-psihic: Semnul marţian se împacă greu cu natura domoală a Peştilor. Violenţa 


lucrează în unde capricioase. Orientarea mentală înclină către îngrijirea bolnavilor. În cazul în 


care Marte e bine aspectat vom avea aici chirurgi de seamă, sau, pe un plan inferior, pe 


autopsieri ori infirmieri. Tipul dizarmonic va încerca în viaţă toate prigoanele reprezentate de 


sensul casei a XII-a a Cerului, care în general este casa cumpenelor şi se va dărui aproape 


întotdeauna beţiei. 


Patologic: pneumonie şi răni la tălpile picioarelor. 


Tradiţional şi în destin: nenumărate necazuri în dragoste şi sterilitate pentru femei. 


Certuri frecvente cu ai săi. Copii îndepărtaţi de familie. 


Jupiter 


Astro-psihic: Planeta Jupiter se află „în domiciliu” în semnul Peştilor. Mila şi bunăvoinţa 


lui Jupiter se înfrăţesc cu semnul Peştilor, care fiind figura casei a XII-a a Cerului, reprezintă 


sentimentul care se revarsă asupra celor nenorociţi, închişi sau bolnavi. Filantropia se va vădi 


în toată splendoarea ei. În alt sens, vom avea pe scriitorii romanelor de factură socială, sau pe 


psihiatrii celebri. Nu arareori, ocultismul va îmbia puternic pe aceşti nativi. Tipul dizarmonic: 


cu toată bunăvoinţa lui Jupiter şi care fiind în domiciliu va manifesta întotdeauna calităţile lui 


de bază, nu va putea realiza nimic. Adeseori va fi indolent sau vicios. 


Patologic: transpiraţia picioarelor şi edem pulmonar. 


Tradiţional şi în destin: duşmănii încercate înainte de vârsta de 30 de ani. După această 


vârstă, nativul va ocupa funcţii de seamă. Se arată două căsătorii posibile. 


Saturn 


Astro-psihic: Dispoziţiile de echilibru şi tendinţa de stabilitate ale lui Saturn se pun în 


serviciul Peştilor, care reprezintă ideea de asistenţă. Nativul va veni în ajutor - ce-i drept în 


felul său calculat - prin plasamente fructuoase, marilor instituţii spitaliceşti sau laboratoarelor. 


Tipul dizarmonic va fi hărăzit întotdeauna prigoanelor, bolii cronice sau puşcăriei. 


Patologic: gută deformantă la picioare şi degerături grave. 


Tradiţional şi în destin: întârzie căsătoria ori te face celibatar. Duşmani ascunşi, care te 


sapă în mod neştiut şi te doboară din situaţii. Pericol pentru tată. Anonime ticăloase, care 


produc adevărate ravagii. Boli grele şi îndelungate. 


Uranus 


Astro-psihic: Semnul placid al Peştilor nu se armonizează cu natura vie şi spontană a lui 


Uranus. Nativii vor avea predispoziţii pentru ocultism, care e singurul domeniu care-i va 


satisface pe de-a întregul. Aici este însă o observaţie necesară de făcut: numai persoanele cu 


un Uranus armonic aspectat trebuie să se consacre unor astfel de ocupaţii, fiindcă altminteri, 


vor risca un dezechilibru mental care-i va aduce la un pas de sinucidere. Tipul dizarmonic va 


avea des această soartă. 


Tradiţional şi în destin: Nu există tradiţie în cazul acesta. 


Neptun 


Astro-psihic: Planeta se află „în domiciliu” în semnul Peştilor şi ambele naturi fuzionează. 


Nativul va fi înzestrat cu aptitudini superioare de cunoaştere a paranormalului, va avea simţul 


legilor universale şi al unei orânduiri supreme. Activitatea sa mentală se va săvârşi spre binele 


umanităţii. Tipul dizarmonic va fi obsedat de puterile oculte al căror rob cade şi nu arareori va 


căuta să se elibereze de ele pe calea stupefiantelor. 


Patologic: delirium tremens, moarte aparentă, psihonevroză, morfinism, alcoolism, 


tabagism şi cocainomanie. 


Tradiţional şi în destin: Nu există tradiţie în cazul acesta. 


Pluto 


Literatura astrologică nu are tradiţie suficientă. 


Observaţie finală 


Acest lung subcapitol va fi întrebuinţat de cel ce se iniţiază în Astrologie cu foarte mare 


băgare de seamă. El prezintă ce-i drept şi elemente de judecată individuale ale horoscopului, 


însă acestea vor fi utilizate cu prudenţă şi de la caz la caz, după cum vom vedea în partea 


consacrată „Interpretării astrologice”. Întregul material dat de noi tinde, înainte de toate, să 


servească mai întâi ca un joc de agerime astrologică creând posibilităţi pentru infinite 


combinaţii. Acesta este scopul principal al subcapitolului de mai sus. 


Planetele după deosebita lor fire 


Planetele după locul lor ceresc 


O primă diviziune este aceea a planetelor după locul lor ceresc. În acest sens ele pot fi: 


„Planete în domiciliu” atunci socotite când se află într-un anumit semn care, tradiţional, este 


domiciliul unei planete. La ele acasă sunt în plină putere şi acordă calităţi maxime. 


În al doilea rând, tot din punct de vedere favorabil, ele sunt socotite „Planete în exaltare”, 


adică în prietenie cu semnul anume hărăzit şi atunci vor da binele - într-un mod capricios ce e 


drept, - însă întotdeauna abundent. 


Într-un sens nefavorabil, planetele pot fi „în exil”, adică într-un semn opus propriului lor 


domiciliu. O atare planetă va avea o activitate împiedicată şi tulburată. Ea va câştiga puterea 


de a produce răul şi va pierde capacitatea să facă binele. 


Din al doilea punct de vedere planetele pot fi „în cădere” adică într-un semn opus locului 


lor de exaltare. În acest caz, dacă planeta va fi bună prin firea ei îşi va pierde puterea ca atare, 


iar de va fi rea, atunci îşi va mări însuşirile rele. 


Între cele două categorii mari planetare - în sensul bun sau în sensul rău - vom avea 


planetele zise „Peregrine”, adică acelea care nu fac parte din nici una din categoriile de mai 


sus. Ele nu au nici o afinitate cu semnul în care se găsesc şi participă la ideea de „indiferenţă” 


a efectului planetar. 


Iată, pe categorii şi în detaliu, planetele privite după locul lor ceresc: 


Soarele 


Astrul se află „în domiciliu” în semnul Leului, „în exaltare” în Berbec, „în exil” în Vărsător 


şi „în cădere” în Balanţă. 


Luna 


Astrul se află „în domiciliu” în Rac, „în exaltare” în Taur, „în exil” în Capricorn şi „în 


cădere” în Scorpion. 


Mercur 


Acesta se află „în domiciliu” în semnul Fecioarei şi al Gemenilor, „în exaltare” în Fecioară 


şi „în exil” şi „în cădere” în semnul Peştilor. Săgetătorul este de asemenea considerat semn de 


exil. 


Marte 


Planeta se află „în domiciliu” în Berbec şi în Scorpion, „în exaltare” în Capricorn, „în exil” 


în Balanţă şi în Taur şi „în cădere” în Rac. 


Venus 


Se află „în domiciliu” în Balanţă şi în Taur, „în exaltare” în Peşti, „în exil” în Berbec şi în 


Scorpion şi „în cădere” în Fecioară. 


Jupiter 


Astrul se află „în domiciliu” în Săgetător şi Peşti, „în exaltare” în Rac, „în exil” în Gemeni 


şi Fecioară şi „în cădere” în Capricorn. 


Saturn 


Planeta se află „în domiciliu” în Capricorn şi în Vărsător, „în exaltare” în Balanţă, „în exil” 


în Rac şi în Leu şi „în cădere” în Berbec. 


Uranus 


Planeta se află „în domiciliu” în Vărsător unde 1-a detronat pe Saturn, aflat în chip 


tradiţional în acest semn; se mai află „în exil” în Leu, „în exaltare” în Scorpion şi „în cădere” în 


Taur. 


Neptun 


Acestei planete îi este hărăzit „domiciliul” în Peşti, „exilul” în Fecioară, „exaltarea” în Rac 


şi semnul „de cădere” în Capricorn. 


Pluto 


Într-un mod provizoriu, din lipsă de experienţă suficientă, astrul se află „în domiciliu” în 


semnul Scorpionului. Alţi astrologi contestă această hărăzire. Actualmente Pluto este 


considerat cu „domiciliu” în Scorpion, „exilul” în Taur, „exaltarea” în Leu şi „căderea” în 


Vărsător. 


Planetele clasificate din punctul de vedere al vitezei 


„Planete rapide”: Soarele, Luna, Venus, Mercur, Marte. 


„Planete lente”: Jupiter, Saturn, Uranus, Neptun şi Pluto. 


„Planete staţionare”: reprezintă faza când planetele sunt lipsite într-un mod aparent de 


viteză, adică atunci când intră sau ies din fenomenul de retrogradare. Din acest ultim punct de 


vedere planetele se vor numi „retrograde” şi vor fi desemnate în Efemeride, adică în tabelele de 


poziţii planetare cu un R. În privinţa vitezei planetelor iată care este în medie viteza zilnică a 


aştrilor: Soarele 59'8”, Luna 13°11', Mercur 1°49' Venus 1°15' Marte 0°46', Jupiter 5', Saturn 2', 


Uranus 42”, Neptun 24”. Aceasta este viteza mijlocie a planetelor în 24 de ore, care dă ceea ce 


se numeşte, „pasul” planetei. În privinţa planetelor retrograde, fenomenul se produce atunci 


când un astru se mişcă aparent în sensul contrar al ordinii semnelor zodiacale. În mod general 


Pluto este retrograd 6 luni pe an; Neptun şi Uranus 4-5 luni pe an; Saturn şi Jupiter 41uni - 4 


luni şi jumătate; Marte 2 luni în 2 ani; Venus 40 de zile la 18 luni; Mercur de 3 ori pe an câte 


20 de zile. Soarele şi Luna nu sunt niciodată retrograde. 


Planetele repezi îşi produc efectele rapid, trecător şi în timpul tinereţii, respectiv până 


aproape de vârsta de 40 de ani; planetele încete, grele, produc efectele lor într-un mod 


stăruitor, în bine dacă sunt de natură bună şi nimicitor pentru destin dacă sunt planete rele; 


ele activează după 40 de ani. Planetele retrograde îşi produc efectele târziu în viaţă şi adeseori 


contradictoriu sau cu dificultăţi. 


Planetele din punct de vedere al stării lor pe cercul 


zodiacal 


Această definiţie înglobează planetele „în Orientale şi Occidentale”. Ele sunt Orientale 


când longitudinea lor măsurată de la Soare în sensul direct este inferioară lui 180°, iar când 


longitudinea întrece 180° (întotdeauna plecând de la Soare şi în sensul direct) planeta devine 


Occidentală. Am putea spune că planetele „Orientale” sunt acelea care se ridică după răsăritul 


Soarelui. În sistemul interpretării, primează ca efect planeta orientală. 


Deosebirea planetelor după sex 


Planetele masculine sunt: Soarele, Saturn, Jupiter, Marte şi Uranus. Planetele feminine 


sunt: Luna, Venus, Mercur şi Neptun. Unii autori socotesc că planeta Mercur este neutră, sau 


androgină. Ca interpretare, vom spune că planetele masculine lucrează mai eficace când sunt 


deasupra orizontului, în timpul zilei, iar cele feminine când sunt dedesubtul orizontului, în 


timpul nopţii. De altfel, ca rezonanţă în psihic, natura planetelor dă consecinţele 


psiho-temperamentale ale temei. 


Planete bune şi planete rele (în sens larg) 


Tradiţional - şi pe drept cuvânt - Astrologia denumeşte planete -” benefice „, adică bune: 


Soarele, Luna, Mercur, Venus şi Jupiter; iar ca planete „malefice”, rele, pe: Marte, Saturn şi - 


adeseori - Uranus, Neptun şi Pluto. Definiţia trebuie luată într-un sens larg şi iată cum: Saturn 


şi Marte vor fi aproape întotdeauna socotite planete rele, pentru că şi atunci când - prin 


excepţie - vor da efecte bune, faptul se va săvârşi cu greutăţi şi pe o linie de destin severă. 


Uranus şi Neptun pot acorda, în cazul când sunt în bună stare cosmică şi terestră, calităţi 


psihice excepţionale, însă efectul lor va fi mai întotdeauna tulburător în destinul omenesc, care 


va evolua pe linia neprevăzutului şi a extravaganţei. Ar fi însă greşit să se creadă că planetele 


„benefice” hărăzesc numai binele. Aceasta se va împlini numai în cazul când planeta, prin 


situaţia ei în horoscop, nu va fi obstrucţionată. În cazul unei situaţii cosmice şi terestre rele 


(defavorabil situată în semn, rău aspectată şi într-o casă rea) efectul astral va fi tot stânjenitor. 


Totul va depinde de caz, după cum vom vedea la subcapitolul „Interpretare”. 


CASELE ASTROLOGICE 


Pământul se prezintă sub forma unei sfere, puţin turtită la poli, ce se învârteşte într-o 


mişcare, zisă diurnă, în jurul axei ei în faţa Zodiacului, care nu-i altceva decât o fâşie de jur 


împrejurul cerului, lată de 16°, un fel de drum larg pe care se plimbă Soarele şi planetele. 


Ca să determinăm într-un horoscop care este poziţia Zodiacului, când se naşte omul, 


precum şi locul unde se află Soarele, Luna şi planetele, trebuie să ne împărţim partea de 


zodiac de deasupra Pământului în şase sectoare. Acestea sunt Casele Cerului. 


Aceste case ar trebui, în principiu, să fie late de câte 30°, în totalul celor 360° ale 


Zodiacului, însă în funcţie de diferitele latitudini de pe globul Pământesc, ele vor fi inegale ca 


mărime formate dintr-un număr anumit de grade, conform unor tabele care se întocmesc pe 


măsura latitudinii locului de naştere. Fiecare din aceste case reprezintă un domeniu în viaţa 


individului. 


Astfel: 


Casa I reprezintă: corpul şi viaţa nativului, constituţia, înfăţişarea, personalitatea, 


caracterul; capul şi faţa. 


Casa a II-a: banii câştigaţi prin activitatea proprie, beneficiile, salariile, averea, 


întreprinderile, comerţul, dobânzile, bugetul; ceafa şi gâtul. 


Casa a III-a: deplasările, micile călătorii, transporturile mecanice, poşta scrisorile, 


înscrisurile, manuscriptele, fraţii, surorile, vecinii; umerii, braţele, mâinile. 


Casa a IV-a: sfârşitul vieţii, mormintele, cimitirele, căderile din situaţii, moştenirile, 


fundaţiile, imobilele, tatăl; plămânii, stomacul. 


Casa a V-a: copiii, educaţia, pedagogia, teatrul, clubul, câmpul de curse, dragostea, 


ambasadorul, diplomaţia, favorurile, speculaţia; inima, şira spinării. 


Casa a VI-a: bolile, criza morală, doctorii, amploiaţii, inferiorii, muncitorii, poporul, 


ferma, bucătăria, animalele mici; intestinul, pântecele. 


Casa a VII-a: căsătoria, asociatul, uniunile, procesele, divorţurile, rupturile, judecăţile 


civile, contractele, duşmanii pe faţă, războiul, tratatele, adversarii, eşecurile, animozitatea, 


crizele materiale, hoţul, asasinul: rinichii. 


Casa a VIII-a: moartea, neantul, nimicirea, atrofia, cadavrul, dispariţia, uitarea, 


sinuciderea, moştenirea, testamentul, dota soţiei, renta, tradiţia, sfatul, antichitatea. Este cea 


mai misterioasă casă a Zodiacului şi sensul ei nu este definitiv desluşit până în ziua de azi. 


Personal cred că în ideea de metamorfoză pe care o include trebuie să plasăm neapărat 


posibilitatea de evoluţie spirituală a nativului, care să poată duce la precipitarea fenomenului 


karmic în decursul unei existenţe, pe calea colaborării cu un Ibur, adică cu un suflet revenit 


pentru o ultimă împlinire spirituală în interes de evoluţie proprie, sau pentru perfecţionarea 


trăitorului însuşi. În acest caz vom înregistra o regenerare sufletească şi mentală care 


semnifică o nouă naştere. Fenomenul se produce după o boală grea. 


Organic: Casa a VIII-a influenţează: rectul şi organele genitale. 


Casa a IX-a: călătoriile lungi, marina, religia, morala, idealurile, flerul, ştiinţele înalte, 


savantul, filozoful, ocultismul, dreptul, justiţia, înţelepciunea, magistratul, arbitrul; coapsele. 


Casa a X-a: profesiunea, actele, situaţia, întreprinderile, afacerile, patronul, directorul, 


regele, onorul, titlul, puterea, politica, autoritatea, creditul, celebritatea, lucrurile furate; 


genunchii şi articulaţiile. Mama. 


Casa a XI-a: prietenii, tovarăşii, reuniunile de club, predilecţiile, dorinţele, proiectele, 


încrederea, fidelitatea, speranţa, popularitatea, ministrul, parlamentarul; pulpa şi glezna. 


Casa a XII-a: duşmanii ascunşi, invidioşii, magicieni negrii, criminalii, melancolicii, 


conspiratorii, geloşii, spiritele, azilele, puşcăriile, laboratoarele, institutele de corecţie, 


maternităţile, bolile, indemnizaţiile, deficitele, căderile din situaţii sociale, paraziţii, sadicii, 


marile patrupede, animalele feroce, grajdurile; degetele şi tălpile picioarelor. 


Ce sunt casele astrologice? Problema este pe cât de pasionată, pe atât de dificilă. Se pare 


că o fantezie extraordinară a prezidat la această stranie repartiţie a compartimentării destinelor 


omeneşti, în diviziunea caselor cerului. Practica astrologiei verifică la fiecare pas un tulburător 


adevăr: nu vom găsi niciodată un om bogat cu planetele rele în casa a II-a, o căsătorie fericită 


cu Marte în casa a VII-a, un sfârşit tulburat de viaţă cu Jupiter în casa a IV-a... Vom vedea că 


întotdeauna Saturn în casa a X-a hărăzeşte o ridicare socială, urmată de o certă prăbuşire. 


Cum să citim acest tainic alfabet ceresc? Astrologi străluciţi, voind să dea o ţinută absolut 


ştiinţifică citirii în stele, au căutat să suprime casele astrologice, dar au observat foarte repede 


că lectura horoscopului devine imposibilă. S-au mulţumit şi ei, ca şi noi, să luăm în seamă 


rezultatele şi să rămânem nedumeriţi în privinţa cauzelor. Taina caselor cerului e taina 


atlanţilor, taină care s-a stins odată cu dânşii; aceasta e tot ce putem şti. Poate că ansamblul 


acestui mister să fie în legătură cu marea lege de respiraţie a Universului, numită legea 


„Pneumei”, formată de curenţii universali cosmici care variază de la oră la oră în timp de zi şi 


noapte, cu realitatea „inspirului” şi „expirului” sistemului Pământ, Lună Soare, cu ritmul de 


viaţă al întregului. Poate că acest ritm să exprime, în decurs de 24 de ore, modulaţiile supremei 


orânduiri exprimată de cel mic - fiinţa umană - faţă de Cel Mare - Universul întreg, în 


manifestarea sa duală. 


Generalităţi 


Spaţiul ceresc al Pământului, reprezentat prin case cu legăturile sale mereu 


schimbătoare cu Zodiacul şi cu planetele, aşa cum se prezintă în locul şi momentul naşterii, 


indică domeniile de fixare pentru forţele oglindite de planete. Casele reprezintă aşadar direcţiile 


de asimilare a rezonanţelor indicate de către planete şi a formelor vibratorii indicate de către 


semnele zodiacale. 


Ceea ce caracterizează spaţiul ceresc Pământean este legătura dintre părţile sale cu ziua 


şi noaptea, şi cu alte fragmente mai mici ale zilei. Rotaţia zilnică a Pământului îşi găseşte 


expresia în spaţiul caselor, fiind din multe puncte de vedere analoagă revoluţiei anuale a sferei 


Pământene. Ritmul zilei, exprimat în spaţiul caselor, se află în raport strâns cu viaţa animală, 


viaţă care, prin veghe şi somn este supusă unei periodicităţi zilnice, foarte precis conturate. 


Primar, spaţiul caselor se divide prin linia orizontului în două jumătăţi: cea superioară, 


în care Soarele se găseşte în cursul zilei, aceasta fiind jumătatea diurnă, iar cea inferioară prin 


care Soarele trece noaptea fiind jumătatea nocturnă. 


Jumătatea diurnă a tabloului naşterii, cu casele VII până la XII, indică, asemănător 


fragmentelor de primăvară şi vară ale Zodiacului, o tendinţă de extroversiune, care desigur că 


nu se referă atât de mult la forma de instinct şi concepţie ca la Zodiac, ci mai mult la direcţia 


instinctelor şi a voinţei. 


Analogia indicată aici este de gradul I, adică ea pune în legătură o realitate cosmică cu 


una umană (sufletească) într-o formă uşor sesizabilă. Vioaia viaţă a zilei în lumea exterioară 


corespunde evident tendinţei de extroversiune, iar viaţa de noapte, caracterizată prin somn, 


corespunde tendinţei de introvertire. Analogiile de gradul II, unde nu se fac paralele între 


elemente cosmice şi funcţiile umane (sufleteşti sau eventual de destin), au multe lipsuri, iar 


dacă sunt totuşi realizate - fiind poate acceptabile - ele trebuie să atingă partea efectivă a 


procesului şi să nu rezulte doar din determinări abstracte. O analogie preferată - astfel încât 


simpla concordanţă a direcţiilor cereşti să fie hotărâtoare, în timp ce în partea reală nu există 


nici o analogie - este cât se poate de nesatisfăcătoare din punct de vedere astrologie. 


Această schemă de atribuire egalizează într-adevăr fragmentele de primăvară şi de vară 


ale Zodiacului cu jumătatea diurnă a figurii naşterii, iar toamna şi iarna cu jumătatea 


nocturnă. Analogia indicată de noi, care poate fi dovedită destul de bine şi empiric, îndreptată 


spre ceva concret. 


Analogia caselor individuale cu semnele zodiacale individuale nu este lămuritoare prin ea 


însăşi. Împărţirea Zodiacului în 12 poate fi considerată relativ necesară, căci există dovezi 


experimentale ale caracterului său de realitate; de asemenea pot fi dovedite diferite funcţii 


naturale la trecerea Soarelui prin fiecare semn. Nu se poate afirma acelaşi lucru despre 


schema celor 12 case: în primul rând, un ritm de aproximativ două ore în cadrul periodicităţii 


zilnice - aşa cum este dat de case - nu a fost încă şi nici nu poate fi deocamdată dovedit, iar în 


al doilea rând, discuţia continuată şi azi asupra metodei exacte de calcul al caselor, adică a 


adevăratelor praguri de case, ceea ce dovedeşte că există neînţelegeri în această problemă. Ar fi 


bine să se considere această împărţire în 12 a spaţiului caselor ca neobligatorie şi provizorie. 


Această împărţire se arată a fi necesară la o întrebuinţare într-o prezentare absolut impusă. 


Împărţirea în 12 a spaţiului caselor pare să fi rezultat din concordanţa cu împărţirea în 12 a 


Zodiacului, neavând deocamdată altă motivare. 


Cel mai prudent este să fie socotit un simplu sistem de măsurare care furnizează doar 


valori statistice şi care va fi probabil înlocuit mai târziu de altul mai bun. 


Pare totuşi necesară aprofundarea acestei analogii, mai mult decât s-a făcut până acum. 


Fiecare quadrant poate fi uşor pus în legătură cu anotimpurile. Astfel, cel de al 4-lea 


quadrant, de la Ascendent la Mijlocul Cerului, adică de la casa a X-a până la casa a XII-a 


corespunde, ca şi semnele de primăvară: extraversiunii active, al 3-lea quadrant, de la Mijlocul 


Cerului până la Descendent cu casele VII - IX, corespunde ca şi semnele de vară: extraversiunii 


pasive, sau mai bine zis perseverente. Al 2-lea quadrant, de la Descendent la Fundul Cerului, 


cu casele IV - VI, corespunde ca şi semnele zodiacale de toamnă introversiunii active, iar primul 


quadrant, de la Ascendent la Fundul Cerului, cu casele I până la III, corespunde ca şi semnele 


zodiacale de iarnă, unei introversiuni reuşite (terminate). 


Sensurile extra- şi introversiunii se raportează şi aici la direcţia instinctului şi voinţei, iar 


nu la forma instinctelor şi concepţiilor. Nici ideea de a identifica quadranţii cu epocile vieţii nu 


este nejustificată, deşi întrebuinţarea practică necesită multă prudenţă. 


Quadrantul cel mai activ şi puternic dintre toate, se referă la tinereţe şi prima maturitate, 


quadrantul doi la deplina maturitate, al treilea la începutul bătrâneţii, iar al patrulea la 


bătrâneţea efectivă. In această legătură mai este imaginabilă încă o analogie, în care 


Ascendentul reprezintă începutul vieţii, iar Descendentul - apusul vieţii; Mijlocul Cerului 


corespunde aici structurii exterioare de viaţă în miezul vieţii, iar Fundul Cerului structurii 


intime, casnice, familiale de viaţă, în miezul vieţii şi finelui existenţei. 


Mai pot fi de asemenea analizate cele două axe principale care împart spaţiul caselor în 


patru; ele au semnificaţii valoroase pentru interpretare. 


Axa orizontală (I - VII) se referă la latura personală. 


Axa meridiană (IV - X) la ceea ce ţine concret de destin. 


În axa orizontală, Ascendentul indică tipul personalităţii, în timp ce celălalt pol, 


Descendentul, determină acţiunea reactivă a acestuia faţă de lumea înconjurătoare. Dacă nu 


privim aici eul ca pe acel centru conştient lipsit de însuşiri - care nici nu poate fi exprimat 


astrologie - atunci putem considera, ca şi Schwab, Ascendentul drept „Eu”, iar Descendentul 


drept „Tu „. 


Axa meridiană indică, cu polul ei inferior, Fundul Cerului, factorii destinului care ne sunt 


daţi odată cu originea, familia etc., iar cu polul superior, Mijlocul Cerului, realitatea exterioară 


socială, într-o atitudine mereu îndreptată spre viitor. Să se compare această interpretare cu 


corespondenţele tradiţionale expuse la sfârşitul acestui subcapitol, în privinţa caselor I, IV, VII 


şi X. 


Schema celor 12 case, analoagă diviziunii zodiacale, a cărei obligativitate este aşa cum 


am mai spus îndoielnică, indică de asemenea, o alcătuire tradiţională, analoagă Zodiacului. 


După cum deosebim semne cardinale, fixe şi obişnuite, tot aşa spaţiul caselor este împărţit în 


case: cardinale, medii şi finale. Casele I, IV, VII şi X se consideră case cardinale, corespunzând 


semnelor cardinale (Berbec, Balanţă, Rac şi Capricorn) şi deci unei activităţi extrem de 


puternice a forţelor planetare, prezente aici, asupra destinului şi personalităţii. Găsim şi în 


meteorologie sau în astrofizica anumite paralele: temperatura, presiunea aerului şi 


electricitatea suferă schimbări izbitoare la trecerea Soarelui peste orizontul estic, meridian şi 


orizontul vestic iar la trecerea Lunii peste aceste puncte se observă anomalii caracteristice în 


efectul undelor de radio. 


Casele II, V, VIII şi XI se consideră a avea cea mai slabă şi labilă eficacitate planetară. 


Pentru motivarea tipologiei caselor medii şi finale, nu se poate dovedi fizic nimic sigur, fie ideal, 


fie empiric, rezumându-ne doar la experienţe strict astrologice. 


Într-adevăr, casele cardinale au cea mai puternică şi marcantă semnificaţie, dar restul 


lor este determinat de alte momente. Nu ne îndoim că, de exemplu, casele IX şi XI învecinate 


cu X au un puternic efect după casele cardinale. Aceasta se vede şi în faptul că Astrologia 


franceză consideră - oarecum justificat - casa IX ca fiind semnificativă pentru profesiune. 


Continuarea rânduirii după gradul de tărie al fiecărei case nu mai poate fi evaluată, cu atât 


mai mult cu cât nuanţele mai subtile nu sunt determinate de poziţiile caselor. S-ar putea 


spune că, în general casele estice şi diurne sunt mai puternice decât casele vestice şi nocturne. 


Ordinea ar fi următoarea: X, I, VII, IV, XI, IX, XII, VIII, II, III, VI, V. 


Se vorbeşte în ultima vreme - prin analogie cu schema triunghiurilor din Zodiac - despre 


triplicităţi „focoase”, „terestre”, „aeriene” şi „apoase” ale caselor, şi anume: casele I, V şi IX 


(Berbec, Leu şi Arcaş) corespund triplicităţii de foc, casele II, VI şi X (Taur, Fecioară şi 


Capricorn) celei de pământ, casele III, VII şi XI (Gemeni, Balanţă şi Vărsător) celei de aer, iar 


casele IV, VIII şi XII (Rac, Scorpion şi Peşti) triplicităţii de apă. 


Înainte de a studia casa I în înţelesul ei propriu, se cuvine să dăm o deosebită atenţie 


pragului care ţărmureşte această casă în partea sa superioară şi care se numeşte Ascendent. 


Aceasta este de altfel orizontul naşterii, respectiv gradul şi semnul zodiacal care se ridică la 


răsărit datorită fenomenului de rotaţie al Pământului, în clipa venirii omului pe această lume. 


Ascendentul 


Acesta prin poziţia sa în Zodiac şi adeseori prin aspectele sale poartă în mare măsură o 


semnificaţie ereditară. În horoscoapele oamenilor înrudiţi, se vor găsi poziţii zodiacale 


accentuate în cele mai diferite feluri, astfel încât multe ascendente se găsesc în horoscoapele 


unui grup familial în aceleaşi semne zodiacale şi, adeseori, chiar în aceleaşi grade; alteori, vom 


găsi o coincidenţă între poziţia Ascendentului unuia şi poziţia Soarelui, Lunii sau a altor 


elemente importante ale figurii naşterii, ai altor membri din familie. 


Planetele aflate în casa I influenţează tipul constituţional în mare măsură, dar numai 


atunci când se află direct în conjuncţie cu Ascendentul, sau cel puţin în semnul zodiacal al 


Ascendentului, ori dacă semnificaţia lor privitoare la constituţie indică aceeaşi direcţie ca şi 


semnul zodiacal al Ascendendului. În schimb, poziţia planetei în casa I, dar în semnul următor 


Ascendentului, va exercita o influenţă mult mai redusă asupra tipului constituţional. 


Fizionomistul cu oarecare experienţă astrologică va putea adeseori stabili această poziţie 


astrologică. Factorul constituţional mai este nuanţat de planete foarte puternic situate, numite 


maximale, sau semnificative, şi - în alte cazuri - de semnul zodiacal unde se află Soarele, mai 


ales dacă acesta se găseşte în conjuncţie cu Luna, sau în tovărăşia altor planete. Tot din 


poziţia Ascendentului în Zodiac şi din aspectele pe care le primeşte, sau eventual din poziţiile 


planetelor din casa I, reies anumite dispoziţii maladive în legătură cu tipul constituţional, şi 


care se vor declanşa prin aspecte rele asupra Ascendentului primite de la planetele în tranzit, 


sau a planetelor din casa I. În alte cazuri, ele condiţionează numai anumite sensibilităţi 


organice. Avansând, consideraţiile maladive mai reies de la planetele rău aspectate şi aflate în 


casele VI, VIII, şi XII, din aspectele nefavorabile ale lui Saturn, Marte şi Uranus asupra 


Soarelui, Lunii, planetelor Mercur şi Venus, cât şi din aspectele critice ale planetelor rele între 


ele (Marte, Saturn, Uranus şi Neptun). Alterarea sănătăţii se va face indiferent de semnul în 


care se află planetele nefavorabil aspectate. În aceste cazuri, când stările maladive sunt 


vizibile, va trebui totuşi să socotim poziţiile şi aspectele planetelor bune: Soare, Jupiter şi 


Venus, care în momentele critice - dacă sunt favorabil situate şi aspectate - acordă vitalitate, 


regenerare şi rezistenţă. În horoscopul radical, ţinem să spunem că nu avem de-a face cu 


fenomenul bolii propriu-zise, ci mai curând cu starea constituţională şi cu regiunea trupească 


a sistemului organic periclitat. Se va mai vădi şi felul specific de reacţie al corpului uman la 


anumite maladii. Factorii endogeni ai destinului trupesc se arată a fi fixaţi în astrograma 


naşterii şi ei duc abia prin ciocnirea lor cu factorii provocatori - încă nesesizabili astrologie - la 


îmbolnăvirea propriu-zisă. În anumite cazuri clasice, constituţia, respectiv pericolul astrologie 


sesizabil, este atât de unilateral legat de un anumit grup de boli, şi boala poate fi recunoscută 


astrologie. Asemenea cazuri excepţionale nu trebuie însă să dea un câmp prea larg judecăţii 


naturii bolilor. De exemplu aspecte rele ale lui Mercur, Saturn, Uranus, Marte, sau Luna în 


casele III, VI sau XII vor provoca primejduire a sistemului nervos central. Atunci când se iveşte 


într-adevăr o îmbolnăvire, anumite simptome ale tabloului bolii - în măsura în care sunt 


condiţionate de particularităţile de reacţie ale constituţiei - pot fi determinate astrologie. În 


practică, se vor putea uşor deosebi stările de depresie, de cele de iritaţie. 


Adevărata cauză de îmbolnăvire - care ar consta în cazul nostru într-un accident, viroză 


cerebrală sau paralizie sifilitică - nu poate fi sesizată astrologie. Avem adeseori indicaţii în acest 


sens, de exemplu o receptivitate mărită la infecţii în sfera sexuală; deci, infecţia efectivă 


depinde de situaţii medicale, care nu pot fi lămurite prin Astrologie. 


Extraordinara frecvenţă (epidemie) a anumitor maladii va putea contamina pe cineva mai 


puţin predispus, în timp ce un altui, puternic predispus, poate fi cruţat datorită unor cauze 


locale sau personale. Prezicerile astrologice arată aici mai mult ca în oricare alt loc caracterul 


lor de eventualitate; În exemplul nostru s-ar putea spune: în caz de infecţie luetică (uvulară) 


sau de gripă, există în măsură mult mai mare primejdia unei complicaţii nervoase, deoarece 


sistemul nervos central prezintă punctul de rezistenţă minim. Atracţiile dăunătoare vor 


influenţa în acest caz, în special, sistemul nervos central, iar pentru prezicerea unei astfel de 


eventualităţi, este importantă corelaţia dintre diferitele posibilităţi de primejdie şi bolile 


respective. Dar detaliile acestea sunt desigur de resortul medicului, însă în linii mari, chiar cel 


neiniţiat în medicină va acorda atenţie posibilităţilor indicate în tabloul naşterii, relativ la 


destinul trupesc. 


Tot din Ascendent se deduce temperamentul organic ancorat adânc în latura trupească, 


ce determină modul nostru inconştient de viaţă şi acţiune. În acest scop, semnele şi planetele 


individuale cu efectul lor temperamental coleric, sanguin, melancolic sau flegmatic, ne dau 


destule puncte de sprijin. În plus, ele mai adaugă diferite particularităţi, pe care le expunem 


amănunţit în partea „Interpretare astrologică” a acestei cărţi, pentru semne şi planete. 


Adeseori, o mare parte a însuşirilor personalităţii rezidă în semnul Ascendentului, în aspectele 


ascendentale şi în poziţiile planetare din casa I. Însuşirile sufleteşti indicate de Ascendent 


constituie oarecum instrumentul, mijlocul şi materialul pe care trebuie să se bazeze tendinţele 


conştiente de viaţă, pentru ca individul să se poată dezvolta şi realiza. Dotarea naturală care îşi 


găseşte expresia aici poate apoi reprezenta un instrument bine adecvat sau rău şi inadaptabil, 


ea poate fi în concordanţă sau în discordanţă cu funcţiile înalte sufleteşti, exprimate bunăoară 


în dominante, sau în poziţiile Soarelui, planetelor Mercur, Venus şi Marte. În cazurile tragice, 


găsim tocmai în divergenţa acestor elemente blestemul care apasă asupra personalităţii şi doar 


potentele spirituale izbutesc atunci să rezolve greutăţile existente printr-o producţie creatoare. 


De exemplu: un semn ascendental negativ, unit cu o poziţie solară pozitivă, sau altă 


dominantă pozitivă (Berbecul, Gemenii, Leul, Balanţa, Săgetătorul şi Vărsătorul de Apă), pare 


să pregătească mari greutăţi sufleteşti. 


Figurile interpretative ale semnelor ascendentale au adeseori ceva caricatural în privinţa 


atitudinii sufleteşti generale. 


În realitate, însuşirile caracterologice deduse din Ascendent sunt cele mai expuse 


caricaturizării, căci îşi au rădăcina în natural - deci nu prea sunt luate în serios spiritualiceşte 


- dând totuşi exteriorizării spirituale o nuanţare cu care nu este neapărat în legătură. 


Putem spune în concluzie că Ascendentul exprimă în tâlcuirea sa astrologică: dispoziţiile 


psiho-temperamentale brute, predispoziţiile maladive şi, câteodată, tipul fizic. 


Ascendentul îl vom judeca după datele generale pe care le-am dat în subcapitolul „Semne 


zodiacale”. Acolo spuneam că judecata firii unui nativ se va face în primul rând după 


caracterul pe care-l are Soarele, Ascendentul sau o ocupare masivă a acelui semn. Judecata 


Ascendentului va fi cu atât mai hotărâtoare, cu cât casa I va fi compusă numai din semnul în 


care cade Ascendentul, adică dintr-o singură zodie, cu cât Ascendentul va fi mai aspectat de 


planete, sau cu cât se vor afla în casa I planete în acelaşi semn zodiacal în care cade 


Ascendentul. Vom mai avea de observat că în judecarea Ascendentului trebuie să cântărim 


raportul de forţe dintre puterea lui, cu toate eventualităţile date mai sus, şi o altă posibilitate a 


horoscopului, de a avea o planetă foarte puternic aspectată - în bine sau rău - ori o adunare 


masivă de planete, într-un alt semn zodiacal decât acela al Ascendentului. În această din urmă 


ipoteză, horoscopul va avea un centru de greutate altundeva decât în Ascendent, care va 


rămâne cu o semnificaţie secundară. Vom întâlni astfel de cazuri în interpretarea astrologică 


din cuprinsul prezentei lucrări. 


Casa I 


Repetăm definiţia dată la „Casele Cerului” în privinţa casei I: corpul şi viaţa nativului, 


constituţia, aparenţa, personalitatea, caracterul; capul şi faţa. 


Vom trata această casă - ca şi toate celelalte care urmează - sub un triplu raport: al 


semnelor zodiacale, care se află la pragul acestei case, al planetelor care se pot afla într-însa şi 


al stăpânilor pragului ei, care s-ar afla prezenţi în altă casă. Acesta este materialul cel mai 


preţios pentru interpretarea astrologică şi, în tâlcuirea horoscopică, vom face necontenit 


trimitere la subcapitolul de faţă. 


Semnele Zodiacului în casa I 


Le vom judeca după regulile de interpretare ale Ascendentului şi zodiei unde se află. Spre 


exemplu: Ascendentul în Berbec va da toate caracteristicile Berbecului de la studiul tipului 


zodiacal respectiv. Aceasta, evident, ca material brut de interpretare, fiindcă la el vom adăuga 


felul aspectelor pe care le primeşte casa I (reprezentată prin Ascendent) de la planete, planetele 


din casa I, sau o combinaţie cu semnul care s-ar mai afla în casa I. Vom vedea modul de 


interpretare la subcapitolul „Interpretarea astrologică”. 


Planetele în casa I 


Soarele 


Pe plan psihic: în situaţie favorabilă: nobleţe, generozitate, lărgime de vedere, ambiţie 


nobilă, vitalitate, succes general. În situaţie nefavorabilă: trufie, îngâmfare detestabilă, 


încredere în sine deplasată, lipsă de mărinimie, vitalitate slabă, insucces general. 


Tradiţional şi în destin: generozitate, drag pentru podoabă şi pentru frumos, ridicare în 


înalte dregătorii şi consideraţie publică. Viaţă lungă, Este defavorabil pentru asociaţii şi 


contracte, unde nativul dă mai mult, decât primeşte. 


Luna 


Pe plan psihic. În situaţie favorabilă: tărie inconştientă puternică cu mari posibilităţi 


intuitive. Dorinţă veşnică de schimbare şi gust pentru romantism şi lungi călătorii. Ataşament 


puternic faţă de mamă şi pentru femeie, în general. Bun renume. In situaţie nefavorabilă: fire 


capricioasă pe care nu te poţi bizui, gust de vagabondaj, înclinaţie către beţie şi proaste 


obişnuinţe. Renume detestabil. 


Tradiţional şi în destin: viaţă agitată şi complicată, capriciu, versatilitate, schimbări de 


păreri, sau de purtare. Fire utopică, docilitate conjugală. 


Mercur 


Pe plan psihic. În situaţie favorabilă: inteligenţă vie, scânteietoare, dogmatică (cu cât este 


mai aproape de Ascendent) sau practică, orientată către materie (dacă se află către pragul casei 


a II-a). Deşteptăciunea are un caracter constructiv. Darul vorbirii sau al scrisului. In situaţie 


nefavorabilă: inteligenţă îndreptată spre rău. Marchează adesea pe escroci, sau în cel mai bun 


caz pe mincinoşi, ori pe acei care exagerează lucrurile şi situaţiile. Defecte în vorbire, sau 


regres în inteligenţă. Adeseori, însuşirile mentale se dezvoltă foarte greu în timpul copilăriei. 


Tradiţional şi în destin: înclinaţii pentru comerţ, studii ştiinţifice şi politice. Superioritate 


intelectuală a bărbatului asupra femeii. Activitate scripturicească foarte importantă, unită cu 


frecvente deplasări. 


Venus 


Pe plan psihic. În situaţie favorabilă: farmec fizic, drăgălăşenie şi vocaţie pentru frumos 


sub chipul artei, muzicii etc. Viaţa sentimentală ocupă primul plan al existenţei, însă ea se 


săvârşeşte într-un cadru cuviincios. Noroc minunat în toate împrejurările vieţii. În situaţie 


nefavorabilă: atracţia pe care o inspiră persoana este şi mai puternică, însă ea este înfăţişată 


cu un erotism debordant, care duce la trăiri sentimentale dureroase. Excesele sexuale 


dăunează sănătăţii şi un urâcios renume stă de veghe mai întotdeauna. 


Tradiţional şi în destin: dacă planeta se află în semne de apă: Rac, Scorpion şi Peşti, 


persoana va fi necredincioasă şi va practica adulterul. În semnul Fecioarei: senzualitate bizară; 


În Taur şi Gemeni: rafinament în dragoste. 


Marte 


Pe plan psihic. În situaţie favorabilă: curaj, bravură, impetuozitate şi elan. Impulsul 


motric favorizează toate compartimentele vieţii. Când este foarte puternic aspectat, puterea 


vitală suferă de o prea mare uzură, care scurtează durata vieţii. Înseamnă adesea cu influenţa 


sa pe militarii de seamă, pe chirurgi sau pe cei care au ocupaţii metalurgice. In situaţie 


nefavorabilă: laşitate, lăudăroşenie şi cruzime. Aflat în semnele Berbec sau Scorpion, împinge 


pe nativ la acte sadice, sau criminale. Risc de viaţă scurtă, prin proprie imprudenţă. 


Tradiţional şi în destin: predispoziţii de a suferi violenţe fizice, sau mari pericole ce se 


ivesc din senin. Fire despotică, ce tiranizează pe tovarăşul de viaţă. Divorţ. Pierderi domestice 


şi copii răi. Oricare ar fi situaţia Iui Marte în casa I a horoscopului, persoana cu această poziţie 


planetară va avea întotdeauna o cicatrice la cap. 


Jupiter 


Pe plan psihic. În situaţie favorabilă: fire bună, nobilă, echilibrată, purtată către frumoase 


şi înalte concepţii. Spirit de justiţie foarte marcant. Noroc general în orice împrejurări ale vieţii. 


Pe planul fizic, persoana are tendinţa să se îngraşe în partea a doua a vieţii. În situaţie 


nefavorabilă: calităţile bune jupiteriene se pervertesc. Persoana devine o fanatică susţinătoare 


a ideii de justiţie, pe care o înţelege însă greşit. Bunăvoinţa sa e prefăcută şi în general afişează 


o cucernicie pe care nu o practică niciodată. Un adevărat Tartuffe. Nativul se dedă la excese 


alimentare şi la petreceri zgomotoase, care-i compromit sănătatea. Aici avem categoria marilor 


mâncăcioşi şi băutori, predispuşi la apoplexii. 


Tradiţional şi în destin: iniţiative fericite urmate de proiecte realizate. Bunici din partea 


mamei cu dare de mână. Ajutor material din partea rudelor soţiei. 


Saturn 


Pe plan psihic. În situaţie favorabilă: planeta înseamnă aici pe marii gânditori, pe 


matematicieni, strategi şi asceţi. Reflecţii, prudenţă, melancolie, complex de inferioritate, însă 


străşnicie în urmărirea scopurilor. Adeseori economia merge până la avariţie. În situaţie 


nefavorabilă: aici se înscrie categoria marilor canalii, a celor care dau într-adins sfaturi 


proaste, a sadicilor şi a avarilor. Nativul capătă un renume sinistru şi este evitat de toţi, din 


cauza firii sale detestabile. Longevitatea care este promisă de un Saturn favorabil este scurtată 


în ipoteza nefavorabilă prin boli grele, urmate de o moarte mizerabilă. 


Tradiţional şi în destin: egoism şi fanatism, în Capricorn; ocultism în Fecioară. 


Dezinteresare de tovarăşa de viaţă, sau de propriii săi copii. Bunici săraci. Piedici la căsătorie, 


din cauza bunicilor tovarăşului de viaţă. În semne duble (Gemeni etc.), va însemna divorţ sau 


ruptură de contract. 


Uranus 


Pe plan psihic. În situaţie favorabilă: spirit original, apt pentru ideile de avangardă şi 


tolerant pentru ideile aproapelui. Mari predispoziţii pentru investiţiile noi, tehnice. Organizare 


nervoasă puternică. În situaţie nefavorabilă: originalitatea face loc unei supărătoare 


excentricităţi. Nativul voieşte să-şi impună zilnic ideile bizare şi nesociale, semenilor săi. De 


aici, insucces general şi risc de compromitere publică. 


Oricare ar fi categoria nativilor, ei vor avea întotdeauna în îmbrăcămintea lor ceva 


excentric. Tipul malagambist este prin esenţă uranian. De observat iarăşi că ne vom da seama 


foarte uşor de o persoană care are Uranus în casa I, după culoarea ochilor care este 


întotdeauna de un negru lucios, asemănător cărbunelui de antracit. 


Neptun 


Pe plan psihic. În situaţie favorabilă: mai ales când se află pe Ascendent sau este foarte 


puternic aspectat în corpul casei I, planeta dă însuşiri paranormale. Nativul va fi în contact cu 


lumile invizibile, prezentându-se sub forma unui ocultist de înaltă clasă, unde puterea de 


intuiţie se îmbină armonios cu aceea de transpunere. Cel născut va crea opere de înaltă 


spiritualitate transcendentală. În situaţie nefavorabilă: aici vom avea de-a face cu tipul utopic, 


care la aspecte dinamice ale horoscopului poate să creeze pe individul agitator şi fără scrupule, 


care pe baza unor himere vrea să-şi fericească semenii, dar pe care - în realitate - îi 


nenoroceşte, mânându-i către un făgaş în afara realităţilor vieţii. În alt sens, vom putea 


înregistra pe şarlatan sau pe incorigibilul utopist, care îşi provoacă sieşi rău. 


Pluto 


Nu avem experienţe suficiente. 


Casa a II-a 


Repetăm definiţia dată la „Casete Cerului” în privinţa casei a II-a: Bani câştigaţi prin 


activitate proprie, beneficiile, salariile, averea, întreprinderile, metalele, comerţul, dobânzile, 


bugetul, ceafa şi gâtul. 


Casa a II-a a Cerului caracterizată prin semnele şi planetele cuprinse în ea felul şi 


intensitatea activităţii de creare şi câştigare a banilor şi bunurilor materiale precum şi 


consecinţele acestora asupra destinului: câştigul, alcătuirea averii şi profesiunea, atitudinea 


personală faţă de aceste obiecte cu consecinţele respective, precum şi eventualele câştiguri sau 


pierderi, cu cauzele lor mai adânci. Pentru toate aceste raporturi, prima jumătate a casei este 


caracteristică, deoarece în ultima treime a acestei case se vor evidenţia adesea trecerile la 


semnificaţia casei următoare, care este casa a III-a a Cerului. Să explicăm: casa a III-a a 


Cerului reprezintă pe plan psihic mentalul concret, aplicat, al inteligenţei care caută să se 


desăvârşească în materie. Planetele în acea casă vor arăta rezultatul practic al gândirii, care se 


va ţărmuri în diferite domenii, pornind de la munca manuală brută, la munca manuală 


stilizată şi ajungând la idei spirituale, întotdeauna de ordin practic, material. Planeta care s-ar 


îndrepta în ultima treime a casei a H-a spre pragul casei a III-a va arăta că impulsurile de 


câştig intră într-o legătură mai curând mentală şi teoretică, cu valoarea şi posesiunea. Dorinţa 


de câştig va fi întrucâtva idealizată şi mânată către un domeniu al mentalului, fiind altceva 


decât o aprigă dorinţă de a avea, de a dobândi cu tot dinadinsul bunurile materiale. 


Această casă o vom găsi ocupată întotdeauna la nativii care au preocupări financiare 


intense şi care au mişcarea averii foarte puternică. Ocuparea masivă a acestui domeniu 


horoscopic va răpi temei calitatea de spiritualizare, transformând adesea pe nativi în persoane 


cu un orizont material care prea adeseori exclud preocupările nobile, spirituale. Nu se cuvine 


însă să fim axiomatici în sensul spuselor de mai sus. Judecata astrologică este foarte fină şi 


foarte complexă. Se poate întâmpla ca ocuparea casei a 11-a să fie proprie unor nativi care nu 


au preocuparea materială pentru ei înşişi, ci pentru speculaţia intelectuală care poate duce la 


un concept financiar, ideologic. 


Dacă tema va vorbi ca atare, vom găsi casa a II-a a Cerului ocupată de planete, la toţi 


aceia care se ocupă cu avuţiile altora: economişti, conducători de asociaţii financiare, de 


societăţi pe acţiuni etc. 


Semnele Zodiacului în casa a II-a 


Berbecul: fluctuaţii financiare, lupte, risipă. Posibilă avere, câştigată oneros. 


Taurul: muncă rodnică şi câştiguri aferente. Cheltuieli pentru podoabă, sau pentru 


plăceri. 


Gemenii: câştiguri prin înscrisuri sau prin comerţ fie că acesta este unul redus, 


obişnuit, fie că ar fi de anvergură, sau bursier. 


Racul: schimbări necontenite în domeniul averii. Instabilitate bănească. Câştiguri 


realizate pe baza unor tranzacţii privitoare la obiecte vechi, sau antichităţi. 


Leul: generozitate, avere, risipă. Avere câştigată prin speculaţii, prin dibăcia copiilor, sau 


pe cale sentimentală. 


Fecioara: avere câştigată prin muncă grea, prin comerţ modest sau creşterea animalelor 


mici. Eventual, prin exercitarea artei medicale sau farmaceutice. 


Balanţa: avere prin căsătorie sau prin asociaţii, eventual contracte. Cheltuieli cu 


podoabele. Încurcături băneşti şi, eventual, împrumuturi. 


Scorpionul: bani prin moştenire, adeseori pe cale extra legală. Neplăceri în finanţe şi 


duşmănii ivite în interesele proprii. Situaţia materială este supusă transformărilor de tot felul. 


Săgetătorul: câştiguri din străinătate, sau în legătură cu lungile călătorii. 


Capricornul: dificultăţi băneşti, unite adeseori cu pierderi. Spirit de economie şi 


cumpăneală, care favorizează strângerea de avere. Realizări băneşti în funcţie de alte elemente 


în cauză (planete, poziţia lor cerească şi aspectele pe care le primesc, eventual stăpânul casei a 


II-a judecată pe aceeaşi linie). 


Vărsătorul: câştiguri târzii şi greutăţi în a le obţine. Ajutorul prietenilor în materie de 


finanţe, este decisiv şi binefăcător (în caz favorabil; de nu, invers). 


Peştii: dificultăţi băneşti. Instabilităţi financiare de pe urma intrigilor sau a unor 


cheltuieli masive făcute cu bolile, sau cu o internare în spital, ori puşcărie. 


Planetele în casa a II-a 


Soarele 


Pe plan psihic. În situaţie favorabilă: mentalitatea şi spiritul se exercită predominant în 


activitatea de creaţie şi câştig, sau în raporturile intelectuale ale acestora. Impulsul material 


este deosebit de puternic când Soarele se găseşte în „semne de foc”, „de pământ” şi „de apă”. In 


cele „aeriene”, Soarele condiţionează mai mult baza intelectuală sau artistică pentru activitatea 


materială. În genere, se vădeşte o mare putere de creare şi o înclinare spre întreprinderi 


importante, economice şi financiare. Evident, se arată şi talentul economic corespunzător. În 


situaţie nefavorabilă: aici vom găsi o supra-tensiune a scopurilor, ducând la pagube prin 


acţiuni eronate, vederi greşite, întreprinderi prost înjghebate, excese sau risipă. Dacă Soarele 


este într-un semn negativ şi rău aspectat cu Neptun, Saturn, Lună şi Jupiter, consecinţele vor 


fi provocate de atitudinea nativului, care va fi pasivă în momentele de acţiune. În cazul 


semnelor pozitive şi a aspectelor rele ale Soarelui cu Uranus şi Marte, acţiunea greşită va 


produce răul. Expansiunea solară poate să fie ţinută în frâu fie de poziţia Soarelui într-un 


semn negativ, care conduce la o sfială în iniţiativele luate şi la zgârcenie, fie de o puternică 


influenţă saturniană care va tempera sau va reduce sensibil impulsul solar. 


Tradiţional şi în destin: câştig şi bunăstare, dacă Soarele este în „semn de foc” dar, în 


acelaşi timp cheltuieli pentru satisfacerea instinctelor. Pericol de moarte prematură pentru soţ, 


sau asociat. Milă faţă de cei nevoiaşi. 


Luna 


Pe plan psihic. In situaţie favorabilă: în raporturile cu banii şi valorile se constată o 


atitudine şovăielnică depinzând de dispoziţia sufletească, sau de afecţiune. Adeseori, instinctul 


de creare şi de câştig se îndreaptă spre filantropie, sau către idei de economie obştească. Se 


înregistrează succese materiale, care sunt însă supuse unui ritm care depinde şi de toanele 


avute în câmpul muncii. Unei epoci de supra-activitate îi urmează alta, de pasivitate. In situaţie 


nefavorabilă: viaţa financiară suferă din cauza inhibiţiilor, încordărilor şi dizarmoniilor 


interioare, pe care le dă o Lună rău aspectată. Inspiraţiile financiare sunt greşite, conflictele 


personale sunt dese şi purtătoare de pagube. Aspectele negative cu Saturn au un efect 


distructiv şi păgubitor în ceea ce priveşte bunăstarea materială. 


Tradiţional şi în destin: veşnice schimbări în situaţia materială, complicaţii şi plictiseli. În 


Rac şi în Taur: câştiguri mari pe neaşteptate. În alte semne: decepţii băneşti. Avere de pe urma 


negoţului cu lichidele, sau al transporturilor de mărfuri, pe calea apei. 


Mercur 


Pe plan psihic. In situaţie favorabilă: intelectul este îndreptat spre câştig, sau posesia 


materială. Activitatea se sprijină exclusiv pe intelect. Raporturile pecuniare cu literatura sau cu 


ştiinţa, reies din aspectele lui Mercur cu Venus, Marte, Saturn sau Uranus şi atunci când 


Mercur stă în semn ştiinţific (Gemeni, Fecioară şi Capricorn). Raporturile cu industria şi 


tehnica reies din aspectele lui Mercur cu Marte şi Uranus, iar cele cu comerţul, din poziţia lui 


Mercur aflat în „semne materiale” (Taur, Fecioară, Capricorn) şi cu aspecte angajând pe Jupiter 


cu Luna. Succes economic. În situaţie nefavorabilă: la aspecte critice cu Marte, Saturn şi 


Neptun, ne aflăm adesea în cazul dobândirii averii prin mijloace imorale. În alte cazuri, vom 


înregistra concepţii greşite, care duc la pierderi de avuţii. 


Tradiţional şi în destin: ocupaţii financiare în legătură cu vânzări sau cumpărări. Afaceri 


succesorale complicate şi eventual ocupaţii în lichidarea succesiunilor. 


Venus 


Pe plan psihic. In situaţie favorabilă: înregistrăm o atitudine afectivă în chestiile 


economice, o mărinimie, dar o cheltuială masivă în interesul plăcerilor. Adeseori se valorifică 


aptitudini artistice sau artistico-industriale în viaţa economică, atunci când ele nu sunt însuşi 


obiectul câştigului. De altfel, de multe ori câştigul este în funcţie de obiecte de lux şi de 


plăcere. Vom înregistra posibilităţi de câştig material şi o bunăstare economică. În situaţie 


nefavorabilă: nativul va fi risipitor din cauza dragostei de lux şi de plăceri; bărbaţii vor face 


cheltuieli absurde din cauza raporturilor erotice, iar femeile, prin pretenţiile lor exagerate, 


pentru podoabă. 


Tradiţional şi în destin: bunăstare materială prin faptul dragostei. Câştiguri în industriile 


guvernate de Venus: modă, arte şi plăceri. Moşteniri de la consort. La femei, adeseori o voce 


plăcută de contra-alto. Milă şi filantropie. Creşterea continuă a veniturilor. 


Marte 


Pe plan psihic. În situaţie favorabilă: această poziţie planetară indică un mare aport de 


energie spontană în slujba câştigului, dar şi o întrebuinţare generoasă a mijloacelor călăuzite 


de impulsuri nobile spontane. Atitudinea financiară dinamică duce la mari câştiguri şi succese 


în luptele economice şi în concurenţa economică. Întotdeauna însă disponibilul numerar va fi 


foarte mic, fiindcă banii vor fi necontenit investiţi în noi afaceri. În situaţie nefavorabilă: se vor 


vădi pierderi prin imprudenţele băneşti comise, prin conflicte şi mai ales o risipă nebună. 


Câştigurile de bani sunt urmate de pierderi masive, astfel încât nativul se găseşte aproape 


întotdeauna în jenă financiară. 


Tradiţional şi în destin: risipă sigură în semnele de foc (Berbec, Leu, Arcaş). Pierdere de 


avere pentru consort, lipsă de scrupule în materie de câştig şi furt comis sau suferit. Pierderi la 


joc. Nativul riscă să sufere de foame la un moment dat al vieţii. Pomeni făcute fără socoteală, 


care alternează cu o indiferenţă totală faţă de cei loviţi de soartă. 


Jupiter 


Pe plan psihic. În situaţie favorabilă: se vor vădi de obicei talente efective de câştig, strâns 


legate de spiritul constructiv şi de fantezia expansiv-economică. Această organizare psihică 


duce la succesul financiar, obţinut prin capitalizarea reuşită şi valorificarea raţională a 


câştigului realizat. În situaţie nefavorabilă: indică adeseori o exagerare a instinctului de 


dominare economică, dublat de extravaganţă şi conflict cu autorităţile, de unde vor reieşi 


dificultăţi frecvente, dar de scurtă durată. Natura planetei este foarte benefică, astfel că numai 


aspectele absolut nefaste pe care le-ar primi Jupiter, tind să anuleze frumoasele promisiuni de 


bogăţie. 


Tradiţional şi în destin: mărirea neîncetată a averii. Filantropie. Risipă în semnul Racului, 


lux şi fast în semnele de foc. 


Saturn 


Pe plan psihic. În situaţie favorabilă: întotdeauna ne vom afla în faţa unui puternic 


instinct de câştig şi de acumulare, unit cu un mare spirit de economie şi precauţie în 


chestiunile financiare. Aspectele bune conduc la succese lente obţinute prin muncă grea şi 


perseverenţă, favorizând acumularea de capital, sau posesiile imobiliare. In situaţie 


nefavorabilă: dorinţa de câştig e tot atât de puternică precum în cazul aspectelor bune, însă 


aici vom găsi mai întotdeauna oameni meschini şi avari, pândiţi de eşecuri economice la fiece 


pas şi îndatoraţi până-n gât. Viaţa se sfârşeşte, adeseori, într-o neagră mizerie. 


Tradiţional şi în destin: dacă Saturn se află în semnele sale (Capricorn, Vărsător) se vor 


înregistra economii fructuoase. Întotdeauna întârzieri şi obstacole în dobândirea bunurilor. 


Niciodată moştenire din partea consortului. Cheltuieli forţate şi dezagreabile. Scăderea 


veniturilor către bătrâneţe, şi chiar mizerie neagră (când planeta este rău aspectată). 


Uranus 


Pe plan psihic. În situaţie favorabilă: vom găsi la un nativ astfel însemnat, o atitudine 


intuitiv-spontană în chestiunile economice. Vom înregistra o mare intuiţie în cazul unor 


aspecte ale lui Uranus cu Soarele şi Jupiter, un spirit reuşit de reformă în aspectele cu Jupiter 


şi Neptun, sau unul puternic şi inventiv în materie tehnică, în cazul aspectelor cu Marte şi 


Mercur. Se vor ivi în destin serii de succese neaşteptate şi favorabile, însă împletite cu un ritm 


prea brutal şi cu stări de nelinişte sufletească. În situaţie nefavorabilă: imprudenţa, 


nehotărârea, nestatornicia şi calculul greşit duc la pagube şi la crize economice explozive. 


Neptun 


Pe plan psihic. În situaţie favorabilă: natura imaterială, fantastică şi întrucâtva haotică a 


planetei duce în general la stări financiare neclare. Vom înregistra, în ipoteza favorabilă, genul 


tranzacţiei comerciale, vaste, dar nebuloase. În situaţie nefavorabilă: se vor vădi, în această 


ipoteză, stări băneşti bazate pe acţiuni necinstite şi de natură tenebroasă. Şi într-o ipoteză şi în 


alta, adică ori în cazul favorabil ori în cel nefavorabil, domeniul financiar va fi supus 


încurcăturilor de tot felul. 


Pluto 


Unele doctrine susţin că prezenţa acestei planete - când e bine aspectată în casa a II-a a 


Cerului - va da o putinţă maximă de refacere financiară, după o zgomotoasă prăbuşire. 


Casa a III-a 


Repetăm definiţia dată la „Casele Cerului” în privinţa casei a III-a: deplasările, micile 


călătorii, transporturile mecanice, poşta, scrisorile, înscrisurile, manuscriptele, fraţii, surorile, 


vecinii; umerii, braţele, mâinile. 


Casa a III-a a Cerului caracterizează cu semnele sale zodiacale şi cu planetele care o 


ocupă într-o primă idee, relaţiile strânse, intime, de toate zilele, dintre nativ şi rude sau alte 


persoane apropiate sufleteşte cu dânsul: fraţi, surori, vecini, şi eventual persoanele iubite. 


Aceasta, evident, în măsura în care aceste relaţii influenţează pe posesorul horoscopului. Ele 


ne arată tipul psihofizic al persoanelor vizate. Pe baza unei alte idei, această casă 


caracterizează tipul raţiunii joase, a mentalului concret, respectiv înţelegerea scopurilor mici şi 


a raporturilor cotidiene, egoiste, ivite în viaţa comună. Într-un cuvânt, casa caracterizează 


inteligenţa practică, aplicată. La conjugarea armonică cu ocuparea planetară a casei a IX-a, 


sau cu alţi factori puternici de intelectualitate din horoscop, popularea casei a III-a poate să ne 


înfăţişeze şi preocupări mai înalte, de exemplu: cercetările ştiinţifice, laboratoarele, poezia, sau 


literatura. O ocupare prea puternică a acestui sector al Cerului arată preocupări multiple însă 


o dezvoltare penibilă a acestora, care nu este nici stăruitoare într-o anumită direcţie şi nici 


împlinită. Vom avea de a face cu un nativ multilateral înzestrat, însă care îşi va desăvârşi greu, 


sub raport mental, aspectul practic. De menţionat iarăşi că în aspectele critice ale lui Mercur 


cu planetele din casa a IX-a se poate vădi un dezechilibru nervos, care să duca la adevărate 


psihoze. 


Semnele Zodiacului în casa a III-a 


Berbecul: certuri dese cu cei de aproape, deplasări periculoase; corespondenţă 


plictisitoare. 


Taurul: activitate scrisă, susţinută, în materie sentimentală. Înţelegere cu cei din jur. 


Gemenii: relaţii noi des încheiate, mici călătorii foarte frecvente. Înscrisuri numeroase. 


Racul: dese călătorii, pentru chestiuni familiale. Relaţii numeroase, însă nestabile. 


Leul: legături strălucite şi folositoare; consideraţie faţă de cei de aproape. Activitate 


sentimentală; corespondenţă în legătură cu chestiuni de artă. 


Fecioara: activitate practică de fiece zi. Adeseori inteligenţa se îndreaptă spre chestiuni 


practice. 


Balanţa: înscrisuri relative la chestiunile dominate de Venus. Deosebirile de păreri dau 


loc adesea la mici dispute. 


Scorpionul: activitate contradictorie în domeniile zilnice, din pricina aproapelui. 


Deplasări dese în legătură cu morţi în familie. Frecvent deces al susţinătorilor. Opinii stranii. 


Săgetătorul: relaţii utile încheiate la drum scurt. Persoanele de naţionalitate străină 


sunt foarte folositoare nativului. 


Capricornul: înscrisuri dezagreabile; plictiseli cu fraţii şi surorile. Discuţii interesante cu 


cărturarii. 


Vărsătorul: relaţii utile cu oameni în vârstă. Prietenii folositoare; demersurile făcute în 


vederea primirii sprijinului au întotdeauna norocul să se împlinească. 


Peştii: fricţiuni cu anturajul; scrisori anonime cu rezultat funest. Activitatea zilnică e 


îndreptată către filantropie. 


Planetele în casa a III-a 


Soarele 


Pe plan psihic. În situaţie favorabilă: legăturile şi relaţiile de rudenie influenţează întregul 


destin. În funcţie de restul structurii armonice a horoscopului, se vor vădi înclinaţii spre 


domenii de organizare tehnică sau industrială, ştiinţifică, literară, ori comercială. Îndeosebi, se 


va înregistra o activitate scriitoricească foarte puternică. Sextilele şi trigoanele vor vădi o 


desfăşurare netă a activităţii, în sus menţionatele domenii. În situaţie nefavorabilă: mentalul 


rău organizat de situaţia cerească şi terestră a planetelor, iritat de cuadraturi sau opoziţii, nu 


permite dezvoltarea armonică respectivă. Concepţiile greşite duc la eşecuri, erori şi conflicte cu 


cei din jur. Aspectele rele cu Marte, Saturn şi Uranus, dau o tendinţă spre accidente de 


circulaţie, care sunt datorate unor inhibiţii sau refulări. 


Tradiţional şi în destin: succes în relaţiile zilnice, unite cu o consideraţie publică. Relaţii 


strălucite. Mare succes în demersurile scrise şi ascendent puternic asupra familiei şi 


camarazilor. 


Luna 


Pe plan psihic. În situaţie favorabilă: nu hărăzeşte un destin prea favorabil, când ocupă 


această casă. Vom înregistra o influenţă puternică a relaţiilor de rudenie, în special a celor 


feminine asupra dezvoltării insului şi o înclinare vădită spre mici schimbări în ritmul zilei, 


respectiv spre frecvente deplasări. Vom vedea în general o influenţă relativ armonică în 


alcătuirea sufletească. În situaţie nefavorabilă: se arată o lipsă de independenţă, o atitudine 


şovăielnică, o judecată schimbătoare şi o puternică influenţabilitate, care vor avea drept 


consecinţă numai şi numai încurcături în sfera personală de existenţă. Adeseori, se vor 


constata la aspectele rele ale Lunii cu Mercur, Uranus şi Saturn, afecţiuni psihice şi nervoase. 


Tradiţional şi în destin: schimbări necontenite în domeniul opiniilor. Relaţii misterioase 


sau secrete. Păreri legate de evenimentele trecute şi cercetarea lor. Schimbări în destin, 


datorate înscrisurilor. 


Mercur 


Pe plan psihic. În situaţie favorabilă: se vor vădi multe cunoştinţe, experienţe, 


înţelepciune, sesizare rapidă şi bună, iar adeseori un talent ştiinţifico-literar. Ocazional, vom 


înregistra o judecată oarecum neclară în privinţa stabilirii raporturilor generale, fiindcă 


cunoaşterea în sine e lipsită de orizont. Se poate conta, cu această poziţie a lui Mercur în casa 


a III-a, pe succes în activitatea intelectuală şi practică. În situaţie nefavorabilă: nativul va fi 


încăpăţânat, unilateral, îmbrăţişând teoria în dauna practicii, fiind lipsit, de cele mai multe ori, 


de simţul realităţii, sau al dragostei de adevăr. De aici: eşecuri în sfera activităţii practice şi 


contractuale, cu întreg cortegiul lor de conflicte şi discuţii. La aspecte critice cu Marte, Saturn 


şi Lună, se vor ivi tulburări mentale. 


Tradiţional şi în destin: deplasările zilnice fundamentează întregul destin. Tranzacţii 


numeroase şi corespondenţe aferente. Viaţa activă favorizează darul vorbirii şi o activitate 


memorialistică importantă. Omul e prea slobod la gură, ceea ce îi face de multe ori rău. În 


semnul Scorpionului şi al Peştilor, este adeseori mincinos. Consort sau asociat inteligent şi 


activ, care va călători mult şi cu folos. 


Venus 


Pe plan psihic. În situaţie favorabilă: sfera relaţiilor zilnice şi a raţiunii joase, impregnată 


cu motive afective şi este evaluată din punct de vedere estetic. Înregistrează aptitudini artistice, 


în special literare. Vom înregistra succese în sectorul relaţiilor cu cei de aproape şi, mai ales, 


cu femeile. În situaţie nefavorabilă: caracterul dizarmonic nu prejudiciază însuşirile arătate mai 


sus, însă le haotizează, le dizarmonizează şi, adeseori, le demonizează, ducând la eşecuri, 


încordări şi conflicte (în aspectele rele cu Marte şi Uranus), sau la depresii şi relaţii apăsătoare 


în familie (cu Saturn). 


Tradiţional şi în destin: amabilitate, senzualitate, rafinament. Dar muzical, corespondenţă 


şi relaţii cu artiştii. Consort mistic, caritabil şi darnic. Nativul va suferi influenţa femeilor. Mici 


călătorii de plăcere, pline de frumos şi inedit. 


Marte 


Pe plan psihic. În situaţie favorabilă: la această poziţie planetară, se va constata un mare 


aport de voinţă în gândirea şi acţiunile vieţii zilnice. Aici vom găsi adeseori pe cei ce lucrează cu 


îndemânare într-un domeniu superior sau inferior de activitate, de la tehnicianul strălucit 


până la lucrătorul dibaci. În situaţie nefavorabilă: la aspecte dizarmonice, mai ales cu 


Ascendentul sau cu planetele din casa I şi a XII-a, se vor vădi: iritabilitate, duritate, 


încăpăţânare, spirit de opoziţie, o dispoziţie care poate favoriza chiar înclinări auto-distructive; 


toate acestea vor duce la conflicte şi lupte în viaţa de fiecare zi, cu familia proprie sau cu 


colaboratorii. Risc mare de accidente. 


Tradiţional şi în destin: mari disensiuni cu anturajul. Cuvinte imprudente, a căror rostire 


poate deveni funestă. Călătorii periculoase, pentru consort sau asociat (Casa a III-a este casa a 


IX-a socotită de la a VII-a a Cerului, care reprezintă, după cum vom vedea, pe soţ sau pe 


asociat). Beteşuguri la braţe, la mâini, sau boli de plămâni. 


Jupiter 


Pe plan psihic. În situaţie favorabilă: relaţiile zilnice stau sub influenţa puternică şi 


predominant favorabilă a acestei planete. Vom avea relaţii minunate de rudenie şi probabil, 


succes scriitoricesc. În situaţie nefavorabilă: numai când aspectele jupiteriene apar într-o 


măsură excesiv de rea, se vor înfăţişa tulburări generale în domeniul casei. 


Tradiţional şi în destin: înţelegere bună cu cei din jur. Înscrisuri favorizante în materie 


financiară. Călătorie importantă a consortului (în semnele mobile). 


Saturn 


Pe plan psihic. În situaţie favorabilă: relaţiile personale sunt reduse şi gândirea obişnuită 


este pătrunsă de dispoziţii serioase, grave. Constelaţia va arăta adâncime, seriozitate, 


conştiinciozitate şi o gândire practică. În situaţie nefavorabilă: melancolie, depresie, raporturi 


apăsătoare cu cei din jur, inclusiv rudele. De cele mai multe ori, se vor indica şi erori în 


tratarea chestiunilor zilnice şi, drept urmare, eşecuri în relaţiile orale şi scrise, în învoieli şi 


înţelegeri de tot felul. 


Tradiţional şi în destin: contrarieri şi tot felul de plictiseli în micile călătorii. Necazuri şi 


calomnii din partea fraţilor, a surorilor, sau a colegilor. Buclucuri în demersurile făcute, în 


părerile şi corespondenţa avută. Călătorii funeste, constrânse, sau inutile ale consortului sau 


asociatului. Fracturi la mâini, sau la umeri. Când Saturn este prea aspectat, nativul va fi 


superstiţios sau nelegiuit. 


Uranus 


Pe plan psihic. În situaţie favorabilă: în tratarea chestiunilor zilnice, se evidenţiază 


dragostea de schimbare, de sesizare nemijlocită, de tendinţe intuitive şi spontane. Adeseori, o 


originalitate în inventarea unor noi mijloace tehnice, sau descoperirea unor idei de înaltă 


spiritualitate. Se vor vădi astfel bogate posibilităţi de trăire în sferele menţionate mai sus. În 


situaţie nefavorabilă: se vor evidenţia idei inoportune, nepotrivite, sau lipsite de orice 


importanţă, nelinişte, nestatornicie, o nervozitate excesivă şi încăpăţânare. Înclinaţia spre 


accidente nu va lipsi. Nativul va suferi eşecuri în domeniul scrisului, al vorbei şi conflicte dese 


în relaţiile cu rudele de aproape sau cu lumea înconjurătoare. 


Neptun 


Pe plan psihic. În situaţie favorabilă: poziţia planetei este mai puternică în astrele rele 


decât în cele bune. Situaţia favorabilă, va evidenţia o atitudine visătoare în chestiunile practice 


şi relaţii apropiate cu oameni „aparte”, cei însemnaţi de Neptun (ideologi, iluminaţi, astrologi 


etc.). In situaţie nefavorabilă: se vor înregistra în viaţa nativului momente de încurcături 


haotice şi complicaţii nemaipomenite, pornite din starea de auto-iluzie, în care se complace 


persoana. 


Pluto 


Tradiţia ne lipseşte şi materialul curent de asemenea. 


Casa a IV-a 


Repetăm definiţia dată la „Casele Cerului” în privinţa casei a IV-a: finele vieţii, mormintele, 


cimitirele, căderile din situaţii, moştenirile, fundaţiile, imobilele, tatăl: plămânii, stomacul. 


Casa a IV-a se referă la origine, familie şi influenţele acestora: patrimoniul familial, 


cămin, căsnicie, domeniile imobiliare, familia proprie întemeiată iar în sens îndepărtat, patria. 


Aceste elemente de destin pot şi vor influenţa cu siguranţă finele vieţii, astfel încât domeniul 


acesta lămureşte şi modul cum se va sfârşi existenţa Pământeană. În privinţa psihicului, reies 


din casa a IV-a însuşirile care s-au dezvoltat conştient sau inconştient în funcţie de zestrea 


ereditară, şi de legăturile familiale în principal cu tatăl. De altfel, în combinaţie cu Soarele şi 


Saturn, această casă caracterizează în mod sigur raportul cu ascendenţa paternă şi influenţa 


sa, directă ori indirectă, asupra formării personalităţii nativului. În formaţii mai puţin 


complicate, constelaţiile casei a IV-a indică relaţiile nativului cu tatăl şi destinul acestuia, în 


măsura în care influenţează pe posesorul horoscopului. Aspectele dizarmonice ale planetelor 


din casa a IV-a cu planetele din casa a X-a avertizează pe lectorul temei că are de-a face prea 


adeseori cu o ereditate tulburată (copii rezultaţi din relaţii incestuoase zămisliţi cu mama 


proprie, într-o criză erotică a părintelui angajat în relaţie cu altă femeie). Este observaţia mea 


proprie, pe care o fac cu oarecare siguranţă, pe baza unor multiple experienţe. Sfătuiesc însă o 


mare prudenţă în acest diagnostic, ce trebuie să se întărească şi cu alte constelaţii ale 


horoscopului (în ultimă ipoteză, din constatarea de mai sus, se vor examina cu atenţie 


raporturile dintre luminării, sau dintre luminării şi Marte, care, în cazul dizarmoniei lor, arată 


- mai întotdeauna - crize în viaţa familială a părinţilor nativului cu consecinţele lor aferente). 


Semnele Zodiacului în casa a IV-a 


Berbecul: sfârşit de viaţă agitat; pierdere de poziţie. Neînţelegeri în cămin; incendiu 


posibil. 


Taurul: sfârşitul vieţii se săvârşeşte în linişte. Viaţa familială prosperă. Nativul moare 


înconjurat de afecţiune. 


Gemenii: două cămine. Sfârşit de viaţă intelectualizat. Activitate scripturistică în 


legătură cu căminul. 


Racul: taină familială. Fine de viaţă în timpul unei călătorii. Mutări dese. Ajutor 


părintesc şi îndestulare la sfârşitul vieţii. Cămin luxos. 


Leul: familie strălucitoare şi dragoste şi consideraţie pentru familie şi cămin. Fine de 


viaţă glorios. 


fecioara: schimbări de reşedinţă, cămin dublu. Viaţa se intelectualizează, odată cu 


înaintarea în vârstă. 


Balanţa: cămin fericit şi înnobilat de artă. Înţelegere cu părinţii. Contracte favorabile de 


natură imobiliară. 


Scorpionul: neînţelegeri familiale. Sfârşitul vieţii este plin de freamăt. Cămin încercat şi 


mereu transformat. 


Săgetătorul: o mică moştenire îndulceşte zilele bătrâneţii. Cămin dublu şi schimbări de 


reşedinţă. 


Capricornul: secrete tenebroase în familie şi plictiseli nenumărate în cămin. Sfârşitul 


vieţii în singurătate. Bunuri imobiliare. 


Vărsătorul: ajutor de la prieteni, dar necazuri familiale. Fine de viaţă liniştit, dar 


singuratic. 


Peştii: piedici în realizarea proiectelor care privesc căminul. Neplăceri familiale şi 


plictiseli veşnice cu mutările. 


Planetele în casa a IV-a 


Soarele 


Pe plan psihic. În situaţie favorabilă: conştient sau inconştient idealul eului şi 


mentalitatea se formează, în funcţie de familie, de patrie şi glorie, având, câteodată, faţă de 


acestea, o atitudine de protest temperat sau violent în cazul aspectelor dizarmonice. Străduinţa 


insului merge spre o desfăşurare sufletească şi o structurare materială, în aceste sectoare 


vitale. Nota caracteristică a personalităţii se dezvoltă către sfârşitul vieţii. Introversiunea 


sufletească duce la însuşiri psihice vizionare. Vom avea, pe de altă parte, raporturi fericite cu 


casa părintească, cu tatăl şi patria precum şi capacitatea de a alcătui un cămin armonios şi de 


a dobândi proprietăţi imobiliare, care vor fi menţinute şi înmulţite. În situaţie nefavorabilă: se 


vor înregistra crize dureroase în cămin, despărţiri ale părinţilor, sau ale nativului, în căsnicia 


sa. Discordii cu părintele, nenoroc în administrarea proprietăţilor imobiliare şi apoi, griji şi boli 


către sfârşitul vieţii. 


Tradiţional şi în destin: constelaţia dă simţul găsirii lucrurilor ascunse înţelegându-se 


prin aceasta comorile sau antichităţile de tot felul. Familie de soi; cămin confortabil şi elegant. 


Realizări arhitecturale în ceea ce priveşte reşedinţa proprie. Fine de viaţă onorabil şi renume 


după moarte. Dacă Soarele va fi maleficiat, se vor înregistra schimbări catastrofale în situaţie şi 


ruină în zilele târzii ale vieţii. 


Luna 


Pe plan psihic. În situaţie favorabilă: din personalitatea paternă radiază influenţe oarecum 


feminin-materne; adesea tatăl este înlocuit prin mamă, având o veghe atentă asupra nativului, 


cu atât mai mult cu cât în horoscop vor fi aspecte rele între Soare şi Saturn. La conjuncţia 


Lunii cu pragul casei a IV-a şi într-un semn cardinal se vor ivi schimbări dese în domeniul 


casnic. O Lună bine aspectată în casa a IV-a va arăta o atitudine armonică şi dragoste de 


cămin cu relaţiile familiale adecvate, precum şi o trăire accentuată a valorilor personale în 


cercul strâns familial. Noroc în administrarea bunurilor imobiliare. În situaţie nefavorabilă: 


trăirea familială devine dureroasă către bătrâneţe şi este adumbrită de neînţelegeri casnice. 


Tradiţional şi în destin: instabilitate de domiciliu, complicaţii familiale; mutări frecvente. 


Fine de viaţă agitat, însă oarecum fericit, dacă Luna se află în Rac, Taur sau Fecioară. Călătorii 


dese care se înteţesc spre finele vieţii. Moşteniri, sau daruri de la femei. Necazuri de pe urma 


cumnaţilor. 


Mercur 


Pe plan psihic. În situaţie favorabilă: această poziţie planetară indică o mare înclinaţie 


spre schimbările de domiciliu şi o puternică dorinţă de cunoaştere şi cultivare, unită cu 


interese multilaterale şi cu studii care se vor dezvolta mai ales către finele vieţii. În situaţie 


nefavorabilă: bătrâneţea aduce un sistem unilateral şi searbăd de gândire. Târziul vieţii - şi de 


altfel mai toată dăinuirea - e înceţoşat de griji mărunte şi de plictiseli cu copiii sau cu fraţii. 


Tradiţional şi în destin: pricepere în găsirea comorilor, însuşiri de intermediar în 


tranzacţii imobiliare. Bătrâneţe sprintenă şi activă, dacă Mercur se află în Gemeni sau 


Fecioară. 


Marte 


Pe plan psihic. În situaţie favorabilă: casa părintească şi cercul familial par prea restrânse 


pentru nevoia de libertate şi mişcare pe care o dă năvalnicul Marte. Vom avea aici o tiranie 


domestică (activă în semnele pozitive, sau negativă în semnele negative). Nativul va fi ori 


tiranizat de familie (în special de tată), ori va tiraniza familia (în special pe propriii săi părinţi). 


În ultima categorie se vor socoti desigur copiii răsfăţaţi. În situaţie nefavorabilă: crize familiale 


dramatice, conflicte şi certuri cu părinţii (mai ales cu tatăl), având drept urmare ruperea 


relaţiilor familiale. Certuri şi bătăi în căminul propriu. Posesorul horoscopului întâmpină 


piedici şi pierderi în administrarea bunurilor sale. Mare predispoziţie la accidente. 


Tradiţional şi în destin: pierdere de avere. Mutare neaşteptată, cu scandal. În semnele de 


foc indică adeseori incendiile. Fraţi şi surori risipitori. Certuri dramatice cu socrii. Pierdere de 


situaţie. 


Jupiter 


Pe plan psihic. In situaţie favorabilă: marele benefic aduce în această casă cele mai fericite 


condiţii de viaţă, în familia şi casa părintească. Destinul bun e prilejuit îndeosebi de tată, atât 


din punct de vedere al moralităţii, cât şi al bunăstării materiale a acestuia. În situaţie 


nefavorabilă: aspectele prea critice ale lui Jupiter pot prilejui distrugerea unor posibilităţi de 


viaţă familială bună. 


Tradiţional şi în destin: sporirea bunurilor în a doua parte a vieţii: susţineri din partea 


familiei. Poziţie frumoasă din punct de vedere social şi material a consortului sau a asociatului. 


Cadou neaşteptat, sau posibilă găsire a unei comori. Viaţă lungă. 


Saturn 


Pe plan psihic. In situaţie favorabilă: apar la această constelaţie efecte inhibitive, datorate 


legăturilor cu tatăl sau cu familia, care se vor exterioriza prin sentimentul de povară familială. 


În cămin, se evidenţiază o depresie continuă, provocată de legăturile de rudenie. În altă ordine 


de idei, vom avea o dragoste de câştigat şi acumulare a averii imobiliare. In situaţie 


nefavorabilă: greutăţile indicate mai sus cresc într-un mod simţitor, dând adeseori naştere la 


stări de boală, sau de sărăcie în familie. Poziţia este nefastă, pentru finele vieţii, care se stinge 


în izolare, în boli cronice şi adeseori în mizerie. 


Tradiţional şi în destin: mari cumpene în conservarea bunurilor. Cămin trist sau sărac. 


Dacă Saturn este în semn mobil: pericol de expulzare sau de exil. Ostilitate din partea 


neamurilor. Procese păgubitoare în ceea ce priveşte moştenirile. Pierderea situaţiei pentru 


consort sau pentru asociat. Vederea scade odată cu vârsta. 


Uranus 


Pe plan psihic. În situaţie favorabilă: căminul este un cerc prea închis pentru expansiunea 


explozivă a lui Uranus: de aici nelinişte şi iritaţie în raporturile nativului cu părintele său. In 


situaţie nefavorabilă: aspectele critice dau loc la crize grele în domeniile indicate, iar tradiţia ne 


vorbeşte despre o moarte subită şi nenorocită. Atât în caz favorabil, cât şi în caz nefavorabil, 


poziţia lui Uranus în casa a IV-a va indica o mare transformare sufletească şi materială, către 


bătrâneţe. 


Neptun 


Pe plan psihic. In situaţie favorabilă: semnificaţia planetei e puţin lămurită; se constată 


adesea capacităţi mediumice moştenite. Viaţa în cămin este întotdeauna neclară. În situaţie 


nefavorabilă: se ivesc întotdeauna nevroze condiţionate ereditar, sau favorizate de relaţiile 


familiale haotice. Finele de viaţă se pretează adesea la o dispariţie misterioasă, care dă de 


vorbit lumii. 


Pluto 


Ne lipsesc şi aici informaţiile necesare, planeta fiind recent descoperită. 


Casa a V-a 


Repetăm definiţia dată la „Casele Cerului” în privinţa casei a V-a: copiii, educaţia, 


pedagogia, teatrul, clubul, câmpul de curse, dragostea, ambasadorul, diplomaţia, favorurile, 


speculaţia; inima, şira spinării. 


În casa a V-a a Cerului, se oglindesc instinctele, mai ales cele erotice, precum şi 


consecinţele lor în destin, prin urmare caracterul şi desfăşurarea raporturilor amintite cu 


progeniturile posibile. La femeie, se vor găsi totdeauna indicaţii clare în privinţa mersului 


concepţiei, sarcinii şi naşterii. Celelalte aspecte: speculaţia, jocul de noroc, plăcerile de tot felul 


şi prezentarea veselă în societate se încadrează şi ele în acest domeniu. În aproape toate 


cazurile, casa aceasta indică raporturile interioare sufleteşti cu tineretul şi cu copilul, 


evidenţiind pedagogia şi profesoratul. Poziţiile planetare dizarmonice în casa a V-a, mai ales 


Soarele şi Luna, par să provoace - lucru ciudat şi inexplicabil - boli de urechi sau, în orice caz, 


o deficienţă în auz, în timpul fragedei copilării. 


Semnele Zodiacului în casa a V-a 


Berbecul: pasiuni năvalnice în tinereţe; seducţie posibilă. La femei avorturi, sau 


pierderea unui copil. Mai întotdeauna complicaţii sentimentale. 


Taurul: senzualitate şi afaceri sentimentale numeroase. Logodnă splendidă. Copii 


frumoşi. 


Gemenii: dragostea se înfiripă pe calea intelectului. Plăceri pentru jocuri de noroc. 


Corespondenţă sentimentală asiduă. 


Racul: dragoste ilegală. Semnul e favorabil sarcinii şi progeniturilor numeroase. 


Adeseori, dragoste platonică. 


Leul: stima aproapelui. Adulter scandalos. Speculaţii financiare favorabile. 


Fecioara: atracţie erotică pentru persoane de joasă condiţie. Prieteni numeroşi şi succes 


în speculaţiile făcute cu oamenii de rând. 


Balanţa: viaţa sentimentală se schimbă necontenit, având obiective mişcătoare. Plăceri 


rafinate, senzualitate. 


Scorpionul: pasiuni funeste, urmate de moartea iubitului. Seducţie posibilă şi rivalitate 


sentimentală. Semnul este nefavorabil sarcinii şi vieţii copiilor născuţi. 


Săgetătorul: eleganţă, dragoste pentru bijuterii şi pentru lux. Dragostea este favorizată 


de lungile voiajuri sau de legăturile cu persoanele de neam străin. Speculaţii profitabile cu 


străinătatea. 


Capricornul: fire morocănoasă; plăceri tardive. Dragoste târzie şi neplăceri în dragoste, 


într-o anumită măsură realizare prin speculaţii. 


Vărsătorul: fire integră, plăceri cerebrale şi necazuri în dragoste sau în prietenie. Nu 


favorizează creşterea copiilor. 


Peştii: inconstanţă şi rivalitate în dragoste. Legături sentimentale numeroase şi oarecum 


fericite, senzualitate, progenituri numeroase. 


Planetele în casa a V-a 


Soarele 


Pe plan psihic. În situaţie favorabilă: dacă în horoscop această poziţie solară nu va indica 


cumva tendinţe pedagogice pe care le vom observa adeseori, atunci se vor vădi înclinaţii 


speculative materiale, care se vor desăvârşi însă cu greu, în domeniul practic. Aspectele 


favorabile vor arăta o armonie în viaţa instinctelor şi raporturi fericite cu tineretul, cu 


învăţătura, sportul, jocul, petrecerea şi speculaţia, toate dependente de planetele care 


aspectează Soarele şi de caracterul semnului zodiacal în care se află. În situaţie nefavorabilă: 


vom avea primejdii trupeşti, sufleteşti şi materiale, care vor reieşi din menţionatele tendinţe şi 


raporturi, inhibiţii instinctuale (in raporturi rele cu Saturn) şi excese instinctuale (cu Marte). În 


general, se va evidenţia tendinţa nativului de a fi în relaţiile sale cu societatea punctul central 


de interes. 


Tradiţional şi în destin: succes în chestiunile de artă, lux sau de plăceri şi gust pronunţat 


pentru podoabă. Izbândă în speculaţii sau în jocuri de noroc în semnele: Berbec, Leu, 


Săgetător, însă pierderi sau noroc schimbător în: Gemeni, Balanţă şi Scorpion. Dragoste 


profitabilă. Sentimente nobile în semnele de foc. Când semnul este steril, hărăzeşte arareori 


copii. Când Soarele e maleficiat, rupere de logodnă, cu scandal posibil. 


Luna 


Pe plan psihic. In situaţie favorabilă: în legătură cu tendinţele sociale, se va înregistra o 


atitudine vie, dar totuşi pasivă, precum şi o mare şovăială în raporturile erotice, care cu greu 


se pot fixa. Există legături sufleteşti cu tineretul şi cu copiii, acesta este valabil aproape 


întotdeauna în horoscopul femeilor. O aspectare favorabilă va vădi o alegere oarecum fericită a 


partenerului, după ezitările specifice Lunii. În situaţie nefavorabilă: figurile dizarmonice ale 


Lunii provoacă o alegere nesigură a partenerului în dragoste, şi care, de cele mai multe ori, nu 


este cea nimerită. Vor surveni adeseori şi perversiuni instinctuale, iar la femei afecţiuni 


trupeşti în legătură cu sarcina şi naşterea. Raporturile cu tineretul sunt dizarmonice şi în 


această categoric vor fi mai ales pedagogii răi. 


Tradiţional şi în destin: dragoste tainică sau ilegală. Inconstanţă şi complicaţii 


sentimentale, cu schimbările de atitudine aferente. Prietenii numeroase, însă instabile. În 


Taur: senzualitate; În Scorpion: dezmăţ sexual. Luna este favorabilă pentru copii în semne de 


apă (în afară de Scorpion), sau în semne de aer. Pentru femei: rivală. Posibilă moarte a unei 


rude, sau a unei femei în vârstă, ce influenţează îndeaproape interesele nativului. 


Mercur 


Pe plan psihic. În situaţie favorabilă: vor fi prezente în această poziţie a lui Mercur 


talentele pedagogice şi educative, sau - în altă ordine de idei - vom întâlni o înclinaţie marcată 


pentru jocurile de noroc. În situaţie nefavorabilă: aspectele rele hărăzesc o neşansă în 


raporturile nativului cu tineretul. Nu arareori se vor ivi în viaţa instinctuală iluzii şi conflicte, 


iar în semnele venusiene şi cu aspecte nefaste se vor evidenţia perversiuni ale fanteziei erotice. 


Tradiţional şi în destin: iubiri trecătoare şi necontenit înnoite. Plăceri cerebrale în 


semnele: Gemeni, Fecioară, Vărsător şi dragoste interesată în celelalte semne. Drumuri făcute 


în timpul sarcinii, sau pentru naştere. 


Venus 


Pe plan psihic. În situaţie favorabilă: planeta aduce, prin efectul ei, multă sociabilitate; 


sentimentul se îndreaptă către joc - mai subtil sau mai grosolan - şi către plăceri; se va 


vădi,.mai întotdeauna, o puternică dorinţă către plăcere şi senzualitate. În aspectele bune, se 


vădesc întotdeauna talentele dramatice ale artiştilor. De asemenea, raporturi fericite, intensiv 


erotice, cu o declanşare instinctuală armonică. În situaţie nefavorabilă: aspectele nefaste vor 


arăta o fire superficială, risipitoare, cu o tendinţă către jocuri, speculaţii şi pariuri, şi o dorinţă 


neînfrânată de plăcere. Eroarea şi excesul erotic vor duce la grave eşecuri personale şi sociale. 


Aspectele critice cu Marte, Neptun, Uranus şi Luna, dau o notă deosebit de tulburătoare în 


viaţa sentimentală, iar cele constituite cu Neptun, Uranus şi Pluto pot să tindă spre 


perversiuni, anomalii sau diverse excese. Străduinţele pedagogice sunt în asemenea cazuri 


primejduite de instinctele nativului. În horoscopul femeilor, sarcinile nu vor fi duse până la 


capăt, sau se vor săvârşi cu mari complicaţii. 


Tradiţional şi în destin: dragoste timpurie, sau pericol de viol, dacă planeta e malefică. 


Adeseori, legăturile vor fi ilegale. Tendinţe către o viaţă veselă, către rafinament şi amabilitate. 


Copii frumoşi, în Rac şi Peşti. Logodnă bogată. Pentru femei, rivale în dragoste. Stima şi 


consideraţia aproapelui. Noroc în speculaţii sau pariuri în: Taur, Balanţă şi Peşti. 


Marte 


Pe plan psihic. În situaţie favorabilă: se constată aproape întotdeauna un puternic impuls 


social, care la aspectele rele ale planetei poate declanşa excese, pripiri fatale şi primejdii morale 


sau materiale. Singurul efect bun pe care-l poate da Marte în casa V-a, când este favorabil 


situat şi aspectat, este acela de a-l însemna pe nativ cu însuşiri sportive care-l vor duce la 


glorie. În situaţie nefavorabilă: poziţia lui Marte în casa a V-a, hărăzeşte prea adeseori o moarte 


în timpul copilăriei. Astfel, va pecetlui cu influenţa sa pe insul dezordonat sexual şi în a cărui 


viaţă se însăilează adevărate drame sentimentale. Femeile sunt predispuse la violuri 


(întotdeauna în semnele negative) şi la grave complicaţii în cazul sarcinii. Risc de grave 


accidente, sau chiar de pierdere a vieţii, mai ales cu ocazia unor competiţii. 


Tradiţional şi în destin: violenţă sentimentală, iubire extravagantă. Pasiuni înflăcărate în 


Berbec, Leu, Săgetător şi Capricorn. Rupturi în dragoste şi necazuri nenumărate în acelaşi 


domeniu, în Rac, Balanţă, Taur şi Peşti. Logodne rupte şi pierderi la joc. Pentru bărbat: rival în 


dragoste. Pentru femei: sarcină în afara căsătoriei, avort posibil, sau copil din flori. Moartea 


subită a părinţilor sau a bunicilor. Copii zănateci. 


Jupiter 


Pe plan psihic. În situaţie favorabilă: această poziţie jupiteriană condiţionează în general 


talente speculative; În legătură cu aspectele bune ale lui Uranus, poate duce la mari succese 


economice şi la noroc în speculaţii. În horoscopul femeii, indică o mare fecunditate şi o putinţă 


deosebită de a-şi educa fericit copiii. În situaţie nefavorabilă: vom avea o un aspect opus în 


domeniile de mai sus, iar în aspectul rău al lui Jupiter cu Marte, o predispoziţie nefericită la 


sarcini extra-uterine. 


Tradiţional şi în destin: legături amoroase profitabile. Speculaţii fericite şi succes la jocuri 


de noroc. Logodnă fastuoasă. Pentru bărbat: rival înstărit. Constelaţia favorizează copiii şi 


naşterile. 


Saturn 


Pe plan psihic. In situaţie favorabilă: palidul şi maleficul astru va arăta aici o inhibiţie a 


impulsurilor erotice şi sexuale, care, fiind totuşi puternice, devin din ce în ce mai chinuitoare. 


Vom găsi o dezvoltare târzie a sexualităţii şi o certă predispoziţie pentru legături amoroase cu 


persoane mai în vârstă. Frână puternică în exteriorizarea sentimentelor. Mai întotdeauna vom 


întâlni o predilecţie a nativului de a frecventa o societate serioasă, intelectualizată, sau oameni 


cu experienţă, bătrâni. În situaţie nefavorabilă: aici se vor dezvolta întotdeauna destinele 


instinctuale nefericite, însemnate cu pecetea resemnării. Nu se va vădi niciodată o bucurie, sau 


plăcere, în lumea simţurilor. O trăire dureroasă sentimentală sau erotică în tinereţe, poate 


să-şi aibă consecinţele sale pentru toată viaţa. La femei vom întâlni adeseori sarcina 


extrauterină, copii născuţi morţi şi stări precare de sănătate, datorită raporturilor sexuale, cu 


urmările lor fireşti. La aspectele foarte critice ale lui Saturn, această poziţie planetară va indica 


moartea în fragedă copilărie. La o aspectare mai puţin nefastă, constelaţia va da de înţeles o 


stare bolnăvicioasă, adeseori bazată pe o deficienţă glandulară în copilărie sau în adolescenţă. 


Tradiţional şi în destin: firea e morocănoasă şi tristă; ea nu va gusta nici plăcerea, nici 


dragostea, nici prietenia. Piedici în dragoste şi în logodne. Sentimentalism nul. Adeseori va da 


impotenţă sexuală şi, la femei, întotdeauna sterilitatea. Constelaţia e nefastă pentru copii. 


Necazuri dramatice în materie sentimentală în semnul Racului, Leului, Berbecului şi Peştilor. 


Trădări în dragoste. 


Uranus 


Pe plan psihic. În situaţie favorabilă: constituţia uraniană arată labilitate şi iritabilitate în 


domeniul erotic, vădind însuşiri care pot duce la un mod neconvenţional de a trăi viaţa 


sexuală, în domeniul intelectual, se conturează o fantezie intuitivă şi un talent speculativ pe 


care-l vom găsi mai întotdeauna la artişti, sau la marii „brasseuri d'affaires”. Interpretarea o 


vom da după natura structurală a horoscopului. În situaţie nefavorabilă: la o aspectare 


nearmonică a lui Uranus cu Soarele sau Venus, vor reieşi legături de destine foarte 


schimbătoare, cu o influenţă hotărâtoare în rău asupra existenţei burgheze, a căsniciei etc. În 


figura naşterii femeii, această poziţie va putea indica o educaţie deşănţată care s-ar da copiilor, 


bazată pe idei năstruşnice şi neconvenţionale. La ambele sexe, în aspectare rea a planetei cu 


formaţiuni din casa a XI-a, se vor vădi anomalii sexuale, practica prostituţiei sau a 


favoritismului, şi a turpitudinilor de tot felul. Aspectele disonante cu Venus vor însemna 


pederastie, sau nimfomanie. 


Neptun 


Pe plan psihic. În situaţie favorabilă: la o aspectare puternic armonică, planeta poate 


favoriza sublimarea poftelor sexuale şi trecerea raporturilor erotice pe plan spiritual, cu rodul 


frumos. In situaţie nefavorabilă: la o structură integrală inferioară între armonic şi dizarmonic, 


adică la o poziţie mediocră a lui Neptun, se vor vădi o bogăţie şi o abundenţă în evenimente 


erotice şi sexuale. Cât despre aspectele nefaste, care constituie sălaşul nefavorabil al planetei 


în casa a V-a, acestea vor fi fatale pentru viaţa sentimentală, favorizând perversiunile, excesele 


şi mai ales erorile sexuale, fiindcă nativul va fi pradă autoiluziei. Femeile îşi vor educa într-un 


mod detestabil copiii. 


Pluto 


Nu avem informaţii suficiente. 


Casa a VI-a 


Repetăm definiţia dată la „Casele Cerului” în privinţa casei a VI-a: boli, criza morală, 


doctorii, angajaţii, inferiorii, muncitorii, poporul, ferma, bucătăria, animalele mici; intestinul, 


pântecele. 


În această delimitare horoscopică se exprimă puterea de muncă şi ritmul activităţii, dar 


mai important şi mai uşor de dovedit este raportul insului cu predispoziţiile de boală câştigate 


din modul său de viaţă. În constelaţiile casei a VI-a se mai oglindesc şi legăturile de destin, 


care reies din condiţiile de muncă (funcţionarism, muncă impusă). Poziţia unei planete în casa 


a VI-a, va fi întotdeauna considerată drept critică, iar o ocupare puternică va indica, sau o 


stare bolnăvicioasă de natură trupească ori sufletească, sau - prin contrast cu aceste 


slăbiciuni - suferinţe, aptitudini şi interese medicale, fie igienice, ori sociale. Casa a VI-a, 


împreună cu a XII-a şi a VIII-a, pot fi - din acest punct de vedere - figuri structurale în 


horoscoapele multor medici de faimă, ale unor vindecători prin pase magnetice, sau - pe un 


plan mai puţin strălucitor - a vrednicelor surori de caritate. 


Semnele Zodiacului în casa a VI-a 


Berbecul: certuri, degenerând în scandaluri, în slujbe; conflicte cu patronii. Concedieri 


din serviciu. 


Taurul: servitute sentimentală, sau boala persoanei iubite. Gust de lucru. 


Gemenii: afaceri numeroase şi încurcate; surmenaj, slujbă mercuriană în legătură cu 


scrisul. 


Racul: depresie morală, plictiseli prin femei, tristeţe. Poziţie modestă, însă bună. 


Activitate în legătură cu trecutul. 


Leul: necazuri în dragoste; succes în slujbă modestă. Dragoste cu persoane de joasă 


condiţie. Boli de inimă. 


Fecioara: afaceri încâlcite. Reuşită în slujba de secretar particular, sau ca servitor. Gust 


la lucru. Boli de intestine. 


Balanţa: necazuri de pe urma femeilor şi legături amoroase cu persoane inferioare. 


Scorpionul: tot felul de nemulţumiri în activitatea lucrătoare. Servitori răi. Ocupaţie în 


legătură cu acea indicată de Marte (fier, foc, cuţit). 


Săgetătorul: călătorii lungi în slujbele avute şi protecţii în câmpul muncii. 


Capricornul: griji şi plată puţină în munca ce se depune. Stabilizare tardivă. 


Vărsătorul: renume bun în câmpul muncii, dar activitate plictisitoare în exerciţiul 


acesteia. 


Peştii: certuri cu colegii de lucru. Ajutor dat de familie. 


Planetele în casa a VI-a 


Soarele 


Pe plan psihic. În situaţie favorabilă: la această poziţie solară, tendinţa de strălucire se 


dovedeşte a fi oarecum împiedicată sau inhibată, iar posibilităţile de ridicare socială sunt 


îngrădite. Totuşi se va înregistra un destin favorabil în câmpul muncii, deşi situaţiile nu vor fi 


niciodată prea libere sau independente. Nativul are de asemenea o mare autoritate faţă de 


colaboratorii săi, ori faţă de persoanele în subordine. În situaţie nefavorabilă: poziţia socială ia 


aspectul unei adevărate servituţi şi predispoziţia la boli este puternică. Vitalitatea este scăzută 


la aspectele rele cu Saturn sau Luna, ori expusă unui consum excesiv de forţe sau unor 


atacuri acute de boală, în ipoteza aspectelor rele ale lui Marte, Uranus şi Jupiter, când vom 


avea, aproape întotdeauna, febre şi maladii infecţioase. 


Tradiţional şi în destin: succes în slujbe, dar umilinţe posibile. Discreditare şi dizgraţie în 


ceea ce priveşte pe soţ sau pe asociat. Tulburări ale vederii. 


Luna 


Pe plan psihic. În situaţie favorabilă: ritmul de muncă este supus unor oscilaţii, dar 


lucrurile acestea nu vor fi vizibile decât la o poziţie şi la o aspectare corespunzătoare a Lunii. 


De obicei se manifestă numai o slăbiciune trupească. La aspectarea armonică, vor fi numai 


indispoziţii şi îmbolnăviri trecătoare. Colaborarea cu inferiorii, în special cu femeile, va fi 


norocoasă şi favorizată de un instinct sigur în alegere. În situaţie nefavorabilă: se vor vădi 


tulburări fizice, stări psihice de teamă şi depresie, iar sistemul nervos va avea mult de suferit 


în cazul unor aspecte defavorabile cu Mercur şi Uranus, mai ales când acestea vin din casele 


III, VIII, IX sau XII. În general, sunt predispoziţii spre boli de natura semnului lunar şi a 


planetelor atacante. În horoscopul bărbatului, poziţia Lunii în casa a VI-a îndrumă la legături 


erotice izvorâte din sentimentul de putere şi de milă, referindu-se adesea la persoane inferioare 


din punct de vedere social. Destinul acestor legături îl vor arăta aspectele Lunii. O Lună rău 


aspectată în casa a VI-a dă o greşită alegere a colaboratorilor şi o neşansă corespunzătoare. 


Tradiţional şi în Destin: muncă sau ocupaţie bizară. Schimbare necontenită de slujbă şi 


complicaţii prin femei. Moartea unei prietene. Accidente, sau necazuri pricinuite consortului 


sau asociatului de către femei. 


Mercur 


Pe plan psihic. În situaţie favorabilă: la o aspectare relativ armonică, cu precumpănirea 


lui Mercur în horoscop prin aspecte cardinale şi cu o structură integrală corespunzătoare, vom 


avea medicii internişti sau psihiatri. În situaţie nefavorabilă: aproape niciodată poziţia lui 


Mercur în casa a VI-a nu se socoteşte a fi favorabilă, căci cel mai neînsemnat aspect 


dizarmonic mercurian duce la o iritare nervoasă. Cuadraturile cu Saturn, Marte, Uranus şi 


Neptun vor da nevroze şi psihoze. Un Mercur fără aspecte (feral) în casa a VI-a poate vesti chiar 


nebunia. 


Tradiţional şi în Destin: tulburări în memorie şi grai. Numeroase neplăceri de pe urma 


înscrisurilor, a relaţiilor sau părerilor proprii. Surmenaj mental; afaceri numeroase şi încâlcite. 


Marte 


Pe plan psihic. In situaţie favorabilă: vom întâlni adesea un ritm impulsiv de muncă, 


duritate în tratarea inferiorilor, cu consecinţele aferente. Aproape că nu vom înregistra nici un 


efect favorabil la o atare poziţie planetară. În situaţie nefavorabilă: un ritm de muncă agitat şi 


supus scandalurilor, izvorâte din proprii şi nefericite impulsuri. La aspecte puternic 


dizarmonice se ivesc boli febrile şi inflamatorii de natura semnului marţian, care trebuie de 


multe ori tratate prin operaţii chirurgicale. La aspecte rele cu Uranus sau Saturn, vom întâlni 


accidente suferite în câmpul muncii. 


Tradiţional şi în Destin: servitori răi. Muşcături de animale veninoase. Trai rău şi 


neplăceri din partea unchilor sau a mătuşilor părintelui (casa a VI-a este a III-a de la a IV-a. 


Casa a IV este tatăl, după cum ştim, iar casa a VI-a este casa a III-a de la a IV-a, deci 


reprezintă pe fraţii tatălui, respectiv pe unchii nativului). Răni sau operaţii la pântece. Pericol 


mare pentru consort sau asociat. 


Venus 


Pe plan psihic. În situaţie favorabilă: la o aspectare bună, vom găsi o vitalitate relativ 


puternică şi o mare putere de regenerare organică, în pofida unor vizibile înclinaţii maladive. 


Atitudinea în câmpul muncii este de natură afectivă, ducând la o preţuire din partea 


inferiorilor, în special a femeilor. În situaţie nefavorabilă: se semnalează înclinaţii şi relaţii 


erotice cu femei de joasă speţă. Destinul acestor relaţii va reieşi din aspecte. Pentru ambele 


sexe, se ivesc întotdeauna boli sexuale, iar la femei sarcini extrauterine. 


Tradiţional şi în Destin: necazuri în dragoste; adeseori, servitute sentimentală. Boli ale 


soţiei sau ale fiinţei iubite. Cumpene amoroase pentru consort sau asociat, împletite cu iubiri 


tainice. Muncă în legătură cu arta. Sarcini periculoase. Abandon în timpul copilăriei. Căsătorie 


impusă, sau influenţată de familie. 


Jupiter 


Pe plan psihic. În situaţie favorabilă: în primii ani de viaţă această poziţie nu influenţează 


într-un mod fericit sănătatea. Mai târziu, se va vădi o puternică forţă regeneratoare organică şi 


o sănătate care sporeşte puterea de muncă. Pe planul sufletesc, vom avea o mare înclinaţie 


pentru relaţii mai vagi, sau mai strânse cu păturile sociale inferioare, unde se vor cultiva 


raporturile bune. În situaţie nefavorabilă: vor reieşi pe linia patologică tulburări ale sănătăţii, 


cauzate de o prea abundentă alimentaţie şi mai ales boli de ficat sau fiere, care sunt tipice la 


aspectele rele ale planetei cu Marte şi Saturn. 


Tradiţional şi în destin: câştiguri însemnate şi avansare în slujbă, unită cu consideraţia 


superiorilor. Unchi bogaţi şi utili. Pentru consort, câştiguri tainice. Servitori buni. Dragoste 


pentru animale mici. Nativul va fi mai bogat decât părinţii săi. 


Saturn 


Pe plan psihic. În situaţie favorabilă: aspectarea armonică duce din păcate numai la 


minimalizarea efectelor rele ale lui Saturn, pe care le vom detalia mai jos. În situaţie 


nefavorabilă: Saturn în casa a VI-a, prejudiciază puternic starea sănătăţii şi puterea de muncă. 


Se vor ivi adesea răceli, afecţiuni reumatice şi grave autointoxicaţii. De altfel, şi felul de muncă 


poartă vina acestor boli care tind să devină cronice, din cauza condiţiilor nefavorabile de lucru 


care acţionează foarte dezavantajos. Din punct de vedere psihic, se vor înregistra nemulţumiri, 


o tendinţă spre veşnică cicăleală şi o neşansă în raporturile cu inferiorii, ceea ce poate duce la 


diferende şi decepţii grave. 


Tradiţional şi în destin: necazuri de la inferiori şi muncă grea, în general prost plătită. 


Pierdere de obiecte casnice, sau de animale mici. Neplăceri de la unchi şi mătuşi. Călătorii 


periculoase pentru părinţi. Şomaj. Boli de oase sau de dinţi; duşmănia oamenilor bătrâni. 


Moartea unui amic sau a unui protector. 


Uranus 


Pe plan psihic. În situaţie favorabilă: aceeaşi observaţie ca la Saturn: binele pe care-l 


poate aduce planeta minimalizează răul, dar e departe de a-l suprima. În situaţie nefavorabilă: 


muncă impulsivă şi nestabilă, cu un ritm adeseori dezordonat şi cu o nevoie absolută de 


independenţă, care - unită cu un simţ de tratare inegală a oamenilor subordonaţi - poate crea 


serioase crize şi dificultăţi. În privinţa sănătăţii, apar adeseori boli organice, pe baza unor 


tulburări nervoase şi psihice, de natura semnului lui Uranus şi al aspectelor sale. Sistemul 


nervos va suferi, mai ales de pe urma aspectelor dizarmonice cu Luna şi Mercur. Accidente în 


câmpul muncii şi boli eruptive. Câteodată, maladii care evoluează anormal, sau alarmant. 


Neptun 


Pe plan general: poziţia a fost puţin studiată şi observaţiile ei arată că în cazul unui 


Neptun armonic sunt posibile însuşirile fericite de magnetism, care pot fi folosite în vindecări. 


In cazul dizarmonic, se vor vădi tendinţe către nevroze sau psihoze. 


Pluto 


Ne lipseşte materialul tradiţional. 


Casa a VII-a 


Repetăm definiţia dată la „Casele Cerului” în privinţa casei a VII-a: căsătoria, asociatul, 


uniunile, procesele, divorţurile, rupturile, judecăţile civile, contractele, duşmănii pe faţă, 


războiul, tratatele, adversarii, eşecurile, animozitatea, crizele materiale, hoţul, asasinul; 


rinichii. 


Casa a VII-a reprezintă, în compartimentarea intereselor omeneşti, noţiunea unirii cu 


altă persoană. Casa I - care-i stă în faţă - reprezintă pe cel născut, cu toată organizarea lui 


psiho-temperamentală; casa a VII-a reprezintă tipul astral către care „tinde” insul. În general, 


vom spune că o ocupare masivă a casei I, reprezintă o individualitate puternică, iar o 


aglomerare de planete în casa a VII-a arată tendinţa năvalnică pe care o are nativul de a se 


„uni” cu altul, prin asociaţie sau căsătorie. Domeniul arată şi posibilitatea apariţiei unor 


personaje, pe care diferitele rezonanţe ale nativului le fixează sub chipul duşmanilor, sau al 


agresorilor. Casa oglindeşte raportul personal cu lumea înconjurătoare, cu acea lume cu care 


se stabilesc relaţiile vitale reciproce. În funcţie de situaţia casei a VII-a cel născut îşi va căuta 


tipul de reîntregire, într-un mod conştient ori inconştient, sub forma camaradului, 


colaboratorului, asociatului sau a soţului. Constelaţiile marcante în casa a VII-a vor arăta 


întotdeauna că accentul străduinţelor personale cade asupra cultivării relaţiilor cu cei din jur, 


inclusiv oficialitatea. Aspectarea armonică sau dizarmonică a planetelor aflate în această casă 


va arăta caracterul plăcut sau neplăcut al trăirilor din acest domeniu şi destinele personale 


respective. Acolo unde constelaţiile vor vădi o atitudine de luptă, urmarea va fi o relaţie 


combativă cu lumea înconjurătoare, exprimată în mediul nostru social prin eventuale procese 


sau conflicte. Rezonanţa lor în destin se va arăta în bine sau în rău, după aspectele planetare 


şi alte elemente de judecată astrologică. 


Semnele Zodiacului în casa a VII-a 


Berbecul: căsătorie timpurie şi despărţire posibilă. Divorţ, rupere de contract; fire 


irascibilă. 


Taurul: căsătorie din dragoste; contract favorabil, se depun sforţări fructuoase şi se 


încheie învoieli favorabile. 


Gemenii: tovărăşii dese; două căsătorii. 


Racul: căsătorie romantică; instabilitate în învoieli. 


Leul: însoţire din dragoste; contract sau asociaţie în domeniul artei. 


Fecioara: căsătorie impusă, sau chiar două căsătorii. Plictiseli în contracte, sau din 


partea consortului. 


Balanţa: bună înţelegere în căsătorie, dar momente dificile în decursul ei. Şicană legală. 


Căsătorie târzie, sau cu un soţ mult mai bătrân. 


Scorpionul: consort văduv, sau divorţat. Văduvie, sau divorţ. Contracte nefavorabile. 


Săgetătorul: mariaj înstărit şi onorabil; sunt posibile însoţiri. Contract sau asociaţie 


încheiată în străinătate, sau în voiaj cu un străin. Căsătorie după o lungă logodnă sau 


convieţuire. 


Capricornul: soţ mai bătrân şi căsătorie târzie. Realizare bănească contractuală înceată, 


dar bună. 


Vărsătorul: însoţire târzie; constelaţia este favorabilă căsătoriilor din interes. Sprijin în 


contracte, sau în asociaţiile încheiate. 


Peştii: două căsătorii posibile. Dificultăţi şi obstacole. Neînţelegeri cu consortul. 


Planetele în casa a VII-a 


Soarele 


Pe plan psihic. În situaţie favorabilă: constelaţia vădeşte tendinţa destinului de a se 


supune unei dominaţii masculine, care merge adesea către oficialitate; destinul ei este 


determinat de semnul şi de aspectele Soarelui. În situaţie nefavorabilă: lupte cu oficialitatea şi 


dizarmonii în căsnicie, fiindcă partenerul este adeseori mai puternic. La femei, această poziţie 


se referă întotdeauna la căsătorie, care joacă în acest caz un rol hotărâtor în viaţă. Vom 


observa că şi în situaţie favorabilă şi în situaţie defavorabilă aspectele pe care le primeşte 


Soarele din jumătatea superioară a horoscopului vor avea mai mult o semnificaţie socială şi 


profesională, iar cele pe care le primeşte din partea inferioară a figurii (casa a II-a, a III-a a IV-a 


şi a V-a) vor da de înţeles semnificaţii mai mult personale şi familiale. 


Tradiţional şi în destin: în Leu, Berbec şi Săgetător se va încheia o căsătorie profitabilă. 


Neînţelegerile nu vor lipsi, dar vor fi de natură trecătoare. În semnul Balanţei, Vărsătorului şi 


Peştilor se vor dezlănţui certuri dese, urmate de divorţuri. În toate semnele, dacă Soarele va fi 


rău aspectat: duşmănie din partea oamenilor de înaltă condiţie. Câştiguri în procese, în cazul 


aspectelor bune. Bunici înstăriţi, iar pentru bărbat: rival în căsnicie. 


Luna 


Pe plan psihic. In situaţie favorabilă: însuşirile personale de natură socială, mai mult 


decât cele intelectuale şi voliţionale, duc la evidenţierea nativului pe planul social. Aspectele 


Lunii cu Jupiter dau o perspectivă însemnată de succes, în activitatea oficială, deşi aceasta se 


va vădi oscilantă, aşa cum e şi firea Lunii. Un instinct sigur călăuzeşte pe nativ în alegerea 


fericită a partenerului, fie că acesta îi va fi tovarăş de viaţă, fie că-i va fi asociat. În situaţie 


nefavorabilă: aspectul dizarmonic va hărăzi o căutare tulbure şi nefericită a tipului de întregire. 


Alegerea acestuia va fi greşită şi se va fixa adesea în persoana unui nemernic, cu o fire 


schimbătoare, capricioasă, vagaboandă, într-un cuvânt lunatică. De cele mai multe ori, tipul 


complementar va fi infidel; de aici adevărate drame în viaţa conjugală, complicate cu reacţii 


isterice din partea titularului horoscopului. 


Tradiţional şi în destin: în Taur şi în Rac - în cazul unor bune aspecte lunare - se va 


încheia o minunată căsătorie cu un consort blând şi nobil. În semnul Peştilor: legătură 


nestabilă. De cele mai multe ori, poziţia Lunii indică o căsătorie încheiată cu o persoană 


cunoscută la un drum făcut. Dacă planeta se va afla în semnul Scorpionului sau în Capricorn, 


însoţirea va fi nefericită, sau privită ostil de către opinia publică. Schimbări şi complicaţii în 


domeniul învoielilor. Întâmplări ciudate, sau neaşteptate. Consideraţie publică, dar de natură 


schimbătoare. Pentru femei: întotdeauna apariţia unei rivale. 


Mercur 


Pe plan psihic. In situaţie favorabilă: într-o structură integrală şi corespunzătoare a 


horoscopului, sunt prezente tendinţe ştiinţifice, filozofice sau literare. Semnul solar şi 


mercurian au o importanţă mare din acest punct de vedere. În cazul unei conjuncţii strânse 


între Mercur şi Soare, se vor evidenţia tendinţe politice, talent oratoric, sau o mare putere de 


exprimare pe calea scrisului. În domeniul intim conjugal, tipul de completare este influenţat de 


Mercur (alegerea partenerului sau a partenerei are la bază preţuirea calităţilor intelectuale, sau 


- pe un plan inferior - a calităţilor comerciale). În situaţie nefavorabilă: calităţile mercuriene se 


înteţesc în cazul aspectelor dizarmonice, însă succesul lor în viaţa practică conjugală, 


contractuală, ori în viaţa publică, se minimalizează. De aici lupte şi insuccese cu oficialitatea, 


fie pe calea verbală, fie pe calea scrisului. În cazul aspectelor critice ale planetei cu Marte, Luna 


şi Uranus, se vor ivi trăsături nevrotice ale partenerului conjugal, care vor duce adeseori la 


despărţiri. 


Tradiţional şi în destin: tovarăş de viaţă isteţ, dar interesat. Concurenţă comercială cu cei 


din aceeaşi branşă. Căsătoria poate fi încheiată în decursul unui voiaj de afaceri. În semnele 


Fecioarei, Gemenilor şi Berbecului, constelaţia dăruieşte talentul vorbirii. Activitatea literară 


foarte importantă. 


Venus 


Pe plan psihic. În situaţie favorabilă: impulsurile afective vor duce la o activitate artistică 


şi la raporturi excelente cu oficialitatea, ele vădind de obicei calităţi reproductive şi virtuoase. 


Aspectele cu Marte favorizează talentul dramatic şi pe cel de canto, iar aspectele bune cu 


Saturn, Uranus şi Neptun, talentul muzical. De observat, că atât aspectele armonice cât şi cele 


dizarmonice hărăzesc aceleaşi daruri, însă succesul va fi, de bună seamă, diferit. În altă ordine 


de idei - din punct de vedere al căsătoriei - tipul de întregire căutat, va fi cel venusian. În 


situaţie nefavorabilă: se vor înregistra în decursul căsătoriei crize erotice şi sexuale, care vor 


duce la despărţiri scandaloase şi publice. 


Tradiţional şi în destin: în Berbec sau în Scorpion: căsătorie timpurie şi plină de necazuri, 


în Gemeni: căsătorie cu un artist sau cu un intelectual. În Fecioară: soţ bolnav şi văduvie 


posibilă. În Capricorn: căsătorie târzie, sau cu un consort bătrân. Pentru Peşti: însoţire 


sentimentală, împletită cu tendinţe adulterine. Pentru bărbat: căsătorie dublată de o legătură; 


pentru femeie: rivală. 


Marte 


Pe plan psihic. În situaţie favorabilă: caracterologic, se va înregistra o înclinaţie pentru 


folosirea forţei şi a constrângerii faţă de lumea înconjurătoare. La semne marţiene pozitive 


(Berbec, Gemeni, Leu, Balanţă, Săgetător şi Vărsător), elementul de constrângere va lucra prin 


autoritate, iar la semnele negative (Taur, Rac, Fecioară, Scorpion, Capricorn şi Peşti), se va 


evidenţia ideea constrângerii prin provocarea milei. Aspectele armonice, compensează oarecum 


şi împiedică conflictul continuu, chiar dacă nu vor putea evita starea combativă, spontană. 


Autoritatea exercitată asupra celor din jur este armonică şi duce la succese exterioare. În 


situaţie nefavorabilă: aici apar conflicte şi diferende grave cu cei apropiaţi, mai ales cu soţul 


sau cu asociatul. Căsnicia este foarte primejduită, iar despărţirea poate avea loc chiar şi în 


cazul aspectelor uşor dizarmonice ale lui Marte. La o conjuncţie strânsă între Marte şi pragul 


casei a VII-a (Descendentul), sunt de aşteptat adeseori răniri sau îmbolnăviri acute. 


Tradiţional şi în destin: procese, rupturi de contracte şi asociaţii intempestiv lichidate. În 


semnul Berbecului sau al Scorpionului căsătorie cu un militar sau cu un industriaş. În 


Capricorn: mariaj de pomină în sensul său rău. În toate semnele: va vădi o căsătorie timpurie, 


divorţ, scandal, dueluri şi agresiuni fizice. Violenţe înfăptuite, sau îndurate. Moartea 


duşmanilor ascunşi. Pentru bărbaţi: rival. 


Jupiter 


Pe plan psihic. În situaţie favorabilă: însuşirile morale şi sociale duc întotdeauna la o 


preţuire oficială a nativului şi la perspectiva unei strălucite căsătorii ori tovărăşii. În situaţie 


nefavorabilă: starea proastă a planetei va arăta o serie de atacuri şi lupte în domeniul social, al 


căror rezultate nu va fi neapărat negative, mai ales când vor exista în horoscop alte aspecte 


armonice care să angajeze ori casa a VII-a, ori casa a X-a. Se vor mai ivi, deziluzii în privinţa 


caracterului tovarăşului de viaţă, însă fiindcă Jupiter este planeta legalităţii şi a scrupulului, 


divorţul se va înregistra numai în caz că planeta va fi rău aspectată de Marte sau de Venus. 


Tradiţional şi în destin: căsătoria va fi fericită, afară de cazul când planeta va fi în 


Capricorn. Soţ bogat şi bună înţelegere. În Săgetător: căsătorie în cursul unei călătorii, sau cu 


o persoană străină. În Peşti: însoţire târzie, dar favorabilă. În Săgetător şi în Peşti: două 


căsătorii posibile. În semnul Gemenilor şi al Fecioarei, acest lucru va fi absolut sigur. Asociaţie 


financiară profitabilă. În cazul în care planeta e rău aspectată, se vor ivi în viaţa nativului 


diferende ev oameni de finanţe sau cu magistraţii. 


Saturn 


Pe plan psihic. În situaţie favorabilă: această poziţie planetară poate favoriza tendinţe 


ştiinţifice care, la o structură integrală horoscopică, pot atrage chiar preţuirea oficialităţii. În 


sensul celălalt al casei a VIII-a - al căsniciei - tipul de întregire erotic este influenţat de Saturn. 


Trăirea conjugală este apăsătoare, fără să fie neapărat semănată de momente de criză. Chiar la 


dizarmonii în căsnicie şi în viaţa erotică se vor vădi mariaje de lungă durată şi greu separabile. 


În situaţie nefavorabilă: aici se vor forma adevărate crize, lupte şi dificultăţi în activitatea 


oficială şi se vor înregistra relaţii tulburi şi apăsătoare cu colegii de profesie. Constelaţia va mai 


vădi o morbiditate trupească sau sufletească a tovarăşului de viaţă, de unde vom constata 


adeseori, fie boala, fie moartea acestuia. Poziţia lui Saturn, în imediata apropiere a pragului 


casei a VII-a (Descendent), este în cel mai înalt grad funestă pentru căsătorie. 


Tradiţional şi în destin: în Capricorn: căsătorie din interes, bogată, cu lin soţ văduv, sau 


divorţat. Iar în Vărsător: însoţirea e precedată de neplăceri de tot felul. În toate semnele: 


posibilitatea unui mariaj forţat. Celibat posibil. Contracte nefavorabile; ostilitate din partea 


oamenilor bătrâni. Copii serioşi şi credincioşi. Moartea pizmaşilor; sfârşitul karmei. 


Uranus 


Pe plan psihic. În situaţie favorabilă: tendinţele reformatoare închipuite de planetă duc 


uneori la o activitate oficială, iar tipul erotic de completare este puternic influenţat de Uranus. 


Ca atare, relaţiile cu el vor fi supuse câteodată unor impulsuri neliniştite şi nestabile, care pot 


duce la numeroase fricţiuni. Se poate, în orice caz, conta pe originalitatea şi vioiciunea 


partenerului, dar totodată - şi din păcate - pe caracterul labil al legăturii care poate aduce pe 


primul plan neconvenţionalul şi extravagantul sub toate formele. În situaţie nefavorabilă: 


divorţuri într-o formă foarte agitată şi neobişnuită, având la bază de cele mai multe ori, 


infidelitatea conjugală. Aspectele dizarmonice pe care le-ar primi Uranus, de la Soare, Lună şi 


Venus, din partea inferioară a horoscopului, vor fi deosebit de dezavantajoase. Regimul 


convenţiilor băneşti va împărtăşi aceeaşi soartă. 


Neptun 


Pe plan psihic. În situaţie favorabilă: se vădesc adesea dorinţe şi pretenţii ideale, dar 


exagerate şi iluzorii în privinţa personalităţii partenerului erotic; ele vor fi arareori împlinite. 


Raporturile şi legăturile erotice sunt de obicei precedate de încurcături şi circumstanţe ciudate, 


purtătoare de efect mai târziu. Alegerea, se îndreaptă de altfel asupra unor tipuri anormale 


trupeşte, sau sufleteşte. În situaţie nefavorabilă: aici vor reieşi înclinaţii maladive sexuale şi o 


tendinţă precisă de a alege drept tovarăş de viaţă o persoană perversă, aproape întotdeauna 


infidelă; căsnicia, va înregistra ca atare stări şi crize haotice. 


Pluto 


Nu avem tradiţie şi material asupra acestei planete, recent descoperite. 


Casa a VIII-a 


Repetăm definiţia dată la „Casele Cerului” în privinţa casei a VIII-a: moartea, neantul, 


nimicirea, atrofia, cadavrul, dispariţia, uitarea, sinuciderea, moştenirea, testamentul, dota soţiei, 


renta, tradiţia, sfatul, antichitatea; rectul, organele genitale. 


Vom vedea în subcapitolul „Interpretare Astrologică” interpretarea noastră bazată pe o 


serie de experienţe, asupra sensului ascuns al casei a VIII-a. O vom face cu prudenţă şi cu 


credinţa că vom fi înţeleşi în observaţiile noastre de aceia care ne vor desăvârşi cercetările. 


Deocamdată vom urma credincioşi pe marele astrolog german, baronul von Klockler - ca 


şi până acum - în studiul caselor cerului. 


Casa a VIII-a caracterizează tendinţele inconştiente, care se evidenţiază adesea în vis, iar 


uneori în stările sufleteşti anormale. Vechea Astrologie a desluşit moartea în legătură cu 


această casă, ceea ce este oarecum exagerat, deşi aici - ca şi în casele a VI-a şi a XII-a - se 


evidenţiază laturile dezavantajoase trupeşti şi sufleteşti. În orice caz, casa a VIII-a este în 


legătură cu ceea ce se numeşte instinctul morţii şi care se poate exterioriza prin nevoia de 


narcoză sau de patimă, tendinţe pe care le găsim aproape întotdeauna la ocuparea puternică a 


casei. Din punct de vedere material, acest sector indică bunurile şi valorile obţinute pe cale de 


dar, moştenire, sau dotă şi a căror agonisire nu presupune o muncă susţinută. Este greu de 


găsit o explicaţie plauzibilă, însă factorul horoscopic o dovedeşte. Poate că va fi totuşi o potentă 


inconştientă, care să favorizeze stări şi destine. 


Semnele Zodiacului în casa a VIII-a 


Berbecul: pericol de evenimente năpraznice; soţ risipitor. Adeseori, zestrea e cheltuită. 


Pericol de moarte violentă, sau timpurie. 


Taurul: soţ înstărit, necazuri în dragoste, neplăceri în căsătorie. 


Gemenii: chestiuni de moşteniri; pensii, demersuri şi corespondenţă în legătură cu o 


avere căzută din senin. 


Racul: necazuri şi prin femei; doliu familial plin de complicaţii. Pericol pe apă. 


Leul: posibilitatea unei morţi năpraznice; sprijin ocult, sfârşitul tragic al unei prietenii. 


Fecioara: zestre imobiliară; moarte posibilă a fraţilor. 


Balanţa: proces în materie de moştenire; neplăceri sentimentale şi plictiseli în căsătorie. 


Scorpionul: pericol de moarte năpraznică; hărţuieli cu moştenitorii. 


Săgetătorul: moşteniri importante; soţ înstărit. Daruri însemnate. 


Capricornul: doliu şi necazuri nenumărate. Sprijin tainic. 


Vărsătorul: pierdere de protectori sau de prieteni. Văduvie sau soţ văduv. 


Peştii: duşmănii în materie de moşteniri, care, în general, vin de la soţul defunct. 


Planetele în casa a VIII-a 


Soarele 


Pe plan psihic. În situaţie favorabilă: la această constelaţie se observă adesea că nativul 


nu cucereşte puterea ci o primeşte ca pe un fel de dar. Aspectele armonice aduc moşteniri, 


zestre şi daruri. Vitalitatea este în general scăzută, iar aspectele dizarmonice şi chiar sextilele 


din casele VI şi XII au un efect nefast asupra sănătăţii. În situaţie nefavorabilă: aspectele 


dizarmonice vor provoca pagube, conflicte şi tot felul de dificultăţi în sectoarele principale ale 


destinului, precum şi o periclitare a sănătăţii, iar aspectele critice cu Marte şi Saturn vor da 


pericole mortale în împrejurări extreme şi aspre. La aspectele dizarmonice cu Uranus, vom 


întâlni de multe ori nevroze cardiace. 


Tradiţional şi în destin: pericol pentru viaţă. În Peşti: moarte timpurie; În general, viaţă 


scurtă. Rău renume. Avere câştigată prin mijloace reprehensibile. Faimă după moarte. Pentru 


femeie: văduvie. Moarte timpurie a tatălui sau despărţirea sa de familie. 


Luna 


Pe plan psihic. În situaţie favorabilă: de la o aspectare armonică, tradiţia anunţă favorizări 


ale soartei, asemenea celor descrise la poziţia Soarelui în casa a VIII-a. În situaţie nefavorabilă: 


se înregistrează greutăţi şi decepţii în legătură cu semnele degenerative ale masei ereditare şi 


destine critice în sănătatea familiei. Aceste tendinţe, care merg până la cele autodistructive în 


cazul aspectelor rele cu Marte şi Saturn, pot provoca premature şi tragice periclitări ale vieţii. 


Tradiţional şi în destin: pericol pe apă. Necazuri mari de la femei. Moarte timpurie a 


mamei. Boli de cap. Călătorie periculoasă. Complicaţii în moştenire. Pericol de moarte în 


public, sau cu ocazia unei calamităţi naturale. 


Mercur 


Pe plan psihic. În situaţie favorabilă: la aspectarea armonică sau neutră a planetei nu va 


reieşi nimic important, ci doar o preocupare intensă intelectuală în legătură cu problema 


morţii. In situaţie nefavorabilă: aspectarea dizarmonică a planetei va da de înţeles afecţiuni 


psihice sau nervoase, ce se ivesc de obicei în legătură cu frica de moarte. 


Tradiţional şi în destin: în Gemeni şi în Fecioară: mediumitate. Afaceri de moştenire 


încâlcite. Boli nervoase (epilepsie, convulsii, paralizie). Speculaţii periculoase sau imorale ale 


soţului. Pericol de otrăvire, sau de intoxicaţie. Succes la rugăciuni făcute la morminte sau 


sfinte moaşte. 


Venus 


Pe plan psihic. In situaţie favorabilă: tradiţia ne vorbeşte şi aici despre moşteniri, zestre şi 


daruri. Există în psihicul nativului o mare atracţie pentru cultul morţilor. În situaţie 


nefavorabilă: în horoscopul bărbatului, aspectele rele ale planetei Venus provoacă conflicte 


conjugale şi familiale, din motive economice. În horoscopul femeii, vor reieşi adesea tendinţe 


către boli sexuale şi avorturi urmate de crize sufleteşti. În general, orice formaţie aspectală 


critică permite deducerea unor tulburări ale sănătăţii. La privirile rele ale lui Saturn, Marte şi 


Jupiter, se vor observa bolile de rinichi. 


Tradiţional şi în destin: moartea iubitei sau despărţiri dureroase. Divorţ posibil. Consort 


puţin scrupulos în câştigarea banilor. În cazul în care Venus e rău aspectată: boli venerice 


periculoase Moşteniri şi cadouri. 


Marte 


Pe plan psihic. În situaţie favorabilă: după tradiţie, această poziţie planetară ar presupune 


întotdeauna conflicte puternice în legătură cu moştenirile, sau zestrea. Poziţia planetară nu 


prezice nimic bun. În situaţie nefavorabilă: îmbolnăviri bruşte tratate operativ şi care devin 


mortale în cazul aspectelor dizarmonice. Cu mare dreptate, învăţătura veche se rosteşte 


întotdeauna despre putinţa unei morţi năpraznice, care ar fi justificată prin aceea că nativii 


astfel însemnaţi sunt expuşi la agresiuni fizice. 


Tradiţional şi în destin: răni şi accidente la cap (în Berbec); pericol de moarte năpraznică 


şi timpurie (în Scorpion); pierdere de moşteniri sau de zestre. Doliuri neaşteptate şi călătorii cu 


ocazia deceselor în familie. Bunuri necinstit câştigate. Incinerare. 


Jupiter 


Pe plan psihic. În situaţie favorabilă: destinul este favorizat sub raportul averii dobândite 


pe cale de moştenire sau de zestre. Longevitate, în aspectele bune ale planetei. În situaţie 


nefavorabilă: se vor înregistra conflicte şi dezavantaje în domeniile casei. Aspectele nefaste 


declanşează tulburări ale sănătăţii şi anume ale ficatului şi a fierei. 


Tradiţional şi în destin: când Jupiter e dignifiat, vom avea moşteniri importante sau 


daruri. Când Jupiter e slab sau maleficiat, viaţa va fi scurtă şi grijile de bani, mari. Moarte 


duhovnicească. 


Saturn 


Pe plan psihic. În situaţie favorabilă: aspectarea armonică hărăzeşte o viaţă deosebit de 


lungă, iar cea nearmonică o moarte timpurie printr-o boală cronică, de natura semnului 


saturnian şi a planetelor atacante. 


Tradiţional şi în destin: în Leu sau Fecioară, va însemna viaţă scurtă şi tendinţă de 


sinucidere. În Capricorn sau Vărsător; moşteniri târzii, însă sigure. În celelalte semne: piedici 


la moşteniri, soţ sărac şi devitalizare misterioasă. Când e bine aspectat şi necontrazis de alţi 


factori: longevitate. 


Uranus 


Pe plan psihic. În situaţie favorabilă: aspectarea armonică presupune o îmbogăţire 


neaşteptată, iar cea dizarmonică o pierdere bruscă de avere. În al doilea caz, se pot ivi tulburări 


nervoase ale sănătăţii şi, în general bolile şi pericolele mortale apar brusc şi exploziv. 


Neptun 


Pe plan psihic. În situaţie favorabilă: aspectarea armonică va da calităţi mediumice şi 


clarvedere. În situaţie nefavorabilă: se pot înregistra în acest caz tulburări grave sufleteşti şi 


tendinţe autodistructive. Vise ciudate şi haotice; pericol de a fi îngropat de viu. 


Pluto 


Nu avem observaţii suficiente asupra acestei planete. 


Casa a IX-a 


Repetăm definiţia dată la „Casele Cerului” în privinţa casei a IX-a: călătoriile lungi, marina, 


religia, morala, idealurile, flerul, ştiinţa înaltă, savantul, filozoful, ocultistul, dreptul, justiţia, 


înţelepciunea, magistratul, arbitrul; coapsele. 


Casa a IX-a a Cerului este opusă celei de-a III-a. Ne reamintim că domeniul casei a III-a 


închipuia mentalul concret şi relaţiile nativului, limitate la anturajul său imediat. Casa a IX-a 


reprezintă impulsul sufletesc spre cast şi depărtare, spre marile aspecte universale, religioase, 


ideologice şi de natură spirituală. În acelaşi timp, va desluşi dorul nativului de a cunoaşte 


lumea prin lungi călătorii şi de a fi promotorul unor înalte idei, în domeniul economic sau 


bancar. Categoria zodiacală de care va depinde acel născut va fi vădită de caracterele generale 


ale horoscopului şi de natura semnelor şi planetelor din această casă. Semnele zodiacale: 


Berbec, Taur, Leu şi Capricorn vor releva în general latura materială a efectului casei. 


Ocuparea acestui sector de către semnele: Gemeni, Rac, Fecioară, Balanţă, Arcaş şi Vărsător 


cu prezenţa planetară adecvată va da de înţeles o semnificaţie spiritual sufletească a 


preocupărilor şi a profesiunii. Casa a IX-a desluşeşte în sfârşit categoria rudelor prin alianţă. 


Semnele Zodiacului în casa a IX-a 


Berbecul: pasiune pentru călătorii; călătorii periculoase, deplasări neaşteptate, cată Să 


impună în mod zilnic opiniile proprii. 


Taurul: amoruri în călătorii. Căsătorie posibilă cu o persoană străină. Gust pentru 


voiajuri. 


Gemenii: inteligenţă şi intelectualitate puternică. Călătorii numeroase şi îndepărtate. 


Corespondenţă asiduă cu străinătatea. 


Racul: credinţe schimbătoare. Călătorii pe apă. Imaginaţie, misticism. 


Leul: călătorii folositoare şi agreabile. Legături amoroase în decursul călătoriilor. 


Fecioara: voiaje pentru căutare de lucru; intelectualitate şi inteligenţă. 


Balanţa: dragoste în călătoriile întreprinse; căsătorie cu o persoană străină ori săvârşită 


departe de locul natal. 


Scorpionul: drumuri periculoase, semănate cu mascarade sentimentale. Adeseori, 


moartea se săvârşeşte în timpul voiajului, sau cu ocazia acestuia. 


Săgetătorul: religiozitate, moralitate. Nenumărate călătorii pline de succes şi băneşte 


profitabile. 


Capricornul: voiajurile sunt neprielnice şi pline de plictiseli. Succesul final se 


întrezăreşte a fi favorabil. 


Vărsătorul: înţelepciune, intelectualitate. Protecţii în timpul călătoriilor, dar neplăceri cu 


ocazia acestora. În străinătate, se vor încheia relaţii utile. 


Peştii: întârzieri în desăvârşirea voiajurilor şi pericole în locuri îndepărtate. Deplasările 


sunt pricinuite adesea, de chestiuni penibile. 


Planetele în casa a IX-a 


Soarele 


Pe plan psihic. In situaţie favorabilă: la poziţia solară vor apărea - în funcţie de semnele 


zodiacale şi de aspecte - impulsuri filozofice, politice, religioase, sau mari însuşiri comerciale. 


Aceste însuşiri puse în slujba exprimării prin grai sau scris, vor aduce un mare succes. În 


situaţie nefavorabilă: însuşirile amintite mai sus există, însă în realizarea lor se vor înregistra 


lupte şi conflicte provocate de dizarmonia complexului de putere, care va pricinui eşecul. Nu 


vor fi excluse nici tulburările sănătăţii, primejduite de lungile călătorii şi de schimbarea de 


climă. 


Tradiţional şi în destin: în caz că Soarele e bine aspectat, se vor evidenţia mari calităţi 


morale, reuşită politică sau religioasă, iar lungile călătorii vor aduce celebritatea. În tot 


decursul marilor deplasări, se vor încheia relaţii profitabile. Când Soarele este rău aspectat, 


nativul se va bucura de o tristă celebritate; el va putea îndura exilul politic, sau expulzarea. În 


Balanţă, Vărsător şi Peşti: pericol la drum lung. 


Luna 


Pe plan psihic. In situaţie favorabilă: labilitatea psihică, ce este adesea o caracteristică 


foarte puternică a influxului lunar, se va transforma în acest caz în dorinţă de schimbare şi un 


dor de veşnice călătorii. Pe altă linie - la o structură integrală corespunzătoare horoscopului - 


se vor vădi preocupări politice şi sociale, adeseori în legătură cu subiecte de natură etnică sau 


rasială. Aspectarea armonică va indica, evident, o activitate relativ calmă în ramurile 


menţionate ce va fi urmată de succese. In situaţie nefavorabilă: aici vor reieşi, din păcate, 


conflicte şi lupte împletite cu o puternică tendinţă spre reacţie şi eşec, de obicei din pricina 


unei atitudini dizarmonice în activitatea depusă. Călătoriile şi schimbarea de loc duc, din 


motive sufleteşti şi constituţionale, la boli, iar aspectele rele cu Uranus, Saturn şi Mercur din 


casele III, VI şi XII, pot produce maladii nervoase sau mentale. 


Tradiţional şi în destin: atracţie pentru călătoriile pe apă. Voiajuri lungi şi dese în semnul 


Racului, Peştilor şi Gemenilor. Complicaţii în voiajuri. Tendinţă la utopie şi către opinii ciudate 


sau credinţe vechi şi stranii. Visuri care se realizează în semnele de apă şi de aer. Când Luna 


este prost aspectată, călătoriile sunt făcute fără nici un sens şi cu un prost rezultat. 


Mercur 


Pe plan psihic. În situaţie favorabilă: dacă structura integrală a horoscopului permite 


deducţia unor aptitudini ştiinţifice, atunci se poate conta pe interese metodologice, care se vor 


exercita în domeniile de cercetare teoretică. Pentru acest efect se cere însă un Mercur puternic 


şi armonic. Raţiunea joasă stă în acest caz în slujba raţiunii superioare şi sintetice, cercetând 


metodele acesteia. Vor mai intra în consideraţie aptitudinile literare şi uneori însuşirile 


comerciale în stil mare, acestea din urmă vădindu-se mai ales în cazul unei aspectări armonice 


cu o planetă din casa a II-a. În situaţie nefavorabilă: aceste aptitudini se vor releva mai mult pe 


latura mentală, iar în existenţa practică, vor pricinui greutăţi, lupte şi conflicte. La aspecte 


foarte dizarmonice cu Saturn, Uranus şi Luna din casele III, VI sau XIII va exista o tendinţă de 


hiperirascibilitate nervoasă, o intelectualitate oarecum sterilă şi - în cazuri grave - chiar 


nevroze, boli de nervi şi mentale. 


Tradiţional şi în destin: călătorii numeroase, deplasări pentru afaceri, comerţ sau opinii. 


În Gemeni, Peşti şi Săgetător călătoriile se vor săvârşi în companie numeroasă. Înscrisuri 


relative la călătorii, religie sau politică. Dese ştiri din străinătate. Dacă Mercur este prost 


aspectat: speculaţii păgubitoare peste graniţă, 


Venus 


Pe plan psihic. În situaţie favorabilă: această constelaţie dă o pătrundere intuitivă pentru 


marile întreprinderi, o concepţie de viaţă orientată estetic, de obicei în legătură cu propriile 


talente artistice şi care apar precis la o puternică aspectare a planetei. În situaţie nefavorabilă: 


aspectele dizarmonice dau în general aceleaşi însuşiri, dar acestea provoacă o lipsă de succes 


practic. În general, succesul străduinţelor indicate de Venus în casa a IX-a este favorizat de 


aspectele bune şi prejudiciat de cele rele. 


Tradiţional şi în destin: călătorii agreabile şi căsătorie posibilă în decursul lor cu o 


străină, sau cu o provincială. În Fecioară şi în Capricorn: amoruri stranii, sau utopice. 


Căsătorie posibilă cu un cumnat sau cu o cumnată. Dragoste pentru viaţa la ţară. Constelaţia 


e nefavorabilă pentru părinţi. Dacă Venus e rău aspectată: pierderi seminale nocturne, fiindcă 


atunci planeta produce visuri erotice. 


Marte 


Pe plan psihic. În situaţie favorabilă: poziţia planetei indică tendinţe accentuate de voinţă 


şi de instinct, atât în domeniul religiei, cât şi în concepţiile de viaţă, în general. Caracterul va fi 


combativ în apărarea părerilor proprii, mergând chiar până la o intransigenţă dogmatică. 


Această poziţie se găseşte la mulţi oameni aflaţi în slujba ideilor noi, a unei concepţii, sau a 


unei discipline noi. Rezultatul va fi bun şi relativ uşor de obţinut, prin lupta intelectuală dusă. 


În situaţie nefavorabilă: aspectele dizarmonice înăspresc caracterul de luptă, provoacă adeseori 


un impuls neechilibrat de agresiune intelectuală, favorizează reacţiile şi vor condiţiona dese 


schimbări de opinii. În altă ordine de idei se vor înregistra primejdii şi conflicte în lungile 


călătorii. 


Tradiţional şi în destin: fanatism sau ateism. Scăderea veniturilor băneşti. Neînţelegeri cu 


cumnatul sau cumnatele. Călătorii lungi şi periculoase. Nenorocire sau accident pentru rudă 


sau patron. Ambiţie, îndrăzneală, agresivitate. 


Jupiter 


Pe plan psihic. In situaţie favorabilă: în funcţie de semnul zodiacal respectiv şi de 


aspectarea planetei, vor reieşi intense înclinaţii religioase, filozofice, sau tendinţe de 


expansiune materială, care toate tind spre un spaţiu vast. De obicei, impulsurile materiale se 


leagă de necesităţile religioase şi filozofice, acordând o desfăşurare calmă a acţiunilor în 


această direcţie. În situaţie nefavorabilă: reacţiile psiho-temperamentale sunt dizarmonice şi 


duc la tendinţe excesive de expansiune, de fanatism şi la tot felul de conflicte. 


Tradiţional şi în destin: în Săgetător şi Peşti, hărăzeşte pe oamenii religioşi. Înţelegere 


bună cu cumnaţii şi cumnatele. Lungile călătorii sunt profitabile băneşte şi ele se fac în 


general pentru consolidarea situaţiei, sau pentru chestiuni financiare. 


Saturn 


Pe plan psihic. În situaţie favorabilă: această poziţie planetară e greu de judecat, atunci 


când nu există aspecte puternice, sau destul de numeroase, pe care să le primească planeta. În 


general, Saturn în casa a IX-a întăreşte mai curând tendinţele în sens intelectual, decât 


material. Caracterele sufleteşti se vor stabiliza şi vor întări simţul de răspundere şi de 


seriozitatea morală. În situaţie nefavorabilă: aici se vor vădi asprimi ale caracterului şi o 


înclinaţie acută de a se evidenţia în domeniul intelectual şi al concepţiei de viaţă, sub chipul 


unei rezerve sau al unei încăpăţânări. O observaţie ciudată mai evidenţiază că această poziţie 


planetară dizarmonic aspectată arată un conflict cu tatăl care este de obicei sever. Constatarea 


generală care se mai face de tradiţie este aceea despre un veşnic nenoroc în legătură cu relaţiile 


cu străinătatea sau cu lungile călătorii. 


Tradiţional şi în destin: neînţelegeri grave cu cumnaţii şi cumnatele. Călătorii întârziate, 


sau pline de obstacole şi neplăceri. Superstiţie în semnul Racului, Leului şi Săgetătorului. În 


Scorpion: magie, vrăjitorie. Pericol la vânătoare. 


Uranus 


Pe plan psihic. În situaţie favorabilă: se arată de obicei interese reformatoare în domeniul 


literar, ştiinţific, filozofic sau ocult, unite cu o anumită notă de originalitate care, în acest 


sector, este înalt receptivă pentru tot ceea ce este nou. Nativul va poseda o intuiţie formidabilă. 


În situaţie nefavorabilă: favorizează impresiile şi ideile inoportune; concepţii obtuze sunt puse 


în evidenţă prin încăpăţânare şi ciudăţenii ale caracterului. Toate vor duce la conflicte. 


Aspectele armonice ale lui Uranus vor indica relaţii ciudate, dar fericite cu străinătatea, 


iar cele dizarmonice, eşecuri, conflicte şi îmbolnăviri cu ocazia călătoriilor. 


Neptun 


Pe plan psihic. In situaţie favorabilă: concepţia va fi inspirată şi transpusă în chestiunile 


de ordin universal, poetic, filozofic, religios şi metafizic. Fantezia va lucra în aceste domenii 


într-un mod extraordinar. In situaţie nefavorabilă: situaţia dizarmonică a lui Neptun va provoca 


tulburare şi haos în concepţia generală şi religioasă; se vor ivi iluzii, încurcături şi nelămuriri 


în raporturile vitale corespunzătoare. Toate vor duce la conflicte şi eşecuri. Aspectele foarte rele 


ne vor vesti nevroze. 


Pluto 


Nu avem literatură astrologică în privinţa planetei. 


Casa a X-a 


Repetăm definiţia dată la „Casele Cerului” în privinţa casei a X-a: profesiunea, situaţia, 


întreprinderile, afacerile, patronul, directorul, regele, onorul, titlul, puterea, politica, creditul, 


celebritatea, lucrările furate; genunchii şi articulaţiile. Mama. 


Această regiune a horoscopului indică însuşirile psiho-temperamentale care tind către 


putere şi reliefare, şi devin eficace în destinul profesional şi social. Constelaţiile acestei case vor 


caracteriza întotdeauna situaţia exterioară a destinului şi vocaţia profesională. De observat 


însă că această casă horoscopică exprimă mai curând elementele practice de vocaţie, şi nu pe 


cele intelectuale. Acestea din urmă apar numai atunci când intră în domeniul practic 


(literatură, tehnică, negustorie, organizaţie etc.). Acest sector horoscopic are şi semnificaţia 


privitoare la mama nativului, arătând rolul şi măsura în care dânsa prezintă vreo înrâurire 


asupra posesorului horoscopului, adică destinul mamei în general. Repetăm şi aici cele ce am 


spus studiind domeniul casei a IV-a, cea de vizavi opoziţiile planetare dintre casa a X-a şi a 


IV-a vor indica întotdeauna încordări şi dizarmonii între masele ereditare părinteşti şi adeseori 


chiar conflictele dintre părinţi, cu efectul lor funest în ceea ce priveşte pe titularul 


horoscopului. Casa a X-a mai reprezintă tradiţional mariajul la femei şi eventual distincţiile 


avute cu încheierea acestuia, inclusiv repercusiunile lui în cămin. (Casa a X-a reprezintă casa 


a IV-a - căminul - socotită de la a VII-a, care este - după cum ştim - casa căsătoriei). Planetele 


malefice în casa a X-a vor vădi mai întotdeauna boli grave sau moartea fraţilor şi surorilor 


(casa a X-a este a VIII-a - casa morţii - de la casa a III-a a Cerului, care reprezintă pe fraţi şi 


surori). 


Semnele Zodiacului în casa a X-a 


Berbecul: situaţiile sunt dobândite prin lupte; ambiţie, carieră militară, activitate 


intensă. Este posibilă moartea prematură a fraţilor sau grava lor îmbolnăvire. 


Taurul: slujbe în finanţe, situaţie socială bună. Carieră în legătură cu artele. 


Gemenii: situaţie în legătură cu înscrisurile, sau cu micile deplasări, care se săvârşesc 


foarte des. 


Racul: situaţie instabilă şi adeseori complicată. 


Leul: realizarea socială se săvârşeşte pe baza protecţiilor. 


Fecioara: carieră în legătură cu comerţul sau cu medicina. 


Balanţa: situaţia socială este influenţată de căsătorie, de asociaţie, sau în legătură cu 


aplicarea legilor. 


Scorpionul: poziţia în societate este adeseori înrâurită de moartea cuiva (în bine sau în 


rău). Lupte profesionale şi pizma superiorilor. Adeseori, moartea tatălui sau a mamei. 


Săgetătorul: cariera este sub înrâurirea lungilor călătorii. Ambiţie, succes. 


Capricornul: reuşita e grea, însă avantajoasă. 


Vărsătorul: prietenii şi protecţii importante, care desăvârşesc cariera. 


Peştii: dificultăţi mari în dobândirea situaţiilor. 


Planetele în casa a X-a 


Soarele 


Pe plan psihic. In situaţie favorabilă: tendinţele de dominaţie şi de organizare se vor 


evidenţia într-un mod special în profesiune, în activitatea exterioară şi în poziţia socială. 


Domeniul în care se tinde spre putere şi afirmare, precum şi forma sub care se exprimă aceste 


tendinţe vor depinde de semnul şi de aspectele Soarelui. Semnele cardinale (Berbec, Rac, 


Balanţă şi Capricorn) vor accentua mai mult stăpânirea practic-materială, iar cele obişnuite, pe 


aceea intelectuală. Aspectele armonice duc într-un mod calm la succese afective şi durabile. În 


situaţie nefavorabilă: aspectele dizarmonice provoacă - în legătură cu caracterul iritabil al 


nativului - conflicte, crize, reacţii şi insucces în activitatea exterioară; de obicei, ele au la bază 


refulări psihice în domeniul complexului patern şi în cel al autorităţii. 


Tradiţional şi în destin: succes general, celebritate şi consideraţie publică. Acordă 


ascendent asupra mulţimilor. Pentru femei: căsătorie excelentă (în Berbec, Leu şi Săgetător). 


Când e rău aspectat cădere socială zgomotoasă în semnul Balanţei şi cinste neprofitabilă în 


Vărsător. 


Luna 


Pe plan psihic. În situaţie favorabilă: poziţia lunară aduce întotdeauna pe prim plan o 


labilitate psihică, ce va îndruma pe nativ spre o activitate socială sau profesională, în strânsă 


legătură cu însuşirile şi aptitudinile personale. În anumite condiţii, vor reieşi puternice relaţii 


personale cu oficialitatea sau cu publicul, deşi Luna, fiind un satelit al Pământului, ar indica 


mai mult un rol de gravitare a persoanei, în sfera de interese a unui atotputernic. Nativul va fi 


popular. O altă semnificaţie, specific-profesională, nu poate fi aşteptată de la această poziţie 


lunară, ea reieşind abia din alte dominante, sau din planetele cu care Luna se află în aspect. În 


situaţie nefavorabilă: va hărăzi în psihic o nestatornicie interioară care va rodi o serie întreagă 


de conflicte, crize, reacţii şi eşecuri, care generează o nepopularitate trecătoare sau continuă. 


Poziţia Lunii în casa a X-a este foarte sensibilă la aspectele dizarmonice, indicând o atitudine 


nevrotică ce poate duce la greşirea profesiunii. Motivul adânc al acestei consecinţe de destin 


pare să fie evenimentul matern, care suferă o intensificare favorabilă, sau nefavorabilă, în 


funcţie de formaţia aspectală a planetei. Efectul labilizant al Lunii se resimte în tot quadrantul 


IV, exteriorizându-se în raporturile foarte schimbătoare cu lumea înconjurătoare şi cu destine 


sociale intense. 


Tradiţional şi în destin: carieră în legătură cu călătoriile pe apă. Precumpănirea mamei în 


viaţa nativului. Schimbări necontenite în profesiune. Ascensiune socială în Taur şi în Rac. 


Căderi în profesiune, în semnul Capricornului şi al Scorpionului. Reuşită prin lungi călătorii, 


sau prin femei, în Rac sau Peşti. Popularitate bună sau rea, după aspectele pe care le primeşte 


Luna. 


Mercur 


Pe plan psihic. În situaţie favorabilă: gândirea decide caracterul activităţii profesionale, 


care tinde mai mult spre latura practică decât spre cea morală. Totuşi, acolo unde vom întâlni 


pe aceasta din urmă, va fi vorba mai mult de mijlocirea unor valori intelectuale decât de 


crearea lor. Aspectele cu Marte şi Uranus favorizează activitatea tehnică, cele cu Jupiter - mai 


ales din partea estică a horoscopului - comerţul, îndeosebi dacă vor porni din casa a II-a; 


aspectele cu Venus vor da de înţeles aptitudini literare şi artistice. În sensul din urmă, vor 


glăsui şi semnele Gemenilor, Fecioarei, Balanţei şi Vărsătorului. În situaţie nefavorabilă: 


aspectele dizarmonice influenţează dezavantajos viaţa practică prin erori continue şi la o figură 


horoscopică corespunzătoare - lipsită de bază morală - vom întâlni pe marii escroci. 


Tradiţional şi în destin: reuşită intelectuală sau comercială, relaţii multe, înscrisuri şi 


călătorii dese. Elocinţă, inteligenţă. Constelaţia este favorabilă pentru descoperiri şi pentru 


studiul limbilor moarte. 


Venus 


Pe plan psihic. În situaţie favorabilă: aici vom observa o atitudine afectivă faţă de 


problemele profesiunii precum şi faţă de afirmarea exterioară a profesiunii. La semnele şi 


aspectele venusiene adecvate vor intra în joc talentul şi profesiunile artistice, sau o exercitare 


artistic-afectivă a îndatoririlor profesionale. Adeseori, felul activităţii şi modul de a lucra 


condiţionează o colaborare cu femeile. Aspectele armonice aduc şanse extraordinare de succes, 


care se vădesc mai ales prin farmecul personal degajat de nativ. Aspectele rele creează 


dizarmonii în caracter, cu respectivele consecinţe în destin şi în situaţia socială, fiind eventual 


în legătură şi cu influenţa feminină. Talentele artistice sunt şi mai puternice în cazul 


aspectelor critice, însă ele se vor pune greşit în valoare. Relaţiile erotice pot favoriza un trist 


succes social, dar numai pe calea viciului abject, sau în pofida unui prost renume. Venus prost 


aspectată în casa a X-a indică foarte adeseori pe demimondene. Atât în cazul armonic, cât şi în 


cel dizarmonic, relaţiile nativului cu mama sunt foarte strânse, ele vor fi, după caz, favorabile 


sau nefavorabile. 


Tradiţional şi în destin: ocupaţie în legătură cu dragostea. Succes şi reuşită în semnul 


Gemenilor, Vărsătorului, Balanţei, Taurului, Capricornului şi Peştilor. Ruină în Scorpion şi în 


Berbec. Femeile vor juca un rol decisiv în dobândirea carierei sau în menţinerea ei. Căsătorie 


bună. Viaţa e plină de plăceri. 


Marte 


Pe plan psihic. În situaţie favorabilă: tendinţa spre dominare şi afirmare este impulsivă şi 


voluntară. Autoritatea asupra persoanelor în subordine şi în cercul activităţii poate duce pe 


nativ la dobândirea unor situaţii însemnate. De cele mai multe ori, profesiunea va fi în legătură 


cu talente medicale, chirurgicale, sau militare. În situaţie nefavorabilă: atitudinea dictatorială 


avută în exercitarea profesiunii poate duce la grave conflicte cu colaboratorii. Se înregistrează 


lupte puternice în profesiune şi pierderea situaţiilor dobândite. Chiar aspectele uşor 


dizarmonice indică conflicte cu mama, ducând adeseori la ură cu toate consecinţele ei funeste. 


Alteori, această poziţie planetară indică o criză în destinul trupesc sau sufletesc al mamei. 


In situaţie nefavorabilă: poziţia socială este dobândită prin luptă, activitate sau călătorie 


(Berbec, Leu, Săgetător şi Capricorn). Carieră nepopulară sau câştigată prin mijloace rele (în 


Scorpion); indică pe militar sau pe aventurier (în Capricorn); pierdere de poziţie şi ruină 


neaşteptată în semnul Racului, al Balanţei şi al Taurului. Moarte năpraznică a fraţilor şi 


decese frecvente în relaţiile curente. Certuri cu oamenii de seamă. Pentru femei, adeseori 


divorţ. 


Jupiter 


Pe plan psihic. In situaţie favorabilă: dependent de semne şi de aspecte, se arată o 


activitate profesională dominatoare, care reiese din predominanţa unor tendinţe morale, sociale 


sau religioase. Este caracteristică o puternică expansiune a posibilităţilor de activare şi un 


mare succes profesional, întărit de un bun renume şi de o încredere şi apreciere unanimă. În 


situaţie nefavorabilă: supra-încordările sufleteşti duc la conflicte, dar Jupiter trebuie să fie 


foarte prost aspectat ca să hărăzească în această poziţie planetară neplăceri în situaţii. Tradiţia 


ne spune că un noroc minunat în toate împrejurările vieţii va prezida destinul. 


Tradiţional şi în destin: protecţie, bogăţii şi slujbe înalte. Sprijin din partea oamenilor 


sus-puşi. În Capricorn - unde planeta e în cădere - se poate ivi o pierdere de situaţie. Pentru 


femei: căsătorie fericită, însă târzie în semnul Leului, al Săgetătorului, Peştilor şi Racului. 


Saturn 


Pe plan psihic. În situaţie favorabilă: aici constelaţia este astrologie elocventă în sensul ei 


funest şi aceasta de când avem tradiţia stelară. Toate situaţiile sociale înalte, chiar tronurile 


regeşti, au fost dobândite cu Saturn în casa a X-a, dar toate prăbuşirile şi destinele funeste au 


avut la bază aceeaşi constelaţie. În cazul în care planeta este în semne favorabile, în domiciliu 


şi bine aspectată, ridicarea socială; deşi târzie, se va ivi cu siguranţă, dar menţinerea 


demnităţilor câştigate se va face trudnic şi niciodată acestea nu vor fi de lungă durată. Culmile 


ajunse pot fi neînchipuit de înalte. In situaţie nefavorabilă: drama se va produce cu siguranţă: 


prăbuşirea este sigură şi ea se va înfăptui în dezonoare. La cuadraturi cu planetele din casa a 


XIII-a pot reieşi tendinţe de destin social foarte nenorocite, ducând la primejduirea libertăţii. În 


altă ordine de idei, poziţia lui Saturn în casa a X-a va face să se resimtă o influenţă stăvilitoare 


a elementului matern, reieşind relaţii nefericite cu mama şi având adesea un efect inhibitiv în 


destinul propriu. Cel mai nimerit lucru pentru persoanele astfel însemnate ar fi să-şi înfrâneze 


cu putere dorinţa a de ajunge în poziţii înalte şi să evolueze chiar pe un plan inferior meritului; 


numai atunci nu vor fi atacate de razele malefice ale lui Saturn. 


Tradiţional şi în destin: realizare socială în Balanţă, Vărsător şi Capricorn, dar cu risc de 


cădere din situaţiile dobândite. În celelalte semne: prăbuşire sigură după ridicare uluitoare. În 


altă ordine de idei: pentru femei se vor înregistra divorţuri, întârzieri şi obstacole (în Berbec, 


Rac şi Leu). Separaţii dureroase de părinţi. Posibil, moartea fraţilor sau a surorilor, ori necazuri 


nenumărate din pricina lor. 


Uranus 


Pe plan psihic. În situaţie favorabilă: activitatea socială este îndrumată de o atitudine 


intuitivă, care labilizează desfăşurarea ritmică a acţiunilor şi destinele profesionale. Se vădeşte 


o puternică tendinţă de schimbare, în care acţiunile individuale apar fulgerător şi nemotivat. 


Adeseori, reformele spirituale, politice sau tehnice joacă un rol mare în destinul exterior; atunci 


se va putea conta pe succese înseninate. În situaţie nefavorabilă: intuiţiile şi reacţiile 


inconştiente care se traduc într-o activitate dezordonată şi greşită - vor favoriza prăbuşirile 


zgomotoase din situaţii şi - aproape întotdeauna - dezonoarea. Nu vor lipsi tendinţe 


autodistructive, mai ales la aspectele dizarmonice cu Marte. 


Neptun 


Pe plan psihic. În situaţie favorabilă: Va avea influenţă orientarea sufletească romantică, 


iluzionistă şi utopică a nativului. Se poate concepe cu greu o carieră cu o astfel de constelaţie, 


în afară de aceea de vizionar sau de profet. Aceasta este valabil numai dacă planeta se află în 


elevaţie, adică în ridicare puternică în figura horoscopică. Dorinţa de realizare e nulă, astfel că 


profesiunea se însăilează neclar. 
În situaţie nefavorabilă: 
la o figură horoscopică 


corespunzătoare, imorală - constelaţia poate indica pe marii înşelători ai publicului. La o 


aspectare neutrală sau dizarmonică, vor reieşi în general tendinţe de destin social nenorocite, 


ducând la pierderi de reputaţie şi chiar la dezonoare, din cauza ideilor haotice sau a 


autoiluziilor. 


Pluto 


Planeta fiind recent descoperită, nu avem material experimental. 


Casa a XI-a 


Repetăm definiţia dată la „Casele Cerului” în privinţa casei a XI-a: prietenii, tovarăşii, 


reuniunile de club, predilecţiile, dorinţele, proiectele, încrederea, fidelitatea, speranţa, 


popularitatea, ministerul, parlamentul; pulpa şi glezna. 


Această casă - prin anumitele poziţii planetare pe care le poate prezenta - denotă şi 


posibilităţile de realizare socială, oglindindu-se însă - în principal - tendinţele umane în 


domeniul prieteniei şi al relaţiilor sociale. Uneori, acest sector al Cerului poate exprima 


înclinaţiile, însuşirile artistice şi estetice, însă de preferinţă acelea care-şi găsesc cursul pe 


baza ideii de colaborare şi mai puţin acelea care ar atinge probleme intelectuale şi individuale. 


Tradiţia ne vorbeşte şi despre semnificaţia speranţei şi iluziei şi ea este justificată dacă ne 


gândim că împlinirea majorităţii dorinţelor se referă la relaţiile personale şi la sprijinul 


sufletesc ori material al prietenilor. 


Semnele Zodiacului în casa a XI-a 


Berbecul: pentru bărbaţi: rival; pentru femei: amant. 


Taurul: prieteni înstăriţi. Pentru ambele sexe: adulter. Flirturi numeroase. 


Gemenii: relaţii intelectuale sau încheiate cu comercianţii. Voiajuri şi corespondenţe 


pentru amici. 


Racul: prietenii şovăitoare. Legături nelegale şi adultere (pentru un bărbat). 


Leul: amici adevăraţi şi folositori. Pentru femei: legături extraconjugale. 


Fecioara: relaţii cu negustorii. Prieteni numeroşi, dar de condiţie modestă. 


Balanţa: prietenii sincere şi contracte profitabile încheiate cu amicii. 


Scorpionul: moartea unui protector; prieteni periculoşi. Pentru femei: seducţie posibilă. 


Săgetătorul: prieteni folositori, cunoscuţi în ţări străine. Lungi călătorii cu protectorii 


sau cu amicii. 


Capricornul: situaţia se îmbunătăţeşte prin sprijinul amicilor care, în general, sunt 


oameni în etate. 


Vărsătorul: protecţii utile din partea oamenilor bătrâni. 


Peştii: certuri şi trădări din partea prietenilor. Flirturi numeroase. 


Planetele în casa a XI-a 


Soarele 


Pe plan psihic. In situaţie favorabilă: nativul are tendinţa de a frecventa cercurile înalte şi 


de a fi în permanenţă în legătură cu ele. Aspectele favorabile ale Soarelui hărăzesc realizările 


sociale datorate legăturilor cu persoanele influente. În situaţie nefavorabilă: excesul de 


încredere în sine şi lipsa de tact unită cu îngâmfarea pot strica în mod funest relaţiile. Nativul 


îşi va pierde protectorii şi prietenii. 


Tradiţional şi în destin: amiciţii strălucite şi protectori de vază. Consort rafinat. Pentru o 


femeie: legături înainte de căsătorie în semnul Balanţei, Săgetătorului, Peştilor, Gemenilor şi 


Fecioarei. Pentru bărbaţi: rivalităţi sentimentale în Vărsător, Peşti şi Balanţă. Logodne 


frumoase ale copiilor nativului. Aptitudini pedagogice, pentru ambele sexe. 


Luna 


Pe plan psihic. În situaţie favorabilă: instinctul prieteniei se îndreaptă în general către 


femeie şi, în cazul unor bune aspecte, se vor înregistra protecţii feminine utile. În general însă, 


alegerea prietenilor este şovăitoare şi nu este fericit îndrumată, decât dacă Luna se află într-un 


semn fix sau în aspecte favorabile cu Jupiter şi Saturn. În situaţie nefavorabilă: alegerea 


prietenilor şi a protectorilor se săvârşeşte pe calea unui instinct nesigur sau greşit, cu toate 


consecinţele aferente. 


Tradiţional şi în destin: protecţii feminine utile în semnul Racului sau al Taurului. 


Prietenii numeroase care produc adeseori complicaţii sau schimbări în situaţii (favorabile sau 


nefavorabile) depinzând de aspectele Lunii. Relaţii prieteneşti nestabile în semnul Gemenilor, al 


Vărsătorului şi al Peştilor. Posibilităţi de copii naturali, dar pentru femei se vor ivi adesea rivale 


în dragoste. 


Mercur 


Pe plan psihic. În situaţie favorabilă: constelaţia exprimă interese estetice, literare şi 


ştiinţifice, precum şi raporturi prieteneşti cu oamenii corespunzători acestor preocupări. Se vor 


vădi însă mai mult raţiuni folositoare, decât sentimentale. Alegerea prietenilor sau a 


protectorilor se face pe cale critică, iar aspectarea armonică a planetei favorizează relaţii fertile 


din punct de cazurile mai grave, se vor ivi intrigi, decepţii şi calomnii, care caută să fie produse 


fie de o dizarmonie a caracterului propriu, fie de o atitudine inconştient deplasată. 


Tradiţional şi în destin: prieteni numeroşi din clasa intelectualilor sau a comercianţilor (în 


Gemeni şi în Fecioară); demersuri şi corespondenţe pentru amici sau pentru copii. Aptitudini 


pedagogice. 


Venus 


Pe plan psihic. În situaţie favorabilă: atunci când planeta este puternică, se vor ivi 


înclinaţii artistice şi o atitudine afectivă în raporturile de prietenie, care se vor lega de cele mai 


multe ori cu femeile sau cu artiştii. Aspectele armonice vor favoriza prietenia şi protecţia 


elementului feminin. În situaţie nefavorabilă: se vor înregistra dizarmonii erotice, cu efectele 


corespunzătoare asupra sferei prieteniei, care este supusă unor tulburări fireşti. Nu arareori 


vom întâlni în această poziţie nefavorabilă a planetei pe îndrumătorii la desfrâu. 


Tradiţional şi în destin: sprijinul femeilor şi al artiştilor. Legături sentimentale frecvente şi 


viaţă dedicată plăcerilor. Pentru femei: rivalitate. Bună înţelegere cu nora sau cu ginerele. Copil 


din flori. 


Marte 


Pe plan psihic. În situaţie favorabilă: poziţia micului malefic în această casă este mai mult 


iritantă decât bună. Va exista tendinţa celui născut de a-şi stăpâni cu autoritate prietenii (în 


semnele pozitive), sau de a suferi tirania lor (în semnele negative). În general, aceste aptitudini 


provoacă conflicte şi oricât ar fi de bine aspectată planeta, poziţia marţiană în casa a XI-a 


aduce rupturi în prietenii, care se săvârşesc adeseori prin boală sau moarte. In situaţie 


nefavorabilă: la perspectivele sumbre de mai sus se vor adăuga primejdii izvorâte din prietenii 


nepotrivite, care mână pe nativ la nebunii ale tinereţii, purtătoare de grele consecinţe pentru 


viitor. De altfel, dorinţa de a străluci în cercul prietenilor poate provoca acţiuni imprudente şi 


dăunătoare, atât din punct de vedere personal, cât şi social. '\\ figurile horoscopice feminine, 


la aspectele rele cu maleficele, se observă avorturi şi naşteri complicate. Partenerul de dragoste 


se pare că are înclinări vijelioase, care favorizează despărţirile amoroase. 


Tradiţional şi în destin: prietenie cu militarii. Rupturi de logodne pentru copii şi 


neînţelegere cu nora şi ginerele. Consort steril, pierderi de prieteni sau de protectori, prin 


rupturi sau prin decesul lor. Pentru femei: seducţie sau avort mortal. 


Jupiter 


Pe plan psihic. În situaţie favorabilă: nativul inspiră încredere şi, ca atare, poate câştiga 


prietenia oamenilor de vază, care îi vor fi foarte folositori. În horoscoapele feminine, poziţia 


planetei indică naşteri uşoare şi copii frumoşi. În situaţie nefavorabilă: numai aspectele rele ale 


lui Jupiter - precise şi caracteristice în acest sens - pot minimaliza efectele bune. 


Tradiţional şi în destin: ridicare socială şi stare bună financiară, datorită prietenilor şi 


protectorilor. Consort elegant, iubind luxul, jocurile de noroc şi podoabele. Pentru femei: 


legături profitabile în semnul Racului, al Săgetătorului şi al Peştilor. În Capricorn: pierdere de 


avere din cauza prietenilor sau a relaţiilor. Căsătorii bune pentru copii. 


Saturn 


Pe plan psihic. În situaţie favorabilă: prieteniile şi protecţiile se ivesc în momente de boală 


sau de necazuri comune, ori dictate de împrejurări, oricum penibile. De multe ori, se 


înregistrează grave decepţii cu ocazia morţii prietenilor sau a protectorilor. Adesea se vădeşte şi 


o inhibiţie a capacităţii de împrietenire şi de ataşare. De altfel, patosul amical este orientat 


către oameni maturi, serioşi şi cu experienţă. În situaţie nefavorabilă: în cazurile dizarmonice, 


se înregistrează o exploatare şi o dăunare din partea prietenilor. Se găsesc adesea despărţiri în 


raporturile erotice, poate din cauza incapacităţii de a uni într-un mod nimerit dragostea cu 


prietenia. În horoscoapele feminine, poziţia lui Saturn pare să provoace complicaţii ale sarcinii 


şi avorturi, având şi efect dăunător asupra progeniturii. 


Tradiţional şi în destin: în Capricorn şi în Vărsător, vom menţiona relaţii utile şi sprijin 


din partea oamenilor în etate. În celelalte semne: amici puţini şi neplăceri prin relaţiile avute, 


iar ajutorul lipseşte. Plictiseli din partea consortului - care aproape întotdeauna se dedă 


viciului şi jocurilor de noroc. Griji şi necazuri din cauza unei legături ilegale, sau a unui 


adulter, mari nemulţumiri cu ocazia logodnei copiilor. Viaţă imposibilă cu ginerele sau cu nora. 


Pierdere de copil; doliu familial. 


Uranus 


Pe plan psihic. In situaţie favorabilă: se iveşte o tendinţă de împrietenire cu oameni 


ciudaţi din punct de vedere al caracterului şi al însuşirilor, astfel încât se încheagă mai 


întotdeauna prietenii neobişnuite, schimbătoare şi neliniştite. Înclinaţie spre împrietenire 


spontană, i se adaugă aceea de rupere tot atât de rapidă. Destinele prieteneşti devin conştient 


sau inconştient nesigure. În aspectările armonice se formează amiciţii puternice, care 


favorizează intelectul. In situaţie nefavorabilă: despărţirile, schimbările şi decepţiile în prietenie 


vor fi dese şi tendinţa nativului se va orienta întotdeauna către oamenii extravaganţi sau 


neserioşi, care vor căşuna numai rău. 


Neptun 


Pe plan psihic. În situaţie favorabilă: aspectarea foarte armonică aduce pe tapet prietenia 


sau protecţia oamenilor cu însuşiri mistice, religioase sau oculte. În situaţie nefavorabilă: 


alegerea şi tratarea cercului de prieteni este supusă unei atitudini iluzorii, fantastice; decepţiile 


vor fi numeroase. Evaluarea obiectivă a prietenilor este greu de realizat, fiindcă nativul întâi îi 


supraestimează, iar apoi îi subestimează. Se vor insinua curând, în relaţiile amicale, 


încurcături, intrigi şi calomnii. Aspectele cu Venus cu Marte sau cu alte planete caracteristice 


din casa a V-a fac să se întrevadă aberaţiile sexuale şi în principal homosexualitatea. 


Pluto 


Nu avem tradiţie asupra acestei planete. 


Casa a XII-a 


Repetăm definiţia dată la „Casele Cerului” în privinţa casei a XII-a: duşmani ascunşi, 


invidioşii, magicieni negrii, criminalii, melancolicii, conspiratorii, geloşii, spitalele, azilele, 


puşcăriile, laboratoarele, institutele de corecţie, maternităţile, bolile cronice, singurătatea, exilul, 


viciul, trudele, greutăţile, cumpenele, indemnizaţiile, deficitele, căderile din situaţii sociale, 


paraziţii, sadicii, marile patrupede, animalele feroce, grajdurile; degetele şi tălpile picioarelor. 


Casa aceasta, exprimă îndeosebi tendinţele care duc uşor la inhibiţii în afară şi la o 


izolare lăuntrică. La înclinaţia către o activitate exterioară se alătură o rezervă psihică, o 


îndepărtare de lume şi, în unele cazuri, chiar însuşiri şi tendinţe criminale (eventual 


anti-sociale). Motivul suferinţei este de obicei precizat, deoarece casa a XII-a arată îmbolnăvirile 


trupeşti şi sufleteşti. Ca o supra-compensare a acestor inhibiţii se dezvoltă înclinaţii şi însuşiri 


sociale, bazate pe alinarea suferinţelor celor mulţi. Casa a XII-a este un element structural 


important în horoscopul medicului, al filantropului şi al ocultistului. Constelaţii foarte 


dizarmonice ale sectorului indică un destin împovărat şi duc întotdeauna fie la izolare, fie la 


boli, fie la instincte nefaste sau un destin împovărat şi duc întotdeauna fie la izolare, fie la boli, 


fie la instincte nefaste sau moravuri infame, greu de suportat şi greu de învins, fiindcă 


conştiinţa proprie are de luptat, în acest caz, cu cele mai mari dificultăţi. 


Semnele Zodiacului în casa a XII-a 


Berbecul: 
duşmănii, 
pericole, 
atentate. 
Iniţiativă 
nefastă. 
Taurul: 
adversităţi 


sentimentale; 
dragoste 
secretă 
sau 
ilegală. 
Gemenii: 
prieteni 
dăunători. 
Înscrisuri 


compromiţătoare; anonime. Racul: cumpene prin femei. Situaţia mamei este periclitată. Pericol 


pe apă. Leul: rivalităţi în dragoste; legătură tainică, sau nepermisă; scandal sentimental. 


Fecioara: plictiseli prin înscrisuri; slugi netrebnice. Balanţa: înscrisuri secrete; căsătorie 


nefericită; potrivnicii sentimentale. Scorpionul: procese succesorale; moartea duşmanilor. Ură, 


gelozie. Săgetătorul: lungi călătorii plictisitoare sau periculoase. Duşmanii nu pot face nimic 


rău. Capricornul: realizare târzie, după lupte mari. Viaţă domnească grea. Vărsătorul: sprijin 


tainic dar nepopular. Sacrificii pentru prieteni. 


Peştii: dificultăţi în viaţa casnică. Mulţi pizmaşi. Înfruntări cu duşmanii, certuri şi 


agresiuni. 


Planetele în casa a XII-a 


Soarele 


Pe plan psihic. În situaţie favorabilă: avem puţin de spus, fiindcă firea Soarelui se 


împacă greu cu natura funestă a casei a XII-a. S-a observat că exercitarea puterii reiese dintr-o 


izolare interioară sau exterioară. In situaţie nefavorabilă: această aspectare - evident în funcţie 


de structura integrală a horoscopului - duce la îmbolnăviri trupeşti sau sufleteşti, la înclinaţii 


criminale sau - în orice caz - la încurcături, duşmănii şi calomnii, provocate fie de o atitudine 


închisă şi neadaptabilă, fie de acţiuni instinctuale greşite. În general această poziţie solară 


arată despărţiri în familie, având un efect hotărâtor asupra caracterului nativului încă din 


frageda-i tinereţe. În horoscopul femeii, constelaţia nu are efect favorabil asupra căsniciei. În 


altă ordine de idei, vom găsi adeseori Soarele în casa a XIII-a la medicii cu renume sau la 


directorii marilor închisori, caselor de corecţie, sau spitalelor. 


Tradiţional şi în destin: când este bine aspectat, va hărăzi slujbe de natură ingrată şi 


nepopulară, însă, rentabilă. Dacă Soarele e maleficiat: sănătate proastă, duşmănia oamenilor 


puternici, pierdere de poziţie, puşcărie şi - în general - viaţă scurtă. 


Luna 


Pe plan psihic. In situaţie favorabilă: astrul are un efect ondulatoriu asupra echilibrului 


sufletesc, ducând adesea la serioase depresii psihice, la încurcături şi tendinţe autodistructive. 


Viaţa dureroasă a mamei sau împreună cu mama. În horoscopul bărbatului, se arată tendinţa 


de a ascunde relaţiile cu sexul opus şi de a cultiva secretul erotic. Dacă Luna este bine 


aspectată, viaţa sentimentală are şanse să rămână ascunsă; la aspecte rele, dimpotrivă. În 


situaţie nefavorabilă: starea sănătăţii devine proastă şi trăirea intimă familială este detestabilă. 


Tradiţional şi în destin: deplasări plictisitoare sau periculoase. Pericol pentru ochi; 


calomnii, scrisori anonime, închisoare sau azil; pierdere de copil. Duşmani mulţi, care riscă să 


îl compromită definitiv. Exil sau expatriere, în semnul Scorpionului şi al Capricornului. 


Mercur 


Pe plan psihic. În situaţie favorabilă: într-o aspectare echilibrată, se arată însuşiri 


intelectuale, îndreptate prea unilateral şi liniar în exercitarea lor exterioară, dar făcând totuşi 


posibile preocupări şi succese în disciplinele matematicii, mecanicii şi construcţiei. În situaţie 


nefavorabilă: se ivesc primejdii de boli de urechi şi mentale. Adeseori, se observă câte o 


trăsătură antisocială a caracterului. 


Tradiţional şi în destin: trădări, furturi îndurate, plictiseli şi buclucuri din cauza 


înscrisurilor. Voiaje periculoase, calomnii din partea oamenilor legii, a intelectualilor şi a 


colegilor; erezie în semnul Gemenilor, al Fecioarei sau al Săgetătorului. 


Venus 


Pe plan psihic. În situaţie favorabilă: poziţia planetei este mai mult nefastă în casa a XII-a, 


aşa că o vom judeca mai mult sub raportul nefavorabil. Se vor ivi: raporturi erotice tăinuite şi 


avute - de cele mai multe ori - cu persoane de condiţie socială inferioară; conflicte, duşmănii şi 


încurcături pe bază erotică. Puterea de regenerare celulară lasă de dorit şi bolile de natura lui 


Venus pot fi frecvente. Talentul artistic este împiedicat în realizarea sa. Aspectele bune pe care 


le-ar primi planeta minimalizează aceste rele, însă în nici un caz nu le suprimă. 


Tradiţional şi în destin: la copiii de ambele sexe, se ivesc practici sexuale timpurii sau 


solitare. Pentru femei şi bărbaţi trădări sentimentale, necazuri amoroase nenumărate, căsătorii 


nefericite. Scandal pasional şi adulter. Refulare sexuală în Gemeni, Balanţă şi Vărsător. 


Marte 


Pe plan psihic. În situaţie favorabilă: în aspectele armonice se vădesc aptitudini medicale 


şi chirurgicale. În situaţie nefavorabilă: planeta, este cum nu se poate mai rău situată: rea din 


fire şi în casă rea. Va hărăzi: o împiedicare a voinţei active prin colaborarea factorilor psihici şi 


externi, lupte, conflicte, eşecuri, duşmănii sau - arareori - o atitudine criminală cu efect 


primejdios. Aceasta se va observa, mai cu seamă, în prima şi ultima treime a casei a XII-a. 


Tradiţional şi în destin: cădere în cursă, sau puşcărie. Pericol de moarte violentă sau de 


agresiuni fizice. Călătorii silite sau periculoase. Duşmani feroci. Pierdere de copil. Deplasări 


proaste pentru părinţi. Boli grave, care reclamă internări în spital. Operaţii funeste. 


Jupiter 


Pe plan psihic. În situaţie favorabilă: aspectarea armonică nu va acorda mai mult bine 


decât acela de a nu fi închis. Efectele vitale favorabile nu vor apărea decât în cazul aspectelor 


foarte armonice. În situaţie nefavorabilă: sunt posibile boli de ficat, sau conflicte sociale, însă în 


acest caz Jupiter trebuie să fie într-o situaţie cerească rea şi foarte prost aspectat. 


Tradiţional şi în destin: dacă planeta e malefică, se vor înregistra pierderi de avere, sau 


chiar ruină. Duşmănia oamenilor sus-puşi. Avere dobândită prin mijloace la marginea legii. 


Rivalităţi ale persoanelor de acelaşi rang social. 


Saturn 


Pe plan psihic. În situaţie favorabilă: această poziţie are în general un efect negativ asupra 


destinului. Aspectele bune pot duce la o retragere voită şi la înalte preocupări metafizice, oculte 


sau ştiinţifice, care se împlinesc în izolare. În situaţie nefavorabilă: toate calamităţile pot 


împovăra pe bietul nativ: boală cronică grea, rivalităţi susţinute sau puşcărie. 


Tradiţional şi în destin: duşmănii stăruitoare, dar ascunse. Tendinţă la sinucidere. Izolare 


voită sau forţată. În caz că este bine aspectat în semnele Vărsătorului sau Capricornului: 


călugăria. Altminteri, dacă e prost aspectat, sfârşit de viaţă în spital sau puşcărie îndelungată 


(mai ales în Berbec, Rac şi Leu). 


Uranus 


Pe plan psihic. În situaţie nefavorabilă: indică pierderea temporară a libertăţii din pricini 


politice, nativul fiind adeseori nevinovat, sau militând pentru idei de avangardă. 


Neptun 


Pe plan psihic. În situaţie favorabilă: în aspectare slabă sau echilibrată, nu se observă 


nimic deosebit, ci doar teamă şi nelinişte în faţa unor primejdii imaginare, sau exagerate, de 


care nativul se străduieşte să fugă. În situaţie nefavorabilă: aspectele dizarmonice provoacă o 


atitudine nevrotică, declanşând intrigi şi încurcături inextricabile. 


Pluto 


Nu posedăm literatură astrologică asupra acestei planete recent descoperită. 


Clusterum de planete în casele horoscopice 


Clusterum-ul de planete înseamnă o îngrămădire de 3 sau mai mulţi aştri în una din 


casele horoscopului. Este un fenomen frecvent, însă desluşirea respectivului horoscop este 


adeseori greu de făcut. Îngrămădirea aceasta a planetelor într-un sector al cerului trebuie să 


dea întotdeauna de gândit, fiindcă presupune un dezechilibru şi o concentrare a forţelor 


astrale. Acest punct de gravitate horoscopic se va explica de cele mai multe ori în sens 


nefavorabil, şi iată de ce: o asemenea concentrare va însemna în primul rând o lipsă de 


expansiune a calităţilor individuale ale planetelor. Una lângă alta, ele nu-şi vor putea degaja 


influenţele individuale şi, ca atare, vor coopera într-un mod haotic, adeseori tulburat. O 


repartiţie armonică a aştrilor pe cerul de naştere va reprezenta o conducere fericită a 


însuşirilor individuale planetare şi o cooperare bună cu domeniile de viaţă, reprezentate de 


Casele Cerului. Un clusterum planetar va tâlcui, în domeniul psiho-temperamental, însuşirile 


unilaterale, un mod liniar de aşezare sufletească şi o inadaptabilitate la realitate. În al doilea 


rând, mulţimea planetelor în orice casă horoscopică va indica predispoziţii maladive, masive, 


dependente de semnul în care se aşează clusterum-ul. Aceasta va fi întotdeauna adevărat şi un 


singur aspect rău pe care l-ar primi aşezarea de planete va fi suficient să arate mari pericole 


ale sănătăţii. Din al treilea punct de vedere, clusterum-ul de planete va vorbi în serie şi ca o 


rafală în destin. Se înţelege uşor de ce: figurile pe care le fac pe cer aştrii călători în timpul 


vieţii, cu acest clusterum nemişcat, (tranzitele horoscopice pe care le vom tâlcui mai târziu) şi 


direcţiile (arcuri de cerc calculate pe ecliptică, sau pe ecuator, care şi ele sunt mijloace de 


investigaţie ale viitorului) se vor multiplica la un moment dat, dând întâmplări una după alta. 


În afară de situaţia în care acest clusterum va fi alcătuit numai din planete benefice - situaţie 


destul de rară - evenimentele se vor însăila în chip nefavorabil, dramatic în ipoteza planetelor 


rele, sau clădind un avantaj dubios în cazul planetelor bune, îngrămădite în clusterum-ul care 


s-ar afla rău aspectat, în tranzit. Iată pe scurt, care pot fi, în linii mari, desluşirile pe care le 


capătă clusterum-ul de planete, în casele horoscopului. 


În casa I: când e bine aspectat şi constituit din planete bune, fire complicată, unilaterală în 


sensul semnului (spre exemplu: altruistă în semnul Vărsătorului, foarte activă în semnul 


Berbecului, stăruitoare în semnul Capricornului ş.a.m.d.). Constituţie fizică bună şi sănătate 


favorabilă, dar sensibilitate pentru bolile indicate de semnul zodiacal în care se constituie 


clusterum-ul. 


Când e rău aspectat şi constituit din planete rele va prezenta toate defecţiunile psihice ale 


semnelor respective şi predispoziţii serioase de boală ale acestora. 


La o alcătuire mixtă a clusterum-ului, judecata e complicată şi contradictorie, ţinând 


mijlocul între bine şi rău. 


In casa a II-a: când e bine aspectat şi constituit din planete bune, dorinţa de câştig e 


precumpănitoare în viaţa nativului şi realizările băneşti pot fi considerabile (activitatea de 


dobândire şi genul avuţiilor este arătat mai întotdeauna de semnele zodiacale: industrie şi 


tehnică în semnele marţiene, speculaţii în semnul Leului, tranzacţii imobiliare în Capricorn 


ş.a.m.d.). 


Când e rău aspectat şi constituit din planete rele, dorinţa de câştig va fi tot aşa de aprigă, 


însă rezultatul dobândit poate fi dubios; nativul are parte de mari cumpene financiare. 


La o alcătuire mixtă, se vor înregistra salturi în materie de finanţe, cu rezultatele lor 


aferente (dacă clusterum-ul este stăpânit de o planetă rea, ruina finală nu este exclusă, iar 


dacă va fi stăpânit de o planetă bună şi bine aspectată, se pot ivi redresări). 


În casa a III-a: când e bine aspectat şi constituit din planete bune, alcătuirea mentalului 


concret este foarte complexă; Însuşirile sunt foarte variate, dar nu se degajează uşor. Nativul 


va avea foarte multe calităţi mentale practice, cu greu le va putea însă pune în valoare, fiindcă 


îi lipseşte disciplina în gândire şi în acţiune. Relaţiile cu persoanele apropiate, mai ales cu fraţii 


şi surorile, sunt foarte vii, însă prea complicate, producând adesea tulburări în această sferă a 


vieţii. 


Când e rău aspectat şi constituit din planete rele, relaţiile cu cei apropiaţi sunt tulburi şi 


adeseori dramatice. Mentalul este dezordonat, desăvârşirea practică e nulă. Adeseori la aspecte 


proaste cu planete din casa a IX-a sau dintr-a VI-a vom avea boli mentale. Călătoriile mici sunt 


nefaste şi pline de accidente. 


La o alcătuire mixtă, concluziile sunt contradictorii. 


In casa a IV-a: când e bine aspectat şi constituit din planete bune, masa ereditară este 


fericit condiţionată şi evenimentele în cămin, mulţumitoare. Finele de viaţă se săvârşeşte în 


fericire, cu mari avuţii imobiliare. 


Când e rău aspectat şi constituit din planete rele, masă ereditară grea, fine de viaţă agitat 


şi nenorocit; sărăcie lucie. 


La o alcătuire mixtă, se va judeca mixt conform directivelor date la casa a II-a. 


In casa a V-a: când e bine aspectat şi constituit din planete bune, viaţa erotică şi cea 


instinctuală în general (joc, pariuri, speculaţii, copii, pedagogie şi misiune, inclusiv teatrul) este 


favorabilă. Nativul are o atitudine oarecum teatrală în manifestările sale. 


Când e rău aspectat şi constituit din planete rele, se va vădi o frenetică dar nenorocită 


viaţă a simţurilor, cu toate consecinţele ei fireşti. Toate domeniile indicate de casa a V-a vor fi 


maleficiate. La femei, seducţii posibile şi naşteri grele, eventual mortale. Copii răi. 


La o alcătuire mixtă, se vor judeca după directivele date anterior (vezi casa a II-a). 


In casa a VI-a: când e bine aspectat şi constituit din planete bune, această casă are o 


semnificaţie slabă, mai mult rea. Un clusterum de planete va indica: variaţie necontenită în 


câmpul muncii, un contact strâns cu masele populare, nobil, dezinteresat, şi întotdeauna 


aptitudini medicale, sau de alinare ale suferinţelor omeneşti. 


Când e rău aspectat şi constituit din planete rele, pe plan psihic, va reieşi întotdeauna 


pentru nativ un complex de inferioritate, care-l va face să fie şovăitor în toate acţiunile vieţii. Pe 


plan organic, se vor înregistra întotdeauna grave şi frecvente maladii. Pe planul avuţiei, o 


contraindicaţie în exploatarea fermelor sau a animalelor mici (crescătorii). Persoane în 


subordine, sau servitori rebeli şi hoţi. 


La o alcătuire mixtă, se va judeca întotdeauna ca semn rău, care foarte rar, va putea fi 


amendat. În casa a VII-a: când e bine aspectat şi constituit din planete bune, atracţia către 


uniune este irezistibilă (consort, asociat şi viaţă contractuală în general). Învoielile cu semenii 


şi viaţa în comun sunt fericite. În dorinţa lui de a se uni cu altul, nativul - la o figură 


horoscopică corespunzătoare (când predomină elementul de aer şi de apă) - îşi pierde aproape 


propria-i personalitate. 


Când e rău aspectat şi constituit din planete rele, căutarea fiinţei complementare se 


săvârşeşte pe baza unui instinct greşit şi rezultatul este haotic. Mai multe căsătorii, 


determinate de numărul planetelor şi de natura lor. Procese în perspectivă, ruperi de contracte 


şi posibilităţi de agresiuni fizice. 


La o alcătuire mixtă, se vor judeca conform instrucţiunilor. 


In casa a VIII-a: când e bine aspectat şi constituit din planete bune, oricât de bine ar fi 


aspectate planetele din casa a VIII-a, este sunt determinante pentru moarte, căci casa a VIII-a 


este casa morţii. Ele poartă pecetea devitalizării organice. Epoca periculoasă pentru viaţă se 


iveşte în jurul vârstei de 45 ani, dar ea tinde să se amendeze printr-o putinţă de refacere 


spirituală, care orientează pe nativ spre făgaşul preocupărilor spirituale sau oculte. Pe planul 


material sunt mari posibilităţi de avuţie obţinute fără muncă (dotă, moşteniri). Domeniul 


avuţiilor materiale lucrează însă alternativ cu cel spiritual. Domeniul Iburu-lui din Cabală se 


vădeşte în constituirea locală a acestui clusterum planetar. 


Când e rău aspectat şi constituit din planete rele, se vor înregistra pierderi în domeniul 


avuţiilor reprezentate de casa a VIII-a a cerului şi o viaţă scurtă precedată de schimbările urâte 


în firea nativului care poate apărea e adeseori ca stăpânit de un duh rău („Dibuc” în Cabală). 


La o alcătuire mixtă, concluziile vor fi contradictorii. 


In casa a IX-a: când e bine aspectat şi constituit din planete bune, ideologia se arată a fi 


tulburată şi se fixează greu. Nativii îşi pot schimba adeseori opiniile şi credinţele religioase. În 


schimb, pot face lungi şi frumoase călătorii. 


Când e rău aspectat şi constituit din planete rele, se ivesc grave deficienţe în mental. Un 


fanatism supărător sau o lipsă de credinţă îşi fac loc. Lungile călătorii sunt împiedicate, sau se 


efectuează în proaste condiţii. 


La o alcătuire mixtă, concluzia îşi ţine loc între bine şi rău. 


In casa a X-a: când e bine aspectat şi constituit din planete bune, multe, variate şi ocupaţii 


bune. Acestea pot fi în legătură cu domeniile caselor de unde ne vor veni aspectele (medicină, 


casa a VI-a, artă sau pedagogie casa a V-a, avocatură casa a VII-a, ocupaţii secrete casa a XII-a 


ş.a.m.d.). Puternic ascendent asupra mulţimilor. La femei mai multe mariaje. 


Când e rău aspectat şi constituit din planete rele, contraindicaţie generală în domeniul 


casei a X-a. 


La o alcătuire mixtă, se va judeca după sistemul ştiut (vezi casa a II-a cu observaţiile 


făcute acolo). 


În casa a XI-a: când e bine aspectat şi constituit din planete bune, instinctul „de club” e 


foarte puternic; activitate înfrigurată cu prietenii şi protectorii. Mare folos de pe urma acestora. 


Carieră de „debatter” parlamentar. Viaţa instinctuală armonică pentru ambele sexe şi, la femei, 


naşteri uşoare. 


Când e rău aspectat şi constituit din planete rele, vom întâlni acelaşi dor de a se întruni 


cu prietenii şi de a recurge la protectori, însă frecventarea acestora se dovedeşte a fi funestă ca 


rezultat. Domeniul erotic este domeniul contrariilor, atât pentru bărbat cât şi pentru femeie. 


Pentru acestea din urmă, naşteri grele, sau de copii morţi. 


La o alcătuire mixtă, se va judeca amestecul dintre bine şi rău întotdeauna cu mare 


prudenţă. 


În casa a XII-a: când e bine aspectat şi constituit din planete bune, casa a XII-a este cea 


mai nefavorabilă casă a horoscopului, aşa că un clusterum de planete tinde să agraveze 


semnificaţia ei nefastă. Chiar în cazul bun, o îngrămădire de planete în acest sector va hărăzi 


pentru nativ o fire ciudată şi retrasă, purtată către cugetări sau activităţi solitare. Acestea vor fi 


ori de natura acelora care alină suferinţa celor mulţi, ori monahale. Vor exista întotdeauna 


predispoziţii la boli, deşi efectele lor nu vor tinde să fie definitiv prejudiciabile. La aspectele 


bune cu casa a VIII-a, vom întâlni pe marii ocultişti, iar la acele cu casa a X-a, pe nativii care 


vor desfăşura activităţi secrete, sau misiuni tainice. 


Când e bine aspectat şi constituit din planete rele, boli grele şi îndelungate, urmăriri şi 


persecuţii de tot felul. La semnele violente, crimă şi sadism şi - mai întotdeauna - detenţie 


politică ori de drept comun. 


La o alcătuire mixtă, se va interpreta întotdeauna în sens nefavorabil, rămânând doar 


speranţa unor uşoare alinări ale suferinţelor. 


Clusterum de planete în semnele zodiacale 


Clusterum-ul se defineşte atunci când ne aflăm în prezenţa unei aglomerări de teri, sau 


mai multe planete într-un semn zodiacal. 


Clusterum-ul având mai întotdeauna o semnificaţie nefavorabilă (afară de rarele cazuri 


când e compus numai din planete bune, în stare cerească bună şi bine aspectat), va da mai 


mult de vorbit în sens nefavorabil şi iată cum: 


În Berbec: precipitare, irascibilitate şi discontinuitate în acţiuni. 


În Taur: încăpăţânare, materialism. 


În Gemeni: egoism, instabilitate, răceală şi ironie. 


În Rac: sensibilitate excesivă, timiditate, zgârcenie. 


În Leu: îngâmfare, sterilitate. 


În Fecioară: spirit de critică şi exagerarea detaliilor. 


În Balanţă: dezechilibru şi uşurătate în toate. 


În Scorpion: perversitate, arivism şi crunte răzbunări. 


În Arcaş: agitaţie inutilă. 


În Capricorn: ambiţie, uscăciune sufletească. 


În Vărsător: revoltă, excentricitate şi spirit neconvenţional. 


În Peşti: lene, moliciune şi nehotărâre. 


Mai sunt de făcut următoarele observaţii în privinţa judecării mai multor planete într-o 


casă, respectiv a unui clusterum. 


Regulile generale de interpretare - afară de cele pe care le-am indicat mai sus - sunt: 


Prima regulă: în clusterum poate să fie un astru care este stăpânul semnului zodiacal 


unde sălăşluiesc împreună şi atunci acest astru, prin puterea lui, va stăpâni. Fie un clusterum 


de planete în casa a II-a în seninul Vărsătorului, printre care se află şi Uranus. Toate planetele 


din casa a II-a bunăoară: Soarele, Mercur şi Venus, în afară de Uranus, vor fi sub stăpânirea 


acestuia din urmă, care se află în domiciliu, în semnul Vărsătorului. Finanţele vor avea un 


caracter uranian, neaşteptat, de îmbogăţire bruscă, dacă Uranus se va afla bine aspectat sau 


de pierderi bruşte, dacă va fi rău aspectat. 


A doua regulă constă în a vedea care este legătura între natura planetelor aflate în 


clusterum, şi casa horoscopică respectivă. Exemplu: un clusterum de planete aflat în casa a 


VI-a - printre ele, se găseşte Saturn sau Marte. Oricare ar fi situaţia celorlalte planete - chiar 


bună, sau în bună aspectare cu alte planete din alte case - în cazul nostru, Saturn sau Marte 


vor predomina ca semnificaţie fiindcă ele sunt de firea bolii, iar casa a VI-a este casa bolilor. 


Vor pricinui astfel un maximum de rău în starea sănătăţii. 


Din al treilea punct de vedere, trebuie să distingem în clusterum-ul de planete care este 


acea planetă ce se află mai aproape de pragul casei, fiindcă ea va fi adeseori cea mai puternică. 


În al patrulea rând, dacă nici o planetă din clusterum nu se află în vreo demnitate sau în 


vreo debilitate cu semnul clusterum-ului, trebuie să observăm şi să judecăm planeta care ar fi 


stăpâna casei unde s-a constituit această aglomerare planetară. Spre exemplu: în casa a IV-a 


vom găsi un clusterum de planete în semnul Berbecului. Printre ele, nu este nici o planetă 


calificată, iar stăpânul Berbecului se află rău aspectat cu clusterum-ul, şi în casa a VII-a a 


cerului. Vom putea conchide că planeta dispozitoare - Marte - privind nefavorabil din casa a 


VII-a (casa mariajului) clusterum-ul de planete din casa a IV-a, (căminul, finele vieţii) vom avea 


cu siguranţă grele fricţiuni în cămin şi o agravare sensibilă a acestora către finele vieţii. 


A cincea regulă glăsuieşte că atunci când vor fi mai multe planete într-o casă, dintre care 


o planetă este favorabilă în sensul casei şi alta sau altele nefavorabile, va trebui să vedem care 


este cea mai puternică dintre ele, fiindcă aceea îşi va impune influenţa, va hărăzi binele, sau va 


împiedica răul. Spre exemplu: în casa a X-a a cerului (casa ascensiunii sociale) se află Soarele 


(indicând onoruri) şi Saturn (indicând căderea profesională). Dacă Saturn se va afla în 


demnitate cerească şi Soarele în debilitate, cinstea promisă de Soare va fi greu atinsă, dar 


totuşi posibilă (fiindcă Saturn este în stare bună). Dacă Soarele se va afla în starea rea 


cerească (în exil în Vărsător) şi Saturn în Peşti (peregrin), fiindcă Saturn e mai puternic decât 


Soarele aflat în exil, el va împiedica ascensiunea socială sau va cauza prăbuşirea. Pe această 


linie, exemplele se pot multiplica la infinit. 


O altă observaţie finală o vom face în privinţa planetelor malefice: oricât de bine ar fi 


aspectate şi oricât de favorabil ar fi lăcaşul lor ceresc, binele dobândit prin ele va fi întotdeauna 


întovărăşit de un rău. Spre exemplu: acordând averea, va îndemna pe om la avariţie sau la 


rapacitate; favorizând încheierea unei bune căsătorii, va stabili între soţi relaţii glaciale, sau va 


hărăzi decesul unuia dintre ei ş.a.m.d. 


Semnele interceptate în casele horoscopice 


Casele cerului nu sunt riguros egale decât la Ecuator; Încolo, sunt diferite ca lungime de 


arc, putându-se, întinde până la 45°. Este posibil ca un semn zodiacal să fie înglobat într-o 


casă a cerului; se va numi semn interceptat. Spre exemplu: Ascendentul este în primele grade 


din Capricorn iar pragul casei a II-a se află în primele grade din seninul Peştilor. În acest caz, 


semnul intermediar, Vărsătorul, va fi străjuit între Capricorn şi Peşti şi se va socoti ca semn 


zodiacal interceptat, în casa I a cerului. Semnul interceptat, se priveşte ca un semn lipsit de 


expansiune, lucrând stânjenitor şi înăbuşit. El se interpretează ca atare numai dacă este liber 


de planete, fiindcă, dacă este populat de aştri, atunci capătă relieful caracteristic al planetei 


respective. Chiar în acest caz, el se va socoti totuşi un semn înfrânt. Dăm, prin explicaţiile 


următoare, tâlcuirea semnelor interceptate în cele 12 case horoscopice. 


Berbecul interceptat în cele 12 case horoscopice 


Berbecul interceptat în casa I: activitate impetuoasă urmată de lâncezeală; furii subite, 


răni la cap, boli de ochi sau migrene rebele. 


Berbecul interceptat în casa a 11-a: dorinţă aprigă de câştig şi de trai bun. Lupte mari în 


dobândirea averii. Risipă. 


Berbecul interceptat în casa a 111-a: dificultăţi cu fraţii, surorile şi anturajul; decizii 


neprevăzute, obstacole la studii; accidente. 


Berbecul interceptat în casa a IV-a: în horoscopul masculin, tatăl moare înaintea 


copilului, iar în horoscopul feminin, mama moare înaintea copilei; dorinţe nestăpânite de a-şi 


schimba mereu domiciliul. 


Berbecul interceptat în casa a V-a: porniri pătimaşe; seducţie; legături sentimentale rupte; 


pierderi la jocuri de noroc; copii zburdalnici, sau adeseori răi. 


Berbecul interceptat în casa a VI-a: boli febrile; servitori răi; neplăceri în câmpul muncii; 


alimentaţie haotică. 


Berbecul interceptat în casa a VII-a: risc de văduvie, sau de divorţ; Învoieli rupte; procese 


păgubitoare; agresori. 


Berbecul interceptat în casa a VIII-a: risc de moarte violentă; soţ sau soţie risipitoare; 


moşteniri compromise. 


Berbecul interceptat în casa a IX-a: fire nomadă; preocupări anarhice; călătorii periculoase 


care se decid subit şi nereflectat; adeseori, minte slabă. 


Berbecul interceptat în casa a X-a: nativul îşi câştigă cariera prin luptă, dar poate s-o 


piardă brusc, prin capriciu. El se joacă în mod nepermis cu propriul său destin. 


Berbecul interceptat în casa a XI-a: proiecte abandonate şi prietenii nefolositoare. 


Berbecul interceptat în casa a XII-a: duşmani ascunşi care apar din senin; pierdere de 


libertate, sau internări în sanatoriu. 


Taurul interceptat în cele 12 case horoscopice 


Taurul interceptat în casa I: fire uşuratică, afemeiată; slăbiciunea sistemului 


vago-simpatic; idei schimbătoare, memorie proastă; pasiuni şi capricii. 


Taurul interceptat în casa a II-a: pricepere financiară căreia îi lipseşte răbdarea hărăzită 


de semnul Taurului; gust rafinat. 


Taurul interceptat în casa a III-a: gelozii între fraţi şi surori; plictiseli în scurtele călătorii. 


Taurul interceptat în casa a IV-a: cămin modest, unde se depun mari sforţări pentru a 


echilibra un buget casnic. 


Taurul interceptat în casa a V-a: dorinţele cărnii fierb; pericol de boli pentru copii, sau 


pierderea lor timpurie. Drag neînfrânat pentru trai bun; firea este înclinată către practica 


jocurilor de noroc care atrag rele urmări. 


Taurul interceptat în casa a VI-a: boli lumeşti; relaţii sexuale cu persoane de joasă 


condiţie. 


Taurul interceptat în casa a VII-a: căsătorie întârziată; rupturi de contracte; mariaj pândit 


de adulter; procese păgubitoare. 


Taurul interceptat în casa a VIII-a: vitalitate slabă; consortul adulmecă averea; pierderi de 


bunuri şi de moşteniri; tendinţă la boli venerice sau la afecţiuni cronice ale gâtului. 


Taurul interceptat în casa a IX-a: vocaţie pentru iniţierea ocultă; cercetări misterioase; 


piedici în efectuarea voiajelor. 


Taurul interceptat în casa a X-a: destinul rău pentru mamă în horoscopul masculin, şi 


rău pentru tată, în horoscopul feminin; cariera e nestabilă; cheltuieli risipitoare. 


Taurul interceptat în casa a XI-a: certuri cu prietenii şi pierderea protectorilor din cauza 


femeilor; iluzii pierdute pe acelaşi temei. 


Taurul interceptat în casa a XII-a: cumpene băneşti; dragoste nenorocită cu consecinţe 


periculoase; boli genitale pe care medicii nu se pricep să le trateze, sau foarte rebele la 


tratamente. Cumpene sufleteşti care macină moralul. 


Gemenii interceptaţi în cele 12 case horoscopice 


Gemenii interceptaţi în casa I: nervozitate excesivă, ticuri, darul vorbirii, însă imprudenţe 


comise pe calea graiului. Nativul este adeseori guraliv. 


Gemenii interceptaţi în casa a II-a: resursele băneşti sunt schimbătoare şi supuse numai 


hazardului; viaţă plină de expediente. 


Gemenii interceptaţi în casa a III-a: aici Gemenii, fiind în corespondenţă cu casa a III-a 


vom înregistra: educaţie îngrijită; studii strălucite şi serioase; obţinerea burselor în străinătate; 


relaţii minunate cu fraţii, surorile şi cu anturajul; călătorii mici, foarte folositoare şi plăcute. 


Gemenii interceptaţi în casa a IV-a: nevoie imperioasă de a evada din cămin; certuri cu 


familia şi călătorii fără rost către sfârşitul vieţii. 


Gemenii interceptaţi în casa a V-a: uşurinţă în legăturile sentimentale, egoism sau 


dragoste interesată; pentru femei, sterilitate; speculaţii proaste pentru ambele sexe. 


Gemenii interceptaţi în casa a VI-a: sănătatea este influenţată de sistemul nervos; certuri 


cu inferiorii şi calomnii din partea acestora. Perioade de prostraţie. 


Gemenii interceptaţi în casa a VII-a: divorţ; legături proaste ale consortului; procese greu 


câştigate; asociaţii funeste. Duşmani tineri, obraznici şi agresivi; tendinţă de a fi victima 


furturilor. 


Gemenii interceptaţi în casa a VIII-a: tuberculoză pulmonară; nervii slabi; respiraţia 


şuierătoare; pierderea unei moşteniri prin zadarnică aşteptare. 


Gemenii interceptaţi în casa a IX-a: pecetluiesc pe astrologii rătăciţi pe multele cărări ale 


acestei frumoase discipline; aceştia devin agresivi în opiniile lor şi ajung de râsul lumii. 


Gemenii interceptaţi în casa a X-a: numeroase aptitudini la scris. Cariera poate fi pierdută 


prin neseriozitate. 


Gemenii interceptaţi în casa a XI-a: se cultivă prietenia cu tineretul, contându-se în van 


pe durabilitatea relaţiilor. 


Gemenii interceptaţi în casa a XII-a: relaţii suspecte; răniri din partea animalelor dresate, 


care au accese subite de sălbăticie. Posibilă alienare mintală. 


Racul interceptat în cele 12 case horoscopice 


Racul interceptat în casa I: imaginaţie vagaboandă, agitată, ca o pasăre care zboară din 


creangă în creangă; proiecte himerice şi lipsă de măsură; simţul practic lipseşte; sănătate 


precară în tinereţe şi slăbiciunea organelor de asimilare, în tot decursul vieţii. 


Racul interceptat în casa a II-a: alimentaţie greşită prin lipsa de grijă a mamei; greutăţi în 


câştigarea existenţei. 


Racul interceptat în casa a III-a: familie numeroasă, dar împrăştiată, pe care nu te poţi 


bizui; călătorii pentru câştiguri închipuite. 


Racul interceptat în casa a IV-a: chestiuni de familie încâlcite; viaţa e grea la începutul şi 


către sfârşitul ei; două accidente pe apă. 


Racul interceptat în casa a V-a: amoruri adulterine, secrete sau periculoase, neplăceri 


prin faptul copiilor; plăceri gastronomice; pentru femei: sarcini şi naşteri grele. 


Racul interceptat în casa a VI-a: slăbiciunea măruntaielor; ficat bolnav; risc de accident în 


câmpul muncii. 


Racul interceptat în casa a VII-a: infidelitate conjugală; adulter public; tovarăşi infideli şi 


duşmani posibili. 


Racul interceptat în casa a VIII-a: moarte timpurie a mamei, iar după aceea a soţiei; 


necazuri mari în materia moştenirilor; o neplăcere de proporţii, cu ocazia unui doliu. 


Racul interceptat în casa a IX-a: idei bizare, dar adeseori iluminate, urmate de pierderea 


memoriei sau de clătinarea minţii. 


Racul interceptat în casa a X-a: nativul caută a-şi dobândi un bun renume, însă soarta e 


potrivnică şi-l poate prăvăli din situaţiile câştigate. 


Racul interceptat în casa a XI-a: caută prieteniile femeilor; plictiseli de la copii de sex 


feminin; proiecte himerice, fără rezultat practic. 


Racul interceptat în casa a XII-a: sănătatea rea, boală cronică a stomacului; 


nepopularitate. 


Leul interceptat în cele 12 case horoscopice 


Leul interceptat în casa I: ambiţie, aroganţă şi vanitate spectaculoasă; nativul nu are 


simţul ridicolului. 


Leul interceptat în casa a II-a: cheltuieli ostentative pentru a fi apreciat de lume. 


Leul interceptat în casa a III-a: nativul stăpâneşte asupra fraţilor şi surorilor, precum şi a 


imediatului anturaj; deplasări fericite. 


Leul interceptat în casa a IV-a: tiranie exercitată în cămin; părinţi divorţaţi, sau despărţiţi. 


Leul interceptat în casa a V-a: viaţa instinctuală capătă importanţă; copii frumoşi, însă cu 


o sănătate şubredă, afară de cazul când Luna şi Venus sunt bine aspectate; cheltuieli pentru 


plăceri şi generozitate care pricinuieşte ruina. 


Leul interceptat în casa a VI-a: străşnicie în serviciu; boli indicate de semnul Leului 


(inimă, şira spinării etc.). 


Leul interceptat în casa a VII-a: firea autoritară şi exclusivistă duce la divorţ; procese 


zgomotoase de pe urma rupturilor de contracte şi asociaţii; duşmani rebeli, care nu 


dezarmează. 


Leul interceptat în casa a VIII-a: slăbiciunea vederii; moartea prematură a tatălui sau a 


soţului; risc de moarte violentă, dacă Marte este în rău aspect cu pragul casei a VIII-a. 


Leul interceptat în casa a IX-a: credinţă în Dumnezeu şi călătorii în ţările însorite. 


Leul interceptat în casa a X-a: nativul va dobândi o înaltă situaţie socială, care va fi 


menţinută pe baza unei incontestabile autorităţi. 


Leul interceptat în casa a XI-a: prietenii şi protecţii care servesc, care înconvoaie; adeseori 


folosirea planurilor de către alţii. 


Leul interceptat în casa a XII-a: nativul suferă de mania persecuţiei; risc de conflict cu 


justiţia şi puşcăria; pericol de moarte accidentală sau violentă. 


Fecioara interceptata în cele 12 case horoscopice 


Fecioara interceptată în casa I: fire prea raţională, în veşnică discuţie cu ceilalţi şi cu sine 


însuşi, veşnic nesatisfăcut şi rătăcit. 


Fecioara interceptată în casa a II-a: egoism şi nelinişte sufletească; zădărnicie în ceea ce 


se întreprinde din punct de vedere bănesc. 


Fecioara interceptată în casa a III-a: veşnice calcule pentru a specula familia şi pe cei de 


aproape; educaţie straşnică. 


Fecioara interceptată în casa a IV-a: cămin trist şi singuratic; bătrâneţe lipsită de 


afecţiune; nativul se ocupă cu sârg de genealogia sa. 


Fecioara interceptată în casa a V-a: nativul evită să aibă copii; pentru femei: sterilitate. 


Fecioara interceptată în casa a VI-a: asimilare defectuoasă; constipaţie rebelă; nativul 


refuză îngrijirile medicale. 


Fecioara interceptată în casa a VII-a: celibat; neprieteni veninoşi. 


Fecioara interceptată în casa a VIII-a: pierderea prematură a părinţilor; morţi frecvente în 


personalul domestic. 


Fecioara interceptată în casa a IX-a: discuţii filozofice sterile; visuri revelatoare în cazul 


unui aspect bun pe care l-ar primi pragul casei, de la Lună sau de la Mercur. 


Fecioara interceptată în casa a X-a: cumpene în situaţia socială; veşnice umilinţe. 


Fecioara interceptată în casa a XI-a: deziluzii în prietenii, care sunt compromise prin 


manevrele oamenilor de joasă condiţie socială. 


Fecioara interceptată în casa a XII-a: rea folosire a propriilor facultăţi şi neputinţa de a fi 


practic; nativul este prada unor perfidii fără seamăn. 


Balanţa interceptată în cele 12 case horoscopice 


Balanţa interceptată în casa I: nevoie absolută de uniune; sensibilitate maladivă. 


Balanţa interceptată în casa a II-a: dorinţa câştigului uşor, sugerează nativului ideea 


exploatării femeilor; adeseori, semnul indică şi pe corupătorii justiţiei. 


Balanţa interceptată în casa a III-a: relaţiile frăţeşti pot da vorbă lumii; legături 


periculoase în timpul studiilor; precocitate sexuală. 


Balanţa interceptată în casa a IV-a: în general, semnul hărăzeşte o sănătate bună şi o 


viaţă lungă, afară de cazul când Luna este prost aspectată în horoscop; pierderea prematură 


sau boala unei surori; cămin voluptuos. 


Balanţa interceptată în casa a V-a: obsesie sexuală; atracţie pentru viaţa de noapte; 


inconstanţă şi frivolitate în amoruri; constelaţia este favorabilă copiilor, care vor fi frumoşi însă 


prea voluntari. 


Balanţa interceptată în casa a VI-a: boli de rinichi şi colici nefritice; dragoste cu slugile; 


pentru o femeie: menstruaţie neregulată şi dureroasă. 


Balanţa interceptată în casa a VII-a: firea prea categorică a unuia din consorţi poate duce 


la fricţiuni în căsătorie; asociaţi sau tovarăşi încăpăţânaţi. 


Balanţa interceptată în casa a VIII-a: căsătoria se săvârşeşte cu o persoană mai în etate; 


greutăţi în dobândirea moştenitorilor. 


Balanţa interceptată în casa a IX-a: nativul are un puternic simţ al dreptăţii; el preferă tot 


ce vine din străinătate, fie bun, fie rău. 


Balanţa interceptată în casa a X-a: lupte în dobândirea situaţiilor până la vârsta de 35 de 


ani; nativul are sprijinul femeiesc în carieră, însă va avea parte adeseori de scandaluri, care-i 


vor compromite succesul. 


Balanţa interceptată în casa a XI-a: nativul exploatează prieteniile, favorizând vieţile 


amicilor sau ale protectorilor. 


Balanţa interceptată în casa a XII-a: crize renale sau boli sexuale, greu de vindecat; 


şantaje din partea proxenetelor. 


Scorpionul interceptat în cele 12 case horoscopice 


Scorpionul interceptat în casa I: amor propriu bolnăvicios; tendinţe anarhice; voluptate în 


a distruge, sadism şi răzbunări oribile. 


Scorpionul interceptat în casa a II-a: câştiguri de pe urma unui muribund, sau comiterea 


unui furt succesoral; câştig speculând munca grea a semenilor; nu arareori, va indica pe 


antreprenorul de pompe funebre. 


Scorpionul interceptat în casa a III-a: gelozii între fraţi; tulburări sexuale în adolescenţă; 


frecventări periculoase; studii bizare. 


Scorpionul interceptat în casa a IV-a: cămin încercat de tot felul de nenorociri; boală gravă 


care pricinuieşte decesul tatălui în horoscop masculin, sau al mamei în horoscop feminin. 


Existenţă nomadă, la finele vieţii. 


Scorpionul interceptat în casa a V-a: dragoste brutală; atracţie pentru managerii; copii răi, 


care mor năprasnic; imaginaţie erotică sau smintită. 


Scorpionul interceptat în casa a VI-a: boli lumeşti, care necesită operaţii dureroase; 


servitori răi, trataţi brutal; pornire de a abuza de propria-i putere. 


Scorpionul interceptat în casa a VII-a: procese infame; duşmani groaznici; mariaj tulburat 


de scene isterice; risc de asasinat. 


Scorpionul interceptat în casa a VIII-a: moştenire smulsă cu violenţă; moarte brutală prin 


mână de om (în aspect cu Marte), sau prin accident mecanic (cu Uranus). 


Scorpionul interceptat în casa a IX-a: concepţii scelerate în materie de credinţă; adeseori 


ateism. 


Scorpionul interceptat în casa a X-a: ridicarea socială se săvârşeşte prin mijloace brutale, 


nativul nedându-se în lături de la nimic; despotism arogant; prăbuşiri din situaţii în jurul 


vârstei de 45 de ani. 


Scorpionul interceptat în casa a XI-a: prieteniile se aleg din cercul oamenilor care 


conspiră, sau din acela al răufăcătorilor; proiecte distrugătoare. 


Scorpionul interceptat în casa a XII-a: necazuri apăsătoare; perspectivă de nebunie 


erotică; moartea copiilor, sau pentru femei, avorturi periculoase. 


Săgetătorul interceptat în cele 12 case horoscopice 


Săgetătorul interceptat în casa I: formalism; idei religioase „sui generis”; intoleranţă 


pentru ideile altora. 


Săgetătorul interceptat în casa a II-a: pierderi băneşti repetate; insucces bănesc în 


legătură cu străinătatea. 


Săgetătorul interceptat în casa a III-a: micile călătorii se decid neaşteptat; fraţii şi surorile 


au o fire aventuroasă; educaţie juridică sau religioasă; profesorii se schimbă des. 


Săgetătorul interceptat în casa a IV-a: părinte onorabil şi tradiţionalist; viaţă lungă dacă 


Jupiter este bine privit, în temă. 


Săgetătorul interceptat în casa a V-a: legături sentimentale profitabile; necazuri din partea 


copiilor; plăcere vie pentru travestiri. 


Săgetătorul interceptat în casa a VI-a: drag de a îngriji caii; talent pentru descoperirea 


ierburilor şi plantelor vindecătoare; gută deformantă la picioare. 


Săgetătorul interceptat în casa a VII-a: pornire de a se căsători cu o persoană de neam 


străin; este adeseori un indiciu pentru a dobândi misiuni îndepărtate religioase şi 


organizatorice; eventual căsătorie în străinătate. 


Săgetătorul interceptat în casa a VIII-a: cercetări asupra problemei morţii; zestre sau 


moşteniri îndelungate, care se irosesc repede. 


Săgetătorul interceptat în casa a IX-a: idealism profitor. 


Săgetătorul interceptat în casa a X-a: protecţie providenţială în clipe grele; dispreţ pentru 


tot ceea ce nu este oficial. Nativul adulmecă cu nesaţ onorurile şi decoraţiile. 


Săgetătorul interceptat în casa a XI-a: nativul posedă un mare dar de a organiza excursii; 


prieteni şi protectori bogaţi, pe care are un neasemuit talent de a-i folosi. 


Săgetătorul interceptat în casa a XII-a: ideile mari se zămislesc în izolare; refugiu în 


străinătate. 


Capricornul interceptat în cele 12 case horoscopice 


Capricornul interceptat în casa I: caracter independent, însă întunecat, care nu posedă 


calităţile bunului saturnian; descurajare rapidă. 


Capricornul interceptat în casa a II-a: scumpete la vorbă şi zgârcenie în chestiunile 


materiale. 


Capricornul interceptat în casa a III-a: adeseori nativul este cel mai vârstnic dintre fraţi şi 


îşi manifestă asupra lor o autoritate completă; studii solitare. 


Capricornul interceptat în casa a IV-a: cultul trecutului; moartea rapidă a tatălui în 


horoscop masculin, sau a mamei, în horoscop feminin. Averea imobiliară se dobândeşte către 


sfârşitul vieţii, dar conservarea ei dă o mare bătaie de cap; dorinţă aprigă de a descoperi 


comori. 


Capricornul interceptat în casa a V-a: iluzii amoroase; căsătorie sterilă, sau moartea 


copiilor; plăcerile trupului sunt calculate. 


Capricornul interceptat în casa a VI-a: boli îndelungate de natură ereditară; ele mistuie pe 


nativ încet, încet. 


Capricornul interceptat în casa a VII-a: căsătorie impusă; contracte păgubitoare; duşmani 


răi şi stăruitori. 


Capricornul interceptat în casa a VIII-a: fire tristă, îmbrăţişând credinţa religioasă ca o 


pavăză împotriva morţii; averea consortului se pierde în împrejurări nenorocite. 


Capricornul interceptat în casa a IX-a: idei religioase, în care adie vântul ereziei. 


Capricornul interceptat în casa a X-a: concepţie strâmtă asupra simţului de 


responsabilitate; Încercări de a dobândi posturi politice; 


Capricornul interceptat în casa a XI-a: prietenii misterioase; iluzii pustiitoare. 


Capricornul interceptat în casa a XII-a: boală grea, care duce la o lungă suferinţă; În alte 


cazuri exil. 


Vărsătorul interceptat în cele 12 case horoscopice 


Vărsătorul interceptat în casa I: sănătate şubredă în prima parte a vieţii; fire extrem de 


timidă; greutate de a lua poziţie în faţa unei situaţii; nativul este în cumpăna întâmplărilor de 


tot felul. 


Vărsătorul interceptat în casa a II-a: alimentaţie capricioasă. Norocul îmbie dar nu este 


folosit; risipă bănească laolaltă cu prietenii. 


Vărsătorul interceptat în casa a III-a: relaţii proaste cu fraţii şi surorile care nu înţeleg 


firea originală a nativului; lenevie în studii; idei bizare asupra educaţiei; călătorii ciudate; 


prietenii nepotrivite. 


Vărsătorul interceptat în casa a IV-a: nativul îşi transformă căminul într-un sălaş de 


studii ciudate; părinţi, adeseori smintiţi; risc de incendiu în cămin, sau un fine de viaţă bizar. 


Vărsătorul interceptat în casa a V-a: inhibiţii sexuale primejdioase; amoruri stranii, sau 


utopice. Copii puţini, sau o stângăcie în vădirea sentimentelor părinteşti. 


Vărsătorul interceptai în casa a VI-a: servitori răi, chiar criminali; proastă circulaţie a 


sângelui; pericole provenite din practica magiei negre. 


Vărsătorul interceptat în casa a VII-a: consort timid, refulat, suportând un straniu destin; 


asociaţi trădători. 


Vărsătorul interceptat în casa a VIII-a: sensibilitate maladivă pentru practicile vrăjitoreşti; 


moşteniri pierdute prin neglijenţă. 


Vărsătorul interceptat în casa a IX-a: misterele Cerului îl atrage într-un mod fascinant pe 


nativ; sclipiri de geniu; descoperiri neprofitabile. 


Vărsătorul interceptat în casa a X-a: situaţia haotică prin greşeala de a nu şti ce voieşte; 


autoritatea se exprimă stângaci. 


Vărsătorul interceptat în casa a XI-a: prietenii despotice şi proiecte tulburi. 


Vărsătorul interceptat în casa a XII-a: alegerea prietenească se face în persoana oamenilor 


nerecunoscători, cu toate consecinţele cuvenite; accidente de natură mecanică. 


Peştii interceptaţi în cele 12 case horoscopice 


Peştii interceptaţi în casa I: impresionabilitate bolnăvicioasă; dorinţa de sacrificiu, care 


poate mâna pe nativ până la autodistrugere; secret în toate activităţile vieţii. 


Peştii interceptaţi în casa a II-a: păcăleli numeroase în materie financiară; câştiguri 


ciudate. 


Peştii interceptaţi în casa a III-a: fire neatentă şi plină de iluzii. 


Peştii interceptaţi în casa a IV-a: taină grea în obârşia nativului; nevoie de a rătăci mereu. 


Peştii interceptaţi în casa a V-a: poezie, sau animalitate; copii semănaţi pe ici, pe colo. 


Peştii interceptaţi în casa a VI-a: subordonaţii sunt adeseori perfizi; boli limfatice. 


Peştii interceptaţi în casa a VII-a: consort văduv, trăind o existenţă aparte, de neînţeles şi 


ghinionistă. Asociaţi aiuriţi: duşmani cărora le place să se răzbune în chip romantic. 


Peştii interceptaţi în casa a VIII-a: nativul riscă să fie victima unei crime săvârşite în 


condiţii greu de definit; tendinţă de sinucidere; moşteniri contestate în mod brutal. 


Peştii interceptaţi în casa a IX-a: dar de clarvăzător; dragoste pentru lungile călătorii. 


Peştii interceptaţi în casa a X-a: scandaluri profesionale; speculaţii dezordonate, care duc 


la ruină. 


Peştii interceptaţi în casa a XI-a: prietenii greu de justificat; atracţie pentru animale 


sălbatice; pasiune pentru mecanică. 


Peştii interceptaţi în casa a XII-a: viaţa monahală poate pune capăt unei dureroase trăiri. 


Am redat mai sus influenţa semnelor interceptate în casele horoscopice, care în mod 


curent nu se găseşte tâlcuită în manualele de astrologie. Nu va trebui însă să supraevaluăm 


această parte a interpretării astrologice, fiindcă semnul interceptat va lucra cu eficacitate 


numai într-o temă foarte slabă şi când stăpânii semnelor interceptate vor fi de asemenea debili 


(în situaţie cerească proastă, rău aspectaţi etc.) întrebuinţarea semnului interceptat în 


desluşirea astrologică se va face cu multă prudenţă, căci un stăpân puternic al semnului 


interceptat va îmblânzi, sau va înrăutăţi, după caz, semnificaţia semnului interceptat. 


În partea intitulată „Interpretarea astrologică” vom da exemplele cuvenite. 


Stăpânii caselor horoscopului în diferite case 


Fiecare casă horoscopică, are un stăpân dat de semnul zodiacal care se află la pragul ei - 


şi eventual după semnul care s-ar afla în interiorul casei (primul nume este semn principal şi 


cel de al doilea semn secundar). Exemplu: zodia Berbecului are stăpân pe Marte care este „în 


domiciliu” în acest semn şi pe Soare care se află „în exaltare” acolo. Mai departe: Berbecul 


poate fi într-o casă horoscopică şi planeta Marte sau Soarele să se afle tot în acea casă, dar, de 


cele mai multe ori planeta nu se va afla în casa care conţine semnul ei zodiacal, ci în altă casă. 


Exemplu: Berbecul se află în casa I a Cerului, iar Marte sau Soarele care-l dignifică şi-l 


stăpânesc, în casa a V-a a Cerului. În acest caz calităţile sau defectele marţiene, îşi vor conjuga 


efectele cu acele ale casei pe care o reprezintă (casa I), cu acele ale poziţiei unde se află de fapt 


(casa a V-a). 


Deasemenea combinaţia de efecte va duce la concluzia că personalitatea (casa I), tinde 


către domeniul casei a V-a (instinctul) şi atunci vom putea spune, după caz, că firea nativului 


este pornită, în general, către domeniul instinctual. Aici vor interveni o seamă de nuanţe după 


poziţia cea mai inofensivă, în sensul că nativul ar avea în manifestările sale un simţ teatral, 


până la concluzia foarte gravă că va putea să se săvârşească din viaţă în chip năpraznic, 


dintr-o pricină sentimentală, ori că se va ruina pe calea jocurilor de noroc. Am arătat, în mod 


simplu, care este interesul prezentului subcapitol în interpretarea astrologică. Trebuie să mai 


menţionăm că şcoala germană prin cel mai autorizat reprezentant al ei - baronul von Klockler - 


repudiază teoria stăpânilor caselor, găsind suficient sistemul dominaţiilor simple. Noi l-am 


găsit întotdeauna folositor, deşi recunoaştem mai complicat. El va reprezenta poate, o greutate 


pentru începători, însă va putea să fie mânuit cu virtuozitate de astrologul format. Începem 


acum cu detalierea şi tâlcuirea stăpânilor caselor (I-XII) în casele Horoscopului. 


Stăpânul casei I în celelalte case horoscopice 


În casa I: dacă e bine aspectat: personalitate puternică, sănătate bună; succes general. 


Dacă e rău aspectat: fire timidă, sau caracter rău; sănătate şubredă, boli frecvente. Insucces 


general. 


În casa a II-a: dacă e bine aspectat: mentalul este orientat către câştigurile băneşti şi în 


general către dobândirea de avere; realizări importante, mai ales în negoţul cu obiectele 


voluptăţii. Dacă e rău aspectat: risipă, pierderi de bani; concepţii greşite în materie financiară. 


În casa a III-a: dacă e bine aspectat: relaţii frecvente şi bune cu oamenii, mai ales cu fraţii 


şi surorile, care au un rol important în viaţa nativului; deplasări folositoare, înscrisuri utile; 


studii strălucite; aptitudini la lucrul manual de gen superior (pictură, sculptură), sau de gen 


inferior (lucru manual simplu). Dacă e rău aspectat: contrariul. 


În casa a IV-a: dacă e bine aspectat: atracţie pentru cămin şi pentru trecut; simţul 


posesiilor imobiliare; caracterul se formează într-un târziu, în chip armonic. Relaţii duioase cu 


părinţii. Dacă e rău aspectat: trăire dureroasă în cămin şi către sfârşitul vieţii; ereditate grea şi 


schimbare nenorocită în fire către bătrâneţe. 


În casa a V-a: dacă e bine aspectat: temperamentul se compartimentează în direcţia 


fericită a instinctelor. De aici: legături sentimentale plăcute, copii frumoşi, speculaţii fericite, 


simţ al pedagogiei şi misiuni importante. Dacă e rău aspectat şi mai ales când este un malefic: 


pasiuni nefericite cu consecinţe funeste şi nenorocire generală în domeniul casei a V-a. În 


aspecte proaste cu planetele din casa a VIII-a: moarte năpraznică din pricini de dragoste, iar în 


aspecte rele cu casa a XI-a, aberaţii sexuale, ori frecventări erotice detestabile. 


În casa a VI-a: dacă e bine aspectat: umilinţă; vitalitatea va fi întotdeauna slabă; relaţii 


bune cu unchii şi mătuşile (din partea tatălui); legături bune cu inferiorii sau cu colegii; succes 


în exploatarea fermelor sau a animalelor mici. Dacă e rău aspectat: contrariul. Când stăpânul 


este un malefic: operaţii (Marte), boli grele (Saturn), accidente (Uranus) şi false diagnoze 


medicale (Neptun). 


În casa a VII-a: dacă e bine aspectat: nativul tinde năvalnic către altul, el nu poate trăi 


singur. Căsătoria şi asociaţiile, inclusiv contractele, sunt profitabile. Procesele sunt câştigate, 


iar duşmanii activează fără succes. Dacă e rău aspectat: mai ales când planeta este malefică, se 


vor înregistra: divorţuri, agresiuni şi ruperi de contracte. 


În casa a VIII-a: dacă e bine aspectat: nativul este preocupat de problema morţii şi de 


dezlegarea ei; cercetări misterioase şi adânc metafizice (în semnele intelectuale: Gemeni, 


Balanţă, Fecioară, Capricorn şi Vărsător). Când horoscopul are o orientare materială: dobândiri 


de zestre şi de moşteniri. Dacă e rău aspectat: moarte prin sinucidere şi pierderi de bunuri care 


au fost dobândite gratuit. De menţionat că această poziţie planetară poartă întotdeauna pe 


nativ către gândul funest al sinuciderii, care se realizează în cazul planetelor rele, sau care-i 


permite să scape cu viaţă, dar să rămână cu un beteşug când planeta e malefică, însă foarte 


bine aspectată. O ultima observaţie, se ivesc, în cazul unei aspectări armonice, orientări înalt 


intelectuale în jurul vârstei de 45 de ani, întovărăşite de o profundă schimbare a firii. 


În casa a IX-a: dacă e bine aspectat: mentalul este îndreptat către înaltele situaţii şi un 


dor de lungi călătorii se face vădit. La această poziţie vom întâlni pe filozofi, pe eclesiaşti, sau 


pe marii avocaţi, iar în altă ordine de idei pe exploratorii renumiţi. Dacă e rău aspectat: nativul 


e şovăitor în credinţă, fără de noroc în lungile călătorii, iar când planeta e malefică, se vor vădi 


la această constelaţie ateii sau ideologii care-şi impun zilnic convingerile. Relaţii proaste cu 


rudele prin alianţă, din cauza caracterului rău al nativului. 


În casa a X-a: dacă e bine aspectat: nativul caută cu sete posturile de cinste şi 


ascensiunea socială. Succes general însă cu mari rezerve atunci când sectorul este dominat de 


planete malefice. În acest caz, se vor ivi greutăţi în conservarea situaţiilor dobândite sau 


dificultăţi de alt gen. Relaţii cu mama, într-un horoscop masculin, şi cu tata, în horoscop 


feminin, sunt favorizate de propria atitudine echilibrată a nativului. Dacă e rău aspectat: 


propriile greşeli stau la baza greutăţilor profesionale sau ale căderilor zgomotoase din situaţii 


(maleficele în casa a X-a). 


În casa a XI-a: dacă e bine aspectat: firea nativului este bine condusă de instinctul 


prieteniei. Alegerea amicilor va fi fericită, a protectorilor la fel. Adeseori se vădesc însuşiri 


strălucite de parlamentar. Relaţii bune cu ginerele şi nurorile. Dacă e rău aspectat: frecventări 


înjositoare; prieteni şi protectori spoliatori. 


În casa a XII-a: dacă e bine aspectat: caracter concentrat, purtat către o viaţă sau către 


cugetările solitare; drag de a se devota pentru cei închişi (bolnavi, puşcăriaşi etc.). Fire 


şovăitoare 


În faţa problemelor vieţii; atracţie pentru mănăstire. Boli cronice, cu evoluţie liniştită. 


Dacă e rău aspectat: instincte asociale sau chiar criminale. Propriile greşeli pot duce la o 


internare în azil sau în puşcărie. Boli grele şi adeseori mortale. 


Stăpânul casei a II-a în celelalte case horoscopice 


În casa I: dacă e bine aspectat: eforturile pentru dobândirea averii sunt încoronate de 


succes fiindcă mintea este ageră şi spiritul practic. Dacă e rău aspectat: sforţări penibile; 


insucces general. 


În casa a II-a: dacă e bine aspectat: aici stăpânul casei hărăzeşte bunurile indicate de 


semnul zodiacal (posesiuni imobiliare în cazul Capricornului, moşteniri în cel al Scorpionului 


ş.a.m.d.). Patologic: risipă, ruină finală. 


În casa a III-a: dacă e bine aspectat: averea se dobândeşte prin ajutorul fraţilor şi al 


surorilor, prin înscrisuri ori deplasări frecvente. Relaţii numeroase şi utile, familie serviabilă. 


Dacă e rău aspectat: relaţii păgubitoare, călătorii fără profit şi cheltuieli cu fraţii şi surorile. 


În casa a IV-a: dacă e bine aspectat: moşteniri fructuoase; cumpărări de drepturi 


succesorale; averea se măreşte către finele vieţii. Dacă e rău aspectat: idei nefericite în materie 


de plasamente imobiliare; moşteniri risipite şi calicie probabilă la bătrâneţe. 


În casa a V-a: dacă e bine aspectat: câştigul este pus în slujba instinctelor (dragoste, joc, 


speculaţii, copii sau activitate pe scenă). Dacă e rău aspectat: câştigul e uşurat de operaţiuni 


făcute în marginea legii, sau reprobabile din punct de vedere moral. În cazul în care planeta 


este malefică, ruină prin speculaţii nenorocite, sau prin chestiuni de dragoste. 


În casa a VI-a: dacă e bine aspectat: avantaje băneşti de pe urma unei munci trudnice 


sau a creşterii animalelor mici. Cheltuieli în ferme rentabile. Dacă e rău aspectat: banii se 


irosesc în experienţe medicale zadarnice sau în ferme prost conduse. 


În casa a VII-a: dacă e bine aspectat: reuşite financiare prin asocieri sau din activitatea 


fericită a consortului; câştiguri în procese. Dacă e rău aspectat: rezultate contrare în domeniile 


sus amintite. 


În casa a VIII-a: dacă e bine aspectat: starea materială va fi în funcţie de domeniul casei a 


VIII-a (dotă, moştenire). Dacă e rău aspectat: regim matrimonial apăsător, nepermiţând nici o 


investiţie; pensii sau rente pierdute. 


În casa a IX-a: dacă e bine aspectat: bani în legătură cu o activitate peste hotare, sau cu 


străinii. Stare financiară favorizată de ocupaţiile religioase. Dacă e rău aspectat: nereuşite în 


domenii sus amintite. 


În casa a X-a: dacă e bine aspectat: starea averii se consolidează necontenit de pe urma 


carierei avute. Avantaje băneşti de la mamă, (în horoscop masculin), sau de la tată (în 


horoscop feminin). Dacă e rău aspectat: se va vădi contrariul celor sus amintite. 


În casa a XI-a: dacă e bine aspectat: mari câştiguri prin intermediul prietenilor şi al 


protectorilor sau eventual de pe urma unei activităţi publice. Dacă e rău aspectat: sacrificii 


dureroase făcute cu persoanele însemnate de casa a XI-a. Dacă sunt aspecte proaste cu casa a 


V-a, servitute bănească faţă de femei de moravuri uşoare sau de proxeneţi. 


În casa a XII-a: dacă e bine aspectat: câştiguri de pe urma creşterii vitelor; avantaje 


băneşti prin activitate tainică, sau cercetări singuratice. Dacă e rău aspectat: griji mari 


financiare; averea nu va dăinui. Sensul casei este mai mult nefast, aşa că aspectele rele ale 


planetei minimalizează efectele bune şi întăresc pe cele rele (vezi mai sus). 


Stăpânul casei a III-a în celelalte case horoscopice 


În casa I: dacă e bine aspectat: nevoie imperioasă de a se instrui; destinul este favorizat 


de frecvente deplasări, care sunt foarte folositoare. Dacă e rău aspectat: cultură şi idei alăturea 


cu drumul; mici voiajuri, pline de plictiseli de tot felul. 


În casa a II-a: dacă e bine aspectat: avantaje băneşti de pe urma fraţilor şi surorilor; şi de 


pe urma practicii pedagogiei; micile călătorii sunt profitabile. Dacă e rău aspectat: pagube prin 


domeniile arătate. 


În casa a III-a: dacă e bine aspectat: în sens favorabil, favorizează dezvoltările în legătură 


cu domeniul casei a III-a şi în sens nefavorabil preocupările rămân aceleaşi dar sunt marcate 


de dizarmoni (vezi domeniul casei a III-a la subcapitolul respectiv). 


În casa a IV-a: dacă e bine aspectat: viaţa se trăieşte laolaltă cu fraţii şi surorile, într-un 


cămin armonios; călătoriile şi studiile se desăvârşesc în patrie; deplasări numeroase în 


interesul familiei; educaţia este desăvârşită de către părinţi. Dacă e rău aspectat: controverse 


vii cu fraţii şi surorile, avute cu ocazia moştenirilor. Călătorii către formele vieţii pentru cauze 


neplăcute. 


În casa a V-a: dacă e bine aspectat: fraţii şi surorile nativului iubesc puternic şi ajută pe 


copiii acestuia. Micile călătorii sunt ocazii de cunoştinţe agreabile. Daca e rău aspectat: 


neplăceri în domeniile arătate. 


În casa a VI-a: dacă e bine aspectat: micile călătorii sunt favorabile pentru restabilirea 


sănătăţii; talent pentru dresarea animalelor şi îmbunarea servitorilor. Dacă e rău aspectat: 


micile călătorii pricinuiesc de obicei boli; servitori cârcotaşi; micile animale domestice sunt 


mereu bolnave sau pier. 


În casa a VII-a: dacă e bine aspectat: căsătorie, sau tovărăşie în afaceri, încheiată cu 


ocazia unui drum scurt; rezolvare favorabilă, printr-o activitate scripturistică depusă cu ocazia 


proceselor, sau a diferendelor; corespondenţă asiduă cu consortul. Dacă e rău aspectat: 


procese păgubitoare cu fraţii şi surorile; căsătoria e periclitată de intrigile din anturaj. 


În casa a VIII-a: dacă e bine aspectat: noroc în situaţii foarte dificile, mai ales când 


nativul se îndepărtează pentru a evita un pericol, sau fuge din locul său de baştină pentru a 


nu contracta vreo boală epidemică. Dacă e rău aspectat: călătoriile mici pot fi fatale pentru 


viaţă (accidente); la alte aspecte - afară de cele cu planetele malefice care hărăzesc destinul de 


mai sus - cel născut se dedă practicilor spiritiste ori magice, care-i şubrezesc nervii. 


În casa a IX-a: dacă e bine aspectat: educaţia se împlineşte pe baza unor studii făcute în 


străinătate; dor de a face explorări interesante; studii înalte şi schimbări de reşedinţă către 


mijlocul vieţii; idealuri adevărate care se realizează în ceea ce priveşte pe fraţi şi surori; atracţie 


către metafizică şi teologie. Dacă e rău aspectat: piedici şi neîmpliniri, în toate domeniile 


menţionate. 


În casa a X-a: dacă e bine aspectat: călătorii ocazionate de cariera avută; activitate 


scripturistică importantă. Succes al fraţilor şi surorilor; sănătate şi viaţă lungă a acestora. 


Dacă e rău aspectat: aspecte contrare în toate domeniile sus amintite şi în special boală gravă 


sau moartea fraţilor ori a surorilor. 


În casa a XI-a: dacă e bine aspectat: prietenii încheiate în decursul micilor călătorii; 


instruire favorizată prin ajutorul prietenilor sau al protectorilor; interes major pentru 


chestiunile de ordin politic. Dacă e rău aspectat: aspecte contrare generale. 


În casa a XII-a: dacă e bine aspectat: activitatea mentală se cheltuieşte în cercetări 


singuratice şi pasionate; mici deplasări care servesc pentru restabilirea sănătăţii. Dacă e rău 


aspectat: anonime, scrise din imediatul anturaj, neplăceri din partea fraţilor şi surorilor şi 


călătorii fatale sănătăţii. Adeseori, nativul îşi închiriază condeiul altuia, care are succes cu 


aceste opere care nu-i sunt proprii. 


Stăpânul casei a IV-a în celelalte case horoscopice 


In casa I: dacă e bine aspectat: tendinţe puternice ereditare din partea tatălui în 


horoscopul masculin, sau mamei în cel feminin; dorinţă puternică de a dobândi bunuri 


imobiliare şi dorul genealogiei familiale. Firea este foarte puternic legată de trecut; creştere de 


avere prin moşteniri. Dacă e rău aspectat: relaţii tulburi cu părinţii după distincţiile de mai 


sus; aspecte contrare în domeniile amintite. 


In casa a II-a: dacă e bine aspectat: bunurile vin de la părinţi; noroc în descoperire; 


comorilor; existenţă îmbelşugată la finele vieţii; pricepere deosebită de a câştiga avantaje de p. 


urma tainelor altora; schimbările de situaţie sunt profitabile Dacă e rău aspectat: contrariul 


celor amintite. 


În casa a III-a: dacă e bine aspectat: educaţia se desăvârşeşte în alt oraş decât în cel 


natal; relaţii strânse cu fraţii şi surorile în a doua parte a vieţii; adeseori moartea se săvârşeşte 


după o scurtă călătorie. Dacă e rău aspectat: neplăceri în domeniile amintite. 


In casa a IV-a: dacă e bine aspectat: stăpânul acestei case hărăzeşte mult bine în sălaşul 


său: cămin înstărit, solid, plin de farmec conjugal. Nativul se deplasează cu greu; găsirea unei 


comori. Dacă e rău aspectat: dizarmonii familiale scandaluri şi când stăpânul este un malefic, 


pierderi de patrimoniu, eventual moarte năpraznică (în acest din urmă caz trebuie să 


concureze şi alţi factori specifici din horoscop). 


În casa a V-a: dacă e bine aspectat: fine de viaţă în mijlocul plăcerilor, sau al dragostei 


copiilor; copii reuşiţi. Dacă e rău aspectat: sfârşitul vieţii prinde pe nativ în plin desfrâu sau în 


relaţii încordate cu copiii. Speculaţii nenorocite cu imobilele, care aduc ruina. 


În casa a VI-a: dacă e bine aspectat: cămin sortit bolii, sau unei munci trudnice. Griji 


mari din cauza sănătăţii părinţilor; servitute familială. Dacă e rău aspectat: pronosticurile se 


realizează la maximum. 


In casa a VII-a: dacă e bine aspectat: căsătorie realizată oarecum din interesul părinţilor; 


contractele şi tovărăşiile sunt fructuoase dacă sunt în legătură cu exploatarea bunurilor 


imobiliare. Dacă e rău aspectat: duşmanii făţişi caută să aducă atingere căminului. 


În casa a VIII-a: dacă e bine aspectat: moarte departe de locul naşterii; preocupări oculte 


la finele vieţii; pierdere timpurie a tatălui în horoscop masculin, sau a mamei în horoscop 


feminin. Nevoie absolută de a cere sfat de la cei morţi, pe calea practicii spiritiste. Dacă e rău 


aspectat: moarte prin boală moştenită; practicile vrăjitoreşti pun în pericol sănătatea. Deces 


săvârşit departe de locul naşterii şi într-o singurătate pustiitoare. 


În casa a IX-a: dacă e bine aspectat: nume minunat moştenit de la părinţi; căminul se 


înfiripează în străinătate; posibilităţi de avere în afară de patrie; sfârşit de viaţă în străinătate, 


sau în decursul unei lungi călătorii. Dacă e rău aspectat: aspecte contrare în domeniile de mai 


sus. 


În casa a X-a: dacă e bine aspectat: tendinţă de a urma profesiunea tatălui, ceea ce 


consolidează de altfel situaţia nativului. Cariera poate produce, către finele vieţii, dobândirea 


unei averi imobiliare. Succesele profesionale sunt - în general - târzii. Dacă e rău aspectat: răul 


renume al părinţilor apasă ca un blestem asupra vieţii nativului. Situaţiile sunt şovăielnice şi 


se pierd în pragul ieşirii la pensie, sau din cauze fortuite. 


In casa a XI-a: dacă e bine aspectat: cei mai siguri şi cei mai buni prieteni şi protectori 


sunt cei din cercul vechi al familiei. Posibilităţi de moştenire din partea acestora. Moartea 


prematură a părintelui, dacă stăpânul casei a IV-a aflat într-a XI-a va fi rău aspectat (casa a 


IV-a reprezintă pe tată, iar casa a XI-a este casa a VIII-a de la a IV-a). 


În casa a XII-a: necazuri, pricinuite din cauza părinţilor, către finele vieţii; urmăriri 


judiciare cu rezultate păgubitoare, în ceea ce-i priveşte. Acestea sunt trăsăturile generale ale 


stăpânului aflat în casa a XII-a a Cerului, care e nefastă prin firea ei. În cazul cel mai favorabil, 


finele vieţii îl va găsi pe nativ în pline preocupări oculte consolatoare. 


Stăpânul casei a V-a în celelalte case horoscopice 


În casa I: atât în cazul unei bune aspectări, cât şi în cazul unei rele aspectări, viaţa 


simţurilor este pe primul plan; ea va fi cuviincioasă în prima ipoteză, dar neînfrânată în a 


doua. 


În casa a II-a: dacă e bine aspectat: chestiunile amoroase sunt profitabile, iar speculaţiile 


băneşti - fericite; averea va folosi copiilor. Dacă e rău aspectat: aici avem de-a face cu nativii 


care trăiesc pe socoteala celuilalt sex, sau care adeseori au ocupaţii în legătură cu localurile de 


petrecere râu famate. 


În casa a III-a: dacă e bine aspectat: plăcerile sunt întâlnite în decursul micilor călătorii; 


talent la scrisul operelor amuzante sau romanelor de iubire; frecventări plăcute cu tineretul. 


Dacă e rău aspectat: darul scrisului se îndreaptă către obscen; plictiseli sentimentale la 


drumuri scurte. 


În casa a IV-a: dacă e bine aspectat: cămin vesel, însorit de tinereţe şi de copii; fine de 


viaţă în mijlocul desfătărilor. Dacă e rău aspectat: excesul de plăceri precipită un sfârşit de 


viaţă timpuriu. 


În casa a V-a: stăpânul casei e în propriul său sălaş şi deci puternic. Va întări în bine sau 


în rău domeniul casei, după aspectele pe care le va primi. 


În casa a VI-a: dacă e bine aspectat: va acorda mângâietoarea plăcere de a găsi un refugiu 


în câmpul muncii. Dacă e rău aspectat: relaţii erotice cu persoane de joasă condiţie socială; 


nativul este în slujba plăcerilor altuia; pericol de contagiune venerică. 


În casa a VII-a: dacă e bine aspectat: căsătorie din dragoste; tovarăşul de afaceri este de 


cele mai multe ori cunoscut în localurile de petrecere. Dacă e rău aspectat: căsătorie precipitată 


de sentimente care nu au fost îndeajuns controlate; asociaţie pentru exploatarea localurilor de 


petrecere; afacerea se termină cu scandal. 


În casa a VIII-a: dacă e bine aspectat cât şi în cazul contrar, semnificaţiile sunt lugubre: 


moartea posibilă a iubitei sau a copiilor; deziluzii sentimentale şi aprehensiunea morţii 


amestecată cu plăcerea simţurilor. Talent de dramaturg scriind subiecte macabre. 


În casa a IX-a: dacă e bine aspectat: amor platonic; dragoste cu persoane de naţionalitate 


străină; copiii părăsesc ţara şi se expatriază; satisfacţii numeroase de pe urma copiilor. Dacă e 


rău aspectat: domeniul suferă neplăceri în urma celor sus amintite. 


În casa a X-a: dacă e bine aspectat: carieră în teatru, învăţământ, sau în diplomaţie. Dacă 


e rău aspectat: însuşirile mentale şi sufleteşti caricaturizează profesiunile sus menţionate. 


În casa a XI-a: dacă e bine aspectat: mari satisfacţii dobândite prin copii sau prin 


protecţiile sentimentale. Dacă e rău aspectat: speranţele puse în copii sau în prieteni se 


năruiesc. 


În casa a XII-a: nu va tălmăci nimic bun: cumpene sentimentale, moartea primului copil 


(casa a XII-a reprezintă casa a VIII-a de la a V-a care reprezintă întotdeauna pe copii în general 


şi pe primul copil în special); intrigile secrete căşunează mult dragostei; sănătate şubrezită de 


excese sexuale. 


Stăpânul casei a VI-a în celelalte case horoscopice 


In casa I: dacă e bine aspectat: complex de inferioritate, simţ filantropic; avantaje de pe 


urma unchilor şi mătuşilor (casa a VI-a reprezintă casa a III-a de la a IV-a care reprezintă 


părinţii, respectiv casa a VI-a reprezintă fraţii sau surorile părinţilor). Dacă e rău aspectat: fire 


maladivă sau ipohondrică; servilism. Neplăceri cu unchii şi cu mătuşile. 


In casa a II-a: dacă e bine aspectat: avere de pe urma îngrijirii bolnavilor, sau exploatării 


fermelor. Dacă e rău aspectat: boli de pe urma grijilor băneşti; servitori hoţi. 


În casa a III-a: dacă e bine aspectat: servitori fideli şi muncitori; muncă în legătură cu 


scrisul. Dacă e rău aspectat: surmenaj şi, drept consecinţă, boală; sănătate precară în voiaj; 


muncă necesitând deplasări continue. 


În casa a IV-a: dacă e bine aspectat: devotament continuu pentru părinţi; muncă activă 


până la finele vieţii. Dacă e rău aspectat: boli grele în pragul bătrâneţii; maladii frecvente în 


cămin; slugi viclene. 


In casa a V-a: atât în aspect bun cât şi în aspect rău: sănătatea este periclitată de abuzul 


de plăceri, iar copiii sunt în general bolnăvicioşi. 


În casa a VI-a: dacă e bine aspectat: numai dacă este o planetă benefică ce primeşte 


aspecte bune vom avea o sănătate satisfăcătoare. În caz contrar şi când e rău aspectat, casa a 


VI-a îşi reia în plin nefasta-i activitate: boli acute, operaţii (dacă planeta e un malefic şi mai 


ales Marte), servitori răi, insucces în exploatarea fermelor şi muşcături periculoase, produse de 


animale mici. 


În casa a VII-a: căsătorie, în care unul din soţi este bolnav; procese şi asocieri cu oameni 


de joasă condiţie. În funcţie de planetă şi aspecte vor fi rezultate fericite sau nefericite. 


In casa a VIII-a: domeniul casei fiind nefast, buna sau reaua aspectare a stăpânului casei 


va hărăzi pentru nativ o boală grea, mortală, sau moarte cauzată de servitori, ori de accidente 


în câmpul muncii. 


În casa a IX-a: dacă e bine aspectat: studii înalte medicale sau în legătură cu alinarea 


suferinţelor; lung voiaj (cu rezultate bune) făcut pentru căutarea sănătăţii, ori pentru 


dobândirea unei culturi superioare. Dacă e rău aspectat: boli în străinătate, sau adeseori din 


străinătate; depresii mentale şi sufleteşti, din cauza maladiilor. 


In casa a X-a: dacă e bine aspectat: constelaţia va pecetlui pe medicii cu renume. Dacă e 


rău aspectat: excesul de muncă are o înrâurire funestă în domeniul sănătăţii; mama în 


horoscopul masculin şi tatăl în cel feminin sunt mereu bolnavi. 


În casa a XI-a: dacă e bine aspectat: devotamentul depus în favoarea prietenilor sau 


protectorilor bolnavi este cu prisosinţă răsplătit. Dacă este rău aspectat: rezultate contrare în 


grija depusă faţă de prieteni şi posibilităţi de boli dobândite .prin contagiune. 


În casa a XII-a: domeniul casei nu prezice nimic bun: bolile acute devin cronice şi 


necesită internarea în spital. Colegii şi persoanele în subordine devin duşmani ascunşi. În cel 


mai bun caz, dacă stăpânul este bine aspectat, nativul va găsi un refugiu în ocupaţii 


pasionante şi obscure. 


Stăpânul casei a VII-a în celelalte case horoscopice 


In casa I: dacă e bine aspectat: firea nu se împlineşte decât prin experienţele exterioare; 


ea este foarte sensibilă la prietenii şi se înmoaie prin căsătorie, sau asociaţie. Uniunea morală 


şi fizică sunt însuşi rostul de a fi, al existenţei. Dacă e rău aspectat: trăirea în comun aduce 


cele mai grele decepţii; procese periculoase, având drept rezultat pierderi de bunuri. 


În casa a II-a: dacă e bine aspectat: căsătoria are la bază interesul bănesc; averea se 


câştigă prin asociaţii, sau procese cu un rezultat fericit. Dacă e rău aspectat: pierderi în 


domeniile arătate. 


În casa a III-a: dacă e bine aspectat: înţelegere deplină şi chestiuni contractuale favorabile 


cu fraţii şi surorile, eventual cu persoanele din imediatul anturaj; călătorii folositoare pentru 


desăvârşirea convenţiilor; activitate scriptică procesuală utilă. Dacă e rău aspectat: contrariul. 


În casa a IV-a: dacă e bine aspectat: averea imobiliară se consolidează prin mariaj sau 


asociaţie; tranzacţii imobiliare folositoare pentru tată în horoscop masculin şi pentru mamă în 


horoscop feminin. Dacă e rău aspectat: insatisfacţii sau pericole în acest domeniu se vădesc 


atunci când vor fi planete malefice în cauză. 


În casa a V-a: dacă e bine aspectat: consort tânăr, căsătorie din dragoste. Contracte 


folositoare copiilor. Dacă e rău aspectat: mariaj precipitat de o greşită alegere amoroasă; 


procese cu copiii. 


In casa a VI-a: dacă e bine aspectat: sau în caz contrar, vor da de înţeles situaţii în destin 


mai mult dezagreabile, sau chiar funeste: căsătorie cu o persoană de rang inferior, bolnavă, 


sau vicioasă. Procese sau asociaţii cu oameni de joasă condiţie. Diferende cu inferiorii sau cu 


slugile. 


În casa a VII-a: întăreşte atât în sens bun cât şi în sens rău semnificaţiile majore ale 


casei. Aici va juca un rol important natura semnelor sau a planetelor. Semnele pozitive vor 


acorda, ca şi planetele pozitive, o atitudine fermă, fericit condusă şi producătoare de succes în 


toate domeniile casei. Semnele negative şi planetele de acelaşi gen - mai ales dacă vor fi prost 


aspectate - vor înfăţişa un individ şovăitor şi nepriceput în folosirea avantajelor practice ale 


casei a VII-a. 


In casa a VIII-a: dacă e bine aspectat: zestre însemnată, daruri de la asociaţi, pensiuni 


sau rente câştigate pe cale de proces. Dacă e rău aspectat: văduvie sigură, zestre compromisă 


sau iluzorie; pierderea unor avantaje băneşti, care au fost obţinute pe cale testamentară sau 


succesorală. 


In casa a IX-a: dacă e bine aspectat: căsătorie săvârşită în străinătate sau cu o persoană 


de neam străin; contracte şi afaceri încheiate în aceleaşi condiţii; convenţii de editură cu 


străinătatea, pentru difuzarea înaltelor concepţii filozofice, sau religioase. Dacă e rău aspectat: 


destinul se săvârşeşte pe aceeaşi linie, însă folosul este mediocru sau chiar dăunător. 


În casa a X-a: dacă e bine aspectat: situaţia socială se aşează pe o linie combativă (mai 


ales avocaţială), sau este în legătură cu o viaţă contractuală, eventual influenţată de căsătorie 


(activitate materială în legătură cu bunurile dobândite prin mariaj). Dacă e rău aspectat: 


căsătoria se dovedeşte a fi funestă pentru situaţia socială; duşmanii răi o compromit. 


În casa a XI-a: dacă e bine aspectat: consortul sau asociatul se va întâlni în cercul 


prietenilor; În altă ordine de idei: procesele se câştigă cu ajutorul prietenilor sau al 


protectorilor. Dacă e rău aspectat: rezultate nefaste în domeniile amintite. 


In casa a XII-a: dacă e bine aspectat: sau dacă e rău aspectat, vor hărăzi aceleaşi proaste 


perspective: căsătorie nefericită, de cele mai dese ori încheiată cu o persoană de joasă condiţie; 


boli grave ale consortului sau ale asociatului; căsătorie compromisă de scrisori anonime, dacă 


semnul Gemenilor se află în casa a XII-a; proces urmat de puşcărie. 


Stăpânul casei a VIII-a în celelalte case horoscopice 


In casa I: dacă e bine aspectat: nu va sorti nimic bun: obsesia sinuciderii, viaţă scurtă şi 


viitor compromis. În cele mai frecvente cazuri se va observa o înţelegere superioară a problemei 


morţii. 


În casa a II-a: dacă e bine aspectat: bunuri dobândite pe calea zestrei, sau prin 


succesiuni. Dacă e rău aspectat: de sus-zisa avere nu va profita nativul. 


În casa a III-a: dacă e bine aspectat şi dacă e rău aspectat, vom avea: moartea probabilă a 


fraţilor şi surorilor, ori săvârşită la drum mic; studii întrerupte brutal prin moarte; operă 


literară compromisă sau invenţii neexploatate prin faptul morţii cuiva; scrisori anonime care îl 


împing la disperare, din cauza conţinutului lor infam. 


În casa a IV-a: dacă e bine aspectat: moarte în cămin, sau la adânci bătrâneţe. 


În casa a V-a: dacă e bine aspectat: moartea prematură a copiilor şi a iubirilor; artişti 


macabri. 


În casa a VI-a: dacă e bine aspectat: moarte prin boală grea, sau de pe urma unui 


accident de muncă. Maladii care evoluează ciudat; daruri făcute servitorilor; moartea 


prematură a unchilor şi mătuşilor din partea tatălui (în horoscop masculin), sau a mamei (în 


horoscop feminin). 


În casa a VII-a: dacă e bine aspectat: moartea consortului; moarte săvârşită prin 


condamnare capitală, de pe urma unui proces public. 


În casa a VIII-a: dacă e bine aspectat: dacă planeta e bună din fire şi bine aspectată, viaţa 


va fi lungă; În caz contrar: viaţă scurtă, curmată de cele mai multe ori de moarte năpraznică. 


Frecvent, în ipoteza favorabilă: avere câştigată fără muncă (zestre, donaţii etc.). 


In casa a IX-a: dacă e bine aspectat: moarte departe de locul natal; călătorii întreprinse 


pentru studiul misterelor; schimbări în orientarea spirituală de pe urma lungilor voiajuri. 


În casa a X-a: dacă e bine aspectat: avantaje băneşti de pe urma situaţiei sociale; 


transformări în câmpul muncii. Sensul rău, va agrava perspectivele bune anunţate şi va 


hărăzi, de cele mai multe ori, o moarte prin exces de muncă. 


În casa a XI-a: dacă e bine aspectat: moşteniri sau daruri dobândite de la prieteni, ori 


protectori. Dacă e rău aspectat: pierdere de slujbă; buclucuri băneşti de pe urma amicilor, sau 


în urma decesului acestora; moarte prin boli molipsitoare. 


În casa a XII-a: dacă e bine aspectat: finele vieţii se săvârşesc în puşcărie, spital, sau prin 


efectul duşmăniilor ascunse. 


Stăpânul casei a IX-a în celelalte case horoscopice 


În casa I: dacă e bine aspectat: mintea este purtată către nobile concepţii filosofice sau 


religioase; nativul este preocupat de realizarea lungilor călătorii. Dacă e rău aspectat: 


concepţiile sunt haotice, incoerente şi marile voiajuri nu se împlinesc. 


În casa a II-a: dacă e bine aspectat: avere prin relaţii cu străinătatea; premoniţii în 


materie bănească. Dacă e rău aspectat: încercări nereuşite în domeniile de mai sus. 


În casa a III-a: dacă e bine aspectat: succes deplin în publicarea operelor literare ori 


ştiinţifice, mai ales în străinătate; lungile călătorii vor desăvârşi într-un mod fericit cultura 


proprie. Dacă e bine aspectat: contrariul celor menţionate. 


In casa a IV-a: dacă e bine aspectat: sfârşit de viaţă pe meleaguri străine; Înaltă 


spiritualitate către finele vieţii. Dacă e rău aspectat: mari neplăceri în cămin cu ocazia lungilor 


voiajuri; sfârşit de viaţă nefericit, în străinătate. 


In casa a V-a: dacă e bine aspectat: călătorii folositoare pentru copiii nativului; mari 


succese sentimentale cu ocazia lungilor deplasări. Dacă e rău aspectat: contrariul. 


În casa a VI-a: dacă e bine aspectat: desăvârşirea unor situaţii medicale, sau ale unor 


situaţii legate de muncă se împlinesc în străinătate; visuri care anunţă bolile. Dacă e rău 


aspectat: boli în lungile călătorii, nereuşite în muncă întreprinsă în străinătate. 


În casa a VII-a: dacă e bine aspectat: voiajuri prilejuite de asocieri sau misiuni 


diplomatice. Contracte favorabile cu editori străini. Dacă e rău aspectat: conflicte şi procese în 


legătură cu o activitate depusă în străinătate; daca este încheiată cu un consort străin 


căsătoria are urmări funeste. 


În casa a VIII-a: visuri vestitoare de la cei dragi dispăruţi; moarte la drum lung; interes 


obsedant pentru spiritism şi consecinţele funeste corespunzătoare pentru psihismul nativului. 


În casa a IX-a: dacă e bine aspectat: confirmă, în bine sau în rău, domeniul casei. Planeta 


stăpânitoare va hărăzi: voiajuri lungi (când nu este într-un semn fix) şi va da indicaţiile 


aferente prin firea ei (Lună, Mercur). 


În casa a X-a: dacă e bine aspectat: cariera este în legătură cu lungile voiajuri sau cu 


relaţiile cu străinătatea; de cele mai multe ori, nativul se ocupă cu problemele coloniale. Dacă e 


rău aspectat: lipsă de orientare sau tribulaţii profesionale datorită unor idei haotice. Adeseori 


misionarism dubios. 


În casa a XI-a: dacă e bine aspectat: colaborări intelectuale cu străinii şi protectorii de 


naţionalitate străină. Dacă e rău aspectat: dezavantaje de pe urma relaţiilor cu străinătatea. 


In casa a XII-a: în ambele ipoteze sacrificii voluntare pentru un ideal; nevoie de a se 


dedica concepţiilor nobile; pericol de închisoare în străinătate; activitatea în domeniul ideilor 


atrage duşmănii violente. Visuri premonitorii care anunţă, din timp, cumpenele. 


Stăpânul casei a X-a în celelalte case horoscopice 


În casa I: dacă e bine aspectat: destinul favorizează dobândirea unei situaţii sociale bune 


ce pare a se datora mai puţin propriului merit, cât a norocului. Dacă e rău aspectat: ajungerea 


la onoruri şi demnităţi se săvârşeşte pe căi imorale, sau puţin recomandabile. Cădere din 


situaţie, datorită atitudinii proprii greşite. 


In casa a II-a: dacă e bine aspectat: profesiuni lucrative; succes social de pe urma banilor; 


dobândirea de bunuri se face prin intermediul slujbei. Dacă e rău aspectat: aceleaşi direcţii dar 


succesul nu se va arăta. 


În casa a III-a: dacă e bine aspectat: ocupaţii în legătură cu înscrisurile, muncă manuală, 


misitii, sau mici deplasări. Dacă e rău aspectat: nereuşite în profesiunile indicate de domeniul 


casei a III-a. 


În casa a IV-a: dacă e bine aspectat: tendinţă de a îmbrăţişa profesiunea tatălui sau a 


mamei (după cum horoscopul este masculin, sau feminin); aptitudini pentru arhitectură şi în 


general pentru construcţii. Profesiune în legătură cu speculaţiile imobiliare; reuşită târzie, în 


cariera aleasă. Dacă e rău aspectat: greutăţi în posibilităţile enunţate mai sus. 


În casa a V-a: dacă e bine aspectat: profesiune în legătură cu teatrul, pedagogia sau 


misiunile diplomatice; dacă instinctul propriu al casei a V-a se deplasează pe planul material: 


izbândă în speculaţiile băneşti făcute cu ocazia exercitării profesiunii; copiii nativului sunt 


foarte norocoşi. Dacă e rău aspectat: profesiuni echivoce; de cele mai multe ori, indică pe 


vânzătoarele de plăceri sau pe favorizatorii la desfrâu. 


În casa a VI-a: dacă e bine aspectat: în cea mai fericită ipoteză, profesiunea se exercită în 


legătură cu ideea de alinare a suferinţelor (în principal, medicina). Dacă e rău aspectat: carieră 


fără relief şi adeseori compromisă de boli; clientelă de proastă calitate. Complex de inferioritate 


în exerciţiul funcţiei. 


În casa a VII-a: dacă e bine aspectat: căsătorie avantajoasă sau onorifică; succes social 


pentru consort sau asociat. Dacă e rău aspectat: cariera este compromisă de procese sau de 


duşmăniile făţişe. 


În casa a VIII-a: dacă e bine aspectat: pierderea frecventă a carierei din cauza nativului, 


sau printr-un deces; arată uneori pe antreprenorii de pompe funebre. Pentru femei: pericol de 


moarte la naştere. În cel mai bun caz: moarte onorabilă, sau celebritate postumă. 


În casa a IX-a: dacă e bine aspectat: viitor bun în slujba preoţească, sau în misiuni 


îndepărtate; carieră departe de locul natal. Dacă e rău aspectat: nereuşite în domeniile 


pomenite. 


In casa a X-a: dacă e bine aspectat: stăpânul casei a X-a într-a X-a consolidează 


domeniul casei, în sensul bun, dacă vom avea o planetă bună şi bine aspectată, şi în sensul 


rău, dacă planeta va fi rea sau rău aspectată. De observat că oricât de dignifiată, sau de bine 


aspectată ar fi o planetă rea din fire (Saturn, Marte sau Uranus), situaţia socială va fi plină de 


cumpene, care se vor vădi fie în menţinerea posturilor, fie în dobândirea lor. 


În casa a XI-a: dacă e bine aspectat: situaţia socială în legătură cu activitatea 


parlamentară, sau cu societăţile comerciale. Sprijin în carieră datorat prietenilor, ori 


protectorilor. Dacă e rău aspectat: frecventările echivoce tind să pericliteze cariera; succes 


dubios în profesiunile menţionate mai sus. 


In casa a XII-a: în cel mai bun caz, va acorda o carieră în legătură cu activitate secretă (în 


poliţie, spionaj, etc.). În celelalte cazuri: ocupaţie obscură, îngreunată de duşmani ascunşi, ale 


căror manevre îl duc direct la închisoare. 


Stăpânul casei a XI-a în celelalte case horoscopice 


In casa I: dacă e bine aspectat: relaţiile cu prietenii au o influenţă fericită în întregul 


destin; copii reuşiţi. Dacă e rău aspectat: contrariul indicaţiilor de mai sus; relaţiile cu prietenii 


au influenţe nefaste, copii dezorientaţi. 


În casa a H-a: dacă e bine aspectat: legăturile protectoare şi prieteneşti sunt foarte 


folositoare pentru dobândirea averii. Tendinţă de a se împrieteni cu oameni înstăriţi. Dacă e 


rău aspectat: sugestiile amicale în materie de finanţe se dovedesc a fi păgubitoare; sacrificii 


băneşti pentru amici, sau pentru protectori. 


În casa a III-a: dacă e bine aspectat: ajutor prietenesc în materie de studii; relaţiile 


amicale se încheie în decursul micilor călătorii. Dacă e rău aspectat: nefericiri în direcţiile 


amintite. 


În casa a IV-a: dacă e bine aspectat: prieteniile şi protecţiile se încheie şi se dobândesc 


târziu, întrucât casa a XI-a este casa proiectelor şi această poziţie va tâlcui realizarea lor 


tardivă; bătrâneţea va fi adeseori ferită de griji, prin ajutorul binefăcătorilor. Dacă e rău 


aspectat: prietenii nefaste pentru sfârşitul vieţii, binefăcătorii aşteptaţi la sfârşitul vieţii nu vor 


veni. 


În casa a V-a: dacă e bine aspectat: prietenii sau binefăcătorii se fac cunoscuţi în 


localurile de petrecere; amici din rândul artiştilor; copiii nativului îi devin prieteni. Dacă e rău 


aspectat: frecventările se conturează în taverne şi în localuri de desfrâu, iar copiii - dureros de 


spus - se desfrânează laolaltă cu părinţii. 


În casa a VI-a: dacă e bine aspectat: prieteniile se încheagă cu servitorii sau cu oamenii în 


subordine, eventual cu cei bolnavi. Slugi credincioase; ajutor prietenesc în caz de boală. Dacă e 


rău aspectat: frecventări nepotrivite cu oameni îndărătnici; ajutor înjositor sau amăgiri, de la 


propriii săi slujbaşi. 


În casa a VII-a: dacă e bine aspectat: căsătorie cu un fost prieten, sau cu o prietenă; 


asociaţii profitabile cu prietenii, sau cu protectorii. Dacă e rău aspectat: dizarmonii în domeniul 


anunţat şi perspectivă de adulter al soţului cu o prietenă a soţiei (în semnele duble). 


În casa a VIII-a: dacă e bine aspectat: moşteniri de la prieteni sau de la protectori. Dacă e 


rău aspectat: speranţele se năruiesc prin moartea amicului sau binefăcătorului; deces probabil 


al acestora. 


În casa a IX-a: dacă e bine aspectat: lungile voiajuri se fac într-o minunată tovărăşie, iar 


prietenii sau protectorii, sunt de neam străin. Dacă e rău aspectat: aspecte contrare generale. 


În casa a X-a: dacă e bine aspectat: relaţiile influenţează şi prieteniile potrivite, 


favorizează urcarea socială. Dacă e rău aspectat: contrariul. 


În casa a XI-a: consolidează în general domeniul casei. Dacă planeta va fi bună şi fericit 


aspectată: succes general, graţie sprijinului amical şi protecţiei. În situaţie contrară: insucces 


şi sacrificii inutile cu sprijinitorii. În semnele negative, aceasta e aproape sigur. 


In casa a XII-a: dacă e bine aspectat: spulberarea tuturor speranţelor; trădări ale 


prietenilor şi decepţii de la protectori; ambele categorii, dintre persoanele acestea, tind să 


devină duşmani ascunşi, sub masca bunăvoinţei. Frecvente relaţii, sau corespondenţe, cu cei 


închişi. Aceste precizări se vor împlini în funcţie de natura şi aspectele planetei. 


Stăpânul casei a XII-a în celelalte case horoscopice 


În casa 1: dacă e bine aspectat: fire serioasă, înclinată către studii aparte şi adânci. Dacă 


e rău aspectat: copilărie trudită şi bolnăvicioasă; duşmani feroci; fatalităţi veşnice; Înclinaţii 


către spionaj. 


În casa a H-a: în ambele situaţii: nativul suferă şantaje băneşti; situaţie precară a averii. 


În cel mai bun caz: bani câştigaţi prin exploatarea celor închişi sau prin spionaj. 


În casa a III-a: în ambele situaţii: veşnice fricţiuni, sau chiar duşmănii ascunse cu fraţii şi 


surorile; persecuţii din partea colegilor; intrigi greu de dibuit. 


In casa a IV-a: în ambele cazuri: discordie între părinţi şi copii; cămin anarhic şi încercări 


dureroase ale tatălui (în horoscop masculin), sau ale mamei (în horoscop feminin); izolare la 


domiciliu. 


În casa a V-a: în ambele cazuri: dragoste nepotrivită, secretă, cu urmări detestabile; crimă 


posibilă, săvârşită împotriva unuia dintre copii; plăceri erotice de natură sadică; bani de pe 


urma şantajelor. 


În casa a VI-a: în ambele cazuri: îngrijiri proaste în caz de boală; maladii grave care 


necesită internarea; operaţiuni nereuşite; duşmani ascunşi printre persoanele în subordine; 


muncă penibilă şi obscură. Nativul este de cele mai multe ori un spion printre camarazii săi. 


În casa a VII-a: în ambele perspective: şantaj din partea consortului. Divorţ posibil. 


Căsătorie cu o persoană de jos; procese infame. 


În casa a VIII-a: în ambele perspective: cu caracteristicile fireşti pe care le-ar da 


constelaţia respectivă, dacă aceasta ar fi favorabilă: duşmănii în legătură cu moştenirile; risc 


de a fi răpus pe calea magiei negre; practici spiritiste cu rezultate funeste. Într-o temă spiritual 


caracterizată: interes major pentru problemele vieţii de dincolo. 


În casa a IX-a: în ambele perspective: perspectivă de închisoare sau de internare în spital, 


în străinătate; urmări judecătoreşti din cauza opiniilor proprii; voiajurile lungi sunt 


păgubitoare. 


In casa a X-a: în ambele situaţii: duşmanii ascunşi ameninţă cariera. Viaţă plină de 


expediente; obstacole în exercitarea profesiunii. 


În casa a XI-a: în ambele situaţii: amici falşi şi protectori mincinoşi. Când şi când, se 


iveşte cazul unui duşman ascuns, care se întoarce ca prieten, dar şi atunci... 


În casa a XII-a: în ambele situaţii: pierderea libertăţii şi perspectivă de exil. Când planeta 


e bună şi bine aspectată, toate cumpenele menţionate de casa a XII-a a Cerului pot fi oarecum 


trecute, dar când vom avea de-a face cu Saturn, Marte sau Uranus, vai şi amar de soarta celui 


născut. 


Interpretarea astrologică bazată pe stăpânii caselor reclamă multă subtilitate pentru 


tâlcuirea unui horoscop înzestrat cu însuşiri psihice puternice sau cu o viaţă dinamică. 


Interpretarea va trebui să fie atunci prudentă şi complementară. În alte cazuri, acest sistem de 


judecată va fi foarte indicat la temele sărace, palide, care nu oferă un domeniu reliefat printr-o 


dominaţie planetară. In acest din urmă caz, materialul dat de noi va fi extrem de util. 


Casele astrologice derivate 


Cele 12 case ale horoscopului reprezintă, după câte ştim, compartimentarea 


caracteristicilor omeneşti. Fiecare casă astrologică constituie în acelaşi timp un început de 


ciclu, care are ca punct de plecare semnificaţia ei principală, şi continuă cu ciclul 12 case 


astrologice dar raportate la semnificaţia casei iniţiale. Exemplu: casa a V-a reprezintă copiii: 


luând ca punct de plecare dezvoltarea destinului unui copil din tema radicală a părintelui, vom 


spune că a doua casă de la a V-a, (care, încă o dată o spunem, reprezintă copilul), respectiv 


casa a VI-a a horoscopului, va reprezenta averea copilului, casa a VII-a, fratele copilului, casa a 


VIII-a (casa e a IV-a de la a V-a) căminul copilului, casa a IX-a (care e a V-a de la a V-a 


radicală) instinctele copilului ş.a.m.d., până ce vom epuiza ciclul de 12 case, ce se vor termina 


la casa a IV-a radicală (a XII-a de la a V-a), unde se va vădi boala grea sau duşmanul ascuns al 


copilului. 


După cum vedem, Astrologia posedă o uriaşă claviatură pe care putem cânta cele mai 


modulate arii. 


Pentru uşurinţa începătorului vom da - începând cu casa I - semnificaţiile derivate ale 


caselor astrologice, rămânând ca, prin cunoaşterea lor, să putem studia dintr-un horoscop nu 


numai destinul personal al nativului, ci toată genealogia, posteritatea şi soarta tuturor acelora 


care-l înconjoară. E un exerciţiu complicat pe care nu-l va putea desăvârşi decât cititorul cu 


tragere de inimă şi neobositul cercetător al multor teme astrologice. Munca aceasta va acorda 


însă o satisfacţie de prim ordin celui care se va consacra ei. 


Semnificaţiile derivate ale casei I 


Casa I-a este: 


Casa I radicală: înţelesul acestei case îl cunoaştem din cuprinsul lucrării. Nu mai 


revenim. 


Casa a XII-a de la a H-a: depozitarea averii (seifurile, casele de bani); duşmanii ascunşi ai 


averii. Datoriile. Prăbuşirea averii. 


Casa a XI-a de la a III-a: prietenii fraţilor, ai vecinilor şi poştaşilor. Bibliofilii. Speranţa 


fraţilor. 


Casa a X-a de la a IV-a: bunica din partea tatălui. Prefecţii. Marii proprietari de bunuri 


imobiliare. 


Casa a IX-a de la a V-a: lungile călătorii ale copiilor şi pornirile lor de vagabondaj. 


Turneele teatrale. Visurile copiilor. Principiul religios al operelor dramatice. 


Casa a VIII-a de la a VI-a: moartea bolilor, respectiv vindecarea lor. Bolile atavice. 


Moartea servitorilor sau sinuciderea lor. Epidemiile. Moştenirile servitorilor. Tradiţiile populare 


sau câmpeneşti. 


Casa a VII-a de la a VII-a: influenţa consortului asupra nativei. Căsătoriile căsătoriilor, cu 


alte cuvinte: căsătorii care provoacă alte căsătorii. Furtul obiectelor furate. Căsătorie 


contractată din nou, cu soţul de care nativa divorţase. Asasinii hoţilor. Partizanii uniunii libere. 


Protecţioniştii. 


Casa a VI-a de la a VIII-a: tot ceea ce compromite existenţa unui testament, sau a unui 


legat. Viermii care devorează cadavrele, cioclii, îngrijitorii de morminte. Medicina legală. 


Casa a V-a de la a IX-a: strănepoţii şi nepoţii prin alianţă, adică copiii fraţilor, sau 


surorilor consortului. Misionarii şi bucuriile aduse de misiunile religioase. Plăcerea pricinuită 


de o lungă călătorie. Marile bucurii pe care le aduce studiul ştiinţelor, al filozofiei şi dreptului. 


Visuri premonitorii şi agreabile. Schismele, care sunt considerate ca nişte copii bastarzi ai unei 


discipline religioase. Facultăţile de drept, de litere şi ştiinţe. Jocurile sportive. 


Casa a IV-a de la a X-a: bunicul după mamă al nativului şi cel după tată al consortului. 


Părintele actelor, adică principiul generator al actelor şi al profesiunii: vocaţia. Tatăl regelui şi 


dinastiile. Însuşirile ereditare prin linie bărbătească. Atavismul în vocaţie. Sfârşitul unei 


cariere: ieşirea la pensie. Fondurile secrete. Mausoleele şi cavourile de familie. 


Casa a III-a de la XI-a: fraţii prietenilor, ai miniştrilor sau parlamentarilor şi voiajurile 


mici făcute de această categorie de persoane şi corespondenţa lor. Publicaţiile literare ale 


prietenilor. 


Casa a II-a de la a XII-a: profituri băneşti realizate prin administrarea puşcăriilor. Banii 


câştigaţi de cei aflaţi în închisori. Sumele realizate de moaşe sau de doctorii mamoşi. Premiile 


cailor de curse. 


Semnificaţiile derivate ale casei a II-a 


Casa a II-a este: 


Casa a II-a radicală: vezi în cuprinsul volumului înţelesul acestei case. 


Casa a XII-a de la a III-a: duşmanii ascunşi ai fraţilor şi surorilor; accidentele acelora şi 


maladiile lor cronice. Acte de sabotaj împotriva companiilor de transporturi. Pamfletarii sau 


ziariştii care scriu sub pseudonim. Ediţiile de cărţi compromise prin tiparul defectuos. 


Garajele. 


Casa a XI-a de la a IV-a: prietenii tatălui. Oamenii cărora le plac cimitirele. Cultul 


trecutului. Binefăcătorul municipiilor. 


Casa a X-a de la a V-a: mama copiilor. Directoarele de şcoli şi de case de mode. Crupierii. 


Casa a IX-a de la a VI-a: călătoriile lungi ale servitorilor sau transportul micilor animale. 


Bolile de evoluţie îndelungată. Credinţa servitorilor şi spiritul religios al poporului. Năvile care 


poartă nume de sfinţi. Apostolii. Misiuni intelectuale săvârşite peste mări şi ţări. Magia la sate. 


Visurile provocate de alcool. Gastronomii. 


Casa a VIII-a de la a VII-a: moartea, moştenirea, testamentul sau sinuciderea consortului, 


hoţului, asociatului sau a duşmanului pe faţă. Urmările unui proces de divorţ, ale unei 


asociaţii, sau al unui război. Moartea ostilităţilor: pacea. 


Casa a VII-a de la a VIII-a: procesele de moştenire. Spoliatorii şi hoţii de obiecte 


succesorale. Tăinuitorii de cadavre. Eunucii şi urologii. 


Casa a VI-a de la a IX-a: lungi voiajuri, compromise prin defectarea maşinilor vaporului. 


Bolile preoţilor şi ale magistraţilor. Angajaţii în materie de locomoţie: marinarii, taxatorii, 


conducătorii de cale ferată etc. Angajaţii liceelor, facultăţilor de Drept şi de Ştiinţe. Laboranţii. 


Micile animale sacrificate cu ocazia magiei. Ediţiile de cărţi populare. 


Casa a V-a de la a X-a: urmările acţiunilor noastre. Copiii mamei, ai Regelui, ai 


persoanelor nobile şi ai celor puternici. Plăcerile oamenilor sus-puşi. Misiuni în avantajul 


mamei şi speculaţiile făcute de dânsa. Reabilitarea onoarei pierdute. 


Casa a IV-a de la a XI-a: tatăl prietenilor, al protectorilor şi al parlamentarilor şi 


moştenirile aceloraşi. Rupturile de prietenie. Viaţa familială a amicilor şi a sprijinitorilor 


precum şi averea lor imobiliară. Protectorii agriculturii şi randamentul recoltelor. 


Casa a III-a de la a XII-a: fraţii duşmanilor ascunşi şi ai magicienilor negrii. Anexele unui 


spital sau ale unei puşcării. Scurtele drumuri ale duşmanilor ascunşi. Memoriile celor închişi. 


Dubele penitenciarelor şi paturile de spital. Cărţile de magie neagră. 


Semnificaţiile derivate ale casei a III-a 


Casa a III-a este: 


Casa a III-a radicală: înţelesul ei ne este cunoscut aşa că nu mai revenim. 


Casa a II-a de la a III-a: dobânzile capitalului; renta. Beneficiile comerciale şi cele 


rezultate prin operaţiunile de bursă. Încasările statului. 


Casa a XII-a de la a IV-a: duşmanii ascunşi ai tatălui. Inamicii comorilor. Sabotajul între 


mineri. Lăcustele care nimicesc recolta. Violatorii nocturni ai mormintelor. Strigoii. Animalele 


de povară care aparţin tatălui. Şcolile de agronomie sau laboratoarele unde se studiază bolile 


plantelor. Bolile cronice ale tatălui. Epidemiile periodice în oraşe şi epizootiile. Piatra 


fundamentală a unui edificiu. 


Casa a XI-a de la a V-a: prietenii copiilor. Tovarăşii de plăceri. Întrunirile copilăriilor. 


Corpul diplomatic. Ministrul de educaţie publică. 


Casa a X-a de la a VI-a: activitatea serviciilor publice. Mama bolilor, cu alte cuvinte cauza 


maladiilor, inclusiv ideea de contaminare. Mama servitorilor şi recompensele acordate acestora. 


Vătaful slugilor. 


Casa a IX-a de la a VII-a: lungile voiajuri ale consortului, ale asociatului şi ale hoţului, 


sau ale duşmanului făţiş. Religia consortului şi visurile sale. Preoţii militari. Arbitrul, în luptele 


sportive. 


Casa a VIII-a de la a VIII-a: moartea morţii: nefiinţa. Incinerarea. 


Casa a VII-a de la a IX-a: tovarăşii de drum. Colaboratorii literari sau ştiinţifici. Căsătoria 


preoţilor sau a magistraţilor. Războaiele religioase. Polemicile ştiinţifice, filozofice sau juridice. 


Atacurile contra idealurilor proprii. Contractele cu editorii. Divorţurile magistraţilor sau ale 


savanţilor. Anemia cerebrală. Hoţii la drumul mare. Piraţii. Brevetele. 


Casa a VI-a de la a X-a: bolile, servitorii, micile animale care aparţin mamei nativului sau 


ale oamenilor sus-puşi. Cumpenele în situaţiile sociale. Cei care ajută la dobândirea slujbelor. 


Serviciile publice şi mai ales poliţia. 


Casa a V-a de la a XI-a: copiii prietenilor sau ai protectorilor. Recompensa credinţei 


nativului faţă de aceştia. Misiunile de încredere. Localurile de petrecere frecventate de prieteni, 


sau de protectori. Tribuna parlamentului. 


Casa a IV-a de la a XII-a: tatăl duşmanilor ascunşi sau al magicienilor negrii. Fondatorii 


de spitale, sau de azile. Averea imobiliară a duşmanilor ascunşi. Oraşele unde domiciliază 


magicienii negri. Amfiteatrul spitalelor şi celulele puşcăriilor. Datoriile tainice. Mormântul 


duşmanilor. Hingherii. 


Semnificaţiile derivate ale casei a IV-a 


Casa a IV-a este: 


Casa a IV-a radicală: Tălmăcirea ei o cunoaştem; trimitem la locul cuvenit. 


Casa a III-a de la a II-a: fraţii banilor, adică genul de plasamente similar. Transportul 


numerarului; risipa. 


Casa a II-a de la a III-a: banii fraţilor şi cei câştigaţi cu ocazia voiajurilor. Banii care se 


iau pentru a scrie o anonimă. Colecţionatorii de mărci poştale. Drepturile de autor. 


Casa a XII-a de la a V-a: acei care conduc campaniile secrete împotriva teatrelor sau a 


competiţiilor sportive. Practicienii magiei sexuale. Caii de curse şi cursele de tauri. Vânătoarea 


de animale sălbatice. Spitalele de copii şi institutele de corecţie. Cluburile clandestine. Rănile 


făcute de animalele mari copiilor. 


Casa a XI-a de la a VI-a: tot ceea ce favorizează întreţinerea unei boli: munca excesivă 


sau abandonarea unui regim alimentar prescris. Prietenii servitorilor. Societatea de protecţie a 


animalelor. 


Casa a X-a de la a VII-a: străbunica din partea mamei. Actele consortului. Mama 


duşmanului făţiş, a asociatului, a hoţului sau a consortului divorţat. Perspectiva unui proces 


sau a unei convenţii. Celebrarea unei căsătorii. Preşedintele de consiliu. Nunta de aur. 


Casa a IX-a de la a VIII-a: lungile călătorii, impuse câteodată cadavrelor. Deshumările şi 


schimbarea de morminte. Morţii care apar în vis şi amintirile lăsate de dânşii. Evocările 


spiritiste. Cortegiul mortuar. Magistraţii care inventariază succesiunile. Prosectorii şi 


autopsierii. Arheologii. 


Casa a VIII-a de la a IX-a: naufragiile vapoarelor sau deraierea trenurilor. Dispariţia 


religiilor. Uitarea care se lasă în jurul unor opere literare ori ştiinţifice. Prăbuşirea sistemelor 


filozofice. Moştenirea ideilor, în materie de ocultism sau filozofie. 


Casa a VII-a de la a X-a: bărbatul mamei, respectiv tatăl nativului. Alianţele regale. 


Procesele mamei. Divorţul unui Rege. Situaţia socială uzurpată. Inamicii făţişi ai mamei sau ai 


unei persoane sus-puse. Pierderea drepturilor materne. 


Casa a VI-a de la a XI-a: bolile, speranţele, servitorii, micile animale, alimentaţia 


prietenilor şi a protectorilor. 


Casa a V-a de la a XII-a: verii buni din partea mamei. Copiii duşmanilor ascunşi, ai 


invidioşilor şi ai magicienilor negri. Consecinţele bolilor cronice şi ale crimelor. Odrasele 


animalelor mari. Speculaţii financiare de pe urma infirmităţilor trupeşti. Plăcerea sadică. 


Misiunile duşmanilor ascunşi. Comisiile pentru studiul criminalităţii şi al regimului 


penitenciar. Circurile, menajeriile. Fotbalul. Uniformele puşcăriaşilor. Motoarele de uzine. 


Administraţia spitalelor, sau a puşcăriilor. 


Semnificaţiile derivate ale casei a V-a 


Casa a V-a este: 


Casa a V-a radicală: cunoaştem tâlcuirea ei din cuprinsul cărţii. 


Casa a IV-a de la a H-a: sursa averei şi principiul ei activ. Ascunzătoarea banilor; casetele 


de bijuterii. Minele de aur şi de argint. 


Casa a III-a de la a III-a: raporturile fraţilor între ei. Micile halte în decursul voiajurilor. 


Copiile manuscriselor. Timbrele poştale şi mandatele. Călătoriile fraţilor, mai scurte de trei zile. 


Casa a H-a de la a IV-a: averea părintească. Inventariile imobilelor. Beneficiile agricole, 


sau acele cari provin din exploatarea minelor, sau ale carierelor. 


Casa a XII-a de la a VI-a: duşmanii bolilor, respectiv remediile. Duşmanii ascunşi ai 


servitorilor. Plantele sau animalele parazitare, fixate pe fundul navelor. Bolile ascunse ale 


intestinelor. Coloniile penitenciare, unde se învaţă agronomia. Centurile abdominale. Spitalul 


veterinar şi infirmeriile. Şantierele de construcţie ale vapoarelor. Fabricile de produse 


alimentare. Crimele comise de servitori. 


Casa a X-a de la a VII-a: agonia, durerile naşterii. Regatul morţilor: cimitirele. Cinstirile 


postume. 


Casa a IX-a de la a VIII-a: prietenii consortului şi ai duşmanilor, ai hoţilor. Grefierii în 


procesele de divorţ, furtunilor sau de adjudecări imobiliare. Fidelitate conjugală. 


Casa a IX-a de la a IX-a: lungile, călătorii care zămislesc altele, de acelaşi gen. Evoluţia 


ideilor în materie de ocultism. Căsătoriile preoţilor şi ale magistraţilor. Cruciadele. Cărţile ce se 


scriu asupra voiajurilor, religiilor, viselor sau ocultismului. Visuri în legătură cu domeniile 


casei şi tâlcuirea lor. Istoria navigaţiei. 


Casa a VIII-a de la a X-a: soluţia definitivă într-un act important. Moartea mamei. 


Pierderea unei situaţii. Onoruri ereditare şi titluri nobile moştenite. Testamentul mamei sau al 


unui Rege. 


Casa a VII-a de la a XI-a: căsătoria prietenilor, ori a protectorilor şi proceselor lor. 


Războaiele între aliaţi. Divorţul prietenilor sau al protectorilor. Grevele. Scepticismul şi 


infidelitatea. Confidentul. 


Casa a VI-a de la a XII-a: bolile duşmanilor ascunşi sau ale magicienilor negri. Maladii de 


lungă durată; neurastenia. Colaboratorii magicienilor negri, sau ai duşmanilor ascunşi. Băieţii 


de grajd şi personalul spitalelor sau al azilelor. Complicele la o crimă. Regimul alimentar în 


puşcărie sau în azile. Cirezile de animale. Serviciul de informaţie şi de spionaj în locurile 


închise (puşcării etc.). Condiţiile generale de sănătate, în stabilimentele penitenciare. Nava 


spital. Serviciile publice care conduc puşcăriile şi spitale!;' 


Semnificaţiile derivate ale casei a VI-a 


Casa a VI-a este: 


Casa a VI-a radicală: înţelesul ei îl cunoaştem. Să trecem mai departe. 


Casa a V-a de la a H-a: economia banilor. Roadele bunurilor, adică dobânzile. Plăcerile 


care reies din banii câştigaţi, prin truda proprie. Podoabele vestimentare de aur şi de argint. 


Casa a IV-a de la a III-a: tatăl nativului, privit din punct de vedere al relaţiilor cu fraţii 


nativului. Tainele fraţilor şi surorilor. Mormintele fraţilor şi proprietăţile lor imobiliare. Cauzele 


unei călătorii. Căile ferate. Gările, depourile de maşini. Tatăl unei opere literare, respectiv 


nativul. 


Casa a III-a de la a IV-a: unchii sau mătuşile din partea tatălui într-un horoscop 


masculin, din partea mamei într-un horoscop feminin. Conservele de carne. Micile călătorii ale 


părintelui. Schimbările tainiţelor, pentru a ascunde averea. Monumentele care se ruinează. 


Schimbările ivite după căderea din situaţii. Tramvaiele, metropolitanul, vagonetele în minele de 


cărbuni. Scrisorile tatălui şi instrucţiunile date cu limbă de moarte. 


Casa a H-a de la a V-a: averea copiilor şi câştigurilor la jocurile de noroc precum şi cele 


dobândite prin misiuni şi teatre. Medicii cardiologi. Acrobaţii. Câştigurile dobândite prin 


exploatarea tavernelor şi a caselor de rendez-vous. 


Casa a XII-a de la a VII-a: duşmanii ascunşi ai soţului sau ai convenţiilor. Încercările 


suferite de pe urma războaielor sau a proceselor. Plictiselile şi limitării pricinuite de consort. 


Puşcăria consortului. Răul pricinuit femeilor, tovarăşului de viaţă. Bolile cronice ale 


consortului. 


Maladiile cronice ale asociaţilor, hoţilor şi asasinilor. Datoriile consortului, sau ale 


asociatului. Cheltuielile de proces şi de divorţ; ipotecile. Influenţa ocultismului sau a practicilor 


magice, în căsătoria nativului. 


Casa a XI-a de la a VIII-a: prietenii morţii, adică mijloacele prin care ea se poate împlini: 


otrăvurile, armele etc. Cultul morţilor sau al sinucigaşilor. 


Casa a X-a de la a IX-a: situaţia socială a preoţilor şi a magistraţilor. Onorurile dobândite 


în cursul lungilor voiajuri sau prin practica religiei, ori a ocultismului experimental. Motivul 


real al unei lungi călătorii. Mama unui preot, sau a unui magistrat. Căpitanul de vas. Papa. 


Magii sau maeştrii ocultişti. Marii iniţiaţi. 


Casa a IX-a de la a X-a: lungile călătorii făcute în exerciţiul profesiunii, şi cele ale mamei, 


sau ale Regilor. Visătorul, în domeniul practic. Visurile sau ocultismul practicat de mamă. Un 


bun simţ, în toate actele mari ale vieţii. 


Casa a VII-a de la XII-a: concertul duşmanilor ascunşi şi contractele acestora. Datoriile 


băneşti. Procesele de vrăjitorie sau acele care au loc pentru plata daunelor, de pe urma faptelor 


marilor patrupede. Revoltele în spitale sau în închisori. Divorţurile duşmanilor ascunşi, sau ale 


magicienilor negri. Furtul hergheliilor de cai, ori al cirezilor de vite. Duşmanii făţişi ai 


duşmanilor ascunşi. Tovarăşii de necaz. Complicele la o crimă. 


Semnificaţiile derivate ale casei a VII-a 


Casa a VII-a este: 


Casa a VII-a radicală: cunoaştem înţelesul ei. 


Casa a VI-a de la a H-a: crizele financiare provenite din reaua cârmuire a bunurilor. 


Fabricanţii de produse alimentare. Inspectorii halelor. Alimentele alterate. 


Casa a V-a de la a III-a: nepoţii şi nepoatele de fraţi şi de surori, amorurile şi speculaţiile 


fraţilor şi ale vecinilor. Succesele de librărie. Scrierile umoristice şi comediile. Costumele de 


voiaj. Speculaţiile pe marginea ideilor cărţilor citite. 


Casa a IV-a de la a IV-a: bunul după tată; nobleţea acestuia. Moştenirea bunicului. 


Fondatorul oraşului. Constructorii de cavouri. Catacombele şi oraşele îngropate. Legendele 


misterioase, care circulă în privinţa vechilor palate. Bogăţiile îngropate sub pământ, sau 


îngrăşămintele chimice care pun în valoare pământul (se explică prin ideea de moşteniri care 


privesc însuşi Pământul). Frontierele ţării şi fortificaţiile. 


Casa a III-a de la a V-a: raporturile copiilor între ei. Sucursale teatrale. Idem, a localurilor 


de petrecere. Micile deplasări ale copiilor. Turneele teatrale şi teatrele ambulante. Bâlciurile. 


Coloniile şcolare. Scrisorile copiilor. Cărţile erotice şi cele de pedagogie. Buletinele de sport. 


Casa a H-a de la a VI-a: câştig de pe urma îngrijirii bolnavilor şi, în general, onorariile 


medicilor. Beneficii înfăptuite de pe urma creşterii micilor animale, sau ale exploatării unei 


industrii alimentare. Băncile populare şi casele de ajutor. Banii servitorilor. Casele sindicale şi 


cooperativele lucrătorilor. Bâlciurile unde se vând animale mici. 


Casa a XII-a de la a VIII-a: duşmanii morţii: medici. Cei care grăbesc moartea cuiva, 


pentru a-l moşteni. Agoniile lungi şi dureroase. Cei care atacă în justiţie un testament pentru 


cauză de nulitate. Locul unde s-ar dosi un cadavru. Datorii rămase de pe urma unui mort. 


Casa a XI-a de la a IX-a: Prietenii datoraţi din călătoriile lungi şi concepţiile religioase. 


Sprijinul religiei. Consiliul avocaţilor publici. Auditoriul la conferinţele ştiinţifice. 


Casa a X-a de la a X-a: bunica din partea mamei. Felul de a fi al mamei. Cinstirile 


dobândite prin situaţia socială. Acţiunile care produc, la rândul lor, alte acţiuni; ridicare 


socială care produce altă ridicare socială. 


Casa a IX-a de la a XI-a: lungile călătorii făcute de prieteni şi de protectori. Evoluţia 


necontenită a speranţei, care e întărită de rugăciunile făcute. Prietenia este proslăvită în 


operele literare. Idealurile amicilor şi renumele dobândite de aceştia. 


Casa a VIII-a de la a XII-a: moartea duşmanilor ascunşi sau a magicienilor negri. 


Sfârşitul maladiilor cronice. Momentul de a acţiona în materie de crimă. Clipa naşterii. 


Aranjarea unei datorii băneşti. Moartea picioarelor (amputare sau degerătură totală). 


Învăţăturile morale pe care omul şi le însuşeşte din cumpenele vieţii. Bolile cronice transmise 


pe calea eredităţii. Mortalitatea infantilă. 


Semnificaţiile derivate ale casei a VIII-a 


Casa a VIII-a este: 


Casa a VIII-a radicală: cunoaştem înţelesul ei. 


Casa a VII-a de la a II-a: furturi băneşti şi rupturi de contracte. Comanditarii (patronate), 


în materie de asociaţie comercială. 


Casa a VI-a de la a III-a: bolile, servitorii şi animalele domestice ale fraţilor şi surorilor. 


Legătoriile de cărţi. Agenţiile de voiaj. 


Casa a V-a de la a IV-a: copiii tatălui, respectiv fraţii nativului şi raporturile lor împreună. 


Această domificaţie poate să ne facă cunoscut dacă nativul va avea şi alţi fraţi. Plăcerile tatălui 


şi misiunile sale. Copiii oraşelor: haimanalele. Fiul vântului: zefirul. Grădinile publice. 


Casa a IV-a de la a V-a: caracterul adevărat al paternităţii. Atitudinea părintească faţă de 


copil. Moştenirea copiilor. Donaţiile pentru teatre sau şcoli. Cel mai vârstnic dintre copii. 


Localităţile unde se practică jocurile de noroc. Cetăţile universitare. Mormintele copiilor şi 


tainele în ceea ce-i priveşte. Învăţământul ocult. Oraşele unde se ţes stofele preţioase. 


Casa a III-a de la a VI-a: fraţii servitorilor. Mijlocul de transmitere în bolile epidemice. 


Ambulanţele sanitare şi cărucioarele bolnavilor. Jurnalul de bord al unui vas. Schimbările de 


serviciu; factorii poştali rurali. 


Casa a II-a de la a VII-a: bunurile aduse de soţie în căsătorie; dota. Bani câştigaţi pe calea 


divorţului; pensie alimentară. Banii asociaţiilor. Tezaurele de război. 


Casa a XII-a de la a IX-a: intrigile care contrariază lungile călătorii. Tăgăduitorii ştiinţelor 


oculte. Sursa concepţiilor religioase. Naufragiile pe apă. Coloniile penitenciare din străinătate şi 


lagărele hărăzite preoţilor, magistraţilor sau savanţilor. Bolile cronice ale acestora. Casele de 


retragere pentru bătrâni. Navele eşuate. Împlinitorii vocaţiilor religioase. Momentul lansării 


unei cărţi. 


Casa a XI-a de la a X-a: prietenii propriilor noastre arte (buna inspiraţie, hărnicia etc.). 


Credinţa mamei, sau a oamenilor sus-puşi. Confidenţii mamei. Parlamentul. Senatul. 


Casa a X-a de la a XI-a: acţiunea, profesiile şi onorurile prietenilor sau ale protectorilor. 


Slujbele exercitate prin folosirea mersului: factorii poştali sau alergătorii. Trecerea pe care o au 


prietenii şi protectorii. 


Casa a IX-a de la a XII-a: lungile călătorii ale duşmanilor ascunşi şi credinţa lor. Ritul 


religios practicat în puşcărie sau în azil. Operele intelectuale inspirate de propriile suferinţe. 


Visuri premonitorii care se realizează în ceea ce priveşte bolile cronice, crimele sau naşterile 


grele. Convoaiele de deţinuţi. 


Semnificaţiile derivate ale casei a IX-a 


Casa a IX-a este: 


Casa a IX-a radicală: înţelesul ei ne este Cunoscut. 


Casa a VIII-a de la a II-a: moartea banului câştigat (risipă, faliment, furt suferit etc.). 


Casa a VII-a de la a III-a: consortul fraţilor şi al surorilor, procesele şi divorţurile lor. 


Furturile sau asasinatele ale căror victime sunt aceştia. Contractele de editură şi de difuzare a 


cărţilor. Colaborări literare. Criticii şi pamfletarii. 


Casa a VI-a de la a IV~a: bolile tatălui; hrana sa şi tendinţele lui psihice. Viciile unui 


testament. Bolile de bătrâneţe ale nativului. Halele centrale. Servitorii unui palat. Groparii şi 


cioclii. Slugile viclene care uneltesc împotriva stăpânilor. Paraziţii care atacă recoltele. 


Casa a V-a de la a V-a: copiii copiilor, respectiv nepoţii. Urmările misiunilor, sau ale 


plăcerilor. Teatrul. Desfătările pe care le are nativul frecventând tavernele. Jucăriile copiilor. 


Casa a IV-a de la a VI-a: tatăl servitorilor. Sfârşitul unei boli. Moştenirile dobândite de la 


servitori. Patronii operelor de asistenţă socială. Pământurile şi casele dobândite de servitori. 


Mormintele slugilor şi groapa comună. Cimitirul animalelor, în special al câinilor. 


Casa a III-a de la a VII-a: cumnatele sau cumnatele prin alianţă, ori fraţii asociaţilor, 


eventual ai duşmanilor făţişi. Procesele incidente în decursul altor procese (intervenţii, cereri 


reconvenţionale). Micile călătorii ale persoanelor determinate de casa a VII-a (soţi, asociaţi, 


hoţi). Corespondenţa scrisă a aceloraşi. Textul unui contract, sau minuta unei sentinţe de 


divorţ. Publicaţiile literare ale persoanelor însemnate de casa a VII-a. Indiscreţiile verbale 


comise de consort. Scriitorii militari. 


Casa a II-a de la a VIII-a: bunurile rămase de la morţi. Anticarii. Valoarea unei 


succesiuni, evaluată în numerar. 


Casa a XII-a de la a X-a: duşmanii ascunşi ai situaţiei sociale şi ai mamei nativului. Caii 


de la parade. Închisoarea mamei şi în general lagărele politice. Bolile cronice ale mamei şi ale 


celor sus-puşi. Crima mamei. Datoriile ei băneşti. 


Casa a XI-a de la a XI-a: prietenii prietenilor. Fidelitatea lor. Înţelegerea amicală pe care o 


depune nativul, în realizarea proiectelor care se urzesc cu prietenii. 


Casa a X-a de la a XII-a: puterea magicienilor negri şi a duşmanilor ascunşi. Înrâurirea 


psihică a marilor încercări asupra nativului. Caii câştigători la curse. Mama prietenilor ascunşi 


şi a magicienilor negri. Izbânzi le pe care le culeg aceştia din urmă, prin exercitarea infamelor 


lor ocupaţii. Conducătorii caselor de corecţie şi directorii puşcăriilor. Regele animalelor: leul. 


Patronul magicienilor negri: dracul. 


Semnificaţiile derivate ale casei a X-a 


Casa a X-a este: 


Casa a X-a radicală: cunoaştem tâlcuirea ei. Nu mai revenim. 


Casa a IX-a de la a II-a: schimbări în finanţe de pe urma lungilor călătorii. Influenţa 


tainică a banului. Deplasările de capital. 


Casa a VIII-a de la a 111-a: moartea fraţilor şi a surorilor. Încoronarea unei opere literare. 


Ereditatea cerebrală, amnezia, sau nebunia. Obiceiuri familiale respectate de fraţi şi de surori. 


Casa a VII-a de la a IV-a: soţia tatălui (mama bună sau vitregă). Soţul unui oraş (două 


oraşe apropiate care ar fi unite printr-un pod, sau printr-un tramvai electric). Raclele celor doi 


soţi, suprapuse. Asociaţiile agricole. Contractele părintelui şi cele încheiate de municipii. 


Procesele tatălui şi duşmanii săi făţişi. Furturile comise de părinte. Hoţii de tezaure ascunse. 


Violatorii de morminte. Divorţul tatălui şi procesele de succesiune în legătură cu averea 


lăsată de el. Războaiele civile. Co-moştenitorii. Asociaţiile pentru exploatarea minelor şi a 


produselor agricole. Procedeele de epurare. 


Casa a VI-a de la a V-a: bolile copiilor şi acelea pricinuite de excesul plăcerilor sexuale. 


Bolile contractate la teatru, sau de pe urma jocurilor de noroc. Idem, cele ivite de pe urma 


practicării sporturilor violente. Epidemiile în şcoli. Guvernantele. Proxenetele. Chelnerii de 


cafenea şi garderobierele de la teatru. Animalele mici cu care se joacă copiii. Dresorii de câini şi 


de pisici. Alimentaţia copiilor şi a sportivilor. Bufetele de teatru. 


Casa a V-a de la a VI-a: verii din partea tatălui. Copiii servitorilor. Puii animalelor mici. 


Mahalagiii. Iahturile şi şalupele. Plăcerile slugilor şi misiunile lor. Câinii de lux. Teatrele 


populare şi Facultatea de medicină. Loteriile de la bâlciuri. Boli şi infirmităţi, asupra cărora se 


speculează. Îmbrăcămintea bolnavilor şi cea a muncitorilor. 


Casa a IV-a de la a VII-a: străbunicul din partea tatălui. Socrul. Tatăl unui contract: 


avocatul. Tatăl asasinului sau al hoţului. Patrimoniul consortului. Reşedinţa şi proprietăţile 


consortului, asociaţiilor, ale duşmanilor făţişi, ale hoţilor şi asasinilor. Monumentele funerare 


ridicate în cinstea eroilor. Cauzele unui război sau ale unei învoieli, eventual ale divorţului 


dintre soţi. Câmpul de bătălie. 


Casa a III-a de la a VIII-a: fratele morţii: somnul. Copia unui testament. Scrisorile de 


„faire-part”, telegramele care anunţă o moarte. Dubele mortuare. Ideea directoare într-un 


testament (concepţia testatorului). 


Casa a II-a de la a IX-a: pomenile preoţilor şi diurnele magistraţilor. Băncile coloniale. 


Banii câştigaţi în urma călătoriilor lungi şi cei de pe urma ocultismului. 


Casa a XII-a de la a XI-a: duşmanii ascunşi ai prietenilor şi protectorilor. Încercările lor în 


timpul vieţii. Binele şi răul care se iveşte de la femeile prietenilor sau ale protectorilor. Crizele 


morale care încearcă prieteniile. Căderile profesionale ale amicilor, ori ale sprijinitorilor. 


Ocultiştii care se află în serviciul persoanelor mai sus amintite. 


Casa a XI-a de la a XII-a: prietenii duşmanilor ascunşi. Acei care frecventează cu interes 


filantropic puşcăriile, spitalele, uzinele şi azilele. Medicii mamoşi şi moaşele. Voluptatea 


suferinţei. Rezistenţa unei boli cronice. Amintirea cumpenelor trecute. 


Semnificaţiile derivate ale casei a XI-a 


Casa a XI-a este: 


Casa a XI-a radicală: cunoaştem înţelesul ei. Trimitem la locul cuvenit. 


Casa a X-a de la a H-a: Ministrul de Finanţe şi în general puterea banului. Inspectorii 


financiari. 


Casa a IX-a de la a III-a: lungile călătorii ale fraţilor şi surorilor. Puterea de clar-vedere a 


acestora. Misiunile jurnaliştilor şi idealurile pe care le au. Pasele magnetice. Această 


domificaţie este remarcabilă pentru producţiile intelectuale şi cele practic-intelectuale. 


Casa a VIII-a de la a IV-a: moartea tatălui şi pulverizarea moştenirilor. Pierderea 


tezaurelor ascunse. Distrugerea mormintelor. Tradiţiile de familie şi cele politice. Oraşele vechi 


supuse pieirii. 


Casa a VII-a de la a V-a: ginerele sau nora. Contractele teatrale. Regulamentele şcolare, 


sau acele ale concursurilor. Asociaţiile sportive ori şcolare. Rivalităţile teatrale sau sportive. 


Hoţii de copii. Trişorii la jocurile de noroc. Coechipierii în jocuri. Duşmanii copilului. 


Casa a VI-a de la a VI-a: bolile bolilor, adică acelea care se grefează pe alte boli. 


Ajutoarele servitorilor. Epizootiile. Indicatorii poliţiei. Microbii. Câinii poliţişti. Alimentaţia în 


caz de boală. Birourile de servitori. 


Casa a V-a de la a VII-a: copii fraţilor. Copiii, şcolile, jocurile şi plăcerile consortului, ale 


asociatului, ale soţului divorţat, ale duşmanului făţiş, sau ale hoţului. Norocul în tovărăşii sau 


în procese. 


Casa a IV-a de la a VIII-a: tatăl morţii, altfel spus cauza bolilor şi a morţii. Cimitirele şi 


oraşele vechi căzute în ruină. Locurile blestemate. Oraşele acoperite de lavă. Antichităţile 


îngropate în pământ. Clauzele secrete ale unei moşteniri şi surpriza ivită cu această ocazie. 


Casa a III-a de la a IX-a: rezultatul practic al operei de geniu. Micile călătorii ale preoţilor 


şi ale magistraţilor. Modificările de orientare spirituală. Cărţile care au ca obiect ştiinţa, 


filozofia, religia şi dreptul. 


Casa a II-a de la a X-a: banii mamei. Avantajele financiare care se culeg de pe urma unei 


situaţii. Băncile de stat. Lista civilă a Regilor. Traficul cu posturile obţinute. 


Casa a XII-a de la a XII-a: duşmanii ascunşi ai duşmanilor ascunşi şi animalele de povară 


ale aceloraşi persoane. Puşcăriile duşmanilor. Grajdurile patrupedelor sau cuştile fiarelor 


sălbatice. Muntele de pietate. Crima de vrăjitorie şi avortul criminal. Deficitele în bugetele 


puşcăriilor, spitalelor sau uzinelor. Inaugurarea acestor lăcaşuri. 


Semnificaţiile derivate ale casei a XII-a 


Casa a XII-a este: 


Casa a XII-a radicală: înţelesul mai mult nefast al acestei case îl cunoaştem de la 


desluşirea Caselor Cerului. Trimitem acolo pentru lămurire. 


Casa a XI-a de la a II-a: „prietenii” interesaţi material. Susţinătorii pentru dobândirea 


arginţilor: economia, lăcomia, avariţia. 


Casa a X-a de la a III-a: mama fraţilor (mama proprie) şi raporturile acesteia cu fraţii 


nativului. Constructorii de vehicule. Bibliotecile. Ministrul de comunicaţii. Şoferii şi birjarii. 


Editorii. Academia. Acei care posedă trecere faţă de fraţii şi surorile nativului; ridicarea socială 


a acestora. 


Casa a IX-a de la a IV-a: lungile călătorii şi religia tatălui. Bisericile şi sediile episcopale. 


Misionarii. Seminariile. Meritele intelectuale ale părintelui. 


Casa a VIII-a de la a V-a: moartea copiilor. Dărâmarea unui teatru. Sincopa cardiacă. 


Tradiţiile teatrale şi sportive. Tavernele în stilul vechi. Somnul copilului; modul în care i se 


formează educaţia spunându-i poveşti vechi, cu subiect fantastic. 


Casa a VII-a de la a VI-a: căsătoria bolilor, altfel spus combinaţiile maladive suplimentare 


care le complică (albuminurie în timpul sarcinii, pneumonie la tifos etc.). Medicamente care se 


combină unele cu altele ex.: vitamina C care fixează calciul, făcut pe cale de injecţii aparte. 


Slujbele auxiliare. Contractele de serviciu. Reţetele medicale. Procesele servitorilor. Revolta 


populară şi grevele. Luptele de cocoşi şi pariurile care se fac cu această ocazie. Asasinii 


servitorilor sau ai lucrătorilor. 


Casa a VI-a de la a VII-a: viciile de formă ale unui contract, sau ale unui tratat de pace. 


Grefierii. Spionii şi agenţii provocatori. Jandarmii din poliţia rurală. Epidemiile care bântuie în 


armata. 


Casa a V-a de la a VIII-a: urmările unui testament. Bucuria de a muri şi dorul de 


sinucidere. Veşmintele şi podoabele morţilor. Locul unde s-a petrecut o dramă. Amintirea celor 


dispăruţi. 


Casa a IV-a de la a IX-a: conducătorii religioşi. Moştenirile intelectuale. Cetăţile 


universitare şi locurile de iniţiere. Docurile în porturi. Simbolismul viselor. Mormintele preoţilor 


şi ale magistraţilor. Sectele religioase secrete. Resursele ocultismului. Resursele profesionale 


ale preoţilor şi ale magistraţilor. Agricultorii din colonii. 


Casa a III-a de la a X-a: unchii sau mătuşile din partea mamei şi aceeaşi în ordine 


bărbătească, din partea consortului. Corespondenţa avută în exerciţiul profesiunii. Vagonul 


Regal. Operele literare ale mamei. 


Casa a II-a de la a XI-a: banii prietenilor şi ai protectorilor. Bugetul unui Minister. 


* * * 


Materialul dat de noi e foarte substanţial, însă folosirea lui se face simplu şi în principal în 


două ipoteze. Ne este cunoscută ideea că prin sistemul caselor derivate putem desluşi destinul 


persoanelor care ne sunt scumpe: cei de aproape (părinţi, fraţi, persoane iubite, soţia): sau acei 


care activează într-o zonă mai îndepărtată, dar totuşi în contingenţă cu interesele noastre 


(prieteni protectori, rude mai îndepărtate). Pentru aceştia, metoda de lucru este simplă: voind să 


cunoaştem destinul fratelui, vom lua ca punct de plecare casa a III-a a Cerului (pentru primul 


frate), casa a V-a a Cerului (pentru al doilea frate ş.a.m.d.) socotind casa a III-a drept casa I a 


fratelui, casa a IV-a drept casa a II-a, (respectiv averea fratelui); urmând acest sistem, vom 


judeca fiecare casă la rândul ei, cu semnificaţia sa în rândul numerotaţiei. Dacă vom voi să 


cunoaştem destinul copilului, vom lua ca punct de plecare casa a V-a pentru primul copil, casa a 


VII-a pentru al doilea copil, casa a IX-a pentru al treilea şi tot aşa, din două în două case, pe 


ideea că a III-a casă de la a V-a cu care pornim pentru a studia copilul va închipui pe fratele 


copilului respectiv, pe copilul tatălui. Judecata noului horoscop o vom face cu elementele câştigate 


în horoscopul radical, după cum vom vedea la interpretare, respectând aşezarea planetară, 


aspectele şi toate celelalte elemente de judecată astrologică. Tot aşa vom proceda pentru 


sondarea ursitei celorlalte categorii de persoane, despre care face vorbire horoscopul radical 


(persoana iubită — casa a V-a, soţia sau soţul — casa a VII-a, rudele prin alianţă — casa a IX-a, 


mama - casa a X-a, ginerele şi nora - casa a XI-a, tatăl - casa a IV-a şi celelalte rude după 


indicaţiile pe care le-am dat, în casele derivate). 


Altă chestiune de interpretare, pe care o putem utiliza datorită materialului de mai sus, 


va fi următoarea: vom vedea care este casa horoscopică ce conţine planete; ea va fi un centru 


de gravitaţie pentru domificaţia derivată, respectivă, dată în subcapitolul de mai sus. Spre 


exemplu: dacă vom avea casa a X-a ocupată de planete, atunci toate datele oferite de noi în 


subcapitolul „Semnificaţiile derivate ale casei a X-a „, vor trebui să fie evaluate. Va putea să se 


ivească (dacă nativul are fraţi sau surori) moartea lor; dacă e scriitor, să-şi piardă manuscrisul; 


dacă mama sa trăieşte, să aibă griji, sau bucurii cu dânsa; dacă are copii, aceştia să fie 


frecvent bolnavi etc. Judecata o vom face, în bine sau în rău, după cum vor fi elementele de 


interpretare astrologică rezultate, din natura planetelor, din aspectarea lor, sau privite din 


punct de vedere al stăpânilor planetari respectivi. Casele astrologice care nu conţin planete 


sunt în general fără relief pentru studiul domificaţiei derivate. 


Ne vom ocupa în detaliu despre modul de tâlcuire la subcapitolul „Interpretarea 


horoscopică”, unde vom da diferite exemple. 
ASPECTELE PLANETARE 


Am ajuns la subcapitolul pe care îl socotim foarte important - ca şi Casele Cerului - 


pentru interpretarea astrologică. 


Aspect se numeşte privirea pe care o aruncă într-un horoscop o planetă unei alte planete, 


unui prag de case, unui punct senzitiv, nodului lunar, sau unei stele fixe. Aspectul nu este 


altceva - matematic vorbind - decât lungimea de arc care separă planeta de ceilalţi factori 


amintiţi mai sus, lungime de arc socotită pe ecliptică. Această lungime de arc, această 


distanţă, poate să varieze de la 0° până la 180°. În funcţie de aceste distanţe, aspectul se va 


numi: conjuncţie (0°), semisextil (30°), semicuadrat (45°), sextil (60°), cuadratură (90°), trigon 


(120°), sesqi-cuadratură (135°), quinconx (150°), şi opoziţie (180°). Exemplu: aflându-se Luna şi 


Soarele la 1° în Berbec, vom spune că ele sunt în conjuncţie în semnul Berbecului; dacă Luna 


se va îndepărta la 30° în Berbec, vom spune că Luna este în semisextil cu Soarele; atunci când 


Soarele se află la 1 ° în Berbec, dacă Luna se va afla la 1 ° în Leu, ea va fi în trigon cu Soarele; 


iar de se va afla la 1 ° în Balanţă, ea va fi în opoziţie cu Soarele. Aspectul se formează arareori 


exact, adică longitudinea dintre planete nu va fi exact cea specifică aspectului respectiv. Se 


vădeşte deci ideea unei toleranţe, a unui orb, în care să penduleze aspectul. Acest orb va fi 


pentru luminării de 18°, iar pentru celelalte planete, următorul: Saturn (7°), Jupiter (8°), Marte 


(6° şi 30°), Venus (13°), Uranus, Neptun şi Pluto (7°). Aspectele privitoare la pragurile caselor, 


punctele senzitive sau stelele fixe vor fi active într-un orb redus la jumătate. Aspectele se 


numesc aplicante, atunci când ele tind să devină exacte, la un anumit timp după naştere. 


Exemplu: Marte la 3 ° în Taur şi Saturn la 6° în Scorpion. Cele două planete se află în opoziţie 


(180°). Între aceste două planete, cea mai rapidă este Marte, care într-un anume timp va 


ajunge la 6° în Taur şi se va forma o opoziţie exactă. De aceea spunem că acest aspect dintre 


Marte (3° Taur) şi Saturn (6° Scorpion) este aplicant. Dacă însă Marte este retrograd la naştere, 


atunci aspectul de mai sus - Marte opoziţie Saturn - va fi un aspect de separaţie, fiindcă el se 


desface după naştere. Dacă ambele planete devin retrograde, aspectul va fi aplicant sau de 


separaţie va fi dat de planeta cea mai rapidă. Sensul pe care îl are un astfel de aspect este 


vorbitor în destin: aspectele de aplicaţiune lucrează din ce în ce mai puternic în a doua parte a 


vieţii, în felul semnificaţiei lor arătată în horoscop, iar aspectele de separaţiune îşi 


minimalizează influenţa în decursul timpului. În cazul expus mai sus, al opoziţiei Saturn - 


Marte, un aspect de aplicaţiune ne va da ideea unor fenomene maladive organice, care se vor 


accentua la vârsta matură; un aspect de separaţiune ne va indica, dimpotrivă, o stare 


bolnăvicioasă în copilărie sau în adolescenţă, care se va ameliora cu timpul. 


Aspectele sunt dextre sau senestre; cele dintâi se formează în invers Zodiacal, iar cele 


senestre se formează în sensul zodiacal. Se atribuie o putere mai mare aspectelor senestre 


decât a celor dextre. 


Aspectele mai sunt benefice sau malefice, respectiv bune sau rele. Aspectele bune, 


armonioase, benefice, sunt acelea care angajează planetele bune şi arcele favorabile (câteodată 


conjuncţia, aspectele de 60°, 120° şi într-un sens mai modest cele de 30°), iar aspectele rele, 


disonante, malefice, sunt acelea care angajează planetele rele şi arcele nefavorabile (câteodată 


conjuncţia, aspecte de 90°, şi 135°, 180°, şi câteodată arcele de 45°). 


Aspectele nu sunt altceva decât modul de cooperare al planetelor între ele, sau cu 


celelalte elemente din horoscop (pragurile caselor, punctele senzitive sau stelele fixe). 


Dintr-un ultim punct de vedere, ele mai sunt fi socotite în recepţie. Atunci ele se privesc, 


una fiind în domiciliul celeilalte. Exemplu: Saturn în Leu şi Soarele în Vărsător. Aici vedem că 


Saturn este în domiciliul Soarelui şi Soarele în domiciliul lui Saturn. În această poziţie, în acest 


aspect, ele se vor numi „în recepţie”. Efectul acestei opoziţii va fi foarte dăunător, fiindcă 


ambele planete se află în debilitate (Saturn în exil în semnul Leului şi Soarele în exil în semnul 


Vărsătorului). Poziţia aceasta a celor doi aştri, numită opoziţie (180°), este mult mai rea decât 


aceea care s-ar fi ivit dacă planetele ar fi fost în domiciliul lor propriu (Saturn în Vărsător şi 


Soarele în Leu). 


Vom da câteva detalii despre modul cum trebuie să interpretăm conjuncţiile. 


Conjuncţii favorabile: 


Una dintre planete este dignifiată în semnul în care are loc conjuncţia şi cealaltă 


dimpotrivă; exemplu: Jupiter în domiciliu în conjuncţie cu Mercur, în semnul Peştilor. 


Una dintre planete este dignifiată, iar cealaltă peregrină; exemplu: Jupiter în domiciliu în 


conjuncţie cu Saturn în semnul Peştilor. 


Ambele planete sunt dignifiate: Soarele în exaltare în conjuncţie cu Marte în domiciliu, în 


Berbec. În acest caz, conjuncţia va fi socotită favorabilă. 


Conjuncţii nefavorabile: 


Cele două planete sunt peregrine; exemplu: Jupiter în conjuncţie cu Luna, în Balanţă. 


O planetă este rău plasată şi cealaltă peregrină; exemplu: Soarele (în exil) cu Luna, în 


Vărsător. 


Cele două planete sunt rău plasate: exemplu: Saturn (în exil) cu Marte (în cădere), în 


semnul Racului. 


În orice caz, atunci când o planetă bună va fi în conjuncţie cu o planetă rea din fire, 


aflată în demnitate cerească şi chiar bine aspectată de alte planete, această conjuncţie trebuie 


să ne dea de gândit, fiindcă binele hărăzit de planeta bună, va fi întotdeauna contrariat de 


efectul planetei rele. 


Câteva reguli 


1 
planetă nu modifică în sine activitatea celeilalte cu care se află în aspect, ci 


cooperează, se asociază cu ea. Asociaţia care rezultă din aspectele bune ale 


planetelor bune este binefăcătoare, iar cea care rezultă din aspectele rele ale 


planetelor malefice au o influenţă nefastă. Tovărăşia bazată pe aspectele bune, 


venind de la planete rele, ca şi aceea sprijinită pe aspectele rele emanând de la 


planetele benefice este de calitate mijlocie. 


2 
Planetele benefice, formând aspecte bune, hărăzesc mai mult bine decât 


planetele rele în aspectele bune şi tind mai puţin decât cele rele să sortească 


răul, prin aspectele lor rele. 


3 
Aspectele bune dintre planetele malefice se aseamănă aspectelor rele dintre 


planetele benefice. 


4 
Dacă starea cerească sau Pământească (poziţia în casă) a planetelor malefice 


este rea, aceasta determină răul chiar dacă ele au aspecte lor bune. 


5 
Prin aspectul său, planeta lucrează în mod întreit: 


6 
In legătură cu propria sa natură. 


7 
In legătură cu starea sa cerească. 


8 
In legătură cu poziţia ei în casă. 


9 
Aspectele bune pornind din case proaste a (VI-a, a VIII-a şi a XII-a) trebuie 


întotdeauna puse sub observaţie, dovedindu-se mai mult rele. 


10 Conjuncţia planetelor cu pragul caselor cardinale e mai puternică decât celelalte 


aspecte, care se constituie în aceste case. 


11 Dintre aspecte, trigonul şi cuadratura sunt mai puternice decât sextilele, iar 


aspectele din jumătatea superioară a horoscopului sunt mai eficace decât 


aspectele din jumătatea inferioară. 


12 Aspectele Soarelui şi Lunii - dacă sunt puternice în horoscop - vor fi hotărâtoare 


în judecarea generală a temei, fiindcă au o importanţă mai mare decât a 


celorlalte planete. 


13 Conjuncţia strânsă Lună-Soare, are întotdeauna o semnificaţie dominantă în 


sensul semnului ocupat. 


14 Planeta cea mai aspectată din horoscop, în bine sau în rău, se va socoti 


maximal-semnificativă şi ea va fi decisivă în judecarea caracterului şi a 


destinului în general. 


15 Aspectarea critică dominantă într-un horoscop va pricinui dizarmonii ale 


caracterului, însă adeseori va hărăzi un impuls de producţie intelectuală sau 


spirituală. Puterea creatoare reiese aproape întotdeauna din aspectarea critică, 


bineînţeles cu rezerva datorată existenţei unor factori caracterologici şi malefici: 


sadism, desfrâu, vagabondaj, tâmpenie etc. 


16 Cuadraturile şi opoziţiile care formează o cruce între ele sunt cele mai elocvente 


în sensul unei trăiri dramatice, dar de cele mai multe ori creatoare. 


17 Aspectele rele accentuate în partea de vest a horoscopului sunt mai puţin 


nefavorabile decât acelea din partea de est. 


18 Planete slab situate şi în aspectare mediocră dau un destin cenuşiu. 


19 Aspectele rele, puternic situate, provoacă o viaţă zbuciumată, dureroasă, dar 


totuşi creatoare. Aspecte rele, slab situate, duc la o viaţă dureroasă, fără 


adevărate posibilităţi de creaţie. Aspectele favorabile, puternic situate, provoacă 


creaţia fericită şi reuşită, care este adesea adecvată timpului, deşi nu prea 


profundă în esenţa ei. Aspectele favorabile, slab situate, provoacă destine mai 


mult sau mai puţin fericite, necondiţionate de vreo creaţie efectivă, care cad în 


sfera personalităţii datorită iradierii inconştiente şi a atitudini fericite, tot 


inconştiente, a nativului. Saturn va provoca întotdeauna o anumită adâncime de 


idei; iar Uranus o lărgime de vedere intuitivă. 


20 Aspectele largi sunt de obicei mai slabe decât cele exacte, iar aspectele de 


aplicaţie, mai puternice decât cele de separaţie. 


21 Aspectul este cu atât mai rău, cu cât porneşte de la o planetă rea, care ar fi 


„ridicată” în horoscop, respectiv mai aproape de Mijlocul Cerului. Dacă însă 


factorii de viaţă se găsesc în aceeaşi regiune, se constată o slăbire a efectului 


defavorabil. 


22 In privinţa destinului sau a procesului trupesc, semnificaţia caselor se combină 


cu aceea a aspectelor. Exemplu: Marte în casa a V-a în cuadratura cu Venus din 


casa a VIII-a, arată: pericol trupesc, conjugându-se cele două noţiuni ale caselor 


V şi VIII cu natura aspectului (iubire casa a V-a - moarte casa a VIII-a şi 


cuadratura ca aspect nefast). Adeseori o planetă transmite efectul său unei a 


treia, care nu e în aspect cu ea, aspectul fiind interceptat de o a doua planetă. 


Atunci vom avea „aspectele de transmisiune”, al căror efect nu este vizibil în 


horoscop, dar este surprinzător pe planul real. 


23 Pentru satisfacţia spirituală, aspectele dizarmonice pot fi bune şi chiar 


preferabile în anumite condiţii, căci spiritul se întăreşte tocmai acolo unde 


lipseşte vitalitatea şi când mulţumirea trupească este exclusă. Aceasta se 


întâlneşte mai ales în ocuparea puternică a casei a VI-a sau a XII-a. În acest caz, 


destinele practice vor fi dezamăgitoare. 


24 Armonia unanimă a aspectelor duce la o grea sau imposibilă creaţie spirituală; 


În schimb, destinul vieţii practice este excelent. 


25 Aspectele rele puternice - mai ales în semnele violente - dar cu alte priviri 


armonice ale altor planete din horoscop vor da inhibiţii şi refulări, care pot fi 


creatoare. 


26 Poziţia unei planete la pragul caselor I şi a X-a va avea mai multă semnificaţie 


pentru voinţă şi creaţie practică, decât pentru spiritualitate (excepţia o vom 


întâlni în cazul când în casele respective vor fi semnele „ştiinţifice”). 


27 Opoziţiile de la casa a X-a la casa a IV-a vor indica evenimente în jurul vârstei 


de 35 de ani şi în pragul bătrâneţii. Opoziţiile care se constituie între casa a VI-a 


şi a XII-a, evenimente în adolescenţă şi la vârsta matură (45 — 50 ani). 


28 Aspectarea puternică a Ascendentului va indica posibilităţi multiple de 


manifestare a nativului şi o personalitate puternică. Neaspectarea, sa sau slaba 


lui aspectare, arată o fire timidă, şovăitoare şi influenţabilă. Mijlocul Cerului 


aspectat va hărăzi un destin foarte viu, iar neaspectarea lui, o viaţă mediocră din 


punctul de vedere al realizărilor sociale, sau al ritmului unor evenimente 


importante. 


29 Aspectul planetar va indica întotdeauna caracterul nativului, dar în privinţa 


destinului material pe care-l va arăta mai sunt lucruri importante de lămurit. 


Aspectul planetar se va aprecia întotdeauna prin prisma stăpânului care-l 


guvernează, adică a planetei care domină semnul zodiacal în care se alcătuieşte 


aspectul. Dacă aspectul e bun, dar sub dominaţia unei planete nefaste, în stare 


cerească şi proastă şi rău aspectată, lucrul favorabil vestit de alcătuirea 


planetară se va întoarce întotdeauna spre răul nativului. Dacă aspectul e 


nefavorabil, însă dispoziţia sa este bună, răul va face loc unui bine, judecat după 


forţa aspectelor. Aceasta e marea taină care stă la baza unor înălţări sociale sau 


materiale uluitoare, urmate de prăbuşiri năvalnice, şi tot această taină explică 


adesea un rău urmat de bine. 


30 Să dăm acum tâlcuirea cabalistică a figurilor care se formează în horoscop prin 


jocul aspectelor. După ce îşi va fi construit horoscopul, lectorul cărţii va observa 


în ce măsură liniile aspectelor constituie vreuna din figurile indicate de noi mai 


jos. Întreaga învăţătură se bazează pe textul din Profetul Ieremia, cap. 10, 


versetul 2, care desluşeşte importanţa astrologică a „semnelor de pe Cer” (vezi 


textul). Această învăţătură este inedită până azi şi ea ne-a fost predată de 


defunctul nostru maestru, dr. Emanoil Stein, un mare cabalist. 


31 Trigonul cu vârful în sus (în regiunea Mijlocului Cerului) vor indica: 


32 Tendinţă 
şi 
aptitudine 
pentru 
lucruri 
înalte, 
metafizice 
şi 


transcendente. 


33 Habotnicie, bigotism, eventual superstiţie. 


34 Orgoliu. 


35 Bunuri imobiliare; situaţie materială. 


36 Nume nemuritor. 


37 Trigonul cu vârful în jos va indica: 


38 Fire egocentrică şi erotică. 


39 Aptitudini pentru ştiinţele exacte. 


40 Scepticism şi eventual ateism. 


41 Fire prietenoasă, dar nestatornică în prietenie. 


42 Dragoste pentru animale. 


43 Trigonul cu vârful la dreapta horoscopului va desluşi: 


44 Minte echilibrată şi judecată limpede. 


45 Fire misogină, retrasă, neagreată de societate. 


46 Plăcere pentru colecţionare a antichităţilor şi studiul istoriei. 


47 Nu poate uita prima dragoste. 


48 Memorie excelentă, însă apoi lovită de o completă amnezie. 


49 Trigonul cu vârful la stânga horoscopului va desluşi: 


50 Aptitudini de creaţie în direcţia tehnică (brevete, patente). 


51 Mers repede şi regretul faptelor făcute. 


52 Înclinaţie către melancolie; poligamie. 


53 Trigonul cu vârfurile nefixate va limpezi: 


54 Fire temătoare. 


55 Nestatornicie în toate. 


56 Cleptomanie, piromanie etc. 


57 Expus la boli venerice. 


58 Predispoziţii onanistice şi posibilitatea de a fi şantajat. 


59 Cercul (în ebraică „Igul”). Această figură e greu de conceput în jocul aspectelor, 


căci ea nu s-ar putea constitui decât excepţional, prin semi-sextile (30°) sau 


semicuadrate (45°) ori printr-o combinaţie a ambelor acestor mici aspecte. 


Totuşi, când se va evidenţia într-un horoscop, va hărăzi: 


60 Capacitate de creaţie ca progenitură, spiritualitate, sau muncă 


manuală. 


61 Perseverenţă, răbdare şi silinţă. 


62 Înclinaţie puternică spre lucrurile mistice. 


63 Veşnică nelinişte sufletească. 


64 Pribegie silită sau voită. 


65 Pătratul (în ebraică „Revia”) indicând: 


66 O fire închisă. 


67 Pricepere şi aptitudini generale. 


68 Caracter distrat. 


69 Situaţie consolidată. 


70 Voinţă extraordinară. 


71 Destinul se săvârşeşte serial (când serie bună, când serie rea). 


72 Mai multe căsnicii. 


73 Nativul este întâi agreat de oameni, dar apoi urât. 


74 Pătratul cu o latură deschisă în sus (seamănă cu o cadă) va hărăzi: 


75 O gândire orientată către transcendental. 


76 O fire plictisită. 


77 O lipsă de poftă de lucru. 


78 Dureri de cap dese, sau ameţeli. 


79 Miopie, sau altă boală de ochi. 


80 Pătratul deschis spre dreapta va tălmăci: 


81 Talent literar. 


82 Robusteţe. 


83 Dragoste de fraţi şi de părinţi. Plămâni slabi. 


84 Muzicalitate. 


85 Pătratul deschis spre stânga va sorti: 


86 Inima slabă la propriu sau la figurat. 


87 Fire neîndemânatică. 


88 Iubire de lucruri extravagante. 


89 Posibilităţi de a învăţa repede şi a fi în continuu progres. 


90 În veşnică nemulţumire şi căutare. 


91 Pătratul deschis în partea de jos va arăta: 


92 Statornicie în viaţa familială. 


93 Proprietăţi imobiliare. 


94 Aptitudini prolifice. 


95 Repulsie pentru înălţimi (ascensiuni sau chiar domiciliu la etaj,). 


96 Dragoste de natură. 


97 Două linii orizontale şi paralele vor desluşi: 


98 O viaţă dublă, sau pe două planuri (trăieşte cu două femei deodată, hoţ 


şi gentleman, sărăcie sau bogăţie cu intermitenţe etc.). 


99 Plăcere pentru drumuri lungi. 


100Fire iritabilă şi pripită. 


101Boli de dinţi. 


102Două linii verticale arată: 


103Stomac debil şi boli intestinale. 


104Corp înalt, slab şi faţă împodobită cu o barbă rară. 


105Pierdere timpurie a copiilor. 


106Slăbiciunea căilor respiratorii. 


107Moarte năpraznică sau rapidă. 


108Două linii informă de T desluşesc: 


109Întrerupere în carieră, sau pierdere bruscă de avere. 


110Viaţă nefericită. 


111Văduvie, sau căsătorie cu un consort văduv. 


112Semne particulare pe faţă. 


113Erotism, sau alcoolism. 


114Două linii ca un T cu baza în jos vor soroci: 


115Minte ageră şi pătrunzătoare. 


116Persoana se jertfeşte pentru alţii, <sau cade victima lor. 


117Viaţă scurtă, adeseori curmată în mod năpraznic. 


118Fire visătoare şi înclinaţie către mizantropie şi tristeţe. 


119Prigoană din partea prietenilor. 


120Un T cu baza spre dreapta va indica: 


121Sensibilitate la calomnie. 


122Certuri cu cei din jur. 


123Port extravagant. 


124Fire fricoasă. 


125Un T cu baza spre stânga va arăta: 


126Mania persecuţiei. 


127Tremur la mâini. 


128Drum drept spre ţintă. 


129Nativul este în pericol de a fi brusc lovit de boli grave. 


130Crucea simplă: 


131Suferinţă (mai ales pentru alţii, sau pentru o cauză nobilă). 


132Înclinaţii la lucruri transcendentale. 


133Viaţă scurtă, eventual până la 35 de ani (după Psalmi, viaţa omului e 


până la 70 de ani). 


134Semi-crucea spre dreapta va arăta: 


135Un om care rămâne adeseori fără situaţie. 


136Iubit de cunoscuţi şi duşmănit de acei care nu-l cunosc. 


137Unic la părinţi, sau având foarte mulţi fraţi. 


138Caracter timid şi uşor de implicat în afaceri tenebroase. 


139Semi-crucea spre stânga hărăzeşte: 


140Fuga de acasă. 


141Un simţ exagerat de milă. 


142Debilitate corporală. 


143Dragoste pentru natura vegetală şi cea moartă. 


144Un Z în forma în care se scrie va tălmăci: 


145O viaţă în zig-zag. 


146La bărbaţi boli sexuale, iar la femei beteşuguri de pe urma avorturilor. 


147Nativul începe un lucru, dar nu-l poate termina. 


148Suferă prigoane nemeritate. 


149Un Z întors adică scris de la dreapta spre stânga va arăta: 


150Încurcături în viaţa familială şi socială. 


151Amnezie totală sau parţială. 


152Semne particulare vizibile. 


153O figură informă de N va vădi: 


154Dorinţe neîndeplinite. 


155Căsătorie nereuşită. 


156Cădere din situaţii sociale şi revenire la ele. 


157Fire combativă. 


158Năvalnic în toate manifestările sufleteşti. 


159Erotism morbid. 


160Un N scris întors de la stânga spre dreapta va explica: 


161Încăpăţânare dusă până la absurd. 


162Putere corporală. 


163Boli de piele, greu de lecuit. 


164Pasiune pentru trecut. 


165O figură informă de //va da de înţeles: 


166Fire uşuratică. 


167Dorinţă de parvenire. 


168Expunere la orbire, sau la surditate. 


169Figura trapezului cu baza în sus sau în jos va indica: 


170Înălţare socială. 


171Suferinţe intime şi viaţă familială tristă. 


172Tragedii sociale. 


173Afecţiuni dentare şi osoase. 


174Sensibilitate la intrigi şi calomnii; expus invidiei. 


175Umilinţe. 


176Fire neînţeleasă de cei din jur. 


177Figura trapezului culcată va desluşi: 


178În general caracteristicile figurii precedente, şi apoi: 


179Nefericiri sentimentale. 


180Lasă moştenirea străinilor. 


181Adulter sau perversităţi sexuale. 


182Moarte fără urmaşi. 


183Pentagonul arată: 


184Nativul e înconjurat de admiraţie dar şi de invidie. 


185Viaţă trudnică. 


186Hexaedrul arată: 


187Pasiune pentru stupefiante. 


188Imposibilitate de a desăvârşi un lucru început. 


189Părul îi albeşte de timpuriu. 


190Înclinaţii către lucruri metafizice. 


191Despotism şi îngâmfare. 


192Extremă sensibilitate faţă de sexul opus. 


193Predispoziţii la congestii cerebrale. 


194Foarfecele informă verticală arată: 


195Un caracter nedesăvârşit şi şovăitor. 


196Îşi strică singur operele şi cariera. 


197Erotism neîndestulat. 


198Capacitate intelectuală, însă defectuoasă. 


199Foarfecele informă orizontală va hărăzi: 


200Înclinaţie spre materialism. 


201Dublă căsătorie, sau dublă legătură. 


202Pagube de pe urma focului. 


203Revenirea în vechile situaţii. 


204Steaua lui Solomon compusă din două trigoane, care indică evoluţia prin 


involuţie, va arăta: 


205Un suflet dotat cu o concepţie filosofică, creatoare, şi adeseori pătruns 


de o intuiţie profetică, clarvăzătoare. 


206Beteşuguri trupeşti. 


207Viaţă plină de suferinţe şi de mizerii. 


208Duşmănie şi prigoană. 


209Înclinaţii pedagogice. 


210Iubitor de studiul Cerului şi al naturii. 


211Celebritate. 


212Suferinţe trupeşti care-i scurtează viaţa. 


213Fire veşnic amorezată. 


214Nemurire. 


215- Când hexagonul e perfect, va indica o aleasă genealogie, când însă va 


fi imperfect, o moştenire ereditară grea. Acestea pot fi figurile care se 


alcătuiesc prin jocul aspectelor şi care permit o interpretare 


astrologic-cabalistică, necunoscută până azi în literatura curentă. 


Aspectele Ascendentului 


Generalităţi. În medie, orbul trebuie luat aici de 5°, în ipoteza semnelor de scurtă 


ascensiune (Berbec, Gemeni), ori sub această valoare, în cazul celorlalte semne. La aspectul 


Ascendentului cu luminariile, orbul poate ajunge până la 6°. Aspectele „sextil” şi „trigon” se 


consideră armonice. Efectul general armonic al sextilului rămâne totuşi dubios: format de către 


Marte, Saturn şi Uranus el poate fi dăunător. Sextilul acţionează tot atât de puternic ca şi 


trigonul, însă numai în situaţia în care planeta aspectează concomitent Ascendentul şi Mijlocul 


Cerului. Cuadratura este întotdeauna nearmonică, iar opoziţia va fi nefavorabilă, numai în 


situaţia în care planeta care atacă Ascendentul cu acest aspect este Marte, Saturn sau Uranus. 


Opoziţiile lui Jupiter şi Venus nu hărăzesc efecte neapărat nearmonice. Cele ale Soarelui, 


Lunii, ale lui Mercur şi Neptun vor fi armonice, în măsura în care nu sunt prost aspectate de 


către malefice. Efectele bune acţionează deosebit de puternic din casele cardinale, iar cele 


dizarmonice sunt fatale, dacă se pornesc din casele rele: VI, VIII şi XII. Aspectele dizarmonice 


din casele cardinale (I, IV, VII şi X) vor da ce e drept refulări şi inhibiţii, dar vor fi adeseori 


creatoare. La judecarea unui aspect cu Ascendentul, va trebui întotdeauna să vedem care este 


starea cerească, (demnitatea sau nedemnitatea planetei), starea terestră (poziţia în casă) şi 


aspectarea pe care ea o are. Astfel, nu vom putea considera ca fiind un aspect bun trigonul pe 


care-l aruncă Jupiter din casa a VIII-a asupra Ascendentului, chiar dacă planeta ar fi dignifiată 


şi într-un semn al ei (Săgetător sau Peşti). De ce? Motivul este foarte simplu: Jupiter îşi trimite 


aspectul, cu semnificaţia sa mai mult nefastă din casa a VIII-a, care după cum ştim este casa 


morţii; el nu poate presupune sănătatea, fiindcă are o semnificaţie funestă din punct de vedere 


al sectorului unde se află. 


Soare - Ascendent. Armonic: spirit puternic de dominare, de organizare, atitudine paternă, 


protectoare. Acest raport armonic denotă o tendinţă de stăpânire, bine condusă, cu o clară 


şansă de succes, în destin. 


Dizarmonic: spirit de protest şi de opoziţie; resentiment; neîmplinirea dorinţelor, din 


cauza propriilor pretenţii care sunt exagerate. 


Patologic: boli de inimă şi de ochi; tabes. 


Lună - Ascendent. Armonic: intuiţie, memorie, simţul formelor, sentiment de solidaritate 


cu exteriorizare instinctiv populară, temperament cicloid. Personalitatea este ponderată, 


adaptabilă, sociabilă şi veselă. 


Dizarmonic: schimbări dese de dispoziţie, toane, atitudine maniaco-depresivă. Gust 


necontenit de schimbare. 


Patologic: boli limfatice şi predispoziţii la tumori reci. 


Mercur - Ascendent. Armonic: la conjuncţie vom găsi intelect aplicativ practic, de natură 


comercială, juridică sau tehnică, iar la celelalte aspecte, înzestrarea intelectuală se va orienta 


mai mult teoretic sau ştiinţific, eventual literar. În linii mari, aspectul armonic denotă un 


intelect ponderat şi adaptabil. 


Patologic: maladii nervoase şi de urechi. 


Venus - Ascendent. Armonic: atitudine viu senzuală, unită cu nevoia de afecţiune, 


sociabilitate şi la bărbaţi vom întâlni adeseori o fire feminizată. Aproape întotdeauna, se vor 


vădi însuşiri artistice de natură oarecum înnăscută; pictură, teatru sau muzică, în funcţie de 


poziţionarea lui Venus în zodii şi case şi de celelalte aspecte. În liniile mari, se va exterioriza o 


viaţă adaptată armonic cu dorinţele. 


Dizarmonic: senzualitate morbidă sau refulări în domeniul erotic. Acestea din urmă nu 


prejudiciază eventualele calităţi artistice. 


Patologic: sensibilitatea organelor genitale. Predispoziţii la abcese şi la refacerea grea a 


ţesuturilor. 


Marte - Ascendent. Armonic: energia spontană este mărită şi impulsurile motrice se afirmă 


necontenit. Aceste aspecte armonice ridică forţa vitală şi producţia calorică a corpului, 


indicând în acelaşi timp o încadrare armonică a energiei şi a impulsurilor, unite adeseori cu un 


talent pentru sculptură, sau chirurgie. 


Dizarmonic: pulsiuni, imprudenţe de tot felul, încăpăţânare, îndrăzneală nebună, pripire 


care provoacă o puternică tensiune sufletească, o agresivitate şi o înclinare spre boli febrile şi 


accidente. Cuadratura se întâlneşte la sinucigaşi şi în cazul despărţirilor conjugale săvârşite cu 


scandal (ambele ipoteze sunt valabile, evident, numai în cazul unor configuraţii în legătură cu 


casa a VIII-a sau a VII-a). 


Patologic: boli infecţioase, răniri grave. 


Jupiter — Ascendent. Armonic: tendinţe expansive în atitudine; calităţi sociale pozitive, 


dorinţă constructivă, simţ social, simţul dreptăţii şi implicare în scopurile înalte ale 


comunităţii. 


Dizarmonic: acestea vor indica o supra-încordare în sus-numitele tendinţe şi vor slăbi 


vitalitatea (numai în cazul cuadraturii). 


Patologic: boli de ficat şi de sânge. 


Saturn - Ascendent. Armonic: adâncime de vederi, seriozitate, concentrare, obiectivitate, 


stabilitate, economie şi dorinţă de câştig. 


Dizarmonic: depresie sufletească, răceală în sentimente, încăpăţânare, tendinţă de izolare 


şi adeseori un destin tragic din pricina unei greşite atitudini în viaţă. Cuadratura şi opoziţia se 


găsesc la cei care nutresc ideea de autodistrugere, sau în cazul bolilor cronice, nevindecabile. 


Patologic: boli de oase, de piele, autointoxicări; degradarea lentă a organismului. 


Uranus - Ascendent. Atât aspectele armonice, cât şi cele nearmonice provoacă labilitate 


psihică şi intelectuală, spontaneitate spirituală, intuiţie şi dorinţe de schimbare a concepţiilor, 


întâlnim, în cazul aspectelor critice, explozivitate sufletească, însă şi talente tehnice, originale, 


ce stau la baza invenţiilor. 


Patologic: isterie; convulsii. 


Neptun - Ascendent. Armonic: fire idealistă, visătoare, în contact veşnic cu „invizibilul”, 


putere de intuiţie şi de transpunere; creaţii stranii, fantastice, adeseori geniale. 


Dizarmonic: auto-iluzii, fantasmagorie. Percepţie mediumică bolnavă. Tendinţă spre 


alcool, sau stupefiate. 


Patologic: letargie; devitalizare misterioasă. 


Aspectele Mijlocului Cerului 


Generalităţi. Când pragul casei a X-a - Mijlocul Cerului - va fi foarte puternic aspectat, ne 


vom afla în faţa unui destin foarte schimbător, în bine, sau în rău. Mijlocul Cerului vorbeşte 


întotdeauna pentru ridicarea socială (carieră, distincţii), sau pentru părinţi (mamă în horoscop 


masculin, tată în horoscop feminin). Cu cât pragul casei va fi mai animat de aspecte, cu atât 


domeniile acestea vor fi mai vorbitoare în destin. De observat iarăşi că un unghi mai mare pe 


care-l va face pragul casei a X-a cu pragul casei I, va arăta întotdeauna o viaţă mai lungă şi un 


destin mai bun (dacă nu cumva există aspecte care să semnifice contrariul; dacă se va forma 


un unghi mai mic, vom face o judecată contrară. 


Soare - Mijlocul Cerului. Armonic: aspectul măreşte aspiraţia socială, legând atitudinea 


intelectuală de acţiunea exterioară. Se vor prezenta premisele psihice, care conduc la un 


succes social. Putere asupra mulţimilor. 


Dizarmonic: aspectul condiţionează tensiuni sufleteşti care duc la insuccese sociale. 


Aspectul critic va fi mai ales cuadratura. 


Lună - Mijlocul Cerului. Armonic: calităţile sufleteşti personale duc la popularitate într-un 


cerc mai restrâns, sau mai vast; de aici, succesul. 


Dizarmonic: condiţionează de cele mai multe ori schimbări profesionale, o proastă 


reputaţie şi o greşire a profesiunii. 


Mercur - Mijlocul Cerului. Armonic: eficacitatea exterioară profesională şi socială decurge 


din impulsurile intelectuale favorizând producţii şi succese literare, ştiinţifice ori comerciale. 


Dizarmonic: cuadraturile produc refulări şi alte dificultăţi. 


Venus - Mijlocul Cerului. Armonic: acţiune afectivă puternică în activitatea exterioară; 


Însuşiri pentru profesiunea artistică. 


Dizarmonic: puseul afectiv se inhibă şi defavorizează posibilităţile de exteriorizare pe care 


le-ar da planeta, prin firea ei. 


Marte - Mijlocul Cerului. Armonic: impulsul şi puterea de a răzbate influenţează în mare 


măsură activitatea exterioară; după structura generală a horoscopului, se pot vădi însuşiri 


medico-chirurgicale, militare, sau pentru sculptură. 


Dizarmonic: aspectul rău predispune la o folosire nepermisă a forţei, la o atitudine 


deplasată şi chiar antisocială, cu consecinţele corespunzătoare. 


Jupiter - Mijlocul Cerului. Armonic: calităţile sufleteşti jupiteriene determină nativul să se 


îndrepte către domeniile religioase, umanitare sau politice, cu profesiunile corespunzătoare. 


Dizarmonic: cuadraturile declanşează inhibiţii şi căderi profesionale, datorate proceselor. 


Saturn - Mijlocul Cerului. Armonic: ascensiunea socială se face cu greu, însă sigur şi 


durabil. 


Dizarmonic: prăbuşiri din situaţii, datorită finanţelor (aspectele din casa a II-a), 


prigoanelor (aspecte din casa a XII-a), sau sănătăţii (aspecte din casa a VIII-a şi a VI-a). 


Uranus - Mijlocul Cerului: atitudinea intuitivă decide mersul destinelor exterioare, care 


sunt supuse unor schimbări bruşte şi neaşteptate. Activitatea socială se aşază pe ideea de 


reformă şi de noutate. Cuadraturile şi opoziţiile sunt din punct de vedere psihic iritante şi 


provoacă o atitudine autodistructivă. 


Neptun - Mijlocul Cerului: se pare că doar aspectele dizarmonice au o semnificaţie 


caracteristică, putând declanşa conflicte, intrigi şi greutăţi în legătură cu o atitudine 


sufletească proprie neclară. 


Aspectele Soarelui cu celelalte planete 


Soare - Lună. Aceste aspecte determină raportul dintre vitalitate şi sensibilitate, dintre 


idealul eului şi subconştientul său, dintre influenţa puternică şi maternă dintre stratul 


sufletesc şi cel „feminin”. Aceste aspecte vor avea importanţa lor, în primul rând pentru 


sănătate. 


Armonic: aici vom găsi, pe lângă influenţa ponderatoare asupra proceselor trupeşti, şi o 


concordanţă între aceste forţe polare. 


Dizarmonic: dezechilibrul între amintiţii factori duce la o veşnică nehotărâre, la contraste 


şi la încordări sufleteşti. Adeseori, relaţiile dintre părinţi sunt tensionate şi aceasta va avea o 


influenţă covârşitoare asupra nativului. Se observă la cuadraturi şi la opoziţii tendinţe spre 


accidente; ele pregătesc probabil latura psihică, fără a fi propriu-zis răspunzătoare de ele. 


Se pare că toate aspectele dintre Soare şi Lună activează favorabil, sau cel puţin 


stimulează legătura cu viaţa exterioară. Conjuncţia (Luna nouă) condiţionează - fiindcă 


întâlnirea planetară se face în acelaşi semn zodiacal - o puternică unilateralitate a însuşirilor 


psihice, în sensul semnului ocupat. Oricum s-ar forma conjuncţia Lunii cu Soarele, ea va fi 


favorabilă numai dacă ambele planete sunt bine aspectate. 


În destin. Armonic: raporturi bune între părinţi; sănătate excelentă; avere, renume. 


Dizarmonic: contrariul. 


Soare - Mercur. Armonic: acesta situaţie este posibilă numai sub forma conjuncţiei, căci 


Mercur niciodată nu se depărtează prea mult de Soare. Constelaţia va hărăzi; intelect practic şi 


Analizator; spirit de organizare. Mintea acţionează ca instrument al supraeului, al idealului 


eului şi al spiritului de dominaţie. Conjuncţia va trebui să fie mai largă, fiindcă în ipoteza când 


Mercur ar fi „ars” de Soare (în strânsă conjuncţie cu el), se vor vădi pripiri şi judecăţi prea 


subiective. 


Dizarmonic: dezechilibru între acţiune şi judecată, încăpăţânare şi superficialitate. 


În destin. Armonic: relaţii excelente şi profitabile; valabil şi pentru voiajuri. Legături bune 


cu fraţii şi surorile; succes în înscrisuri. 


Dizarmonic: contrariul. 


Soare - Venus. Armonic: în sfera supraeului, a idealului şi a finalităţii superioare, se 


vădeşte o puternică notă afectivă, căci sentimentul posedă cele mai tari posibilităţi de 


exprimare, în domeniile vieţii. Conjuncţia va favoriza tendinţele artistic-estetice: muzică, 


poezie, pictură, dans. În acelaşi timp, impulsul sufletesc se va purta către lux, plăcere şi 


frumuseţe. 


Dizarmonic: alt aspect decât conjuncţia nu ar putea fi decât semi-cuadratul, pentru că 


Venus se poate afla prea departe de Soare. În cazul acesta, cât şi în acel al unei conjuncţii rău 


aspectate sau slabe, efectele bune ale lui Venus se minimalizează. 


În destin. Armonic: căsătorie excelentă, lux, legături amoroase profitabile şi sprijin din 


partea sexului opus. 


Dizarmonic: logodnă ruptă; desfrâu. 


Soare - Marte. Armonic: voinţa de stăpânire este pusă în mişcare prin impulsul motric, iar 


idealul eului se îndreaptă către forţă sau în direcţia eroic-războinică. Semnul în care se 


formează aspectul va nuanţa dorinţa de stăpânire, de conducere, rapiditatea de hotărâre, 


puterea de organizare şi de răzbatere precum şi simţul răspunderii. Toate vor duce la un 


succes rapid. Conjuncţia Soare - Marte se găseşte de obicei la chirurgi, sculptori, ofiţeri, sau la 


luptătorii intelectuali şi spirituali (preoţi, profesori şi propagandişti). 


Dizarmonic: eşecuri sociale, lupte şi conflicte dramatice din cauza răului impuls, a pripirii 


şi brutalităţii. Aspectul uzează forţele vitale, deşi el hărăzeşte puterea organică. Vom avea: boli 


acute, inflamatorii şi infecţioase, de natura semnului Soarelui sau a lui Marte, predispoziţii la 


afecţiuni acute cardiace şi răniri. Observaţie importantă: la aspectele rele Soare - Saturn, 


aspectarea proastă a lui Marte cu Soarele tinde să devină favorabilă fiindcă paralizează forţele 


rele saturniene. Chiar aspectele foarte rele marţiene sunt în atare cazuri mai preferabile decât 


nici unele, deşi vor da în destin evenimente violente trupeşti sau materiale. 


În destin. Armonic: reuşita socială prin luptă; celebritate. 


Dizarmonic: moartea tatălui; ameninţare pentru ochiul drept; pierderea situaţiilor; blam 


public. Accidente, moarte brutală. Ruină finală. 


Soare - Jupiter. Armonic: aspectele armonice uşurează drumul înspre succes. Ele se 


numesc aspecte de „celebritate”, însă creaţia socială valoroasă coincide de obicei cu poziţii 


jupiteriene puternice, unde se arată forţe creatoare spirituale şi volitive, în timp ce la poziţiile 


slabe ale Soarelui şi ale lui Jupiter, va predomina inconştientul instinctiv. 


Dizarmonic: 
din 
trăsăturile 
psihice 
caracteristice, 
şi 
anume 
din 
prefăcătorie, 


lăudăroşenie, emfază şi exces, vor reieşi lupte de lungă durată în situaţiile dobândite, fiindcă 


instinctul de expansiune e prea puternic, sau prost plasat. În privinţa sănătăţii, se pot ivi 


afecţiuni ale ficatului şi ale fierii, eventual boli de sânge. Specific defavorabilă este cuadratura; 


opoziţia, este dizarmonică mai mult din punct de vedere trupesc. 


În destin. Armonic: succes general; sănătate bună. 


Dizarmonic: izbânda este adeseori vremelnică; conflict cu autoritatea sau cu oamenii 


suspuşi. 


Soare - Saturn. Armonic: superioritatea, perseverenţa şi talentul de organizare par să fie 


comune tuturor formaţiunilor aspectale. Aspectele favorabile mijlocesc statornicia şi 


concentrarea acţiunii conştiente dictate de supraeu şi de voinţa de dominare, permiţând 


legătura uşoară cu experienţa şi dând mai întotdeauna posibilitatea de a urma conducerea 


paternă. Dârzenia, economia, perseverenţa şi silinţa se leagă cu stăpânirea de sine şi cu 


rezerva. 


Dizarmonic: va arăta abandonarea completă faţă de conducerea paternă şi, adeseori, 


adevărate tulburări în raporturile cu tatăl. Se înregistrează senzaţii de teamă, încăpăţânare, 


pesimism şi o lipsă de adaptabilitate. La o structură corespunzătoare a horoscopului, 


încordarea sufletească poate duce la o atitudine asocială sau criminală, declanşând puternice 


depresii şi favorizând tendinţe autodistructive (auto-punitive). Din punct de vedere al 


destinului, aspectele dizarmonice dintre Soare şi Saturn duc aproape întotdeauna la lungi 


lupte, rivalităţi, crize şi tensiuni, cu primejdia pentru nativ de a pierde prin încăpăţânare şi 


lipsă de elasticitate cele obţinute prin perseverenţă. În horoscopul masculin, aceste aspecte 


duc la relaţii tulburi cu tatăl şi la lupte în existenţa socială şi profesională; la femei, lipsa 


conducerii paterne se evidenţiază în alegerea soţului sau a partenerului, care se dovedeşte a fi 


nefastă, ducând de cele mai multe ori la crize serioase în destin. Cuadratura apare a fi mai rea 


decât opoziţia. Conjuncţia poate fi socotită oarecum favorabilă, dacă ambele planete sunt 


armonic aspectate. În domeniul trupesc se arată o predispoziţie la bolile cronice de natura 


semnului solar sau saturnian, precum şi o încetinire a funcţiilor organice. Consecinţele 


maladive se vor vădi în tulburări cardiace, ale circulaţiei sângelui, în atrofie sau paralizie. Se 


mai observă o înclinaţie către căderi, urmate de fracturi, provocate probabil de motive 


sufleteşti. 


În destin. Armonic: succes în filozofie sau în preocupări religioase; ridicare socială şi 


cinste (în semnele masculine). 


Dizarmonic: pierderi de situaţii şi bunuri. Diferende cu tatăl sau moartea timpurie a 


acestuia. Perspectivă de final tragic de viaţă. 


Soare - Uranus. La o poziţie puternică a acestor aspecte în horoscop, se va înregistra o 


voinţă şi o capacitate de sesizare, care trec dincolo de ideile tradiţionale. La o poziţie planetară 


mai slabă, linia subconştientă de conduită va duce şi ea la schimbări exterioare, tot atât de 


neaşteptate. În felul spiritual de viaţă, se arată de obicei multă originalitate, o voinţă proprie şi 


adeseori o notă romantică. Aspectele armonice condiţionează - la o alcătuire generală 


corespunzătoare a horoscopului - atitudini conforme cu noile tendinţe ale vieţii sociale. 


Dizarmonic: personalitatea se va lovi cu uşurinţă de cea a altora, iar caracterul se va 


dovedi neliniştit, încordat, iritabil, capricios, sau autodistructiv. La toate aspectele, se arată o 


înclinaţie spre schimbări bruşte şi spre anumite senzaţii care au o nuanţă critică. Aspectele 


dizarmonice duc la efecte potrivnice şi distrugătoare. În horoscopul masculin, tipul de destin 


arătat se extinde asupra profesiunii şi a afirmării exterioare, iar în cel feminin asupra vieţii 


sentimentale şi a căsniciei. Din punct de vedere patologic, aspectele dizarmonice - mai ales 


cuadratura - par să influenţeze defavorabil starea sănătăţii în primii trei ani (în special în 


primul an). Ulterior vom avea tulburări nervoase sau psihice, înclinând către accidente. 


În destin. Armonic: spirit de reformă, sesizare intuitivă a momentului favorabil, 


ascensiune rapidă. Transformări mari în decursul existenţei. 


Dizarmonic: prăbuşire bruscă din situaţii; la femei, infidelitate conjugală sau despărţiri 


dureroase. 


Soare - Neptun. Armonic: aspectele bune se găsesc mai ales la artişti, pictori şi poeţi; ei 


par să fie în legătură cu inspiraţia şi transpunerea, având arareori vreo deosebită importanţă î 


domeniul practic. 


Dizarmonic: încărcăturile sufleteşti, visurile morbide şi îndepărtate de lume cât şi unele 


perversiuni ale liniei intelectuale de conduită vor acţiona nefast asupra vieţii intelectuale şi 


instinctuale. Aceste aspecte se vor găsi la misticii de ieftină calitate, la superstiţioşi sau 


sectanţi. Dacă alte aspecte planetare rele vor sprijini constelaţia dizarmonică Soare - Neptun, 


se vor ivi aproape întotdeauna nevroze şi alterări mentale, care pot influenţa în mod foarte 


ciudat întregul destin. În horoscopul feminin, vor reieşi adeseori acţiuni iluzorii şi hotărâri 


nefaste în viaţa amoroasă sau conjugală, purtătoare de grele urmări. 


În destin. Armonic: activitate intelectuală de înaltă calitate, însă fără foloase practice. 


Dizarmonic: compromitere, ruină. 


Aspectele Lunii cu celelalte planete 


Ar urma în primul rând aspectul Lună - Soare. Acest aspect se va judeca similar celui 


întâlnit de noi în subcapitolul precedent, la aspectul Soare - Lună. Nu mai revenim, căci 


aspectul are acelaşi înţeles. În subcapitolele următoare vom proceda la fel cu celelalte 


configuraţii planetare, deja analizate. 


Lună - Mercur. Armonic: aspectele intensifică pe baza experienţei proprii vioiciunea 


intelectuală, puterea de dirijare a atenţiei şi aceea de sesizare. Vom întâlni această constelaţie 


la mai toate grupurile de profesionişti intelectuali, mai ales la jurişti, oratori sau 


matematicieni. 


Dizarmonic: aspectul rău pare să favorizeze o înclinaţie spre o folosire deplasată a 


intelectului, ducând uşor la minciuna fantastică sau senzaţională, la bârfă şi calomnie, ori - în 


cel mai bun caz - la exagerări. În horoscoape oarecum armonice, aspectele rele ale Lunii cu 


Mercur vor fi întotdeauna în sprijinul dezvoltării forţelor intelectuale. În cazuri foarte 


nefavorabile, când Luna este în casa I sau a III-a, iar Mercur în a III-a sau a IX-a, se pot ivi 


tulburări mintale. 


În destin. Armonic: putere sufletească, succes în studii ştiinţifice, iar dacă Mercur sau 


Luna sunt puternice: geniu. Relaţii feminine utile şi dar oratoric; talent la scris. 


Dizarmonic: minte scrântită; predispoziţie la hoţie. Trădări periculoase; pentru oamenii 


politici: ostilitate populară la toate nivelele. 


Proastă reputaţie. Căsătorie nefericită prin greşita alegere a soţului (la femeie). Pericol 


pentru ochiul stâng. 


Lună - Jupiter. Armonic: la o poziţie puternică horoscopică, aspectele dau posibilitatea 


nativului de a influenţa puternic lumea înconjurătoare prin calităţile minunate, personale. 


Patriotismul, loialitatea, religiozitatea şi bunătatea vor duce la succese sociale de mari 


proporţii. La o poziţie slabă şi la o alcătuire negativă a aspectelor bune din horoscop, tendinţele 


sociale pot fi de asemeni favorizate de noroc, însă sub un aspect înşelător. 


Dizarmonic: aici nu vom avea posibilitatea de exteriorizare a bunăvoinţei, a loialităţii şi a 


sentimentului social; persoana va apărea în chip oarecum aspru şi dur, iar popularitatea va 


suferi fluctuaţii. Alte posibilităţi în sens negativ nu prea se vădesc, ci cel mult tulburări în 


circulaţia hepatică şi uşoare crize de ficat. 


În destin. Armonic: dacă Luna este în creştere: şansă generală. În altă ordine de idei: 


voiajuri excelente, bogăţie, popularitate şi sprijinul femeilor. 


Dizarmonic: dacă Luna e în descreştere: dificultăţi, ambiţii deşarte, nenoroc. Călătorii 


pripite şi cu urmări nefaste; pierderi masive de bani. 


Lună - Saturn. Armonic: formaţiile bune favorizează stăpânirea de sine, controlul 


dorinţelor şi impulsurilor izvorâte din subconştient; toate vor duce la adaptarea psihică a 


insului la viaţa de toate zilele, dând astfel: linişte, prudenţă, judecată, rezervă, economie şi 


simţul datoriei. Puternic spirit cercetător, filozofic. 


Dizarmonic: aceste aspecte dau o stare de tensiune şi de luptă între firea subconştientă şi 


experienţa-necesitate; de aici se vor dezvolta: depresii grele, sentiment de inferioritate, 


melancolie, timiditate şi încăpăţânare. Izolarea de oameni duce adesea la o mare dragoste 


pentru animale. Cauzele acestei atitudini au adeseori la bază o încordare dramatică şi reţinută 


faţă de principiul matern, sau de mamă însăşi, încordare de obicei latentă şi luând foarte rar 


caracterul de luptă făţişă. Se vor înregistra: puternice oscilaţii între optimism şi pesimism, iar - 


în altă ordine de idei - vom găsi aceste aspecte rele la accidentaţi şi sinucigaşi - cu o figură 


horoscopică corespunzătoare - la criminali. In privinţa sănătăţii, vor reieşi stări cronice de 


boală de natura semnului lunar şi saturnian; În general, tulburări stomacale. De obicei, 


afecţiunile trupeşti vor sensibiliza foarte mult în rău temperamentul. La structuri rele generale 


horoscopice, se vor vădi tulburări psihice, iar apăsările sufleteşti vor fi deosebit de vizibile la 


cuadraturi. Aspectele rele vor influenţa legăturile personale şi familiale atât la bărbat cât şi la 


femeie, cu o menţiune specială pentru aceasta din urmă. Aspectul constituie - după tradiţie - o 


semnătură dureroasă în destin. 


În destin. Armonic: dacă Luna e în creştere: ridicare socială şi protecţia oamenilor de 


înaltă condiţie. 


Dizarmonic: tulburări cerebrale sau ale căilor urinare. Mari neplăceri din partea mamei. 


Necazuri şi complicaţii de tot felul în căsătorie; călătorii funeste. Dacă Luna e în descreştere: 


pierdere de reputaţie, neînţelegere între copil şi mamă, trădări de tot felul şi sfârşit de viaţă 


mizerabil. 


Lună - Uranus: intuiţia îşi ia materialul din subconştient, care la aspecte favorabile va 


hărăzi capacităţi parapsihologice, exteriorizate la rândul lor în clarviziuni, clarsimţiri, sau 


presimţiri. Se vor ivi posibilităţi de evidenţiere a sus-numitelor calităţi conjugate cu înclinaţii 


originale şi nevoie de senzaţie. În horoscopul bărbătesc, raporturile faţă de femeie vor fi bazate 


pe intuiţie, iar horoscopul femeii va denota o mobilitate sufletească şi o remarcabilă putere de 


stimulare. 


Dizarmonic: aceste figuri încurcă şi complică, înclină spre extrem şi determină: capriciu, 


excentricitate, nevoie de senzaţie, autoiluzionare şi isterie. La bărbat, se va înregistra o absenţă 


a instinctului în alegerea amoroasă şi o preferinţă care se îndreaptă către tipul de femeie 


isterică, sau în general anormală, ceea ce va avea drept consecinţă o serie de erori, încurcături 


şi cumpene în viaţa familială, psihoze sau gânduri de sinucidere. 


În destin. Armonic: călătorii subite şi favorabile; la un moment dat, faimă populară 


puternică. Câştiguri băneşti venite din senin. 


Dizarmonic: călătorii fatale, mai ales cu avionul. Pericol de explozii. Despărţiri conjugale 


zgomotoase. Paralizia nervului optic. 


Lună - Neptun: aspectele armonice măresc inspiraţia, imaginaţia şi puterea de 


transpunere. Dizarmonice: formaţiunile critice tulbură starea de spirit şi apar adesea cu alte 


asociaţii corespunzătoare sinucigaşilor şi criminalilor. Sunt caracteristice şi în cazul 


despărţirilor familiale. La bărbat, o veşnică nesiguranţă în alegerea partenerei. Aspectele 


puternice Lună - Neptun favorizează dependenţa de psihiatri, caracterologi şi ghicitori. 


Aspectele lui Mercur cu celelalte planete 


Pentru aspectele Mercur — Soare şi Mercur - Lună vezi la subcapitolele precedente 


aspectele Soare — Mercur, Lună — Mercur. 


Mercur - Venus: singurele aspecte care se formează - conjuncţia şi sextilul - favorizează o 


puternică pătrundere afectivă a intelectului şi, în consecinţă, talentele artistice şi în special 


literare. Conjuncţia este tipică la horoscoapele scriitorilor sau poeţilor. Astfel, va indica o 


amplificare a posibilităţilor intelectuale. Statisticile arată că raporturile Venus - Mercur se 


grupează la fizicieni, matematicieni şi astronomi ceea ce dovedeşte că gândirea matematică 


conţine puternice elemente formal-estetice. 


În destin. Armonic: frecventări şi relaţii bune cu anturajul. Noroc în speculaţiile băneşti, 


care sunt în legătură cu podoabele. 


Dizarmonic: contrariul. 


Mercur - Marte. Armonic: din aceste legături aspectale, reiese o puternică conducere 


voluntară a intelectului şi o rapiditate în aplicarea hotărârilor luate. Mijloceşte talentul de 


reproducere, de vorbire şi expresie, dialectica şi pedagogia, indică o înclinaţie spre discuţie. De 


obicei, va exista şi un raport strâns între conducerea nervoasă şi inervaţia senzitivă a mâinilor, 


ceea ce va da o mare îndemânare. La nivel scăzut, aceasta va favoriza munca manuală şi 


aplicarea lui practică a tehnicii; la un nivel ridicat, desenul, sculptura, chirurgia şi strategia 


militară. Conjuncţia este aspectul cel mai eficace, dar va trebui să fie bine aspectată, pentru a 


fi considerată ca favorabilă. 


Dizarmonic: aici vom întâlni aceleaşi tendinţe şi însuşiri, dar ele vor fi unite cu unele 


dizarmonii ale caracterului, care merg de la exagerare şi pripire până la sofistică, minciună şi 


necinste. În cazuri foarte nefavorabile, mai ales când Mercur se află în casele III, VI sau IX, se 


pot vădi predispoziţii spre boli nervoase acute, interesând organele vizate de semnul lui Marte, 


sau al lui Mercur. 


În destin. Armonic: inteligenţă, abilitate, fineţe de spirit şi aptitudini la matematici. 


Dizarmonic: paralizii ale corzilor vocale, viclenie, necinste, relaţii detestabile cu fraţii şi 


surorile şi pierderi de bani prin speculaţii asupra hârtiilor de bursă. 


Mercur - Jupiter. Armonic: aspectele favorabile conjugă într-un mod fericit relaţiile dintre 


intelectul analitic şi tendinţa constructivă integrală, dintre scopurile de gândire mari şi cele 


mici, dintre intelect şi raţiune, mijlocind ceea ce pe scurt se numeşte o judecată sănătoasă. La 


o structură corespunzătoare, cuplul planetar - mai ales într-un aspect de recepţie mutuală - va 


aparţine categoriei comerciantului reuşit, indicând fecundarea gândirii materiale prin fantezia 


economică expansivă. 


Dizarmonic: aici divorţul dintre inteligenţă şi judecată provoacă o nesiguranţă, care are 


drept urmare o tendinţă spre discuţie, legată de un scepticism exagerat şi de superstiţie. În 


situaţia unei poziţionări bune şi semnificative, aspectarea dizarmonică nu are prea mare 


importanţă. 


În destin. Armonic: spirit practic-comercial; relaţii folositoare cu oamenii de afaceri. 


Speculaţii minunate cu valorile de bursă; reuşită pe lângă oamenii sus-puşi. 


Dizarmonic: un greşit simţ al afacerilor; pierderi prin contracte; deplasări costisitoare şi 


inutile; neplăceri de pe urma fraţilor sau surorilor. 


Mercur - Saturn. Armonic: bunele priviri ale acestor planete favorizează gândirea logic 


legată, adaptarea intelectului la experienţă şi necesitate, arătând o persoană exactă, realistă, 


profundă, concentrată şi prudentă în gândire. E un aspect pe care-l întâlnim adeseori la 


strategii militari. 


Dizarmonic: aspectele acestea hărăzesc aceleaşi însuşiri, sau aproape similare, dar aici se 


va vădi - în afară de o tendinţă logistică spre sistematizări şi simplificare - o opoziţie a insului 


cu concepţiile vii şi schimbătoare ale epocii sale. Ciocnirea este dureroasă şi întovărăşită de 


sentimentul de teamă; ea va duce adeseori la minciună, care în cazuri nefericite este inevitabilă 


şi poate provoca chiar o acţiune necinstită. Se va observa întotdeauna o tendinţă oarecum 


depresivă şi o descurajare, care se datorează tensiunii dintre gândire şi realitate. Se va observa 


la o vârstă înaintată un ritm maladiv al bolilor cronice nervoase, sau scleroză. La o structură 


corespunzătoare a horoscopului naşterii - mai ales când Mercur se află în casa a III-a, a VI-a 


sau a IX-a - se observă predispoziţii pentru boli cerebrale ori inhibiţii nervoase în dezvoltarea 


sufletească. 


În destin. Armonic: inteligenţă puternică, studii serioase oculte, sau filozofice. Ridicare 


socială şi slujbă bine plătită. 


Dizarmonic: mari neplăceri prin relaţii, prin vorbele rostite şi prin înscrisuri. Surditate. 


Slăbiciune în faţa cumpenelor vieţii. Persecuţie. Adeseori va indica pe canalia în toată 


accepţiunea cuvântului. 


Mercur - Uranus: la o bună aspectare va reieşi o puternică amplificare a intelectului prin 


intuiţie, unită cu o ascuţime de spirit, cu o gândire originală, inventivă şi cu talent pentru 


fizică sau tehnică. Conjuncţia se găseşte foarte des la fizicieni, matematicieni şi astronomi, iar 


celelalte aspecte armonice sunt dominante în horoscoapele inventatorilor şi inginerilor. 


Dizarmonic: aspectele acestea sunt dezavantajoase practicii, dar nu întotdeauna şi teoriei; 


ele duc adesea la o originalitate ciudată, la o nelinişte nervoasă, la înclinaţie spre joc sau spre 


o dezagregare intelectuală. Uneori, se observă tulburări şi refulări periodice nervoase, care se 


evidenţiază sub forma predispoziţiilor către accidente, de natură tehnică sau de circulaţie. În 


cazuri net nefavorabile - la aspectele rele cu cele malefice - se pot ivi tulburări mentale cu un 


caracter schizofrenic. 


În destin. Armonic: idei subite, chiar geniale. Călătorii neaşteptate şi favorabile. 


Dizarmonic: nelinişte şi nerăbdare care strică totul. Călătorii funeste şi scandaluri cu cei 


din jur (mai ales fraţi şi surori). 


Mercur - Neptun. Armonic: după concepţia generală, putem conta în cazul aspectelor 


favorabile, pe o pulsaţie vie în domeniul de activitate intelectuală, facilitată de o mare putere de 


transpunere. Pe linia practică, vom întâlni un „fler intelectual” şi un rafinament care pot duce 


la mari succese. 


Dizarmonic: inteligenţa se dirijează haotic, rodind minciuna, încurcătura, perversiunea 


intelectuală şi predispoziţia la crimă sau la o activitate antisocială. 


În destin. Armonic, ca şi dizarmonic, vor hărăzi destinele detaliate mai sus. 


Aspectele lui Venus cu celelalte planete 


Aspectele Venus — Soare, Venus — Lună, Venus - Mercur se vor judeca în felul celor 


tălmăcite de noi în subcapitolele precedente, la aspectele Soare - Venus, Lună - Venus, Mercur - 


Venus. 


Venus - Marte. Armonic: formaţiunea aspectală măreşte senzualitatea şi dorinţa, indică 


pasiunea şi impulsul afectiv, instinctualitatea puternică ce se îngemănează cu veselia, cu 


umorul şi gustul pentru anecdotă. Se mai vădeşte şi o înclinaţie sufletească pentru redarea 


acestor sentimente, respectiv talent artistic. Cuplul planetar aparţine tipului marelui actor. 


Aspectul armonic mijloceşte instinctul sigur în căutarea şi găsirea partenerului de dragoste, cu 


aferenta consecinţă în destin. 


Dizarmonic: excese, frivolităţi în sfera instinctuală, legături erotice pripite şi nenorocite; 


crize sentimentale din 19 în 19 ani. Afecţiuni acute sexuale şi renale, iar la femei complicaţii la 


sarcină şi naştere. 


În destin. Armonic: căsătorie hună sau legătură sentimentală favorabilă. Fericite 


speculaţii băneşti cu aurul sau cu podoabele. 


Dizarmonic: mari neplăceri sau chiar ruină de pe urma femeilor. Abandon sentimental. 


Pentru o femeie: pericol de viol, dacă aspectul rău se constituie în Taur sau în Scorpion. 


Suferinţe din dragoste. Speculaţii nenorocite cu aurul sau cu obiectele de lux. Procese de pe 


urma femeilor, în horoscoapele feminine: atitudine neruşinată în chestiunile amoroase (în 


semnele de foc). 


Venus - Jupiter. Armonic: la atare aspecte vor reieşi: bunătate, blândeţe şi bunăvoinţă, cu 


urmările aferente în destin. Într-o formaţiune aspectală mai puţin puternică, se va vădi 


„norocul”, respectiv o rezonanţă fericită a lumii înconjurătoare, asupra dorinţelor şi tendinţelor 


personale. De obicei, va exista un puternic simţ al culorilor şi conjuncţia se va întâlni foarte 


des la pictori. 


Dizarmonic: figurile aspectale nu trebuie considerate prea grave pentru destin; legate cu 


alte aspecte rele, ele pot înregistra dizarmonii în viaţa erotică, familială şi despărţiri conjugale. 


În destin. Armonic: trigonul (aspectul de 120°) dintre Jupiter şi Venus se numeşte 


tradiţional „trigonul de argint”, după cum cel între Soare şi Jupiter se numeşte „trigonul de 


aur”. Ambele vor da: bani, onoruri şi succes general. 


Dizarmonic: conflictul între „măsură” (Jupiter) şi „desfătare” (Venus) poate să ducă la 


sleirea averii prin petreceri sau excese gastronomice. Se pot ivi boli, în legătură cu excesul de 


mâncare. 


Venus - Saturn. Armonic: cu o atare formaţiune planetară, sentimentul va reacţiona 


puternic la manifestările serioase şi triste, însă puternicele inhibiţii instinctuale care se vor 


vădi vor duce la o declanşare târzie senzualităţii, care se îndreaptă cu predilecţie către 


parteneri maturi. La o poziţie puternică, aspectul hărăzeşte însuşiri artistice: muzică (la 


trigon), pictură, (la cvadratură) şi sculptură (la opoziţie). Aspectul va indica, în al doilea rând, o 


legătură sentimentală fidelă. 


Dizarmonic: figura stelară va declanşa tulburări în dezvoltarea instinctuală pe timpul 


copilăriei, fie pe cale de regres (ruşine şi scârbă în chestiuni sexuale), fie pe drumul unei 


apariţii timpurii şi frenetice (a vieţii solitare, senzualitate nesăţioasă). Aceste trăsături 


caracteristice au tendinţa să se fixeze în toată viaţa, sub formă de inhibiţii sexuale sau de 


perversităţi abominabile. Vom întâlni ori cazul persoanelor frigide, ori cel al obscenilor din cea 


mai tristă categorie. Aspectele rele predispun la boli cronice sexuale sau de rinichi. 


În destin. Armonic: viaţă liniştită, căsătorie târzie, însă bună. Noroc în plasamente cu aur. 


Dizarmonic: căsătorie proastă, pierdere de copii. Dacă Venus e puternică: dragoste cu 


oameni bătrâni. Dacă Saturn este mai puternic: castitate inabordabilă. Pentru ambele sexe: 


zgârcenie. Dacă aspectul rău se constituie în semnele pozitive: sadism; dacă se constituie în 


semnele negative: masochism. 


Venus — Uranus. Armonic: aceste aspecte provoacă intuiţia afectivă. Sentimentul, 


instinctul şi sexualitatea sunt mărite, legăturile sentimentale născându-se spontan şi fiind prin 


natura lor romantice şi înclinate către senzaţie. Însuşirile artistice - în special cele de natură 


ritmică şi muzicală - se fac simţite. 


Dizarmonic: privirile rele dintre planete acţionează mai puternic decât cele favorabile; cu 


sau fără aspecte, cuplul planetar aparţine categoriei tip a marelui muzician. Viaţa erotică 


suferă atât la aspectele bune, cât şi la cele rele; se vor evidenţia atracţii puternice dar 


schimbătoare, de natură romantică, care nu sunt propice stabilităţii legăturilor sentimentale şi 


mai ales căsniciei. Ele vor duce la despărţiri bruşte, provocate de infidelitate. La femei, aspectul 


rău Uranus - Venus predispune la alegerea tipului masculin, adeseori, infidel. 


În destin. Armonic sau dizarmonic vor da destine sentimentale, cu totul aparte. 


Venus — Neptun. Armonic: acest aspect măreşte impulsul senzual şi fantezia erotică, 


favorizând talentul artistic şi în special cel muzical. 


Dizarmonic: nu arareori se va vădi categoria homosexualilor sau a nimfomanelor. În orice 


caz, destinul erotic va trece prin momente foarte tulburi, fiind favorizat de autoiluzii. 


Aspectele lui Marte cu celelalte planete 


Aspectele Marte — Soare, Marte — Lună, Marte — Mercur şi Marte — Venus se vor judeca 


conform înţelesului dat aspectelor Soare - Marte, Soare - Lună, Soare - Mercur şi Soare - Venus. 


Vezi subcapitolele respective. 


Marte - Jupiter. Armonic: aceste aspecte dau tendinţa de a proceda violent şi războinic; 


capacitatea de entuziasm şi impulsul motric îndrumă la sporturi şi tehnică pe de-o parte, iar 


pe un plan superior, la propagandă umanitară ori religioasă. Acest cuplu planetar aparţine 


adeseori propagandistului sau misionarului religios. 


Dizarmonic: nativul va avea tendinţe pentru rezolvarea violentă a conflictelor, pentru 


atitudinile extreme, despărţiri în viaţa socială şi familială, vădindu-se în cele mai dese cazuri 


divorţuri şi procese de tot felul. Dacă Jupiter şi Marte vor fi slab situaţi şi cu aspecte critice, 


atunci, în ciuda impulsului viu, se vor resimţi inhibiţii, refulări şi paralizii ale voinţei. Aspectele 


critice dau mai întotdeauna hemoragii abundente şi boli de ficat. 


În destin. Armonic: va însemna pe sportiv, pe militarul reuşit, pe metalurgist sau pe 


ecleziast. Succes asupra adversarilor; noroc în întreprinderi şi avantaje pe lângă oameni 


influenţi sau celebri. 


Dizarmonic: procese penale, calomnii, fluctuaţii de avere, scăderea veniturilor; relaţii 


compromiţătoare şi ruină financiară. 


Marte - Saturn. Armonic: voinţa, impulsul şi energia capătă, prin intervenţia lui Saturn, 


tenacitate şi o duritate, care la figuri horoscopice pozitive măresc într-un mod valoros puterea 


de răzbatere; nativul va merge la sigur. Cuplul planetar se întâlneşte la marii actori, care 


posedă o formidabilă putere de interiorizare şi de înfrânare a sentimentului, ţinut necontenit 


sub control. 


Dizarmonic: aici energia se îndreaptă contra individului însuşi (accident, tendinţă 


auto-distructivă şi conflicte dramatice). Din punct de vedere trupesc, aspectele rele ale lui 


Saturn cu Marte sunt întotdeauna dezavantajoase şi vorbitoare de boli primejdioase, care se 


manifestă mai cu seamă în regiunea sub-abdominală. După Morin de Villefrance, opoziţia 


Marte - Saturn care ar trece prin mijlocul Pământului - evident ca direcţie - scurtează viaţa 


prin moarte prematură sau năpraznică. Acest aspect rău predispune la o îmbătrânire timpurie. 


Conjuncţia Marte - Saturn, mai ales într-un semn de foc şi dacă este rău aspectată, 


predispune la crimă. 


În destin. Armonic: împlinirea ambiţiilor dar numai în urma unor strădanii continue. 


Dizarmonic: ambiţie nerealizată; afaceri păguboase. Moartea fratelui, a surorii, sau a prietenilor 


intimi. Necazuri domestice, pierdere de reputaţie, divorţ. Dacă figura se constituie în casa a 


XII-a: puşcărie, ori spital; dacă se va forma în casa a X-a: pierdere de situaţie, urmată de 


dezonoare. 


Marte - Uranus: aspectele măresc conştiinţa de sine, tendinţa de libertate şi 


independenţa. Ele duc la îndemânare tehnică şi mecanică fiindcă cuplul planetar indică 


îndeobşte pe tehnicianul manual. Se mai vădeşte talentul pentru reclama comercială. Aspectul 


de cuadratură va anunţa tendinţa către accidente sau pornirea spre sinucidere. 


În destin. Armonic: aspectul acordă însuşiri psihice, bune în materie practică şi tehnică, 


cu rezultatele materiale aferente. 


Aspectele dizarmonice, hărăzesc o stare de iritabilitate continuă, care anulează roadele 


unei munci sau a unei activităţi ce se dovedeşte a fi până la urmă dezordonată. 


Marte - Neptun: aceste figuri planetare însufleţesc fantezia şi puterea de voinţă şi vor fi 


favorabil evaluate doar la o bună configuraţie a horoscopului. În figurile dizarmonice, aspectele 


rele vor favoriza iritaţia psihică, toanele, nemulţumirile şi chiar înclinaţiile criminale. La 


majoritatea ucigaşilor sau animatorilor de mişcări anarhice, poziţia critică Marte - Neptun este 


caracteristică. 


În destin. Aspectele armonice vor hărăzi un bine mediocru; În schimb cele dizarmonice vor 


aduce o faimă sinistră. 


Aspectele lui Jupiter cu celelalte planete 


Pentru aspectele Jupiter - Soare, Jupiter - Lună, Jupiter - Mercur, Jupiter - Venus, Jupiter 


— Marte vezi aspectele Soare - Jupiter, Lună — Jupiter, Mercur - Jupiter, Venus — Jupiter şi 


Marte - Jupiter. 


Jupiter - Saturn. Armonic: dacă acest aspect favorabil se va situa în poziţie puternică, se 


va ivi în destin o posibilitate de reconstrucţie din elemente vechi („renaissance”). Prin orice crize 


ar trece nativul, fie sufleteşti, fie materiale, el va izbuti să se refacă. Aspectul lucrează cu efect 


bun în destin după 40 de ani. Cuplul planetar favorizează o vie înclinaţie spre filozofie, 


umanitarism şi religie. Conjuncţia depinde - în eficacitatea ei - de starea cerească a lui Saturn 


şi Jupiter, de aspectele pe care le primesc, de dispozitorii respectivi şi de poziţia lor în case. De 


se va afla neaspectată, va avea efecte favorabile în anumite perioade şi defavorabile în altele. La 


o puternică poziţie a conjuncţiei, alcătuirea sufletească şi destinul oscilează într-un ritm destul 


de simţitor, de 20 - 21 ani, cu o subperioadă de 10 - 11 ani (dizarmonică) şi de 5 - 7 ani 


(armonică). Aspectele critice hărăzesc afecţiuni cronice ale ficatului şi ale fierii, precum şi alte 


tulburări în asimilaţie. 


În destin. Armonic: echilibru, intelectualitate puternică. Ridicare socială şi bogăţie, după 


40 de ani. Mari însuşiri religioase sau politice. Posesiuni imobiliare, mai ales rurale. 


Dizarmonic: posturile se obţin greu. Cădere din situaţie. Pierdere de avere. Noroc în 


procese şi ghinion persistent, în toate. 


Jupiter - Uranus. Armonic: intuiţia influenţează voinţa constructivă, iar poziţia puternică a 


acestui aspect acordă un sentiment de atracţie pentru tot ceea ce este nou şi de viitor, 


hărăzind pe lângă o clarviziune sufletesc-spirituală, trăsături sociale şi umanitare. Pe planul 


inferior, aceste însuşiri vor vădi talentul speculativ practic. 


Dizarmonic: aici se vor ivi înclinaţii spre evaluări eronate, greşeli, speculaţii nenorocite şi 


eşecuri de tot felul. Prin ea însăşi, conjuncţia se va evalua favorabil, dar efectul ei va depinde 


de aspectele pe care le primesc în horoscop Jupiter şi Uranus. La o poziţie puternică a 


conjuncţiei, se va observa, în dezvoltarea personalităţii şi a destinului, un ritm principal de 13 


- 14 ani cu o subperioadă de 6 -7 ani (dizarmonică) şi 4 - 5 ani (armonică). 


În destin: aspectele rele se fac mai simţite: diferende grave cu justiţia şi posibilităţi de 


ruină financiară, prin speculaţii gregare. 


Jupiter - Neptun: asemenea aspecte desluşesc înclinaţii religioase, eventual mistice. În 


destinul exterior, aspectele armonice devin eficace doar când sunt foarte puternice. Într-un 


horoscop slab, aspectele critice provoacă influenţabilitate care poate prinde pe nativ în mrejele 


corupţiei, compromiţându-l definitiv. 


Dizarmonic: aspectele armonice sau dizarmonice vor contura situaţii care se vor desăvârşi 


- cel mai adeseori - în domeniul intelectual sau practic, întărind sau anulând sus-zisele 


domenii, după firea aspectelor, bună sau rea. 


Aspectele lui Saturn cu celelalte planete 


Pentru aspectele Saturn - Soare, Saturn - Lună, Saturn - Mercur, Saturn - Venus, Saturn – 


Marte, Saturn – Jupiter, vezi aspectele Soare - Saturn, Lună - Saturn, Mercur — Saturn, 


Venus – Saturn, Marte - Saturn şi Jupiter - Saturn. 


Saturn - Uranus. Armonic: aspectele planetelor vor indica concentrare, adâncime de 


vederi, soliditate şi evenimente favorabile ale destinului, de natură calmă dar tenace, după 


semnificaţia caselor în care se găsesc Saturn şi Uranus. 


Dizarmonic: aceste aspecte duc la grele tensiuni şi inhibiţii. Dacă prin poziţia lor în case 


sau prin alte poziţii şi calificări corespunzătoare, aceste aspecte se arată a fi semnificative 


pentru sănătate; se pot ivi boli cronice foarte grave, de natura semnului lui Uranus sau al lui 


Saturn. Aceeaşi poziţie planetară lasă să se întrevadă tulburări sufleteşti cu un caracter 


demoniac. Conjuncţia - afară de cazul când e bine aspectată - este funestă pentru destin, pe 


care-l marchează cu un ritm dizarmonic de aproape 12 ani şi cu cumpene mari în destin în 


jurul anilor 45 -46 ai vieţii. 


În destin: afară de un efect armonic pe care-l poate da această constelaţie în însuşirile 


intelectuale, ea va vădi în general destine tragice trupeşti, căderi sociale sau moarte 


năpraznică. Este conjuncţia care s-a format pe Cer în anii 1896 - 1897 şi care i-a actualizat în 


efectele ei funeste - prin tranzite - în decursul anilor 1947, 1948 şi 1949 (până în mai 1949). 


Saturn - Neptun. Efecte specifice ale aspectelor bune între aceşti aştri nu s-au observat 


până în prezent; doar poziţia lor în case pare a fi semnificativă. Aspectele dizarmonice vor 


declanşa încordări sufleteşti, care merg până la nevroză, dacă nu cumva nativul va cădea 


victimă erorilor, iluziilor şi înşelătoriilor de tot felul. Conjuncţia este mai mult dizarmonică. 


Aspectele lui Uranus cu celelalte planete 


Pentru aspectele Uranus - Soare, Uranus - Lună, Uranus - Mercur, Uranus - Venus, Uranus 


- Marte, Uranus — Jupiter, Uranus - Saturn, se vor tălmăci sensurile, după aspectele Soare — 


Uranus, Lună — Uranus, Mercur - Uranus, Venus — Uranus, Marte - Uranus, Jupiter - Uranus şi 


Saturn - Uranus, vezi subcapitolele respective. 


Uranus - Neptun. În timpurile modeme, a existat opoziţie ce s-a constituit pe Cer între anii 


1902 - 1909 (în Rac şi Capricorn). Chiar şi în lipsa relativă a unor experienţe suficiente intuim 


- în cazul aspectului armonic - prezenţa unei capacităţi mistice sau oculte, iar în cazul 


dizarmonic, a unei dezaxări sufleteşti, care poate duce la stranie orientare spirituală. 


Autoiluziile, înşelările şi consecinţele lor corespunzătoare în destin nu vor lipsi. 


VARIA 


Noduri lunare 


Orbitele planetelor se află înclinate în raporturile lor cu ecliptica; de aici va rezulta că 


planurile orbitelor planetare vor forma cu ecliptica două intersecţii, care se vor numi Noduri 


Planetare lunare. Când o planetă va traversa ecliptica pentru a lua o latitudine Nord, astrul va 


ocupa Nodul Nord; când va traversa ecliptica pentru a lua o latitudine Sud, ea va ocupa Nodul 


Sud. În practica astrologică se înscriu însă numai Nodurile Lunii, fiindcă numai ele au o 


mişcare mai rapidă (3' pe zi) şi de altfel ele se află înscrise în Efemeride. Nodul Nord se mai 


numeşte Nodul Ascendent, sau Capul Balaurului (Capum Dragonis); Nodul Sud se mai 


numeşte Nodul Descendent, sau Coada Balaurului (Cauda Dragonis). Nodul Ascendent este de 


o fire bună, de natură jupiteriană, iar Nodul Descendent este de o fire rea, de natură 


saturniană. Eficacitatea Nodurilor lunare se vădeşte în sănătate în general şi pe linia mare a 


şansei. Va fi mai puţin vorbitoare prezenţa Nodului Lunar într-o casă astrologică, decât 


aspectul pe care-l primeşte de la planete, în figura horoscopică. O deosebită importanţă se va 


ataşa conjuncţiei Nodului Lunar cu o planetă. De multe ori practica astrologică, neglijează 


Nodurile lunare căci semnificaţia lor nu este încă pusă la punct. Semnul lor este următorul: 


Nod Ascendent Q> Nod Descendent ?J . 


Stele fixe 


Chestiunea stelelor fixe constituie o problemă încă nerezolvată în ştiinţa astrologică. Cei 


vechi ne-au lăsat o vastă literatură pentru interpretarea stelelor fixe, dar, cea mai mare parte a 


aforismelor găseşte arareori vreo întrebuinţare. Dar uneori, destinele mari se desluşesc în bine 


sau în rău, prin prezenţa vreunei stele fixe. Marele astrolog german, baronul von Klockler, 


păstrează o mare rezervă în privinţa tâlcuirilor stelelor fixe, iar noi vom enumera câţiva aştri 


care par că pot corespunde semnificaţiei lor tradiţionale. 


Stelele fixe se mişcă: 10 minute în 12 de ani, 20 minute în 24 de ani, 30 minute în 36 de 


ani şi 1 grad în 72 de ani. Pentru anul 1900 avem următoarea poziţie geocentrică a stelelor fixe 


a căror listă o dau mai jos: 


Algol (Beta Perseii) la 24°47' în semnul Taurului. Pare să aibă un efect dăunător trupului 


şi destinului, favorizând crize acute şi accidente. 


Aldebaran (Stea Regală) la 8°24' în semnul Gemenilor. Prezice: onoruri, urmate de 


prăbuşiri. În conjuncţie cu luminariile: moarte năprasnică. 


Rigel (Beta Orienis) la 15-26' în semnul Gemenilor. Hărăzeşte glorie militară, ridicare 


socială, prieteni folositori, dar precipită adeseori destinul în ruină şi dezonoare. 


Betelgeuza (Lamda Orionis) la 27- 27' în semnul Gemenilor. Aduce: renume în timpul 


vieţii şi glorie după moarte; bogăţie şi noroc în lungile călătorii. În conjuncţie cu Marte: moarte 


pe câmpul de luptă, sau prin foc. În conjuncţie cu Saturn: moarte prin opoziţie nereuşită. 


Castor (Lamia Gemenii) la 18- 51' în semnul Racului. Va sorti: sănătate slabă, accidente, 


neplăceri prin înscrisuri sau prin vorbe imprudent rostite. În conjuncţie cu Mercur, sau Luna: 


moravuri bune. 


Pollux (Beta Gemenii) la 21- 50' în semnul Racului. Este una din cele mai rele stele fixe. 


Hărăzeşte: moarte prin atac banditesc sau prin foc. În casa I bine aspectată: câştig în negoţ, 


elocinţă. 


Praesepe (O stea nebuloasă) la 5- 52' în semnul Leului. Dăunează vederii, pricinuind 


adeseori orbirea. 


Regulus (Landa Leei) la 28- 27' în semnul Leului. Va vădi un marcant curs al vieţii prin 


ajungerea la o situaţie culminată, dar, din păcate urmată de prăbuşire (Napoleon I, Hitler). 


Spica (Arista) la 22- 27' în semnul Balanţei. Va constitui, în special când se va afla în 


conjuncţie cu Ascendentul, excelente baze spirituale şi intelectuale pentru potentele creatoare. 


Crucea Sudului (Accrux) la 10- 29' în semnul Scorpionului. În conjuncţie cu Soarele: 


ştiinţă sau religie. La Ascendent: moarte năprasnică, de sine voită, prin jertfire. 


Antares (Lamda Scorpionis) la 8- 22' în semnul Săgetătorului. Această stea se dovedeşte 


a fi dezavantajoasă pentru sănătate, fără a se trage concluzia unor boli specifice. Tradiţia 


atribuie acestei stele fixe un efect asemănător cu acela al stelei Regulus. 


Vega (Landa Lyrac) la 13-55' în semnul Capricornului. Va vesti: în casa a II-a în aspecte 


bune cu Jupiter, Venus sau Punctul senzitiv al norocului, bogăţie mare. La pragurile caselor 


cardinale şi bine aspectată: poziţie socială înaltă. În conjuncţie cu Luna, în casele inferioare ale 


horoscopului: ocupaţii oculte. În bun aspect cu Venus: succes în arte. În general: bun renume. 


Fomalhaut (Peştele Sudic) la 2- 27' în semnul Peştilor. Va anunţa: protecţii oculte, avere 


şi renume. Împreună cu Algol şi cu Luna: moarte prin sentinţă publică. 


Din aceste stele, 4 sunt principale şi anume: Fomalhaut, Antares, Regulus şi Algol: ele se 


numesc Stele Regale. 


Ca interpretare vom observa următoarele reguli: 


Efectul stelelor fixe apare atunci când ele se află în conjuncţie cu un prag de casă (mai ales 


cardinală) sau cu o planetă. Prezenţa lor altfel rânduită în horoscop nu are prea mare importanţă, 


numai dacă - aflându-se în afară de conjuncţie cu vreun prag sau cu vreo planetă - steaua ar fi 


puternic aspectată. Aspectul; trebuie socotit cu un orb foarte mic (2- - 3'). La oamenii cu un destin 


extraordinar, stelele fixe explică destinele lor surprinzătoare. 


Punctele senzitive 


Punctele senzitive sunt nişte mici zone în horoscop, care se determină pe calea unui 


calcul şi care sunt elocvente în destinul omenesc, atât de diferit compartimentat. Ele se înscriu 


cu nişte semne simbolice în casele şi în semnele care reies din calcul şi se judecă aproape ca 


planetele. Punctele senzitive ocupă un loc important în şcoala germană, mai ales în cea 


hamburgheză, şi noi le-am găsit întotdeauna vorbitoare. În ordinea importanţei lor ele sunt 


următoarele: 


a) Pars Fortuna - simbol 


Partea norocului, (numită şi Ptolemeus, după numele marelui astrolog al şcolii din 


Alexandria). 


Calculul ei: în naştere diurnă (de la răsăritul până la apusul Soarelui) se va socoti: 


Longitudinea Ascendentului + longitudinea Lunii - longitudinea Soarelui. 


În naştere nocturnă (de la apusul până la răsăritul Soarelui): Long. Asc. + Long. Soare - 


long. Lunii. 


Exemplu: dacă longitudinea Ascendentului este 60° (1° în Gemeni), longitudinea Lunii 


55° (25° în Taur) şi longitudinea Soarelui 286° (16° în Capricorn), vom avea pentru naştere 


diurnă: 60° + 55° - 286° = 189° = 9° în Balanţă. (în operaţia pe care am făcut-o, avem de 


observat că adunarea lui 60° + 55° ne-a dat 115° din care n-am putut scădea longitudinea 


Soarelui în număr de 286°; am adăugat atunci la 115° un întreg cerc zodiacal de 360° şi din 


cifra de 475° (115° + 360°) am obţinut Pars Fortuna (189° = 9° în Balanţă). 


Semnificaţia iui Pars Fortuna 


Acest punct senzitiv va avea întotdeauna importanţă pentru bani, sănătate şi şansă 


generală. Judecarea ei se va face: după casa în care se găseşte, după aspectele pe care le 


primeşte, după semnul zodiacal în care se află, după dispozitorul adică planeta care stăpâneşte 


aceste semne şi după starea cerească, situaţia în casă şi aspectele pe care le primeşte acest 


dispozitar. 


P.F. În casa I: în aspect armonic: nativul este făuritorul propriului său noroc prin 


inteligenţa, iniţiativa şi dibăcia lui. Sănătate bună şi stare de avere mulţumitoare. În aspect 


nearmonic contrariul. 


P.F. În casa a II-a. În aspect armonic: şansă considerabilă de avere. În aspect nearmonic: 


compromiterea averii. 


P.F. În casa a III-a. În aspect armonic: noroc de la fraţi şi surori, sau prin înscrisuri şi 


scurte călătorii, eventual prin ocupaţii tehnice, sau muncă manuală. În aspect nearmonic: 


neşansă în tot acest domeniu. 


P.F. În casa a IV-a. În aspect armonic: ereditate bună, noroc în posesii imobiliare şi final 


de viaţă agreabil. În aspect nearmonic: contrariul. 


P.F. În casa a V-a. În aspect armonic: mulţumire de la copii, de la iubirile avute şi noroc în 


speculaţii. La femei: logodne strălucite şi naşteri uşoare. Copii frumoşi. În aspect nearmonic: 


viaţa amoroasă se trăieşte pe o bază imorală, iar copiii sunt nereuşiţi. Speculaţiile devin 


păgubitoare. 


P.F. În casa a VI-a. În aspect armonic: activitate mulţumitoare în câmpul muncii; noroc în 


creşterea animalelor mici şi în exploatarea fermelor. Servitori buni. Bolile se trec uşor. În 


aspect nearmonic: contrariul 


P.F. În casa a VII-a. In aspect armonic: mariaj, contract, sau asociat bun. În aspect 


nearmonic: contrariul. 


P.F. În casa a VIII-a. În aspect armonic: zestre bună, moşteniri însemnate, pensii şi rente 


viagere. Ocupaţii interesante, oculte. În aspect nearmonic: contrariul. 


P.F. În casa a IX-a. În aspect armonic: noroc în lungile călătorii şi stimă câştigată pe baza 


unei activităţi înalt intelectuale. Relaţii minunate cu străinătatea sau cu oamenii străini. În 


aspect nearmonic: contrariul. 


P.F. În casa a X-a. În aspect armonic: domeniul acestei case vorbeşte din plin, în sensul ei 


bun: ocupaţii însemnate şi lucrative; noroc cu mama, cu fraţii şi surorile. La femei: căsătorie 


strălucită. În aspect nearmonic: P.F. este contrară în efectele lui. 


P.F. În casa a XI-a. În aspect armonic: noroc în prietenii şi protecţii. Perspective de a 


ajunge în domeniul parlamentar. În aspect nearmonic: dificultăţi în domeniul casei a XI-a. 


P.F. În casa a XII-a. În aspect armonic: noroc în ocupaţiile singuratice (laboratoare, 


biblioteci sau aşezăminte de sănătate). În aspect nearmonic: şansa este dobândită pe căi 


reprobabile, fie exploatând pe cei izolaţi (bolnavi, puşcăriaşi), fie prin practicarea operaţiilor 


magice nepermise. 


Despre modul mai detaliat de judecare al acestui punct senzitiv vom vorbi în partea 


„Interpretarea astrologică „. 


b) Punctul senzitiv de boală sau de moarte - simbol 


Calculul său: în naştere diurnă se va socoti: Long. Ase. + long. Marte - long. Saturn, iar în 


naştere nocturnă: long. Ase. + long. Saturn - long. Marte. 


Semnificaţia acestui punct senzitiv 


Punctul de boală sau de moarte, ne va arăta, prin prezenţa sa într-o casă horoscopică, 


perspectiva evenimentului maladiv sau de deces, sau, prin prezenţa lui într-un semn zodiacal, 


sensibilitatea organică la boli. 


Cititorul familiarizat cu domeniul caselor şi cu sensibilitatea semnelor zodiacale la 


diferitele genuri de maladii va putea tâlcui singur acest punct senzitiv. Pentru uşurinţă vom 


spune: 


În casa I a horoscopului: boală sau moarte, prin proprie imprudenţă Semnul zodiacal va 


arăta punctul slab (Taurul - boli de gât, Gemenii - boli de piept etc.). 


În casa a IV-a a horoscopului: boală sau moarte din cauză ereditară. 


În casa a VI-a a horoscopului: boală acută sau accident de muncă. 


În casa a X-a a horoscopului: boală sau moarte din cauza profesiunii, ori în timpul 


exercitării acesteia. 


În casa a XI-a a horoscopului: boală contagioasă, frecventând prietenii. 


c) Punctul senzitiv al dragostei – simbol 


Calculul său. În naştere diurnă: long. Ase. + long. Venus - long. Soare. 


În naştere nocturnă: long. Ase. + long. Soare - long. Venus. 


Dăm câteva tâlcuiri: 


În casa I a horoscopului: puternică ofensivă amoroasă; dragostea e însăşi viaţa. 


In casa a II-a a horoscopului: dragostea produce sau risipeşte banul (armonic sau 


dizarmonic). 


În casa a III-a a horoscopului: legături sentimentale cu verii sau încheiate la drum scurt. 


În casa a IV-a a horoscopului: amoruri târzii sau dragoste incestuoasă (depinde de 


aspecte). 


În casa a V-a a horoscopului: la un horoscop care indică refulări instinctuale, se vor vădi 


aici pedagogii care îşi sublimează sentimentul de iubire în educaţia pe care o dau copiilor. 


Altminteri arată pe profesioniştii dragostei. 


In casa a VI-a a horoscopului: dragoste cu persoane de joasă condiţie sau cu persoane 


bolnave. 


În casa a VII-a a horoscopului: sentimentul de afecţiune se revarsă, în întregul său, 


asupra consortului. 


În casa a VIII-a a horoscopului: moartea afecţiunilor şi cult fierbinte pentru cel drag, 


dispărut. 


În casa a IX-a a horoscopului: legături amoroase în străinătate, la drumuri lungi sau cu 


un străin. 


În casa a X-a a horoscopului: relaţiile de dragoste se încropesc în timpul şi cu ocazia 


slujbelor. 


În casa a XI-a a horoscopului: „aminties amoureuses”. 


În casa a XII-a a horoscopului: dragoste nenorocită sau cu persoane aflate în aprigă 


suferinţă. 


d) Punctul senzitiv al voiajului - simbol - 


Calculul său. În naştere diurnă: long. Asc. + long. Mercur - long. Lună. În naştere 


nocturnă: invers. Semnificaţia acestui punct senzitiv 


Se judecă după case şi semne, în maniera pe care am indicat-o mai sus. Sperăm că 


lectorul cărţii îşi va pune intuiţia şi cunoştinţele câştigate, la lucru. Aceasta rămâne valabil şi 


pentru punctele senzitive ce urmează. 


e) Punctul senzitiv al averii 


Calculul său. Atât în naşterea diurnă, cât şi în naşterea nocturnă, calculul va fi: long. 


Ase. + long. stăpânul casei a II-a. 


Exemplu: Ascendent la 60° (1° în Gemeni), casa a II-a la 3° în semnul Racului, iar 


stăpâna Racului - Luna - la 25° în Rac. Dacă cumva adunarea depăşeşte 360°, vom scădea 


cercul zodiacal întreg (360°). 


f) Punctul senzitiv al averii imobiliare 


Calculul său. În naştere diurnă: long. Ase. + long. Venus - long. Saturn. În naştere 


nocturnă: invers. (Long Ase. + long Saturn - long. Venus). 


g) Punctul senzitiv al mariajului. 


Calculul său. În naştere diurnă: long. Ase + long. Venus - long. Jupiter 


In naştere nocturnă: invers. 


Interpretarea va glăsui: 


1 
În casa a II-a a horoscopului: căsătorie din interes. 


2 
În casa a V-a a horoscopului: căsătorie din dragoste. 


3 
În casa a VI-a a horoscopului: căsătorie din milă, sau constrângere. 


4 
În casa a VIII-a a horoscopului: pe patul morţii sau în legătură cu o moştenire. 


5 
În casa a IX-a a horoscopului: pentru a pleca în străinătate. 


6 
În casa a XI-a a horoscopului: ordonată de un protector sau din prietenie, etc. 


h) Punctul senzitiv al scandalului 


Calculul său. Atât diurn cât nocturn, se va socoti: long. Asc. + long. Marte - long. Jupiter. 


Acest punct senzitiv indică o zonă sensibilă în viaţa nativului, care va da de vorbă lumii 


(scandal prin iubirii imprudente în casa a V-a, prin mariaj sau proces în casa a II-a, ş.a.m.d.). 


i) Punctul senzitiv al faimei 


Calculul său. În naştere diurnă: long. Ase. + long, Jupiter - long. Soare. În naştere 


nocturnă: invers. 


Tâlcuirea se va da în bine sau rău, după poziţia în casele horoscopice şi tehnica de 


interpretare pe care am dat-o (în casa a V-a „faimă” câştigată prin domeniul casei, într-a VIII-a 


prin ocultism ş.a.m.d.). 


j) Punctul senzitiv al părintelui 


Calculul său. În naştere diurnă: long. Ase. + long. Satura — long. Soare. În naştere 


nocturnă: invers. 


l) Punctul senzitiv al mamei 


Calculul său. În naştere diurnă: long. Ase. + long. Lună - long. Venus. In naştere nocturnă: 


invers. 


m) Punctul senzitiv al copiilor 


Calculul său. În naştere diurnă: long. Ase. + long Lună - long. Jupiter. În naştere 


nocturnă: invers. 


n) Punctul senzitiv al fraţilor şi surorilor 


Calculul său. În naştere diurnă: long. Ase. + long. Jupiter - long. Saturn. În naştere 


nocturnă: invers. 


o) Punctul senzitiv al ocultismului 


Calculul său. În naştere diurnă: long. Ase. + long. Neptun - long. Uranus. In naştere 


nocturnă: invers. 


p) Punctul senzitiv al Astrologiei 


Calculul său. În naştere diurnă: long. Ase. + long. Mercur - long. Uranus. 


În naştere nocturnă: invers. În interpretarea acestui punct senzitiv, vom socoti că sălaşul 


cel mai bun al său este în casele spirituale (casa I, a III-a, a VIII-a şi a IX-a; altfel, poate să dea 


naştere la grave echivocuri şi să fie în legătură cu tendinţa de a transforma această nobilă 


disciplină ori în sondaje indiscrete amoroase (casa a V-a), ori în ocupaţie lucrativă (de se va afla 


în casa a II-a). 


O ultimă observaţie: punctele senzitive, primesc aspectele lor numai de la planete şi 


acestea vor trebui să aibă o orbitate foarte mică (1° - 3°); Între ele nu pot constitui aspecte, 


fiindcă sunt oarecum lipsite de un dinamism propriu (cum e cazul planetelor). 


Coeficienţii temperamentali 


Macrocosmul şi microcosmul reprezintă manifestarea celor patru elemente directoare şi 


constitutive: Aer, Apă, Foc şi Pământ. Am arătat puterea acestor elemente în determinarea 


constituţiei fizice şi psihice omeneşti. Trimitem în corpul cărţii la detalii şi reamintim 


următoarele: 


1 
Aerul va indica: ideea vie, ingeniozitatea, adaptabilitatea, instabilitatea. 


2 
Apa va indica: influenţabilitate, reveria, romantismul, inacţiunea sau acţiunea 


trudnică. Contemplaţia . 


3 
Focul va indica: impulsul motorie, dinamismul, curajul, independenţa şi 


imprudenţa. 


4 
Pământul va indica: ataşamentul de materie, prudenţa, metodă şi dificultate de 


evadare în lumea sufletului sau a ideii nobile. 


Dacă vom socoti într-un ciclu de coeficienţi că Ascendentul valorează 4 puncte, Soarele şi 


Luna câte 3 puncte, Marte, Venus, Mercur, Saturn şi Jupiter câte 2 puncte, iar Uranus şi 


Neptun câte 1 punct, vom avea un total de coeficienţi însumând 22 de puncte (număr 


coincizând cu acela al literelor alfabetului ebraic şi al celor 22 de figuri ale Taratului). Aceşti 


coeficienţi, repartizaţi pe cele 4 categorii de mai sus, vor înfăţişa cel mai adeseori predominanţa 


unui element temperamental din sus-zisa categorie. Să presupunem că vom avea un 


Ascendent în semn de aer şi majoritatea planetelor tot în semnele de aer; horoscopul va vorbi 


într-o puternică ocupaţie aeriană şi caracterul nativului va trebui în principal judecat pe 


această linie. Utilizarea coeficienţilor temperamentali va da întotdeauna contururile mari 


psiho-temperamentale, afară de cazuri speciale pe care le vom detalia în partea „Interpretarea 


astrologică”. 


Epuizăm cu această parte suplimentară întregul material utilizat în Astrologia ştiinţifică 


modernă şi încheiem prima parte a lucrării 


PARTEA A II-A 


INTERPRETARE ASTROLOGICĂ 


Am ajuns la partea practică şi cea mai importantă a lucrării de faţă. Tratatele de 


Astrologie sunt haotice din acest punct de vedere. Chiar cele mai bune îl atrag pe lector într-un 


labirint, unde se pierde imediat. Nu avem pretenţia de a rezolva faimoasa problemă a 


interpretării astrologice. Lucrul e cu neputinţă: e atâta mişcare şi atâta complexitate într-un 


destin omenesc, încât regulile nu pot fi absolute. Ne vom trudi să dăm doar o schemă 


mulţumitoare, care se va adresa lectorului sârguincios şi dotat cu o oarecare vocaţie. Suntem 


convinşi că va izbuti ca, dintr-un biet buletin cu desene şi figuri, să desluşească şi să dea relief 


existenţei omeneşti văzute pe cale astrologică. 


Ne vom folosi în acest scop de un horoscop de exemplu al cărui mod de calcul este arătat 


în volumul al II-lea 


Modul de interpretare, dat în prezentul subcapitol, este cel clasic şi relativ simplu. 


Punctul nostru de vedere îl vom reda în ultimele subcapitole. Vom căuta acolo să lămurim, în 


afară de mersul unei vieţi pe care-l dă curent interpretarea astrologică, ceea ce considerăm noi 


unicul sens al Horoscopiei: rostul dăinuirii fiinţei respective, încadrarea ei în marea lege a 


armoniei universale şi scoaterea ei de sub ideea utopică a întâmplării, arareori explicată a soartei 


şi niciodată consolatoare. 


Horoscop de exemplu 




Nativitate 27 martie 1898 Galaţi ora 1:30 (15 martie 1898 Galaţi ora 1:30 stil vechi) 


N.E. 


Am păstrat acest horoscop aşa cum a fost el calculat iniţial de către autor prin 


intermediul tabelelor de logaritmi. Un calcul mai precis va arăta unele mici modificări ale 


poziţiilor astrelor fără a avea însă vreo influenţă asupra interpretării astrologice. 


CLIMATUL HOROSCOPULUI. VEDERE DE ANSAMBLU. 


GENERALITĂŢI 


In mod scolastic, horoscopul se detaliază după domeniile de viaţă compartimentate în 


casele horoscopice şi anume: 


1 
Însuşiri psiho-temperamentale. Caracter. Aceste date se vor culege din studiul 


casei I şi din alţi factori pe care îi vom vedea imediat. 


2 
Starea materială. Averea. Aceste date se vor culege în principal din studiul casei 


a II-a cu aferentele ei, după cum vom explica. 


3 
Voiajurile mici. Fraţii şi surorile. Mentalul orientat, practic. Aceste date vor fi 


explicate de casa a III-a cu aferentele ei. 


4 
Căminul cu sfârşitul vieţii. Casa a IV-a horoscopică. 


5 
Instinctele, progenitura, Casa a V-a. 


6 
Bolile acute, munca obligatorie. Casa a VI-a. 


7 
Mariajul, asociaţia şi agresorul. Casa a VII-a. h) Moartea. Casa a VIII-a. 


8 
Voiajurile lungi şi activitatea înalt intelectuală. Casa a IX-a. 


9 
Slujbele. Ascensiunea socială. Casa a X-a. 


10 Frecventările amicale. Sprijinul. Casa a XI-a. 


11 Izolarea. Prigoana. Boala cronică. Casa a XII-a. 


Este însă firesc, ca înainte de a proceda la tălmăcirea compartimentelor din viaţă - care 


merg în succesiunea caselor horoscopice după cum am schiţat mai sus - să stabilim conturile 


mari ale horoscopului, exprimate într-o vedere de ansamblu şi în climatul pe care-l oferă. 


Acestea vor constitui „Generalităţi”. 


Luând în ipoteza noastră de lucru horoscopul de la pagina precedentă (lucrat în partea 


intitulată „Tehnica Horoscopică”) vom observa următoarele: 


Horoscopul este foarte aspectat, ceea ce va însemna o viaţă foarte vie. Aspectele se 


formează în partea inferioară a horoscopului, ceea ce va tâlcui: viaţa foarte activă, în a doua 


parte a ei, mai ales către bătrâneţe. Semnele care se urcă la Est (casa a XII-a - a X-a) sunt 


semne de toamnă târzie şi de prag de iarnă. Asta va desluşi: fire serioasă şi contemplativă în 


tinereţe şi adolescenţă. 


Semnele zodiacale care se ridică în horoscop în partea de Vest, (care reprezintă mijlocul 


vieţii) şi în Fundul Cerului (casa a III-a - a IV-a) sunt semne de sfârşit de primăvară şi de vară 


(casa a VII-a - a VI-a şi a VIII-a), sau semne de primăvară (casa a III-a Berbecul cel mai ocupat 


de planete); această ocupaţie zodiacală în sus-zisele case va închipui: ideile serioase şi triste 


din copilărie, vor face loc unui spirit contemplativ cald către mijlocul vieţii, care va vira brusc 


într-o atitudine vioaie, dinamică şi constructivă în ultima parte a existenţei, până la finele ei. 


(Vezi desluşirile semnelor zodiacale după osebita lor fire). 


Ocupaţia planetară este inegală: cele mai multe planete se află sub orizont (6 planete), iar 


deasupra orizontului se află 3 planete. Vom spune: firea este introvertită, interiorizată, purtată 


spre procesele sufleteşti de reflexie şi de gândire activă. Ea nu se orientează către exterior şi nu 


va activa în raza satisfacţiilor sociale. În altă ordine de idei: trăirea sufletească va căta către 


compartimentul intim şi nicidecum către acela al activării în grup (prieteni mulţi sau 


protectori). A se vedea noţiunile respective din partea generală. 


Coeficienţii temperamentali: 


1 
Foc (10 puncte). 


2 
Aer (3 puncte). 


3 
Pământ (7 puncte). 


4 
Apă (2 puncte). 


Sensul coeficienţilor va glăsui: iniţiativă, impuls motric, răzbire, creaţie cu caracter 


dinamic şi obiectiv schimbător (focul); idee, ingeniozitate, sesizare rapidă (aerul); interes pentru 


materie, răbdare, reflexie, metodă (pământul); sentiment, reverie, contemplare - în minoritate 


(apa). (A se vedea coeficienţii temperamentali din corpul lucrării.) Aceşti coeficienţi se vor 


modifica însă în chipul următor: întregul elan dat de semnul Berbecului este ţinut în frâu şi 


disciplinat de planeta Saturn, stăpâna Ascendentului şi în trigon, adică în aspect armonic, cu 


toate planetele din Berbec. Aceasta va însemna că elementul foc nu va fi liber şi frenetic în 


expansiunea lui, ci ţinut întotdeauna sub control şi, mai ales, armonizat cu o creaţie 


stăruitoare şi rodnică. Elementul aer va intra şi el în joc, stimulând creaţia prin aspectele bune 


şi prin cele două disonanţe pe care le primeşte Luna, aflată în Taur. Elementul de pământ 


suferă modificări: nu se va vădi în firea nativului interesul pentru lucrurile materiale, dar, în 


schimb, planeta Saturn, stăpâna Ascendentului, minunat aspectată, va hărăzi: ordine, reflexie, 


metodă şi stăruire. Elementul apă se află în vădită minoritate, dar am greşi enorm dacă am 


socoti că nativul este lipsit de fantezie creatoare, sau de simţul milei. Berbecul în sine - 


puternic ocupat - este animat de fantezie; cele 3 puncte de aer glăsuiesc la fel, iar simţul milei 


care îndeobşte funcţionează capricios, este înlocuit în horoscop cu bunăvoinţă şi bunătate 


(Jupiter în casa a IX-a, puternic ridicat în temă şi bine aspectat); cât despre Saturn - bine 


aspectat în casa a XII-a - el îndeamnă către filantropie şi spre îngrijirea celor nenorociţi. În 


sfârşit, aglomerările de planete în grupuri de 2, 3 sau 4, vor da de înţeles că evenimentele în 


viaţă se vor înseila serial, în rafale, în bine, sau în rău (vezi clusterumul de planete din corpul 


tratatului). Psihicul, ca efect al planetelor strâns grupate, va fi adeseori stânjenit în exprimarea 


lui, neavând o rază degajată de acţiune. 


Cu aceasta, am terminat vederea de ansamblu a horoscopului, menţionând că în 


compartimentul practic al vieţii pot fi mai ales vorbitoare domeniile ocupate de case, şi anume: 


aglomerarea de planete în casa a III-a va da un punct de gravitate, un pivot al horoscopului în 


sensul înţelesului casei (fraţi, surori, voiajuri mici şi mental practic de natură marţială fiindcă 


Berbecul se află în această casă); ocuparea casei a V-a va anunţa o accentuare a domeniului 


casei (instincte, copii sau speculaţii); ocuparea casei a VI-a şi a XII-a va putea însemna fie 


îngrijirea bolnavilor, fie boala proprie; ocuparea casei a IX-a va caracteriza acest horoscop cu 


idei de înaltă spiritualitate, sau de lungi voiajuri (domeniul ştiut al casei a IX-a); ocuparea casei 


a II-a va prevesti evenimente în dobândirea bunurilor (înţelesul casei a II-a), iar ocuparea 


similară a casei a XI-a cu o planetă va scoate în relief domeniul ei (prietenii). 


Întregul circuit al horoscopului se va vădi în chipul următor: fire introvertită, tristă şi 


gravă în copilărie, purtată către contemplarea calmă şi mentalitatea sprintenă la vârsta matură şi 


la bătrâneţe, orientată către o viaţă interiorizată familială, sau dedicată mentalului aplicat — 


concret — având la bază un puternic dinamism creator dar foarte înfrânat, cu preocupări 


materiale mediocre, fire binevoitoare şi echilibrată, orientată, pe lângă domeniul practic, înspre 


cel spiritual. O trăire care se va aşeza pe linia operei practice şi mai târziu intelectuale, dedicată 


îngrijirii suferinţelor sau ameninţată de boli grave, purtată către agonisirea de avere în legătură 


cu speculaţiile sau cu viaţa instinctuală şi îndrumată spre relaţiile restrânse de prietenie şi lungi 


voiajuri. Evenimentele cele mai însemnate vor activa în partea a doua a vieţii şi chiar către 


sfârşitul ei; ele vor lucra întotdeauna în chip serial (epoci bune sau rele). 


O metodă foarte uşoară pentru a ne da seama în mod rapid de succesul sau insuccesul 


eventual al tuturor comportamentelor vieţii - urmărite în ordinea caselor astrologice (sănătatea: 


casa I, a VI-a, a VIII-a şi a XII-a, averea casa a II-a, fraţii şi surorile casa a III-a ş.a.m.d.) -, va fi 


aceea de a examina în mod sumar compartimentele respective prin prezenţa planetelor bine 


sau rău aspectate în case, sau - acolo unde casele sunt fără planete - de a vedea stăpânul 


pragului casei respective, şi raportul armonic sau dizarmonic, pe care-l are cu planetele din 


horoscop. 


În exemplul nostru. Sănătatea: va fi satisfăcătoare, fiindcă Saturn, stăpânul casei I care 


nu are planete, deşi în casă rea, este bine aspectat de Soare - considerat întotdeauna ca 


dătător de viaţă în horoscop - împreună cu un întreg cuplu de planete, care se află în semnul 


Soarelui adică în Berbec. 


Averea: va fi un element schimbător şi întotdeauna viu, fiindcă în casa a II-a se află 


Marte cu aspecte disonante (în cuadratură cu Luna, orientată către speculaţii, şi cu Uranus 


din casa a XI-a determinat pentru prieteni). 


Fraţii şi surorile: vor constitui o preocupare majoră (casa a III-a e cea mai dinamizată de 


planete). 


Căminul: aici, stăpânul este Marte care reprezintă semnul Berbecului, iar Marte este 


aspectat mai mult disonant, ceea ce va da de înţeles un cămin frământat. 


Instincte, copii: în casa a V-a, se află Luna puternic aspectată în bine şi rău, ceea ce va da 


înţeles o situaţie veşnic schimbătoare, mai mult nefavorabilă. 


Mariajul: la pragul casei a VII-a se află Racul, iar stăpânul semnului este Luna, care are o 


situaţie contradictorie în horoscop. Domeniul casei va vorbi la fel. 


Moartea: stăpânul pragului casei a VIII-a este Mercur, care reprezintă semnul Fecioarei, 


iar Mercur este bine aspectat în temă. Nu reprezintă nici o indicaţie neliniştitoare. 


Lungile voiajuri: Jupiter bine aspectat prin prezenţa sa, în casa a IX-a a Cerului, arată 


domeniul activităţii intelectuale înalte şi cel al lungilor voiajuri, va fi foarte favorabil. 


Cariera: stăpânul casei a X-a este Venus, planeta se află bine aspectată în casa a III-a, 


însă este „în exil”, în semnul Berbecului. Cariera se vădeşte bună, însă fără un relief deosebit, 


cu toate însuşirile date de casa a III-a, care în cazul nostru aşază pe planul principal mentalul 


concret şi activitatea de fiecare zi. 


Prieteni, protectori: aici găsim o planetă, şi anume Uranus, mai mult rău aspectată. Vom 


conchide: lipsesc protectorii, iar prietenii dau satisfacţii mediocre. Saturn la pragul casei va da 


acelaşi înţeles. Activitatea secretă, prigoana: în casa a XII-a găsim pe Saturn, a cărui prezenţă e 


neliniştitoare. Fiind bine aspectat şi sub un dispozitor benefic, (Jupiter în casa a IX-a), el va 


hărăzi minimum de rău şi fiindcă tema indică ocupaţii intelectuale, va putea să limpezească 


nişte preocupări adânci, de natură intelectuală (trigoanele cu planetele din casa a III-a şi 


sextilul cu Jupiter din casa a IX-a), toate în legătură cu domeniul casei a XII-a (ocupaţii în 


laboratoare, sau oculte). 


În acest chip, vom putea face un aşa-zis „tour du propietaire” al horoscopului. Mai 


menţionăm că în cazul când într-o casă horoscopică lipsită de planete vom găsi două semne 


(unul la prag şi altul în interiorul casei), va trebui să vedem ce raporturi există (amornice sau 


dizarmonice) între stăpânii acelor semne. Exemplu: în cazul nostru în casa a X-a - unde nu 


există planete - avem la prag semnul Balanţei şi în interiorul casei, semnul Scorpionului. Dacă 


între dispozitorii acestor semne, stăpânii lor respectivi (Venus şi Marte), ar exista vreun raport 


aspectal, domeniul s-ar evidenţia într-un anume fel, ori în bine, ori în rău (după cum 


raporturile între aceşti doi artişti ar fi favorabile sau nefavorabile). În horoscopul nostru, între 


Marte şi Venus nu există nici un aspect; nu vom avea nimic de adăugat faţă de cele menţionate 


mai sus la „carieră” (vezi mai sus). 
INTERPRETAREA DETALIATĂ A HOROSCOPULUI 


Însuşiri psiho-temperamentale. Caracter 


Caracterul şi însuşirile psiho-temperamentale se culeg din: 


1. Semnul zodiacal în care se află Soarele, care va fi considerat cu atât mai 


important, cu cât se află la Ascendent într-o casă unghiulară (I, IV, VII şi X), sau 


dacă este puternic dinamizat de planete. 


2. Ascendentul şi aspectele pe care le primeşte acesta. Înrâurirea va fi cu atât mai 


mare, cu cât el s-ar situa în locul unde se află Soarele (respectiv când s-ar 


confunda cu însuşi zodia naşterii, ceea ce s-ar vădi în cazul naşterilor din jurul 


răsăritului Soarelui). 


3. Planetele aflate în casa I a horoscopului, starea lor cerească şi aspectele pe care le 


primesc (ele vor fi cu atât mai semnificative, cu cât s-ar afla în semnul zodiacal al 


Ascendentului). 


4. Planetele maximale semnificative, respectiv acelea care ar fi în conjuncţie cu un 


prag de casă mai ales cardinală în elevaţie în horoscop (în jurul Mijlocului 


Cerului) sau puternic aspectată (în bine, sau în rău). 


5. Aspectele dintre planete, indiferent de casele în care s-ar afla. 


Se vor consulta planetele după semnificaţia lor generală, din punct de vedere al 


caracterului, sau al însuşirilor mentale: Soarele, pentru generozitate şi nobleţe sufletească, 


Luna, pentru viaţa intimă şi pentru intuiţie, Mercur, pentru inteligenţă şi expresie, Venus, 


pentru afectivitate, Marte, pentru impuls motric, Jupiter, pentru echilibru, Saturn, pentru 


mentalul adânc şi scrupul, Uranus, pentru intuiţie şi ingeniozitate şi Neptun, pentru percepţia 


paranormală, fantezie şi putere de transpunere. 


Toate acestea ne vor da primul material brut, cu care vom constitui schema interpretării 


brute psiho-temperamentale, pe care după aceea o vom stiliza. 


1. Semnul zodiacal în care se află Soarele va fi foarte important în ipoteza noastră de 


lucru, căci avem Berbecul în casa a III-a dinamizat de trei planete: Soarele, Venus 


şi Mercur. Îl vom judeca conform datelor de la subcapitolul „Semne Zodiacale, 


Berbec”. 


2. Ascendentul se află la 1 ° în Capricorn. Înrâurirea sa în acest horoscop pare la 


prima vedere mediocră, fiindcă în raportul de forţă cu care se află faţă de semnul 


Berbecului, el se află în minoritate (casa I nu este dinamizată de nici o planetă, 


iar aspectele pe care le primeşte Ascendentul sunt slabe). Să privim astfel ar fi 


totuşi o greşeală, fiindcă stăpânul Ascendentului - este Saturn, care, după cum se 


vede în figura horoscopică, este extrem de puternic aspectat. Vom judeca prin 


urmare Ascendentul sub modul de desluşire al semnului Capricornului în care se 


află (vezi „Semne Zodiacale - Capricorn) şi pe Saturn după datele ştiute (la 


capitolul „Planete”). 


Nu găsim planete în casa I a horoscopului; nu avem concluzii de tras. 


3. Planetă maxim semnificativă se va afla în acest horoscop Jupiter, în puternică 


elevaţie în temă (în casa a IX-a şi bine aspectat). 


4. Vom tâlcui această planetă tot după datele generale, aflate la capitolul „Planete”. 


5. Aspectele dintre planete sunt următoarele: Saturn trigon Soare, Saturn trigon 


Mercur, Saturn trigon Venus, Venus conjuncţie Mercur, Jupiter sextil Saturn, 


Jupiter trigon Lună, Lună opoziţie Uranus, Lună cuadrat Marte. Vom desluşi 


înţelesul acestor aspecte de la capitolul „Aspecte planetare”. 


6. Vom examina în ultim rând, planetele după semnificaţia lor generală, pentru 


compartimentarea însuşirilor mentale şi ale caracterului şi vom afla: Soarele, 


Saturn, Jupiter, Neptun şi (Mercur) sunt puternic aromonic în temă, iar Luna, 


Uranus şi Venus, slab-nearmonic (vezi caracteristicile generale ale planetelor); 


Venus se află în exil; va avea deci o menţiune specială. De aici, vom trage 


concluzia că trebuie neapărat să studiem în acest sector şi însemnătatea 


planetelor în zodiile respective: (vezi „Planetele în semnele zodiacale”). 


Elementele acestea brute psiho-temperamentale trebuie stilizate, eliminând şi datele 


culese de noi în subcapitolul precedent, „Generalităţi”, că din punct de vedere mental şi 


sufletesc, nativul se prezintă în modul următor: puternic însemnat de semnul Berbecului care-l 


va hărăzi cu un impuls motric remarcabil, perseverenţă, independenţă şi vie activitate, toate - 


puse sub controlul lui Saturn care va înfrâna şi va disciplina elanul, îndreptându-l spre creaţia 


mentalului concret; semnul Capricornului îi va hărăzi calităţile frumoase date de această zodie şi 


de reprezentantul ei, Saturn, înzestrându-l cu un spirit analitic, profund, meditativ, serios şi 


melancolic, orientat către idee adâncă şi cercetare profundă; Jupiter - maximal semnificativ şi 


bine aspectat - îi va dărui simţul de echitate şi de echilibru, purtat către disciplina înaltă, 


filosofică ori religioasă, cu o vie atracţie pentru lungile voiajuri; inteligenţa, (Mercur) va fi 


sprintenă şi creatoare aşa cum o caracterizează Berbecul, iar impulsul motric va lucra capricios 


(Marte în Peşti); viaţa intimă şi elementul subconştient sunt tensionate (Luna contradictor 


aspectată); viaţa afectivă este întrucâtva defectuoasă (Venus în Berbec în exil); capriciul şi decizii 


bruşte se vor ivi adesea (Uranus prost aspectat); percepţii paranormale vii (Neptun bine aspectat 


de Venus şi Mercur) dar domolite prin poziţia în casa a IV-a şi de opoziţia slabă cu Saturn. 


Toate aceste însuşiri psiho-temperamentale stilizate, se aşază în cadrul datelor 


„generale”, vădind o trăire introvertită, interiorizată purtată atât către mentalul concret 


(realizări practice) cât şi către mentalul abstract (creaţia intelectuală), care va activa mai viu în 


partea a doua a vieţii. 


Sănătate. Boli 


Un aforism al marelui astrolog Ptolemeus ne învaţă că înainte de toate trebuie să 


consultăm într-un horoscop factorii de viaţă, spre a vedea dacă ea tinde să aibă o durată 


normală, sau să se sfârşească prematur. Factorii de longevitate sau de limită normală a vieţii 


se văd clar într-o temă astrologică. Luminariile slabe (în case rele: a VI-a, a VIII-a, a XII-a, sau 


chiar în casa I), în stare cosmică proastă, rău aspectate şi sub un dispozitor nefavorabil, vor 


indica o ameninţare la durata vieţii. Planete malefice în casele tipice de boli (aceleaşi ca în 


precedenta situaţie) vor putea da de înţeles maladii cronice grave, operaţii fatale, sau chiar 


moarte năpraznică. Prezenţa unui malefic - mai ales Marte - în casa a IV-a va agrava aceste 


presupuneri. Aspectele proaste ale Ascendentului - mai ales cu planetele malefice, sau chiar cu 


planete benefice care-şi aruncă aspectele lor din case caracteristice pentru boală - pot da de 


asemenea de gândit asupra scurtei durate a vieţii. Punctul senzitiv de boală sau de moarte, în 


condiţii proaste, va avea un tâlc similar. Acest examen este indispensabil pentru a ne da seama 


dacă perspectiva de viaţă, în compartimentele ei, tinde să se realizeze, sau dacă va fi curmată 


timpuriu. Adeseori, poziţia caracteristică a unei stele fixe (mai ales Algol, sau Aldebaran) poate 


da o indicaţie funestă asupra sfârşitului năpraznic, atunci când ceilalţi factori sunt echivoci. 


Acestea fiind spuse, să păşim la studiul predispoziţiilor maladive pe care le dă un 


horoscop. Materialul respectiv l-am prezentat la timpul său, în capitolul „Planete”, arătând 


predispoziţiile patologice pe care le dau acestea. Nu vom mai reveni în detaliu, ci ne vom 


mărgini a enunţa datele generale, exemplificându-le în horoscopul nostru de studiu. 


a) 
Semnului zodiacal în care se află Soarele, eventual cu ocupaţie 


planetară, dacă aceasta este puternică în horoscop. 


b) Predispoziţiile maladive pe care le dă Ascendentul. 


c) 
Aspectarea Ascendentului de către planetele malefice, sau de către 


planetele benefice, când acestea se formează din casele: a VI-a, a VIII-a 


sau a XII-a. 


d) Ocuparea cu planete malefice, a caselor tipice pentru boli (aceleaşi ca mai 


sus). 


e) 
Prezenţa planetelor în casa I, (mai ales când acestea sunt malefice). 


f) 
Ocupaţia puternică a unui semn zodiacal, indiferent de casele în care s-ar 


afla planetele (un clusterum de planete, care va fi cu atât mai vorbitor 


pentru boli, cu cât va fi constituit din planete rele). 


g) 
Reaua aspectare a luminariilor, sau poziţia lor proastă în case specifice 


pentru boli (a VI-a, a VIII-a, a XII-a) 


h) Prezenţa lui Marte sau a lui Saturn în casa a V-a, care va da de înţeles o 


viaţă curmată în timpul copilăriei (dacă situaţia acestor malefice e 


caracteristică). 


i) 
Aspectele pe care le primesc de la malefice pragurile caselor I, a VI-a, a 


VIII-a şi a XII-a. 


j) 
Semnele zodiacale de la pragul casei a VI-a. 


Să păşim acum pe teren, la aplicaţia practică din ipoteza noastră de lucru. 


a) 
Semnul zodiacal în care se află Soarele, este în acelaşi timp dinamizat cu 


încă două planete (Soarele, Venus şi Mercur în Berbec). Vom avea deci 


predispoziţiile maladive pe care le dă semnul Berbecului şi planetele 


respective (vezi la „Semne zodiacale” şi însuşirile patologice ale 


planetelor: Soare, Venus şi Mercur în Berbec). 


b) Predispoziţiile maladive pe care le dă Ascendentul vor fi cele date de 


semnul Capricornului (vezi înclinaţiile patologice ale semnului respectiv, 


de la Capricorn). 


c) 
Ascendentul, nu este aspectat de planetele din casele bolilor, dar în 


schimb primeşte o cuadratură de la Soare, alta de la Jupiter şi un sextil 


de la Marte. Le vom judeca mai uşor, precum unele care nu sunt 


specifice şi ne vom servi de datele culese la subcapitolul „Aspectele 


Ascendentului”. 


d) Casele tipice pentru boli sunt parţial ocupate în acest horoscop de 


planete malefice: Neptun în casa a VI-a şi Saturn în casa a XII-a. 


e) 
Nu avem planete în casa I. 


f) 
La acest punct, găsim deja rezolvată chestiunea, fiindcă a fost epuizată la 


punctul a), (clusterum-ul de planete aflate în semnul Berbecului, dar cu 


menţiunea favorabilă a lipsei planetelor malefice). 


g) 
Luminariile - nu sunt situate în case specifice bolilor. 


h) Nu găsim o planetă caracteristică pentru boli grave, în casa a V-a. 


i) 
Ascendentul nu primeşte nici un aspect de la planetele malefice; Saturn 


aruncă o opoziţie la pragul casei a VI-a, ceea ce va fi semnificativ pentru 


posibilitatea unei boli cronice, fie în legătură cu afecţiunile date de 


Gemeni, fie cu cele date de Arcaş, în care se află Saturn. Pragul casei a 


XII-a este în conjuncţie cu Saturn, dar, în acelaşi timp în trigon cu 


Venus şi Mercur, înţelesul va fi nefavorabil pentru conjuncţie în sensul 


maladiilor cronice, dar binefăcător în ceea ce priveşte trigoanele primite 


de pragul casei, de la planetele benefice. 


j) 
Semnul în care se află pragul casei a VI-a este cel al Gemenilor care va da 


predispoziţiile bolilor semnului (vezi Gemenii). 


Din toate cele de mai sus vom conchide: nativul va avea predispoziţie pentru bolile date de 


semnul Berbecului, de Capricorn şi de Saturn, aflat în casa bolilor cronice, înclinând la bolile de 


natura Arcaşului, cu uşoare predispoziţii pentru afecţiuni cardiace sau hepatice. Bolile vor fi greu 


cunoscute de medici (Neptun în casa a VI-a) şi ele vor evolua cronic, cu posibilităţi de internare în 


sanatoriu (Saturn la pragul casei a XII-a). Rezistenţa la boli va fi puternică (pragul casei a VIII-a 


în trigon cu Soarele); bolile cronice vor pune în mare pericol sănătatea, dar îngrijirea va fi 


excelentă şi va duce un triumf asupra bolilor (pragul casei a XII-a în trigon cu Venus şi Mercur şi 


pe de altă parte Saturn, planetă malefică în casă malefică, este sub stăpânirea lui Jupiter şi în 


sextil cu aceasta, adică în „recepţie parţială” benefică, ceea ce îmblânzeşte caracterul său 


nefast). 


Semnul Zodiacal aflat la pragul casei a VI-a fiind cel al Gemenilor, se pot ivi predispoziţiile 


maladive respective. 


Averea 


Factorii semnificativi ai averii sunt: 


1. Planeta sau planetele aflate în casa a II-a, în casa a VIII-a, sau eventual în casa a 


V-a (când această din urmă casă are vreo relaţie cu vreuna dintre celelalte două, 


sau cu ambele împreună). 


2. Planeta stăpână a semnului casei a II-a, care se află la pragul ei (eventual a 


semnului interceptat din casa a II-a sau a celui de al doilea semn aflat acolo). 


3. Significatorii de avere în general: Jupiter, Venus, Soarele sau Luna, când aceste 


planete sunt deosebit de puternice în horoscop. 


1. Planetele aflate în casa a II-a ne vor arăta prin firea lor atitudinea nativului în simţul 


său de achiziţie: aprig şi dinamic în cazul lui Marte, negustoresc sau intelectualizat în cazul lui 


Mercur ş.a.m.d. Detaliile respective le vom găsi la subcapitolul: „Planetele din casa a II-a”, din 


corpul volumului. Mai trebuie să adăugăm că planeta sau planetele vor trebui să fie judecate 


după: starea lor cerească, aspectele pe care le primesc, după dispozitorii lor şi aspectele 


acestora. Dacă se află multe planete în casa a II-a, va trebui să socotim care este mai puternică 


prin conjuncţia ei cu pragul casei, prin demnitatea pe care o are şi aspectele pe care le 


primeşte. 


Întotdeauna va trebui să examinăm dispozitorul planetei sau al planetelor din casa a II-a, 


fiindcă procesul final al dobândirii de bunuri se va statornici numai după acest examen. 


Presupunând, bunăoară, că am putea avea un clusterum de planete în semnul Vărsătorului în 


casa a II-a - bun prin firea sa - însă Uranus, stăpânul Vărsătorului, s-ar afla în casa a XI-a rău 


aspectat, vom conchide că dobândirea de bunuri va fi contrariată prin activitatea prietenilor. E 


uşor de înţeles că, în cazul acesta, o rea aspectare aşezată sub dominaţia unui dispozitor bun 


şi bine aspectat va lăsa să se întrevadă contrariul. Trebuie să fim foarte atenţi la casele spre 


care pornesc aspectele planetelor din casa a II-a, fiindcă numai ele vor vorbi în 


compartimentarea materială a procesului de înavuţire. 


2. Când nu vom afla planetă sau planete în casa a H-a, vom fi nevoiţi să recurgem la 


studiul stăpânului pragului acestei case, combinate cu stăpânul semnului interceptat şi 


eventual cu acela al celui de-al treilea semn aflat în casa horoscopică. Vom studia aceşti 


stăpâni în funcţie de situaţia lor în celelalte case horoscopice, de semnul zodiacal în care se 


află sub raportul demnităţii sau debilităţii, de aspectele planetei şi de dispozitorul şi aspectele 


planetare pe care le-ar primi acesta. 


Ne vom folosi în acest examen de subcapitolul „Stăpânul casei a II-a în celelalte case 


horoscopice” din prezenta lucrare. O legătură în acest sens între casa a II-a şi a VII-a ne va 


arăta o avere dobândită prin contracte sau mariaj, stăpânul casei a II-a în casa a X-a ne va 


vorbi despre avuţie câştigată în exercitarea profesiunii ş.a.m.d. 


3. Significatorii generali ai averii nu vor trebui să contrazică interpretarea făcută din 


punctul de vedere al stăpânului casei a II-a. Saturn va trebui întotdeauna consultat în privinţa 


perspectivei de avere imobiliară; trigonul său cu Jupiter - în orice casă s-ar afla - predispune la 


avuţii imobiliare, sau la refacerea situaţiilor financiare, după ce acestea au trecut printr-o 


epocă de criză. Un Jupiter bine aspectat şi puternic în temă (prin semn sau elevaţie) va indica 


o concepţie sănătoasă a strângerii averii şi înmulţirea ei. Planeta Venus, în aceleaşi condiţii - 


mai ales în trigon cu Saturn - va hărăzi o posibilitate de acumulare a aurului sau a pietrelor 


preţioase. Luminăţiile - pentru ca să indice bogăţia - trebuie oarecum să aibă o legătură cu 


casele respective (Soarele în casa a IV-a va da o bogăţie imobiliară). 


Am vorbit despre casa a II-a, dar trebuie să menţionăm - după cum am spus la începutul 


acestui subcapitol - că pe lângă această casă, se vor studia şi altele: casa a VIII-a şi a V-a. Casa 


a VIII-a se studiază întotdeauna pentru a consulta banii veniţi fără muncă (dota, moştenirile). 


Modul de judecare a domeniului de avere va fi în principiu acelaşi ca şi cel al casei a II-a. 


Casa a V-a va fi privită din punctul de vedere al speculaţiilor băneşti, însă aici trebuie să 


ne îndreptăm atenţia asupra unor raporturi probabile între casa a V-a şi casa a II-a (aspectele 


care s-ar forma între planetele aflate în aceste case, sau legătura din punctul de vedere al 


stăpânilor semnelor respective). 


Într-un horoscop, unde nota materialistă este dominantă şi unde procesul de înavuţire 


este schiţat, va mai trebui să consultăm şi domeniul casei a VII-a, care este cel al contractelor 


care desăvârşesc achiziţia bunurilor. Aici vom găsi natura învoielilor şi perspectiva proceselor 


purtate, în sfârşit, nu va trebui neglijată nici casa a XI-a, unde vom putea vedea concursul 


prietenilor sau al protectorilor, în chestiunile financiare. Acesta va fi cu atât mai necesar, cu 


cât va exista o relaţie între casa a XI-a, a II-a, sau a V-a a horoscopului. 


În ultima analiză, se va examina punctul senzitiv al averii cu întreg aparatul său 


desluşitor (poziţia în case, în semn, aspectele sale, dispozitorul şi aspectele acestuia, împreună 


cu situaţia sa terestră şi cerească). 


Să păşim acum pe teren la aplicaţia practică din ipoteza noastră de lucru. 


Horoscopul nostru ne îndrumă să ne oprim la ipoteza 1, fiindcă avem o planetă în 


câmpul casei a II-a, planeta Marte în semnul Peştilor. Vom examina ce sens are această 


planetă în casa a II-a din subcapitolul „Planetele în casa a II-a”. Vom vedea apoi care este 


semnificaţia acestei planete în semnul Peştilor (vezi „Planetele în semnele zodiacale”)- Vom 


observa apoi aspectele pe care le primeşte Marte şi casele horoscopice unde se formează aceste 


aspecte. Ne vom preocupa în sfârşit de dispozitorul acestei planete, de poziţia sa în case, de 


aspectele pe care le primeşte şi situaţia sa cerească. Vom vedea că dispozitorul lui Marte din 


semnul Peştilor este Neptun în casa a VI-a, bine şi rău aspectat şi aflat în semnul Gemenilor. 


Vom conchide: posibilităţi de strângere de avuţie, dar cheltuieli masive, care se vor prezenta mai 


mult sub forma risipei în domeniul casei a V-a (cuadratură cu Luna în casa a V-a), sau în 


domeniul casei a XI-a (cuadratură cu Uranus în casa a XI-a). Izvorul banilor va fi munca de 


fiecare zi (casa a VI-a) şi fiindcă Marte este al doilea stăpân al casei a X-a (profesiunea) şi în 


acelaşi timp în trigon cu pragul acestei case, vom avea ideea clară a dobândirii de avere pe bază 


profesională. In altă ordine de idei: speculaţiile pot fi păgubitoare (Marte cuadrat Lună, angajând 


casa a H-a şi a V-a); contracte periculoase (Luna stăpâna casei a VII-a, prost aspectată cu 


planeta din casa a II-a); sugestiile sau participările în afaceri cu prietenii pot fi în cel mai înalt 


grad nefavorabile (Uranus stăpânul casei finanţelor şi aflat în casa prietenilor se află în 


cuadratură cu Marte, planetă stăpână prin poziţie a casei a XI-a). Horoscopul arată posibilităţi de 


avere imobiliară (Jupiter sextil Saturn şi Saturn foarte bine aspectat; această din urmă planetă, 


care hărăzeşte averea, se află în casa a XII-a, care este o casă rea; vom conchide, că se pot ivi 


greutăţi în conservarea averii, care vor fi însă în cea mai mare parte trecute, întrucât Saturn se 


află în recepţie cu Jupiter care, la rândul său, este planetă maximă în horoscop). 


În ultima analiză, vom examina şi punctul sensibil al averii pe care-l găsim la 5° în 


Fecioară în casa a VIII-a. El va tâlcui: avere câştigată prin exerciţiul casei a VIII-a. Dispozitorul 


său este planeta Mercur, aflat în casa a III-a, în Berbec şi bine aspectată. Prezicerile favorabile 


se vor întări. 


Fraţi, surori. Voiajuri mici. Înscrisuri 


Acest domeniu este redat de casa a III-a a horoscopului, care formează în acelaşi timp şi 


un circuit determinat pentru destinul fraţilor sau surorilor nativului, după cum am aflat din 


„sistemul caselor derivate”, în lucrarea de faţă. 


Pentru ipoteza noastră de lucru am consultat la timpul său casa a III-a şi pentru un alt 


domeniu: acel al mentalului concret, practic, iar înţelesul său l-am avut la subcapitolul 


„Analiza psiho-temperamentală”. 


În înţelesul subcapitolului de faţă, casa a III-a va vorbi pentru rostul ei privit din punctul 


de vedere al fraţilor, surorilor, voiajurilor mici şi al înscrisurilor. Toate aceste mici domenii se 


vor vădi într-un horoscop prin: 


1. 
Planeta sau planetele aflate în casa a III-a. 


2. 
Stăpânul pragului casei, eventual semnul interceptat şi cel următor, (tot din punct 


de vedere al stăpânului zodiacal respectiv), cu situaţia cerească, terestră, aspecte, 


dispozitor şi aspectele acestora, inclusiv semnul zodiacal în care s-ar afla. 


3. 
Significatorii prin analogie, care reprezintă domeniile acestei case. 


4. 
In ultima analiză, vom examina punctul senzitiv al „fraţilor şi surorilor” precum şi cel 


al „voiajurilor”, cu toate informaţiile tehnice utilizate la desluşirea tuturor punctelor 


senzitive. 


5. 
Aştri aflaţi în casa a III-a vor fi cei mai vorbitori şi reprezentativi în privinţa fraţilor şi 


surorilor, ai naturii micilor voiajuri şi ai înscrisurilor. De cele mai multe ori, semnul 


zodiacal care va fi la pragul casei va tinde să fie foarte semnificativ şi chiar 


eliminatoriu. Domeniul casei tinde să fie steril, în cazul în care pragul s-ar afla în 


semnele Berbecului, Gemenilor, Leului, Capricornului şi Vărsătorului, considerate ca 


semne sterile. Celelalte semne zodiacale sunt fecunde şi pot închipui o perspectivă 


rodnică în domeniul casei. Natura planetelor va fi specifică pentru judecata 


astrologică. În acest sens, trimitem la învăţăturile date în corpul volumului la 


subcapitolul „Planetele în casa a III-a”. Când planeta Jupiter este în bune condiţii şi 


bine aspectată cu planete din casa a V-a, vom putea trage concluzia că speculaţiile, 


colaborările pedagogice, ori lucrările teatrale vor fi foarte favorabile în cazul 


cooperării cu fraţii şi surorile. Repetăm şi aici - ca şi în domeniul averii - că raza de 


compartimentare ale aspectelor în diferitele case horoscopice va traduce latura 


materială a destinului. Pentru înscrisuri, trebuie făcută şi o legătură cu 


raţionamentul astrologie, degajat din situaţia planetelor sau semnelor zodiacale 


combinate cu domeniul casei a VII-a (aceasta pentru înscrisuri). Pentru micile 


voiajuri, se va conjuga semnificaţia casei - când e cazul - cu elementele casei a IX-a a 


horoscopului (care reprezintă lungile voiajuri efectuate de nativ, ca urmare a celor 


mici). 


Mai ales când nu vom afla planete în casa a III-a, vom studia stăpânul casei aflate la prag 


şi poziţia sa cu toate instrucţiunile date de noi în sistemul de interpretare (poziţia terestră, 


cerească, aspecte, dispozitor etc.). Ne vom folosi în acest examen, de subcapitolul „Stăpânul 


casei a III-a în celelalte case horoscopice”. 


Significatorii generali ai fraţilor şi surorilor sunt: Mercur în principal, sau Marte pentru 


fraţi şi Luna pentru surori. Aspectele lor cu stăpânul Ascendentului arată măsura înţelegerii şi 


neînţelegerii cu fraţii şi surorile. Pentru voiajurile mici, significatorii generali se consideră 


Mercur şi Luna, iar pentru înscrisuri, numai Mercur. Evident, şi aici ca şi în toate domeniile de 


interpretare unde operăm cu stăpânii caselor, nu trebuie să existe o contrazicere între 


significatorul general al casei şi stăpânul casei a III-a. 


Să păşim acum pe teren, la aplicaţiile practice ale ipotezei noastre de lucru. 


Horoscopul 
nostru 
este 
vorbitor 
în 
„mentalul 
concret” 
şi 
în 
desluşirea 


psiho-temperamentală, după cum am arătat în subcapitolul respectiv. Planetele aflate în casa a 


III-a - în număr de trei - ne vor îndruma însă şi către o desluşire a acestei case, din punctul de 


vedere al subcapitolului de faţă. Un prim examen ne arătă că la pragul casei a III-a se află un 


semn prolific, cel al Peştilor, care ne dă de înţeles de existenţa a numeroşi fraţi şi surori, 


numeroase mici călătorii şi înscrisuri. Semnul imediat următor - cel al Berbecului - este un 


semn steril, deşi este puternic dinamizat de planete. Vom conchide contradictor: posibilitatea 


majoră de a avea fraţi şi surori, însă probabilitatea de a pierde o parte dintre ei. Semnul 


Berbecului şi cele trei planete puternic aspectate, ne vor vădi o activitate vie cu fraţii şi surorile, 


dar dispozitorul acestor planete - Marte aflat în casa a II-a - ne va da de înţeles că relaţiile vor 


gravita mai mult în jurul finanţelor, care se vor cheltui generos şi masiv cu aceşti fraţi şi surori. 


Mai mult: speculaţiile inspirate de aceştia pot fi păgubitoare (Marte din casa a II-a în cuadratură 


cu Luna din casa a V-a), iar dacă fraţii şi surorile vor coopera financiar cu prietenii nativului, 


regimul finanţelor proprii se va înrăutăţi şi mai mult (Marte dispunătorul celor trei planete - care 


reprezintă fraţii şi surorile din casa a III-a, - în cuadratură cu Uranus din casa a XI-a şi stăpân 


al casei a II-a). Relaţiile nativului cu fraţii şi surorile, vor fi apăsătoare şi aceasta o vom deduce 


din faptul că stăpânul ascendentului este în opoziţie cu stăpânul casei a III-a (Neptun stăpân al 


Peştilor). Aceasta se va schiţa în prima parte a vieţii, căci ulterior cele trei planete din casa a 


III-a, trigonează cu Saturn, care este stăpânul Ascendentului. Relaţiile cu fraţii şi surorile, deşi 


mai puţin încordate, vor continua însă să fie oarecum secrete, din cauză că Saturn se află în casa 


a XII-a. Secretul s-ar putea oarecum explica prin ideea de ajutor bănesc tainic, fiindcă întregul 


pivot al acestor relaţii rămâne tot ajutorul bănesc (Marte dispunătorul celor trei planete din 


casa a III-a şi aflat în casa finanţelor). 


In ceea ce priveşte micile deplasări, ele vor fi/acute în scopuri ascunse, pentru a scăpa de 


prigoane, sau în scopuri financiare (pentru primele ipoteze vezi trigoanele planetelor cu Saturn 


din casa a XII-a iar pentru ultima ipoteză pe dispunătorul lor - Marte din casa a II-a). 


Înscrisurile vor avea acelaşi caracter. Aici trebuie să menţionăm că Soarele are o legătură cu 


casa a VII-a, care este aceea a contractelor; vom putea conchide că elementul contractual este 


oarecum favorabil în partea a doua a vieţii, dar numai atunci, fiindcă în primul sector al casei a 


VII-a - aceea a convenţiilor - găsim semnul Racului al cărui reprezentant este Luna, rău 


aspectată. 


In ultimă analiză vom examina şi punctele senzitive: cel al „fraţilor şi surorilor” şi al 


„voiajurilor”. 


Primul punct senzitiv îl găsim aproape în conjuncţie cu planeta Marte şi în casa a II-a, 


ceea ce va întări ideea că legăturile cu fraţii şi surorile se traduc, din punct de vedere bănesc, în 


chip de sacrificiu. Aceasta va sublinia interpretarea dată de noi mai sus.' Punctul senzitiv al 


„voiajului” se află şi el în casa a II-a, în Vărsător, sub dispoziţia lui Uranus, din casa a XI-a, 


relativ bine aspectat. Vom conchide: călătoriile se vor face pentru motive financiare, adeseori 


tainice (sextil cu Saturn din casa a XII-a), pentru afaceri, înscrisuri, fraţi şi surori (sextil cu 


trioletul de planete din casa a III-a). 


Tatăl. Căminul 


Significatorii respectivi vor fi: 


Planeta sau planetele aflate în casa a IV-a. 


Când nu aflăm aştri în această casă, significatorul va fi planeta stăpână pragului casei a 


IV-a (eventual a semnului interceptat din această casă sau a altuia aflat tot acolo). 


1. 
Significatorul general: Soarele sau Saturn reprezentând tatăl şi Luna, reprezentând 


mama. 


2. 
Planetele aflate în casa a IV-a ne vor arăta firea tatălui şi modul cum acesta îşi 


exercită autoritatea: Jupiter (cu bunăvoinţă şi echilibru), Marte (autoritar) ş.a.m.d. În 


acest sens, a se vedea subcapitolul „Planetele în casa a IV-a horoscopică”. Planetele 


se vor judeca după cum ştim: starea lor cerească, aspectele pe care le primesc, 


casele de unde se formează aspectele şi dispozitorii respectivi, cu toate interpretările 


necesare. 


3. 
Când nu vom afla aştri în casa a IV-a, vom recurge la studiul stăpânului pragului 


casei, eventual combinat cu stăpânul semnului interceptat, sau cu acela al vreunui 


alt semn aflat în casa horoscopică. Vom studia acest stăpân după tehnica ştiută 


(poziţia în case, în semne zodiacale aspectele pe care le primeşte dispozitorul ei şi de 


aspectele planetare primite de acel dispozitor). Pentru aceasta, ne vom folosi de cele 


învăţate în subcapitolul „Stăpânul casei a IV-a, în celelalte case horoscopice”. 


4. 
Significatorii generali ai părintelui vor trebui să fie examinaţi în situaţia Soarelui sau 


a lui Saturn, care ar reprezenta tatăl, ori în aceea a Lunii, care întotdeauna 


reprezintă mama. Un Soare rău aspectat, în casă rea sau atacat de planete malefice, 


va lăsa să se întrevadă o viaţă trudnică sau scurtă pentru părinte. Aceeaşi judecată 


pentru Lună. De observat că ataşamentul copilului pentru unul dintre părinţi se 


observă din aspectarea mai puternică a unui astru sau a celuilalt. 


În ceea ce priveşte căminul, ocuparea casei a IV-a cu planete benefice va vădi un trai bun 


şi liniştit între ai săi; ocuparea cu planete malefice - contrariul. 


Casa a IV-a se mai consultă şi pentru averea imobiliară, care va reieşi dintr-o ocupare 


bună solară, jupiteriană sau eventual saturniană. 


Pentru control, vom examina punctul senzitiv „al tatălui”, al „mamei” şi „al averii 


imobiliare” cu tot sistemul cunoscut în judecata astrologică. 


Să păşim acum pe teren la aplicaţia practică din exemplul nostru. 


Horoscopul nostru ne îndreaptă către ipotezele 2 şi 3, fiindcă nu avem planete în casa a 


IV-a. 


La pragul casei, avem ultimul grad al Berbecului al cărui stăpân este Marte, aflat în casa 


a II-a şi dispunător a celor trei planete din casa a III-a. Ca significator general, Soarele aflat în 


casa a III-a, sub dispoziţia aceluiaşi Marte din casa a II-a. Din primul punct de vedere, planeta 


dispozitoare a căminului este o planetă malefică - Marte -, care va indica un cămin agitat, iar 


aspectele acestuia nefavorabile din casa a H-a vor reprezenta şi ele un cămin plin de lipsuri, sau 


de lupte băneşti, în prima parte a vieţii. Semnul al doilea al casei a IV-a este Taurul, a cărui 


planetă, Venus, bine aspectată, dar în exil, se află în casa a III-a. Vom afla că, înaintând în 


vârstă, situaţia în cămin devine mai favorabilă, însă este contrariată de rudele de aproape şi 


numai în legătură cu chestiunile băneşti (Venus al doilea stăpân al casei a IV-a sub stăpânirea 


lui Marte, rău aspectat din casa a II-a). 


Judecata o vom face din elementele date de noi la „Stăpânii caselor horoscopice în 


celelalte case horoscopice”. 


Din punct de vedere al părintelui, vom găsi că Soarele, deşi bine aspectat de Saturn, 


primeşte totuşi aspectele de la acesta dintr-o casă rea; În plus, Soarele se află în opoziţie cu 


Jupiter, care şi el are o semnificaţie generală pentru părinte. Soarele este rău stăpânit de 


Marte, ceea ce va da un ultim şi trist înţeles. 


După acest horoscop, părintele a avut o viaţă trudnică şi o perspectivă de moarte 


prematură (a murit înecat iar cadavrul nu a fost găsit). 


Punctele senzitive ale „tatălui” şi ale „mamei” se află: primul la 24° în Berbec, în casa a 


III-a, şi celălalt la 10° în Scorpion, în casa a X-a. Cel dintâi trebuie privit ca inexpresiv în 


horoscop: fără aspecte şi sub un rău dispozitor. Aceasta va însemna că influenţa părintelui va 


avea o rază scurtă de acţiune. Într-adevăr, el a murit înecat pe când nativul era copil (Marte, 


dispunătorul acestui punct sensibil, se află în cuadratură cu Luna: perspectivă de moarte prin 


înec). Punctul senzitiv „al mamei” este ceva mai caracterizat: el se află în casa a X-a fără 


aspecte, dar sub acelaşi rău dispozitor aflat în casa finanţelor. Rolul ei va fi principal - ca 


afecţiune în viaţa nativului - întrucât punctul senzitiv se află în casa a X-a care reprezintă 


întotdeauna pe mamă în horoscopul masculin însă nativul va trebui s-o întreţină cu grele 


sacrificii întrucât Marte rău aspectat se află în casa finanţelor în această temă. 


Instincte 


Casa a V-a - după cum ştim - reprezintă marele domeniu al instinctelor: copiii, dragostea 


liberă, jocurile de noroc, pedagogia şi ambasadele; cu alte cuvinte, fie instinctul exprimat în 


frenezia lui sub chipul erotismului sau al progeniturilor, fie cel sublimat în speculaţii, joc, 


sport, pedagogie, sau atitudine oarecum teatrală, disimulată, în misiunile diplomatice. 


Significatorii sunt: 


1. 
Planeta sau planetele aflate în casa a V-a sau în casa a XI-a, care-şi aruncă privirile 


lor în casa a V-a. 


2. 
Planeta dominantă a semnului, sau a semnelor casei a V-a (ca primă importanţă cea 


care domină pragul casei). 


3. 
Significatorii dragostei: Venus în ambele horoscoape şi Marte reprezentând amantul 


în horoscopul feminin; significatorii copiilor: Venus şi Luna, iar pentru celelalte 


sectoare ale casei a V-a, caracterizările se impun mai mult din figura horoscopului, 


decât prin natura planetelor. 


4. 
Punctul senzitiv al „dragostei” şi judecarea lui (semn, casă, aspecte, dispozitori etc.). 


Aici avem o observaţie preliminară de făcut: din punct de vedere al moravurilor pe care le 


are titularul horoscopului. Ascendentul - cu sau fără casa I ocupată de planete şi cu atât mai 


puternic când acestea există - va da mai întotdeauna linia şi conduita morală a nativului. 


Exemplu: un Ascendent în semn venusian şi în vrăjmăşie cu Venus va aşeza pe nativ în 


postura celui supus veşnic simţurilor; planeta Venus rău privită din casa I, va rosti aceeaşi 


judecată şi aceasta indiferent de poziţiile planetare din casa a V-a. Studiul Ascendentului sau 


al planetelor aflate în casa I, ne va da soluţia problemei casei a V-a, în sensul erotismului sau 


al speculaţiilor financiare ş.a.m.d. Exemplu: la Ascendent Leul şi în casa I Venus; casa a V-a 


ocupată, cu sau fără legătură cu casa a II-a. Putem fi aproape siguri că întregul circuit al 


horoscopului va fi erotic (Leul este figura casei a V-a va trebui să conjuge prin ocupaţia ei 


planetară aceste noţiuni.) Evident, în acest caz, dacă vor fi legături între casa a V-a şi a II-a, 


dragostea se va împleti cu banul; dacă legăturile vor lipsi, ea va lucra independent în horoscop. 


1. 
Planetele aflate în casa a V-a ne vor arăta prin firea lor natura afectivă, eventual 


erotică a nativului: năvalnică (Marte), capricioasă (Luna), explozivă şi inegală 


(Uranus) etc. Pentru tâlcuire a se vedea subcapitolul „Planetele în casa a V-a”. 


Semnul în care se află aştrii nu va trebui niciodată neglijat. Planeta sau planetele vor 


trebui să fie judecate după modul ştiut (starea lor cerească, aspecte etc.). Exemplu: 


mai multe planete se află în semnul Taurului în casa a V-a, în aspecte bune cu casa 


a II-a. Vom putea concluziona - dacă va reieşi net caracterul erotic al temei - o 


activitate sentimentală fericită din punct de vedere bănesc. În ceea ce priveşte 


progenitura, se va consulta mai ales semnul zodiacal în care se află planetele, fiindcă 


prezenţa unor planete bune dar într-un semn nefericit sau categoric grăitor pentru 


moarte (Scorpionul) nu ne vor putea îndreptăţi să judecăm putinţa de a avea copii. 


Adeseori prezenţa planetelor feminine în casa a V-a va sorti prunci de sex feminin iar 


planetele masculine, prunci de sex masculin. Aflarea planetelor malefice în casa a 


V-a, sau chiar în casa a XI-a, denotă o viaţă erotică dramatică, sau anormală. În 


acest caz, va fi şi o nefericire în ceea ce priveşte progenitura. Pe planul speculaţiilor, 


al sporturilor sau al jocurilor de noroc, vom aduce o judecată similară, legând 


procesul speculaţiilor şi cu casa a II-a, sportul şi pedagogia cu casa a X-a şi 


misiunile diplomatice cu casa a IX-a (străinătate, voiajuri lungi). În plus maleficele în 


casa a V-a hărăzesc naşteri grele, sau chiar mortale, iar beneficele contrariul. Marte 


şi Saturn în casa a V-a pot da accidente sportive. Celelalte domenii (speculaţiile etc.) 


se vor judeca după legăturile planetelor cu casa a V-a. 


2. 
Când nu vom afla aştri în casa a V-a, ne vom opri la stăpânul casei şi la semnul aflat 


la pragul ei, cu toate judecăţile de detaliu. Pentru aceasta, vom utiliza subcapitolul 


„Stăpânul casei a V-a în celelalte case horoscopice”. Legăturile cu planete aflate în 


altă casă ne vor da firul conducător al interpretării. 


3. 
Significatorii generali ai casei a V-a vor fi consultaţi în absenţa planetelor în casa 


aceasta, dar în concordanţă şi cu avertismentul de a nu trece dincolo de înţelesul 


principal pe care-l dă stăpânul aflat la pragul casei. În general, vom putea spune că 


aspectele critice ale planetei Venus cu Saturn ori cu Marte (eventual Uranus) dau o 


trăire erotică dureroasă sau anormală. Aspectele rele ale Lunii, hărăzesc o viaţă 


intimă afectată de o rea alegere a partenerului de dragoste. Aspectele bune ale lui 


Venus - în special cu Saturn - dau fidelitate sentimentală şi un succes bănesc. 


Oricare aspect - chiar favorabil - cu Neptun dă tendinţă către autoiluzionare în 


materie amoroasă, şi poate arăta grave decepţii (în cazul aspectelor rele). 


4. 
Punctul senzitiv al iubirii şi al copiilor. Acestea se vor judeca după tehnica ştiută. 


Să păşim acum pe teren la aplicaţia practică din exemplul nostru. 


Ne aflăm în cazul 1, adică în ipoteza ocupării casei a V-a de către un astru. Această 


planetă este Luna, care posedă o demnitate planetară - „în exaltare” - şi care este foarte rău 


aspectată. Domeniul casei este categoric nefavorabil. Orientarea instinctuală se face greşit (vezi 


la „Aspectele planetare”, aspectul Lună — Uranus). Instinctele pot fi foarte păgubitoare din punct 


de vedere bănesc (Luna cuadrat Marte din casa a II-a). Amestecul prietenilor în chestiunile 


sentimentale se citeşte a fi chiar fatal (Luna din casa a V-a în opoziţie cu Uranus din casa a XI-a). 


Singurele frecventări amoroase care se citesc a fi favorabile sunt cu femei de neam străin sau 


cunoscute în străinătate, dar şi aici chestiunea e gingaşă, fiindcă legăturile tind să se transforme 


în mariaj şi acesta nu se citeşte a fi favorabil (Luna în trigon cu Jupiter din casa a LX-a, care la 


rândul său este în opoziţie cu Soarele, stăpân al Leului, care e cel de-al doilea semn al casei a 


VII-a; legăturile sentimentale se încheie la drumuri mici sau în legătură cu ocupaţiile nativului 


(Luna în sextil cu Soarele care se află în casa a III-a, pe care o ştim determinată în horoscopul 


nostru pentru ocupaţia de fiecare zi şi micile călătorii). 


Din alt punct de vedere, Luna aflându-se într-un semn fertil dar fiind rău aspectată, nu 


va hărăzi copii. Misiunile în străinătate pot să fie favorabile (Lună trigon Jupiter din casa a 


IX-a). Cele mai nimerite misiuni ar fi cele secrete (Jupiter este stăpânul Arcaşului care este 


semnul casei a XII-a şi în bun aspect cu Saturn, aflat acolo). Punctul senzitiv al copiilor se află 


la 8° în Taur, în casa a IV-a. De aici am putea bănui posibilitatea unei progenituri către finele 


vieţii. Punctul senzitiv al „iubirii”, se află în casa a XII-a, ceea ce ne va da de înţeles o viaţă 


sentimentală secretă şi plină de necazuri. Mai putem vedea, adeseori, genul de femei agreat, din 


natura semnului aflat la pragul casei a V-a. În cazul nostru avem Taurul: nativul va avea o 


predilecţie pentru femei însemnate de Venus, care vor fi după cum ştim brunete, cu ochii negri, 


bine împlinite, cu voce plăcută, senzuale şi artiste. Ca observaţie finală, vom arăta că şi 


significatorii generali ai casei nu dau satisfacţii, compartimentând destinul în acest sector în 


chip defavorabil; Luna este rău aspectată, iar Venus se află în „exil” şi sub înrâurirea lui Marte. 


Munca obligatorie. Servitori. Animale mici 


Este cel de al doilea domeniu al casei a VI-a a Cerului, care în primul rând exprimă 


„sănătatea”, domeniu pe care l-am epuizat la rândul său. Significatorii generali ai acestui 


domeniu sunt: 


1. 
Planeta sau planetele aflate în casa a VI-a. 


2. 
Planeta dominantă a semnului aflat la pragul casei (eventual al celorlalte semne din 


casa a VI-a) 


3. 
Punctul senzitiv „al servitorilor”. 


4. 
Aştrii aflaţi în casa a VI-a vor arăta natura muncii impuse şi succesul nativului în 


exploatarea fermelor (animale mici), sau în raporturile sale cu cei în subordine, în 


principal cu servitorii. Desluşirea o vom căpăta studiind prezenţa diferitelor planete 


în casa a VI-a (vezi „Planetele în casa a VI-a horoscopică”). Evident vom socoti aici 


planeta cu toată structura ei. Succesul sau insuccesul se va vădi prin studiul acelor 


elemente. 


5. 
În caz în care nu avem corpuri cereşti în această casă, vom judeca semnul de la prag, 


cu stăpânul său şi eventual celelalte semne din casa horoscopică. Totul, după 


regulile expuse de noi în precedentele subcapitole. 


6. 
Punctul sensibil „al servitorilor” nu va da la rândul său, desluşirile suplimentare. 


Păşind acum pe teren în exemplul nostru de lucru. În casa a VI-a vom găsi planeta Neptun 


în opoziţie cu Saturn din casa a XII-a, în sextil cu Mercur şi Venus din casa a III-a şi în trigon 


cu pragul casei a X-a. Neptun se află în recepţie parţială cu Mercur, care este dispozitorul său 


(al Gemenilor). Munca obligatorie va fi de fiecare zi săvârşindu-se curent, în mentalul practic (cele 


două aspecte cu casa a III-a). Ea va putea pricinui o uzură organică, ce poate să ducă la o boală 


cronică (opoziţia lui Neptun cu Saturn, stăpân al Ascendentului şi aflat în casa a XII-a). In sfârşit, 


munca obligatorie va duce la succes în carieră (trigonul lui Neptun cu casa a X-a). 


Din punct de vedere al persoanelor „din serviciu”, acestea vor fi de o natură oarecum 


echivocă (natura planetei Neptun), urzind chiar duşmănii ascunse (opoziţia cu Saturn din casa a 


XII-a). Activitatea lor va fi însă folositoare, dacă se încadrează în ideea de colaborare cu nativul 


în activitatea sa zilnică (aspectele lui Neptun cu planetele din casa a III-a). Succesul în celelalte 


compartimente ale casei - animale mici, ferme - se citeşte a fi mediocru (caracterul slab al casei a 


VI-a). 


Punctul senzitiv „al servitorilor” nu este prea expresiv (el cade la 9° în Gemeni în casa a 


VI-a şi este opozit de Saturn din casa a XII-a). Vom conchide iarăşi în sensul unor duşmănii 


ascunse. 


Căsătoria. Asociaţiile. Duşmanii făţişi. Procesele 


Casa I a horoscopului îl reprezintă pe nativ, iar casa a VII-a reprezintă persoana 


complementară către care dânsul tinde în decursul existenţei sale: soţ, asociat, agresor fizic, 


sau procesual. 


Significatorii casei a VII-a sunt: 


1. 
Planeta sau planetele aflate în casa a VII-a. 


2. 
Planeta dominantă a semnului care se află la pragul ei (eventual a semnului 


interceptat, sau a altor semne aflate acolo). 


3. 
Significatorii acestei case în general: Soarele şi Marte arătându-l pe soţ Luna şi 


Venus arătând soţia, Jupiter reprezentând contractul şi procesul favorabil, Marte 


vădind agresorul fizic, sau diferendul judiciar nefavorabil. 


4. 
Punctul senzitiv al căsătoriei. 


5. 
Planetele aflate în casa a VII-a, ne vor arăta: genul căsătoriei, succesul ei şi 


durata posibilă şi firea probabilă a consortului. Mai multe planete, mai ales în 


semn dublu (Gemeni, Arcaş etc.), vor indica mai multe căsătorii. Prezenţa 


planetelor malefice va presupune o viaţă conjugală agitată sau stânjenitoare, ori 


în alte cazuri - dacă planeta are legătură cu casa a VIII-a - moartea consortului. 


În cazul altor configuraţii tipice, se va arăta o însoţire cu un văduv, sau cu o 


văduvă. Pentru studiul în detaliu, îndreptăm cititorul la subcapitolul „Planetele 


în casa a VII-a a horoscopului”. 


6. 
Când nu vor exista aştri în casa a VII-a, vom examina stăpânul aflat la pragul 


casei a VII-a cu întreaga sa semnificaţie, precum am făcut în subcapitolele 


precedente. 


7. 
Significatorii generali bine condiţionaţi în horoscop vor arăta succes în domeniul 


specific, iar reaua lor situaţie, contrariul. 


8. 
Punctele senzitive, cu tălmăcirea lor cunoscută, vor explica restul. 


Fiindcă acest subcapitol este cu deosebire interesant, vom da mai jos o serie întreagă de 


aforisme culese de la marele astrolog arab Abel Haatan. 


a. Căsătorie sau celibat. Dacă Luna sau Venus la bărbat, ori Marte şi Soarele la femeie, se află 


într-un semn steril, Gemeni, Leu, Fecioară şi într-o casă cadenţă a horoscopului (casa a 


III-a, a VI-a, a IX-a sau a XII-a), vom avea riscul unui celibat, sau al unei căsătorii sterile. 


Dacă significatorii mariajului nu se vor afla în această situaţie, însă vor fi în aspect cu un 


Saturn puternic în horoscop (unul dintre significatori), iar celălalt într-o casă cadenţă sau 


într-un semn steril, se va înfiripa aceeaşi perspectivă. Aceeaşi situaţie - de celibat - se poate 


vădi în cazul unei opoziţii sau unei cuadraturi între Venus şi Saturn, ori între Lună şi 


Saturn (în acest din urmă caz, Venus va trebui să fie într-un semn steril). 


b. Însoţire uşoară sau grea. Dacă significatorii mariajului sunt puternici şi ocupă case 


favorabile, căsătoria se va perfecta uşor, iar în caz contrar, cu dificultăţi. 


c. Epoca probabilă a căsătoriei. Căsătoria va fi timpurie, dacă significatorii ei (mai ales Luna) 


sunt situaţi în partea de răsărit a horoscopului; dacă vor fi aşezaţi în sectorul de vest, 


mariajul se va săvârşi mai târziu. Dacă significatorii sunt planete directe şi rapide, însoţirea 


va avea loc în timpul adolescenţei; dacă planetele respective vor fi retrograde, lente sau 


staţionare, mariajul va avea loc târziu. (Epoca căsătoriei o vom arăta pe cale de direcţii şi 


revoluţii solare, în partea acestei lucrări denumită „Prognoză”). 


d. Unul sau mai multe mariaje. Dacă significatorii mariajului sau majoritatea lor ocupă semne 


fecunde, se pot conjectura mai multe mariajuri. Întotdeauna, Luna aflată în casa a VII-a va 


da de înţeles mai multe căsătorii (afară de cazul când ar fi obstrucţionată de Saturn, ori 


Marte). Într-un horoscop bărbătesc, aspectele de aplicaţie pe care le-ar forma Luna sau 


Venus indică numărul soţiilor; Într-un horoscop feminin, cele primite de Marte sau de 


Soare vor da înţeles similar. Când regula precedentă nu se poate aplica (din lipsa de 


aspectare a planetelor), vom examina care sunt planetele care aspectează stăpânul casei a 


VII-a, precum şi numărul sau felul lor (directe, rapide). 


e. Cum va fi soţia? Se va lua în seamă natura planetei care este în aspect cu Luna. Saturn în 


aspect cu Luna va indica o soţie muncitoare, taciturnă, gravă şi econoamă (în cazul unei 


bune aspectări), sau cicălitoare, invidioasă, încăpăţânată, bănuitoare, avară şi depravată 


(în cazul unei rele aspectări). 


Aspectul bun al Lunii cu Jupiter va hărăzi o soţie excelentă. În cazul aspectelor rele, 


defectele ei nu vor fi prea mari. 


Aspectul Lunii cu Marte - în caz favorabil -, va hărăzi o soţie deşteaptă, îndrăzneaţă, 


harnică, dar iritabilă. În cazul aspectului rău, femeia se va sfădi lesne şi va fi violentă, 


nesupusă, semeaţă, cheltuitoare şi infamă. 


Aspectul lui Venus cu Luna acordă calităţile lui Jupiter, plus frumuseţea fizică. 


Aspectul cu Mercur bine condiţionat indică o tovarăşă de viaţă intelectuală, vorbăreaţă, 


isteaţă şi bună gospodină. Dacă cuplul planetar este rău aspectat, femeia va fi vicleană, 


mincinoasă şi ipocrită. 


f. 
Mariajul bogat sau nobil. Aici va trebui să considerăm planetele care sunt în aspect cu 


Luna; cele binefăcătoare hărăzesc bogăţia şi o soţie de neam bun, iar planetele malefice 


calicia şi o soţie de neam rău. În afară de aceasta: 


1 
Stăpânul casei a VII-a aflat în casa a X-a arată o femeie de neam şi cu suflet 


nobil. 


2 
Stăpânul casei a II-a în casa a VII-a, sau cel al casei a VII-a în casa a II-a, 


anunţă bogăţie din partea soţiei. 


3 
Stăpânul casei a VII-a în casa a XII-a şi reciproc va sorti o tovarăşă de viaţă 


săracă şi de joasă origine. 


4 
Stăpânul casei a VII-a în casa a VI-a sau invers, de va fi rău aspectat, va indica 


o soţie bolnăvicioasă. 


g. Care va fi înţelegerea între soţi. 


1 
Dacă se va afla un aspect armonic între stăpânul horoscopului şi significatorul 


sau significatorii de mariaj, vom avea o bună înţelegere între soţi; În caz contrar, 


aceasta va lipsi. 


2 
Dacă nu va exista nici un aspect, relaţiile între soţi vor fi convenţionale. 


3 
Dacă planetele significatoare sunt malefice şi privesc Luna ca atare, înţelegerea 


între soţi va fi exclusă. Dacă o planetă benefică priveşte printr-un rău aspect, 


acordul va fi mediocru însă mai mult bun. Dacă o planetă rea priveşte Luna cu 


un aspect bun, înţelegerea va fi mijlocie, însă înclinaţia către certuri, evidentă. 


Pentru categorisirea bărbatului şi a examinării tuturor chestiunilor de la punctele a - f 


inclusiv, vom proceda analog, schimbând însă significatorii şi considerând drept caracteristice 


pentru soţ Soarele şi planeta Marte. 


Păşind acum pe teren în ipoteza noastră de lucru, vom găsi că desluşirea astrologică se 


încadrează la punctele de sub 2 şi 3, (în horoscopul nostru nu găsim planete aflate în casa a 


VII-a). Să aprofundam cazul nostru. La pragul casei a VII-a, se află semnul Racului şi ca 


reprezentant al său este Luna, aflate în casa a V-a horoscopică. Ştim de la subcapitolul 


„Semnele zodiacale în casele horoscopului”, semnificaţia Racului în casa a VII-a. Nu mai 


revenim. Stăpâna semnului, Luna, se află în casa a V-a deci stăpânul casei a VII-a în casa a 


V-a (vezi subcapitolul respectiv, la locul cuvenit). Aceasta va desluşi: căsătorie din dragoste. 


Semnul casei a VII-a - Racul - este un semn fertil, iar Luna se află în Taur, în semn fertil. Vom 


avea ca primă noţiune: mai multe căsătorii. Numărul acestor căsătorii va fi determinat de 


numărul aspectelor de aplicaţie, pe care le primeşte Luna. Vom găsi că acest astru primeşte un 


prim aspect de aplicaţie de la Soare, un al doilea de la Marte, un al treilea de la Uranus şi un al 


patrulea de la Jupiter, aspecte rele de la Marte şi Uranus. Casele de unde pornesc aspectele 


bune (a IX-a şi a IV-a) pledează pentru o căsătorie bună, încheiată cu o persoană străină, în 


străinătate, sau către finele vieţii. Şi aici însă, ambele planete care privesc favorabil Luna - 


Soarele şi Jupiter - sunt angajate într-un circuit marţian (Soarele sub dominaţia Berbecului şi 


Jupiter sub stăpânirea lui Venus aflată în Berbec), astfel că atmosfera casnică se citeşte a fi 


supusă tulburărilor de tot felul. Aspectele rele pe care le primeşte Luna de la Marte din casa a 


II-a şi de la Uranus din casa a XI-a vor indica faptul că mariajul va fi foarte păgubitor din punct 


de vedere bănesc şi obstrucţionat, sau pus în pericol de către prieteni. Într-adevăr, în viaţa 


casnică a acestui nativ, prietenii au avut un rol nefast. Unul dintre ei a fost cauza desfacerii 


primei căsătorii. 


Punctul mariajului se află la 20° în semnul Gemenilor, în casa a VI-a. Sălaşul lui în 


această casă este net nefavorabil, iar aspectele bune pe care le primeşte de la Mercur şi Venus 


sunt slab consolatoare. În schimb, conjuncţia în care se află cu planeta Neptun din casa a VI-a 


va desluşi intriga, calomnia sau anonima din partea persoanelor de joasă condiţie şi mai ales a 


servitorilor. 


Casa a VII-a are şi înţelesul duşmanilor făţişi şi al proceselor. Sub acest raport, ea nu se 


prezintă favorabil, fiindcă Luna primeşte rele aspecte de la Marte din casa finanţelor, ceea ce va 


da de înţeles procese păgubitoare. Agresorii fizici s-ar putea ivi pe terenul răfuielilor sentimentale 


(Luna în casa a V-a). 


Moartea. Moştenirile. Metamorfoza 


Casa a VIII-a horoscopică are trei planuri: 


a) Moartea fizică (naturală sau accidentală). 


b) Percepţia paranormalului prin instinct, prin sentiment, şi preocupări oculte, 


transformări spirituale de natură profundă. 


c) Un plan material de îndestulare pe cale de gratuitate: dotă, moştenire, rentă sau 


pensiune. 


Significatorii casei a VIII-a sunt: 


1. Planeta sau planetele aflate în casa a VIII-a. 


2. Planeta dominantă a semnului care se află în pragul casei (eventual a celorlalte 


semne aflate acolo). 


3. Significatorii acestei case în general: Marte, Saturn, eventual Uranus. Prima planetă 


hărăzeşte moartea prin rănire, accident brutal şi sângeros, ori asasinat. Cea de a 


doua, moarte prin boală cronică grea, sau eventual prin asfixie. Cea de a treia, dă 


moartea prin explozie, fulger, sau electrocutare. 


4. Punctul pozitiv al morţii. 


Noţiuni complementare. „Hyleg” se numeşte zona sensibilă, sau planetele dătătoare de 


viaţă. Acestea sunt Soarele şi Luna, când ambii aştri, laolaltă sau în parte, se găsesc în casele: 


I, a VII-a, a IX-a, a X-a şi a XI-a. Când aceste planete se găsesc în casele inferioare ale 


horoscopului sau în cele ale morţii (a VII-a sau a XII-a), atunci ele nu mai pot fi considerate 


Hyleg. În această ipoteză, Ascendentul va fi considerat „Hyleg” (evident cu aspectele pe care 


le-ar primi în horoscop). 


„Anaroeta” se numeşte planeta care într-un horoscop hărăzeşte moartea. Ea va fi 


întotdeauna planeta malefică aflată în casa a VIII-a, a VI-a, a XII-a sau I. 


Configuraţiile bune pe care le face - prin mecanismul tranzitelor şi al - „Hylegul” în 


decursul vieţii, vor da epoci de sănătate sau de refacere după boli. Configuraţiile proaste pe 


care le va tâlcui planeta „Anaroeta” prin acelaşi mecanism în decursul existenţei vor aduce 


moartea sau boală grea. 


1. Planetele aflate în casa a VIII-a ne vor arăta prin prezenţa maleficelor, de cele mai 


multe ori, o moarte năpraznică, sau o boală grea, mortală. Natura semnului sau a 


planetelor de alt gen aflate acolo ne vor indica natura bolii care ar putea pricinui 


moartea (Soarele - boli de inimă, Mercur - boli de nervi etc.). Prezenţa planetelor 


benefice în casa a VIII-a nu poate hărăzi o viaţă îndelungată, fiindcă orice planetă 


- chiar benefică în casa a VIII-a -, poartă înţelesul de moarte şi nicidecum de 


viaţă. Un astfel de astru va hărăzi o moarte uşoară şi cu deplină împăcare de sine. 


Pentru semnificaţiile planetelor în casa a VIII-a din punct de vedere al morţii, a se 


vedea subcapitolul respectiv, din cuprinsul cărţii. 


2. Când nu vor exista aştri în casa a VIII-a, vom examina stăpânul semnului aflat la 


pragul casei, cu întreaga sa interpretare (în ce semn se află, sub ce aspecte, sub 


ce planetă dominantă şi în ce casă horoscopică s-ar găsi). 


3. Significatorii generali ai vieţii (planetele „Hyleg”), sau chiar planetele malefice, în 


case bune şi bine aspectate, vor arăta îndeobşte o viaţă lungă. Soarele şi Luna 


(Hylegul) aflate în case rele şi rău aspectate vor arăta o viaţă scurtă şi în suferinţa 


bolilor. 


4. Punctul senzitiv al morţii, cu tălmăcirea lui cunoscută (casa, aspecte etc.), ne va da 


un ultim cuvânt. 


Acest subcapitol fiind foarte important, vom da mai jos câteva aforisme ale astrologului 


arab Abel Haatan. 


Moartea violentă 


a) 
Ambele luminării (Soarele şi Luna) sunt în semne violente (Berbec, Balanţă, Scorpion, 


Capricorn şi Vărsător), diferite şi separate. 


b) Cele două luminării sunt la o distanţă de maximum 5° de stelele violente (Algol, 


Aldebaren, Hercule şi Coada Scorpionului). Această regulă este cu atât mai valabilă, cu 


cât stăpânul horoscopul sau cel al casei a VIII-a este conjunct cu un luminariu, sau 


când aceştia domină casa I, ori casa a VIII-a a horoscopului. 


c) 
Unul dintre luminării se află într-un semn violent şi altul se află într-o conjuncţie cu o 


stea fixă violentă. În această ipoteză va fi necesar ca una dintre malefice sau stăpânul 


casei a VIII-a să influenţeze rău un luminariu. 


d) Conjuncţia lui Saturn şi Marte la un prag de casă, sau în Mijlocul Cerului, într-un 


semn violent. 


e) 
Opoziţia Saturn Marte, care ar trece prin mijlocul Pământului. 


f) 
planetă malefică în casa a VIII-a şi stăpânul casei a VIII-a influenţat de un malefic, care 


ar fi situat într-un semn violent. 


g) 
Stăpânul casei a VIII-a în casa I, în semn violent sau în conjuncţie cu o stea violentă, 


sau aflat în exil, ori în cădere. 


h) Stăpânul horoscopului într-un semn violent, sau influenţat de planete malefice. 


i) 
Stăpânul horoscopului care ar fi malefic prin firea lui, aflat în casa a VIII-a şi 


maleficiat. 


j) 
Luna în casa a VII-a în Taur, Gemeni, Rac şi Săgetător în rău aspect cu Soarele, sau 


găsindu-se alături cu o planetă malefică care ar fi stăpâna casei a VIII-a şi într-un 


semn violent. 


Pedeapsa capitală 


a. Luna cu Marte în casa a VIII-a. 


b. Jupiter rău aspectat în casa a VIII-a, sau sub dominaţia unui malefic. 


Moarte prin cuţit 


a. Marte în casa a VIII-a. 


b. Marte în casa a IV-a în conjuncţie cu stăpânul casei acesteia. 


c. Marte în cuadratură cu Soarele, într-un semn uman (Gemenii, Balanţa, 


Săgetătorul şi Vărsătorul). 


d. Marte în casa a VIII-a, într-un semn uman. 


d) Marte în casa a IV-a în semnul Leului sau al Capricornului şi în cuadratură cu 


Ascendentul. 


e) Când stăpânul Ascendentului formează un aspect aplicant cu stăpânul casei 


morţii, sau dacă stăpânul casei morţii se găseşte la Ascendent. Aceeaşi 


perspectivă, dacă stăpânul casei a VII-a se găseşte la Ascendent şi este într-un 


aspect de separaţie cu Luna. 


Moarte prin spânzurare 


a) Saturn în Mijlocul Cerului şi unul dintre luminării aflat într-un semn uman, în 


opoziţie cu Saturn. 


b) Saturn în cuadratură cu Soarele. 


c) Marte în conjuncţie cu Luna în casa a VIII-a şi în opoziţie cu Mercur. Aceeaşi 


situaţie când Marte şi Mercur sunt în conjuncţie în casa a VII-a, sau în Mijlocul 


Cerului, şi când Luna le priveşte printr-un aspect de opoziţie sau cuadratură. 


d) Dacă Marte se găseşte în casele I, VII, şi IV cu Inima Scorpionului şi Luna cu 


Aldebaran. 


e) Dacă Soarele şi Mercur se găsesc în casa I şi Saturn şi Marte în partea de vest a 


horoscopului, în opoziţie cu primele planete. 


f) 
Luna în casa I, Saturn la Meridian (MC), Marte în casa a IV-a în opoziţie cu 


Saturn şi fără o intervenţie binevoitoare a planetelor favorabile. 


Moarte prin înec 


a) Soarele în conjuncţie cu Saturn ocupând Racul, Scorpionul, Fecioara sau Peştii; 


acelaşi caz când Soarele este atacat prin cuadratură sau opoziţie de Saturn. 


Marte indică o prevestire similară. 


b) Când Saturn maleficiat este stăpânul casei a VIII-a şi când semnul pe care-l 


ocupă şi acela al casei a VIII-a sunt semne de apă (Rac, Scorpion şi Peşti). 


c) Saturn în casa a VIII-a, într-un semn de apă. 


d) Saturn în conjuncţie cu Luna, ocupând: Gemenii, Fecioara, Balanţa, primele 15° 


ale Săgetătorului, Vărsătorului sau Peştilor. 


e) Când Venus ocupă casa a IV-a în semnul Racului sau al Scorpionului şi este rău 


aspectată. În acest caz, trebuie să existe şi alte configuraţii ameninţătoare. 


Moarte prin otrăvire 


a) Când Saturn se află în Scorpion şi este rău aspectat de un semn patruped 


(Taurul, Leul, Săgetătorul şi Capricornul). Aici, este de temut muşcătura de şarpe. 


b) Saturn maleficiat în casa a IV-a, în conjuncţie cu stăpânul acestei case. 


c) Venus în conjuncţie cu Saturn şi fiind în acelaşi timp stăpâna casei a VIII-a, sau 


ocupând o casă a lui Saturn. 


d) Mercur în casa a VIII-a, împreună cu Coada Dragonului. 


e) Mercur la Meridian şi la Ascendent Racul sau Leul. 


Moarte prin foc 


a) Când Marte este stăpânul casei morţii şi semnul pe care-l ocupă semn de foc 


(Berbec, Leu şi Arcaş). 


b) Marte în casa a IV-a în conjuncţie cu stăpânul acestei case care trebuie să se afle 


într-un semn de foc. 


c) Marte într-un semn de foc şi în cuadratură cu Soarele, care s-a aflat la orient, sau 


la occident, 


d) Soarele şi Marte în conjuncţie în casa a IV-a, iar la Ascendent Racul sau Leul. 


e) Gemenii sau Fecioara la Ascendent şi Mercur în conjuncţie cu Soarele, în primele 


sau în ultimele grade ale Arcaşului. 


Păşind acum pe teren în exemplul nostru, vom găsi că desluşirea astrologică se încadrează 


la punctul 2 (nu există planetă în casa a VIII-a). 


Perspectiva de moarte năpraznică este exclusă în acest horoscop. Nu avem nici o planetă 


malefică în casa a VIII-a şi nici un-atac serios pe care l-ar suferi vreunul dintre luminării. 


Cuadratura primită de Lună de la Marte - care se află într-un semn de apă - poate să ne dea 


de înţeles un pericol pentru viaţă din partea acestui element. Într-adevăr nativul, a fost de două 


ori pe punctul de a se îneca, însă Soarele, stăpânul semnului, factorul care stă la pragul casei a 


VIII-a, este puternic aspectat şi anulează această probabilitate funestă. Acest astru, ca şi Mercur 


- al doilea stăpân din casa a VIII-a - primesc două trigoane de la Saturn, care e stăpânul 


Ascendentului. Viaţa se citeşte îndelungată, iar ocuparea masivă a casei a IV-a, casa finelui de 


viaţă, întăreşte această ipoteză. Ascendentul primeşte o cuadratura de la Soare, care este 


stăpânul casei a VIII-a. Finele de viaţă se citeşte în legătură cu o sincopă cardiacă (Leul 


guvernează inima, este la pragul casei morţii)(a murit de fibrilaţie auriculară) 


Din punctul de vedere al bunurilor venite pe cale de gratuitate, această casă nu oferă 


nimic deosebit prin faptul că nu are nici ocupaţie planetară. Averea se aşază pe ideea aceleia 


câştigate prin munca proprie (Vezi studiul casei a II-a a horoscopului de faţă). Problema 


contactului cu invizibilul care este aferent casei a VIII-a o vom studia la subcapitolul „Finele de 


viaţă”. 


Lungile călătorii. Visurile. Activitatea înalt intelectuală şi 


spirituală 


Toate acestea sunt incluse în domeniul casei a IX-a. Această casă, după cum ştim, are 


semnificaţia evadării celui născut către larg, fie tinzând către nobile idei prin filozofie, către 


credinţă prin religie, sau către cunoaşterea lumii întregi prin lungile călătorii. În acelaşi timp, 


domeniul casei arată şi capacitatea sufletului de a se elibera pe calea visului. 


Significatorii casei a IX-a sunt: 


1. Planeta sau planetele aflate în casa a IX-a. 


2. Planeta care domină semnul aflat la pragul casei şi eventual a altor semne aflate 


acolo. 


3. Significatorii acestei case în general. 


4. Punctul senzitiv al voiajelor. 


5. Planeta sau planetele aflate în casa a IX-a ne vor indica întotdeauna voiajurile 


lungi; acestea vor fi judecate după natura planetelor, după aspectelor care le 


primesc, după dispozitorii lor şi situaţia în case a acestora. Planetele benefice vor 


da de înţeles că lungile călătorii vor fi folositoare şi plăcute, iar cele malefice vor 


da de înţeles contrariul. Pentru detalii, trimitem la „Poziţia planetelor în casa a 


IX-a a horoscopului”. Aspectele şi natura planetelor vor indica succesul acestor 


lungi călătorii. 


Din punct de vedere al activităţii spirituale înalte, casa a IX-a va fi vorbitoare în bine, în 


cazul când e ocupată de planete benefice, sau vorbitoare în rău, când se vor afla prezente 


planete malefice rău aspectate. Saturn bine aspectat va hărăzi misionarismul; Marte, bine 


aspectat, o ideologie care caută să se afirme pe calea unei înfocate convingeri; Venus, o 


acordare spirituală pe terenul esteticii sau al muzicii. Uranus şi Neptun, bine aspectate, vor 


vădi o înclinaţie către ideologia reformatoare sau mistică. Planetele benefice rău aspectate ne 


vor înfăţişa un nativ cu o ideologie confuză sau schimbătoare. Planetele rele şi rău aspectate 


vor indica întotdeauna o persoană cu convingeri vicioase, ce vor căuta să se impună în mod 


silnic şi turbulent. 


Din punct de vedere al idealurilor, natura planetelor ne va indica întotdeauna şansa de 


realizare a acestor idealuri. Jupiter va hărăzi idealuri împlinite când ele s-ar înfăţişa într-un 


simbol religios sau judiciar; Marte, când ele s-ar închipui sub forma unui conflict armat 


ş.a.m.d. 


2. Când nu există aştri în casa a IX-a, vom examina semnul aflat la pragul casei şi 


stăpânul său, cu întreaga lui interpretare. În acest sens a se vedea capitolul 


„Stăpânii caselor horoscopice în casele horoscopului”. Evident, stăpânul casei a 


IX-a într-altă casă horoscopică, va fi judecat cu toată aparatura sa. 


3. Significatorii generali ai voiajurilor. Aceştia sunt Luna şi Mercur. 


Punctul senzitiv al călătoriilor. 


Înainte de a trece la aplicaţia practică a horoscopului nostru, vom prezenta după Julevno, 


modul în care sunt legate anumite ţări şi oraşe de semnele zodiacale anume. Persoana va fi 


favorizată în lungile călătorii dacă le va face în anumite ţări şi oraşe guvernate de semnele şi 


planetele situate favorabil în horoscopul ei. Ea va avea de suferit vizitând ţinuturile guvernate 


de semne şi planete nefaste din horoscopul propriu. 


Ţări şi oraşe guvernate de semnele zodiacale. 


Berbecul influenţează: Germania, Anglia, Danemarca, Polonia, Palestina, Siria şi Japonia, 


iar ca oraşe: Birmingam, Florenţa, Neapole, Verona, Padua, Marsilia, Varşovia, Utrecht şi 


Saragossa. 


Taurul influenţează: Irlanda, Persia, Asia Mică, Polonia, insula Cipru, Georgia, Caucazul, 


Arhipelagul grecesc şi parte din Rusia iar ca oraşe: Parma, Mantua, Lipsea, Palermo, insula 


Rodos şi Nantes. 


Gemenii influenţează: Statele Unite, Belgia, Brabantul, Lombadia, Egiptul de Jos, Vestul 


Angliei, America de Nord, Flandra şi Tripolis, iar ca oraşe: Londra, Melbourne, Metz, Cordoba, 


Nurenberg, Versailles, San-Francisco. 


Racul influenţează: Noua Zeelandă, Olanda, Nordul şi Sudul Africii, Paraguayul şi 


insulele Maurice, iar ca oraşe: Tunis, Alger, Amsterdam, Veneţia, Berna, Milano, New York, 


Stockholm, Istambul, Genova. 


Leul influenţează: Franţa, Italia, Boemia, Sicilia, Alpii şi Moldova; iar ca oraşe: Roma, 


Bristol, Praga, Damasc, Philadelphia, Chicago, Bombay, Cremona şi toate oraşele din Moldova. 


Fecioara influenţează: Turcia, Elveţia, Vestul Indiei, Assiria, Mesopotamia, Creta, Croaţia, 


Silezia, Babylonia, Kurdistan, Grecia (în jurul Livadiei) şi Brazilia, iar ca oraşe: Ierusalim, 


Torentul, Lyon, Paris, Tuluza, Heidelberg, Boston, Bagdad, Los Angeles şi Strasbourg. 


Balanţa guvernează: Austria, Indochina, China, Tibetul, Egiptul de Sus, Tărâmurile mării 


Caspice, Livonia, Savoia şi Argentina, iar ca oraşe: Viena, Frankfurt, Anvers, Johannesburg, 


Copenhaga. 


Scorpionul guvernează: Algeria, Marocul, Barbaria, Bavaria, Iudeea, Norvegia şi 


Transvaalul, iar ca oraşe: Frankfurt pe Oder, Dower, Liverpool, Messina, Baltimore, 


New-Orleans, Washington, Cincinnati, Halifax şi Valencia. 


Săgetătorul guvernează: Dalmaţia, Ungaria, Moravia, Toscana, Spania şi Madagascar, iar 


ca oraşe: Budapesta, Colonia, Toledo, Tarent, Stuttgart, şi Rottenburg. 


Capricornul guvernează: India, Afganistanul, Tracia, Macedonia, Albania, Bulgaria, 


Grecia, Bosnia, Mexicul, Ilyria, Stirya, Saxonia, iar ca oraşe: Oxford, Branderbourg, Bruxelles 


şi Port-Said. 


Vărsătorul guvernează: Arabia, Prusia, Piemontul, Suedia, Rusia, Muntenia şi platoul 


Transilvaniei iar ca oraşe: Hamburg Salzsburg, Tarentul şi toate oraşele din Muntenia şi 


Ardeal. 


Peştii guvernează: Portugalia, Galiţia, Normandia, deşertul Nubiei şi al Saharei, iar ca 


oraşe: Sevilla, Worms, Alexandria, Compostella şi Lancastel. 


Pentru a ne orienta în lungile voiajuri, trebuie să vedem care este semnul horoscopic 


favorizat sau nefavorizat în temă. Dacă semnul Capricornului va fi bine condiţionat şi Saturn 


bine aspectat, ţinuturile şi oraşele desemnate de acest semn vor fi favorabile. Dacă acest semn 


va fi rău condiţionat, călătoriile vor fi nefaste. Aşa vom proceda pentru toate semnele zodiacale. 


Un clusterum de planete într-un semn horoscopic rău condiţionat trebuie să interzică nativului 


de a face o călătorie în ţinuturile sau oraşele guvernate de semnul în care s-a constituit 


clusterum-ul fiindcă va risca, frecventând locurile îndepărtate, o boală sigură sau neplăceri de 


alt ordin. 


Să trecem la interpretarea exemplului nostru. Vom găsi că desluşirea astrologică se 


încadrează la subpunctul 1, fiindcă există o ocupare planetară a câmpului IX. În casa a IX-a, 


găsim pe Jupiter care, afară de o opoziţie cu Soarele, primeşte numai aspecte bune (un trigon 


cu Luna, un sextil cu Uranus şi cu Saturn). Din punctul de vedere al orientării spirituale, 


Jupiter se află în elevaţie în horoscop, adică maximal - semnificativ. 


Aspectul său bun cu Saturn - cu care este în recepţie - şi cu Luna - aflată într-un semn 


al lui Venus ne va desluşi un spirit religios şi aplecat spre disciplinele oculte (Saturn în casa a 


XII-a, bine aspectat). Visurile care se vor realiza, vor fi acelea primite sub un simbol religios sau 


mistic, iar voiajurile lungi vor fi întreprinse pentru cultivare în domeniul ocultismului sau al 


dobândirii şi al perfectării cunoştinţelor de magie albă (Saturn în trigon cu Soarele, stăpânul 


casei a VIII-a, şi în trigon cu Mercur, al doilea stăpân al casei a VIII-a). Jupiter în semnul 


Balanţei, sub stăpânirea planetei Venus, în trigon cu Saturn, întăreşte ipoteza noastră iar 


Soarele, Mercur şi Venus în casa a IV-a (cea a finelui de viaţă), vor indica faptul că procesul de 


spiritualizare stimulat de lungile voiajuri se va săvârşi în târziul vieţii. O singură notă 


nefavorabilă în domeniul casei a IX-a: opoziţia lui Jupiter cu Soarele care e stăpânul casei a 


VIII-a şi prezenţa punctului de moarte în această casă. Această semnificaţie poate să fie într-o 


măsură oarecare stânjenitoare pentru sănătate, în decursul lungilor călătorii. 


Terminând studiul casei a IX-a, vom face observaţia că ea este cheia de boltă a întregului 


horoscop: Jupiter în elevaţie, maximal semnificativ şi într-un semn de echilibru - în Balanţă - 


va indica un sens superior final al acestei vieţi, puternic încercată de pasiuni şi de deziluzii, 


dar niciodată scoasă de pe linia mare a credinţei şi a înaltei concepţii (a murit după ce se 


înscrisese la facultatea de teologie şi fusese acceptat frate la mănăstirea Cernica). 


Carieră. Situaţie socială. Onoruri. Distincţii 


Casa a X-a inclusă de întreg domeniul amintit mai sus. Significatorii casei a X-a sunt: 


Planeta sau planetele aflate în casa a X-a, şi I a horoscopului. 


a. În lipsa de ocupare planetară, planeta dominantă a semnului, aflat la pragul casei şi 


eventual a celorlalte semne aflate acolo. Evident că această planetă se va studia cu toată 


semnificaţia ei (situaţie cerească şi terestră). 


b. Significatorii acestei case în general. 


c. Punctul senzitiv al „vocaţiei” şi al „faimei”. 


d. Planetele aflate în casa a X-a ne vor arăta prin natura lor genul ocupaţiei, al onorurilor, al 


reputaţiei şi al destinului nativului în sfera socială. Subcapitolul din această lucrare referitor 


la „poziţia planetelor în casa a X-a” ne va da ocupaţii de înaltă cinste, j^una acel al 


contactului cu publicul sau în legătură cu navigaţia, Mercur în legătură cu scrisul sau 


comerţul, Venus în legătură cu arta, Marte în legătură cu ocupaţiile marţiene, Jupiter cu cele 


jupiteriene ş.a.m.d. Prezenţa planetelor benefice în casa a X-a, în demnităţile lor planetare şi 


bine aspectate, vor indica un loc de cinste, reputaţie bună şi slujbe durabile. Prezenţa 


planetelor malefice în condiţii rele va vesti căderi catastrofale şi dezonorante. Ocuparea casei 


a X-a de către Uranus sau Neptun va da întotdeauna de înţeles situaţii care se dobândesc în 


împrejurări sociale tulburi, sau o activare în afara obişnuitului legată de pierderi neaşteptate 


însă cu reveniri în situaţii. Conjuncţia aştrilor cu stelele regale poate hărăzi posturi neobişnuit 


de importante, însă risc de prăbuşire. Stăpânul horoscopului în Mijlocul Cerului, sau stăpânul 


casei a X-a în acelaşi loc bine aspectat oferă onoruri şi distincţii. Planetele peregrine, chiar 


bine aspectate, dau onoruri trecătoare. În sfârşit, o poziţie planetară puternică în casa a X-a, 


dar sub influenţa unei planete (dispozitor) rău condiţionate, acordă pierderi de situaţii. O 


poziţie planetară mediocră, dar susţinută de un dispozitor bun, lămureşte o situaţie şubrezită 


la un moment dat, dar cu putinţă de refacere. Buna reputaţie a celui născut, se consideră 


întotdeauna după o Lună puternic situată în horoscop (în orice casă s-ar afla). Proasta 


reputaţie reiese dintr-un element lunar nefavorabil. Saturn în casa a X-a - afară de cazul 


când s-ar afla în demnitate şi bine aspectat - trebuie să dea întotdeauna de gândit, fiindcă 


înalţă şi apoi prăbuşeşte. Spre a preîntâmpina această eventualitate, nativul va trebui 


întotdeauna să se menţină pe un plan inferior meritului. 


Când nu vor exista planete în casa a X-a, genul profesiunii şi celelalte desluşiri ale casei a 


X-a ne vor fi indicate de semnul aflate la pragul casei şi de planeta stăpânitoare a acestui 


semn, cu toate caracteristicile (în ce semn zodiacal se află, cu ce aspecte, sub ce dispozitor, în 


ce casă horoscopică s-ar găsi, cu ce aspecte şi sub care stăpânitor). Pentru aceasta, trimitem la 


desluşirile din corpul cărţii privitoare la „Stăpânii caselor horoscopice în casele horoscopului” 


(spre exemplu: stăpânul casei a X-a într-a VI-a poate indica o carieră în legătură cu îngrijirea 


bolilor, întrucât casa a VI-a este casa bolilor; stăpânul casei a X-a în casa a V-a, o ocupaţie în 


legătură cu teatrul ş.a.m.d.). 


Significatorii generali ai carierei, onorurilor şi distincţiilor. Pentru profesiune, aceşti 


significatori vor fi planetele aflate în casa a X-a, sau acelea din casa I a horoscopului, aceea 


care indică însuşirile psiho-temperamentale. (Un Jupiter puternic în casa I a horoscopului va 


constitui un factor de judecată pentru probabilitatea unei cariere în legătură cu religia sau cu 


justiţia, un Mercur puternic va îndruma către o carieră comercială ş.a.m.d.). Evident că acest 


factor izolat nu trebuie să ne ducă la concluzii pripite, căci pentru o carieră intelectuală vor 


trebui să existe în horoscop elemente ca atare (casa a III-a, a VIII-a sau a IX-a ocupată, sau 


pentru o carieră comercială o ocupaţie aferentă a casei a II-a, eventual a casei a V-a). 


Significatorii generali ai onorurilor i-am indicat mai sus (Soarele, Luna şi Jupiter bine 


aspectaţi). 


Punctele senzitive ale „vocaţiei” şi ale „faimei”. Acestea se vor lua în considerare 


întotdeauna la judecarea finală a acestui sector horoscopic, evident în funcţie caracteristici 


(semne zodiacale, case, aspecte etc.). 


Să privim acum horoscopului nostru. 


Ne încadrăm în ipoteza de la subpunctul 2, adică în cazul când lipsesc planetele în casa 


a X-a a horoscopului. Meridianul (pragul casei a X-a) cade în semnul Balanţei a cărei planetă - 


Venus - se află în casa a III-a. Stăpânul casei a X-a în casa a III-a (vezi „Stăpânii Caselor”) va 


glăsui: carieră în legătură cu mentalul concret aplicat, de fiecare zi. Venus se află în semnul 


Berbecului care guvernează capul, deci ocupaţia va fi în legătură cu o artă privind acel organ 


(mai ales că această zonă a mentalului concret este cel mai puternic ocupată de planete). 


Planeta Venus este foarte bine aspectată, primind aspecte din casele bolilor şi îngrijirii 


bolnavilor (a VI-a şi a XII-a) şi în conjuncţie cu Mercur, care este stăpânul casei bolilor. 


Raţionamentul nostru se întăreşte: ocupaţia este în legătură cu îngrijirea bolnavilor. Dispozitorul 


lui Venus este Marte, mai mult prost decât bine aspectat. Aspectele rele ale acestei planete 


pornesc din casa a V-a şi a VIII-a, al căror înţeles ne este cunoscut. Ocupaţia devine la un 


moment dat nelucrativă din cauza domeniilor acestor case horoscopice. Observăm că în casa a 


X-a mai avem „Pars Fortuna”, ceea ce va da de înţeles că în carieră va funcţiona întotdeauna 


elementul unui noroc susţinut. 


Schimbări în carieră, sau o eventuală întrerupere a ei nu se citesc în temă, fiindcă Venus - 


stăpâna casei a V-a — este bine aspectată. Ultima parte a vieţii pare a favoriza o ocupaţie voit 


retrasă cu cercetări obscure şi pasionante (poate în legătură cu preocupări de magie albă, sau 


chiar sihăstrie). Punctele de „faimă” şi de „vocaţie” se află în acest horoscop în casele a VIII-a 


(vocaţia) şi a IV-a (faima). Ele distonează cu ocupaţia actuală şi pot deveni actuale în viitor 


(„vocaţie” în ocultism şi „faimă” la finele vieţii, când nativul se va deda cu interes acelor 


preocupări). 


Prietenii. Protectorii 


Casa a XI-a a Cerului arată, după cum ştim, un element puternic de ajutor în viaţă: 


amicii şi protectorii. Ea indică de altfel ceea ce francezii numesc „instinctul de club”, adică 


dorinţa de a frecventa cercurile largi. 


Significatorii casei a XI-a sunt: 


a. Planeta, sau planetele aflate în casa a XI-a. 


b. Planeta care domină semnul aflat la pragul casei şi eventual a altor semne aflate acolo. 


c. Significatorii acestei case în general. 


d. Punctul senzitiv al prietenilor sau al protectorilor. 


e. Planeta sau planetele aflate în casa a XI-a ne vor arăta probabilitatea unor prietenii sau 


protecţii, natura persoanelor în cauză şi succesul, sau insuccesul nativului, în raport cu 


aceştia. Trimitem la partea din lucrare referitoare la „Planetele în casa a XI-a a 


horoscopului”. Acolo vom vedea ce prietenii şi ce protecţii hărăzesc fiecare dintre planete 


(Soarele, persoane influente şi de rang ales, Jupiter eclesiaşti sau magistraţi, Saturn 


oameni gravi şi austeri, Venus elementul feminin, Mercur comercianţi şi scriitori, Uranus 


persoane originale şi Neptun pe cei care se prezintă în mod cu totul aparte). Prezenţa 


acestor planete în semnele negative (Taur, Rac, Fecioară, Scorpion, Capricorn şi Peşti) va 


da de înţeles că nativul va fi influenţat mai mult de prieteni, iar prezenţa aştrilor în semnele 


pozitive (Berbec, Gemeni, Leu, Balanţă, Arcaş şi Vărsător) va vădi o atitudine pretenţioasă 


şi chiar despotică a nativului faţă de prietenii şi protectorii săi. 


f. 
Când nu se găsesc aştri în casa a XI-a, vom examina semnul aflat la pragul casei şi 


stăpânul său, cu toate caracteristicile. Prezenţa planetei respective - aceea care domină 


semnul - într-o casă a horoscopului, va desluşi problema. În acest sens, a se vedea 


capitolul „Stăpânii caselor horoscopice în casele horoscopului”. Aceşti stăpâni, după cum 


ştim, se vor judeca nu numai în funcţie de prezenţa lor într-o casă a horoscopului, ci şi cu 


toate detaliile lor tehnice (în ce semn se află, cu ce aspecte şi sub care dispozitor). Mai avem 


de observat că natura semnului aflat la pragul casei a XI-a este adeseori vorbitor: semnul 


fix prezice o prietenie sau o protecţie constantă, iar cel mutabil, contrariul. 


g. Significatorii generali ai prietenilor şi protectorilor sunt Jupiter şi Venus, bine aspectaţi. 


Capul Dragonis (Nodul Ascendent al Lunii) în semnul Gemenilor, al Racului, Peştilor, 


Taurului, Balanţei şi Leului ne dă un acelaşi înţeles. Mercur, Soarele, Luna şi Pars Fortuna 


indică în general prietenii utile, însă în cazul aspectelor rele, un sprijin mediocru şi amiciţii 


nefolositoare. Planetele malefice rău aspectate indică în general o activitate dăunătoare în 


cercul relaţiilor. 


h. Punctul senzitiv al prietenilor completează tabloul astrologic de judecată al domeniului casei 


a XI-a. 


Să privim acum ipoteza noastră de lucru. 


Ne aflăm în ipoteza de la subpunctul 1, adică în cazul când casa a XI-a este ocupată de 


planete. In tema noastră găsim planeta Uranus care este prost aspectată de Marte din casa a 


II-a, de Lună din casa a V-a şi într-un sextil consolator cu Jupiter din casa a IX-a. Planeta se 


află în semnul Arcaşului sub dispoziţia lui Jupiter, bine aspectat şi în elevaţie în temă. Vom 


judeca astfel: prieteniile şi protecţiile se vor prezenta neaşteptat (Uranus), se vor încheia în 


împrejurări originale şi vor fi supuse rupturilor bruşte. Ele vor fi foarte nenorocite în materie 


financiară, unde nativul va face sacrificii băneşti cu prietenii sau protectorii şi vor fi funeste în 


chestiuni sentimentale, sau financiar-speculative. In ultima observaţie (aceea care angajează 


opoziţia lui Uranus cu Luna din casa a V-a) vom avea de adăugat că influenţa rea a prietenilor 


poate să fie considerabil exercitată în domeniul căsniciei nativului, fiindcă Luna este stăpâna 


casei a VII-a, care este - după cum ştim — domeniul mariajului. Sextilul lui Uranus cu Jupiter 


din casa a IX-a aflat în elevaţie, indică faptul că se încheie prietenii favorabile pentru a stimula 


activitatea intelectuală şi preocupările ideologice. Uranus aflându-se în a doua jumătate a casei 


a XI-a, vom putea localiza apariţia acestor prietenii în partea a doua a vieţii, respectiv după 45 


de ani. Fiindcă planeta Uranus aflată în casa a XI-a este în aspect rău cu Marte, stăpânul casei 


a XI-a (la pragul casei se află Scorpionul al cărui stăpân este Marte aflat în casa a II-a), vom 


judeca de data aceasta şi natura semnului aflător la pragul casei. Scorpionul este un semn fix 


şi - afară de cazul când e foarte bine aspectat - este un semn de trădare. De aici vom conchide 


că domeniul acesta al horoscopului va fi supus — cu singurele excepţii expuse mai sus - unor 


vicisitudini veşnice. 


O singură menţiune aparte: 


O planetă aflată în casa a XI-a este Saturn care calcă pragul casei a XII-a aparţinând - 


după cum ştim - domeniilor ambelor case (XI şi XII). Desluşirea tradiţională va fi că protecţiile 


se vor încheia în clipe grele cu oameni bolnavi, serioşi în timpuri de necazuri comune. Ele vor fi 


stânjenite de intrigile persoanelor de joasă condiţie (opoziţia cu Neptun din casa a VI-a) dar vor 


stimula mentalul concret şi cel înalt (aspectele bune cu casa a III-a şi a IX-a). 


Punctul senzitiv se află la 13 ° în Vărsător în casa a II-a. Vom conchide că prieteniile pot fi 


interesate din punct de vedere bănesc. Procesul tinde însă să se amendeze pe două căi: sextilul 


pe care îl primeşte acest punct senzitiv de la Saturn din casa a XII-a şi sextilele pe care le 


primeşte de la Mercur şi Venus din casa a III-a vor da de înţeles că amiciţiile sunt folositoare în 


exerciţiul unei activităţi de iniţiere ocultă şi va vorbi favorabil, către finele vieţii. 


Duşmani ascunşi. Prigoană. Puşcăria 


Casa a XII-a a Cerului indică domeniul duşmanilor ascunşi, adică al falşilor prieteni, care 


sub un aspect binevoitor îţi sunt ostili şi păgubitori, sau al acelora care fără vreun motiv şi 


prin pură fatalitate îţi căşunează răul. Va mai indica prigoana şi recluziunea, voită (activitatea 


secretă, sau monahală) ori nevoită (puşcăria, azilul ori spitalul). 


Significatorii casei a XII-a sunt: 


1. Planeta sau planetele aflată în casa a XII-a. 


2. Planeta care domină semnul aflat la pragul casei şi eventual semnul interceptat, sau 


alte semne aflate acolo. 


3. Significatorii acestei case, în general. 


4. Punctul senzitiv al „duşmanilor” şi al „puşcăriei”. 


5. Planeta sau planetele aflate în casa a XII-a. Acestea ne vor indica întotdeauna 


posibilitatea maladiilor cronice, domeniu asupra căruia nu insistăm în acest subcapitol, fiindcă 


1- am desluşit la studiul bolilor. Maladiile lungi sunt întotdeauna legate de spitalizare, astfel că 


această noţiune include pe aceea a unei izolări nevoite. Domeniul casei vorbeşte în al doilea 


rând pentru duşmani ascunşi, iar natura planetelor va desluşi felul acestora. Saturn şi Marte 


indică pe cei mai periculoşi, a căror activitate va fi pe drept cuvânt nefastă în viaţa nativului. 


Aceste două planete sunt de temut chiar când sunt în demnitate planetară şi bine aspectate 


căci vor da, şi în acest caz, o tendinţă la intrigi şi la încurcături de tot felul. Prezenţa Lunii şi a 


planetei Venus va desluşi duşmănii feminine, cea a lui Mercur prigoane din partea persoanelor 


însemnate de această planetă ş.a.m.d. 


Dacă planeta sau planetele aflate în casa a XII-a vor fi sub un bun dispozitor, duşmăniile 


nu-şi vor aduce rodul lor nefast. 


In ceea ce priveşte probabilitatea de a fi închis în puşcărie, dăm mai jos câteva aforisme, 


culese din lucrările lui Abel Haatan. 


1. Dacă unul sau altul dintre luminării este atacat printr-o conjuncţie, o cuadratură 


sau opoziţie a unui malefic într-un prag de casă şi dacă unul dintre ei ocupă o 


casă stăpânită de malefice, sau de un semn zodiacal care conţine stele fixe 


violente, se va vădi probabilitatea de închisoare. 


2. Când unul sau altul dintre luminării este conjunct cu o planetă malefică în casa a 


XII-a, vom gândi la fel. 


3. Saturn sau Marte ocupând casa a VII-a, sau casa a XII-a în semnele Berbec, 


Taur, Leu, Scorpion, Capricorn şi Rac şi atacând un luminariu printr-un aspect 


exact sau chiar aproximativ, dau aceeaşi situaţie. 


4. Saturn sau Marte în cuadratură ori opoziţie sau în afara domiciliului lor şi fără a 


primi un aspect binevoitor din partea beneficelor sau luminariilor hărăzesc 


puşcăria. 


5. Stăpânul casei a XII-a fiind într-o casă occidentală şi într-o demnitate a lui Marte 


cu priviri rele de la malefice predispune la fel. 


6. Stăpânul casei a XII-a în debilitate planetară şi maleficiat de planete rele dă cu 


siguranţă posibilitate de recluziune. 


7. Când Soarele şi Luna sunt conjuncte în casa a VIII-a, în afară de domiciliile lor, 


sau aflându-se în aceste domicilii, şi rău privite de malefice, riscul va fi 


deopotrivă. 


8. Când nu sunt planete în casa a XII-a, vom examina semnul aflat la pragul casei şi 


stăpânul acesteia, cu întreaga sa interpretare. Se va consulta capitolul „Stăpânii caselor 


horoscopice în casele horoscopului”. 


9. Significatorii generali ai casei. Aceştia sunt: Marte şi Saturn pentru internare în spital 


sau puşcărie şi Uranus pentru detenţii politice. 


10. Punctele senzitive „al duşmanilor” şi „al puşcăriei” vor completa tabloul judecăţii 


astrologice. 


Şi acum ipoteza noastră de lucru. 


În casa a XII-a a horoscopului nostru, avem o ocupaţie planetară. Suntem deci în cazul 


de interpretare de la subpunctul 1. Câmpul conţine planeta Saturn în semnul Arcaşului, 


peregrin însă foarte bine aspectat; mişcarea planetei este retrogradă. Prin aspectele pe care le 


primeşte Saturn din casa a IX-a şi din casa a III-a, el este determinant în horoscop pentru 


intelectualitatea înaltă şi pentru mentalul concret în legătură cu o activitate izolată. Vom 


elimina deci domeniul puşcăriei şi al internării în sanatoriu, fiindcă din acest ultim punct de 


vedere Saturn - stăpân al Ascendentului - este în armonie cu factorii de viaţă şi în principal cu 


Soarele (Saturn trigon Soare stăpân al casei a VIII-a şi determinant îndoit pentru sănătate). O 


pavăză contra închisorii o mai hărăzeşte şi semnul aflat la pragul casei a XII-a - Săgetătorul - 


care este un semn al lui Jupiter, un semn de legalitate, de ordine şi, în general, un semn norocos. 


Dispunătorul acestui semn - Jupiter - este puternic şi bine aspectat, ceea ce va dubla 


semnificaţia liniştitoare. Saturn fiind retrograd, va lămuri că procesul de intelectualizare sau 


de asceză se va desăvârşi în partea a doua a vieţii. 


Sfârşitul vieţii 


Sediul diagnozei sfârşitului de viaţă se judecă în principal după casa a IV-a a Cerului 


planeta sau planetele cu aspectele lor, semnul şi stăpânul cu toate caracteristicile lui iar în 


cazul morţii năpraznice - după configuraţiile tipice ale horoscopului (malefice în casa a VIII-a, 


sau legătură planetară cu planetele ori factorii din casa a VIII-a care ar îndreptăţi 


eventualitatea unei morţi premature sau accidentale). 


Ne referim la cazul unei existenţe normale şi atunci significatorii sfârşitului de viaţă vor 


fi: 


1. Planeta sau planetele aflate în casa a IV-a a Cerului. 


2. În caz de lipsa unei ocupaţii planetare, semnul aflat la pragul casei şi stăpânul său cu 


întregile şi respectivele sale caracteristici. 


3. Planetele aflate în casa a IV-a vor da de înţeles ambianţa sufletească şi starea materială 


a finelui de viaţă. 


Soarele bine aspectat va hărăzi un fine de viaţă luminos şi îndestulat. Luna, în aceleaşi 


condiţii, călătorii frecvente, o bună reputaţie şi o stare materială mulţumitoare. Mercur, un fine 


de viaţă intelectualizat, viu şi plin de mişcare. Planeta Venus va da de înţeles un sfârşit de 


existenţă în care afecţiunile vor juca un rol principal, Jupiter, un ultim popas făcut pe terenul 


credinţei, iar Saturn un sfârşit de viaţă în singurătate sau în asceză. Aceasta, evident în cazul 


când planetele ar fi bine aspectate, fiindcă în ipoteza contrarie înţelesul de mai sus se va 


traduce în sens nefavorabil. Planetele malefice - chiar bine aspectate - vor da întotdeauna de 


înţeles un sfârşit trudnic sau zbuciumat al dăinuirii pământeşti, iar în cazul când planetele ar 


fi rău privite, vom putea diagnostica cu siguranţă un fine brusc şi tragic. 


In caz când nu sunt planete în casa a IV-a, vom judeca stăpânul semnului aflat la pragul 


casei cu tehnica sa cunoscută. 


Pentru amănuntele de la subpunctele 1 şi 2, a se vedea subcapitolul „Planetele în casa a 


IV-a a horoscopului” şi capitolul „Stăpânii caselor horoscopice în casele horoscopului”. 


Să păşim acum pe teren în cazul nostru de lucru. 


Ne aflăm în ipoteza de la subpunctul 2: nu avem planete în casa a IV-a. Semnul care 


cade la pragul casei este un semn violent - Berbecul - al cărui stăpân este Marte, aflat în casa 


a II-a a horoscopului în semnul Peştilor, rău aspectat. Al doilea stăpân al casei a IV-a este 


Taurul, al cărei planetă stăpânitoare este Venus, tot în semnul Berbecului în casa a III-a a 


horoscopului, însă de data asta foarte bine aspectată de Saturn. Judecata este greu de făcut 


fiind întrucâtva contradictorie, însă putem desprinde două linii principale de raţionament. Prima 


idee - stăpânul casei a IV-a în casa a II-a - ne va da de înţeles că sfârşitul de viaţă se va săvârşi 


în dificultăţi financiare ivite de pe urma unor speculaţii sau pierderi din cauza prietenilor 


(aspectele rele ale lui Marte cu casa a V-a şi a XI-a). A\ doua idee este consolatoare: starea 


materială după significatorii generali nu se citeşte nicidecum a fi precară (sextilul Jupiter-Saturn 


şi trigonul Saturn-Soare). Al doilea stăpân al casei a IV-a este Taurul, cu Venus care este bine 


aspectată. Vom conchide că dificultăţile financiare pot fi reale însă nu vor avea proporţii prea 


mari. Al doilea element de judecată va glăsui: stăpânul casei a IV-a în casa a III-a, bine privit 


printr-o conjuncţie cu Mercur, planeta intelectualităţii, şi de un trigon al lui Saturn din casa a 


XII-a, va aşeza sfârşitul vieţii pe o linie de preocupări mistice sub nimbul cărora această dăinuire 


pământeană se va săvârşi. 


Lectură specială. Horoscop derivat 


Am arătat la timpul său - în casele derivate ale horoscopului - că fiecare casă zodiacală 


are un înţeles principal care priveşte pe nativ şi o seamă de înţelesuri accesorii, care sunt în 


contingenţă cu relaţiile sale curente în decursul vieţii. Afară de lectura ţărmurită la interesele 


pur individuale ale persoanei născute şi la sfera sa de viaţă, vom putea închipui şi o altă 


lectură de o nebănuită putere de vizionare în trecut şi viitor, asupra tuturor persoanelor din 


care nativul se trage sau cu care dânsul ar veni în contact. 


Tatăl. Mama. Străbunii 


Tatăl este reprezentat de casa a IV-a a horoscopului, într-o temă masculină, şi de casa a 


X-a a horoscopului, într-o temă feminină. Mama este reprezentată de casa a IV-a într-un 


horoscop feminin şi de casa a X-a într-un horoscop masculin. 


Bunicul din partea tatei, într-un horoscop masculin, este reprezentat de casa a VII-a a 


Cerului şi într-un horoscop feminin, de casa I. Bunica din partea tatălui este reprezentată de 


casa I a Cerului în horoscop masculin şi de casa a IV-a a Cerului, în horoscop feminin. 


Definiţia noastră nu este arbitrară fiindcă am procedat prin sistemul caselor derivate, având ca 


punct de plecare casa a IV-a, sau casa a X-a a horoscopului, care determină pe părinţii 


nativului. Socotind acele case ca un început de horoscop (drept casa I), am pornit la 


raţionamentul astrologie. 


Spre exemplu: bunicul din partea tatălui, într-un horoscop masculin, este semnificat de 


casa a VII-a care reprezintă a IV-a casă de la a IV-a (tatăl tatălui); bunicul din partea mamei, 


într-un horoscop masculin, va fi arătat de casa I a horoscopului - care este a IV-a casă de la a 


X-a -(tatăl mamei, care e reprezentat într-un horoscop masculin de casa a X-a a horoscopului). 


Aceleaşi socoteli le vom face pentru întregul arbore genealogic, trecând chiar la străbunici. 


Unchi şi mătuşi 


Pornind iarăşi în sensul caselor derivate cu casa a IV-a şi a X-a (după sexul nativului), 


vom putea uşor determina unchii şi mătuşile. În horoscop masculin casa a VI-a (a III-a casă de 


la a IV-a) a horoscopului va indica unchii şi mătuşile din partea tatei şi casa a XII-a unchii şi 


mătuşile din partea mamei. În horoscopul feminin - unde avem ca punct de plecare casa a X-a 


pentru tată - unchii şi mătuşile din partea acestuia vor fi reprezentate de casa a XII-a; iar cei 


din partea mamei se vor vădi în casa a V-a. 


Soţia sau soţul. Mai multe căsătorii 


Într-un horoscop, soţia sau soţul sunt reprezentaţi de casa a VII-a a Cerului. Socotind 


această casă drept casa I, putem porni un circuit horoscopic care va determina întregul destin 


al soţului, considerând casa a VIII-a a horoscopului radical drept casa a II-a a soţului, casa a 


IX-a drept casa a III-a, casa a X-a drept casa a IV-a ş.a.m.d. 


Acest sistem al derivaţiilor l-au avut în vedere vechii astrologi atunci când au determinat 


întotdeauna casa a VIII-a pentru dotă, iar casa a X-a într-un horoscop feminin pentru mariaj. 


Al doilea, al treilea, al patrulea, sau eventual al cincilea consort este determinat în 


horoscop de casele a IX-a, a XI-a, I, a III-a ş.a.m.d. (emiţând câte o casă intermediară şi 


începând de la a VII-a). 


Firea şi întregul destin al diferiţilor consorţi se vor socoti pornind cu un ciclu horoscopic 


de la casa respectivă, care va fi întotdeauna considerată drept casa I (primul consort de la casa 


a VII-a considerată drept casa I a sa, al doilea consort de la casa a IX-a a horoscopului privită 


drept casa I a horoscopului său ş.a.m.d.). 


Socrul. Soacra 


Aceştia sun părinţii soţului sau ai soţiei. Luând casa a VII-a a horoscopului drept punct 


de plecare - ca una care reprezintă tovarăşul de viaţa - vom socoti că a IV-a casă de la a VII-a 


reprezintă într-un horoscop feminin pe tatăl soţului. Casa a X-a, în această ipoteză, va închipui 


pe socrul din partea soţului. Casa a IV-a horoscopică va desemna pe baza aceloraşi 


consideraţii pe soacra din partea soţului. Într-un horoscop feminin, a IV-a casă de la a VII-a 


(casa a X-a horoscopică) va închipui pe soacră din partea soţiei, iar casa a IV-a horoscopică pe 


socru. 


Gineri. Nurori 


Aceştia sunt evident în funcţie de copiii nativului (soţul sau soţia acestuia). Vom lua ca 


punct de plecare casa a V-a a horoscopului, care reprezintă copiii nativului, dar cu distincţiile 


următoare: casa a V-a desemnează primul copil, casa a VII-a al doilea, casa a IX-a al treilea 


copil, casa a XI-a al patrulea copil ş.a.m.d. Ginerii sau nurorile vor avea un horoscop şi un 


punct de plecare cu casa a VII-a de la a V-a pentru primul copil (adică casa a XI-a a 


horoscopului), cu casa a VII-a de la a VII-a pentru al doilea copil ş.a.m.d. 


Nepoţi Strănepoţi 


Nepoţii din partea copiilor vor fi socotiţi cu un horoscop care are un punct de plecare 


casa a V-a de la a V-a (casa a V-a e copilul şi casa a V-a de la a V-a, altfel spus casa a IX-a a 


horoscopului este copilul copilului, respectiv nepotul). 


Nepoatele sau nepoţii de la copilul al doilea, al treilea ş.a.m.d. vor fi desemnaţi pentru al 


doilea copil de casa a V-a de la a VII-a, pentru al treilea copil de casa a V-a de la a IX-a ş.a.m.d. 


Strănepoţii se vor identifica pe aceleaşi consideraţii (întotdeauna casa a V-a de la casa 


copilului: casa a V-a în horoscopul radical e copilul, casa a IX-a este copilul copilului, adică 


nepotul, iar casa I a horoscopului - a V-a de la a IX-a - este copilul nepotului, respectiv 


strănepotul). 


Fraţi. Cumnaţi şi nepoţi de frate 


Fraţii sunt arătaţi de casa a III-a a horoscopului, căci această casă determină în general 


rolul pe care aceştia îl au în viaţa nativului şi relaţiile principale cu dânşii. Determinarea 


individuală se face după etatea şi numărul lor: primul frate casa a III-a, al doilea frate casa a 


V-a, al treilea frate casa a VII-a ş.a.m.d., pe ideea că întotdeauna casa a III-a de la casa I indică 


fraţii. Fiecare dintre aceşti fraţi are un horoscop cu un punct de plecare al casei respective (a 


III-a considerată drept I pentru primul frate, a V-a considerată I pentru al doilea frate etc.). 


Nepoţii de frate vor fi consideraţi prin casa a V-a de la a III-a pentru copiii primului frate, casa 


a V-a de la a V-a nepoţi de la al doilea frate ş.a.m.d. 


Interpretarea derivată 


Interpretarea derivată se va face absolut independent, considerând horoscopul după 


toate regulile de desluşire tradiţională. Spre buna regulă şi simplificare, se va roti formularul 


horoscopului spre stânga în sus' aducând casa I derivată în locul vechiului Ascendent şi 


judecând horoscopul ca atare, făcând abstracţie de numerotarea caselor vechi şi 


numerotându-le provizoriu din nou, în ordinea noului Ascendent care este casa I rezultată din 


sistemul derivat (în horoscopul primului frate, vom începe cu casa a III-a considerată drept 


casa I, casa a IV-a considerată drept casa a II-a etc.). 


Se vede uşor ce posibilităţi vaste de interpretare se pot scoate din sistemul caselor 


derivate, în practică, nu vom recurge la acest sistem decât în cazul când una dintre casele 


horoscopului, sau o problemă astrologică ar fi obscură ori complexă şi s-ar cuveni să fie 


rezolvată. 


Să păşim acum pe teren la o aplicaţie practică a horoscopului nostru. 


Casa a III-a a horoscopului ne indică relaţii frecvente şi cu un rol precumpănitor ale 


fraţilor şi surorilor în viaţa nativului (ocupaţie planetară puternică). Se impune prin urmare o 


adâncire a subcapitolului horoscopic privitor la „fraţi” şi „surori”. Nativul are 3 surori şi 4 fraţi, 


dintre care doi au murit. 


Să studiem destinul celui mai în vârstă, care este de sex feminin. Casa a III-a a Cerului va 


fi punctul de plecare al noului horoscop întrucât priveşte pe primul dintre fraţi şi surori. Rotim 


horoscopul în sus spre stânga şi considerăm casa a III-a drept casa I, iar pragul ei (între casa a 


II-a şi a III-a) drept Ascendent la 26° în Peşti. Numerotăm casele din nou, începând cu casa a 


III-a considerată drept I, a IV-a considerată drept a II-a ş.a.m.d. Nativa are Ascendent Peştii şi 


în casa I o puternică ocupaţiune a Berbecului. Vom judeca temperamentul său după această 


masivă ocupare planetară şi ceilalţi factori temperamentali care reies din horoscop: opoziţia 


Uranus - Lună din casa a III-a şi a IX-a, Saturn în elevaţie în casa a X-a etc. O observaţie 


rapidă asupra caselor ne va arăta: posibilităţi de accidente în public la drumuri scurte (Luna rău 


aspectată în casa a III-a), un divorţ probabil (Jupiter în opoziţie cu Soarele din casa a VII-a în 


casa I), călătorii neaşteptate în străinătate (Uranus în casa a IX-a), boli lungi şi grele necesitând 


internarea în sanatoriu (Marte în casa a XII-a rău aspectat) etc. 


Al doilea frate al nativului. El este închipuit cu un horoscop care are ca Ascendent şi în 


casa I, vechea casă a V-a a horoscopului (a III-a de la a III-a = fratele fratelui). Acest frate a 


murit, şi moartea sa se explică prin prezenţa planetei Saturn în casa a VIII-a a horoscopului său 


şi printr-o Lună rău aspectată de maleficele Marte şi Uranus. Moartea a fost grea, după o boală 


îndelungată, căci aşa o hărăzeşte Saturn aflat în casa morţii, (uremie). 


Tot astfel putem urma cu studiul respectiv şi pentru ceilalţi 5 fraţi şi surori ai nativului. 


Am arătat tehnica horoscopică şi modul sumar de interpretare; este inutil să prelungim 


demonstraţia. 


CU 
ACESTEA 
AM 
TERMINAT 
DE 
INTERPRETAT 
HOROSCOPUL 
NOSTRU, 


STATORNICIND ÎN LINII MARI MODUL DE INTERPRETARE ASTROLOGICĂ. 


Au mai rămas nişte noţiuni accesorii pe care le oferim în capitolul următor, folositoare 


pentru cei care doresc să completeze interpretarea astrologică cu date referitoare la: pietre 


preţioase de purtat, zile favorabile, numere şi culori. 


Varia 


Pietre Preţioase 


Prezentăm mai jos un tabel cu natura pietrelor preţioase în funcţie de Ascendent, de 


semnele zodiacale şi de planete, a cărui aplicaţie practică o vom explica imediat. 


Berbecul. Ascendent: toate pietrele roşii. Soarele: rubin deschis. Luna: opal de foc. Saturn: 


korund maron. Jupiter: spinell. Marte: rubin închis. Venus: coral roşu. Mercur: rubin de ceylon 


deschis. Uranus: alexandrit. Neptun: turmalin roşu. 


Taurul. Ascendent: alabastru. Soarele: safir deschis. Luna: labrador. Saturn: turcoază 


închisă. Jupiter: lapis lazuli. Marte: turcoază verde. Venus: turcoază albastră. Mercur: nefrit. 


Uranus: steliodor. Neptun: turnalină albastră. 


Observaţie: piatra de granit şi în general pietrele roşii încetinesc vindecările. 


Gemenii. Ascendent: toate pietrele tăiate ascuţit. Soarele: cristal de rocă. Luna: agata. 


Saturn: cuarţul. Jupiter: hyacentul. Marte: granitul. Venus: grossular. Mercur: topaz nobil. 


Uranus: beryll. Neptun: turmalin alb. 


Racul. Ascendent: piatra Lunii. Soarele: smarald. Luna: piatra Lunii. Saturn: obsidian. 


Jupiter: olivin. Marte: peritot. Venus: enklas. Mercur: hrysopos. Uranus: opal albastru. Neptun: 


opal verde. 


Leul. Ascendent: diamantul. Soarele: diamant alb. Luna: albit. Saturn: diamant. Jupiter: 


diamant galben Marte: demandroid. Venus: safir alb Mercur: heliotrop. Uranus: zirkon albastru. 


Neptun: diamant gri. 


Fecioara. Ascendent: jasp. Soarele: safir bleumarin. Luna: odolar. Saturn: spat de râu. 


Jupiter: azurit. Marte: kesonit. Venus: amazonit. Mercur: iaspis. Uranus: zirkon alb. Neptun: 


turnalin verde. 


Observaţie: pietrele galbene întârzie vindecarea bolilor. 


Balanţa. Ascendent: aqva marină. Soarele: idem. Luna: zitrin. Saturn: topaz fumuriu 


deschis. Jupiter: aqva marina verde. Marte: turnalină roz. Venus: beryll auriu. Mercur: topaz 


deschis. Uranus: topaz auriu. Neptun: safir în formă de stea. 


Observaţie: pietrele roşii şi negre nu sunt favorabile sănătăţii. 


Scorpionul. Ascendent: opalul aranjat în inel în formă de şarpe. Soarele: opal. Luna: opal. 


Saturn: opal lăptos. Jupiter: turnalin maro. Marte: opal spaniol. Venus: asomit. Mercur: carneol. 


Uranus: zirkon maro. Neptun turnalin maro. 


Observaţie: pietrele verde deschis aduc nenoroc. 


Săgetătorul. Ascendent: hrysolitul. Soarele: safir indian. Luna: cuarţ de ametist. Saturn: 


carneol. Jupiter: safir bleu deschis. Marte: granată. Venus: almandin. Mercur: granată de 


Boemia. Uranus: zilkom galben. Neptun: hrysolit. 


Capricornul. Ascendent: toate pietrele gri. Soarele: onyx. Luna: hydrofan. Saturn: onyx. 


Jupiter: calcedon. Marte:- malahit. Venus: safir gri în formă de stea. Mercur: sardonix. Uranus: 


zilkon verde. Neptun: turnalin negru. 


Vărsătorul. Ascendent: zirkon. Soarele: topaz. Luna: piatră clară, luminoasă. Saturn: topaz 


fumuriu. Jupiter: hyacent alb. Marte: turnalin albastru. Venus: coral roz deschis. Mercur: topaz 


spaniol. Uranus: zirkon albastru deschis. Neptun: turnalin verde. 


Peştii. Ascendent: amestist. Soarele: ametist închis. Luna: perla albă. Saturn: perlă 


neagră. Jupiter: ametist. Marte: rubin balass. Venus: coral alb. Mercur: ametist deschis. Uranus: 


safir muntan. Neptun: labrador. 


Aplicaţie practică în horoscopul nostru. 


Pietrele preţioase bune de purtat vor fi considerate după: Soare, Venus şi Mercur bine 


aspectate în semnul Berbecului, indicând după tabelul nostru: rubinul deschis, coralul roşu şi 


rubinul de ceylon. Jupiter în Balanţă, mai mult bine aspectat, indică aqua marina verde. 


Pentru Saturn avem o îndoială, căci deşi e bine aspectat, el se află într-o casă rea (în casa a 


XII-a în semnul Arcaşului). Această indicaţie ne va duce la concluzia că piatra respectivă - 


carneolul - recomandată de Saturn în Arcaş se va purta numai ocazional, respectiv atunci când 


nativul se va deda activităţii tălmăcite în horoscopul său de către planeta Saturn, în casa a XII-a 


bine aspectată: preocupări mistice. Marte în Peşti în casa a II-a, rău aspectat, va prohibi în mod 


absolut purtarea rubinului, care ar putea provoca pierderi băneşti serioase. Luna şi Uranus mai 


mult rău aspectate şi în vrăjmăşie una cu cealaltă vor contraindica piatra indicată de Lună în 


Gemeni (agata) şi de Uranus în Săgetător (zirkonul galben). Ascendentul este mediocru aspectat 


în semnul Capricornului, astfel că piatra indicată de Ascendent în Capricorn va fi mai mult sau 


mai puţin indiferentă (piatra gri în formă de şarpe). 


Metale 


Acestea se vor judeca după situaţia bună sau rea a planetelor din horoscop, cunoscând 


că influenţa lor este următoarea: 


Soarele guvernează aurul. Luna, guvernează argintul. Plumbul e guvernat de Saturn. 


Zincul influenţează pe Jupiter. Fierul, pe Marte. Arama pe Venus. Argintul viu, pe Mercur. Platina 


şi uraniul, pe Uranus. Albuminium, Antimonium şi Palladium, pe Neptun. 


Aplicaţie practică în cazul nostru. 


Soarele este în situaţie horoscopică bună ceea ce ne va arăta că aurul va fi metalul 


favorabil. La fel arama, bronzul şi mercurul pentru că aceeaşi situaţie horoscopică bună o au şi 


planetele Venus şi Mercur. Jupiter dă indicaţii bune pentru zinc, iar Uranus şi Luna, indicaţii 


prohibitive pentru argint, platină şi uraniu. Saturn permite utilizarea plumbului numai în 


operaţii oculte, fiind indicat pentru atari operaţii în horoscopul nostru. 


Culori 


Soarele prezidează culoarea oranj, Luna, culoarea argintie, Mercur, de asemeni, Venus, 


roşu închis, Marte, roşu deschis, Neptun, culoarea violet, Jupiter, culoarea bleumarin, Uranus, 


mov şi Saturn, la negru. 


Vor fi favorabile culorile care influenţează planetele bune din horoscop şi socotite ca 


nefavorabile culorile planetelor rău situate în horoscop. 


Aplicaţia practică în cazul nostru. 


Culoarile oranj, roşu închis, argintiu şi bleumarin vor fi favorabile în acest horoscop. 


(Soarele, Venus, Mercur şi Jupiter bine aspectate.) Culoarea roşu deschis va fi funestă (Marte 


rău aspectat). Negrul de întrebuinţat numai în practica magică (Saturn bine aspectat în casa a 


XII-a). 


Zile favorabile 


Luna: influenţează ziua de Luni, Marte: ziua de Marţi, Mercur, ziua de Miercuri, Jupiter, 


pe cea de Joi, Venus, pe cea de Vineri, Saturn, pe cea de Sâmbătă şi Soarele ziua de Duminică. 


Pentru celelalte planete nu avem tradiţie astrologică. De data aceasta, pentru judecarea zilelor 


favorabile sau nefavorabile, vom lua seama nu numai la starea generală a planetelor în 


horoscop, ci şi la poziţia lor în case pentru domeniile de interes respective. 


Aplicaţia practică în cazul nostru. 


Zilele de Duminică, Miercuri, Joi, Vineri şi Sâmbătă vor fi favorabile în acest horoscop, iar 


zilele de Luni şi Marţi, nefavorabile. În afară de această determinare generală, vom mai spune - 


conform principiului enunţat mai sus - că Soarele, Venus şi Mercur, aflându-se bine aspectat în 


casa a III-a, vor indica drept foarte satisfăcătoare toate întreprinderile nativului care s-ar 


înfăptui în domeniul acestei case: voiajuri mici, înscrisuri, relaţii cu fraţii şi surorile şi mai ales 


activitatea profesională (mentalul concret, adică legătura acelor planete cu casa a X-a, ştiută ca 


atare din cuprinsul interpretării horoscopice). Marte rău aspectat în casa a II-a va da de înţeles 


că activitatea financiară în acea zi a săptămânii, va fi foarte păgubitoare (cheltuieli, pierderi). 


Ziua cea mai potrivită pentru a întreprinde un lung voiaj va fi aceea de Joi (Jupiter bine aspectat 


în casa a IX-a, a lungilor voiajuri). Cea mai nepotrivită zi pentru aventurile sentimentale va fi 


ziua de Luni (Luna rău aspectată în casa a V-a care este casa instinctelor). În sfârşit, cea mai 


potrivită zi pentru experienţele de magie albă şi pentru meditaţii va fi aceea de Sâmbătă (Saturn 


bine aspectat în casa a XII-a). 


Numere 


Soarele este influenţat de cifra 1, care reprezintă marea unitate. Marte reprezintă 


principiul combativităţii şi al antagonismului. El este influenţat de cifra 2..Luna reprezintă 


principiul ternar. Ea este influenţată de cifra 3. Jupiter reprezintă Divinitatea şi echilibrul, 


restabilit după adversitate. El este indicat de cifra 4. Mercur reprezintă principiul singularităţii, 


al neasimilării. El este arătat de cifra 5, care este o cifră izolaţionistă (singura care trebuie să 


se combine numai cu ea însăşi ca să dea numărul 10. Venus se prezintă sub numărul 6. 


Această cifră reprezintă perfecţiunea transcendentală şi cele şase colţuri ale Cosmosului. Ea 


este principiul armoniei (steaua cu şase colţuri), Saturn este reprezentat de cifra 8, compusă 


din cele două zerouri care se ating, simbolizând Infinitul mare şi Infinitul mic care au 


contingenţă în lumea materială. 


Aplicaţia practică în cazul nostru. 


În horoscopul nostru - după indicaţiile de mai sus - cifrele bune vor fi toate, afară de 2 şi 


5. Cifra 8 va fi bună numai pentru operaţiuni în legătură cu practica mistică. 


PARTEA A III-A 


PROGNOZA 



STABILIREA EVENIMENTELOR 


ÎN TIMP 


Această parte a lucrării intitulată „Prognoză” este cea mai importantă din punct de vedere 


practic, însă în acelaşi timp, cea mai delicată din punct de vedere al preciziei. Ea se referă la 


stabilirea evenimentelor mari ale vieţii, în timp (boli, starea materială, mariaj, voiajuri, carieră 


etc.). Prognoza morţii este aproape prohibitivă şi a fost condamnată de toate congresele 


astrologice, ca una care adresându-se sensibilităţii tuturor acelora care se ocupă cu 


horoscopia, poate să le paralizeze elanul vital şi să-i ducă la o neagră deznădejde, nimicitoare 


atât pentru ei cât şi pentru familie. Aici se înscrie de altfel şi marele principiu care se poate 


desluşi din Sfânta Biblie, mai ales la Profetul Isaia, capitolul 38 verseturile 1 - 8, sau din multe 


alte texte precum: Ezechiel capitolul 3 versetul 20 - 21, Proverbe, 11-4, Iov 33, 24, // Regis 


capitolul 30 verseturile 1 - 2, Proverbe, 10/27, Daniel 4/24, Epistola Apostolului Iacov 5-20 etc. 


Adevărul îşi face loc pe calea unui raţionament extrem de simplu: un Rege pământean poate da 


amnistii, graţieri sau comutări de pedepse; de ce Regele Lumii - Dumnezeu - n-ar putea face la 


fel? Viaţa dăruită îndelung de Creator, sau scurtată de El, infirmă toate prognozele care s-ar 


putea da ca sigure în astrologie. Vom da sub titlu „Experienţe” cazuri care vor deschide noi 


perspective din acest punct de vedere. Ele vor fi departe să arunce un văl de neîncredere 


asupra prognozei astrologice, căci vor da de înţeles numai un singur fapt şi anume acela foarte 


simplu al neputinţei minţii omeneşti de a prinde sensul şi taina lumii în care orice fiinţă 


omenească e riguros şi armonic programată, sub semnul DESTINULUI său. 


URMEAZĂ SISTEMELE DE PROGNOZĂ 


Acestea sunt: Direcţiile, Revoluţiile solare şi Tranzitele. 


DIRECŢIILE 


Direcţia, este o mişcare fictivă sau reală, a elementelor din tema radicală. Dacă avem 


Soarele la 0° în Berbec şi Luna la 0° în Taur, pentru a calcula direcţia Soare conjuncţie Lună, 


va trebui să socotim distanţa care separă aceste două planete (arcul de cerc) închipuindu-ne că 


Soarele se mişcă către Lună, el fiind numit „Promisoriu”, iar Luna „Significator”. Vom socoti că 


Soarele se mişcă, iar Luna rămâne staţionară. 


Această întâlnire planetară, se va face într-un număr de ani corespunzători numărului 


de grade, după o cheie anumită, care în direcţiile zise „simbolice” - singurele pe care le vom 


folosi - se va socoti de 1 ° = 1 an. Aceste direcţii se calculează pe ecliptică, pe când cele zise 


„primare” pe ecuatorul ceresc, după formule foarte complicate. Alte direcţiuni se numesc 


„secundare” sau „progresate” după o cheie care socoteşte că o zi de la naşterea nativului, 


echivalează cu un an din viaţă (ele sunt prevăzute în Biblie). Sistemul direcţiunilor este foarte 


complicat şi adeseori foarte confuz. Mulţi astrologi moderni, din cei mai reputaţi în frunte cu 


baronul von Klockler, le repudiază. 


Noi ne vom folosi numai de direcţiile „simbolice” a căror definiţie şi tehnică de lucru 


este-am dat în al doilea volum: „Tehnica horoscopului”. 


Ele ne vor da ritmul evenimentelor mari din viaţă şi ne vor servi pentru construirea unei 


„diagrame”, care ne va vădi părţile ascendente şi descendente ale destinului, în general. 


Direcţiile simbolice 


Tehnica lor: în principiu, direcţiile se lucrează având ca „promisori”, toate planetele din 


horoscop ce se dirijează către „significatori” acestea din urmă fiind nişte puncte considerate 


fixe: Ascendentul (pentru sănătate), Mijlocul Cerului (pentru carieră), Soarele, Luna şi Pars 


Fortuna (pentru evenimentele generale ale vieţii). Direcţiile simbolice pe care le lucrăm în opera 


de faţă, le vom face cu toţi „significatorii”, nu numai cu Ascendent, Mijlocul Cerului, Soare, 


Luna şi Pars Fortuna, fiindcă modul de lucru este foarte simplu şi uşor. În felul acesta va 


reieşii mai conturat ritmului vieţii. 


Reamintim: pentru a face o direcţie simbolică scădem longitudinea promisorului din 


significator (când operaţia aritmetică permite) sau invers (când ea nu permite). 


Exemplu: direcţia Soare Ascendent, în horoscopul nostru. Ascendentul este la 271 ° (1 ° 


în Capricorn) iar Soarele la 6° 16' în Berbec. Scăzând din longitudinea Ascendentului, 


longitudinea Soarelui vom obţine 264°45'. Acest arc de cerc ar închipui direcţia conversă şi 


socotind 1 °=1 an, am ajunge la concluzia că între Soare şi Ascendent s-ar înfăptui conjuncţia 


după 264 de ani şi 45 de zile. Această direcţie se numeşte „directă” fiindcă merge în sensul 


Zodiacului (în sens invers acelor de ceasornic). Dacă scădem dintr-un arc de cerc întreg (360°) 


264° 45' vom dobândi un arc de cerc de 95° 15' care va fi direcţia „conversă” care desparte 


Soarele de Ascendent, în sensul invers al Zodiacului (în sensul acelor de ceasornic) Socotind 1 


° = 1 an vom avea şi de data aceasta un număr de ani (peste 95) în care conjuncţia 


Ascendentului cu Soarele ar fi improbabilă ca vârstă. Punctul de plecare - conjuncţia - ne va 


servi pentru chipul următor: din această cifră a conjuncţiei care reprezintă arcul de direcţie al 


conjuncţiei, vom scade arcurile aspectelor horoscopice şi vom obţine: scăzând 60° - care este 


arcul sextilului - vom obţine un arc de 35° 15' care va fixa sextilul în jurul vârstei de 35 de ani; 


scăzând tot din arcul de direcţie 120° reprezentând arcul trigonului vom obţine arcul de 24° 45' 


(aici nu am putut scădea 120° din 95°5' şi am scăzut invers), care ne va da vârsta de 24 de ani 


şi o fracţiune, ca epocă de împlinirea trigonului Soare - Ascendent. Vom proceda tot aşa mai 


departe, operând cu arcul de conjuncţie pentru celelalte direcţii (scăzând la semisextil 30° şi la 


opoziţie 180°, (pentru sextil şi trigon am făcut operaţiile, de aceea nu am menţionat sextilul şi 


trigonul). Pentru uşurinţă, vom neglija minutele de la longitudinea planetelor de la Ascendent 


şi de la Mijlocul Cerului. 


Observaţie: când arcul de conjuncţie reiese în jurul jumătăţii de cerc (180°), se pot face 


direcţiile simbolice şi converse şi direct, reieşind mai multe posibilităţi de conturare a 


evenimentelor. 


Prezentăm în continuare calculul integral al tuturor direcţiilor simbolice făcute în acest 


horoscop între toate planetele (excepţie Pluto) cu: Ascendentul, Mijlocul Cerului şi toate 


planetele. 


Aplicaţie practică în horoscopul nostru 


Calculul Direcţiilor Simbolice. 


Longitudinile în grade: Ase: 271°, Mijlocul Cerului 209°, Soare 6°, Lună: 58°, Neptun 79°, 


Uranus 243°, Saturn 252°, Jupiter 185°, Marte 334°, Venus 16° Mercur 16° şi Pars Fortuna 


219°. 


Ascendentul cu Planetele 


Conjuncţia 


Cu Soarele 
271-6=265 
360–265=95 


Cu Luna 
271-58=213 
360–213=147 


Cu Mercur 
271–16=255 
360–255=105 


Cu Venus 
271–16=255 
360–255=105 


Cu Marte 
334–271=63 


Cu Jupiter 
271–185=86 


Cu Saturn 
271–252=19 


Cu Uranus 
271–243=28 


Cu Neptun 
271-79=192 
360–192=168 



Observaţie: Direcţiile Ascendentului sau Mijlocul Cerului cu punctele senzitive - spre 


exemplu cu Pars Fortuna - nu se pot face, întrucât ele sunt puncte sensibile numai la influenţa 


planetelor. 


Semisextilul 


Cu Soarele 
Cu Luna 
Cu Mercur 
Cu Venus 
Cu Marte 
Cu Jupiter 
Cu Saturn 
Cu Uranus 
Cu Neptun 
95–30=65 
147–30=117 
105–30=75 
105–30=75 
63–30=33 
86–30=56 
30–19=11 
30–28=2 
168–30=138 
Semicuadratura Cu Soarele 
Cu Luna 
Cu Mercur 
Cu Venus 
Cu Marte 
Cu Jupiter 
Cu Saturn 
Cu Uranus 
Cu Neptun 
95–45=50 
147–45=102 
105–45=60 
105–45=60 


63–45=18 
86–45=41 
45–19=26 
45–28=17 
168–45=123 
Sextilul 
Cu Soarele 
Cu Luna 
Cu Mercur 
Cu Venus 
Cu Marte 
Cu Jupiter 
Cu Saturn 
Cu Uranus 
Cu Neptun 
95–60=35 
147–60=87 
105–60=45 
105–60=45 
63–60=3 
86–60=26 
60–19=41 
60–28=32 
168–60=108 
Cuadratura 
Cu Soarele 
Cu Luna 
Cu Mercur 
Cu Venus 
Cu Marte 
Cu Jupiter 
Cu Saturn 
Cu Uranus 
Cu Neptun 
95–90=5 
147–90=57 
105–90=15 
105–90=15 
90–63=27 
90–86=4 
90–19=71 
90–28=62 
168–90=78 
Trigonul 
Cu Soarele 
Cu Luna 
Cu Mercur 
Cu Venus 
Cu Marte 
Cu Jupiter 
Cu Saturn 


Cu Uranus 
Cu Neptun 
120–95=25 
147–120=27 
120–105=15 
120–105=15 
120–63=57 
120–86=34 
120–19=101 
120–28=92 
168–120=48 
Sesquicuadratura 
Cu Soarele 
Cu Luna 
Cu Mercur 
Cu Venus 
Cu Marte 
Cu Jupiter 
Cu Saturn 
Cu Uranus 
Cu Neptun 
135–95=40 
147–135=12 
135–105=30 
135–105=30 
135–63=72 
135–86=49 
135–19=116 
135–28=107 
168–135=33 
Opoziţia 
Cu Soarele 
Cu Luna 
Cu Mercur 
Cu Venus 
Cu Marte 
Cu Jupiter 
Cu Saturn 
Cu Uranus 
Cu Neptun 
180–95=85 
180–147=33 
180–105=75 
180–105=75 
180–63=117 
180–86=94 
180–19=169 
180–28=152 
180–168=12 



Direcţiile dincolo de 70° (respectiv 70 de ani), le neglijăm întrucât limita de viaţă stabilită după 
Sfânta Biblie în Psalmii lui David (90/10) este de 70 de ani. Raţiunea biblică pare să se bazeze 
pe consideraţia că dincolo de această limită de vârstă se întinde o dăinuire vegetativă la 
majoritatea oamenilor. 
În mod asemănător se vor calcula şi celelalte direcţi 



Dăm în continuare rezultatele calculelor. 


La direcţiile Mijlocului Cerului observăm că îndeobşte, limita lor excede 70 de ani, cele 


mai multe situându-se dincolo de posibilităţile de viaţă (80, 90, 100 de ani). Vom conchide că 


domeniul casei a X-a va activa mediocru în destinul acestui nativ. 





Diagrama existenţei 


Înscriind în rândul fiecărui an din viaţă (primul, al doilea, al treilea etc.), în două rubrici 


deosebite direcţiile bune şi direcţiile rele (ca număr), vom obţine un coeficient special care se va 


grupa în jurul anilor respectivi. În măsura în care direcţiile majoritare vor fi bune într-o 


anumită epocă, le vom înscrie sub un indice ascendent într-o curbă, deasupra unei linii 


orizontale; În măsura în care direcţiile majoritare ar fi rele, le vom trece într-o curbă 


descendentă, sub linia orizontală. Curba se va planifica deasupra, sau dedesubtul liniei, după 


cum natura direcţiilor va 11 bună, sau rea. Acolo unde vom găsi direcţii caracteristice pentru 


sănătate (în principal direcţiile rele ale planetelor malefice cu Ascendentul, sau direcţii 


interplanetare ale planetelor rele între ele, sau ale aceloraşi cu luminariile), vom înscrie natura 


direcţiei pe locul cuvenit al curbei: acolo unde vom găsi direcţii bune ale Ascendentului cu 


planetele bune foarte caracteristice, (cu Soarele sau Jupiter), vom proceda la fel. În acelaşi chip 


vom instrumenta şi cu Mijlocul Cerului, care ne va indica prin direcţiile cu planetele malefice, 


timpul îmbolnăvirii, sau morţii părinţilor. Această diagramă are meritul de a arăta într-o 


imediată lumină întregul mers al unei vieţi. Precizia în timp este aproximativă şi nu poate să fie 


fixată decât pe calea unei prognoze pe care o vom desluşi la „Revoluţii solare” şi la capitolul 


„Tranzite”. 


Observaţie 


Dacă vrem să lucrăm absolut precis cu direcţiile simbolice - luând în seamă şi minutele 


de la longitudinea factorilor cu care operăm - vom putea stabili data direcţiei în timp după 


tabela dată în cuprinsul cărţii (cheia lui Naibod), „Transformarea arcului în timp” (vezi Volumul 


II). 


Exemplu. În linia direcţiilor simbolice a lui Saturn cu M.C. am găsit o cuadratură a 


acestui astru cu M.C. la 47°, respectiv 47 ani - după cheia lui Naibod 47° = 47 ani şi 251 zile. 


Adăugând la data de naştere care este 27.III. 1909 arcul de 47° transformat în timp vom obţine 


epoca activă a acestei direcţii în Noiembrie 1945 când nativul a fost mutat intempestiv din 


serviciu. Direcţia saturniană a lucrat tipic fiindcă M.C. reprezentând cariera, se află în semnul 


Balanţei care este un semn de exaltare a planetei Saturn cu care a format direcţia disonantă a 


cuadraturii. 


Direcţiile simbolice se mai pot lucra între planete şi punctele senzitive. Cele mai curente 


se vor forma cu Pars Fortuna dar şi cu acele puncte sensibile care sunt caracteristice în 


horoscop (cu punctul de boală sau de moarte în caz că horoscopul arată o ameninţare serioasă 


la viaţă, cu punctul de voiaj când tema dă indicaţii referitoare la voiajuri dese, cu punctul de 


iubire când figura naşterii este tipică în acest sens ş.a.m.d.). Operaţiile se vor face tot în sensul 


ştiut, lucrând cu longitudinea planetei pe care o dirijăm prin direcţie (promisor) şi longitudinea 


pe ecliptică a punctului senzitiv (considerat ca significator). 


Aplicaţie practică în horoscopul nostru 


Culegând din tabelele alcătuite cu direcţiile simbolice natura direcţiilor - bune sau rele - 


referitoare la fiecare an din viaţă (1 an - 75 ani) vom alcătui tabloul de mai jos înscriind în 


stânga coloanei numărul anilor din viaţă iar în dreapta sub două rubrici şi B.R. numărul 


direcţiilor, rele sau bune (vezi teoria generală a aspectelor). 


Iată mai jos tabelul cu o totalizare generală a numărului direcţiilor bune sau rele: 



Total Direcţii bune = 137 Total Direcţi rele = 166 


Am desenat ritmul vieţii printr-o diagramă, lucrând cu coeficienţii direcţiilor simbolice 


înscrişi în dreptul fiecărui an din viaţă. Părţile bune şi active ale vieţii - epocile favorabile - sunt 


plasate deasupra liniei orizontale, iar epocile defavorabile, dedesubtul acesteia. Distanţa faţă 


de orizontală, este în funcţie de numărul direcţiilor, bune sau rele, din acelaşi an al vieţii. 


Ambele spirale reprezintă „Coarda de argint” (recte „Funia de argint” - Hebel Ha Kesef-din 


Biblie: Eclesiast 12-6). În matematică simbolizează spirala lui Arhimede. 



Observaţii: 


1. Diagrama are un mers moderat: ea va tâlcui o dăinuire normală fără un eveniment 


marcant în mersul vieţii. O existenţă aşa cum o trăiesc de obicei oamenii. Cele mai 


multe direcţii sunt cele interplanetare şi cele formate cu Ascendentul. Direcţiile 


simbolice cu M.C.-ul se constituie ori în fragedă vârstă ori depăşesc limita de vârstă. 


Aceasta ne va da de înţeles o viaţă puternic interiorizată şi o trăire pe un plan social 


modest. 


2. Diagrama prevede un ritm foarte oscilator: epocile de plafonare a existenţei sunt relativ 


rare; Înregistrăm, mai mult, suişuri şi coborâşuri. 


Diagramă simplificată 


Se mai pot alcătui două tipuri de diagrame pe care le vom nunii „simplificate”. 


Primul tip. Vom lucra în acest caz direcţiile numai eu Ascendentul, cu Mijlocul Cerului, 


cu Soarele şi cu Luna. Vom alcătui tabelul şi vom face diagrama. 


Al doilea tip. Vom lucra direcţiile simbolice care repetă configuraţiile din horoscop, ştiut 


fiind principiul că sunt foarte vorbitoare direcţiile sau tranzitele cave reconstituie configuraţiile 


horoscopului. Exemplu: vom face numai direcţiile Ascendentului cu planetele care repetă 


figurile Ascendentului cu planetele din horoscopul radical, şi la fel cu Mijlocul Cerului. În 


horoscopul nostru, vom lucra cu Ascendentul numai direcţiile Soarelui şi ale lui Jupiter, iar la 


Mijlocul Cerului numai cele cu Marte. Aceeaşi tehnică o vom întrebuinţa şi la direcţiile 


interplanetare (în cazul nostru numai direcţiile lui Marte cu Luna, cu Uranus şi cu Soarele, 


neglijând pe celelalte cu care Marte nu este în aspect în temă). 


Interpretarea direcţiilor 


Generalităţi 


Direcţiile lucrează în decursul vieţii în anumite epoci, în conformitate cu natura 


planetelor. Direcţiile Lunii şi ale planetei Mercur, care sunt semnificative pentru educaţie, 


cultură şi mediul familial, sunt mai active în timpul copilăriei şi al adolescenţei. Direcţiile 


planetei Venus care vorbesc în sexualitate şi iubiri sunt mai puternice în tinereţea viguroasă şi 


tind să se stingă după vârsta de 40 de ani. Direcţiile Soarelui şi ale lui Marte, care reprezintă 


acţiunea individuală a nativului în sensul desăvârşirii unei situaţii, sunt caracteristice vârstei 


de mijloc. Direcţiile lui Jupiter şi ale lui Saturn care tind să ilustreze rezultatele obţinute se 


manifestă după vârsta de 40 de ani 


Aceste direcţii se vor judeca: 


a. După natura aspectului, (benefic sau malefic). 


b. După natura planetelor care formează direcţia (bune sau rele şi privite din punctul 


de vedere al analogiei: Soarele pentru onoruri, Jupiter pentru bogăţie etc.). 


c. După influenţa lor radicală în case şi în semne (o direcţie bună a lui Jupiter aliată 


în casa a II-a radicală va aduce întotdeauna cu ea ceva favorabil în finanţe). 


d. După casa în care se efectuează direcţia (planeta promisoare dirijată către un 


significator din casa a X-a va aduce întotdeauna pe tapet o chestiune referitoare 


la casa a X-a). 


Direcţiile Ascendentului 


Generalităţi: Aceste direcţii ne vor indica evenimentele care privesc moral şi adeseori 


corporal pe nativ. Ele vor determina starea sa psihică şi fizică (stări de euforie sau de depresie, 


de sănătate ori de îmbolnăvire etc.). 


Direcţiile Soare - Ascendent. În cazul aspectelor bune: starea favorabilă a sănătăţii, succes 


în iniţiative, iar la femei epoci de căsătorie. În cazul aspectelor rele: când Soarele este Hyleg, 


aceste aspecte sunt foarte periculoase pentru sănătate. Ele predispun la tulburări cardiace, 


mai ales dacă această eventualitate este înscrisă în tema natală. Iniţiativele nativului sunt 


greşite şi adeseori nefaste. Sunt de aşteptat pierderi de prestigiu şi discreditare; În temele 


feminine, configuraţia este nefavorabilă pentru căsătorie. 


Direcţiile Lună - Ascendent. In cazul aspectelor bune: aceste direcţii favorizează 


funcţionarea sistemului limfatic al organismului şi a aparatului digestiv. Pentru destin, 


aspectele sunt favorabile lungilor călătorii, schimbărilor de situaţie şi iniţiativelor 


matrimoniale. Pe planul public, se înregistrează adesea succese şi stimă generală. În cazul 


aspectelor rele: se vor evidenţia tendinţele patologice de natura planetei, înregistrându-se 


adesea slăbiciuni ale vederii (adeseori ochiul stâng). De multe ori, ele indică neplăceri 


sentimentale, văduvie, schimbări de domiciliu sau în profesiune şi evenimente dezagreabile. 


Direcţiile Mercur — Ascendent. În cazul aspectelor bune: capacităţile mercuriene ale 


nativului se evidenţiază în genul arătat de horoscop: dibăcie în afaceri, epocă de activitate 


scriitoricească etc. Voiajurile se înteţesc şi concursul fraţilor sau al surorilor devine activ. Dacă 


în tema radicală Mercur este stăpânul casei a V-a sau a VII-a, direcţia poate prevesti o relaţie 


sentimentală nouă, sau un mariaj. În cazul aspectelor rele: sunt de temut afecţiuni nervoase, 


surmenaj, o lipsă de orientare practică şi pagube băneşti de pe urma unor furturi sau abuzuri 


de încredere. Adeseori, se vor vădi calomnii şi scrisori anonime. Voiajurile sunt contraindicate 


în tot acest timp. 


Direcţiile Venus - Ascendent. In cazul aspectelor bune: epocă de mare succes pe baza 


farmecului personal pe care-l degajă nativul sau nativa. Activitate sentimentală intensă şi o 


epocă bună pentru finanţe. Pe planul mental este de aşteptat o creştere a simţului artistic. În 


cazul aspectelor rele: uşoare plictiseli în domeniul sentimental şi conjugal, arareori urmate de 


divorţ sau de văduvie (aceasta din urmă perspectivă se vădeşte numai în cazul când Venus este 


rău aspectată în tema radicală). La femei, tulburări ovariene sau reacutizarea unor vechi 


afecţiuni de natură venerică. In domeniul financiar, se ivesc neplăceri. 


Direcţiile Marte - Ascendent. În cazul aspectelor bune: iniţiativă, curaj şi un dinamism care 


duce la dobândirea marilor succese. Aceste direcţii sunt foarte favorabile pentru militari, 


avocaţi, sportivi şi exploratori. Pentru sănătate ele sunt în mod egal favorabile, mărind 


rezistenţa organică. În cazul aspectelor rele: direcţiile acestea sunt cele mai funeste pentru 


sănătate: maladii febrile, arsuri, intervenţii chirurgicale nereuşite sau răniri. Pe planul psihic, 


sunt de temut iniţiative îndrăzneţe cu un rezultat rău, un simţ de nesubordonare şi pierderi 


mari de bani. In horoscopul feminin, se înregistrează adeseori boala sau moartea soţului, 


eventual divorţul. 


Direcţiile Jupiter — Ascendent. In cazul aspectelor bune: în firea nativului se instalează un 


optimism robust şi un simţ de echilibru, care favorizează actele curente ale vieţii. Corpul 


câştigă în greutate şi sănătatea se menţine înfloritoare. Aceste direcţii favorizează foarte mult 


protecţiile şi convenţiile, eventual o căsătorie bună. În cazul aspectelor rele: direcţia predispune 


la scăderea simţului moral şi pierdere de prestigiu, iar în ordine organică, excesele cu tot 


cortegiul lor de neplăceri. În acelaşi timp, se pot ivi pierderi băneşti serioase, suspectare din 


partea superiorilor şi dobândirea unui rezultat negativ de pe urma proceselor în curs. 


Direcţiile Saturn - Ascendent. In cazul aspectelor bune: direcţia hărăzeşte tot ce are 


folositor planeta Saturn: ridicarea indicelui mental prin reflecţie, prevedere, tenacitate şi 


echilibru. În această epocă, apar protectorii gravi, serioşi fiind un timp de consolidare 


financiară. Este timpul cel mai propice pentru lucrări intelectuale de natură profundă. In cazul 


aspectelor rele: stările de depresie periodică aduc pe tapet un moral deplorabil, cu întregul său 


cortegiu de pesimism şi descurajare. Pe plan trupesc, funcţiile organice îşi încetinesc mersul şi 


dau naştere la o stare de slăbiciune îngrijorătoare. Nu arareori se ivesc boli grave (reumatism, 


afecţiuni de pe urma fracturilor, boli de piele etc.). Destinul este pândit de un ghinion 


persistent şi toate iniţiativele eşuează în mod lamentabil. 


Direcţiile Uranus - Ascendent. În cazul aspectelor bune: ideile noi şi originale favorizează 


lucrările „sui generis”, foarte apreciate. Direcţia favorizează cercetările astrologilor şi ocultiştilor 


în general. În cazul aspectelor rele: în psihic se instalează o mentalitate stranie cu idei 


nepotrivite şi chiar năstruşnice. Organismul suferă adeseori maladii ale sistemului nervos, 


greu diagnosticate de medici. Pe planul practic, se înregistrează schimbări bruşte şi 


dezavantajoase. 


Direcţiile Mijlocului Cerului 


Generalităţi: Aceste direcţii vădesc în epoca în care ele s-ar produce evenimentele 


nativului în domeniul profesiei, al relaţiilor şi al destinului mamei (în horoscop masculin), sau 


al tatălui (în horoscop feminin). În altă ordine de idei, ele vor fi vorbitoare pentru căsătorie (în 


horoscopul feminin). Direcţiile bune vor înregistra evenimentele favorabile de ordinul amintit, 


iar cele rele pe cele dezagreabile. 


Direcţiile Soare — Mijlocul Cerului. In cazul aspectelor bune: aceste direcţii, indică o epocă 


de ridicare socială sau de dobândire a unui post important. De cele mai multe ori, vor arăta şi 


concursul puternic al unor persoane de vază pe care-l dobândeşte nativul. În horoscoapele 


feminine, aceste direcţii vor arăta perioada căsătoriei, sau relaţii masculine utile. În cazul 


aspectelor rele: pierdere de situaţie, schimbare în rău a profesiei şi o perioadă nefavorabilă 


pentru finanţe. Aproape întotdeauna, boala sau moartea tatălui. În horoscoapele feminine 


această epocă este adeseori vestitoare a văduviei. 


Direcţiile Lună - Mijlocul Cerului. În cazul aspectelor bune: direcţia indică o epocă foarte 


favorabilă în legătură cu activitatea publică şi o creştere a popularităţii pentru oamenii politici. 


În acest timp se pot obţine uşor protecţiile feminine, iar schimbările de slujbă devin foarte 


remuneratorii. Este o epocă foarte nimerită pentru a întreprinde lungile călătorii. În cazul 


aspectelor rele: direcţiile aduc pe tapet chestiuni dezagreabile familiale: boli în cercul restrâns 


în cămin, certuri şi adeseori pierderea mamei. Nu arareori, poziţia socială este pierdută de pe 


urma unor vorbe spuse cu nebăgare de seamă. Pentru politicieni sau artişti, acest timp 


vesteşte mai întotdeauna pierderea popularităţii. 


Direcţiile Mercur — Mijlocul Cerului. In cazul aspectelor bune: direcţiile sunt reprezentative 


pentru comercianţi, intelectuali, editori sau scriitori. Ele vădesc adeseori un timp foarte potrivit 


pentru a scrie sau a publica o operă literară, precum şi a pune baza unui comerţ. Voiajurile 


întreprinse sub auspiciile unei atari direcţii tind să aducă foloase băneşti. In cazul aspectelor 


rele: aceste direcţii nu se arată a fi atât de nefavorabile. Se pot ivi neplăceri profesionale în 


legătură cu erorile de judecată şi cu înscrisurile (memorii nepotrivite sau scrisori anonime). În 


altă ordine de idei, copiii sau fraţii pot căşuna în mod serios carierei. 


Direcţiile Venus — Mijlocul Cerului. In cazul aspectelor bune: atât în horoscopul masculin 


cât şi în cel feminin, epoca direcţiilor vesteşte căsătoria sau relaţii noi sentimentale. Când 


Venus este determinantă pentru carieră, direcţia indică un mare succes artistic sau o nouă 


orientare profesională. Întotdeauna se va înregistra şi o epocă bună pentru finanţe. În cazul 


aspectelor rele: dacă Venus este rău situată în horoscop, direcţia poate prevesti rupturi de 


logodne, văduvie şi dificultăţi băneşti. 


Direcţiile Marte - Mijlocul Cerului. In cazul aspectelor bune: aceste direcţii marţiene sunt 


foarte vorbitoare pentru cariera militarilor, chirurgilor, sculptorilor şi metalurgiştilor. Nativii 


respectivi pot realiza sub auspiciile unor atari direcţii paşi importanţi în carieră. Adeseori, 


direcţia marchează epoca unei avansări sau a unei moşteniri. In cazul aspectelor rele: aproape 


întotdeauna un doliu (de cele mai multe ori după tată) iar pentru poziţia socială o încetare 


bruscă a activităţii, scandaluri în slujbe şi eşecuri datorate unor iniţiative temerare. În 


domeniul organic, se înregistrează accidente sau răniri. În horoscopul feminin: văduvie sau 


pierderea situaţiei soţului. 


Direcţiile Jupiter — Mijlocul Cerului. In cazul aspectelor bune: aceste direcţii marchează 


epocile de mare succes în carieră sau în finanţe şi, în orice caz, un timp de bună reuşită 


materială. Pentru persoanele care activează pe plan public sunt de aşteptat mari succese. Nu 


arareori, se înregistrează avantaje datorate unor procese în curs. În cazul aspectelor rele: aceste 


direcţii sunt păgubitoare pentru procese şi pentru finanţe şi ele pricinuiesc cheltuieli masive 


sau pierderi datorită unor speculaţii nefericite. Pentru oamenii politici, ele vestesc adeseori un 


scandal public. 


Direcţiile Saturn — Mijlocul Cerului. In cazul aspectelor bune: împrejurările favorabile 


aduse pe tapet de o astfel de direcţie, nu sunt altceva decât roadele unor vechi proiecte, sau ale 


unei activităţi îndelungate. Direcţia actualizează o epocă de stabilizare a situaţiei. În cazul 


aspectelor rele: acestea sunt cele mai nefaste pentru destin atât în pierderile familiale (tatăl sau 


o rudă bătrână, eventual mama în horoscop masculin) cât şi în schimbările dezavantajoase de 


situaţie, ori prăbuşiri din acestea. Tot felul de mizerii întovărăşesc această tristă situaţie: 


ostilitatea anturajului din serviciu, prigoana superiorilor şi o stare financiară precară. 


Enumerarea acestor nefericiri e departe de a fi limitativă; răul produs de direcţie se prelungeşte 


în timp, luni de zile. 


Direcţiile Uranus - Mijlocul Cerului. În cazul aspectelor bune: cunoaştem natura bizară a 


planetei Uranus: ea nimiceşte pentru a reconstrui. Vom înregistra schimbări de situaţie 


inopinate dar în final bune, datorită împrejurărilor de ordin social: revoluţii, schimbări 


economice etc. Aceste direcţii sunt favorabile înfăptuirilor operelor mistice, mai ales astrologice. 


În cazul aspectelor rele: direcţiile provoacă schimbări bruşte de situaţie, de natură 


dezastruoasă. Motivele trebuie căutate în împrejurările de forţă majoră care depind de stările 


sociale neclare. Călătoriile întreprinse sub atari direcţii tind a fi nefaste. 


Direcţiile Neptun - Mijlocul Cerului. În cazul aspectelor bune: situaţiile se dobândesc graţie 


unei intuiţii geniale. Sub atari direcţii vor activa misticii de înaltă clasă, sau propagandiştii 


nobilelor idei. In cazul aspectelor rele: situaţiile sociale se pierd în dezonoare şi scandal; 


adeseori, sub o atare direcţie activează marii şarlatani sau cei care momesc publicul cu 


doctrine utopice. 


Mijlocul Cerului este foarte puţin sensibil la direcţiile lui Neptun şi, ca să activeze, 


trebuie neapărat ca titularul horoscopului să posede un Neptun puternic în horoscop. 


Direcţiile Soarelui 


Generalităţi: Modul de lucru al acestor direcţii depinde de poziţia Soarelui în horoscopul 


radical. În orice caz vom găsi direcţiile Soarelui întotdeauna de faţă la marile evenimente de 


ordin onorific sau financiar, în decursul vieţii. Aspectele rele vestesc o pierdere de vitalitate şi o 


oprire în activitatea profesională, iar cele bune, contrariul. 


Direcţiile Soare - Lună (şi invers). In cazul aspectelor bune: sănătate, excelentă dispoziţie a 


minţii şi influenţă fericită asupra anturajului. În altă ordine de idei: naşterea unui copil, intrări 


de bani, sprijin prietenesc, iar în domeniul social succes general. In cazul aspectelor rele: se vor 


înregistra: boli de inimă sau slăbirea vederii, o dispoziţie fizică iritantă şi stânjenitoare pentru 


anturaj, neplăceri în viaţa conjugală, risipă de bani şi boli ale persoanelor din imediata 


apropiere, în domeniul social, pierdere de prestigiu şi de slujbă. 


Direcţiile Soare - Mercur (şi invers). In cazul aspectelor bune: direcţiile vor hărăzi: rezistenţă 


nervoasă, minte ascuţită şi spirit comercial. În domeniul public, se va întâlni bunăvoinţa 


maselor populare, care pot fi plăcut impresionate de activitatea scripturicească a nativului. În 


cazul aspectelor rele: surmenaj nervos, pierderi de bani de pe urma unor escrocherii sau 


abuzuri de încredere suferite şi scădere de prestigiu în urma unei campanii de presă. 


Direcţiile Soare - Venus (şi invers). În cazul aspectelor bune: aceste direcţii vor marca o 


epocă bună pentru maternitate, o creştere de popularitate în domeniul artistic şi o viaţă 


sentimentală favorabilă pentru ambele sexe. Întotdeauna, intrări de bani. În cazul aspectelor 


rele: vom întâlni: decepţii sentimentale, boli de rinichi şi un erotism neînfrânat. 


Direcţiile Soare — Marte (şi invers). In cazul aspectelor bune: conjugarea printr-o direcţie 


bună a celor doi aştri, va aduce pe tapet un entuziasm făcător de bine şi foarte nimerit pentru 


iniţiativele bune, o rezistenţă organică remarcabilă şi realizări importante în toate domeniile 


vieţii. Timpul este propice - în horoscopul feminin - pentru ofensivele sentimentale şi pentru 


realizarea proiectelor de căsătorie. Sub aceste direcţii pot activa cu succes militarii, doctorii, 


avocaţii şi toţi liberii profesionişti. În cazul aspectelor rele: înfrăţirea nepotrivită Soare - Marte 


va pricinui: accidente, răni, arsuri sau chiar moarte violentă (în caz că aştrii de mai sus sunt 


determinanţi pentru moarte în horoscop). Uzura organică datorită excesivei cheltuieli de forţe 


poate fi nefastă. Pe planul social, iniţiative nenorocite pot pricinui eşecuri şi prăbuşiri din 


situaţii. În horoscoapele feminine se va vădi divorţul sau văduvia. 


Direcţiile Soare — Jupiter (şi invers). In cazul aspectelor bune: aceste direcţii favorizează 


sănătatea şi creşterea în greutate a corpului. Pe un alt plan ele vor sorti: succes bănesc, 


avansări în carieră şi protecţia oamenilor sus-puşi. În cazul aspectelor rele: acestea vor vesti: 


boli în legătură cu ficatul sau circulaţia sângelui, erori de judecată, pierderi în procese, pagube 


de bani şi neplăceri cu autorităţile. În domeniul politic, prestigiu scăzut sau chiar scandal. 


Direcţiile Soare - Saturn (şi invers). In cazul aspectelor bune: ele aduc pe tapet prudenţa, 


reflecţia, răbdarea şi în general predispoziţia psihică pentru lucrările de lungă durată. In 


domeniul financiar, starea materială se ameliorează. In horoscoapele feminine, prea adeseori, 


această direcţie punctează o căsătorie cu o persoană mai în vârstă. In cazul aspectelor rele: se 


vor vădi morţile părinţilor sau grava lor îmbolnăvire. Pe planul poziţiei sociale, se vor întâlni 


duşmăniile şi tot felul de răutăţi care pot periclita cariera. Direcţia este pur şi simplu funestă. 


Direcţiile Soare - Uranus (şi invers). In cazul aspectelor bune: totul concură în mod 


armonios pentru deschiderea noilor drumuri în preocupări şi carieră. Cercetările originale sunt 


în cel mai înalt grad favorizate, iar astrologii au o excelentă perioadă de inspiraţie. In cazul 


aspectelor rele: circumstanţele internaţionale pot provoca prăbuşiri din situaţie, iar pe planul 


fizic ele vor putea vesti moartea violentă. 


Direcţiile Soare — Neptun (şi invers). In cazul aspectelor bune: din punct de vedere mental, 


inspiraţia şi puterea de transpunere se măresc, putând zămisli opere de natură superioară. 


Adeseori vom înregistra orientări noi în materie mistică, cu succesul lor aferent. În cazul 


aspectelor rele: se instalează o mentalitate haotică şi o perversiune a simţului moral, care 


pricinuiesc schimbări de situaţie dăunătoare. Călătoriile tind să devină nefaste. 


Direcţiile Lunii 


Generalităţi: Direcţiile lunare au o influenţă mai puternică asupra elementului feminin, 


iar cele solare asupra elementului masculin. Pe planul organic ele influenţează sănătatea, în 


direcţia organelor de asimilare şi limfei. Pe planul mental, ele stimulează inconştientul cu toate 


funcţiile lui creatoare, iar pe planul financiar oscilaţiile de avere. Aceste direcţii lucrează 


puternic în domeniul familial şi în relaţiile cu publicul. 


Direcţiile Lună — Mercur (şi invers). In cazul aspectelor bune: inteligenţa este stimulată 


atât pe planul practic (la comercianţi), cât şi pe cel intelectual pur (la scriitori). Voiajurile sunt 


propice. In cazul aspectelor rele: Acestea vor vesti: boli nervoase, lipsa gustului de lucru, 


surmenajul, relaţii proaste cu fraţii şi surorile şi procese în perspectivă. Nu arareori vom întâlni 


călătorii nepotrivite, afaceri păgubitoare şi pierderi de documente. 


Direcţiile Lună - Venus (şi invers). În cazul aspectelor bune: aventuri sentimentale plăcute, 


intrări de bani, căsătorie sau dobândirea unui copil. In cazul aspectelor rele: amor fatal şi 


excese senzuale. În altă ordine de idei: cheltuieli voluptuoase, care secătuiesc bugetul şi intrigi 


femeieşti. 


Direcţiile Lună — Marte (şi invers). In cazul aspectelor bune: aceste direcţii sunt favorabile 


tuturor competiţiilor sportive şi succesului în legătură cu publicul. În cazul aspectelor rele: Ele 


vor vesti: risipă bănească, doliu familial, o stare de iritaţie continuă, operaţii, sau maladii 


inflamatorii. 


Direcţiile Lună - Jupiter (şi invers). In cazul aspectelor bune: intuiţie practică, succes în 


procese sau în contracte şi protecţie în carieră. În cazul aspectelor rele: în copilărie, aceste 


direcţii sunt nefavorabile pentru funcţionarea glandelor cu secreţie internă, iar în jurul vârstei 


de 30 de ani, pot pricinui stânjeniri în funcţia glicogenetică a ficatului. Pe planul financiar, vom 


întâlni cheltuieli dezastruoase făcute pentru satisfacerea simţurilor. 


Direcţiile Lună - Saturn (şi invers). In cazul aspectelor bune: restabiliri organice, de pe 


urma unor boli. Pe planul psihic, aceste direcţii favorizează lucrările serioase şi minuţioase. În 


cazul aspectelor rele: ele predispun la lenevie, la un mod întunecat de a vedea lucrurile, la 


răceli, pneumonii şi reumatisme. Configuraţia se găseşte de foarte multe ori, în cazul morţii. 


Direcţiile Lună - Uranus (şi invers): în cazul aspectelor bune: direcţia favorizează voiajele 


neaşteptate şi clarviziunea. În cazul aspectelor rele: ideile excentrice îşi fac loc,- atrăgând cu ele 


de cele mai multe ori ruina. Pe planul fizic, vom întâlni accidentele corporale. 


Direcţiile Lună - Neptun (şi invers). In cazul aspectelor bune: direcţia e foarte sensibilă 


pentru intelect, provocând de multe ori starea extatică şi profeţia. Situaţia socială se 


ameliorează printr-un concurs misterios de împrejurări. În cazul aspectelor rele: stări maladive 


datorită intoxicaţiei cu stupefiante, iar pe planul social, eşuarea proiectelor datorită modului 


iluzionist de a privi lucrurile. 


Direcţiile lui Mercur 


Generalităţi: Aceste direcţii stimulează structura nervoasă a nativului. In sensul bun ele 


hărăzesc echilibrul şi ridică indicele mental. Pe planul practic, ele aduc succesul pe baza 


relaţiilor potrivite şi a meritului personal. În sensul rău, ele vor vesti contrariul. 


Direcţiile Mercur - Venus (şi invers). In cazul aspectelor bune: aceste direcţii lucrează 


puternic şi favorabil în timpul copilăriei şi adolescenţei, în tot ceea ce priveşte educaţia sau o 


carieră artistică. În cazul aspectelor rele: se pot ivi disensiuni conjugale datorate copiilor, sau 


tulburări ale sănătăţii, datorate excesurilor sexuale. 


Direcţiile Mercur - Marte (şi invers). În cazul aspectelor bune: ele stimulează activitatea 


minţii, spiritul de replică şi polemica. Sub aceste direcţii vor activa în mod fericit 


matematicienii, inginerii, industriaşii şi avocaţii. Sportivii câştigă premii pe teren. //; cazul 


aspectelor 
rele: 
polemici 
nepotrivite 
şi 
critici 
nedrepte 
care 
atrag 
blamul 
public. 


Incorectitudinea îşi face loc în mentalul nativului, putându-i atrage neplăceri cu justiţia. 


Pulsiunile nepotrivite duc fatalmente la pierdere de situaţie. 


Direcţiile Mercur - Jupiter (şi invers). In cazul aspectelor bune: sub influenţa unei atari 


direcţii - care acordă un robust simţ al realităţilor şi al afacerilor - comercianţii pot încheia cele 


mai favorabile tranzacţii şi slujitorii altarului pot ţine cele mai frumoase predici. Avocaţii au o 


activitate profesională remarcabilă, iar lucrătorii la bursă sunt foarte bine inspiraţi. În cazul 


aspectelor rele: ideile cele mai nepotrivite se ivesc pe terenul practic, producând pagube băneşti 


importante. Sub atari direcţii, au loc execuţiile silite contra debitorilor rău platnici. 


Direcţiile Mercur — Saturn (şi invers). In cazul aspectelor bune: aceste direcţii stimulează la 


maximum facultăţile de gândire şi de precizie; ele sunt reprezentative pentru matematicieni şi 


savanţi de orice gen. Pe planul practic, direcţia favorizează starea materială, prin chibzuială şi 


economie. In cazul aspectelor rele: acestea vor vesti: boli pricinuite de răceli, neurastenie, 


muncă grea sau plictisitoare şi o viaţă sedentară. 


Direcţiile Mercur — Uranus (şi invers). In cazul aspectelor bune: direcţia lucrează favorabil 


pentru toţi acei care au ocupaţii uraniene: electricieni, aviatori, magnetizatori, publicişti şi 


astrologi. În cazul aspectelor rele: direcţia hărăzeşte idei excentrice, inconsecvenţă şi 


consecinţele lor aferente în destin. 


Direcţiile Mercur - Neptun (şi invers). In cazul aspectelor bune: aceste direcţii sortesc în 


mental creaţia ideologică şi în practică succesul public. În cazul aspectelor rele: direcţia nu 


anunţă nimic bun: stare haotică în mental, posibilitatea de sminteală şi pierdere de situaţie în 


urma unui şantaj ori a unui scandal public. 


Direcţiile lui Venus 


Generalităţi: Direcţiile venusiene lucrează în timpul pubertăţii şi adolescenţei, iar la femei 


sunt caracteristice pentru maternitate. Ele sunt foarte reprezentative pentru formaţia artistică 


sau muzicală, la nativii cu un horoscop special, determinat ca atare. 


Direcţiile Venus - Marte (şi invers). In cazul aspectelor bune: direcţia activează fericit în 


domeniul sănătăţii şi în cel al legăturilor sentimentale libere. În cazul aspectelor rele: această 


direcţie este adeseori dramatică, deoarece vesteşte boală venerică, sleirea organică de pe urma 


unor excese sexuale, rupturi sentimentale, paguba bănească de pe urma femeilor, divorţul, 


văduvia sau chiar drama pasională. 


Direcţiile Venus — Jupiter (şi invers). In cazul aspectelor bune: direcţiile vestesc un bine 


general în toate domeniile (organic, mental, financiar şi social). În cazul aspectelor rele: aceste 


direcţii constituite între planetele determinante pentru şansă nu vestesc prea mult rău. Sunt 


de prevăzut excese senzoriale care pot pune în pericol funcţiile ficatului, ale stomacului şi ale 


rinichilor. Pe planul financiar, cheltuielile pentru traiul bun vor cam uşura bugetul. 


Direcţiile Venus — Saturn (şi invers). In cazul aspectelor bune: favorizează plasamentele 


financiare şi legăturile sentimentale cu persoanele mai în vârstă (profitabile din punct de 


vedere material). În cazul aspectelor rele: acestea vor vesti: deficienţe glandulare, desfrâu, 


decepţie sentimentală sau neplăceri în dragoste, pricinuite de un partener mai în vârstă. În tot 


cazul, direcţia tinde să întârzie căsătoria şi să aducă pe tapet necazuri familiale sau chiar 


văduvia. Pe planul public, se pot înregistra neplăceri în situaţie din cauza unei femei. 


Direcţiile Venus - Uranus (şi invers). În cazul aspectelor bune: direcţia hărăzeşte cea mai 


bună epocă pentru muzicanţi care în acest răstimp sunt plini de inspiraţie. Tot sub auspiciile 


ei, se stârnesc pasiunile subite („coup de foudre”). În cazul aspectelor rele: boli de rinichi şi 


rupturi sentimentale urmate de scandal. 


Direcţiile Venus — Neptun (şi invers). În cazul aspectelor bune: direcţia hărăzeşte amorul 


extatic, ideal, iar pe planul realizărilor, creaţiunea suavă. În cazul aspectelor rele: decepţii în 


toate domeniile, mai ales în cel sentimental. 


Direcţiile lui Marte 


Generalităţi: Aceste direcţii sunt vorbitoare pentru sănătate, pentru acte de iniţiativă şi 


curaj, pentru noile întreprinderi şi pentru activitatea tipic marţiană, care priveşte pe ingineri, 


militari şi avocaţi. Aspectele bune influenţează favorabil sănătatea, iar cele rele sortesc boala 


sau moartea năpraznică (cu maleficele). 


Direcţiile Marte — Jupiter (şi invers). In cazul aspectelor bune: aceste direcţii măresc 


tonusul organic şi hărăzesc o stare înfloritoare a sănătăţii, iar pe planul public avansările sau 


distincţiile. În cazul aspectelor rele: direcţia pecetluieşte adeseori un sfârşit accidental de viaţă 


şi întotdeauna boli pricinuite de o intoleranţă alimentară. Psihicul înregistrează defecţiuni: 


judecată falsă şi pulsiuni necontrolate. In ambele horoscoape, se pot înregistra ruperi de 


logodnă iar în horoscopul feminin, mai întotdeauna, divorţul. 


Direcţiile Marte - Saturn (şi invers). În cazul aspectelor bune: această direcţie nu hărăzeşte 


mare lucru, ci doar o creştere a puterii de muncă şi un echilibru mental. In cazul aspectelor 


rele: se vor înregistra cele mai funeste evenimente de destin atât în domeniul organic, cât şi în 


întreaga viaţă. Se vor ivi aproape sigur: căderi, fracturi, boli cronice grave, perioade de şomaj, 


discuţii cu superiorii, afectarea reputaţiei şi chiar ameninţarea cu moartea. Aceste direcţii sunt 


nefaste prin excelenţă. 


Direcţiile Marte — Uranus (şi invers). In cazul aspectelor bune: aceste direcţii favorizează 


invenţiile de tot felul, mai ales cele mecanice şi în mental precizia şi spiritul practic. In cazul 


aspectelor rele: direcţiile hărăzesc răniri, electrocutări şi accidente de aviaţie. Pe planul psihic, 


ele provoacă o nervozitate excesivă şi un risc puternic de a-şi compromite toate relaţiile. De 


aici, consecinţele respective. 


Direcţiile Marte - Neptun (şi invers). În cazul aspectelor bune: direcţia favorizează ofensiva 


în sensul ideilor democrate. În cazul aspectelor rele: nativul este stegarul unor idei înaintate 


care nu-şi găsesc încă loc. Insucces general. 


Direcţiile lui Jupiter 


Generalităţi: Direcţiile bune vestesc cele mai splendide epoci din viaţă, iar cele rele, cel 


mai frecvent ceva net nefavorabil. 


Direcţiile Jupiter - Saturn (şi invers). În cazul aspectelor bune: judecata, inteligenţa, 


reflecţia şi metoda se îmbină într-un mod armonios pentru a da naştere creaţiunii solide şi 


folositoare. Este cel mai nimerit moment pentru a crea o operă de înaltă ţinută. În destin, 


direcţia aduce avuţia şi posturile importante. În cazul aspectelor rele: conjuncţia trebuie 


interpretată cu prudenţă, după regulile date de noi în cuprinsul lucrării (dacă are loc între 


planete dignifiate în temă: domiciliu, exaltare etc., dacă e bine aspectată, sau dacă se va afla 


sub un dispozitiv bun). Direcţiile rele sensibilizează pe cei bolnavi şi scad tonusul vital. Altfel: 


pierderile de bani şi de procese, întârzieri de tot felul şi compromiterea situaţiei sociale. 


Direcţiile Jupiter - Uranus (şi invers). În cazul aspectelor bune: această direcţie lucrează 


favorabil în finanţe şi este mai ales semnificativă pentru oamenii de bursă sau bancheri. În 


cazul aspectelor rele: în domeniul organic, aceste direcţii vor cauza tulburări hepatice, în cel 


bănesc pagube subite, iar în cel social, pierderi de posturi. 


Direcţiile Jupiter - Neptun (şi invers). In cazul aspectelor bune: sub aceste direcţii, marii 


eclesiaşti creează frumoase opere pastoralele sau scrierile religioase. În cazul aspectelor rele: 


sub această aşezare planetară, marii şarlatani zăpăcesc mintea publicului cu vestiri 


apocaliptice. 


Direcţiile lui Saturn 


Generalităţi: Aceste direcţii vestesc timpurile de restrişte vădite în boli, paupertate, morţi 


familiale şi prăbuşiri din situaţii. În cazul aspectelor bune, nativul va dobândi răsplata unor 


îndelungate sforţări. În caz când planeta e bine situată în horoscop, se vor dobândi foloase 


durabile. În ipoteza când Saturn ar fi rău determinat în tema natală, direcţiile sale tind să fie 


pur şi simplu nimicitoare pentru destin. 


Direcţiile Saturn - Uranus (şi invers). În cazul aspectelor bune: sub nimbul lor mintea 


freamătă şi e capabilă să se îndrepte către cele mai înalte cercetări filozofice. În cazul aspectelor 


rele: în mental se instalează stări de contracţie sufletească ce pare că demonizează pe nativ. 


Timpul acesta este cel mai neprielnic pentru munca de ţinută aleasă. 


Direcţiile Saturn - Neptun (şi invers). In cazul aspectelor bune: direcţia favorizează lucrările 


adânci, cu subiect filozofic sau religios. În cazul aspectelor rele: generează pesimismul şi 


insuccesul în lungile călătorii. 


Direcţiile lui Uranus 


Generalităţi: Aceste direcţii lucrează cu deosebire puternic în timpurile de prefacere 


socială, iar generaţia care posedă în horoscopul ei o aşezare planetară Uranus - Saturn 


puternică în horoscop va fi foarte sensibilă la această configuraţie provocată pe cale de direcţii 


(nativii din 1896 - 1898 care au conjuncţia în tema lor şi cei care au opoziţia între Uranus şi 


Neptun: 1904 – 1912). Direcţia este vorbitoare pentru sănătate, pentru aptitudini paranormale 


şi pentru situaţii sociale dobândite pe timp de revoluţie. 


Direcţiile Uranus - Neptun (şi invers). In cazul aspectelor bune: activează foarte favorabil 


pentru astrologi, magnetizatori şi toţi cei, care se ocupă cu disciplinele psihice. În cazul 


aspectelor rele: aceste direcţii dau în general un dezechilibru nervos şi o stare haotică în 


mental. Ele provoacă pe planul profesional sau social căderi din situaţie datorate unor 


împrejurări stranii, tulburi. 


ÎN ACEST SUBCAPITOL AM ARĂTAT SEMNIFICAŢIA TUTUROR DIRECŢIILOR: A 


PLANETELOR CU ASCENDENTUL Şl VICEVERSA, A MIJLOCULUI CERULUI CU PLANETELE 


ŞI INVERS, PRECUM ŞI DIRECŢIILE INTERPLANETARE. Cititorul va găsi cu uşurinţă toate 


direcţiile: noţiunea de INVERS pusă la finele paragrafelor va uşura găsirea. Exemplu: direcţia 


Saturn - Jupiter va fi găsită la capitolul direcţiilor lui Jupiter şi anume la paragraful Direcţiei 


„Jupiter - Saturn” ş.a.m.d. 


Aplicaţie practică în cazul horoscopului nostru 


Tălmăcirea diferitelor direcţii 


Culegând diferite direcţii din tabelele întocmite (vezi pag. III — 6 până la II -9) şi 


rânduindu-le pentru diferitele epoci din viaţă după socoteala 1 °=1 an vom avea: 


a. La 11 ani avem o sesqui cuadratură Saturn - Venus, Saturn — Mercur. Nativul a fost 


grav bolnav de pneumonie. În horoscop Saturn reprezintă boala atât prin poziţia în casa 


a XII-a cât şi prin semnificaţia sa generală, iar Mercur este stăpânul casei a VI-a. 


b. La 13 ani, avem trigonul Venus - Uranus. Nativul cunoaşte femeia. 


c. La 27 ani, se constituie direcţia Neptun cuadrat Mercur. Un frate al său moare în 


condiţii tragice. 


d. La 30 de ani, avem două configuraţii contradictorii: Venus semisextil Mercur şi 


Ascendent sesqui cuadrat Venus. Nativul se însoară, însă divorţează imediat. 


e. La 33 de ani, înregistrăm conjuncţia lui Jupiter cu Pars Fortuna însă concomitent 


conjuncţia lui Saturn cu acelaşi punct senzitiv şi cuadratură Soarelui cu Uranus. 


Primele aspecte sunt barate în efectele sale bune de celelalte două direcţii malefice. 


f. 
La 34 de ani, se arată conjuncţia lui Uranus cu M.C. şi cuadratură lui Saturn cu 


Mercur. Nativul cade la un examen de specialitate datorită unor intrigi. 


g. La 37 de ani, se formează trigonul Soare cu M. C. Distincţie profesională şi bani. 


h. Intre 43 şi 44 de ani, Saturn conjuncţie cu M.C. Nativul pleacă pe front şi este supus 


pericolelor de tot felul. Posedând în acelaşi timp şi direcţii bune, acestea îi vor salva 


viaţa. 


i. 
La 47 de ani. Saturn formează o cuadratură cu M.C. Titularul horoscopului este mutat 


intempestiv dintr-un serviciu unde activase timp de 15 ani. Câteva direcţii protectoare pe 


aceeaşi dată îi uşurează situaţia (M.C. - Venus, M.C. - Mercur) căci rămâne în localitate 


şi nu-şi pierde clientela. 


REVOLUŢIA SOLARĂ 


Am menţionat în partea specială, „Prognoza”, că mijloacele de sondare a viitorului în 


disciplina astrologică sunt: Direcţiile, Revoluţia Solară şi Tranzitele. 


Am tălmăcit subcapitolul Direcţiilor prin metoda simplificată a direcţiilor simbolice; 


trecem acum la Revoluţia solară Horoscopul solar sau Horoscopul anual. Revoluţia solară este 


o temă care se construieşte la aniversarea naşterii în fiecare an, fiind din punct de vedere 


matematic harta cerului în momentul exact când Soarele ajunge la aceeaşi longitudine 


cerească (în grade, minute şi secunde) pe care o avea în horoscopul radical. Ştim că poziţia 


Soarelui într-o anumită zi din an nu este constantă, ea variază de la an la an. 


Pentru simplificare - fiindcă în prezenta lucrare nu am putut da Efemeridele de fiecare zi 


- ne vom servi de tabloul cu coeficienţi daţi pentru toate lunile din an la respectivii ani din viaţa 


nativului (limita de vârstă 78 ani). Aceşti coeficienţi şi modul de lucru cu ei îi găsim în volumul 


al II-lea din în prezenta lucrare . 


Revoluţiile solare au fost cunoscute de vechii astrologi şi Morin de Villefrance le avea în 


mare stimă. Astrologii moderni le-au neglijat câtva timp, însă ele îşi au un loc de frunte în 


interpretarea modernă astrologică în şcoala germană. Cea mai remarcabilă lucrare în acest 


sens este a baronului Von Klockler. 


Conjugând aceste horoscoape anuale cu direcţiile simbolice, vom recomanda utilizarea 


lor pentru epocile de viaţă cele mai însemnate din Diagrama existenţei. Întotdeauna, Revoluţiile 


solare vor vădi în acele epoci de viaţă ceva caracteristic (în bine sau în rău, după cum diagrama 


este ascendentă sau descendentă) dar vom putea face Revoluţia solară pentru oricare an din 


viaţă. Acest horoscop nu lucrează independent; el trebuie să fie întotdeauna tâlcuit în funcţie 


de anul care a trecut şi de cel care vine. Raţiunea este simplă: Revoluţia solară este animată de 


„tranziţii planetare” care nu sunt altceva decât o reactivare prin trecerile planetelor, pe Cerul 


actual, a punctelor, sau a planetelor sensibile din horoscopul radical. Evenimentele mari ale 


anului de viaţă pe care-l cercetăm se vor vădi întotdeauna în horoscopul anual. 


Interpretarea horoscopului anual, este întotdeauna un tur de forţă astrologică; nu 


cunosc ceva mai dificil. Succesul interpretării va depinde întotdeauna de râvna şi de experienţa 


astrologului. Trebuie lucrat enorm de mult pentru a dobândi o vedere sigură şi rapidă în 


interpretarea Revoluţiei solare. Voi da interpretarea clasică după baronul von Klockler iar la 


partea practică, pe lângă interpretarea scolastică completă, o interpretare simplificată pentru 


începători. 


Interpretarea horoscopului anual 


Horoscopul anual nu coincide niciodată, în privinţa orientării caselor astrologice, cu cel 


radical. In fiecare an din viaţa, Ascendentul, Mijlocul Cerului şi Pragurile Caselor sunt altele ca 


longitudine cerească. Tehnica construcţiei acestui horoscop este simplă. Adăugăm la P.K. al 


horoscopului termenul aflat pentru anul de viaţă respectiv. Rezultatul obţinut este P.K. al 


horoscopului Revoluţiei noastre solare (vezi pentru detalii Volumul II - Calculul revoluţiei 


solare). 


Vom face o schemă care va căuta să desluşească în 12 puncte o partitură a Revoluţiei 


solare. Vom căuta: 


1. Ce raporturi are Ascendentul anual cu pragurile caselor radicale (în ce aspecte se 


află Ascendentul anual cu casele din tema radicală; exemplu: Ascendentul anual 


ar fi în opoziţie cu Ascendentul radical). 


2. Ce raporturi are Ascendentul radical cu pragurile caselor anuale (aceeaşi 


explicaţie). 


3. În ce casă radicală cade Ascendentul anual. 


4. În ce casă anuală cade Ascendentul radical. 


5. Ce aspect formează Ascendentul anual cu planetele anuale şi radicale. 


6. Ce aspect formează Ascendentul radical cu planetele anuale. 


7. Ce raporturi are Mijlocul Cerului anual cu pragurile caselor radicale. 


8. Ce raporturi are Mijlocul Cerului radical cu pragurile caselor anuale. 


9. În ce casă radicală cade Mijlocul Cerului anual. 


10. În ce casă anuală cade Mijlocul Cerului radical. 


11. Ce aspecte formează Mijlocul Cerului anual cu planetele radicale şi cu cele 


anuale. 


12. Ce aspecte formează Mijlocul Cerului radical cu planetele anuale. 


13. Care sunt aspectele Ascendentului şi Meridianului care se reîntorc din radical. 


14. Care este planeta maximă în horoscopul anual, (prin elevaţie, la pragurile caselor 


cardinale, sau foarte puternic aspectată) şi ce relaţii are această planetă cu cele 


puternic situate din horoscopul radical. 


15. Care este casa anuală maximă (prin ocupaţia mai multor planete). 


16. Care sunt planetele anuale în casele anuale şi peste care case radicale se află 


(Saturn, Uranus şi Neptun se socotesc numai peste ce case radicale cad, fără a 


socoti în care case anuale se află). 


17. Ce raporturi există (ca aspecte) între planetele anuale şi cele radicale. 


18. Ce raporturi există între planetele radicale şi cele anuale. 


19. Ce raporturi există între planetele anuale laolaltă. 


20. Ce sunt constelaţiile se reîntorc (din raporturile stabilite la punctele 16, 18 şi 19). 


Fie Uranus la 18° în Scorpion şi Luna la 20° în Taur în horoscopul radical şi deci, în 


aspect de opoziţie. În horoscopul anual găsim Luna la 18° în Scorpion şi Uranus la 20° în Taur. 


Aici vom avea o constelaţie care se repetă în total, sub formă de opoziţie inversată, însă cu 


acelaşi efect şi în conjuncţie dublă, constituită între aceste două planete şi planetele radicale. 


Aceste constelaţii sunt extrem de semnificative în destin şi toată atenţia trebuie să fie 


îndreptată asupra lor, mai ales când avem repetări totale. Adeseori, ele ne vor desluşi şi sensul 


pe care-l au în horoscopul radical. Exemplu: constelaţia descrisă de noi mai sus se află în 


horoscopul radical între casa a VI-a şi a XII-a (Uranus în casa a VI-a radicală şi Luna în casa a 


XII-a). Luna este stăpâna casei a II-a şi a III-a, iar Uranus stăpânul casei a IX-a şi a X-a. 


Această figură ar putea să fie interpretată în mod foarte diferit, precum urmează: 


a. Stare psihică anormală. 


b. Legături sentimentale nefericite. 


c. Pierderi de bani. 


d. Neplăceri cu mama. 


e. Neplăceri în profesiune datorită femeilor. 


f. 
Prigoană de pe urma înscrisurilor etc. 


O revoluţie solară care ar aduce pe tapet reîntoarcerea totală a acestei constelaţii va fixa 


aproape întotdeauna sensul ei primar, cu înţelesul său definitiv. 


Interpretare detaliată 


Relativ la punctele 1, 2, 7, şi 8. Raporturile caselor noi (în principal Ascendent şi Mijlocul 


Cerului) cu cele vechi radicale ne vor da în general armonia sau dizarmonia sufletească şi 


succesul sau insuccesul în domeniile caselor astrologice între care s-ar alcătui consonanţele 


sau disonanţele. Exemplu: Ascendentul anual în opoziţie cu Ascendentul radical, va da de 


gândit asupra sănătăţii sau asupra mariajului, iar trigonul dintre dânsele, o vitalitate 


puternică şi o epocă liniştită pentru căsătorie. O disonanţă între pragurile casei a II-a, va da 


dificultăţi în materie financiară ş.a.m.d. 


Relativ la punctele 3 şi 4, 9 şi 10. Zonele din horoscop (casele) în care vor cădea 


Ascendentul anual sau radical şi Mijlocul Cerului anual sau radical vor evidenţia domeniile 


vorbitoare ale anului pe care-l cercetăm. 


Exemplu: Ascendentul anual cade în casa a 11-a radicală, iar Ascendentul radical cade 


în casa a XI-a anuală. Vom interpreta: an semnificativ pentru finanţe şi sprijin. Alt exemplu: 


Mijlocul Cerului anual în casa a II-a radicală, iar Mijlocul Cerului radical în casa a XI-a anuală. 


Configuraţia va prevesti: activitatea profesională se va lega de finanţe, iar domeniul casei a XI-a 


va fi vorbitor. Vom judeca toate ipotezele după semnificaţia caselor horoscopice care angajează 


aceste configuraţii (cele mai periculoase sunt acelea care aduc pe tapet casa a VI-a sau a VIII-a, 


domeniul fiind vorbitor pentru boală sau moarte. După distincţiile pe care le vom face la 


punctul următor, observaţia de mai sus se va putea completa şi cu celelalte înţelesuri ale casei 


a VI-a, sau a VIII-a). 


Relativ la punctele 5, 6, 11 şi 12. Raporturile planetelor radicale sau anuale cu 


Ascendentul anual sau radical, vor arăta succesul sau insuccesul domeniilor vorbitoare ale 


anului (pe care le ştim şi le avem culese la punctele 3, 4, 9 şi 10). 


Exemplu: Ascendentul anual cade în casa a II-a radicală, iar Ascendentul radical cade în 


casa a XI-a anuală: ambele Ascendente fiind bine aspectate, vor putea vesti succes în finanţe şi 


în protecţii, sau prietenii. Dacă Ascendentele, sau unul din ele, vor fi rău aspectate, vom putea 


spune contrariul. Alt exemplu: Ascendentul anual cade în casa a VIII-a radicală, iar 


Ascendentul radical cade în casa a IV-a anuală. În cazul când Ascendentele ar fi rău privite de 


planetele malefice, s-ar putea vorbi despre o boală gravă, sau chiar despre moartea nativului, 


eventual a persoanelor din cercul familiei, dacă alte configuraţii vor pleda pentru aceasta; În 


cazul când acest Ascendent ar fi bine aspectat, va putea reieşi celălalt domeniu al casei a 


VIII-a, respectiv moştenirea, renta sau pensia. Distincţia este foarte greu de făcut şi trebuie să 


judecăm bine întreaga aparatură a horoscopului anual. 


Aceeaşi judecată o vom face şi cu interpretarea Mijlocului Cerului, în funcţie-de planetele 


care-l aspectează. 


Exemplu: Mijlocul Cerului care ar angaja prin revoluţia solară casa a VIII-a şi a IV-a va 


putea însemna - după aspectele pe care le primeşte de la planetele anuale şi radicale - fie o 


ieşire la pensie (casa a X-a e profesiunea şi casa a VIII-a moartea = moartea profesiunii) fie o 


„comprimare” intempestivă. Totul va depinde de aspectele pe care le primeşte Mijlocul Cerului. 


Posibilităţile de interpretare sunt multiple. 


Relativ la punctul 13, dacă vom întâlni constelaţii radicale care angajează acolo 


Ascendentul şi Mijlocul Cerului şi care se reîntorc în horoscopul anual, vom putea conchide că 


evenimentele respective vor vorbi puternic în destin. 


Exemplu: O cuadratură dintre Marte şi Ascendent în radical, care ar reveni sub formă 


disonantă, va aduce întotdeauna o boală. 


Relativ la punctul 15. Casa anuală maximă, adică puternic ocupată de planete, îşi va 


spune întotdeauna cuvântul în destinul anual. 


Exemplu: Casa a X-a ocupată în destinul anual de mai multe planete va exercita 


influenţă asupra profesiunii etc. 


Relativ la punctul 16. Ocuparea caselor anuale este semnificativă şi se va judeca după 


regulile generale (vezi în cuprinsul lucrării de faţă „poziţia planetelor în casă”). Această 


prezenţă anuală a planetelor în casele anuale se va conjuga întotdeauna şi cu prezenţa lor 


peste casele radicale (afară de Saturn, Uranus şi Neptun care se judecă întotdeauna numai din 


poziţia lor de deasupra caselor radicale, peste care ar cădea). 


Exemplu: Saturn în casa a VIII-a anuală peste a VII-a radicală ar putea vesti moartea 


consortului, sau o moştenire pierdută de pe urma unui proces; Jupiter în casa a II-a anuală 


peste a XI-a radicală ar putea tâlcui finanţe prospere datorită prietenilor ş.a.m.d. 


Relativ la punctele 17, 18 şi 19. Aspectele planetelor anuale între ele, aspectele planetelor 


anuale cu cele radicale şi ale celor radicale cu cele anuale vor arăta adevărata natură a 


revoluţiei solare. Constelaţiile armonice favorizează destinul anual, iar cele dizarmonice 


contrariul. Faptul devine cu atât mai caracteristic cu cât constelaţiile acestea s-ar repeta într-o 


formă oarecare cu cele similare din horoscopul radical (vezi detaliile şi ipoteza de lucru luată la 


punctul 20 din secţiunea precedentă). 


Relativ la punctul 14, vom menţiona că planeta maximală din horoscopul anual şi relaţiile 


ei cu planetele puternic situate în horoscopul radical vor vădi adeseori o posibilitate de 


dezvoltare psihică, sau un eveniment crucial al anului. 


Aplicaţie practică în horoscopul nostru. 


Revoluţia solară din 1909: Pneumonie 


Prezentăm mai jos Revoluţia solară din al 11-lea an din viaţa nativului, când acesta a fost 


grav bolnav de pneumonie, contactând această boală de pe urma unor imprudenţe făcute cu 


tovarăşii lui de joacă. Desluşirea ei o vom face într-un mod clasic, simplificat. Cel ce va voi s-o 


tâlcuiască după modul complet pe care l-am înfăţişat în subcapitolul precedent va trebui să 


procedeze cu foarte mare atenţie, fiindcă desluşirea completă a unei Revoluţii solare presupune 


un exerciţiu şi o practică îndelungată. Vom prezenta un mod simplu de interpretare, care este 


singurul recomandabil pentru începutul studiilor. 


Calculul Revoluţiei solare 


Acest calcul este foarte simplu, constând în adăugarea la punctul culminant a 


termenului corespunzător (îl găsim în volumul II - Calculul revoluţiei solare). În treacăt, vom 


reaminti procedeul simplu. Punctul culminant al horoscopului este 13h44m, iar coeficientul de 


adăugat la acest P.K. pentru epoca dintre 16 Martie - 15 Aprilie care include aniversarea 


naşterii (27 Martie st.n.) este 16h05m. P.K. anual va fi 5h49m (13h44m + 16h05m = 29h49m - 


24h = 5h49m). Casele le vom culege de la latitudinea 45°38' (coordonata geografică a oraşului 


Galaţi, locul de naştere). Revoluţia solară se săvârşeşte la un interval de 16h05m, de la vechea 


oră de naştere. Vom stabili deci aproximativ că prin adăugarea acestei ore la vechiul punct 


culminant, vom obţine circa ora 7 seara a zilei de 27 Martie 1909. Stabilim pentru această oră 


solară poziţia Lunii din Efemerid, pe care o vom găsi aproximativ la 24° în semnul Gemenilor. 


Celelalte planete nu au o viteză apreciabilă, aşa că le putem socoti pentru ora Greenwich din 


ziua de 27 Martie. Alcătuim horoscopul, înscriind pe marginea celui radical casele şi planetele, 


numerotând apoi aceste case. După această operaţie, procedăm la alcătuirea unui tabel. 


Horoscopul de exemplu Revoluţia solară din anul morţii 



Partitura Revoluţiei Solare 


Ascendentul anual, în conjuncţie cu casa a VIII-a/IX-a radicală. 


Ascendentul radical cade în casa a IV-a anuală. 


Mijlocul Cerului anual cade în casa a VI-a radicală. 


Mijlocul Cerului radical cade în casa a II-a anuală. 


1. 
Ascendentul anual se află în cuadratură cu Venus anuală, în opoziţie cu Luna 


anuală şi în trigon cu Jupiter anual. 


Repetări de constelaţii: (sau aspecte) Ascendent radical cuadratură Soarele radical = 


Ascendent anual, opoziţie cu Soarele radical. 


Ascendent radical, sextil Mărie radical = Ascendent anual, trigon Marte anual. 


2. 
Mijlocul Cerului anual se găseşte fără aspecte cu planetele radicale, dar în 


cuadratură cu Venus anuală şi în conjuncţie cu Luna anuală. 


Mijlocul Cerului radical: trigon cu Luna anuală şi cuadratură cu Marte şi Uranus anual. 


Repetări de constelaţii: Mijlocul Cerului radical, trigon Marte radical = Mijlocul Cerului radical, 


cuadrat Marte anual. 


3. 
Planetele anuale în casele anuale şi peste casele radicale. 


Soarele, în casa a VII-a anuală/II-a radicală, se află în conjuncţie cu Saturn, stăpânul 


casei a XII-a radicală, care se află peste a III-a radicală. 


Luna, în casa a IX-a anuală/VI-a radicală, aproape fără aspecte. Luna este stăpâna casei 


a V-a radicală şi al doilea stăpân al casei a VI-a radicală. 


Marte, în casa a IV-a anuală/I radicală, fără aspecte cu planetele radicale, însă în 


conjuncţie cu Uranus anual. Marte este stăpânul casei a II-a, a IV-a, a XI-a radicală şi casei a 


IV-a anuală, iar Uranus stăpânul casei I şi a XI-a radicală. 


Venus, în casa a VI-a anuală/III-a radicală, fără aspecte cu planetele radicale, dar în 


sextil cu Marte şi cu Uranus anual şi în cuadratură cu Luna anuală. Cele patru planete sunt 


determinate pentru frecventări, pentru bani, pentru prieteni, instincte, sau boală în radical şi 


anual. 


Mercur, în casa a VI-a anuală/II-a radicală, în cuadratură cu Neptun radical, determinat 


pentru boală în tema natală, în cuadratură cu Neptun radical stăpân al casei a XII-a şi I în 


radical precum şi în trigon cu Neptun anual, determinat pentru ocupaţie în anual. 


Saturn, în casa a VII-a anuală/III-a radicală, în conjuncţie cu Soarele, stăpân al casei a 


VIII-a radicală, în trigon cu Saturn radical stăpân al casei a XII-a radicală, în cuadratură cu 


Neptun anual stăpân al casei a VI-a radicală şi a X-a anuală. 


Uranus, în casa a IV-a anuală/I radicală, nu se are aspecte cu planetele radicale, dar este 


în conjuncţie cu Marte anual, stăpân al casei a II-a, a IV-a şi a XI-a din radical şi a IV-a din 


anual. 


Neptun, în casa a X-a anuală/VII-a radicală, în cuadratură cu Mercur radical, cu Venus 


radical, cu Saturn anual şi în trigon cu Mercur anual. Aceste planete sunt determinate pentru 


frecventări (casa a III-a) şi pentru boală (Saturn - în radical). 


4. 
Constelaţii care se reîntorc: 


a. 
Reîntoarceri simple, numai în anual, cu cele din radical: Uranus cuadrat Marte 


din radical = Uranus anual, conjuncţie Marte anual. 


b. 
Reîntoarceri mixte, în aderenţe cu radicalul: Saturn opoziţie Neptun în radical = 


Saturn anual, cuadrat Neptun anual = Saturn anual, sextil Neptun radical. 


c. 
Reîntoarcere totală: Saturn trigon Mercur în radical: Saturn anual, semisextil 


Mercur anual = Saturn anual, conjuncţie Mercur radical = Saturn radical, 


cuadrat Mercur anual. 


5. 
Casa maximă anuală: a VII-a anuală/III-a radicală şi a IV-a anuală/I radicală. 


6. 
Planeta maximă: Lună anuală şi Saturn anual (prima fiindcă este în elevaţie, iar a 


doua planetă fiindcă este cea mai aspectată). 


Interpretare 


Din judecarea punctului 1: Ascendentul anual cade în casa a VIII-a radicală şi 


ascendentul radical în casa a IV-a anuală, ceea ce va însemna pericol de îmbolnăvire sau de 


moarte, pricinuind finalul vieţii (Ascendentele în cuadratură, prost aspectate de Soare şi de 


Luna anuală, toate constituind indicii serioase pentru o primejduire a sănătăţii). Aspectele 


bune pe care le primesc Ascendentele de la Marte, Uranus şi mai ales de la Jupiter indică o 


restabilire a sănătăţii (în special trigonul cu Marte în anual, care repetă sextilul din radical). 


Boala se vădeşte a fi pneumonia, ceea ce reiese din constelaţiile tipice ale horoscopului (Gemenii 


- plămânii - în casa a VI-a, Luna - toracele - al doilea stăpân al casei a VI-a şi mai ales Marte în 


semnul Peştilor). 


Din judecarea punctului 2: Mijlocul Cerului anual cade în casa a VI-a radicală şi Mijlocul 


Cerului radical cade în casa I anuală. Această aşezare horoscopică va plasa cariera (şcoala) în 


funcţie de boală (casa a VI-a) de iniţiativele nativului, sau de sănătatea sa (casa I). Aspectarea 


proastă cu Venus, Luna, Marte şi Uranus indică primejduirea cursurilor şcolare din cauza bolii, 


însă trigonul Mijlocul Cerului radical cu Luna anuală prevesteşte putinţa examenului cu dispensă 


de boală. 


Din judecarea punctului 3: aici vom observa o „tratare constantă” în funcţie cu casa a 


VI-a: Luna peste a VI-a radicală (reprezentând frecventările copilăreşti şi boala în radical), Venus 


în casa a VI-a anuală peste a III-a radicală (frecventări - şi boală, casa a III-a şi a VI-a), Mercur 


în casa a VI-a peste a II-a radicală (boală şi un stimulent la premiu, fiindcă nativul a contractat 


pneumonia participând la un concurs de sănii). Se mai pune un accent puternic pe casa a IV-a 


anuală în funcţie de I radicală, căci Marte şi Uranus, planete malefice prin excelenţă şi stăpâne 


a casei a XI-a radicală (primul prin poziţie şi al doilea prin dominaţie), se aşază în anual în 


casa finalului de viaţă. 


Saturn se află în casa frecventărilor peste a 111-a, care e determinantă pentru ocupaţia 


curentă şi atacă Soarele stăpân al casei a VIII-a radicală. Neptun se află în casa a X-a rău 


aspectat şi determinant pentru boală în horoscopul radical. El tinde să aducă în cursul anului 


anual un element periculos pentru activitatea şcolară, pe care o îngrădeşte la un moment dat, 


prin boală. 


Din judecarea punctului 4: constelaţiile care se reîntorc sunt tipice pentru boală. 


Constelaţia a) care angajează pe Marte cu Uranus în chip nefavorabil va periclita sănătatea prin 


relaţiile prieteneşti (vezi semnificaţia planetelor în anual şi radical la punctul 3) Constelaţia b) 


este o reîntoarcere mixtă care angajează într-un mod nefast constelaţia de boală din radical, 


având însă un indice favorabil în reîntoarcerea lui Saturn anual, legat sextil cu Neptun radical. 


Constelaţia c) e o reîntoarcere totală care se prezintă nefavorabil sub forma: Saturn anual 


conjuncţie Mercur radical şi Saturn radical, cuadrat Mercur anual. În radical, Saturn este 


determinant pentru boală (casa a XII-a şi casa I iar Mercur pentru sănătate şi frecventări (casa 


a 111-a, a V-a şi a VI-a). 


Problema bolii se pune într-un mod evident, însă nu prevesteşte un sfârşit funest, deoarece 


Saturn se află în horoscopul radical în trigon cu Mercur, iar o reîntoarcere nefavorabilă a 


acestui aspect nu poate în principiu să fie vorbitoare în rău (mai ales că Saturn anual se află în 


semisextil cu Mercur anual). Pentru un deznodământ fatal ar fi trebuit ca pe lângă această 


constelaţie critică, să se instaleze în horoscopul anual şi alte constelaţii tipice cauzatoare de 


moarte, care în cazul nostru nu se vădesc. 


Din judecarea punctelor 5 şi 6, se vor trage concluzii generale. 


Modul de evoluţie al bolii şi însănătoşirea nativului le vom da ca exemple la capitolul 


„Tranzite”. 


Revoluţia lunară şi a tuturor celorlalte planete 


În cazul în care cititorul are la îndemână Efemeride pentru fiecare zi, va putea realiza şi 


revoluţiile celorlalte planete. Metoda de lucru îi este cunoscută de la capitolul „Tehnica 


astrologică”. Revoluţia se calculează în funcţie de mişcarea planetei respective. Se socoteşte ca 


punct de plecare al revoluţiei respective momentul exact când respectiva planetă se află în 


aceeaşi poziţie ca în horoscopul natal. Revoluţiile vor fi cu atât mai caracteristice cu cât 


planeta este mai puternic situată în horoscop. (Revoluţia lunară se va recomanda pentru a afla 


ritmul lunar al evenimentelor şi declanşarea lor, numai în ipoteza când Luna ar fi puternică în 


tema natală ş.a.m.d., pentru celelalte planete). Judecarea revoluţiei va fi în funcţie de aceleaşi 


elemente, însă pe o perioadă care va avea drept limită epoca revoluţiei. 


Horoscopul zilei 


Se află calculând punctul culminant prin adăugarea timpului sideral al zilei care ne 


interesează la ora de naştere. Exemplu: P.K. (al horoscopului diurn pentru 6 Septembrie 1940) 


= ll°r (T.S. al zilei de 6 Septembrie 1940) + 3h (ora natală) = 14h 1'. Horoscopul se va judeca 


independent. 


TRANZITE. CONSTELAŢII CARE SE REÎNTORC 


Actualizarea în timp a posibilităţilor şi evenimentelor anunţate în horoscopul radical se 


face prin mecanismul tranzitelor şi al constelaţiilor care se reîntorc. Planetele actuale care s-ar 


afla pe Cer la anumite longitudini cereşti declanşează destinele indicate de către horoscopul 


naşterii, înăuntrul horoscopului anual. Aceste legături planetare directe se crează-temporar 


prin aspecte între planeta actuală şi planeta natală, sau un prag de casă din horoscopul 


naşterii. Această trecere a unui astru actual peste locurile indicate mai sus se numeşte 


„Tranzit”. Raporturile pot fi şi de natură indirectă atunci când planetele actuale vor forma între 


ele aspecte identice sau asemănătoare cu acelea din horoscopul radical; atunci se vor numi 


„constelaţiile care se reîntorc”. În cazul acestor constelaţii, nu va avea importanţă dacă se 


repetă exact aspectul din radical, fiindcă va exista o reîntoarcere chiar atunci când aspectul ar 


avea acelaşi sens, sau chiar un sens contrar celui din radical. Reîntoarcerea poate să fie simplă 


sau totală în horoscopul anual, sau în legătura planetelor anuale cu cele radicale. Vom întâlni 


la capitolele „Experienţe” cazuri de „reîntoarceri planetare”, care sunt foarte semnificative în 


destin. În exemplele de Revoluţie solară date de noi în subcapitolul respectiv, le-am semnalat. 


Generalităţi 


Sunt trecerile planetelor actuale peste planetele considerate fixe şi peste pragurile caselor 


horoscopului natal. Deosebim: 


1. 
Tranzitele simple individuale, adică trecerile temporare şi singulare ale unor planete 


individuale peste locurile amintite înainte. 


2. 
Aglomerări de treceri de acelaşi sens, care se constituie peste mai multe puncte 


marcante ale horoscopului radical (planete sau praguri, concomitent, sau în 


momente apropiate). 


3. 
Aglomerări de treceri de acelaşi sens, peste un singur punct însemnat al 


horoscopului radical. 


4. 
Tranzite reciproce, în care planeta actuală A ar trece peste planeta radicală B, şi în 


acelaşi timp planeta actuală B ar trece peste planeta radicală A. 


Determinarea şi evaluarea tranzitelor va fi întotdeauna în funcţie de posibilităţile 


horoscopului radical, dar şi de situaţiile constelaţiilor din horoscopul anual. 


Relativ la punctul a): Tranzitele simple individuale. Tranzitele simple, au un efect puternic 


numai în anumite condiţii; adeseori rămân fără o rezonanţă puternică. Tranzitele planetelor 


Marte, Jupiter, Saturn, Uranus şi Neptun au un efect mai puternic, mai lung mai accentuat şi 


mai hotărâtor în destin, decât acele ale Lunii, Soarelui, ale lui Mercur şi Venus. În ceea ce 


priveşte factorul radical, (punctele fixe) atins de tranzit, vom spune că Ascendentul, Soarele, 


Luna şi aspectele lor vor fi foarte sensibile, chiar dacă ele nu sunt puternice în horoscopul 


radical. Tranzitele asupra planetelor puternic situate în horoscopul naşterii provoacă efecte 


puternice, pe când la cele slab situate, efectele vor fi slabe, afară de cazul când horoscopul 


anual reliefează în anual aceste zone planetare. Tranzitele simple acţionează puternic, doar 


atunci când între planeta tranzitoare (cea actuală) şi planeta sau pragul tranzitat exista o 


legătură în horoscopul naşterii. 


Exemplu: în radical avem Jupiter cuadrat Marte. Să presupunem că Marte ajunge pe Cer 


la o conjuncţie cu Jupiter, considerat ca fix; vom avea un tranzit Marte conjuncţie Jupiter care 


repetă figura radicală Marte cuadrat Jupiter. De prisos să reamintim că în acest caz avem o 


reîntoarcere parţială a aspectului, iar dacă cumva Jupiter actual ar forma şi el o conjuncţie cu 


Marte radical, atunci am avea o reîntoarcere totală care va fi cu mult mai rezonantă în destin. 


Se mai observă efecte puternice şi arunci când planeta anuală care apare mai târziu ca 


tranzitor, formează un raport aspectat corespunzător aspectului tranzitului cu planeta 


horoscopului naşterii atinsă la trecere sau formează un aspect puternic cu planetele anuale 


respective. 


Exemplu: Marte anual formează un aspect critic cu Mercur radical, tranzitul lui Marte 


actual peste cuadratura sau opoziţia cu Mercur radical va activa puternic chiar dacă în 


horoscopul naşterii nu avem un raport rău între Mercur şi Marte. Acest tranzit va fi şi mai 


puternic dacă în lipsa unui aspect critic Mercur - Marte din radical s-ar afla totuşi un raport 


nepotrivit între Mercur anual şi Marte anual, într-un loc puternic al horoscopului anual. 


Efectul tranzitului nu depinde de altfel numai de poziţia puternică a factorului radical ci şi de 


semnificaţia factorului anual, aflat în vreo poziţie maximal semnificativă, sau altcumva 


importantă, în horoscopul anual. Tranzitul este extrem de puternic, atunci când planeta 


actuală tranzitoare este staţionară pe locul aspectului. 


Exemplu: în radical trigon Jupiter - Soare, iar ca tranzit Jupiter conjuncţie Jupiter 


radical. Planeta tranzitoare (Jupiter) fiind staţionară pe locul aspectului, va provoca efecte 


marcante în destin. 


Dintre aspecte conjuncţiile sunt cele mai puternice, dar mai ales conjuncţiile au un 


dublu sens, căci dacă vor reînvia un aspect bun din radical, ele vor declanşa efecte bune, sau 


dacă cumva aspectul este nefavorabil în radical - chiar dacă aspectul tranzit este bun - 


rezultatul său va fi mediocru, sau chiar rău. Dacă bunăoară în radical am avea Jupiter 


cuadratura Soare, iar în tranzit Jupiter trigon - Soare, efectul acestui trigon va fi mediocru, sau 


finalmente rău. Trecerile lui Saturn, Jupiter şi Uranus tind să producă întotdeauna un anumit 


efect, indiferent dacă horoscopul radical sau anual vor indica un aspect similar. Tranzitele 


planetelor uşoare vor produce în general efecte lipsite de importanţă, afară de cazul în care ar 


exista legături puternice ale lor în horoscopul radical şi anual, sau dacă s-ar ivi o staţionare în 


locul aspectului. Vom mai considera că orice legătură între două planete din horoscopul 


naşterii va mări semnificaţia tranzitelor reciproce. 


Exemplu: un aspect critic al lui Marte cu Soarele va fi mai puternic dacă în horoscopul 


radical va exista vreun aspect - chiar unul bun - între Marte şi Soare. Vom mai socoti şi invers: 


tranzitul bun al lui Marte va acţiona mai puternic dacă în horoscopul naşterii Soarele şi Marte 


ar sta în raporturi aspectale nepotrivite. Ca principiu, vom putea spune că tendinţa 


nefavorabilă de bază a horoscopului naşterii este temporar îndepărtată de către o tendinţă 


contradictorie, sau că tendinţa de bază favorabilă va fi înlocuită cu una, temporar nefavorabilă. 


Înţelesul final va fi însă în sensul că efectele ulterioare ale acestor tranzite se vor exercita 


întotdeauna în felul aspectului de bază radical, adică: un tranzit favorabil care ar angaja 


planete nefavorabil situate în horoscop se va vădi ulterior inutil sau rău în destin şi viceversa. 


Tranzitele planetei Neptun vor declanşa efectele lor numai în ipoteza constelaţiilor de bază 


marcante şi aproape întotdeauna le vor lucra în mental, fiind arareori concretizate în domeniul 


material. 


Tranzitul îl vom judeca în funcţie de analogia planetei, de planeta tranzitată, după poziţia 


ei în casele horoscopului şi de dominaţia pe care o are. Vom avea în vedere şi natura planetei 


tranzitoare şi poziţia ei din casa radicală. 


Exemplu: în radical, opoziţia Saturn - Marte din casa a VI-a în casa a XII-a; Saturn 


actual formează în tranzit o cuadratură cu Marte radical aflat în a XII-a radicală din casa a 


III-a radicală (adică se află în tranzit peste casa a III-a radicală). Prin analogie, din cauza 


naturii malefice a ambelor planete, tranzitul va vorbi despre boală. Prin poziţia planetelor în 


radical (casa a VI-a şi a XII-a), semnificaţia de boală se dublează. În radical, Saturn este 


stăpânul casei a VIII-a, iar Marte stăpânul casei a VI-a şi a XII-a. Semnificaţia de boală se 


triplează. În radical Saturn este şi stăpânul casei a IX-a: vom conchide că boala stânjeneşte ca 


efect şi domeniul casei a IX-a (creaţia înaltă, sau lungile călătorii). 


Atât în privinţa planetelor tranzitate. În ceea ce priveşte tranzitorul - Saturn care 


tranzitează casa a III-a a horoscopului - vom putea conchide că boala se datorează activităţii de 


fiecare zi (înţelesul ştiut al casei a III-a horoscopice). Uneori este foarte greu să se fixeze 


domeniul de viaţă prin care acţionează tranzitul cu caracterul său general şi numai horoscopul 


anual poate da informaţii reale în această privinţă. Dacă spre exemplu în cazul de mai sus 


Saturn şi Marte ar fi caracteristici pentru boală în revoluţia solară, atunci acest tranzit tinde să 


lucreze efectiv în sensul bolii, iar dacă cumva determinarea sa în horoscopul anual - sau a 


planetei Marte - s-ar fixa pentru carieră sau duşmani ascunşi, tranzitul ar putea aduce pe 


tapet o întemniţare sau o pierdere a profesiunii. În general, în sistemul „Prognozei” nu vom 


greşi niciodată dacă vom conjectura toate ipotezele căci una din ele se va realiza, neapărat. Se 


mai observă un ritm ciudat între reîntoarcerea parţială şi totală între anual şi tranzite. În cazul 


nostru, întoarcerea totală în anual a aspectului rău Saturn - Marte pe cale de tranzite va 


actualiza întotdeauna boala. Trecând peste cuadratură lui Saturn cu Marte radical care 


reîntoarce aspectul Saturn opoziţie Marte, vom putea spune că o conjuncţie, în timpul anului, 


a lui Marte actual cu Saturn radical, va declanşa din nou un acces de boală, indiferent de 


cuadratură lui Saturn tranzit cu Marte radical, care s-ar epuiza între timp. 


Adeseori, tranzitele planetelor grele care devin retrograde după tranzit şi provoacă acest 


tranzit a doua sau chiar a treia oară se realizează în mod capricios numai o singură dată, sau 


alteori - de data asta mai slab - la toate datele când se constituie tranzitul. Observaţia este 


foarte valabilă pentru Saturn şi Uranus. 


Relativ la punctul b): aglomerările de tranzite în acelaşi sens în mai multe puncte 


principale ale horoscopului radical concomitent provoacă mai mult „stări” decât „evenimente”, 


iar tranzitul cel mai puternic este decisiv în sensul direcţiei efectului. Orbitatea tranzitelor se 


va lua ceva mai mare decât la tranzitele obişnuite, care trebuie să lucreze exact la grad şi 


minut; ea va fi de 3°. Fixarea în timp, adică precizia în privinţa zilei în care ar urma să se 


producă efectul, este imposibil de făcut. Câteodată, tranzitele Lunii declanşează efectul. La 


tranzitele individuale, efectul este mai uşor de urmărit căci la tranzitul planetelor Marte, 


Mercur şi Venus, ziua de îndeplinire va fi aceea când se formează aspectul tranzit exact 


(aceeaşi longitudine între planeta tranzitoare şi cea tranzitată), ori cel mult în trei zile. La 


aglomerările planetare de care ne ocupăm, va fi important să vedem dacă tranzitele au, sau nu, 


acelaşi sens şi în ce măsură tranzitul este confirmat, sau exclus de horoscopul anual. Când 


este vorba de tranzite care se reîntorc - din radix sau anual - sau de un tranzit sau două 


dintr-un număr mai mare de tranzite concomitente care s-ar reîntoarce, se vor vădi efecte mai 


marcante. Pentru eficacitatea fiecărei treceri individuale din cadrul aglomerării, vom socoti tot 


ceea ce am spus la subcapitolul „Tranzitele simple individuale” (analogie, poziţie în casă 


radicală anuală şi dominaţie). 


Relativ la punctul c): în cazul aglomerărilor tranzitelor de acelaşi sens peste un punct 


individual al horoscopului radical, vom putea da, aproape întotdeauna, predicţii. Vom avea 


aceeaşi metodă de judecată ca şi la tranzitele individuale. Mai menţionăm că efectul tranzitului 


pare să se accentueze dacă planeta atinsă de tranzit în horoscopul naşterii este în acelaşi timp 


şi planeta tranzitoare. 


Exemplu: Marte şi Soare atacă în tranzit pe Soarele radix. 


Relativ la punctul d): tranzitele reciproce. Fie în horoscopul radical opoziţia Uranus - Lună, 


iar ca tranzit Luna vine în conjuncţie cu Uranus, şi Uranus în conjuncţie cu Luna. Vom avea 


atunci un tranzit reciproc, iar efectul tranzitului va fi foarte simţit ori de câte ori Luna, în 


decursul anului, va forma un aspect cu Uranus. Acest tranzit va fi foarte grăitor în întregul 


decurs al aspectului exact de tranzit al lui Uranus actual cu Luna radicală, ştiut fiind că Luna 


ar putea forma opoziţia cu Uranus o dată la 27 de zile, cât timp face turul Zodiacului. 


Durata tranzitelor 


Soarele, Mercur, Marte şi Venus au o durată de tranzit în jurul aspectului exact de 4 zile 


înaintea acestui aspect exact şi 4 zile după el. Tranzitele lui Marte tind să se producă fix la zi. 


Tranzitele Lunii, - care are o mişcare rapidă - tind să se producă la anumite ore din zi (când 


aspectul este exact). Tranzitele lui Jupiter au o rază de acţiune de 20 de zile în jurul zilei 


aspectului exact. Tranzitele lui Saturn au tradiţional o rază de acţiune de 30 de zile, însă în 


practică fatidicul astru lucrează după împlinirea aspectului exact, până la o orbitate care 


atinge adeseori 7°. Când e retrograd, lucrează înaintea aspectului exact, iar când este 


staţionar, efectele sale sunt apăsătoare şi chiar nimicitoare. Cea mai mare şansă pentru nativ 


va fi atunci când mişcarea sa va deveni rapidă, ceea ce se împlineşte aproape întotdeauna 


după ce iese Saturn din faza de retrogradare. Tranzitele lui Uranus au o rază de acţiune de 40 


de zile în jurul aspectului exact. Ele au tendinţa să lucreze la zi prin evenimente explozive şi 


mai ales în faza de formare a tranzitului (20 de zile înainte). Tranzitele lui Neptun au o rază de 


acţiune de 60 de zile în jurul aspectului pârtii. Ele lucrează mai mult în psihic, iar în viaţa 


practică au efecte care se vădesc cu greu, instalând de obicei stări haotice în mental. (După 


poziţia planetei radicale şi natura tranzitului.) 


Tălmăcirea tranzitelor 


Aceste tălmăciri sunt tradiţionale şi enunţiative. Astrologul trebuie să le utilizeze cu mare 


băgare de seamă, fiindcă ele nu constituie reţete, ci doar îndrumări care vor fi luate în seamă 


numai prin individualizarea factorilor horoscopici (natura horoscopului, bună sau rea cu 


întregul său ansamblu de planete, aspecte etc.). 


Tranzitele Soarelui 


Tranzitele solare sunt puternice doar atunci când între Soarele radical şi o planetă 


radicală ar exista un raport aspectal, sau dacă Soarele anual realizează un aspect cu vreo 


planetă radicală. Tranzitul Soarelui actual care ar reînvia un atare aspect existent în radix sau 


în anual ar putea da naştere unui tranzit vorbitor. În general, aceste tranzite, în factura lor 


bună, vor vădi o concepţie optimistă şi clară a nativului, iar în factura lor rea, o judecată 


greşită, evaluări eronate şi consecinţe aferente în destin. 


Soare - Ascendent, sau Mijlocul Cerului: dezvoltarea puterilor vitale şi sexuale, afirmarea 


forţelor personale, farmec puternic, iar în destin o amplificare a activităţii generale şi 


profesionale. În sens rău: contrariul. 


Soare - Soare: sănătate bună şi atitudine justă. Aspecte rele: contrariul. Tranzitele 


acestea se judecă mai ales după poziţia Soarelui în casa radicală. 


Soare - Mercur: atitudine intelectuală care se realizează favorabil în afaceri şi în 


profesiune; concepţie clară şi stimulare a preocupărilor din viaţa de toate zilele. Aspecte rele: 


atitudine greşită în activitatea cotidiană, în profesiune, şi nesiguranţă în judecată sau idei. Mici 


neplăceri. 


Soare - Venus: mărirea impulsului estetic, a simţului erotic şi al celui sexual, succes în 


sfera personală şi în raporturile cotidiene. Aspectele rele: atitudine deplasată în sfera 


sentimentală şi înclinaţii la exces. 


Soare - Marte: impuls vital, energie, curaj. Evaluări juste ale posibilităţilor de acţiune. 


Aspecte rele: risipă de forţă, acţiuni greşite, conflicte şi indispoziţii fizice. 


Soare - Jupiter: echilibru, bunăvoinţă, utilizare justă a relaţiilor cu succesele aferente. 


Aspecte rele: se observă o scădere a impulsului creator şi a puterii de muncă; dorinţă 


trupească de viaţă şi excese; scăderea simţului moral. 


Soare - Saturn: seriozitate calmă, resemnare, atitudine chibzuită şi relaţii favorabile cu 


persoanele mai vârstnice. Aspecte rele: lenevie, sau muncă îndârjită, dar inutilă; Îmbolnăviri, 


(mai adeseori răceli). 


Soare - Uranus: atitudine degajată, idei bune şi întâmplări fericite. Aspecte rele: 


sensibilitate excesivă, nervozitate, iritabilitate, erori psihice şi adeseori pierderi de obiecte. 


Soare - Neptun: înaltă receptivitate psihică, la nativii înzestraţi ca atare în horoscopul 


radical. Pentru ceilalţi, tranzitul este inoperant. Aspecte rele: mentalitate şi acţiuni haotice. 


Soare - Lună: dispoziţii sufleteşti degajate, care favorizează în cel mai înalt grad contactul 


cu lumea înconjurătoare. Conjuncţia cu Luna radix are importanţă mai puternică. Aspecte rele: 


dispoziţie sufletească inegală şi capricioasă, iar la poziţia Lunii în casa a VI-a sau a XII-a din 


horoscopul radial, se pot înregistra îmbolnăviri. 


Tranzitele Lunii 


Aceste tranzite sunt elocvente numai în cazul când se conjugă cu alte tranzite produse de 


aglomerările planetare. Ele vor declanşa atunci ziua în care celelalte tranzite vor activa. In 


general, vom putea spune că tranzitele bune ale Lunii favorizează o siguranţă instinctivă în 


chestiunile zilnice, cu succesul lor. Activitatea hormonală devine puternică la trecerile lunare, 


iar tranzitele acestui astru peste pragurile cardinale ale horoscopului posedă o legătură cu 


excitaţia sexuală la bărbat şi ciclul menstrual la femei. Legătura între Lună şi Ascendent, este 


elocventă la naşterea copiilor. Adeseori, în momentele biologice importante, se reconstituie prin 


mecanismul tranzitelor aspectele lunare din horoscopul radical şi - mai întotdeauna - în 


momentul morţii, Luna se reîntoarce în semnul zodiacal pe care-l ocupa la naştere. Şovăielile 


simţului vital, se vădesc întotdeauna prin tranzitele lunare. 


Tranzitele lui Mercur 


Aceste tranzite sunt asemănătoare celor solare şi ele sunt importante doar în anumite 


împrejurări, căci altfel exercită influenţe slabe. Ele stimulează raporturile umane izvorâte din 


necesităţile practice şi nicidecum sentimentale. Efectele acestor tranzite se vădesc mai 


puternice doar atunci când Mercur devine retrograd sau este staţionar într-un punct 


semnificativ al horoscopului (care ar avea o stofă mercuriană). În atare caz, tranzitul lui Mercur 


se egalează în privinţa efectului cu acel al lui Marte sau al lui Jupiter şi devine manifest în 


cazul unei constelaţii care se reîntoarce. Exemplu: Mercur conjuncţie Soare în horoscopul 


radical şi Mercur în Tranzit cuadrat Soare. Mentalul şi simţul practic vor înregistra puternice 


oscilaţii. 


Mercur - Ascendent şi Mijlocul Cerului: la o conjuncţie întărită cu o staţionare a planetei, 


se va vădi o vie activitate intelectuală şi o înclinaţie spre deplasări. Aspecte rele: erori, greşeli, 


evaluări pripite şi piedici la călătorii. 


Mercur - Soare: idei bune, exprimare limpede şi atitudini favorabile în chestiunile zilnice 


şi profesionale. Aspecte rele: erori şi încurcături în raporturile personale. 


Mercur — Lună: tendinţă spre deplasări şi schimbări favorabile. Aspecte rele: refulări 


psihice, erori şi mici încurcături în sfera activităţilor zilnice, mai ales în sfera familială. 


Mercur - Mercur: sesizare rapidă, atitudine justă şi clară în chestiunile intelectuale, 


succes scriitoricesc. Aspecte rele: moleşeală intelectuală, erori de judecată, nebăgare de seamă 


şi tratare greşită a propriilor interese. 


Mercur — Venus: mărirea impulsului estetic şi intelectual, atitudine graţioasă şi succes în 


exprimare. Aspecte rele: neimportant. 


Mercur - Marte: ascuţimea minţii, precizie, mărirea energiei intelectuale, favorizând 


activitatea practic intelectuală şi polemica. Aspecte rele: pripire în psihic, minciună sau 


exagerare, iar în destin neplăceri de pe urma înscrisurilor, sau a călătoriilor. 


Mercur - Saturn: gândire serioasă şi răbdătoare, griji în exercitarea muncilor grele. Când 


în figura radicală există un raport rău între Mercur şi Saturn, tranzitul se va evalua în sensul 


rău. Aspecte rele: depresii nervoase şi o stânjenire a activităţii intelectuale care favorizează 


ghinioanele. 


Mercur - Uranus: perspicacitate, intuiţie, idei bune, originale şi o activitate cerebrală 


inventivă, care aduce mari succese în sfera practică şi profesională. Aspecte rele: iritabilitate, 


erori, pierderi, uitări şi greşeli de calcul, iar când horoscopul radical indică un aspect 


nefavorabil între Mercur şi Uranus, tranzitul poate aduce întâmplări foarte neplăcute. 


Mercur - Neptun: favorizează clar-vederea, inspiraţia, cunoaşterea oamenilor, o înţelegere 


psihologică a situaţiilor şi demersul diplomatic. Aspecte rele: iluzii, evaluări greşite şi vederi 


apocaliptice sau scrântite. 


Tranzitele lui Venus 


Aceste tranzite caracterizează micile întâmplări zilnice din sfera sufletească personală şi 


orientările sentimentale, erotice sau sexuale. Ele favorizează simţul estetic, talentul şi 


înclinaţia artistică. Tranzitele lui Venus sunt puternice în cazul staţionării planetei pe un 


punct principal al horoscopului, când astrul e puternic situat în horoscopul radical, sau în 


cazul unor relaţii puternice pe care le-ar avea în horoscopul anual. 


Venus — Ascendent şi Mijlocul Cerului: conjuncţia şi opoziţia sunt cele mai vorbitoare, 


acordând un impuls erotic, estetic sau artistic. Aceste tranzite lucrează foarte puternic când 


sunt asociate concomitent cu cele ale Soarelui, cu ale lui Mercur sau ale lui Marte. Aspecte 


rele: invers. 


Venus - Soare: ambiţia personală este favorizată prin concursul prietenilor, sau prin 


raporturile personale cu femeia; simţul estetic activează în mod fericit. Aspecte rele: tulburări 


de natură sentimentală, sentimente nearmonice în erotică şi în sexualitate. 


Venus - Lună: se înregistrează influenţe armonice în materie erotică, familială şi socială. 


Aspecte rele: atitudine nechibzuită faţă de femei şi dizarmonii casnice. 


Venus - Mercur: stimularea activităţii sociale în sensul prieteniei pe o bază rafinată; 


favorizarea înclinaţiilor şi dorinţelor estetice. Aspecte rele: tranzitul este neimportant. 


Venus - Venus: se înregistrează succese în sfera sentimentelor, a simţului artistic şi a 


legăturilor plăcute cu lumea înconjurătoare. Aspecte rele: excese sexuale, risipă şi în general 


desfrânare. 


Venus - Marte: impuls erotic şi sexual puternic, înclinaţii artistice (acolo unde horoscopul 


radical o indică) sociabilitate şi înclinaţii puternice şi active către petreceri şi, în general, o 


atitudine armonică a acestor impulsuri, cu o rezonanţă plăcută în mediul social, personal şi 


familial. Aspecte rele: instincte dizarmonioase şi iritaţii, cu conflictele respective în sfera erotică 


şi familială. 


Venus - Jupiter: întâmplări favorabile în toate domeniile vieţii, armonie interioară. Aspecte 


rele: netemperare în domeniul simţurilor. 


Venus - Saturn: sentimente adânci şi relaţii favorabile de prietenie şi sprijin cu persoanele 


mai în vârstă. Aspecte rele: depresii, decepţii, sau scârbă. 


Venus— Uranus: se înregistrează o stimulare neconvenţională a vieţii sentimentale, 


erotice şi sociale, iar în altă direcţie, acest tranzit măreşte impulsul şi originalitatea artistică. 


Aspecte rele: evaluări pripite în direcţia sentimentală, refulări şi imprudenţe, gelozie, sau 


infidelitate. 


Venus - Neptun: rafinament în domeniul erotic şi o creştere a puterii de simţire artistică. 


Aspecte rele: amăgiri în domeniul sentimental, sau evaluări erotice greşite. Încurcături haotice 


în sfera sentimentală. 


Tranzitele lui Marte 


Aceste tranzite sunt de o natură violentă, exercitându-şi influenţa arareori în bine, şi 


atunci vor da: dinamism, curaj, spirit de iniţiativă şi o puternică rezistenţă organică. In rău vor 


hărăzi: acte de bravadă, iniţiative nefaste, îmbolnăviri sau răniri. Numai un Marte puternic şi 


foarte armonic în horoscopul radical poate să determine pentru tranzit un efect favorabil. De 


cele mai multe ori, tranzitele acestea sunt prezente în clipa morţii, a accidentelor etc. 


Marte - Ascendent: impuls motric, energie şi capacitate de luptă. Accentul tranzitului 


cade mai ales pe domeniile indicate de poziţia casei anuale în care se găseşte Marte, sau în 


tranzitul simplu (fără revoluţie solară), în domeniul casei radicale pe care o tranzitează Marte. 


Trecerea prin tranzit a acestei planete va fi grăitoare numai atunci când Marte are în 


horoscopul radical o legătură cu Ascendentul, sau când s-ar configura în acelaşi chip 


horoscopul anual. Adeseori, efectul este tot atât de puternic chiar în cazul în care în 


horoscopul naşterii Marte ocupa un loc maximal. În general conjuncţia lui Marte cu 


Ascendentul este privită ca nefavorabilă. 


Marte - Mijlocul Cerului: conjuncţia şi opoziţia sunt mai importante. În special, conjuncţia 


cu Mijlocul Cerului are de multe ori o semnificaţie analoagă cu aceea a Ascendentului, sortind 


de multe ori îmbolnăvirile, sau chiar moartea celor apropiaţi (casa a X-a este a VIII-a de la a 


III-a). Când Marte este puternic situat în horoscopul radical, sau cel anual, acest tranzit 


favorizează profesiunea. Aspecte rele: se înregistrează conflicte în sfera profesională şi căderi 


din situaţii. 


Marte - Soare: tranzitul stimulează toate domeniile vieţii practice şi amplifică puterea de 


muncă. Tranzitul direct peste Soare se priveşte în general ca nefavorabil, însă poate aduce şi 


efecte favorabile. Aspecte rele: imprudenţa şi violenţa provoacă conflicte, tulburări, accidente 


sau răniri. Adeseori: pierderi de bani, conflicte cu tatăl sau cu autorităţile de stat. 


Marte - Lună: spirit întreprinzător cu desfăşurarea armonică în sfera exterioară. Aspecte 


rele: îmbolnăviri acute, infecţii şi scandaluri în viaţa familială. 


Marte - Mercur: gândirea limpede şi decizii fericite hărăzesc succesul în sfera profesională. 


Aspecte rele: pripire în gândire, exagerare, conflicte şi erori. Omul sincer tinde să fie înşelat în 


timpul acestor tranzite, iar cel mincinos capătă un mare avânt spre înşelătorie. 


Marte - Venus: stimulări puternice în domeniul erotic şi în cel social; tendinţă spre plăceri 


şi petreceri. La artişti, epocă de inspiraţie şi de realizări. Aspecte rele: uşoare excese sexuale în 


cazul când nu există raporturi aspectale rele între aceste planete în radical, sau anual. În caz 


contrar: rupturi de relaţii, cheltuieli masive în sfera erotică şi îmbolnăviri sexuale. În 


horoscoapele feminine seducţie sau viol. 


Marte - Marte: utilizare armonică a energiei active. Conjuncţia lui Marte tranzit cu Marte 


radical marchează adeseori finalul unei mici perioade de viaţă şi începutul uneia noi (mai ales 


în profesiune). Adeseori, se constată o tulburare a sănătăţii. Aspecte rele: atitudine impulsivă şi 


firea iritată favorizează scandalurile. În altă ordine de idei se vor înregistra accidente sau 


îmbolnăviri acute (mai ales când Marte ar fi determinant pentru boală în horoscopul radical 


sau anual). 


Marte - Jupiter: în general, se înregistrează o perioadă bună, o amplificare a puterii de 


acţiune şi entuziasmului, ceea ce permite realizarea unor importante succese (nu arareori în 


domeniul economic). Conjuncţia Marte actual cu Jupiter radical se consideră în general ca 


favorabilă, afară de cazul când ambele planete ar sta în aspect critic în radix sau în anual, ori 


în ipoteza în care Marte ar avea semnificaţii indicatoare de boală în horoscopul naşterii şi 


Jupiter - maximal semnificativ - ar reprezenta constituţia. Aspecte rele: conflicte, excese, 


oboseală, iritaţii şi neplăceri cu autorităţile. 


Marte - Saturn: tranzitele favorizează munca serioasă şi energia perseverentă. Această 


trecere planetară, se va lua în seamă numai în cazul când ambele planete ar avea un raport 


aspectual bun. Aspecte rele: trecerea directă a lui Marte peste Saturn radical va fi întotdeauna 


rea. Tranzitul va pricinui îmbolnăviri, răniri şi va căpăta o importanţă considerabilă, în cazul 


când Saturn şi Marte stau într-o poziţie critică în horoscopul naşterii. 


Marte - Uranus: folosire fericită a energiei în slujba independenţei şi a libertăţii. Aspecte 


rele: accidente prin explozie şi conflicte zgomotoase cu anturajul. Conjuncţia este întotdeauna 


nefavorabilă. 


Marte - Neptun: tranzitele bune hărăzesc arareori ceva favorabil. Aspecte rele: dispoziţie 


sufletească agitată, autoiluzii, acţiuni neclare şi primejdie de a fi compromis prin relaţii 


dubioase. Oamenii primejduiţi din punct de vedere moral se prind în timpul acestui tranzit în 


încurcături inexplicabile. Tranzitul prin conjuncţie, este întotdeauna rău. 


Tranzitele lui Jupiter 


Trecerile actuale ale lui Jupiter în tranzit au întotdeauna importanţă mare în destin şi ele 


se prezintă sub o tendinţă de expansiune. Aceasta poate să fie justificată pe planul organic sau 


mental, ori poate să fie infirmată hărăzind exagerări, imprudenţe sau îmbolnăviri (în cazul 


tranzitelor nefavorabile). Trebuie luată în seamă şi durata tranzitului. Cu cât trecerea este mai 


rapidă, efectul va fi mai redus şi cu cât trecerea va fi mai lentă sau planeta staţionară, tranzitul 


va fi mai puternic. Evident că anumite condiţii din horoscopul radical sau cel anual pot 


procura o eficacitate puternică şi în timpul trecerilor repezi. 


Jupiter - Ascendent: se înregistrează o amplificare a forţelor creatoare şi o urcare a 


energiei constituţionale care vor da succesul în viaţa exterioară. De foarte multe ori, se observă 


o creştere a greutăţii corpului. Conjuncţia este deosebit de puternică. Aspecte rele: când 


Ascendentul este rău aspectat de planetele rele în radical, trecerea lui Jupiter peste locul 


acestor aspecte va pricinui îmbolnăviri sau va dăuna nativului, care se va deda unei vieţi 


dezordonate şi unei risipe de plăceri. 


Jupiter - Mijlocul Cerului: aceste tranzite vor hărăzi epocile mari de succes în viaţă şi 


ipoteza aceasta nu poate să fie infirmată decât numai în cazul când Mijlocul Cerului ar fi foarte 


rău aspectat în horoscopul radical. În acest caz, binele va deveni iluzoriu. Aspecte rele: 


tranzitul lucrează în contradictoriu în domeniul casei a X-a. Aceste contradicţii se fac arareori 


simţite în destin. 


Jupiter - Soare: expansiune puternică şi stimulent în direcţia socială. La femei, acest 


tranzit arată sarcina sau naşterea. Aspecte rele: nativul acţionează în moment nepotrivit şi se 


află în raporturi negative cu autorităţile. Conjuncţia Soarelui cu Jupiter actual este 


întotdeauna bună bineînţeles cu excepţia cazului în care între ambele planete ar exista 


raporturi aspectale rele în radical, sau în anual). 


Jupiter - Lună: făcând abstracţie de aşezarea specială a caselor unde se află Luna în 


radical şi anual, se va vădi întotdeauna o favorizare a evenimentelor în sfera familială 


personală şi o bună stare a sănătăţii. La femei, se ivesc adeseori sarcini şi naşteri. Conjuncţia 


este întotdeauna bună, când între Lună şi Jupiter nu ar exista raporturi rele în radical sau în 


anual. Aspecte rele: se vădesc tentative de expansiune care depăşesc starea socială şi 


economică. În sfera familială şi casnică, apar relaţii dezordonate cu femeile şi risipa. 


Jupiter - Mercur: idei fecunde în domeniul ştiinţific, literar sau negustoresc, încununate 


cu succes printr-o justă evaluare a situaţiilor ivite. Aspecte rele: tranzitele nu lucrează atât de 


puternic; ele hărăzesc doar idei cam dezordonate şi o evaluare greşită a posibilităţilor de 


acţiune. Adeseori, nativul îşi face socoteli nepotrivite cu privire la timpul propice unei călătorii. 


Jupiter - Venus: se înregistrează acţiuni fericite în viaţa intimă şi în societate. Raporturile 


cu femeile devin favorabile. Pentru artişti, tranzitul aduce pe tapet o activitate liberă, degajată 


şi foarte apreciată. Dorinţele estetice se afirmă. Aspecte rele: risipă şi lux exagerat; tulburări în 


raporturile erotice şi dizarmonie în viaţa casnică. 


Jupiter - Marte: tranzitele acestea se judecă analog acelora ale lui Marte - Jupiter; cele 


rele, de asemenea. 


Jupiter - Jupiter: aceste tranzite aduc pe tapet schimbări favorabile, atât în domeniul 


material, cât şi în cel sufletesc. Conjuncţia Jupiter - Jupiter în tranzit marchează o epocă 


importantă în destin, iar domeniul vieţii indicate de tranzit reiese din poziţia lui Jupiter în 


horoscopul radical. Tranzitul cu Jupiter radix aflat în casa I sau maximal semnificativ este de 


cea mai mare importanţă. Aspecte rele: piedici, greutăţi, tulburări şi îmbolnăviri (această din 


urmă eventualitate se va vădi în cazul în care Jupiter este determinat pentru sănătate în 


horoscopul radical). 


Jupiter - Saturn: fără cunoaşterea exactă a poziţiei planetei în casa horoscopică nu se 


poate 
spune 
nimic 
precis. 
Vom 
înregistra 
întotdeauna 
un 
efect 
în 
direcţia 


profesional-economică iar în sfera relaţiilor personale, apare o tendinţă de fixare. Tranzitul 


direct al lui Jupiter peste Saturn radical va fi întotdeauna favorabil, mai ales dacă Jupiter şi 


Saturn au format aspecte armonice în horoscopul naşterii. Acest tranzit poate deveni însă 


nefavorabil, atunci când în radical Saturn şi Jupiter se află în raporturi aspectale rele, sau 


dacă au o semnificaţie de boală. Aspecte rele: boli de nutriţie, dificultăţi şi piedici în toate 


direcţiile (se vor socoti semnificaţiile radicale ale lui Jupiter şi Saturn). 


Jupiter - Uranus: creştere spontană a puterii de producţie, intuiţie valorificată în 


domeniul economic şi contact nemijlocit cu grupuri de oameni ieşiţi din comun. Tranzitul 


direct peste Uranus este favorabil numai în cazul aspectelor armonice din figura naşterii. 


Aspecte rele: prevederi eronate şi acţiuni de viitor, greşit socotite în timp. Nu arareori se vor ivi 


îmbolnăviri acute, sau încumetări spre acţiuni riscante. 


Jupiter - Neptun: tranzitul stimulează activitatea fanteziei şi lărgeşte sfera sentimentală, 


conducând pe nativ la tendinţe mistice şi religioase. Tranzitul acţionează numai în cazul unor 


raporturi aspectale favorabile în horoscopul radical: altminteri este inoperant. Aspecte rele: 


tranzitul este periculos la persoanele deja dezechilibrate sufleteşte, căci primejdia de a fi 


încurcate în afaceri dubioase se vădeşte mai mare ca oricând. La oamenii bine organizaţi aceste 


aspecte rele hărăzesc stări de autoiluzie, care duc la o evaluare greşită a semenilor şi drept 


consecinţă, pagube materiale. 


Tranzitele lui Saturn 


Aceste tranzite sunt fatidice în destinul omenesc, cu atât mai mult cu cât ele sunt de 


lungă durată. Efectele lor vizează întotdeauna limitarea şi îngrădirea. Trecerile nefavorabile se 


afirmă mai puternic în compartimentele vieţii, iar cele favorabile au doar o valoare stabilizantă 


pentru viaţa sufletească, vădindu-se foarte greu în consecinţele lor privitoare la viaţa practică. 


Transformările sufleteşti interioare care sunt în legătură cu tranzitele bune vizează limitarea şi 


stabilizarea, iar nicidecum expansiunea în adevăratul sens al cuvântului. Trecerile repezi 


acţionează din fericire mai slab decât cele lente. Efectele foarte puternice ale tranzitului se 


evidenţiază la o staţionare a lui Saturn pe locul aspectelor rele din radical. Saturn are un efect 


întârzietor şi nu trebuie să ne prindă mirarea dacă efectul tranzitului va apărea abia după ce 


depăşeşte aspectul exact (chiar până la orbitarea de 7°). În cazul când planeta e retrogradă 


efectul trecerii se face simţit înainte. De obicei, Saturn retrogradează pe locul tranzitului o dată 


sau de mai multe ori şi atunci efectul lui va fi hotărâtor în destin (mai ales în cazul aspectelor 


rele). 


Saturn - Ascendent: determină o fixare în domeniul psiho-fizic. Trecerea directă peste 


Ascendent trebuie socotită mai întotdeauna nefavorabilă. Aspecte rele: acest tranzit este din 


nenorocire foarte eficace, mai ales dacă în horoscopul radical, sau chiar în horoscopul anual ar 


exista un raport rău între Ascendent şi Saturn. Tranzitul direct peste Ascendent dă o depresie 


psihică şi întotdeauna o tulburare a sănătăţii, de lungă durată. Urmările unor purtări 


anterioare se adună toate la un loc şi înconvoaie pe nativ sub greaua lor răspundere, izolându-l 


de oameni şi aşezându-l într-o postură sinistră. Omul are credinţa că toţi îi sunt duşmani, că 


totul se îndreaptă împotriva lui, sau se îndepărtează de dânsul, însă în realitate, propria sa 


atitudine izolată îi împiedică ajutorul. La personalităţile puternice, depresia se manifestă prin 


amărăciune, prin duritate, mânie reţinută şi invidie. Cuadraturile lucrează mai slab decât 


conjuncţiile, iar domeniul lor de acţiune va fi desemnat de casa anuală în care se găseşte 


Saturn, sau de casa radicală pe care o tranzitează acesta. Trecerea lui Saturn peste pragurile 


caselor cardinale sorteşte întotdeauna griji mari rezultate din raporturile cu oamenii înrudiţi. 


Saturn - Mijlocul Cerului: tranzitul direct este întotdeauna periculos şi doar la raporturi 


aspectale foarte bune, poate hărăzi stimulentul sufletesc necesar pentru consolidarea situaţiei 


sociale, sau profesionale. Opoziţia planetei cu Mijlocul Cerului acţionează ca o conjuncţie cu 


pragul casei a IV-a provocând în general tulburări de natură familială (de obicei în legătură cu 


îmbolnăviri). Se înregistrează câteodată şi cazuri mortale (care apar de altfel şi la conjuncţia lui 


Saturn cu Mijlocul Cerului). Cuadraturile cu Mijlocul Cerului sunt ceva mai slabe însă 


lucrează mai întotdeauna în legătură cu activitatea exterioară (şomaj, pierderi de slujbe, căderi 


din demnităţi). 


Saturn - Soare: dispoziţie serioasă, dar nicidecum deprimantă, care favorizează toate 


domeniile vieţii. Se iveşte adeseori o tendinţă de apropiere cu persoanele mai în vârstă şi 


serioase. Dacă între Soare şi Saturn există un raport aspectal în horoscopul radical - fie chiar 


unul rău -, nativul va simţi influenţa tranzitului în mod puternic, chiar dacă lumea exterioară 


nu va putea constata un efect palpabil. Aspecte rele: piedici sufleteşti, depresii unite cu 


încăpăţânare şi în consecinţă o lipsă de contact cu lumea din jur. Conflicte, rivalităţi, boala 


sau moartea tatălui sau în cel mai bun caz, conflictul cu acesta. În domeniul organic, pierdere 


de greutate a corpului, răceli şi încetiniri ale procesului de asimilare şi activităţii intestinale. 


Adeseori, sub influenţa deprimantă a lui Saturn, nativul caută o consolare în beţie sau în 


stupefiante. Conjuncţia lui Saturn cu Soarele radical se priveşte în general ca nefavorabilă şi 


este mai puternică decât cuadratura sau opoziţia. La trecerile planetelor grele - a lui Saturn în 


special - trebuie să judecăm în tranzit şi semnul în care se află planeta tranzitoare. 


Saturn - Lună: fixare sufletească, atitudine serioasă şi stimulativă în domeniul familial şi 


social. Simţ de economie şi de chibzuială în domeniul vieţii practice. Aspecte rele: boli, mai ales 


răceli şi griji în legătură cu familia. Trecerea directă a lui Satura peste Luna radicală aduce 


întotdeauna depresii şi acţionează hotărâtor. 


Saturn - Mercur: activitatea intelectuală este stimulată de experienţă şi de logică, iar 


atenţia, prudenţa şi acurateţea duc la succes. Conjuncţia are tendinţa să îngreuneze procesul 


de gândire, dar în acelaşi timp adânceşte problemele şi le dogmatizează. Aspecte rele: asupra 


intelectului apasă o greutate şi o depresie fizică, iar procesul intelectual se săvârşeşte fără 


plăcere, deşi este adeseori creator. Lipsa de mobilitate a gândirii poate cauza erori şi evaluări 


greşite. 


Saturn - Venus: tranzitul favorizează încropirea afecţiunilor de lungă durată şi în alte 


efecte în funcţie de semnificaţia lui Saturn şi Venus din figura radicală. Trecerea directă este 


întotdeauna nefavorabilă (cumpene sentimentale în principal, sau boli în legătură cu efectul 


patologic al planetei Venus). Aspecte rele: tranzitul este nefast pentru sănătate, mai ales la 


femei (crize renale sau boli în legătură cu organele genitale). În direcţia sufletească, se vor ivi 


limitări în domeniul erotic, ruperi de afecţiuni sau gelozii. Raporturile cu lumea înconjurătoare 


feminină devin tulburi. 


Saturn - Marte: putere de răzbire şi succese în legătură cu munca dârză. Semnificaţiile 


tranzitului se vor culege din poziţia planetelor din horoscopul radical. Trecerea directă a lui 


Saturn peste Marte va sorti întotdeauna efecte critice, chiar dacă în cazuri deosebit de 


favorabile - aspecte bune din radical - s-ar declanşa concomitent şi efecte favorabile. Aspecte 


rele: boli grave, tendinţă spre conflicte, încurcături şi situaţii periculoase, dispoziţie violentă şi 


iritantă. Aceste tranzite pot fi socotite pe drept cuvânt catastrofale în cazul când Saturn şi 


Marte se privesc rău în horoscopul radical. 


Saturn - Jupiter: situaţia socială se consolidează, iar dispoziţia sufletească se echilibrează. 


Trecerea directă a lui Saturn actual peste Jupiter radical se va socoti întotdeauna după 


raporturile aflate între aceste două planete în figura naşterii. De cele mai multe ori (în cazul 


planetelor peregrine, fără legătură între ele, sau a unui Jupiter prost aspectat), trecerea directă 


este rea şi va produce ca efect îmbolnăvirea, sau criza financiară. Aspecte rele: acestea vor fi 


indicate şi tălmăcite prin poziţia specială a lui Jupiter în radical şi în anual. În general, se vor 


ivi crize de autoritate, pierderi de procese şi dificultăţi băneşti. 


Saturn - Saturn: se va instala în destin un nou fragment de viaţă, o reorganizare în 


domeniile importante ale existenţei şi o stabilizare generală, care se vor realiza conform poziţiei 


lui Saturn din horoscopul natal. Trecerea directă a lui Saturn peste propriul său loc va 


evidenţia un bilanţ sufletesc, concepţii mature şi intrarea într-o nouă perioadă vitală. 


Câteodată, se va vădi şi o schimbare exterioară, dar aceasta nu este absolut necesară; În cazul 


trecerii directe trebuie să observăm dacă Saturn e bine situat în radical, căci perioada de 


tranziţie amintită mai sus - în cazul unei rele poziţii saturniene - se va face cu fricţiuni şi 


greutăţi. Poziţia lui Saturn în figura naşterii va indica linia noului destin, rezultat din 


transformarea sufletească. Aspecte rele: tranzitele sunt nimicitoare: boli, cazuri mortale în 


familie, greutăţi băneşti şi cele mai persistente ghinioane în tot ce se întreprinde. Se pare că 


sub acest tranzit se plătesc toate greşelile şi erorile din trecut. 


Saturn - Uranus: trecerea directă a lui Saturn peste Uranus este întotdeauna 


nefavorabilă; celelalte tranzite oferă capacitatea de concentrare adâncă şi creaţie de ordin înalt 


intelectual. Aspecte rele: depresii, piedici şi refulări sufleteşti, având drept consecinţă conflicte. 


Adeseori, accidente, răniri şi îmbolnăviri. Poziţia lui Uranus în horoscopul radical este decisivă 


pentru judecarea acestui tranzit. 


Saturn - Neptun: se înregistrează o stimulare în domeniul sufletesc şi în cel intelectual, de 


obicei fără efect palpabil în activitatea practică. Aspecte rele: psihoze, nevroze, complicaţii 


sufleteşti şi aproape întotdeauna - primejdia de a fi implicat în intrigi, prin relaţii nepotrivite. 


Conjuncţia lui Saturn actual cu Neptun radical e întotdeauna nefavorabilă. 


Tranzitele lui Uranus 


Şi aceste tranzite au o eficacitate puternică şi o durată mare. În sfera sufletească, 


spirituală şi în cea trupească, trecerile lui Uranus declanşează răsturnări importante, care se 


realizează într-un mod cu totul diferit de cele saturniene. În acest mod de realizare se va ivi 


întotdeauna ceva surprinzător şi spontan. Efectele paralizante pe care le-am observat la Saturn 


lipsesc; agitaţia şi semnele exterioare vizibile sunt palpabile şi se vădesc chiar la tranzitele 


bune ale lui Uranus. Ca la toate tranzitele, viteza trecerii este hotărâtoare. În practică, Uranus 


se reîntoarce de mai multe ori pe acelaşi loc aspectat prin retrogradare, însă efectul său 


puternic apare abia atunci când este staţionar, adică în timpul când este pe punctul de a 


retrograda, sau a deveni direct. Orbitatea de acţiune a tranzitului uranian atinge 5° când 


tranzitul activează asupra Lunii, a Soarelui şi a Ascendentului; În celelalte cazuri ea este mai 


mică. 


Uranus - Ascendent: perioadă euforică, puternică trezire sufletească, receptivitate şi 


înclinaţie spre schimbări. Tranzitul acţionează foarte puternic atunci când Ascendentul este 


aspectat de planete în horoscopul radical şi dependente de natura şi semnificaţia lui Uranus 


din tema natală. Vom socoti întotdeauna şi casa radicală pe care o tranzitează Uranus în 


momentul trecerii. Conjuncţia lui Uranus cu Ascendentul - chiar în cazul aspectelor bune din 


radical - e socotită ca nefavorabilă. Aspecte rele: nervozitate, iritabilitate, încordare sufletească 


şi tendinţă spre accidente, în cazul când avem indicaţii în horoscopul radical pentru aceasta. 


Deciziile luate pripit şi unilateral; de aici rupturi şi conflicte cu lumea înconjurătoare. 


Uranus - Mijlocul Cerului: tranzitul care ar forma sextilul şi trigonul cu Mijlocul Cerului va 


fi eficace numai în ipoteza în care planeta aspecta armonic Mijlocul Cerului în radical. Se vor 


vădi atunci idei valoroase referitoare la activitatea profesională şi exterioară şi legături noi cu 


oamenii. Trecerea directă peste Mijlocul Cerului aduce schimbări bruşte de situaţii, atât în 


sfera personală, cât şi în cea familială. Cazurile de boală sau de moarte în familie nu sunt rare 


(în conjuncţia cu Mijlocul Cerului, Uranus este în opoziţie cu pragul casei a IV-a). Cuadraturile 


cu Mijlocul Cerului vor activa în destin numai în cazul când ele repetă o figură similară, din 


radical. 


Uranus - Soare: receptivitate mărită şi o puternică afirmare a eului, depinzând de poziţia 


Soarelui şi semnificaţia lui Uranus din horoscopul natal. Adeseori, se înregistrează o stimulare 


în sfera spirituală, de obicei în legătură cu relaţiile personale cu un cerc intelectual 


desconsiderat până atunci. In general, trecerea directă a lui Uranus peste Soarele natal trebuie 


considerată critică, deşi ar putea sorti şi efecte favorabile, în cazul în care între aceste planete 


ar exista aspecte bune. Aspecte rele: idei nepotrivite, dorinţă nesăbuită de stăpânire şi adeseori 


îmbolnăviri ale sistemului nervos. Deoarece locul solar arată o semnificaţie ereditară, se pot ivi 


şi tulburări în domeniul familial cu cazuri de boală, sau de moarte. La femei, tranzitul poate 


prevesti crize în raport cu soţul, iar la copii, în raport cu tatăl. 


Uranus - Lună: se înregistrează o puternică receptivitate psihică unită cu o tendinţă de 


schimbare şi călătorie, iar în altă ordine de idei, evenimente ciudate în domeniul sufletesc. 


Trecerea directă e periculoasă. Aspecte rele: nervozitate, iritabilitate sufletească, nelinişte, 


încordare, psihoză, iar la bărbaţi se iveşte adesea o puternică criză în viaţa casnică, conflicte 


cu femeia şi o stare precară a sănătăţii. 


Uranus - Mercur: tranzitul hărăzeşte intuiţia şi descoperirea, reorganizarea în concepţia 


intelectuală şi un progres în viaţa practică. Tranzitul direct al lui Uranus peste Mercur poate fi 


socotit în general ca favorabil; efect rău va avea numai dacă ambele planete sunt rău aspectate 


în radical. Aspecte rele: concepţii greşite cu consecinţele lor penibile. Idei nepotrivite, refulări 


sufleteşti şi îmbolnăviri. 


Uranus - Venus: se vădeşte o ascensionare a impulsului creator sau instinctual şi o 


dorinţă puternică de sociabilitate. Trecerea directă a lui Uranus peste Venus radicală va 


declanşa efecte favorabile, dacă nu există cumva aspecte rele între cele două planete în 


horoscopul naşterii, însă întotdeauna aceste efecte favorabile vor fi întovărăşite de unele uşor 


critice. Aspecte rele: impulsuri sentimentale nefericite, care fac adevărate ravagii în domeniul 


erotic. Sub puterea unor atari tranzite, debutează relaţii sentimentale romantice, sau dubioase. 


Se înregistrează la ambele sexe conflicte în viaţa amoroasă, întovărăşite de gelozie şi 


infidelitate. În horoscopul femeii, se pot ivi tulburări ale sănătăţii în legătură cu rinichii sau cu 


aparatul sexual. 


Uranus - Marte: se va judeca ca şi tranzitul Marte - Uranus. Aspecte rele: purtare 


imprudentă, pripită şi predispoziţii pentru îmbolnăvire bruscă, rănire sau accident. Înclinaţie 


spre conflicte cu toată lumea. 


Uranus - Jupiter: efectul acestui tranzit apare numai în cazurile când Jupiter este 


maximal semnificativ în horoscopul radical şi când ar fi în aspect bun cu Uranus. Se vor vădi 


în acest caz o sesizare intuitivă a posibilităţilor practice şi impulsuri creatoare în domeniul 


spiritual. Trecerea directă va declanşa mai mult efecte favorabile, afară de cazul în care în 


horoscopul naşterii planetele şi-ar arunca priviri vrăjmaşe, sau ar fi indicative pentru boală. 


Aspecte rele: acestea vor hărăzi boli sau acţiuni nepotrivite şi nelalocul lor. 


Uranus — Saturn: concentrare puternică, cu o potentă spirituală ridicată. Trecerea 


directă este rea. Aspecte rele: impuls sufletesc distructiv, sau tulburări ale sănătăţii. 


Uranus - Uranus: se înregistrează un nou fragment de viaţă sub auspicii favorabile, atâta 


timp cât nu intervin alte tranzite care ar tulbura şi împiedica schimbarea spirituală, sau 


relaţiile noi cu oamenii. Aspecte rele: dispoziţie iritată, refulare psihică, acţiuni greşite, 


tulburări după naştere; la 21 de ani se iveşte criza ieşirii din adolescenţă, iar în jurul vârstei de 


44 - 45 de ani (când se formează opoziţia Uranus - Uranus) vom avea întotdeauna un an fatidic 


(în situaţia socială, în sănătate, sau în viaţa familială). 


Uranus - Neptun: trecerile bune sunt fără răsunet asupra vieţii exterioare. Aspecte rele: 


autoiluzii şi scăderea simţului moral. 


Tranzitele lui Neptun 


Tranzitele acesta sunt foarte relevante în domeniul psihic, dar se vor vădi rareori în sfera 


exterioară a existenţei (respectiv numai în cazul când planeta Neptun va fi puternic 


determinată în horoscopul radical). Vor fi eficace în acest caz numai trecerile directe şi 


formaţiile aspectale care repetă figurile din radical constituite cu Soarele, Luna, sau cu 


Ascendentul. Tranzitele cele mai vorbitoare sunt acelea care s-ar constitui sub forma unor 


constelaţii care se reîntorc. 


Exemplu: Neptun - radix formează un trigon cu Venus - radix: în cazul când tranzitul 


actual constituie un aspect angajând planetele actuale Venus şi Neptun şi mai ales atunci 


când şi horoscopul anual repetă o atare constelaţie, vom înregistra un efect marcant. 


Neptun - Ascendent: în cazul când Ascendentul este bine aspectat de Neptun în 


horoscopul natal, acest tranzit va hărăzi o activitate vastă a fanteziei creatoare, o sensibilitate 


mărită şi contactul cu lumea invizibilă. Tranzitul favorizează scrierile fantastice şi romantice, 


având factură mistică. Aspecte rele: autoiluzii, visuri haotice, stări de toropeală şi o tendinţă de 


evadare pe calea stupefiantelor. 


Neptun - Mijlocul Cerului: conjuncţia şi opoziţia sunt singurele caracteristice, dar efectul 


lor nu se vădeşte decât în situaţia în care, în horoscopul radical planeta Neptun aspectează 


Mijlocul Cerului. În cazul tranzitelor favorabile, activitatea socială se va desfăşura pe planul 


mistic sau umanitar, iar în cazul aspectelor rele, se pot înregistra căderi dezonorante din 


demnităţi sociale. 


Neptun - Soare: sensibilitate şi receptivitate mărită, relaţii şi contacte corespunzătoare cu 


cercurile sociale. În cazul când Soarele este determinat tipic pentru sănătate în horoscopul 


radical, se pot ivi boli, sau moartea unor persoane îndeaproape înrudite (locul Soarelui are 


întotdeauna o semnificaţie ereditară). Aspecte rele: omul pierde simţul realităţii şi este pândit 


de primejdii din partea lumii înconjurătoare. În domeniul sănătăţii, se ivesc nevrozele. 


Neptun - Lună: sensibilitate mărită, putere de transpunere şi dobândirea unei experienţe 


sufleteşti paranormale. Aspecte rele: pulsiuni necontrolabile, sugestibilitate nenorocită şi 


încurcături peste tot. 


Neptun - Mercur: cu excepţia conjuncţiei şi numai în cazul unei aspectări bune în radical 


- care va hărăzi o amplificare a intuiţiei şi a cunoaşterii oamenilor - tranzitul este inoperant. 


Aspecte rele: evaluările greşite în privinţa oamenilor şi cele din viaţa practică pot favoriza 


înşelări sau încurcături, implicând tot felul de chestiuni dezagreabile. La nativii compromişi 


din punct de vedere moral, tranzitul predispune la minciuni, escrocherii sau intrigi. 


Neptun - Venus: se vădeşte o amplificare a fanteziei erotice cu nuanţe euforice, care este 


puternic vorbitoare la artişti sau la isteţi. Aspecte rele: autoiluzii şi fantezie nesănătoasă în 


domeniul sentimental. La femei, relaţii erotice dubioase; pericol de seducţie la ambele sexe - 


gelozie şi infidelitate. 


Neptun - Marte: tranzitul se va judeca precum acela al lui Marte - Neptun. Aspecte rele: 


idei neconvenţionale şi anarhice. Nevroză. 


Neptun - Jupiter: se va judeca precum tranzitul Jupiter - Neptun. 


Neptun - Saturn: se va judeca precum tranzitul Saturn - Neptun. Aspecte rele: cu excepţia 


tranzitului direct, tranzitele nefavorabile ale lui Neptun cu Saturn vor declanşa efecte precise 


doar la existenţa unor aspecte rele între cele două planete din horoscopul naşterii. Efectul se 


îndreaptă în direcţia unor tulburări psihice şi nevrotice, putând cauza experienţe neplăcute în 


legătură cu lumea înconjurătoare. Raporturile dubioase încheiate anterior cu oameni 


compromişi îşi dau roadele lor amare. 


Neptun - Uranus: se vor judeca similar tranzitelor Uranus - Neptun. 


Neptun - Neptun: acest tranzit apare numai de două ori în viaţă, sub forma sextilului sau 


a trigonului. Dacă Neptun va fi puternic caracterizat în horoscop, acest tranzit este decisiv 


pentru creaţia intelectuală de ordin înalt, mistic sau religios. Sextilul acţionează mai mult 


instinctele erotice, iar trigonul activează în domeniul menţionat mai sus. Aspecte rele: şi acest 


aspect apare numai de două ori în viaţă. Singură cuadratura activează, iar efectul ei se va 


resimţi puternic într-o stare mentală haotică sau în boli de nervi. Opoziţia se constituie când 


omul are 84 de ani, aşa că efectul ei este inoperant. 


Aplicaţia practică a tranzitelor 


Vom face o aplicaţia practică a tranzitelor planetare, în cadrul revoluţiei solare studiate 


de noi anterior, care a fost calculată pentru data de 27 Martie 1909, în decursul cărui an 


nativul a suferit de pneumonie. Am luat acest caz fiindcă el va fi foarte tipic, văzându-se atât 


epoca de îmbolnăvire, cât şi aceea de însănătoşire. Ne servim de Efemeridele din anul 1909 a 


lunii respective şi de figura revoluţiei solare. Factorii de boală cei mai tipici anunţaţi la 


revoluţia solară erau Saturn, Marte şi Uranus. Căutând în jurul aniversării naşterii poziţia lui 


Marte, o vom găsi critică faţă de factorii de viaţă din tema natală în zilele următoare: 20 Martie 


1909, Marte cuadrat Mercur, 21 Martie, Marte cuadrat Venus, iar la 26 Martie întâlnim o figură 


solară, anume Marte conjuncţie Uranus, care repetă o cuadratura de acelaşi gen din radical. 


În fapt la 20 Martie s-a declanşat criza de pneumonie şi ea a durat până la 3 Aprilie 


(durata clasică), când avem constelaţii care marchează finele momentului critic, întrucât la 


acea dată se constituie în horoscop tranzite reparatorii, care angajează planeta Venus în 


aspecte armonice cu Soarele, Mercur, Saturn şi cu sine însăşi. La 3 Aprilie, avem Venus 


conjuncţie Soare, la 8 Aprilie, Venus trigon Saturn, la 11 Aprilie, Venus conjuncţie Mercur şi la 


12 Aprilie tranzitul major Venus conjuncţie Venus. Pe acea dată, nativul intră in convalescenţă, 


însă aceasta se săvârşeşte cu greu, din cauză că la 18 Aprilie, Jupiter actual intră în opoziţie cu 


Martie radical, iar în jurul lunilor Mai şi Iunie, Saturn actual formează o conjuncţie cu Mercur 


şi Venus radical. Atât această lună cât şi Iunie încă sunt critice pentru nativ, care nu se poate 


prezenta la examen şi este amânat pentru toamnă (Saturn împiedică şi debilitează organic). 


Tranzitul reparator apare abia în jurul datei de 16 Iunie 1909, când Jupiter actual 


formează un semisextil cu pragul casei a VIII-a radical. 


Diagrama tranzitelor 


Figura diagramată de mai jos redă mersul maladiei, menţionând în dreptul fiecărei luni 


încercuite de tranzite mersul bolii şi însănătoşirea, după natura tranzitelor planetare. Mersul 


descendent arată faza critică şi cel ascendent remiterea. 


Tranzite pe epoci scurte. Tranzite zilnice 


Aplicaţia cea mai curentă a tranzitelor o putem face examinând mersul evenimentelor pe 


epoci scurte, sau pe zile. Această prognoză este curentă şi de o covârşitoare importanţă în 


aplicaţiile practice ale Astrologiei. Avem însă nevoie pentru simplificarea sistemului de un 


aşa-zis „Aspectarium” pe care-l dăm în desenul alăturat. Tabloul pare oarecum complicat, însă 


alcătuirea lui este extrem de simplă. Ea constă în două operaţii: 


a) Culegem în ordinea mărimii latitudinile, pragurile de case (casa I şi a X-a). Punctele 


senzitive (cele mai caracteristice din horoscop şi întotdeauna Pars Fortuna) şi Planetele. Toate 


aceste elemente le aşezăm deocamdată în ordinea longitudinii. 



b) Facem un tabel cu cele 12 semne zodiacale şi apoi înscriem în tabel, rând pe rând, 


toate aspectele elementelor horoscopului, enumerate la punctul a. Această aşezare o vom face 


începând pentru fiecare cu semnul în care se află înscriind conjuncţia apoi sextilul, 


cuadratura, trigonul şi opoziţia. 


În exemplul nostru: cea mai mică longitudine o are Ascendentul pe care-l vom înscrie 


având ca punct de plecare conjuncţia în Capricorn. Acest punct senzitiv îşi va avea semisextilul 


în Peşti, cuadratura în Berbec, trigonul în Taur ş.a.m.d. La fel vom proceda cu elementele 


următoare în ordinea mărimii longitudinii, întâlnind de data aceasta planeta Uranus aflătoare 


la 3°26' în Arcaş, al cărei semisextil va fi în Vărsător, cuadratura în Peşti ş.a.m.d. La fel cu 


toate celelalte elemente. 


Aspectarium tranzitelor: 



Aplicaţie practică 


Fie ca aplicaţie practică, aflarea tranzitelor zilnice şi acelea în decursul unei epoci relativ 


de scurtă durată, în jurul datei de 10 Ianuarie 1950. Deschizând Efemeridele pentru acea dată 


(vezi volumul II) vom găsi următoarea longitudine a planetelor: 



Luând pe rând planetele în ordinea de mai sus şi fixându-le în dreptul semnului şi al 


gradului respectiv în care se află pe data tranzitului (ca longitudine cerească), vom găsi: 


Soarele, în semnul Capricornului, se află încadrat între cuadratura cu Mercur de la 


16°26', până la trigonul cu Luna de la 28°51' El a părăsit cuadraturile cu Venus şi cu Mercur 


şi prin urmare nu formează nici un aspect de bază. 


Luna. Astrul a părăsit opoziţia cu Soarele şi merge către un sextil cu Saturn, pe care-l va 


împlini chiar în ziua de 10 Ianuarie fiindcă mişcarea sa este de 13° pe zi. 


Mercur formează un sextil cu Uranus în semnul Vărsătorului. 


Venus, aflată la 18°7' în Vărsător, a depăşit sextilele cu Mercur şi cu ea însăşi şi se 


apropie de trigonul cu Neptun, format la 19°56' în semnul Vărsătorului. 


Marte formează o conjuncţie cu Jupiter radical aflat la 5° 14' în semnul Balanţei. 


În ceea ce priveşte planetele grele: Jupiter aflat în tranzit la 8°7' în Vărsător va forma la 


8°41' în acelaşi semn o cuadratura cu Pars Fortuna. Aceasta se va împlini în timp de 7 zile 


după 10 Ianuarie, respectiv în ziua de 17 Ianuarie (planeta avansează cu 5 minute pe zi). 


Saturn va forma, de la 21 Ianuarie 1950, o cuadratura cu Neptun radical. Aici este o 


observaţie de făcut, căci planeta va merge numai în orbitatea acestei cuadraturi, care ar trebui 


să se înfăptuiască la 19°56' în semnul Fecioarei, fiindcă ea devine retrogradă şi aspectul exact 


nu se mai formează. Semnificaţia va fi majoră fiindcă exactitatea tranzitului ar fi reprodus o 


constelaţie care s-ar fi repetat din horoscop. Într-adevăr, Saturn - cuadrat Neptun, ar fi repetat 


figura Saturn - opoziţie Neptun din tema natală, figură foarte vorbitoare pentru boală grea sau 


intrigă ascunsă (aspect horoscopic din casa a VI-a în casa a XII-a). 


Uranus, pendulează între 2°3' din semnul Racului şi 1 °9' din acelaşi semn, la care 


ajunge pe data de 20 Ianuarie 1950. În horoscop şi în aspectarium găsim la 1°17', opoziţie cu 


Ascendentul şi astfel fiind vom conchide că, între aceste date (de 10 şi 20 Ianuarie), Uranus va 


forma opoziţie cu Ascendentul. Această figură în tranzit repetă o manieră dizarmonică, 


semisextilul cu Ascendentul din horoscopul radical. 


Neptun formează la 31 Martie 1950 o opoziţie cu Venus radicală în semnul Balanţei. 


Acest tranzit repetă în rău sextilul Neptun - Venus, din horoscopul radical. 


Tălmăcirea acestor tranzite 


În ceea ce priveşte tranzitele mici, ele dau în general evenimentele de fiecare zi cu o 


rezonanţă pasageră şi mediocră în destin. În ceea ce priveşte tranzitele mari, ele tind să 


actualizeze fragmentele mari din viaţa omului. Cu privire la acestea din urmă, ele trebuie 


întotdeauna considerate şi încadrate în Revoluţia Solară. 


Interpretare: 


Soarele nu formează nici un aspect în tranzit. Îl vom judeca numai din punctul de vedere 


al casei horoscopice pe care o tranzitează. Aflându-se în tranzit peste casa I radicală, el va da o 


stare de sănătate bună, optimism şi încredere. 


Luna are un aspect bun cu Saturn. Îl vom tălmăci conform regulilor tranzitelor (vezi 


Luna, în aspecte bune cu Saturn pag. III - 34). 


Mercur formează un sextil cu Uranus în semnul Vărsătorului (aceleaşi reguli). Cu celelalte 


planete rapide vom proceda la fel. 


În ceea ce priveşte planetele grele: 


Saturn pendulează în tranzit în jurul unei cuadraturi cu Neptun radical, repetând un 


aspect dezarmonic din tema natală. Înţelesul acestui tranzit îl vom tălmăci, în general, după 


regulile de la subcapitolul respectiv, însă semnificaţia lui specială se va încadra fie în boală, fie 


în intriga ascunsă, după cum va fi cadrul Revoluţiei Solare de pe anul în curs (al 51-lea an din 


viaţă). 


Uranus va împlini la 20 Ianuarie 1950 un tranzit în care se va afla în vrăjmăşie (opoziţie) 


cu Ascendentul. Tălmăcirea va fi tradiţională iar în cadrul Revoluţiei Solare - dacă aceasta va 


glăsui pentru boală - vom putea emite prognoza unei grave maladii eventual aşezată pe 


tulburări de ordin nervos (vezi natura planetei din punct de vedere patologic). 


Neptun - ne vom putea aştepta în jurul datei tranzitului la stări haotice în materie 


afecţională, şi la intrigi sau încurcături de tot felul (vezi tălmăcirea tranzitelor Neptun în aspect 


rău cu Venus şi interpretarea horoscopului radical). 


Cel mai tipic tranzit este al planetei Jupiter şi Marte. Prima planetă formează cuadratura 


cu Pars Fortuna repetând în rău semisextilul în radical, iar Marte formează o conjuncţie cu 


Jupiter. Ambele aspecte se vor interpreta tradiţional după regulile de la capitolul „Tranzite” şi 


vor glăsui în general în pierderi băneşti. 


Când vom găsi tranzite tipice şi multiple, vom lua întotdeauna seama de tranzitele Lunii, 


care declanşează, după cum ştim, efectul aglomerărilor de tranzite (vezi capitolul „Tranzite” sub 


„Generalităţi”). 


Cu aceasta am încheiat partea de „Prognoză „. 


PARTEA A IV-A 


HOROSCOPIE CLASICĂ 




Instinct. Sublimare în teatru - o mare artistă - Aristiţa Romanescu. 


Nativitate: 5.1.1855 ora 8h 24m p.m. 


P.K. 3°22' moarte la Iaşi în refugiu 17.VI.1918. 


„Ce greu, ce dureros e la bătrâneţe pierderea celei din urmă credinţe! N-am avut parte de 


nimic pe lumea aceasta! Totul m-a înşelat!...” 


Aceste rânduri le aşternea în albumul său de amintiri, în tăcerea încremenită care 


înconjura mormintele voievodale de la Curtea de Argeş, în anul cumpenelor noastre, în 1916, 


marea artistă Aristiţa Romanescu. Puţintică la trup, cu un profil capricornian, înzestrată 


într-un mod extraordinar pentru teatru şi cu o voce de neuitat în care adiau parcă undele 


melodioase ale harfelor eoliene, această artistă s-a născut la Craiova, ca fiică a lui C. 


Demetriad, artist şi el. Marele ei mentor a fost un unchi al dânsei, neuitatul actor Teodorini. 


După absolvirea conservatorului, este remarcată de Millo şi Pascaly şi joacă în diferite trupe. 


Capătă o bursă regală şi se instruieşte la Paris şi Londra. Este viu solicitată să rămână în 


străinătate, însă preferă ţara, se reîntoarce în Bucureşti, e numita societara Teatrului Naţional 


şi păşeşte din triumf în triumf. Numai cine a avut imensa fericire de a o vedea jucând alături 


de partenerul ei de teatru şi de dragoste - celebrul Grigore Manolescu - în Romeo şi Julieta şi-a 


putut da seama de fascinanta ei personalitate de artistă. Este victima intrigilor şi trebuie să se 


retragă din teatru încă de timpuriu, în anul 1903. Rămâne totuşi o incomparabilă profesoară la 


conservatorul nostru din Bucureşti. In vălmăşagul evenimentelor care se succed, este însă 


repede uitată şi se stinge în mizerie, bolnavă de paralizie şi părăsită, la Iaşi în refugiu. 


Din punct de vedere astrologie, horoscopul reprezintă o masivă ocupare a casei a V-a, care 


e după cum ştim casa instinctelor. Semnul acelei case unde se află 4 planete este un semn 


lipsit de expansiune şi sub regia severă a lui Saturn puternic aspectat, la Meridian. Constelaţia 


va fi inhibitorie, ea nu se va traduce într-o viaţă erotică, ci va căuta o cale de a se cheltui în 


mental şi anume în direcţia marilor şi frumoaselor idei, fiindcă acest clusterum de planete este 


aspectat puternic şi armonic de Uranus, aflat în casa a IX-a. 


Inteligenţa este fericit condusă (Mercur în trigon cu Ascendentul). Asupra firii apasă nota 


gravă a lui Saturn, maximal în temă. Succesele mari în străinătate se vădesc prin prezenţa lui 


Uranus în casa a IX-a. Căsătoriile nereuşite se justifică prin Neptun aflat în casa a VII-a, dar 


această planetă a avut şi o influenţă funestă asupra carierei (Neptun în cuadratură cu Saturn, 


din casa a X-a). Viaţa intimă nu a dat satisfacţii, căci Luna este prost aspectată, iar punctul de 


iubire se află în casa constrângerii (casa a XII-a). Maladiile grave se citesc şi ele în acest 


horoscop: Marte în opoziţie cu Luna angajează casele bolilor. Saturn la Meridian predispune la 


prăbuşire finală după o ridicare ameţitoare. Intriga a putut uşor să se strecoare şi să rodească 


în acest destin, mai ales din partea colegilor şi a rivalităţilor feminine (Luna în opoziţie cu 


Marte care tâlcuieşte prin casele ocupate - casa a XII-a şi casa a VI-a - intriga colegilor de 


breaslă). Constelaţia tipică pentru boală este Marte - Jupiter încasa a VI-a, ambii stăpâni ai 


casei a IV-a care este aceea a finelui de viaţă. 


Din punct de vedere esoteric, se impune o reflexie: mai toţi marii tragedieni au o moarte 


care se vădeşte timpurie, fie ca fine de viaţă neobişnuit. De ce? Vezi Ioan 1/1. 



Un mare om politic. Take Ionescu. Nativ 25.10.1858 ora 4h20 




Un mare om politic: Take Ionescu 


Nativitate: 25.X.1858, 4h 20m a.m., P.K. 6h24m, moarte în Italia, 22.VI.1922, la Roma. 


Personaj meteoric în analele politicii româneşti, Take Ionescu s-a născut într-o familie 


modestă din Ploieşti. Se remarcă prin studiile strălucite pe care le face în ţară şi în străinătate. 


Debutează ca ziarist şi ca orator, atrăgându-şi de timpuriu, din cauza extraordinarului său 


talent de vorbire, supranumele de „Guriţă de aur”. Se avântă în politică şi se înscrie în Partidul 


Conservator, însă din cauza intrigilor şi a invidiei este constrâns să părăsească pe Cantacuzino 


- Nababul - şi să fondeze Partidul Conservator Democrat. Înregistrează succese răsunătoare ca 


parlamentar, ca ministru şi mai ales ca trimis al ţării, în politica balcanică şi în cea europeană. 


I se fac primiri triumfale la Atena şi Constantinopole şi fascinează prin personalitatea sa pe 


sultanul Abdul Hamid şi pe împăratul Wilhelm al II-lea. Pune bazele Micii Antante, iar războiul 


din 1916 îl găseşte alături de politica Franţei şi împotriva Puterilor Centrale. Ia parte la 


durerile neamului în refugiul de la Iaşi, îmbărbătează inimile şovăielnice, are o încredere 


neclintită în izbânda şi în viitorul acestui neam românesc şi ajută cu mare folos cauza 


României în tratatul de la Versailles. Încântă prin darurile sale pe Clemenceau care îl numeşte 


„Marele European”. Moare într-un mod neverosimil, după ce depune o activitate rodnică pentru 


reconstrucţia ţării, lovit de o boală fals diagnosticată de medici şi care s-a dovedit a fi până la 


urmă provenită dintr-o intoxicaţie cu nişte stridii pe care le mâncase la Neapole. Este 


înmormântat în cripta mănăstirii de la Sinaia. 


Din punct de vedere astrologie, desluşirea acestui destin se face într-un mod vorbitor. 


Majoritatea coeficienţilor temperamentali sunt în semnele de aer (12 puncte), ceea ce ne 


prezintă o natură vioaie, în veşnică efervescenţă şi creaţie. Ocuparea cea mai puternică este a 


casei a IX-a a Cerului care indică străinătatea. Semnul Balanţei de la Ascendent, îmbie la 


echilibru şi moderaţie. Soarele şi Mercur din casa I, splendid trigonaţi de Jupiter din casa a 


IX-a, dă ca axă horoscopică înalta idee, care se aşază pe linia de concepţie socială, politică şi 


vizând în tot cazul profundul uman (cele 3 planete din casa a IX-a sunt în semnul Gemenilor). 


Mentalul concret are o puternică infuzie venusiană, adică este drăgălaş şi iubitor. Afecţiunile 


sunt profunde (Venus în trigon cu Saturn). Succesele mari şi celebritatea se vădesc în 


domeniul străinătăţii (casa a IX-a puternic ocupată). Lupte mari sunt probabile către sfârşitul 


vieţii (Marte în casa a IV-a). Domeniul afectiv şi schimbările de obiectiv sentimental sunt 


probabile (Luna în conjuncţie cu Uranus). Faima se citeşte în legătură cu negocierile 


diplomatice (Punctul de Faimă şi Pars Fortuna se află în casa a V-a, care este după cum ştim şi 


casa negocierilor diplomatice). Aceste puncte senzitive sunt trigonate de Jupiter şi de lună, din 


casa străinătăţii. Protecţiile nu dau satisfacţii, căci Saturn se află în exil, în Leu, la pragul casei 


a XI-a. Se citesc predispoziţii pentru false diagnoze medicale sau pentru boli care evoluează 


curios (Neptun în casa a VI-a prost aspectat). Aceste boli tind să se ivească în străinătate, 


fiindcă Neptun, stăpânul prin semn şi prin poziţie al casei a VI-a, se află în vrăjmăşie cu 


Jupiter, stăpânul casei a VI-a, aflat corporalmente în casa a IX-a. O infecţie la inimă poate să 


provoace deznodământul fatal (Saturn se află în Leu, care dă predispoziţii patologice pentru 


boli de inimă, iar paratifosul care s-a declarat în curând s-a fixat pe cord). Moartea se produce 


în cursul unei lungi călătorii, fiindcă punctul senzitiv respectiv se află în casa a VIII-a a 


Cerului. În acest horoscop, stelele fixe au o influenţă covârşitoare explicând înălţarea fără de 


pereche a omului politic. Aldebaran - una din cele 4 stele regale - se află în casa a IX-a în 


conjuncţie cu Luna care reprezintă renumele în străinătate, Vindemiatrix se află în conjuncţie 


cu Ascendentul, iar Arcturus în conjuncţie cu Mercur. 


Din punct de vedere esoteric, se impune şi aici o reflexie: de ce marii oratori mor de cele 


mai multe ori timpuriu, sau se săvârşesc din viaţă în mod ciudat? Vezi Geneza 1/7. 




Patriot şi om politic: Nicolae Filipescu. Nativ 17.12.1862 ora 7h 12 


Casele 





Patriot şi om politic: Nicolae Filipescu 


Nativitate: 17.XII.1862, 7,12 a.m. P.K. 1h 55m, moarte 14X1916 în refugiu, la Iaşi. 


Cu un temperament vulcanic şi luptător, Nicolae Filipescu s-a avântat de timpuriu în 


luptele politice, înfruntând până la finele vieţii sale şi combătând până la omor, în duelul său 


cu Lahovary, Partidul Liberal. Activează în mod prob şi priceput ca primar al Capitalei şi ca 


ministru al Agriculturii şi Domeniilor în guvernul P.P. Carp. Fondează în preajma războiului 


din 1916 „Acţiunea Naţională” şi duce o campanie patriotică pentru intrarea noastră în război 


împotriva Germaniei. Din păcate, nu are fericirea să vadă România Mare, fiindcă moare răpus 


de o boală scurtă şi grea la Iaşi în timpul refugiului, şi tocmai în epoca în care Germania părea 


a fi victorioasă şi pământul ţării se împuţina sub năvala duşmanului, văzând cu ochii. Tragic 


sfârşit, după o viaţă românească atât de împlinită! 


Din punct de vedere astrologie, semnul de foc copleşeşte horoscopul. El are coeficientul 


13. Ascendentul în Arcaş dinamizat de 3 planete şi Marte axial în Berbec pun pe primul plan 


acţiunea cu un impuls motric, fără îndoială, exagerat. Scrupulul, conştiinţa şi receptivitatea îşi 


dau însă mâna. Opoziţia Jupiter - Marte, dă o notă impulsivă şi prea autoritară acestei firi. 


Opoziţia lui Uranus cu Ascendentul dă o notă de trepidare acestui caracter nerăbdător de a 


culege roadele unei activităţi atât de înfrigurate. Saturn în vrăjmăşie cu Neptun, angajând 


casele mentalului, dau putinţa unor încurcături în domeniul marilor idei. Din fericire, Saturn 


în Balanţă este oarecum echilibrat, iar aspectul său trigonal cu Uranus pune frâu acestor 


posibilităţi. Într-o ordine particulară de idei şi pentru învăţătură, vom găsi aici o particularitate 


proprie Arcaşului, când se află puternic aspectat. Nativul nostru avea o mare dragoste pentru 


cai şi această pasiune a defunctului N. Filipescu şi dragostea cu care se ocupa de grajdul său 


de curse, pe vremuri renumit, ne este cunoscută. Impulsivitatea sa, frecventele dueluri şi 


încurcăturile cu justiţia din cauza activităţii sale politice se vădesc prin stăpânul casei a XII-a 


(Jupiter) atacat cu o opoziţie de Marte, stăpân al casei a III-a şi a X-a (activitate combativă, în 


legătură cu cariera). Finalul trist de viaţă este explicat prin poziţia lui Marte în Berbec, axial şi 


la pragul casei a IV-a, în opoziţie cu Jupiter de la Meridianul naşterii. Această figură este mai 


întotdeauna semnătura unui tragic sfârşit. 


Din punct de vedere esoteric, fără a face o aluzie la horoscopul nostru, vom spune că 


aproape întotdeauna vom găsi posibilităţi grave de boli ale urmaşilor (psihoze şi mai ales 


epilepsie), care au ca părinţi pe nativii puternic însemnaţi cu semne de foc. Explicaţia nu am 


intuit-o suficient. Se pare că elementul torenţial de foc al părintelui, favorizează o imixtiune în 


aşezarea sufletului venit la reîncarnare care poate să fie contrariat de aşa-zişii „elementari”. 


Vezi pentru tema generală a chestiunii: Marcu 5/1–13 inclusiv şi sugestiile ce se pot căpăta de 


acolo. 



Tragedia de la Carlton. (Neptun în casa VIII). Nativ 4.02.1906 ora 2h45 


Tragedia de Ia Carlton. 


Nativitate: 4.II.1906 ora 2,45 a.m. P.K. 1h 19m, moarte 11.XI. 1940. 


O viaţă care n-a fost pierdută, fiindcă a trecut prin ea scânteia credinţei şi flacăra iubirii 


de oameni. Lionel Vasiliade, avocat pentru ca să-şi câştige o pâine şi mistic de înaltă clasă spre 


a-şi câştiga sufletul! Era unul dintre întemeietorii cercului de studii metapsihice şi 


propovăduitor neîntrecut printre toţi aceia care intuiau orânduirea Dumnezeiască a 


Cosmosului. Modest şi întotdeauna surâzător, a adormit alături de o soţie cu care se însurase 


de curând, răpus în somn de cutremurul de pământ de la Carlton. 


Din punct de vedere astrologie, horoscopul reprezintă o remarcabilă organizare 


sufletească, spirituală şi mentală. Cele 3 planete în semnul Vărsătorului şi majoritatea lor 


aflându-se în casa a III-a au dat un impuls viu creaţiei înalt-intelectuale, indicată de 


Vărsătorul de Apă. Neptun aspectat armonios de factorii intelectuali acordă o putere de 


fantezie şi de transpunere în domeniul ocult. Părţi superbe ale horoscopului, dar cât de 


ameninţătoare sunt altele! Marte în casa a IV-a în Peşti, sub dominaţia lui Neptun, se află în 


vrăjmăşie cu acesta. Neptun este în casa morţii iar această planetă, la rândul ei, prezintă două 


ameninţări grave: aspectează cu un sesqui-cuadrat Ascendentul şi este sub stăpânirea Lunii, 


rău aspectată de Saturn, cel de-al doilea stăpân al casei I. Moartea i-a fost hărăzită alături de 


soţie şi prin îngropare de viu. Această constelaţie este tipică pentru Neptun în casa a VIII-a, 


rău văzut de planetele malefice. 


Din punct de vedere esoteric, ne vom gândi tot la Biblie: 


„Şi fiindcă Enoh umbla în căile Domnului, nu s-a mai văzut, 


căci Domnul l-a luat la Sine.” 


Geneza 5/24. 




Înalt funcţionar, comprimare intempestivă 


Nativitate: 30.1.1899 ora 7h30m p.m. P.K. 3h 52m 


Revoluţie solară 1946/947: P.K. 13h48m. 


Am reţinut acest horoscop numai ca ipoteză de lucru şi care este tipic pentru pierderea 


de carieră. Constelaţia vorbitoare este Neptun la Meridian, rău aspectat. Această poziţie 


planetară tinde să vestească mai întotdeauna o pierdere de carieră în împrejurări tulburi, sau 


dintr-o cauză neobişnuită. Nativul nostru funcţionar (demnitar) a căzut victimă unei pierderi 


de protecţii momentane (Marte în opoziţie cu Mercur, angajând casa a XI-a a horoscopului 


radical) şi cu toate insistenţele ce s-au depus de ministrul de resort care-l preţuia şi care 


lipsise de la post în timpul comprimării, nu a mai voit să-şi reprimească funcţia (Neptun în 


cuadratură cu Luna din casa I, care reprezintă personalitatea, îndeamnă la atitudini 


capricioase). Nativul este acum ocupat cu administrarea propriilor sale bunuri, care se citesc 


numeroase, însă depune o activitate foarte trudnică (două malefice în casa a IV-a). 


Revoluţia solară din 30 Ianuarie 1946 e tipică pentru pierderea de carieră şi pentru 


posibilităţi de boli grave. Ascendentul anual cade în casa a IV-a, aflându-se în cuadratură cu 


Neptun anual stăpân al casei a X-a. Aceasta va da de înţeles schimbări, cu rezultat total 


negativ pentru cămin, din cauza pierderii carierei. Ascendentul radical cade în casa a VIII-a, 


vestind un pericol pentru sănătate, ceea ce de altfel s-a şi produs din cauza deprimării psihice. 


Ambele Ascendente au şi aspecte consolatoare primite de la Jupiter anual, ceea ce poate da de 


înţeles o remitere. M.C. anual cade în casa a III-a, iar M.C. radical în casa a V-a. Postul a fost 


pierdut printr-o comprimare făcută în lipsă şi pe când nativul era însărcinat cu o delegaţie 


(casa a III-a şi a V-a). M.C. anual primeşte o cuadratură de la Mercur stăpân al casei carierei 


(Gemeni în horoscopul radical) şi stăpân prin poziţie al casei a V-a (delegaţiile, misiunile). 


Totuşi M.C. anual este în conjuncţie cu Jupiter anual, ceea ce poate lămuri ajutorul primit de 


la ministrul de resort, care a voit să reinstaleze pe nativ în slujba pierdută. M.C. radical 


primeşte un trigon de la Neptun anual, însă acesta nu va ajuta prea mult, fiindcă Neptun este 


rău aspectat în horoscopul radical. 


Din punct de vedere al situaţiei planetelor anuale peste casele radicale, observăm că sunt 


3 case maximale în acest horoscop anual: 


Casa a VII-a cu cele 2 malefice: Saturn şi Marte aflate în conjuncţie cu Marte radical, 


peste casa a XI-a radicală. Cele două planete rele atacă cu o opoziţie pe Mercur radical, stăpân 


al casei carierei şi cu o cuadratură pe Jupiter din casa a IX-a anuală. Vom tâlcui: pierdere 


brutală şi subită de protecţie, care duce la o situaţie legală dezastrouasă. 


Altă casă maximală este casa I anuală, unde se reinstalează Luna, care se reîntoarce în 


casa I. Ea va lucra puternic în psihic anunţând refuzul capricios, care s-a opus la redobândirea 


postului pierdut. 


3. 
în sfârşit, ultima casă anual-maximală este casa a IX-a, unde se aşază Neptun 


care formează o cuadratură cu Luna anuală, repetând astfel figura Neptun cuadrat Lună din 


horoscopul radical. Această constelaţie reînvie posibilitatea horoscopului radical anunţată prin 


Neptun rău aspectat la Meridianul naşterii, pe care o ştim că este pierdere de carieră în 


împrejurări tulburi, sau dintr-o cauză puţin comună. 




Scăpat de la comprimare prin protecţie. Revoluţia solară vorbitoare 


Nativitate: 15.XI.1904 orele 7h 44m p.m. P.K. 23h 4m 


Revoluţia solară 1946/1947, P.K. 3h Im. 


Această temă horoscopică aparţine unui tânăr profesor universitar care a fost şi este 


ocrotit de mulţi protectori. Sub trecutul regim a deţinut o demnitate importantă activând, ce-i 


drept, într-un mod corect, însă riscând să poarte apăsarea unei prietenii influente avute cu un 


personaj care a fost tras la răspundere de Tribunalul Poporului. Actualmente, deţine o catedră 


universitară şi a scăpat în cursul lunilor Septembrie - Octombrie de o comprimare, care a făcut 


ravagii în rândul colegilor săi. 


Din punct de vedere astrologie, horoscopul are ca centru de greutate Jupiter, care se află 


la pragul casei a XI-a, producându-şi influenţele atât în casa carierei cât şi în cea a sprijinului. 


Această protecţie o are în legătură cu activitatea de fiecare zi (Jupiter este trigonat de 2 planete 


din casa a VI-a). Mentalul înalt este bine organizat, fiindcă stăpânul Ascendentului se află în 


casa a IX-a, în trigon cu Neptun aflat pe Ascendent. Aspectul stimulează ideile şi le aşază pe 


un plan superior. Casa a V-a - afară de disonanţa instinctuală pe care o prevede inimiciţia 


între cei doi stăpâni Marte şi Venus - se află dinamizată de 2 planete - Soarele şi Mercur - care 


sunt vorbitoare pentru o activitate în învăţământ. Jupiter determinant pentru protecţie a vorbit 


întotdeauna în acest destin. Nativul are sprijinitori fără ca să le fi adus servicii, şi aceştia îi sar 


în ajutor în momentele critice ale existenţei sale. Este ceva straniu şi tipic care se produce în 


acest destin, ca pe dată ce un protector piere (Jupiter este sub dispoziţia lui Marte prost 


aspectat din cauza morţii), să răsară alţii care să ia locul (Jupiter este trigonat de Venus al 


doilea stăpân al casei a XI-a). Horoscopul a fost pus la încercare în vara şi în toamna anului 


1947, când s-au produs mari comprimări în învăţământ şi când nativul a figurat pe listele 


suspecţilor. El a fost apărat de comprimare printr-un sprijin influent. 


Revoluţia solară este caracteristică. Ascendentul radical şi M.C. anual cad: primul în casa 


a XI-a anuală şi al doilea tot în casa a XI-a, de rândul acesta, radicală. M.C. radical cade în 


casa a VII-a anuală, care reprezintă sprijinul, iar Ascendentul anual în casa a III-a radicală, 


care reprezintă frecventările. Circuitul horoscopic care se formează va fi: sprijin, protecţie şi 


ajutor prin frecventările curente. Ameninţările la carieră se citesc prin prezenţa planetei 


Uranus la finele casei a X-a şi prin conjuncţia Lunii anuale cu Ascendentul anual şi 


cuadratura Lunii anuale cu M.C. anual. Factori stabilizanţi se citesc a fi Jupiter radical în 


semisextil cu M.C.-ul anual şi Jupiter anual în trigon cu M.C. radical. Jupiter fiind puternic în 


horoscop - în elevaţie şi bine aspectat - va lucra cu toată eficacitatea. Tranzitul periculos sub 


care s-ar fi putut produce comprimarea se anunţa prin revoluţia solară în opoziţia Saturn - 


Saturn. Planeta ajunge în opoziţie cu ea însăşi în jurul lui 25 august 1947, când nativul este 


trecut pe lista de comprimări. Aici, Saturn în acord cu natura sa malefică, în posibilitatea 


pierderii de situaţie şi nu în legătură cu determinarea lui reală în horoscop (fiind în horoscopul 


radical în casa a VIII-a, ar fi putut produce o boală grea sau o moarte în sânul familiei). Acest 


tranzit lucrează sordid şi neştiut, până când se vădeşte în efectul său prin septembrie 1947, 


sub forma unei ameninţări serioase. Din fericire, în jurul lui 16 septembrie începe să lucreze 


conjuncţia lui Jupiter cu Soarele radical în tranzit, la 22°52' în semnul Scorpionului. Tranzitul 


intră în vigoare cu 10 zile înainte, la 6 Septembrie. Nativul începe să aibă succes în 


demersurile sale, iar conjuncţia lui Jupiter cu Mercur radical din casa a V-a (care reprezintă 


învăţământul), împlinită la 31 octombrie 1947 şi activând cu 10 zile înainte, pune capăt 


îngrijorărilor, iar nativul este scos formal din lista comprimaţilor. 


Din punct de vedere esoteric, se impune o serioasă reflecţie asupra problemei karmice 


care este inclusă în ideea de sprijin şi de protecţie, în general. Toţi aceia care se bucură de 


sprijin sunt oameni care culeg în actuala viaţă rodul faptelor lor bune din trecut. Ar trebui însă 


să înţeleagă că dacă aceasta constituie lichidarea armonică cu trecutul, ea trebuie să 


constituie şi un punct de plecare pentru fapte bune în viitor. Foarte puţini înţeleg aceasta şi 


aproape nimeni nu o ştie. E regretabil şi mai ales periculos, fiindcă dacă ne-am uita puţin în 


horoscopul de faţă am putea vedea sumbre perspective: Marte în casa a IV-a ca dispozitor al lui 


Jupiter poate prevesti pierdere de sprijin la finele vieţii, iar alte ameninţări stau şi ele de 


strajă... . Nu pot fi alungate decât de tămâia faptelor bune. Altminteri... vezi Psalmii lui David 


102/24. 




Dispărut în război. Mort sau prizonier? 


Nativitate: 5.V.1942 ora 7,42 a.m. P.K. 2h 34m.Dispărut la cotul Donului în 19.XI.1942. 


Revoluţie solară 5.V.1942 P.K. 4h 37m, pentru lat. Nord. 54° Don. 


Horoscopul de faţă prezintă problema de a se şti dacă un ostaş dispărut în lupte, ar mai 


fi în viaţă ca prizonier, ori a căzut în război din capul locului. În cazul de care ne ocupăm, au 


existat informaţii primite de familie în sensul că fiul dispărut, după ce a fost rănit şi căzut 


prizonier, s-ar afla în viaţă. Genul acesta de horoscop trebuie cercetat cu foarte mare atenţie şi 


prudenţă fiindcă altfel - mai ales când s-ar da asigurări persoanelor care se interesează cu un 


atât de mare dor de soarta unei persoane scumpe dispărute - s-ar putea înregistra adevărate 


catastrofe însămânţând în sufletul celor îngrijoraţi dulci şi zadarnice speranţe. 


Din punct de vedere astrologie, ceea ce trebuie să ne preocupe în primul rând este de a 


studia şansa de longevitate a titularului horoscopului, fiindcă indicaţia unei morţi năpraznice 


sau timpurii, ar anula dintru început şansele bune. În horoscopul nostru, nu există factori 


care să arate o viaţă scurtă. Ascendentul nu aparţine unui semn prea vital (Gemenii), însă 


stăpânul său este ferit de atacul planetelor malefice (e chiar bine aspectat de Saturn, planetă 


din casa I) iar Venus şi Luna determinate pentru sănătate se află bine aspectate şi întăresc 


presupunerea unei rezistenţe organice. Indicaţii de moarte violentă nu avem. Cel mult, ar 


putea fi vorba de o rană căpătată în străinătate şi la un drum scurt (Marte este la pragul casei 


a III-a şi stăpânul casei a VI-a, şi este rău privit de Uranus aflat în casa străinătăţii). Există în 


acest horoscop - fără îndoială - o posibilitate de rezistenţă organică. 


Revoluţia solară din 5 mai 1942 ne arată un Ascendent în trigon cu Soarele, dar în 


cuadratură cu Luna, planetă prin poziţia în casa a XII-a determinată pentru voiajuri în general 


şi pentru prizonierat, ca de altfel şi celelalte 2 planete din aceeaşi casă. Ne vom gândi prin 


urmare la un indice nefavorabil privitor la sănătate şi deplasări. Ascendentul acesta este în 


sextil cu Saturn, care dă oarecum o asigurare liniştitoare. Atât în privinţa schiţei revoluţiei 


solare, fiind acest horoscop este mai caracteristic sub un alt raport şi anume acela al 


tranzitelor pe care le-a avut nativul la data de 19 noiembrie, când a dispărut la cotul Donului. 


Tranzitele planetelor rele devin atunci neliniştitoare. Saturn aruncă o cuadratură de la 10°5' 


din Gemeni asupra Ascendentului anual şi se află în conjuncţie cu M.C. anual, care cade în 


casa a XII-a radicală. Marte anual cade peste casa a VI-a radicală, dar priveşte cu un sextil 


Ascendentul anual, minimalizând ameninţarea directă la viaţă. Jupiter anual formează un 


semisextil cu Ascendentul radical şi merge către o conjuncţie cu punctul de moarte, aflat la 


pragul casei a III-a. Vom putea conjectura că nativul a fost rănit, că a fost luat prizonier dar că 


prin purtarea sa a fost bine tratat şi s-a bucurat de sprijin. Atât despre întâmplările care au 


urmat imediat capturării sale. 


Cele ce s-a mai petrecut cu el până azi nu le-am putut intui decât pe calea unor revoluţii 


anuale, făcute pe fiecare an din prizonieratul său. 




Revoluţie solară în cadrul unei operaţii de stomac 


Nativul este născut la 29 iunie 1891 şi este operat, făcându-i-se rezecţia stomacului la 8 


noiembrie 1955. 


Revoluţia solară este tipică pentru o ameninţare, dar în acelaşi timp puternic apărătoare. 


De altfel trigonul Marte, Uranus din radical, care angajează casa VIII şi XII, arată intervenţii 


chirurgicale făcute în spital. Ascendentul anual cade în casa VIII radicală şi Ascendentul 


radical în casa VI anuală în aspect critic cu Saturn, dar puternic apărate pentru rest. Casa XII 


anuală este foarte bine aspectată, iar Saturn în casa VI anuală peste I radicală repetă într-un 


mod fericit în dublu, figura nefavorabilă Saturn/Jupiter din radical, suspendând în cadrul 


acestui an solar procesul critic din casa I peste IV din radical. În momentul operaţiei, Luna 


făcea o conjuncţie cu Meridianul Radical, Marte la 12° din Balanţă un trigon cu Soarele şi 


Neptun, iar Mercur se afla în trigon cu Marte Radical. Operaţia a reuşit şi nativul este sănătos, 


bineînţeles cu sensibilităţile pe care le presupune o rezecţie de stomac la o vârstă înaintată. 




Falsa diagnoză medicală. Operaţie inutilă 


Nativa este născută la 27 sept. 1925 ora 16, Bucureşti. 


Aflându-se într-o stare de alergie a ficatului, este consultată de un chirurg de vază, 


internată, şi i se scoate vezicula biliară, motivându-se această intervenţie pe o presupusă 


infecţie. Operaţia a fost făcută inutil. Uranus în casa I indică posibilitatea falselor diagnoze 


medicale, iar colecistoctomia, făcută inutil este explicată prin direcţia primară Ascendent 


cuadrat Mercur. Deci, o eroare care este dublată mai mult de o agresiune fizică, ceea ce este 


explicat prin Mercur aflat în casa VII. Inutil de spus că nativa încă tânără suferă şi acum de un 


sindrom post-operator, şi nu sunt excluse complicaţiile la o vârstă târzie. 




Maladie fals diagnosticată, cu consecinţe nefaste 


Nativul este născut la 26 Iulie 1924 orele 1 a.m., Focşani, şi moare de cancer pulmonar 


în anul 1956. 


Maladia a fost fals diagnosticată, ceea ce este explicabil prin prezenţa lui Uranus în casa 


VI rău privit. Marte, stăpânul casei XII, este în opoziţie cu Saturn, stăpânul casei VIII, la 


rândul său în cuadratură cu Mercur, stăpân al Ascendentului din Gemeni, care guvernează 


plămânii. Neoplasmul pulmonar este explicat prin această sensibilitate, dar şi de Lună rău 


aspectată în casa XII, arătând tradiţional o sensibilitate la cancer. După experienţa noastră, nu 


orice Lună rău aspectată dă cancerul, dar nu există această boală fără o Lună critică în 


horoscop. 




Chirurg şi pacient. Tema comparată în vederea unei intervenţii chirurgicale 


Înlăuntrul cercului se află planetele medicului chirurg, iar în afara sa, cele ale pacientei. 


Se pune problema unei intervenţii chirurgicale, pacienta având un anus artificial ca 


urmare a unei operaţii de cancer la abdomen. De remarcat că pacienta a avut până acum 2 


intervenţii chirurgicale dintre care prima a fost aproape multilantă, iar a doua, făcută contra 


regulilor clasice. La nativă casa VIII expresivă pentru viaţă şi moarte semnalează Soarele în 


conjuncţie cu Marte determinant pentru operaţie. Este vorba de un accident operator în 


regiunea subabdominală, planetele aflându-se în semnul Fecioarei care domneşte asupra 


intestinelor. Fatalitatea absolută a fost însă ocolită de Jupiter aflat în aceeaşi casă VIII. 


Tema medicului este remarcabilă din punctul de vedere al aptitudinilor sale profesionale, 


dar rămâne de văzut acordul dintre cele două teme. 


Analiza comparată presupune întâi studiul elementelor favorabile. În acest sens Soarele 


medicului se află în sextil cu Marte al pacientei, iar Venus al medicului în acelaşi sextil. Deci, 


Marte feminin determinant pentru operaţie este bine privit de planetele medicului. Mergând 


mai departe vom vedea că Saturn al medicului este în semisextil cu Luna pacientei, ceea ce 


arată că tactul şi perseverenţa în bun raport cu Luna feminină determinantă întotdeauna 


pentru sănătate şi că pe de altă parte această figură mutuală bună repetă sextilul Lună - 


Saturn din horoscopul feminin. Mai departe: Ascendentul feminin primeşte trigonul Soarelui 


medicului şi sextilul Lunii sale. Aceştia sunt singurii factori favorabili peste care se suprapun 


factori puternic contrarianţi şi anume: Ascendentul feminin cade în casa IV a medicului 


nefavorabil privit de planetele acestuia. Casa IV înseamnă finalul unei întreprinderi şi al unui 


rezultat urmărit, iar aspectele nefavorabile dau de înţeles o posibilă eşuare a acestei situaţii. 


Meridianul medicului se găseşte în cuadratură cu Saturn feminin indicând de data aceasta un 


eşec profesional în cariera medicului. Din punct de vedere al constelaţiilor vom remarca faptul 


că Neptun al medicului este în cuadratură cu Neptun feminin, iar Marte al său tot în 


cuadratură cu Mercur al pacientei. Vom conchide că Marte determinant pentru acţiunea 


chirurgicală la medic atacă stăpânul vieţii feminin, respectiv pe Mercur care domină Fecioara, 


în care se află Soarele feminin. Neptun dă în plus o greşeală în concepţia operatorie. Mai 


observăm apoi că Mercur al pacientei este determinant pentru viaţă atât prin poziţia sa în casa 


VIII feminină cât şi prin dominaţia Peştilor din casa I a pacientei. In sfârşit, cuadratură 


mutuală a lui Mercur arată o dublă dezorientare în concepţia operatorie urmată de o greşeală. 


Mai observăm o cuadratură între Sori, formată de Soarele celor doi, care dau de înţeles şi o 


pierdere de prestigiu a medicului din această operaţie. 


Acest exemplu se arată foarte util pentru a vedea posibilităţile bune în cadrul unei 


operaţii, cât şi contraindicaţiile ce se profilează. 




O consultaţie macabră. Cancer discutabil 


Nativa este născută la 19 februarie 1926 ora 12h 16m, Galaţi. 


Nativa ne-a solicitat prin intermediul soţului ei de a-i spune care este data probabilă a 


decesului ei, pentru că la 15 martie 1957 a fost operată de un fibrom al uterului, operaţie care 


a reuşit dar cu perspective neliniştitoare pentru viitor. Această solicitare ne-a făcut-o pentru 


a-şi pune în ordine conştiinţa şi a se uşura sufleteşte. Bineînţeles, astrologul nu trebuie 


niciodată să dea curs unor astfel de solicitări, şi aceasta din două motive: prezicerile 


astrologice nu sunt infailibile, iar pe de altă parte ele trebuie să fie tonice şi nicidecum 


deprimante. În al doilea rând, factorul de viaţă şi de moarte stă în mâna Domnului, cu Dreptul 


Său de Graţiere. 


Examinând această temă am constatat următoarele: nativa este un copil natural, ca şi 


soţul său de altfel, iar mama sa a murit în anul 1956. Aici este locul de făcut o observaţie şi 


anume că atât timp cât trăieşte mama, ea ţine în loc sau amendează puternic factorul de viaţă 


al copiilor printr-un proces de fixaţie astrală, şi că după moartea ei apar de obicei crize în 


sănătatea descendenţilor. Aceeaşi observaţie e valabilă pentru Soare într-un horoscop 


masculin, acesta reprezentând pe tată. 


Noţiunea de copil natural s-ar putea explica prin poziţia critică a Soarelui în cuadratură 


cu Saturn, indicând o abandonare a principiului patern, şi a cuadraturii Soare Lună cu sensul 


de dezacord între părinţi. Predispoziţiile maladive în sensul cancerului sunt date de 


Ascendentul în Rac şi de Lună care, deşi în exaltare, se află în opoziţie cu Saturn din casa VI, 


în Scorpion, semn al organelor intime. Soarele se află în cuadratură cu Saturn, arătând o 


rezistenţă slabă la maladii şi o durată lungă a lor şi în cuadratură cu Neptun, indicând false 


diagnoze, sau o evoluţie haotică a maladiei. În plus, Saturn, stăpânul casei VIII în VI, indică 


tradiţional maladii incurabile sau consecinţe permanente ale unei foste maladii. Ascendentul 


este în opoziţie cu Marte, arătând că în general operaţiile sunt periculoase. Singurul factor de 


rezistenţă care poate să fie greu de explicat ar fi următorul: Saturn se află în trigon cu Uranus 


din casa X, Uranus stăpân al casei IX, Jupiter, aflat la pragul casei VIII spre IX este al doilea 


stăpân al semnului interceptat al casei VI a bolilor, şi se află în conjuncţie cu Venus stăpânul 


casei XII (boli cronice). În plus, Luna în exaltare în Taur, deşi sub opoziţia lui Saturn, are ca 


dispozitor pe aceeaşi Venus în conjuncţie cu Jupiter pe pragul casei VIII cu IX. Este, cu alte 


cuvinte, o luptă între viaţă şi moarte. 


Din această analiză astrologică iese în relief casa IX, atât sub aspectul de ajutor, pe care 


le primeşte Saturn pentru boli şi moarte, cât şi prin prezenţa lui Jupiter şi Venus la pragul 


casei VIII spre IX. Aceasta înseamnă că o posibilă vindecare se poate face numai prin credinţă, 


prin rugăciuni, adică prin procedura maslului arătat în Epistola Apostolului Iacob cap. 5 vers. 


14,15. 


Recomandăm această practică întotdeauna, dar mai ales când într-un horoscop apare 


expresivă legătura între viaţă şi credinţă. 




Accident de avion: aviator Puffi Popescu 


Nativitate: 14 ianuarie 1907 ora 1h 57m a.m., P.K. 9h 17m 


Calităţile de aviator se evidenţiază perfect prin Marte stăpân al Ascendentului şi prin 


poziţie în casa I minunat aspectat. 


Apar constelaţii critice pentru viaţă şi pentru genul de moarte indicate prin opoziţia 


Uranus conjunct Mercur şi Lună cu Neptun care aparţine casei VIII. Problema aceasta a morţii 


violente a fost câtva timp ţinută în loc prin aspectele bune schimbate între Marte şi Saturn, 


însă acesta din urmă se află sub dispoziţia lui Neptun şi a lui Jupiter rău aspectate, ceea ce nu 


poate evita o scadenţă fatală. 




Moarte prin explozie detectând mine pe câmpul de luptă 


Nativitate: 19 noiembrie 1919. 


Horoscopul este al unui ofiţer în rezervă care, fiind trimis într-o misiune şi detectând 


nişte mine pe câmpul de luptă a fost aruncat în aer printr-o explozie. Uranus în casa VIII este 


expresiv, fiind stăpân al casei IX, adică moarte pe pământ străin. Luna stăpână a 


Ascendentului este în opoziţie cu Saturn stăpân şi el al casei VIII. Marte în opoziţie cu Mercur, 


angajând casa XII şi VI a serviciului comandat, dublează semnificaţia. În sfârşit Luna în casa 


V, a misiunilor, le indică pe acestea fatale. 





Un chirurg celebru: dr. Liviu Câmpeanu 


Nativitate: 8 februarie 1889, ora 9h33m, a.m., P.K. 18h43m 


Dr. Liviu Câmpeanu a fost un mare chirurg, cu o profundă omenie, care şi-a câştigat un 


titlu ştiinţific incontestabil în tehnica chirurgicală nouă pe care a inaugurat-o şi în problema 


tratării organismului uman din punct de vedere bio-electric, fiind în această direcţie un 


deschizător de drumuri. A avut un sfârşit tragic fiindcă, operându-şi soţia şi aceasta 


sucombând în urma operaţiei, a fost copleşit de remuşcări şi s-a sinucis. 


Horoscopul arată prin ocuparea puternică a casei XII unde se află şi semnul Peştilor 


expresiv pentru spital o caracterizare majoră a profesiunii avute. Luna puternică în Taur, în 


casa I arată şi intuiţia sa profesională. Explicaţia gestului tragic se află prin ocuparea 


nefavorabilă a casei VII unde Uranus este în opoziţie cu Ascendentul, factor de viaţă, şi cu 


cuadratura între ambii stăpâni ai casei VIII (Marte - Jupiter). Această sinucidere ne mai 


sugerează şi ideea sufletelor pereche, în sensul că la bărbatul şi femeia între care a existat un 


ataşament major se observă adesea că soţii nu-şi pot supravieţui unul altuia. Ei se sting în 


timp de un an. În acest sens avem exemple româneşti la soţii Iorga, la Prof. Dr. Antipa şi la 


Mareşalul Prezan. Este încă o taină mare care priveşte rostul şi sensul profund al căsătoriei. În 


acest sens vezi Evanghelia lui Matei cap. XIX vers. 6 . 




Proces inhibitiv: violenţa sublimată în chirurgie 


Nativul este născut la 22 februarie 1895 ora 10 a.m. 


Este un remarcabil chirurg, însă tema sa este foarte interesantă dintr-un anumit punct 


de vedere. Dominanta acestui horoscop este Marte, opoziţia Uranus din casa I spre a VII-a, 


Saturn în cuadratură cu Luna dirijează profesiunea, însă prin trigonul cu Neptun arată un 


simţ clinic deosebit. Tema acuză tendinţe distructive prin opoziţia Uranus-Ascendent şi 


tendinţe nevrotice prin Neptun cuadrat Mercur. 


Pe acest indice de cruzime şi de violenţă expresivă care ar fi putut să ducă în mod normal 


la tendinţe antisociale şi criminale se suprapune acum semnul Peştilor cu trei planete în bun 


aspect cu Saturn indicând pe medicul de mare calitate. Probabil că tendinţele de cruzime se 


cheltuiesc printr-un tratament sui-generis al bolnavilor. 




Un taumaturg român - dr. Leon Mirahorin 


Dr. Leon Mirahorin, atât de preţuit pentru practicile sale vindecătoare, s-a născut la 9 


decembrie 1895 ora 5 a.m. la Roman. 


Expresiv apare în primul rând semnul Scorpionului care este puternic înzestrat cu un 


magnetism animal. Acelaşi Scorpion puternic îl are de altfel şi Petrache Lupu ciobanul de la 


Maglavid. Dirijarea acestei forţe magnetice se face logic pe linia planetelor aflate în acest semn 


zodiacal, 4 la număr, plus Ascendentul. Saturn guvernează cartilajele, sistemul osos, procesele 


de contracţie organică, acelea de scleroză; Uranus guvernează plexul solar şi sistemul nervos 


central; iar Marte simţul motor. În aceste direcţii sunt posibile vindecările. Magnetismul 


personal lucrează şi prin intermediul Arcaşului arătat de Soare în conjuncţia cu Mercur cu 


direcţia asupra inimii, a şirei spinării şi a facultăţilor cerebrale. Carenţele în vindecări se pot ivi 


în direcţia maladiilor de ficat din cauza aspectului nefavorabil Jupiter-Saturn şi în direcţia 


Lunii, care guvernează sistemul limfatic. Întrucât Jupiter din casa XI-a este în bun aspect cu 


Mercur, Soare şi Lună pe de o parte, şi cu Pluto şi Neptun pe de alta, ar trebui ca bolnavii să 


fie întotdeauna sfătuiţi ca paralel cu tratamentul medical să recurgă şi la masluri. 


Completând această analiză cu un calcul cabalistic făcut cu anul, luna şi ziua de naştere 


vom găsi următoarele: 


1895+12 + 9=1916 Transformând anul 1916 în litere ebraice vom obţine cuvântul Vaiet 


cu înţelesul următor: „punere de mână la facerea unei minuni” (întinderea mâinii cu ocazia 


facerii unei minuni). Cuvântul se găseşte în Exodul 14/21, 27. 


„Şi Moise întinse mâna sa peste mare Şi Domnul a împins marea înapoi” „Şi Moise a întins 


mâna sa deasupra mării iar marea, înfăptui dimineţii a năvălit puternic înapoi” Posibilităţile 


vindecărilor minunate se află înscrise şi după Cabală. 




Blocaj erotic. Sublimare duhovnicească 


Nativul e născut la 18 mai 1915 orele 17h25m, Piatra Neamţ. 


În acest horoscop Marte este în conjuncţie cu Venus şi se află ca stăpân al Ascendentului 


în casa VI bine aspectat. Sunt aspecte puternice cu casa IX unde Neptun formează conjuncţie 


cu Luna determinante pentru aptitudini intelectuale de înaltă clasă. Aspectele fericite ale 


acestui cuplu planetar cu Jupiter din casa V aflat în Peşti indică succes duhovnicesc pe teren. 


Blocajul erotic, Venus-Marte, merge către împlinirea principiului de asceză aflat în Evanghelia 


lui Matei 19/12 combinat cu Geneza 1/27, 2/24 şi I Corinteni 7/1. 




Călugăr taumaturg 


Nativul s-a născut la 15 august 1901, şi în timpul naşterii casa a XII-a pare expresivă 


printr-o puternică ocupare planetară. 


El posedă un mare dar fiindcă rugăciunile pe care le face, ca şi practicile de magie albă, 


sunt salvatoare pentru fiii duhovniceşti care îl frecventează. Acest horoscop scoate în evidenţă 


un sens fericit al casei XII unde cele trei planete: Soarele, Mercur şi Luna se află admirabil 


aspectate, iar la Ascendent se ridică în momentul naşterii semnul Fecioarei cu semnificaţia 


casei VI, respectiv devotament pentru alţii şi aptitudini de vindecare. Conjuncţia 


Jupiter-Saturn arată că acest proces fericit al horoscopului devine mai temeinic odată cu 


vârsta. 




Blocaj erotic. Sublimare duhovnicească 


Nativa este născută la 20 martie 1935. 


Încă de timpuriu s-au manifestat în firea sa aptitudini mediumice şi înalt religioase. 


Acestea sunt evidenţiate în horoscop prin semnul Peştilor foarte puternic în casa I, prin 


conjuncţia Lună-Neptun şi prin Jupiter foarte bine aspectat în casa IX, în semnul Balanţei. 


Toate aceste aptitudini sunt dirijate de aspectele planetare congestive şi de ordin erotic: 


Uranus conjuncţie Venus şi Venus opoziţie Marte. Aceste constelaţii critice din punct de vedere 


erotic sunt inhibate prin figurile armonice planetare ale factorilor de echilibru mai sus arătaţi. 




Un văzător celebru: Francisc din Fatima - Spania 


Francisc, văzătorul din Fatima, s-a născut la 11 iunie 1908 şi a murit în aprilie 1919, în 


vârstă de 11 ani, de gripă spaniolă. 


A avut, copil fiind, viziuni religioase care au fost consemnate de contemporani. 


Horoscopul este puternic expresiv pentru calităţi mediumice printr-o Lună cu aspecte 


formidabile şi exclusiv trigonată, în principal cu Neptun, exact pe Meridian. Saturn în casa VI 


critic aspectat şi opoziţia cu Ascendentul indică viaţă scurtă şi moarte în timpul copilăriei de 


gripă spaniolă cu complicaţii meningeale (Saturn în Berbec). 




O văzătoare: Iacinta, văzătoare din Fatima 


Văzătoarea Iacinta din Fatima s-a născut la 19 martie 1910 şi a murit la 20 Februarie 


1920. 


Această văzătoare şi-a manifestat darul fiind încă copil, având viziuni sfinte. Conjuncţia 


Lună-Neptun bine aspectată de Mercur din casa IX explică acest har. Este aceeaşi figură 


planetară care se află constant la acei înzestraţi cu darul clar-vederii. Remarcabil este faptul că 


fiind dezgropată la 13 septembrie 1935, trupul său a fost găsit intact. În asemenea cazuri se 


pune întotdeauna o problemă, fiindcă această integritate poate să fie considerată fie într-un 


sens sacru, după textul din Levitic, fie într-altul, de data aceasta negativ şi fatal. De multe ori 


trupurile neputrezite arată greutatea unui blestem care a apăsat asupra celui mort. 




O văzătoare: Lucia din Fatima - Spania 


Văzătoarea Lucia din Fatima s-a născut la 22 martie 1907 şi a îmbrăcat vălul 


călugăriţelor. 


A dobândit o reputaţie remarcabilă de clar-vedere. Constelaţiile grăitoare sunt aceeaşi 


conjuncţie Lună-Neptun, de data aceasta nefavorabil privită. Problema care se pune este aceea 


a calităţii acestei clar-vederi, fiindcă după părerea mea viziunile astrale înregistrate sub 


constelaţii critice de natură spirituală sunt de calitate discutabilă. Sub acest aspect trebuie 


ţinute întotdeauna sub observaţie horoscoapele celor ce sunt mediumi în materie spiritistă. 


Să fie oare candidaţi care să primească vizita unor entităţi inferioare? 



Magician 


Nativul este născut la 15 noiembrie 1914 ora prânzului în Ardeal. 


Tema reprezintă un taumaturg, magician, care moşteneşte această învăţătură de la 


bunică pe patul ei de moarte (bunică după tată, casa X derivată de la IV a horoscopului 


radical). Calificarea majoră de magician este arătată de Scorpion în casa IX bine aspectat, prin 


casa VIII cu Mercur, care indică invocaţia prin verb, şi prin Neptun la casa VI bine privit 


arătând aptitudini mediumice. Conjuncţia Marte-Venus retrogradă, bine aspectată, şi Saturn 


în casa V, arată un focar erotic stins prin impotenţă la 39 ani cu reversibilitate în puterea 


magică a magnetismului propriu. Jupiter şi Uranus în conjuncţie pe Ascendent în Vărsător 


dau o direcţie albă a magiei. Specialitatea magicianului este a dezlegărilor în materie sexuală, 


explicată prin procesul erotic propriu inhibat Marte -* Venus. Cele două planete în casa VIII 


semnalează primirea unui Ibur, adică a unui suflet străin, ceea ce s-a evidenţiat prin faptul că 


acest nativ cunoaşte ebraica şi araba fără să le fi învăţat. Pentru magia sexuală, respectiv 


pentru celebrul „legat”, care se practică blocând aptitudinile sexuale la bărbat sau femeie, a se 


vedea textul respectiv din Biblie, din Deuteronom 25/6. 




O problemă de comoară 


Nativul este născut la 19 aprilie 1928 orele 22h 8m - Vaslui. 


Această temă este remarcabilă prin cele 6 planete aflate în clusterum în a IV-a casă a 


horoscopului. Se pune o problemă de descifrare a acestei figuri neobişnuite şi de a ne gândi la 


toate perspectivele pe care le poate da casa IV. Am ajuns la o constatare stranie şi puţin găsită 


în numeroasele teme pe care le-am lucrat. Din Cabala numelui, prin suprapunerea numelui 


mic şi aceluia de familie reiese rădăcina cabalistică PERE, cu înţelesul de „fruct” şi hărăzind în 


destin o mare avere. Pe de altă parte, nativul a avut la 12 ani un vis premonitor, după care ar fi 


descoperit o comoară luptându-se cu nişte vrăjmaşi care i-o disputau. Recent, văzând filmul 


Contele de Monte Cristo, a fost fascinat de scena comorii. Am putea presupune că la o vârstă 


înaintată se va pune problema descoperirii unei comori în străinătate (Aspectele cu Neptun din 


casa IX ar legitima această ipoteză), în plus, punctul senzitiv al averii se află în conjuncţie cu 


acelaşi Neptun stăpân prin poziţie în casa IX şi prin determinare a casei IV a horoscopului. Îi 


urez toată şansa. 




Un scriitor de frunte: Vasile Militaru 


Nativitate: 3 octombrie 1886 ora 13h 7m, P.K. 13h 55m. 


Figura aceasta este expresivă pentru o intelectualitate înaltă indicată prin patru planete 


în casa IX. Marele nostru fabulist pare mai expresiv într-un gen de scrieri de natură religioasă. 


Afară de Psalmii traduşi în versuri, care au apărut la timpul lor, acum 20 ani, Vasile Militaru a 


scris toată Biblia în versuri. Este o lucrare denumită „Divina Zidire”, care se prezintă inspirat şi 


corect. Va fi o operă cinstită de viitorime. 




O glorie a ringului românesc: boxerul Lucian Popescu 


Nativitate: 5 februarie 1912 Bucureşti, ora 21, P.K. 5h 4Im.. 


Figura horoscopică arată calităţile de boxer prin Marte minunat aspectat în semnul 


braţelor în Gemeni, prin Lună faima, dar figura pare mult mai expresivă pentru profesorat, 


adică pentru rolul pe care boxerul nostru şi 1-a rezervat şi în care activează intens şi cu 


succese. Campionul nostru şi-a pierdut titlul în faţa lui Ernest Weiss la Viena la 29 mai 1941 


ora 10 seara, în cadrul următoarelor constelaţii: Saturn face conjuncţie cu pragul casei IX la 


10 iunie, iar la data fatală Marte apare în cuadratură cu Jupiter, stăpânul caselor III şi IV; 


Mercur intră în cuadratură cu Ascendentul şi în opoziţie cu Uranus determinant în casa V 


pentru spectacol care la rândul său este în orbitate de separaţie încă activă cu Luna radicală. 


În sfârşit Soarele merge în opoziţie cu Jupiter, determinant pentru succes. 



Tema unui fost şef al siguranţei 


Nativitate: 15 aprilie 1895 ora 5h 50m a.m., P.K. 19h 19m. 


Redăm acest horoscop numai pentru a se judeca un sens deosebit al casei XII, unde 


găsim Soarele foarte bine aspectat în semnul Berbecului. Se citesc aptitudini foarte expresive 


pentru postul de însărcinări secrete în serviciul Statului şi mai ales în direcţia raporturilor sub 


acest aspect cu străinătatea (Soarele trigon Luna din casa IX-a). Activitatea este la un moment 


dat sistată şi urmată de proces prin prezenţa lui Saturn în casa VII. Nu există indicii de moarte 


violentă pe care au suferit-o cei judecaţi cu acest nativ în procesul respectiv. Trigonul 


Saturn-Jupiter şi Marte în casa VII în III deschide chiar un cadru interesant asupra unei 


ocupaţii posibile (aspectele aceluiaşi cuplu cu Soarele din casa XII). 




Pierdere masivă de avere 


Nativitate: 17 noiembrie 1897 ora 23h 03m, P.K. 2h 34m. 


Horoscopul prezintă un nativ născut într-un cămin, care a dus o viaţă trudnică de ucenic 


tipograf, dar ajungând apoi, înjurai anilor 1930 - 1944, să aibă o formidabilă avere în 


întreprinderi de tipărituri, imobile, terenuri şi păduri. El pierde toată această avere care este 


preluată de Stat. Se pare că Luna în casa I aşa de critic văzută a fost un rău sfetnic pentru 


toate aceste plasamente. Pe de altă parte Marte, stăpânul casei IX, şi dispozitorul tuturor 


planetelor din Scorpion în care se află şi Soarele era o indicaţie funestă pentru raporturile sale 


cu înaltele autorităţi. 




Un criminal celebru: Vasile Caciuc 


Nativitate: 15 iunie stil nou 1899 Sculeni - Iaşi, ora 5h 26m, p.m. R.K. 10h 46m. 


Horoscopul de faţă este al lui Vasile Caciuc care şi-a cucerit un titlu glorios în 


criminalistica română. A trăit în Iaşi, venind în acea localitate după un paricid, omorându-şi 


părintele, borfaş şi criminal şi dânsul, cu care avusese un conflict la împărţirea prăzii unui ins 


ucis de ambii. 


El înfăptuia crimele într-un mod foarte ingenios, postându-se în gara Iaşi şi oferind 


găzduire ţăranilor nevoiaşi, pe care, după ce le oferea camera modestă pe care o avea şi o şură 


din preajma gării, îi îmbăta şi apoi le spărgea capul cu o bardă. După asasinat îşi îngropa 


victimele în podeaua de pământ, astfel că după descoperirea crimelor s-au găsit o serie de 


cadavre aşezate la rând în acel cimitir improvizat. Cu ocazia anchetei s-a descoperit că făptuise 


numeroase crime în Basarabia şi peste tot pe unde a fost. A fost împuşcat cu ocazia 


reconstituirii crimelor, când a încercat să rugă, în 1937. Horoscopul este expresiv prin 


constelaţiile din casele I şi VII, prin Scorpionul de la Ascendent, poziţia lui Saturn şi mai ales 


cuadratura acestei planete cu Luna aflată la Meridian, constelaţie ce se găseşte adesea la 


criminali, după experienţa Baronului von Kloekler. 


PARTEA A V-A 


HOROSCOFIE ESOTERICĂ 


Această penultimă parte a lucrării, prezintă învăţătura Astrologiei, aplicată pe un material 
divers, experimental. Este necesară însă o lămurire, care constituie în acelaşi timp şi un crez, 
al meu. Nobila ştiinţă de care ne ocupăm a înfăţişat până acum datele culese din Astrologia 
clasică şi acestea ne pot da o satisfacţie unică: ACEEA DE A DESLUŞI LINIILE MARI ALE UNUI 
DESTIN OMENESC. Sensul astrologiei însă lipseşte. Învăţătura clasică e mută şi nu dă 
răspuns CĂCI ROSTUL TRĂIRII OMENEŞTI, CARE SE PUNE ATÂT DE GRAV ŞI DRAMATIC ÎN 
MAJORITATEA HOROSCOAPELOR, NU POATE SĂ FIE PRINS DECÂT ÎN LUMINA LEGII 
ARMONIEI UNIVERSALE, CARE SE VĂDEŞTE PE CALEA CONSECINŢELOR KARMICE ŞI A 
REÎNCARNĂRII. 
Mintea omenească - după cum e firesc - va putea cu greu să rezolve integral o problemă 
astrologic-horoscopică, în lumina acestor legi ale manifestării universale, dar o perspectivă 
iluminată de cunoaşterea adevărurilor va îmbia cercetătorul propriei ursite către introspecţie, 
către rostuirea drumului vieţii, către înnobilarea prin gândire şi în consecinţă către evoluţie. 
Atunci, şi numai atunci, sensul acestei învăţături va fi împlinit. 
Viaţa umană - care constituie suprema dovadă a legii de manifestare şi de armonie universală, 
de sub oblăduirea lui Dumnezeu - îşi are drumul şi legile ei, care se desluşesc în ceea ce 
obişnuit se numeşte Destin. 
Viaţa noastră îi aparţine Creatorului şi singur El ne îndrumă într-acolo unde nemărginita-I 
înţelepciune dintru început a hotărât-o. Nu suntem decât atomii constitutivi de la temelia 
Marelui Templu. 
După cum aştrii nu evoluează capricios, ci după legi imuabile, tot aşa viaţa noastră nu se 
petrece la întâmplare. Pentru spiritele luminate de har, întâmplare - în sensul comun al 
noţiunii - nu există. Aristotel şi Anatole France îi spun întâmplării Dumnezeu. Calea stelelor, la 
fel cu drumul nostru prin viaţă, e sorocită dintru început şi dacă am accepta că omul este liber 
- frunză bătută de vântul tuturor capriciilor - la fel ar trebui să fie sorii, nebuloasele spirale şi 
toate luminile infinite. 
Sărman dezmăţ cosmic, în care Creatorul ar apărea incoerent şi de plâns! 
În afară de voia divină nu există voie liberă, ci numai ursită! 
În definitiv, religia teistă nu este decât neîncetata năzuinţă spre desăvârşirea noastră lăuntrică, 
năzuinţă care integrează pe om în Cosmos, din punct de vedere etic, şi al cărei scop final este 
reîntoarcerea la substanţa primară, contopirea omului cu Dumnezeu. Din ea s-a desfăcut 
conştiinţa individuală, numită suflet, spre a se prinde de spiţa în veşnică mişcare a binelui şi a 
răului, a luminii şi a întunericului, a adevărului şi a minciunii - soli ai principiului manifestării 
- făcând viaţa asemănătoare cu faţa zbuciumată a mării. Evoluţia sufletului, de la desprinderea 


lui din uriaşa retortă de energie amorfă a Cosmosului, nu se poate desăvârşi decât pe calea 
reîncarnărilor succesive, adică a legii acţiunii şi reacţiunii. 
Destinul vieţii omeneşti este rezultatul numeroaselor existenţe pământeşti anterioare. Ideea 
aceasta va da de gândit acelora care nu admit o existenţă dincolo de biologic, paralizaţi în 
asalturile lor către Cer, de credinţă îndârjită într-o singură existenţă pământească. Acest punct 
de vedere exclusiv materialist nu ne va înlesni însă nicicând cunoaşterea cauzelor adânci ale 
vieţii. De aceea, trebuie căutată o altă tălmăcire, care — se înţelege — va contrazice viziunea 
pur materialistă a existenţei, care refuză cu desăvârşire să disece logic lanţul fenomenelor ce 
nu pot fi prinse decât sufleteşte. 
De ce să nu cercetăm fenomenele vieţii sufleteşti cu aceeaşi obiectivitate cu care examinăm 
manifestările universului fizic? 
Un suflet, împotmolit în viziunea pur materialistă a lumii, nu va fi niciodată în stare să facă 
vreo legătură între loviturile pe care omul le primeşte, în cursul vieţii, şi Eul său. Pentru un 
astfel de ins miop, lovitura primită va însemna ori o întâmplare, ori un traumatism de natură 
socială sau fizică. 
Iată ce scria Knebel prietenului său Goethe, în legătură cu Legea care guvernează viaţa 
indivizilor şi a mulţimilor: 
„Examinând cu luare aminte lucrurile, ne vom da uşor seama că în existenţa celor mai de rând 
oameni se află un plan, care le este sorocit întrucâtva prin propria lor fire sau prin 
împrejurările exterioare în care vieţuiesc. Condiţiile lor de viaţă pot fi oricât de variate şi oricât 
de schimbătoare, dar la urmă se va întrezări un plan unitar şi o minunată omogenitate. Oricât 
de ascunsă ar fi acţiunea acestuia, Destinul se arată într-un mod bătător la ochi, determinat 
fie de o influenţă exterioară, fie de o acţiune pe plan sufletesc. Oricât de confuz ar părea firul 
conducător ai unei vieţi, întotdeauna se va putea desluşi în el o cauză şi o direcţie.” 
Din veşnicie, omul poate hotărî direcţia viitoarei sale existenţe, în răstimpul dintre moartea 
fizică şi o nouă întrerupere. 
O lovitură a destinului, care îl surprinde pe om în viaţa pământească, poate să pară ceva cu 
totul opus voinţei sale. În viaţa - să-i spunem latentă - dintre moartea fizică şi o nouă naştere, 
domneşte în suflet o forţă foarte asemănătoare voinţei, care împinge pe om pe calea unde-l va 
întâmpina năprasna în viaţă. Sufletul vede, într-o măsură oarecare, că din existenţele 
pământeşti anterioare i-a rămas o imperfecţiune, provenită dintr-o faptă urâtă sau dintr-un 
gând josnic. În perioada dintre moartea fizică şi o nouă reintrare în arena materiei prin 
naştere, în suflet se naşte impulsul irezistibil de a lămuri şi lichida această chinuitoare 
imperfecţiune. De aceea, sufletul primeşte într-însul tendinţa de a se arunca într-o nenorocire, 
în viaţa sa viitoare pe Pământ, pentru a obţine astfel, prin suferinţă, compensaţia care îl 
dezleagă. 
După naştere în corpul fizic, sufletul nu bănuieşte - el pierzându-şi în mod firesc amintirea 
existenţelor sale anterioare - atunci când îl loveşte o nenorocire, că în existenţa pur spirituală, 
dinaintea naşterii, şi-a hotărât singur direcţia către sorocul acestei năprazne. Ceea ce pare deci 
cu totul nedorit din punctul de vedere al existenţei Pământeşti este dimpotrivă dorit de suflet 
în planul supra-sensibil, De aceea omul îşi determină viitorul din cele veşnice. Sarcina cu care 
omul revine pe Pământ se numeşte karma, iar împlinirea armonică pe care o poate realiza se 
numeşte Darma. 
Orice faptă rea corespunde unei forţe care izbucneşte imediat săvârşindu-se în paguba 
aproapelui. Echilibrul care domnea între acest de al treilea şi întregul Univers a fost tulburat, 
dar el tinde să fie restabilit în paguba celui care 1-a rupt. karma acestui om se va descărca 
având drept punct de sprijin pe victimă şi va reîmplini un echilibru care domneşte oriunde în 
Univers. Iată de ce ispăşirea este atât de neînţeleasă de majoritatea muritorilor fiindcă este 
prezentată în condiţii de o ciudăţenie de cele mai multe ori tulburătoare şi de nedesluşit. 
Este oare ceva de nepriceput în această doctrină a reîntrupării, bazată pe Legea evoluţiei şi a 
consecinţei? 
Pretutindeni unde vom vedea fenomenele variate ale Universului, vom găsi că drumul Evoluţiei 
este o spirală. Fiecare spirală este un ciclu, fiecare ciclu mişcă pe cel care urmează tot aşa cum 
spiralele din spirale sunt continue; fiecare ciclu este înflorirea acelora care l-au precedat şi la 
rândul său prepară condiţiile celui care va urma. Linia dreaptă nu este decât prelungirea unui 


punct; ea nu ocupă decât o dimensiune în spaţiu. Teoria materialistă ar fi analoagă acestei 
linii, căci materialistul începe linia vieţii la naştere şi ora morţii o termină. Vom spune că după 
moartea fizică sufletul omului continuă să trăiască, şi ursita sa este ireparabil determinată 
prin acţiunile săvârşite într-un lung număr de ani. Vom spune, odată cu această teorie, că 
sufletul nu poate să revină în lume pentru a-şi îndrepta greşelile, căci linia dreaptă continuă 
numai înainte; ea comportă o sumă de mici experienţe, însă nici un progres. Noi vom susţine 
însă că progresul natural nu urmăreşte niciodată o linie, nici chiar un drum circular, care şi 
dânsul ar echivala cu un etern reînceput al aceloraşi experienţe utilizând două dimensiuni. Nu! 
Toate lucrurile se mişcă în cicluri progresive şi pentru a profita într-un mod complet de 
posibilităţile de dezvoltare oferite de Universul nostru - Universul cu trei dimensiuni - este 
absolut necesar ca viaţa în evoluţie să urmărească tocmai drumul acelor trei dimensiuni - 
acela al spiralei - care întotdeauna înaintează şi se ridică. Găsim acelaşi procedeu peste tot: 
fiecare ramură, fiecare frunză, creşte într-o simplă sau dublă spirală sau în perechi opuse, 
fiecare se contrabalansează cu cealaltă, tot aşa cum se împlineşte echilibrul între flux şi reflux, 
între zi şi noapte, între viaţă şi moarte, şi între toate fenomenele alternante ale naturii. Priveşte 
bolta Cerului şi observă nebuloasele de foc sau goana sistemelor stelare; pretutindeni spirala. 
Primăvara, pământul se trezeşte după iarnă şi toate muncile lui se căznesc pentru un impuls 
către o viaţă nouă. Timpul trece, roadele se coc, iar, din nou o activitate a verii descreşte şi se 
mistuie în tăcerea şi liniştea iernii. O mantie de zăpadă acoperă pământul, dar el nu doarme, ci 
veghează pentru o nouă viaţă, care se va săvârşi primăvara. Soarele se ridică în fiecare 
dimineaţă şi apune în fiecare seară. Omul cade în somn în fiecare noapte şi se trezeşte 
dimineaţa. Este posibil oare ca o lege de o aplicaţie atât de universală, în toate domeniile 
naturii, să fie fără efect asupra vieţii omeneşti? Pământul se va deştepta el, oare, în fiecare an, 
din somnul lui de iarnă? Pomul şi floarea vor trăi din nou iar omul va muri? Aceasta nu se 
poate! Aceasta şi legea care cheamă viaţa într-o plantă, către o fiinţă nouă, îl va chema şi pe 
om pentru noi îndreptări şi către un progres ulterior spre perfecţiune. Teoria reîntrupării este 
în perfect acord cu evoluţia şi fenomenele naturii. Este o lege a consecinţelor care, de altfel, 
lucrează mână în mână cu legea astrelor, astfel că: un om se naşte în momentul când poziţia 
planetei lui din sistemul nostru solar îi oferă condiţiile necesare experienţei şi progresului în 
şcoala vieţii. Astrologia este o ştiinţă adevărată iar astrele nu fac decât să arate într-un mod 
definitiv linia vieţii. Destinul unui om este hărăzit de entităţile superioare, denumite îndrumători 
ai karmei. 
Fără această cheie a reîntrupării, viaţa nu ar fi decât o dramă stranie, sălbatică şi de neînţeles. 
Ar fi un simplu proces crud al Evoluţiei, fără îndoială, protectoare a speţei umane, dar cumplit 
de nepăsătoare în faţa individului însuşi. De vom fi însă convinşi că viaţa veşnică şi 
nemuritoare evoluează şi dânsa, atunci viitorul fiecărei fiinţe va putea fi contemplat într-un 
farmec de ameţitoare culori. În lumina reîntrupării, moartea îşi pierde sinistra ei putere asupra 
moralului fiinţei omeneşti, fiindcă sufletul va merge conştient către Dumnezeire, mână în mână 
cu aceia pe care îi iubeşte şi de care nu se va despărţi nici o clipă. Răstimpul în care scânteia 
de suflet e supusă morţii e rolul de o clipă, jucat de sufletul omenesc, iar arunci când viaţa va 
fi fost trăită şi moartea se va fi săvârşit, atunci şi numai atunci sufletul va lucra ca un stăpân 
al Înţelepciunii şi ca un fragment desprins din Dumnezeu. 
Lanţul care leagă pe cei ce sunt de cei care au fost s-a făurit. Dacă evoluţia umană, în forma ei 
fizică, poate să se lipsească de trecut şi de prezent, numai morţii maiestuoase îi aparţine 
viitorul. 


* 


Cu aceste reflecţii care tind să arate CĂ DESTINUL OMENESC E O FRÂNTURĂ DIN 


TAINA ÎNTREGULUI, să păşim la studiul materialului experimental ce urmează, redat sub un 


număr de horoscoape pe care le-am desluşit atât tradiţional cât şi esoteric, cu multă trudă şi 


cu o firească îndoială, fiindcă aşa ne spune Psalmistul: 


„Omul poate să chibzuiască în inima lui însă răspunsul pe 


care-l dă limba vine de la Domnul”... 


(Psalmi, 16.1). 


ASTROGRAME INTERPRETATE 




Fire complexă. Orientare haotică 


Nativitate: 8. XII. st.n. 1899 ora 7 a.m. 


P.K. 1h45' 


Horoscopul prezintă un remarcabil clusterum de planete în casa I. Afară de tâlcuirea pe 


care am dat-o în cuprinsul volumului vom mai observa următoarele: cele 5 planete se află 


peregrine iar una din ele - Mercur - în exil. Calităţile lor vor fi minimalizate iar ultima planetă - 


Mercur - va da efecte proaste (erori în judecată, ezitări pe linia deciziilor etc.). Clusterum-ul 


este sub dispoziţia planetei Uranus care este axială antrenând celelalte 4 planete într-un ritm 


uranian care se va traduce prin decizii bruşte, necugetate etc. Masa de planete este aspectată 


cu opoziţiile din casa a VII-a ale lui Pluto şi Neptun. Tipul de întregire va fi căutat haotic (mai 


multe mariaje săvârşite şi desfăcute în condiţii puţin obişnuite). Grele deziluzii din partea 


partenerilor cu care vine în contact. Prezenţa planetei Venus la pragul casei a II-a indică o 


orientare generoasă a acestei firi care de bună seamă este nenorocită. Frecventările cu 


anturajul (Luna în casa a III-a) dau o slabă consolare (Luna cuadrat Jupiter din casa a XII-a). 


Pe plan esoteric, dacă vom imprima horoscopului o rotaţie de 180°, casa a VII-a va deveni 


casa I şi atunci vom putea judeca această existenţă pe planul unei trecute vieţi care explică şi 


karma dureroasă a actualei dăinuiri. În acest caz, Neptun în casa I şi Pluto rău aspectate vor 


indica o fire înşelătoare şi fără scrupule :are a produs numai rău persoanelor cu care a venit în 


contact şi în principal tovarăşilor de viaţă. Horoscopul nou format se va judeca în modul 


cunoscut. Această cheie - care nu este axiomatică dar pe care am găsit-o adevărată în multe 


horoscoape - îşi găseşte justificarea în Sfânta Biblie şi anume în Profetul Isaia cap. 41 versetele 


22 şi 23. Facem o menţiune specială în sensul că versetul 23 este prea larg tradus de Părintele 


Galaction fiindcă textul original ebraic glăsuieşte: 


„Spune-şi literile pe de-a-ndărătelea (haghidu haotiot leahor)”. 


Se face aluzie la alfabetul ceresc (Zodiac şi Constelaţii). 


A se citi textele. Odată pentru totdeauna le indic, fără a le reproduce. Pentru cititorul 


superficial nu e nici o pagubă, dar cel cu har va fi plăcut ispitit să le cerceteze. 




Instincte. Constelaţie inhibitoare. Marchizul de Sade 


Nativitate: 2.VI.1740 Paris. Fără oră. 


„Nu există un desfrânat pe lume care să nu-şi dea seama de farmecul omorului asupra 


simţului sexual şi cât de voluptuoasă e juisarea după aceea.” Ororile acestea le scria în operele 


sale - o adevărată Enciclopedie a Satanei - acel care avea să treacă în viaţa viitorimii sub 


numele Marchizul de Sade, de la care se trage de altfel şi cuvântul de „sadism”. Debutează la o 


vârstă foarte tânără într-un delir erotic, împungând cu cuţitul şi turnând ceară roşie în rănile 


deschise ale unei biete femei din popor, Roza Keller. Este închis, dar fiind de familie foarte 


nobilă - înrudit cu Bourbonii - scapă pentru câtva timp de urmăririle legale, însă este din nou 


încarcerat pentru vina de a fi adus în pragul morţii pe nişte prostituate, cărora le administrase 


nişte cantaridă spre a le vedea indicele erotic, dar şi chinurile. De data aceasta, capătă 


inimiciţia propriei sale soacre, prin ale cărei presiuni este închis 12 ani în Bastilia şi nu vede 


libertatea decât odată cu Revoluţia franceză. Publică atunci primele scrieri pornografice care 


aveau să fie capodopere de perversitate genială, ridicând viciul la rangul de virtute şi 


blamând-o pe aceasta din urmă. Comite însă o imprudenţă, atacând printr-un libret infam pe 


Iosephina, soţia lui Napoleon, - pe atunci Prim Consul -, şi de data aceasta este închis într-un 


ospiciu unde nu-şi lasă năravurile şi organizează adevărate orgii, spre stupefacţia şi 


consternarea întregului Paris. Moare bătrân, la 74 de ani; capul său este desprins de trup şi 


luat de frenologul Gali spre studiu, trupul său este îngropat descăpăţânat, asupra 


mormântului se trage cu plugul, gropniţa veche piere fără urme, dar amintirea lui se 


perpetuează de-a lungul veacurilor. Azi oamenii de ştiinţă văd în Marchizul de Sade 


precursorul inconştient al acelei ramuri a psihiatriei care cataloghează psihozele sexuale, 


intuite genial de marchiz cu 100 de ani înainte de scrierile marelui neurolog german, Kraft 


Ebing. 


Din punct de vedere astrologie, orientarea temei se vede în desenul alăturat, iar ora 


probabilă de naştere să se fixeze la un ceas după răsăritul Soarelui. Această determinare a orei 


este probabilă, fiindcă explică prin prezenţa a 4 planete în casa a XII-a detenţia îndelungată în 


puşcărie. Constelaţia inhibitorie este manifestă: Saturn conjuncţie Venus şi cuplul în 


cuadratură cu Marte, puternic elevat şi maximal în horoscop. Constelaţia este refulatorie, 


fiindcă se săvârşeşte într-un semn de apă, într-un semn pasiv (Racul) şi într-o casă închisă, 


aceea a constrângerii (casa a XII-a). Opera lui Sade este o operă trăită numai în mental pe baza 


fanteziei erotice, ceea ce se explică prin prezenţa a 4 planete în semnul imaginativ al Racului. 


Mercur în casa a XII-a indică activitatea scrisă în închisoare. 


Din punct de vedere esoteric, se impun foarte interesante reflecţii în legătură cu doi factori 


de ereditate astrală: Marchizul de Sade are ca străbună pe Laura, muza lui Petrarca, femeie 


remarcabilă şi tot atât de cucernică cât a fost Sade de ateu, iar ca bunic marchizul a avut pe 


un om desfrânat de o cruzime fără de pereche. Interferenţa aceasta este interesantă. 


Din al doilea punct de vedere, se pare că lungimea de undă astrală a lui Sade s-a acordat 


cu aceea a părintelui „Psihopatiei sexuale”, a lui Kraft Ebing născut cu 100 de ani mai târziu, 


la 14 August 1840. Din acest punct de vedere se remarcă faptul că Luna lui Kraft Ebing (5° în 


Peşti) se află în trigon cu Neptunul Marchizului de Sade (inspiraţia), Uranus în sextil cu 


Uranus (creaţia originală) iar Marte aflător la 23° în Rac în horoscopul ilustrului medic 


stimulează la maximum constelaţia inhibitorie a Marchizului de Sade printr-un aspect 


contracţii de cuadratură. E un proces de creaţie şi de înţelegere a unor probleme aşa de 


fantastice. 


Aceste potriveli nu sunt niciodată întâmplătoare. Ele sunt întotdeauna proprii 


propagandiştilor de idei şi actualizatorilor acelor ideologii care au fost create de oameni 


adeseori acoperiţi de cenuşa uitării. 




Clusterum în casa a III-a: însuşiri complexe, dar nerealizate 


Nativitatea feminină 7.1.1902 ora lhl2m a.m. P.K. 8h Om 23s 


Horoscopul este al unei doamne care este înzestrată cu nişte extraordinare însuşiri: 


cântă minunat, e foarte bună pianistă, declamă, are o mare îndemânare Ia lucrul artistic 


manual, compune destul de reuşit proză şi poezie, dar, din păcate, depune o activitate atât de 


înfrigurată şi dezordonată în toate aceste domenii, încât nu se poate evidenţia. Într-un cuvânt, 


suntem în faţa unei trăiri dureroase şi extrem de complicate. De altfel, nativa are şi un complex 


de inferioritate care o împiedică de a-şi expune talentele, sau de a le folosi într-un mod practic. 


Viaţa ei particulară este destul de simplă; are un singur copil pe care-l adoră şi cu care este în 


raporturi de frate şi soră. A făcut un voiaj în condiţii ciudate în străinătate şi a înfiripat acolo o 


prietenie cu o doamnă care este mlădiţa unei familii domnitoare (în Egipt). Întreţine cu aceasta 


o duioasă corespondenţă. 


Din punct de vedere astrologie, horoscopul se explică. Cele 5 planete în casa a III-a - casa 


mentalului concret în semnul dur şi contractat al Capricornului, aspectând în majoritatea lor 


în chip disonant Ascendentul, creează o constelaţie inhibitorie a însuşirilor multiple, şi erori de 


metodă şi de judecată (aspectele rele cu Ascendentul), iar pe de altă parte, toate aceste planete, 


care nu posedă o rază independentă de acţiune, au un efect stânjenitor. Reaua aspectare cu 


Ascendentul şi calitatea planetelor, care sunt - în afară de Saturn - peregrine, contrariază 


efectul Capricornului este semnul casei a X-a care reprezintă înălţarea). Celelalte domenii ale 


horoscopului se explică şi ele. Venus este în pragul casei a V-a, ceea ce explică copilul reuşit, 


iar Neptun în casa a IX-a predispune la voiajuri făcute în condiţii neobişnuite, cu aferentul lor 


cortegiu. Marte în casa a IV-a explică un bombardament al cărei victimă a fost nativa (i s-a 


distrus casa). 


Din punct de vedere esoteric, destinul acestei native se explică minunat prin Cabala 


numelui, acea disciplină ebraică bazată pe Sfânta Biblie care explică evoluţia şi destinul uman 


pe baza principiului că în fiecare nume sunt factori indicativi de ursită (vezi Eclesiastul 6/10, 


idem Isaia 49/1 şi forţa verbului din Ioan 1/1). Numele acestei native este punctat cu două 


litere: numele mic începe cu L şi numele de familie începe cu B. Ambele litere formează un 


cuvânt care se citeşte direct LEV, iar convers BAL. Primul înseamnă „fără” sau pur şi simplu o 


negaţie: „nu!” Cu prima literă B începe Sfânta Biblie (cuvântul BERESIT), iar cu ultima literă se 


termină Biblia (ISAIL, din Deuteronom). Înţelesul este că omul începe să citească Biblia fără a 


avea înţelegerea ei, însă o termină în deplină înţelegere, pricepere şi înnobilat din punct de 


vedere sufletesc. Cele două litere în coeficienţii cabalistici valorează 32, care nu sunt altceva 


decât cele „32 de căi ale înţelepciunii”. Am putea presupune o viaţă trecută, în care sufletul 


acestei native a fost eronat receptiv la multiplele însuşiri pe care le avea şi pe care le-a folosit 


într-un mod egoist. Reîntoarcerea se face pe calea unei dureroase experienţe, dar totuşi sub un 


indice evolutiv (Neptun frumos aspectat în casa înaltei intelectualităţi, a IX-a a Cerului). Cele 


32 de căi ale înţelepciunii stau înainte şi o îmbie pe această nativă. 




Moarte sau avere. Proces alternativ 


Nativitate: 24.XI.1923 ora 4 a.m., P.K. 7h 48m. 


Horoscopul este al unei tinere domnişoare care şi-a pierdut mama, de la care a moştenit 


o imensă avere. O anexare teritorială a adus pierderea acestei averi. 


Din punct de vedere astrologie, moartea mamei era de prevăzut din poziţia Lunii în casa a 


VIII-a a horoscopului, în semnul uman al Gemenilor şi prin reaua ei aspectare. Un moment 


critic pentru sănătatea mamei a fost fără îndoială la naşterea acestei native (Luna în 


cuadratură cu Uranus din casa a V-a, care este casa copilăriei). 


Pierderea de avere este iarăşi evidentă. Luna se află în casa a VIII-a, care este casa 


moştenirilor, şi după natura ei reprezintă moştenirea de la mamă. Planeta se află în opoziţie cu 


propriul ei dispozitor, cu Mercur din casa a II-a, care este casa finanţelor şi cu Soarele aflat în 


aceeaşi casă. Acelaşi aspect disonant se formează între Lună şi Jupiter, planetă aflată în casa a 


II-a şi stăpân prin poziţie al semnului Scorpionului, aflat la pragul acestei case. Prezicerea se 


întăreşte, fiindcă semnul Scorpionului este semnul zodiacal ideal al casei a VIII-a horoscopice, 


pe care o ştim că este între altele şi casa moştenirilor. 


Ameninţările serioase la viaţă sunt date de doi factori: Saturn şi Marte în casa I şi 


Uranus rău aspectat şi caracteristic privit de Lună, din casa a VIII-a. 


Din punct de vedere esoteric, în acest horoscop moartea merge mână în mână cu averea şi 


s-ar putea susţine pe textul din Isaia 39/1 - 7 inclusiv, că semeţia Regelui Iezechia de a-şi fi 


arătat comorile de a se fi fălit cu ele după ce a fost scăpat într-un mod minunat de la o moarte 


sigură de Dumnezeu i-a atras pierderea de avuţii şi finele tragic al urmaşilor săi. (A se citi cu 


atenţie întregul capitol din Biblie.) în horoscopul nostru pierderea de avere pare că salvează 


viaţa. 




Boală karmică. Eczemă rebelă 


Nativitate: 26.X.1896 ora 8hl9m l.m., P.K. 10h 23m. 


Prezentăm horoscopul unui bărbat, care reprezintă un tip de Scorpion caracteristic. 


Dinamic, răzbătător, neobosit, bun prieten, el nu are decât un singur defect şi anume acela de 


a avea o limbă cam veninoasă. 


Din punct de vedere astrologie, acest defect este tipic Scorpionului, care este foarte 


puternic reprezentat în horoscop, prin prezenţa cuplului planetar Saturn - Uranus, ambii fără 


aspecte, în conjuncţie cu Ascendentul. Venus în casa I, ne dă o consolatoare noţiune de 


bonomie şi de nestăruinţă în rele. Maladiile tipice par să fie în legătură cu Saturn (eczeme, 


reumatisme) sau Uranus (boli pe bază nervoasă, fals diagnosticate). Casa a VIII-a este din 


păcate caracteristică prin trio-ul planetar Neptun - Marte - Lună, ţinut în frâu câtva timp de 


Jupiter şi de Mercur (aspectele sunt slab eficace, fiindcă Jupiter este în exil, iar Mercur 


peregrin). Nativul a suferit acum câţiva ani de o eczemă foarte rebelă, greu diagnosticată de 


medici şi care a rezistat câteva luni tratamentului vindecător. 


Din punct de vedere esoteric, eczema rebelă sau boala gravă de piele se pare că este 


proprie calomniatorilor sau denunţătorilor. Texte pentru explicarea acestor predispoziţii 


maladive se găsesc în Sfânta Biblie şi anume în Numeris capitolul 12 şi în Cartea a II-a a 


Cronicilor cap. 26. În ceea ce priveşte ambele texte, trebuie făcută o distincţie: primul vizează 


calomnia, iar cel de al doilea ateismul, care atrage o consecinţă mult mai gravă. Casa a VIII-a 


în horoscopul nostru pare că vizează şi a doua posibilitate. 



Schizofrenie. Demenţă precoce. Mercur feral în casa I 


Nativitate: 2 LIX. 1912 ora 4 a.m., P.K. 3h 40m. 


Înfăţişăm horoscopul unei tinere domnişoare, bolnavă timp îndelungat de schizofrenie, 


care este după cum ştim o psihoză cu o cauză necunoscută. Boala se manifestă cu crize de 


furie, alternate cu altele de adâncă melancolie. Rare intervale de luciditate. 


Din punct de vedere astrologie, ne aflăm în faţa a două situaţii: o constelaţie inhibitorie 


instinctuală în casa a V-a (Luna conjuncţie Uranus în opoziţie cu Neptun şi trigon cu două 


planete din păcate peregrine) şi Uranus stăpân al casei a VI-a, care este casa bolilor. A doua 


observaţie o facem în legătură cu planeta Mercur, care este stăpâna Ascendentului, însă fără 


nici un aspect, adică ferală. Sunt aşadar două indicii neliniştitoare pentru echilibrul nervos. 


Boala s-a manifestat atunci când nativa a fost surprinsă - din nebăgarea de seamă a părintelui 


său - goală în baie. A avut imediat un şoc şi ca urmare boala. Constelaţia inhibitorie sexuală o 


explică. 


Din punct de vedere esoteric, punctul de plecare îl avem în opoziţia Saturn - Jupiter din 


casa a X-a într-a IV-a. Această constelaţie (chiar dacă ar fi sub aspectul de opoziţie între 


planete benefice, şi cu atât mai mult când se angajează între planete rele) ne vesteşte 


întotdeauna o gravă tulburare în structura ereditară. În cazul nostru, acest copil a fost zămislit 


când unul din bunicii lui era bolnav de o boală grea. Tâlcuirea esoterică o aflăm într-o 


observaţie populară care glăsuieşte: ATUNCI CÂND ÎNFLOREŞTE VIA, VINUL NOU SE 


TULBURA DE PE DROJDIE ŞI ÎNCEPE SĂ FIARBĂ. Interdependenţa cu fluidul vital al 


părintelui bolnav, care înregistrează un „faading” ca la unda radio care slăbeşte şi se pierde 


temporar. 


Legătura? O spune Biblia. Vezi Geneza 44/22 - 30. 



Maladia Iui Basedow. Schimbare de undă în psihism. Scara sunetului 


Nativitate: 20.VII.1905 ora 12h 17m noaptea, P.K. 19h 51m. 


Tema înfăţişează Cerul de naştere al unei doamne fericit înzestrate din punct de vedere 


intelectual şi sufletesc, însă timidă şi expusă unei karme sentimentale. Nu demult, s-a 


îmbolnăvit de maladia lui Basedow, iar tratamentul medical, deşi îndelungat, nu i-a fost de 


mare folos, îndrumată într-un mod fericit din punct de vedere sufletesc, nativa părăseşte 


planul simţurilor şi, situându-se pe o octavă superioară, se dedă lecturilor mistice care o 


fascinează, se vindecă de pasiunea ei funestă, iar până la urmă persoana iubită îi devine 


indiferentă. 


Din punct de vedere astrologie, totul se explică. Planeta Venus este rău aspectată şi este 


maximală în casa I cerând mereu iubire. Mercur - planetă prin poziţie la pragul casei a V-a - 


este la rândul său rău privit, iar Saturn îşi aruncă razele malefice asupra casei a V-a din casa 


a XI-a şi prin ştiutul sistem al polarităţii hiperbolizează răul. Luna este însă foarte bine 


aspectată şi aceasta ne va da de înţeles o viaţă vegetativă inconştientă dar foarte puternică, 


tinzând să dirijeze într-un mod armonios sufletul şi să-l salveze din marile cumpene. 


Din punct de vedere patologic, maladia lui Basedow se explică prin opoziţia planetei 


Marte din casa a VI-a cu Ascendentul aflat în semnul Taurului, care sensibilizează tiroida şi 


toată regiunea gâtului. 


Din punct de vedere esoteric, tema prezintă o posibilitate de desluşire a maladiei lui 


Basedow, care dereglează funcţiile tiroidei - glandă cu secreţie internă - şi care are un rol bine 


definit pentru echilibrarea organismului. Se pare însă că această glandă joacă rolul de 


transformator, angajând funcţiile marelui simpatic şi dând, printr-un metabolism bazai 


anormal, putinţa unei schimbări de undă în organizarea psihicului. Nu vom putea însă explica 


acest lucru decât privind rolul tiroidei în funcţie de „chakră” adică de centru de forţă al 


organismului - înregistrat cu „7 chakre” - care au rolul de a primi şi de a distribui fluidul vital, 


respectiv „prana”. Tiroida guvernează chakra a 5-a a organismului, adică chakra de la gât. 


Aceasta are drept funcţie a centrului astral simţul auzului, ca funcţie a centrului eteric auzul 


eteric şi astral, prezintă o înfăţişare de culoarea argintului, sclipitor-albastru, şi posedă 16 


spiţe, care imprimă mişcarea de rotaţie prin care se primeşte şi se distribuie „prana” în 


organismul uman. Anumite persoane înzestrate pot vedea aceşti centri de forţă cu ajutorul 


clar-vederii. Redeşteptarea centrului sacral al gâtului hărăzeşte clar-audiţia. Nativa noastră se 


îndreaptă într-acolo. În cazul nostru, boala nu a făcut decât să ajute prin stimularea tiroidei - 


considerată ca transformator - trecu ea psihicului pe o octavă superioară, spirituală. Cazul şi 


explicaţia se găsesc în Biblie (Vezi Isaia 57/15, unde bolile sunt privite ca un mijloc de 


purificare). 




Blocare psihică a sufletului după sinucidere. Indice evolutiv 


Nativitate: 9.1.1910 ora 4 a.m., P.K. 16h 59m. 


Horoscopul este al unei doamne care are un trai sufletesc foarte dureros, care nu ştie ce 


vrea şi care se prezintă ca o enigmă pentru anturajul ei. 


Din punct de vedere astrologie, cele 11 cuadraturi care se formează în horoscop, prinzând 


majoritatea planetelor cu predominarea lui Neptun axial în casa a VIII-a, dau un proces 


contracţii în organizarea psihică, ce se citeşte oarecum blocată. Cele 2 opoziţii dintre cuplul 


planetar Saturn - Marte şi Jupiter din casa a X-a în a IV-a dau de înţeles un punct tenebros în 


originea acestui suflet. Afectivitatea este dezorientată şi nu ştie asupra cui să se reverse, 


fiindcă Venus este ferală şi în consecinţă în afară de dinamismul şi direcţia pe care i-ar da-o 


aspectele. 


Din punct de vedere esoteric, dezorientarea afectivă lasă să se întrevadă un proces 


karmic, poate în legătură cu o sinucidere dintr-altă viaţă, motivată de un mobil afectiv. Luna 


foarte bine aspectată va da de înţeles că factorul vegetativ inconştient lunar conduce oarecum 


armonic procesul de amintire şi de reparaţie. Persoana se resemnează în cumpenele ei 


sentimentale, fără a reacţiona. Despre sinucidere se va mai vorbi spre finele vieţii, căci Neptun 


rău aspectat de factorii vitali şi de acei ai sfârşitului vieţii, schiţează această posibilitate. 


Această perspectivă se aşază de altfel pe o frecventă tendinţă a sufletelor care au trecut prin 


păcatul sinuciderii. Soarta lor se citeşte luminos în Biblie. (Vezi I Samuil 25/29) 




Soţ dispărut în străinătate şi asasinat. Case derivate 


Nativitate: 26.XI.1910 P.K. 8h 4m. 


Horoscopul este al unei doamne, văduvă prin decesul soţului ei, asasinat, undeva, 


într-un lagăr în străinătate. 


Din punct de vedere astrologie, constelaţia vorbitoare pentru moartea soţului este în cazul 


nostru Saturn, rău aspectat, din casa a VII-a. Horoscopul este interesant pentru desluşirea 


destinului soţului şi aceasta se va cerceta mai cu seamă în ipoteza când constelaţiile din casa a 


VII-a sunt neliniştitoare. Aplicând în cazul nostru teoria caselor derivate, luând ca plecare casa 


a VII-a şi considerând-o drept casa I a soţului, cu Ascendentul la 23 ° în Berbec, vom găsi că a 


VII-a casă de la aceasta - care este casa asasinatului după interpretarea tradiţională - are în ea 


punctul de moarte, în conjuncţie cu planeta Marte, care îl reprezintă pe ucigaş. 


Din punct de vedere esoteric, acest gen de horoscop este întotdeauna vorbitor şi bogat în 


reflecţii. Se pune clar chestiunea unei predispoziţii pe care o au unele femei de a-şi pierde 


regulat soţii, prin moarte. Tâlcuirea o vom găsi tot în Sfânta Biblie şi anume în Geneza 38/11. 




Suflete surori. Născuţi în acelaşi an, lună, oră şi la 2 zile interval 


Nativitate: 2.XI.1920 ora 4 p.m. P.K. 18h 40m. 


4.XI. 1920 ora 4 p.m. P.K. 18h 40m. Un mariaj foarte reuşit, cu mari şanse de durată. 


Soţul îşi adoră soţia, dar după o revedere a doamnei cu un tânăr coleg de pe băncile facultăţii, 


se înregistrează un scurt circuit matrimonial. Doamna, obsedată de o adevărată pasiune, 


divorţează cu toată opoziţia soţului, şi se mărită cu perechea ei firească. 


Din punct de vedere astrologie, horoscoapele prezintă o identitate izbitoare (planetele din 


afara Cerului sunt planetele bărbatului actual, iar horoscopul este al femeii). O tensiune nu se 


stabileşte însă decât între două diferenţe de potenţial energetic, astfel că această sincronizare a 


factorilor horoscopici poate să ne dea pe viitor de gândit. În plus, Luna bărbatului, care 


reprezintă întotdeauna viaţa intimă, se află în opoziţie cu Uranus al doamnei, constituind un 


aspect clasic de ruptură. De altfel, constelaţia în sine dă pulsaţii capricioase în întregul destin 


matrimonial. 


Din punct de vedere esoteric, horoscopul reprezintă teoria remarcabilă „a sufletelor surori” 


indiferent de fatalitatea care ar distruge un cămin existent. Punctul de plecare al chestiunii se 


află în Sfânta Biblie, în Geneza 2/24, idem 12/13 şi în Exodus 21/3, care trebuie citite cu 


foarte mare atenţie, căci oferă învăţăminte remarcabile. Noi vom socoti că atunci când se vor ivi 


asemenea aşezări în viaţă se va întrezări mâna Providenţei căci şansa de a se întregi la un 


moment dat nu o au toţi oamenii. De aici, peregrinări nesfârşite şi dureroase, din nou pe 


Pământ pentru a-şi găsi perechea. Excepţia nu o constituie decât cazul ascezei, atunci când 


într-o fiinţă umană se absorb şi se contopesc ambele principii, masculin şi feminin (vezi în 


acest ultim sens Matei 19/10 - 12 inclusiv). 




Legea iubirii. Doi gemeni şi un frate. Problemă karmică 


Nativitate: 20.IX.1910 ora 5,50 p.m. P.K. 17h 25m. 


Primul geamăn: 2.III.1912 ora 21. P.K. 6h 21m. 


Al doilea geamăn: 2.III.1912 ora 21,20 P.K. 6h 43m. 


În afară sunt planetele, Ascendentele şi M.C. celor 2 gemeni. Horoscopul este figura 


fratelui lor. 


Doi gemeni şi un frate al lor, mai mare. El îi adoră, dar ei se ţin într-o încremenită 


rezervă, la care participă într-o anumită măsură şi mama lor. De altfel, aceşti gemeni pare că 


sunt o singură fiinţă: aceleaşi preocupări, aceeaşi viaţă intimă şi aceleaşi cariere îmbrăţişate. 


Din acest trai familial, firea fratelui lor mai mare se resimte în mod dureros. 


Din punct de vedere astrologie, caracterul titularului horoscopului se vădeşte prin 


constelaţiile aferente. Ascendentul în Peşti indică o fire miloasă şi cooperantă, iar cele 4 planete 


din casa a VII-a împing la o înfrigurată căutare a persoanei complementare. Luna rău 


aspectată dă o rupere de echilibru general dar mai ales în materie afectivă (Racul e stăpânul 


casei a V-a), iar greşita fixare asupra tipului de întregire schiţată de Lună care se află în 


opoziţie cu planetele din casa a VII-a va da o notă peiorativă şi haotică acestei probleme. 


Prieteniile nu dau nici ele satisfacţii, căci Uranus se află critic în casa a XI-a, iar complexul 


matern este şi el dureros, fiindcă Luna e rău aspectată. 


Din punct de vedere comparativ, horoscoapele se prezintă contradictoriu. Ascendentul 


subiectului principal se află în cuadratură cu Jupiter şi Marte fraţilor săi gemeni, iar 


Ascendentul acestora este rău aspectat de Marte şi de Luna sa proprie. Există şi aspecte 


consolatoare care pledează contrariul, fiindcă Soarele şi Mercur ale gemenilor se află în 


conjuncţie cu Ascendentul subiectului. Totul însă pledează pentru relaţii reţinute şi 


contradictorii. 


Din punct de vedere esoteric, horoscopul dă indicaţii despre marea lege a iubirii, care este 


legea de temelie a armoniei universale. Porunca ei este vestită de la conglomeratele stelare 


până la organismul intim-atomic al trupului omenesc. Ea trebuie respectată. S-ar părea că 


aceşti copii sunt foşti duşmani care au fost aduşi într-o familie prin legea armoniei universale 


şi a clemenţei divine, ca să se iubească şi să lichideze un proces karmic dintr-altă dăinuire. 


Este cheia care explică multe neînţelegeri familiale, care de altfel par de nepătruns. În cazul 


nostru, fratele mai mare evoluează, iar ceilalţi doi, nu. Vor reveni pe Pământ sub grele 


încercări, fiindcă calcă porunca Bibliei care glăsuieşte: 


„Când Domnului îi place purtarea omului îl împacă chiar şi cu 


duşmanii lui”. Proverbe 16/17. 




Copil-minune. Hexagrama lui Solomon. Final de ciclu 


Nativitate: 15.IV.1947 ora 1,30 p.m, P.K. 2h53m. 


Horoscopul reprezintă superbul cer de naştere al unui copil născut în zilele noastre. A 


dat şi dă semne de o precocitate uimitoare. 


Din punct de vedere astrologie, firea este foarte armonioasă. Semnul de foc al 


Ascendentului este pus în serviciul triplelor trigoane formate în semne de aer şi de apă. 


Impulsul şi creaţia se conjugă într-un mod minunat cu sentimentul şi ideea. Ocuparea 


răsfirată a horoscopului cu planete angajează toate domeniile vieţii, iar casa a VIII-a 


dinamizată cu 3 aştri constituie un punct de gravitaţie al ideii de metamorfoză şi de evoluţie 


necontenită, CHIAR ÎN TIMPUL VIEŢII. Activitatea se citeşte a fi în legătură cu marile idei, cu 


creaţiile originale şi cu o plafonare în posturile de comandă. Acest horoscop ne poate indica pe 


un viitor conducător spiritual care, dacă nu va fi al omenirii întregi (Soarele e rău aspectat în 


casa a IX-a), va fi în tot cazul al ţării noastre (Jupiter în casa căminului, bine aspectat). Tipic şi 


formidabil în destin e faptul că steaua regală Regulus se află în conjuncţie cu Ascendentul. 


Din punct de vedere esoteric, figura horoscopului reprezintă steaua cu 6 colţuri, adică 


hexagrama lui Solomon, care este semnul peceţii divine eternizat prin involuţie şi evoluţie. 


Figura horoscopică ne îndeamnă să credem că am fi în cazul unui suflet ajuns la final de ciclu, 


după ce va fi trecut un punct karmic anunţat de casa a IX-a a horoscopului. (O reparaţie pe 


linia credinţei sau a înaltelor idei după cum am fi ispitiţi să credem, considerând stofa 


horoscopului.) 


Ar fi interesant de făcut o remarcă: horoscopul de faţă va lucra înjurai vârstei de 30 de 


ani (după direcţii şi revoluţii solare). Oare, către acea epocă trebuie să întrezărim desăvârşirea 


lumii noi, care acum se chinuieşte în durerile facerii? 




Moarte prin sărutare dumnezeiască. Jupiter în casa VIII-a 


Nativitate: 1.X.1905 ora 5h 38m a.m., P.K. 6h 56m. 


Horoscopul acesta este al unei doamne temătoare de Dumnezeu, cucernică, milostivă şi 


soţie exemplară. S-a săvârşit din viaţă din cauza unei deplorabile greşeli de tehnică 


chirurgicală, în cursul unei operaţii. Simţindu-şi sfârşitul aproape a chemat pe superioara şi 


surorile de caritate - călugăriţe ale spitalului - şi după ce s-a împărtăşit cu un preot ortodox, a 


cerut să i se citească cele sfinte şi să i se cânte în cor rugăciunile pentru izbăvirea sufletului. A 


adormit întru Domnul cu surâsul pe buze, după ce a schiţat cu braţele amorţite de suflarea 


morţii un gest extatic, înălţând mâinile spre Cerul pe care-l întrezărea. 


Primele lacrimi le-a vărsat soţul său, prezent şi zbuciumat de o cumplită deznădejde. 


Din punct de vedere astrologie, lectorul acestui horoscop nu trebuie să cadă în greşeala de 


neiertat prin a socoti că Jupiter din casa a VIII-a în trigon cu Ascendentul, ar fi un aspect bun 


pentru viaţă; Jupiter în casa a VIII-a este determinant numai pentru moarte şi pentru genul ei, 


iar tâlcuirea tradiţională ne spune: moarte cu preot alături şi în deplină împăcare cu 


Dumnezeu. 


În altă ordine de idei, accidentul operator prin greşeala chirurgului se tâlcuieşte prin 


poziţia lui Marte stăpân al caselor a VI-a şi a VII-a, în cuadratură cu Mercur din casa 


spitalului, stăpân la rândul său al casei a VIII-a. 


Din punct de vedere esoteric, nativa s-a săvârşit din viaţă „prin sărutarea Dumnezeiască”. 


Acest mod fericit de a-şi da sufletul e foarte rar, căci harul de a muri fără de a vedea pe îngerul 


morţii - cu toată groaza faţă de el - este dat numai celor aleşi. Vezi în acest sens Deuteronom 


34/5 şi combinaţia cabalistică pe care am făcut-o în „Magul de la Snagov” între verseturile din 


Psalmi 116/15 şi 85/11. Vezi de asemenea Profetul Tobit 4/10 pentru favoarea de care se 


bucură aceia care au făcut milostenii în timpul vieţii. Înrâurirea pe care o au primele lacrimi 


vărsate după mort asupra sufletului se desluşeşte tot din Sfânta Biblie: Psalmi 56/9. 




Ceasornicul lui Ahaz. Graţiere de la moarte 


Nativitate: 5.V.1877 ora 8h 21m a.m., P.K. 23hl2m. 


Acest horoscop reprezintă cerul de naştere al unui venerabil preot, care după o viaţă 


tinerească cam vie a intrat totuşi, hotărât, în severa cale a Domnului. Deşi pensionat, el 


continuă să fie îndrumător şi un îndemn pentru credincioşii săi. Activează în sens înalt 


spiritual, fiind un mistic de primă forţă. 


Din punct de vedere astrologie, afară de contrarierile pe care le poate da clusterum-ul 


bizar de planete din casa a XI-a rău aspectat de planetele feminine şi de năvalnicul Uranus - 


toate explicând faza zbuciumată a tinereţii - vom întâlni în acest horoscop un Saturn maximal, 


exact la Meridian şi bine aspectat. El va da asceza şi planul de credinţă care s-au instalat de 


timpuriu în acest destin. Ceea ce trebuie însă să frapeze este moartea năpraznică şi timpurie 


(stăpânul Ascendentului în casa a VIII-a, foarte rău aspectat şi în conjuncţie cu Marte). E de 


mirare cum nativul a putut să ajungă cu această constelaţie, la actuala limită de vârstă (70 de 


ani). 


Din punct de vedere esoteric, misterul acestei vieţi prelungite se poate explica prin Sfânta 


Biblie şi anume prin textele din Profetul Isaia 38/1-8 combinat cu II Regis, 20/1–12. Cititorul 


cu har va putea intui pentru ce pendula ceasornicului lui Ahaz nu s-a coborât spre casa a IV-a 


a horoscopului, aşa cum ar tinde să se mişte în figură, şi de ce au fost uşor trecuţi, prin graţia 


divină, anii morţii care se desluşesc în acest horoscop - prin revoluţie solară - la 3, 7, 11, 36, 


40 şi 44 de ani. 




Horoscop de exemplu judecat din punct de vedere esoteric 


Vezi horoscopul din cuprinsul cărţii. 


Din punct de vedere astrologie, am dat desluşirile în cuprinsul lucrării noastre unde am 


luat acest horoscop ca ipoteză de lucru şi l-am judecat în toată amploarea lui. 


Din punct de vedere esoteric, am simplificat tema, redând „faimosul foarfece” şi cele 4 


trigoane a lui Saturn, formate cu planetele din casa mentalului concret. Figura foarfecelui este 


formată din două opoziţii, dintre care prima angajează planul instinctelor (casa a V-a) cu acel 


al frecventărilor (casa a XI-a), iar cea de a doua pe cel al maladiilor (casa a VI-a şi a XII-a). 


Aceasta va tâlcui o împrejurare: nativul se va afla la un moment dat, la o răscruce de drumuri, 


unde se va întâlni pentru prima oară în viaţă faţă în faţă cu el însuşi şi se va recunoaşte. 


Atunci va avea de ales ori calea luminoasă a unei intelectualizări dezinteresate şi profunde ori 


cea zadarnică a satisfacţiilor senzoriale care aduce numai deziluzii şi dureri. Consecinţele nu 


sunt greu de prevăzut: Saturn în casa a XII-a e gata să intre în funcţiune dacă nativul nu se va 


situa pe planul său auster şi înalt, după cum casa a III-a a horoscopului o indică. 


Pentru tâlcuirea biblică vezi Geneza 35/10 şi Ieremia 31/15–17, cu apelul disperat şi 


plânsul Rahilei care-şi caută nemângâiată copiii la răscrucea de drumuri. 


IN MEMORIAM 


La 26 decembrie 1957, doctorul stomatolog Ion Ionescu VIădeşti, prietenul şi discipolul 


meu, al cărui horoscop l-am luat pentru exemplificarea doctrinei astrologice în cuprinsul 


acestui tratat, a adormit întru Domnul. 


Moartea sa dovedeşte într-un mod tulburător adevărul astrologie. Din corpul lucrării, la 


capitolele respective, indicam încă de acum 10 ani, când am întocmit prezentul tratat, că 


finalul de viaţă se citeşte în urma unui sindrom cardiac şi că o problemă obscură a unei 


prietenii funeste va prezida la săvârşirea sa din viaţă. Ambele prevederi s-au realizat întocmai. 


Limita de viaţă o prevedeam însă mai mare şi nici într-un caz limitată la 59 ani. Va fi însă 


locul să facem o observaţie care constituie şi o nouă învăţătură. Ea infirmă aparent doctrina 


astrologică, însă o susţine în liniile mari ale acţiunilor Providenţei. Să ne explicăm! 


Textele din Biblie care indică o moarte înainte de soroc sunt acele din Profetul Ezechiel 


22/4, unde zilele nelegiuitului se scurtează drept pedeapsă. Textul din Cartea II a Cronicelor 


cap. 34 versetele 27 şi 28 şi apoi Eremia 45/4 arată dimpotrivă o moarte timpurie hărăzită 


celui drept, pentru a scăpa de nenorociri ulterioare. Tristele împrejurări ale ultimelor zile pe 


care le-a trăit nativul justifică moartea dată ca har. De altfel, această convingere o bazez pe 


atitudinea spiritualizată pe care dânsul a avut-o în anii din urmă, care a culminat prin 


înscrierea sa la Facultatea de Teologie, unită cu practici religioase frecvente şi ca final cu o 


moarte duhovnicească în care ultimele sale cuvinte au fost: „Iartă-mi Doamne, păcatele.” Au 


succedat apoi fericite coincidenţe: după o moarte în a doua zi de Crăciun - în zi mare - prima 


pomenire se face de ziua numelui, la Sf. Ioan, iar parastasul de 3 luni de Sărbătoarea Bunei 


Vestiri, care coincidea şi cu data sa de naştere. În sfârşit o observaţie pe care am făcut-o în 


ziua de 22 iunie, la parastasul de 6 luni, m-a tulburat mult. 


Învăţăturile Cabalei ne spun că inscripţiile de pe pietrele funerare sau de pe cruci, 


trebuie întotdeauna atent observate, fiindcă au un tâlc profund, după care se poate desluşi 


evoluţia sufletului. Pe crucea Dr. Ion Ionescu VIădeşti s-au şters toate literele numelui, 


rămânând doar cuvintele „Ion, Ion”; au dispărut deci menţiunile numelui de familie. Această 


hieroglifa ar rămâne de neînţeles, dacă n-am fi ştiut că înainte de moartea sa, Mănăstirea 


Cernica 1-a decretat „frate”. Cu acest înţeles vom spune că a rămas scrisă pe cruce, numai 


consacrarea duhovnicească a rangului monahal de „frate”, rămânând fără interes şi fără cadru 


persoana lui ca membru a colectivităţii omeneşti în sensul laic al cuvântului. A fost de altfel 


îngropat după dorinţa sa expresă la Mănăstirea Cernica. 


Spre veşnica şi buna lui pomenire reproduc cuvântarea funerară pe care am ţinut-o în 


ziua înmormântării la 29 dec. 1957, în Biserica Mănăstirii Cernica. 


Întristată doamnă şi cucernici părinţi, dragi prieteni, 


Stă scris în cărţile bătrâne, că în preajma locului de veşnică odihnă, atunci când 


cântările preoţilor se îngemănează cu fumul de tămâie, Cel Atotputernic îşi trimite îngerii ca să 


prindă în auzul lor tot ce se vorbeşte bun sau rău despre cel adormit. Fie ca aceşti soli cereşti 


să vestească Domnului spre veşnică salvă numai binele pe care noi, cei de aici, l-am gândit şi 


rostit despre scumpul nostru dispărut. 


Adormit fără de vreme, prietenul nostru, om de ştiinţă, s-a dedat în ultimii săi ani cu 


pasiune celor duhovniceşti. 


Împărtăşindu-şi din Biblie şi din ezoterism, el şi-a clădit o educaţie spirituală aleasă. Îmi 


revendic modest meritul de a-i fi iniţiat în disciplina Cabalei şi Astrologiei, pe care le-a preţuit 


şi cinstit, şi vor stărui în mintea mea convorbirile duhovniceşti, în care s-a arătat întotdeauna 


sprinten, silitor şi propovăduitor. El nu a îngropat talentul în pământ ci l-a înmulţit în cercul 


său spiritual pe care l-a cultivat, aşa cum o făcea Petru pentru mieluşeii lui. Viaţa noastră, 


dragi prieteni, nu are decât o singură valoare. Tot ce fiinţează are un rost, de la depărtata 


nebuloasă care zămisleşte lumi noi, pană la infinitezimalul electron care întreţine fenomenul 


vieţii. Infinitul mare şi infinitul mic se înfrăţesc în cosmos şi pe Pământ spre a ne pildui acest 


adevăr. Un umil tei ne dă umbra, floarea bine mirositoare, leacul şi mierea, iar atunci când 


copacul îmbătrâneşte, el va hărăzi prin lemnul său uscat, patul de nuntă, leagănul copilului, 


masa de oaspeţi, şi ca un final, sicriul şi crucea pe mormânt. In acest proces de veşnică 


transformare şi de mişcare, este prinsă şi fiinţa omenească, după care se impune să rămână 


ceva, ca o traiectorie proprie şi o dâră de lumină care înnobilează existenţa şi dă un sens trăirii 


noastre: un copil, o faptă măreaţă, o operă de seamă, un gând bun, sau prozeliţi. 


Stă scris în Sfânta Scriptură că Patriarhul Abraham s-a înfăţişat la judecata de apoi, în 


faţa Celui de Sus, cu toate sufletele câştigate de el, şi Cabala ne spune că aceşti prozeliţi ai săi 


au fost via mărturie că el umbla în căile Domnului. 


Fie ca în preajma sufletului lui Ionel să stea de strajă toţi acei pe care i-a luminat şi i-a 


întărit în credinţă. Cât despre pământeană lui viaţă, bătută în ultimul timp de crivăţul nevoilor 


şi de amărăciuni de tot felul, fie-ne de pildă pentru abnegaţie şi căutarea Dumnezeiescului 


Adevăr. 


Amin! 


Revoluţia solară din anul morţii 


Nativul moare la vârsta de 59 ani şi 9 luni, respectiv la 26 dec. 1957 (naşterea sa a fost la 


27 martie 1898). 


Revoluţia solară din 27 martie 1957 este tipică pentru o serioasă ameninţare la viaţă, 


căci Ascendentul Anual cade în casa IV radicală (finele de viaţă) în aspect critic cu Luna, iar 


Ascendentul Radical cade în casa VIII anuală şi este nefavorabil privit de Jupiter anual din 


casa VI-a anuală. Ambele Meridiane, critic văzute de Uranus şi de Neptun, indică o sistare a 


carierei. Constelaţiile ameninţătoare se succed fiindcă Neptun determinant pentru maladie se 


întoarce în casa VI-a anuală, iar Marte face cu Saturn o repetare dublu indicativă a vechiului 


raport Marte cuadrat Saturn din Radical. Se repetă şi figura nefavorabilă Marte Lună. Ca 


tranzite, Saturn formează o conjuncţie cu el însuşi în februarie, mai şi noiembrie 1957, dând 


crizele paroxistice de fibrilaţie auriculară care au fost cauza morţii. În timpul decesului, Saturn 


forma opoziţia cu Neptun, repetând figura din radical, expresivă pentru maladie care evoluează 


haotic şi fals diagnosticată, iar pe de altă parte ameninţătoare ca urmăriri judecătoreşti. Ultima 


perspectivă este anulată de conjuncţia lui Jupiter cu Meridianul, figură stranie în cadrul unui 


deces, dar profund explicativă a unei morţi care a cruţat o dezonoare, gratuită de altfel. 


O ultimă observaţie: în ziua decesului şi la ora lui (3 după masă), Marte face conjuncţie 


cu Uranus al doilea stăpân al casei I şi determinant constituţional. 


PARTEA A VI-A 


ASTROLOGIE SI CABALA 


Am fost ispitit să intitulez actuala secţiune în care prezint o serie de horoscoape pe care 


le-am lucrat după 11 ani de la alcătuirea operei de faţă, cu titlul de ASTROLOGIE ESOTERICĂ. 


Am preferat însă titlul pe care l-am dat, fiindcă lucrările pe care le voi prezenta înfăţişează 


astrologia în lumina Cabalei Numelui, o disciplină absolut secretă, rabinică. 


Lucrarea se prezintă inedit şi nu-şi are pereche în literatura astrologică, fiindcă astfel de 


preocupări s-au oprit la poarta cunoaşterii, inaccesibilă creştinilor. Am avut şansa, sau poate 


un modest har ca să primesc iniţierea rabinică a Dr. Stein, defunctul meu maestru. Sufletul lui 


îşi poate revendica meritul de a-mi fi pus mie, un creştin, Biblia în mână, şi odată cu ea 


învăţătura care a fost foarte rodnică pentru intuiţiile pe care le-am cules în domeniul 


astrologiei. Sunt, evident, puncte de plecare însă şi de reazem pentru cercetătorul studios şi cu 


har. Am profilat ideea şi demonstraţia sensului superior şi splendid al astrologiei care 


îngemănează omul cu Cosmosul, dând un sens trăirii omeneşti. Cercetările mele pot să 


prezinte şi un alt aspect, şi anume acela al unei terapeutici astrologice, necunoscută până azi. 


De obicei astrologii, când sunt cinstiţi, dau drumul unui proces de divinaţie care de cele mai 


multe ori demoralizează, prin fatalităţile pe care le anunţă. Cât despre alţii, ei mistifică pur şi 


simplu sau minimalizează profeţiile lor sub comoda idee a posibilităţii insului de a-şi schimba 


destinul, atunci când îl cunoaşte dinainte. Nu mai revin asupra acestei probleme pe care am 


discutat-o amplu în introducerea prezentei lucrări. 


* 


După aproape 20 de ani de experienţă am reţinut câteva cazuri pe care le-am întâlnit în 


trăirile omeneşti şi pe care le-am acordat cu marea lege a karmei şi a polarizării astrale, aspect 


profund sub care apare aşa-zisa lege a eredităţii astrale pusă la punct de Choisnard şi de 


germanul Kraft. Experienţele pe care le voi prezenta sunt interesante şi mai au şi o latură de 


profundă morală şi de politică umană care angajează viaţa sufletului. Astrologia privită în acest 


mod îşi pierde aspectul ei ieftin de ştiinţă divinatorie şi ajunge ceea ce trebuie să fie: o legătură 


a omului cu Dumnezeu. 


Am utilizat de data aceasta un alt sistem în prezentarea cazurilor, fără horoscoape 


făcute, dând numai indicaţii suficiente, iar literatura biblică cabalistică am arătat-o prin texte. 


Am respectat astfel principiul că cel cu har se va trudi cu folos să descifreze taina, iar cel fără 


har nu va pricepe nimic. 




Naştere gemelară completată prin Cabala 


Doi băieţi: primul născut la 23.XI. 1945 ora 9,50 a.m. şi al doilea la 23.XI. 1945 ora 10 


a.m. Bucureşti 


Acest studiu constituie o piatră de încercare atât a justificării doctrinei astrologice, cât şi 


a disciplinelor divinatorii în general. S-a adus Astrologiei reproşul că nu corespunde în 


prezicerile ei în cazul gemenilor, care ar trebui să aibă aceeaşi fire şi acelaşi destin, lucru care 


este infirmat de experienţă. Reproşul este nejustificat, fiindcă horoscopul se lucrează atât după 


coordonatele geografice care corespund pentru aceeaşi localitate, dar şi în funcţie de oră care 


diferă de la un copil la celălalt, distanţa mergând de la 10 minute până la câteva ore. În acest 


timp Pământul, în mişcarea sa diurnă, deplasează la fiecare 4 minute câte un grad la răsăritul 


naşterii, schimbând aşa-zisul Ascendent într-un alt grad şi câteodată într-alt semn, ceea ce dă 


modificări sensibile în interpretare. Pe de altă parte şi poziţia planetelor se poate schimba 


situându-se în alte case horoscopice, ceea ce schimbă sensul desluşirii astrologice. Reproşul 


este însă justificat în sensul că deşi ar putea să nu existe schimbările majore de ordin 


astronomic şi matematic, totuşi se înregistrează schimbări marcante în cele două destine. Aici 


mai intervine şi o noţiune străină Astrologiei ştiinţifice şi anume acea de „suflet”,, cu indicele 


său evolutiv. Prin asta se detaşează sensul unui destin de celălalt. Această cercetare am găsit-o 


posibilă prin Cabala Numelui, şi alcătuiesc pentru prima oară acest studiu de o manieră 


personală. Domnul să-mi fie de ajutor ca să nu greşesc. 


Voi descrie în liniile mari ceea ce spune în primul rând horoscopul ambilor copii. 


Cercetătorul va întocmi ambele teme şi mă va urmări. Din figura alăturată se vede schimbarea 


pe care au suferit-o casele cerului la naşterea celui de al doilea copil. Schimbările sunt aproape 


insensibile, fiindcă distanţa în timp între naşteri a fost numai de 10 minute, după spusele 


mamei lor. 


Caracter, temperament. Firea ambilor copii este însemnată de semnul Arcaşului în care se 


afla Soarele în momentul naşterii. Acesta este un semn de foc, activ, purtat spre mişcare, 


sport, voiajuri sau aventură, după caz, fiind înzestrat cu un destin bun din punct de vedere 


social şi profesional şi o şansă care se verifică toată viaţa. 


Alte elemente mai arată primele grade ale Capricornului, de data asta un semn de frână 


şi de realizare, iar două planete în casa a IX-a, indică un destin purtat către străinătate şi lungi 


călătorii. Bunele aspecte Saturn - Lună cu Venus indică o ordine şi o metodă care se va instala 


în fire, iar Soarele o conducere fericită a voinţei. Elementul inteligenţei se află într-o casă 


neexpansivă, arătând că efectul său în afară şi în practic va vădi după adolescenţă. Apar în 


această temă şi posibilităţi de intuiţie foarte bune, dar apare o problemă oarecum tulbure cu 


mama, în sensul că materna conducere se va înfăptui cu dificultăţi şi cu rezistenţă. Întreaga 


orientare planetară este dirijată către public şi social, astfel că neastâmpărul şi lipsa de ordine 


de acum vor face loc unei direcţii fericite în sfera profesională, ea va ajuta ajungerea în viaţă. 


Este o temă fericită din acest punct de vedere. 


Sănătatea. Horoscopul arată bună rezistenţă la maladii şi cel mult boli târzii în legătură 


poate cu stomacul, cu urechile şi o posibilă sciatică. Ficatul nu va da nelinişte pentru viitor, iar 


limita de viaţă se citeşte foarte lungă. 


Averea. Aceasta este legată cu factorul profesional, din muncă proprie sau posibile 


moşteniri. Dacă copiii au unchi sau mătuşi înstărite, relaţiile cu aceştia vor trebui cultivate. Un 


factor bun de finanţe este şi acela venit din străinătate. 


Dragostea şi copiii. Posibilităţile legate de copii sunt marcate şi foarte reuşite, iar în ceea 


ce priveşte amorul liber, istoriile sentimentale nu sunt de temut, deşi atracţia pentru femei va 


fi majoră şi căutarea de dragoste activă. Zona de acţiune se citeşte mai mult în profesiune şi în 


tot cazul pe pământ străin. 


Mariajul. Trei planete în casa a VII-a arată un domeniu oarecum agitat şi posibilităţi de 


mai multe căsătorii, unite poate cu un deces al primei soţii sau cu o boală gravă a ei. Se pare 


că partenerele vor fi mai în vârstă, şi ele vor constitui un element fericit pentru carieră. 


Lungile călătorii. Acestea vor fi făcute neîncetat, în interesul carierei sau al unor misiuni. 


Voiajurile cu avionul sunt mai favorabile decât acelea pe apă, iar singura regiune care trebuie 


vizitată este în Europa, Italia şi în Extremul Orient, China. 


Cariera. Venus la Meridian indică o ocupaţie în legătură cu noţiunea de „frumos”, 


respectiv artă pură sau artă aplicată prin exerciţiul altei profesii cum ar fi bunăoară medicina. 


(Estetică chirurgicală sau altă ocupaţie care s-ar încadra în această idee.) 


Cariera va necesita o serie de voiajuri. Elementul feminin va da întotdeauna de ajutor în 


profesiune. 


Protecţia. Soarele în casa a XI-a arată că aceşti tineri vor avea în toată viaţa lor protecţie 


şi vor fi ajutaţi într-un mod activ în toate compartimentele vieţii, respectiv finanţe şi carieră. 


Vor trebui să cultive mai ales bărbaţii trecuţi de 40 de ani. În schimb oamenii tineri, sau de 


vârsta lor, nu le vor fi de folos. 


Duşmăniile. Acestea sunt neinteresante, iar relaţiile cu autorităţile se citesc a fi excelente. 


Sfârşitul vieţii. Acesta va fi la o vârstă înaintată şi subit. 


Anii caracteristici în destin. 


Tradiţional următorii ani se citesc nefavorabili în destinele omeneşti: 16, 21, 29, 36, 41, 


45, 52, 58/59, 62, 66 şi 75. 


Ajungerea cea mai fericită în toate direcţiile se va săvârşi între 30 - 35 de ani, iar ceilalţi 


ani nemenţionaţi mai sus se citesc a fi cei mai buni ani în destin. 


După cabala 


SOREL HUTER. Scriind numele în ebraică el se compune din 10 litere arătând că 


numărul 10 este important în destin, ca an, număr etc. 



Rădăcina mijlocaşă este LAH care se găseşte în Geneza 25/23 tradusă „la ea/. Va 


Însemna: drumuri lungi, dor de ducă, perseverenţă şi un mare ataşament pentru prima 


dragoste. 


Făcând un calcul cu data naşterii în modul următor: 


1945 / 23 / 11 / 1979 


Dacă vom descompune şi vom transforma cifrele în litere, de la dreapta spre stânga aşa 


cum se scrie în ebraică, vom găsi că numărul 79 se compune din litera t mic corespunzând cu 


cifra 9 şi litera G reprezentând pe 7. Aceste două litere formează cuvintele TAGşi GHET cu 


înţelesul de „podoabă” şi altul „divorţ”. Va hărăzi: tendinţe la lux, o grea sociabilitate şi un 


posibil divorţ. 


Făcând acum un calcul cabalistic într-o a treia formaţie prin suprapunerea numelor şi 


scriindu-le unul sub altul de maniera de mai jos: 



vom găsi că se constituiesc rădăcinile cabalistice următoare: SEcu traducerea de „miel” 


(Geneza 28/7) cu înţelesul de: fire închisă, de multe ori mistică şi hărăzind o bună stare 


materială. 


În domeniul al doilea al vieţii găsim rădăcina cabalistică VAV cu tâlcuirea de „cârlig” 


indicând o dependenţă de alţii sau încurcături în jurul vârstei de 20 de ani. 


Coloanele 3, 4 şi 5 nu mai oferă rădăcini cabalistice, adică cuvinte cu vreun înţeles în 


Biblie. 


Aceasta ne va arăta că de la 30 de ani în sus viaţa va oferi un element de nestabilitate. O 


remarcă o facem pentru coloana IV-a unde apare prin suprapunere aceeaşi literă, respectiv E, 


denumită în ebraică AINcu înţelesul de „izvor” sau „lacrimi”. Aceasta va sorti că în jurul vârstei 


de 40 de ani se vor ivi defecţiuni sufleteşti, însă în sensul bun o intuiţie perfectă, care va uşura 


vestirea unei căi bune în destin. În acest ultim sens pledează ultimele litere din coloana 5, pe 


de o parte litera EL zisă LAMEDşi slova R denumită REIŞAmbele litere au un înţeles de înălţare 


şi de forţă. 


În sfârşit o ultimă formaţie verticală de câte 2 litere în două coloane ne dă în al IV-lea 


deceniu rădăcina LU(Geneza 13/1) în traducere „la el”, indicând o iubire de lux, tendinţe 


erotice, extremism în toate, frământări şi neajunsuri familiale. Iată această formaţie: 



Ultima rădăcină de la finele acestei formaţii este ERnumele fostului soţ al Tamarei din 


Geneza 38/3, vestind o căsnicie timpurie dar şi o posibilitate de văduvie în târziul vieţii. 


Acestea sunt constantele care se desprind din studiul cabalistic al primului copil. 


Să trecem la al doilea: 


DAVID HUTER. Scriind numele în formaţie longitudinală, vom găsi că el se compune din 


opt litere, indicând că această cifră este importantă în destin sub toate formele. 



Litera mijlocaşă este HEIcare exprimă uşurinţă sau superficialitate, dar în acelaşi timp şi 


o capacitate de a proceda la acte măreţe şi a se impune prin ele. Adeseori indică şi câştiguri 


prin hazard. 


Făcând acelaşi calcul cu data naşterii care ne-a ieşit după cum ştim 1979, an important 


în viaţa ambilor copii, vom transforma numărul 79 de o altă manieră decât aceea pe care am 


făcut-o la primul copil, şi anume vom socoti că numărul 60 corespunde la litera ebraică 


SAMEH 


, că cifra 9 se transformă în litera PET , iar 10 în litera IUD 


Vom găsi că două dintre litere compun rădăcina cabalistică TAS care se găseşte în Zohar, 


Perec, Vaer, cu înţelesul „a zbura” vestind un dor de ducă şi de schimbare, o fire influenţabilă, 


un pericol fizic la 35 de ani şi dacă trece de această cumpănă de viaţă, o limită de existenţă de 


75 de ani. 


Scriind numele unul sub altul de maniera de mai jos: 



găsim rădăcinile următoare: HEDdin Zihromot Bebeit David II cu înţelesul de „ecou”, 


impunând persoanei o direcţie în propriul său interes. 


A doua rădăcină este VAV cu înţelesul de o dependenţă de alţii şi cu încurcături în al 


doilea deceniu al vieţii. A treia rădăcină este DAT cu înţelesul de „lege” aflat în 


Deuteronom 33/4 sortind fie atitudini juridice fie conflict cu Justiţia, în sfârşit, formaţia 


prin verticală 



ne arată între 20 şi 30 de ani cuvântul DUcu înţelesul de „dublu” vestind un proces 


obscur conjugal pe acel timp. 


Acestea sunt constantele cabalistice al numelui celui de al doilea copil, indicând în ce 


măsură vor diferi ambele destine. Deosebirea se cantonează mai mult în viaţa intimă şi 


conjugală. 


Analiza cabalistică comună. 


Scriind de data aceasta ambele nume mici ale copiilor de maniera de mai jos: 



găsim că în capătul acestei formaţii se constituie fonetic rădăcina de trei litere denumită 


SOD cu înţelesul de „taină”, arătând că aceşti copii au venit pe lume într-un proces de taină 


comună. Impresionant în acest sens este cuvântul DATcu înţelesul de „lege” pe care l-am găsit 


în numele celui de al doilea copil. Deci: „taină” şi „împlinire” a două rădăcini formată prin 


suprapunere este aceea de VAV cu înţelesul de „cârlig”, indicând un proces 


de interdependenţă între cele două suflete şi destine. Ultima formaţie este cea mai grăitoare cu 


denumirea de REDcu înţelesul de „coboară-te”. Rădăcina se găseşte în Cartea Genezei, 39/1 şi 


45/9 unde ni se aminteşte istoria lui Iosif vândut de fraţii săi şi în plin conflict familial cu 


dânşii. Se desprinde net o noţiune de adversitate între raporturile fraterne, iar Cabala ne spune 


că dacă această rădăcină este la începutul numelui, va denota fricţiune între fraţi, iar de se va 


afla la finele numelui, arată un proces de adversitate stins, care face loc unei perfecte armonii. 


Este cazul nostru şi vom putea spune că aceşti copii au venit în lume pentru a împlini un 


proces mutual de iubire după fricţiuni din altă viaţă. 


În completarea acestei analize vom introduce şi numele mamei împreună cu al copiilor, 


iar de data aceasta vom trata toate aceste nume (inclusiv Paula al mamei) găsind un coeficient 


general numeral de 742 de unităţi. Acestui număr îi corespund următoarele cuvinte din Biblie: 


Chenet, cu înţelesul de „în dată” cuvânt arameic care se găseşte în Ezra 4/10, indicând 


conflicte cu ocazia zidirii Templului Sfânt. Noţiunea degajă fricţiuni între mamă şi copii. 


Al doilea cuvânt este Aruga, cu traducerea de „strat”, cuvânt care se găseşte în Capitolul 


17 din Ezechiel cu ocazia Parabolei cu cei doi vulturi. Apare iarăşi un proces de adversitate, 


care este însă infirmat de un alt înţeles găsit în Cântarea Cântărilor, unde este vorba de iubire. 


Vom conchide: fricţiuni laolaltă cu afecţiuni. 


Al treilea cuvânt este Atic, tradus „cel vechi de zile” astfel cum este denumit Dumnezeu în 


Daniel capitolul 7 tâlcuind o apariţie divină şi o rânduială dumnezeiască în această aşezare 


familială între mamă şi copil. 


Al patrulea cuvânt este S'Volet, cu înţelesul „spic de grâu”. Această rădăcină se găseşte în 


capitolul 4 din Geneză cu ocazia celor două vise ale lui Faraon când cele şapte vaci slabe au 


mâncat pe cele grase iar cele şapte spice firave le-au înghiţit pe cele pline. Rădăcina va indica 


crize comune în această familie din şapte în şapte ani. În sfârşit, în Isaia 27 se arată un destin 


comun favorabil iar în Zaharia capitolul 4, întâlnim noţiunea a doi măslini minunaţi care sunt 


asemuiţi cu doi copii care devin slujitorii Domnului. Indică un har pe care 1-a avut această 


mamă de a aduce doi copii reuşiţi la viaţă. De remarcat că tatăl are un rol sui generis în 


această concepţie, fiindcă imediat după naşterea copiilor a plecat de acasă, iar mama lor a 


divorţat de el. În al doilea rând, o rămăşiţă a ideii de adversitate veche între mamă şi copii o 


poate sugera împrejurarea că a fost în pericol de moarte atunci când i-a născut. Aşezările 


Domnului sunt minunate şi cine ştie socotelile Lui? 


Soarele în casa a VII-a: IBUR 


Astrologia dă o definiţie tradiţională referitor la prezenţa Soarelui în casa a VIII-a a 


horoscopului: vitalitate scăzută, posibilităţi de moarte timpurie, moartea sau situaţia critică a 


părintelui, a soţului în horoscop feminin, posibilităţi de dotă sau de moşteniri, etc. La unii 


astrologi se întâlneşte şi o idee spirituală, aceea a unui indice de transformare a destinului. Ei i 


se alătură şi posibilitatea unei celebrităţi postume a nativului. 


În cadrul ideii de transformare spirituală, mentală sau sufletească apare ideea Iburului 


din Cabală. 


Cabala ne spune că sunt suflete care, ajungând la un grad suprem de perfecţiune, nu 


mai sunt constrânse la ciclul reîncarnărilor, dar că, rămânând în restanţă în ultima lor viaţă” 


cu aportul unei idei sau unei opere de seamă, respectivele suflete, pentru a-şi împlini integral 


misiunea lor, caută printr-un sistem de polarizare o apropiere de sufletul trăitor animându-l pe 


acesta cu un Ibur, termen care tradus din ebraică înseamnă „sarcină”, „graviditate”. Deci, în 


esenţă, o coabitare a sufletului vechi perfect evoluat, cu acel al unui pământean. Avem de a 


face în această primă ipoteză cu un Ibur care se întoarce în interesul propriu, împlinind o 


misiune aflată în carenţă. O altă categorie de Ibur o formează sufletul perfect care vine sub 


formă de ghid în interesul unui trăitor, şi atunci apare ca un îndrumător într-o anumită 


direcţie: ideologică, artistică, spirituală etc. O condiţie sine quanon a unei existenţe de Ibur 


este o armonie perfectă pe care trebuie s-o aibă cu persoana animată, fiindcă cea mai mică 


disonanţă îndepărtează Iburul. De reţinut că această coabitare între cele două suflete nu apare 


decât în urma unei grave maladii, aproape mortale. Numai aşa se poate explica producerea de 


opere singuratice a unor oameni sau orientările noi pe care le capătă în mod fericit anumiţi 


nativi după o boală grea. Textele care privesc Iburul se găsesc în Cartea I a Cronicilor 12/19 şi 


I Samuil, 10/6 şi 9. Instalarea Iburului după o gravă maladie se găseşte în II Corinteni cap. 12 


versetele 7 şi următoarele. 


Pe această teorie a Iburului să venim cu cazul nostru. 


O doamnă doctor stomatolog a fost operată în anii 1952 şi în 1953 de un cancer 


intestinal instalându-i-se şi un anus artificial. Spre mirarea doctorilor dânsa a trăit până în 


anul 1956 în luna aprilie. De remarcat că în timpul narcozei generale care s-a făcut la 


intervenţia chirurgicală, această persoană mi-a spus că a avut senzaţia că sufletul său 


desprins de trup a luat contact în astral cu un alt suflet. După această operaţie, imediat ce s-a 


restabilit, doctoriţa stomatologă, care nu avusese nici o preocupare pentru artă, prinde o 


pasiune pentru pictură şi dă la iveală lucrări foarte reuşite, fără studii prealabile. Mai mult, în 


mentalul şi în sufletul ei se instalează o orientare puternic spirituală. Pictează de preferinţă 


flori şi este obsedată de Luchian (care a murit la aceeaşi vârstă ca şi ea). Prezenţa Iburului am 


intuit-o din capul locului şi am procedat la o analiză cabalistică în care i-am scris în ebraică 


numele de domnişoară, Teodora Budeanu. În acest nume se găseşte rădăcina de trei litere care 


formează fonetic cuvântul Tobie respectiv Tobit, vizând acel personaj care s-a vindecat într-un 


mod miraculos de o boală incurabilă (vezi Tobit 14/12 combinat cu cap. 12, versetele 12 - 16). 


Formaţia maladiilor după Cabală dă repetat litera V care indică frecvent tumorile. 


Problema animării prin Ibur se arată în formaţia de două coloane verticale a numelui în câte 


două litere unde între coloana 4 şi 5, adică exact la vârsta de 45 de ani, se formează cuvântul 


caracteristic DU care înseamnă „dublu”, respectiv dublură. Cuvântul este încadrat între 


rădăcina IAD care înseamnă în limbajul biblic „mâna Domnului” şi rădăcina AI cu înţelesul de 


„izolare” 


Coeficienţii generali ai numelui arată un coeficient minim în partea doua a vieţii de 562 


unităţi, indicativ al unei deficienţe prin cuvintele ATEVAT, respectiv „durere” (Iov. 9/27, Psalmi 


146/3 şi Isaia 50/11) şi alt cuvânt Heiva ce se tâlcuieşte „viaţă”. Se îngemănează deci noţiunile 


desprinse din textul din Isaia unde se vorbeşte despre „patul durerii” şi aceea de „viaţă” din 


cuvântul arameic Heiva. Dacă din coeficientul general al numelui de 720 de unităţi scădem pe 


acela al cuvântului Ibur care este 278, obţinem cifra 442, care tradusă în litere ne dă cuvintele: 


Ba, Mes ce în traducere înseamnă „iată moartea”. Textul acestor cuvinte se găseşte în Ioan 


11/35 cu minunea învierii lui Lazăr. Posibilităţile majore ale Iburului apar într-un mod vădit. 


Această trecere prin Ibur facilitează în timpul vieţii, fără să fie nevoie de un ciclu suplimentar 


de reîncarnare, o trecere de pe un circuit evolutiv pe altul. 


Făcând astrograma acestui cer de naştere, persoana fiind născută la 17 septembrie stil 


nou 1910, orele 16, Bucureşti, vom găsi Soarele conjunct cu Marte în casa a VIII-a a temei în 


Fecioară. Din punct de vedere astrofizic lipsa de vitalitate a persoanelor născute sub această 


semnătură astrală se poate explica prin faptul că la acele ore când Soarele se află la jumătatea 


sectorului dintre Meridian şi descendent, astrul se află într-un faading cosmic fiindcă s-a 


schimbat câmpul electric Soare-Lună, cu acela Lună-Soare. Este de altfel şi explicaţia vitalităţii 


scăzute a nativului născut în acele ore. 


Consideraţia cabalistică a ales un sens mult mai profund, care se desprinde din 


Evanghelia lui Marcu 15/33: 


„Iar când a fost ceasul al şaselea (12 din zi) 


Întuneric s-a Făcut peste tot Pământul până la 


Ceasul al noulea (3 după amiază) 


Şi la al noulea ceas a strigat IIsus. 


La ora 3 după prânz Mântuitorul şi-a dat duhul pe cruce, iar prin moartea Sa „a călcat 


pre moarte „ 


Este marele proces de răscumpărare făcut de Mântuitor pentru întreaga lume, iar 


trăitorul cu har din zilele noastre cu Soarele în casa a VIII-a prin primirea unui Ibur îşi poate 


scurta ciclul său evolutiv. 


Soarele în casa a VIII-a: DIBUC 


Prin contrast, substituirii sau coabitării unui suflet evoluat indicat de Ibur îi corespunde 


în negativ aceea de Dibuc, respectiv a unei obsesii malefice. Cititorii cunosc, cred, celebra piesă 


de teatru a lui Anski, cu acel nume. Sediul materiei se află în textul din Evanghelia lui Marcu 


care prezintă istoria demonizatorului, vindecat de Mântuitor (cap. V versetele 3 şi mai ales 8), 


iar o aluzie clară se găseşte şi în Vechiul Testament în cartea I a Regilor cap. 22, versetele 21 şi 


23. Este vorba de prezenţa unui suflet străin de calitate involuată şi demonizată care poate 


obseda pe un ins. Dibucul se instalează fie în urma unui sindrom nervos, de preferinţă o 


melancolie, sau un sindrom depresiv, o psihoză anxioasă sau a unei masive transfuzii de 


sânge. Câteodată se poate ivi şi ca urmare a unei narcoze generale. Din punct de vedere 


astrologie horoscopul trebuie să aibă factori disonanţi psiho-temperamentali şi pe această 


coordonată poate să apară Soarele în casa a VIII-a sau casa a VI-a. De obicei aceste apariţii ale 


Dibucului sunt prezente în timpul revoluţiilor, când apar agenţii karmici care trebuie să 


activeze profunde schimbări structurale ale societăţii. (Vezi în sensul agenţilor karmici 


următoarele pasaje biblice: Proverbe 16.4, Eremia 27.6, Marcu 14/21, Matei 18/7 şi 24/34 şi 


Isaia 5/20.) 


Soarele în casa a VIII-a: karma reversibilă 


Nativităţi: tatăl, 14 ianuarie 1923, mama 31 martie 1924 ora a.m. Primul copil (o fetiţă) 


14 octombrie 1953 ora 15,30 Bucureşti, iar al doilea copil (o fetiţă) 9 decembrie 1954 ora 16,30 


Bucureşti. În horoscopul primului copil apare Soarele în casa VIII-a în cuadratură cu Uranus, 


însă puternic susţinut printr-un trigon cu Jupiter. Tradiţional Soarele în casa a VIII-a ar arăta 


un semn violent, moartea tatălui, sau un semn comun, abandonul căminului conjugal, sau o 


altă fatalitate care ar echivala cu moartea sa pentru cămin. 


În tema celui de al doilea copil această ameninţare la moartea tatălui apare amendată 


prin opoziţia Soare - Lună din casa I în a VII-a. O lună înainte de naşterea acestui copil (cel de 


al doilea) şi la o lună după, îi mor bunicii săi după tată. Problema Soarelui arătată în tema 


acestei copile este lichidată prin moartea bunicilor (casa I şi a VII-a derivată a acestui de al 


doilea copil indică moartea bunicilor după tată). Aceştia mor în locul tatălui. Tema tatălui cât 


şi a mamei acestor doi copii, arată ameninţări la viaţa tatălui fiindcă în tema mamei Saturn 


apare în casa a VII-a dar parţial bine aspectat pentru pierderea soţului. În tema tatălui se vede 


cuadratură Saturn - Soare critică pentru sănătate şi viaţă dar cu susţineri. În înţelesul 


cabalistic apare versetul 4 din cap. 43 din Isaia combinat cu versetul 3 din cap. 13 al 


Apostolului Pavel din Scrisoarea sa către Evrei. Este remarcabil în sensul textului din Isaia că 


tatăl copiilor este foarte religios şi face necontenit fapte bune. El practică într-un mod 


inconştient şi fericit o convertire a karmei, salvându-şi viaţa. 


Soarele în casa VIII-a la doi copii, iarăşi două probleme reversibile În legătură cu 


tatăl 


Nativitate: 15 mai 1936 orele 16,30 Bucureşti. Prezenţa Soarelui în casa a VIII-a arată la 


primul copil o ameninţare în situaţia tatălui, care s-a tradus în fapt printr-un abandon al 


căminului, din cauza unei femei, dar urmat de o revenire. Concomitent cu acest eveniment 


familial fericit, fiul este arestat şi condamnat. Copilul ţine în loc prin puşcărie o fatalitate a 


părintelui, iar punctul senzitiv al închisorii se află în casa a V-a a acestui copil, indicând 


Închisoare din cauza filiaţiei. Despre interdependenţa între tată şi copil a se vedea Cartea 


Genezei cap. 44, versetele 22 şi 30. 


* 


O altă singularitate din prezenţa Soarelui în casa a VIII-a ni se prezintă în următorul cazi 


Avem trei copii: primul: nativitate 16 aprilie 1936, punct culminant 7,19. Copila moare după 


trei ani într-un mod fulgerător de o meningită cangrenoasă tardiv depistată de medici. Deşi 


foarte mică, îşi adora părintele care a rămas distrus după moartea ei. Acest copil avea Soarele 


în casa a VIII-a, în semnul violent al Berbecului în trigon cu Jupiter din casa a IV-a stăpân 


prin exaltare al Racului în casa a X-a reprezentativă a tatălui într-un horoscop feminin. De 


remarcat că Soarele se află în conjuncţie cu maleficele Uranus şi Marte tot în casa a VIII-a 


susţinute printr-un trigon cu Neptun. 


A doua nativitate este din 10 iulie 1949 ora 8 a.m., un băieţel. Soarele este critic 


aspectat, însă nu este în legătură cu factorii de viaţă ai părintelui şi fără legătură cu maleficele. 


Procesul ameninţător relativ la viaţa tatălui dispare. 


După moartea fetiţei şi înainte de naşterea acestui de al doilea copil tatăl suferă o 


operaţie greşit făcută şi rămâne aproape gratuit cu un anus artificial cu care se necăjeşte 


într-un mod inimaginabil într-o viaţă funcţionărească de deplasări pe teren. Factorii de moarte 


în persoana tatălui s-au consumat în viaţa copilului. Maleficele au lucrat în infirmitatea 


părintelui, iar aspectele bune cu Jupiter au conservat viaţa tatălui. Cât despre interdependenţa 


dintre aceste două suflete, vezi aceleaşi texte din Geneza, indicate mai sus. 


Karma după trei generaţii 


Nativitate: 11 martie 1954 ora 17, Bucureşti, (o fetiţă). 


Horoscopul personal foarte critic cu malefice în semnul violent al Berbecului în casa a 


VIII-a în opoziţie cu Saturn. Tatăl fetiţei neinteresant pentru cazul nostru, dar bunicul după 


tată nutreşte gânduri de sinucidere şi străbunicul după tată s-a săvârşit din viaţă la o vârstă 


înaintată prin sinucidere din cauza unei dragoste nefericite. În acest horoscop prin case 


derivate, casa I apare expresivă pentru bunicul după tată cu aceeaşi domificaţie ca a fetiţei 


unde stăpânul Fecioarei, a Ascendentului, Mercur aflat în casa a VIII-a explică gândurile de 


sinucidere. Mergând mai departe, străbunicul după tată este reprezentat de casa a IV-a de la I 


derivată, iar casa a V-a a acestui străbunic este casa a VIII-a a horoscopului fetiţei arătând 


sinuciderea din dragoste. Fetiţa noastră are constelaţii tipice pentru o viaţă tulbure 


sentimentală prin conjuncţia Marte - Venus şi opoziţia Saturn - Venus. În plus, Saturn care 


participă catastrofal la această problemă, este stăpânul casei a V-a ceea ce indică o posibilă 


sinucidere din dragoste. Este cazul tipic a unei karme moştenite de la străbunicul după tată. 


Această fatalitate ar putea să fie ocolită numai prin practici religioase făcute pentru copil la 


aniversarea zilei sale de naştere şi pentru străbunic la data morţii sale. Se rupe un proces de 


interdependenţă între ambele programe karmice şi karma proprie a acestui copil, pentru texte 


din Biblie a se citi cu atenţie: Exodul 34/7, Numeris 14/18, Deuteronom 5/9, I Regis 21/29, 


Neemis 9/2, etc. care arată karmele prin generaţii, principiul spovedaniei în Vechiul Testament 


unit cu ideea păcatelor părinţilor şi răscumpărarea lor. 


Karma sentimentală 


Astrologii se izbesc într-un mod frecvent de aceste nenorocite karme sentimentale care 


produc atâtea dureri şi adeseori sinucideri. 


Iată de exemplu: Nativitate feminină, 23 iunie 1926, Ascendent 4° în Vărsător. Nativitate 


masculină, 1 februarie 1925 ora 24. La femeie apare tipică opoziţia Saturn - Venus care în 


acelaşi timp reprezintă şi o figură maximală. La bărbat există constelaţia karmică pricinuitoare 


de complicaţii sentimentale Marte - cuadrat Venus. Este de neînchipuit suferinţa pe care o 


încearcă femeia de ani de zile din cauza acestui bărbat care-i promisese căsătoria, dar care s-a 


însurat între timp. Legăturile continuă fără nici o perspectivă, decât doar aceea a unor 


complicaţii care se ivesc neîncetat, a unor încercări de sinucidere din partea femeii şi a unor 


scene de gelozie ce se produc necontenit. Aici se întâlnesc două fatalităţi, însă Saturn al 


bărbatului în opoziţie cu Venus a femeii arată o servitute erotică în figură de aplicaţie, 


împotriva femeii, lămurind această dramă sentimentală. În plus, ceea ce este mai grav, aceasta 


figură planetară repetă constelaţia proprie din horoscopul femeii. Nici o perspectivă 


îmbucurătoare pentru viitor. De remarcat că factorii de apropiere clasică sunt Venus feminină 


în conjuncţie cu Luna bărbatului. 


Karma moştenită de la mama 


Nativitate 23 mai 1915, ora 11 a.m. Bucureşti. 


Tema arată conjuncţia Venus - Marte în semnul violent al Berbecului şi un Ascendent în 


Leu indicând din capul locului o fire puternic instinctuală. Nativul, însurat din dragoste cu o 


femeie drăguţă şi de treabă, dar îşi compromite ulterior mariajul cu o femeie ordinară ca fire şi 


ca ocupaţie, cu 25 de ani mai mare decât el, aproape infirmă şi având un copil epileptic. Acest 


nativ nu consimte la divorţ şi nu voieşte să-şi abandoneze căminul, iar blamul familiei şi al 


opiniei publice nu-i serveşte la nimic. Este un caz simplu şi dramatic de ereditate astrală din 


jartea mamei. Conjuncţia Venus - Marte din casa a IX-a a horoscopului său (casa a XII-a 


derivată a mamei) explică faptul că la timpul său mama acestui nativ, călugăriţă în mănăstire, 


a rămas însărcinată cu un vilegiaturist şi apoi a abandonat rasa monahală, născând acest 


copil legitimat ulterior. Conjuncţia Marte - Venus e puternic erotică iar punctul senzitiv al 


mamei în horoscopul copilului cade în casa a V-a unde apare această mamă ca o amantă cu 


stigmatele bătrâneţii analoage unei mame. Acest punct senzitiv este în opoziţie cu Saturn, 


propriul dispozitor al casei, iar punctul de karmă prin ascendent explică participarea acestei 


drame karmice. Aspectul de separaţie a cuplului erotic poate lichida până la urmă în bine 


această chestie prin moartea bătrânei amante (punctul senzitiv al dragostei se află în 


conjuncţie cu Neptun stăpânul casei a VIII-a). 


Karma consecutivă în patru generaţii 


Nativitate: 12 septembrie 1900 P.K. 21,53. 


Nativitate feminină în care apare tipică opoziţia Saturn - Neptun în casa I spre a VII-a în 


aspect rău cu casa a IV-a (agresiune fizică la bătrâneţe, în cămin). De remarcat că Saturn este 


atât stăpânul casei a VIII-a posibilei agresiuni, cât şi a casei a VIII-a, reprezentativă a morţii. 


Soţul acestei persoane a murit asasinat (maleficele angajând casa a VII-a şi a IV-a). Tatăl ei a 


fost asasinat, iar bunica după mamă a murit într-un masacru. Casa a IV-a şi casa I/VII arată 


asasinatul tatălui, prin sistemul caselor derivate: casa a IV-a este casa a VII-a de la a X-a. Casa 


I derivată arată prin acelaşi sistem bunica. Remarcabil este faptul că această persoană cu toate 


sfaturile pe care i le-am dat continuă un sistem de certuri şi diferende băneşti care pot aduce 


pe tapet nu numai procese, ci şi agresiuni fizice. În plus este foarte avară şi tezaurizează, deşi 


este singură şi fără obligaţii. A se vedea textele din II Regis 10/30, Deuteronom 5/9, 24/16, II 


Samuil 3/29 explicative. În astfel de cazuri se recomandă rugăciuni aduse sufletelor celor 


morţi violent de la care se moşteneşte această karmă. 


Fatalitate conjugală mutuală: soluţie 


Trăirile conjugale critice s-au înmulţit într-un mod simţitor în zilele noastre, şi în fapt nu 


sunt altceva decât lichidări karmice din alte vieţi, ce trebuie bineînţeles - şi mai ales dacă este 


posibil - tratate. 


Două nativităţi: 22 iunie 1890, orele 11 a.m. (nativitate masculină). Nativitate feminină 6 


februarie 1916, Ascendent 10° în Vărsătorul de Apă. 


Avem de-a face cu un menaj în care tema soţiei arată, pe lângă o dereglare puternică în 


sfera instinctuală caracterizată prin opoziţia Venus - Marte şi conjuncţia Uranus - Venus, 


unită cu o abatere conjugală indicată prin conjuncţia Soare - Uranus rău privită, o fatalitate în 


moartea soţului, lămurită prin opoziţia Soare - Marte şi aceeaşi conjuncţie Soare - Uranus din 


casa I/VII. 


De altfel, în numele feminin în flancul drept prin Cabală şi prin suprapunere apare 


rădăcina cabalistică EVEL, respectiv „doliu” (vezi Geneza 50/11). 


Pentru această predispoziţie pe care o au femeile în moartea soţilor a se citi cu atenţie 


capitolul 58 al Genezei care este caracteristic. Pe de altă parte, tema soţului arată boala gravă 


şi chiar moartea soţiei prin conjuncţia Saturn - Lună care se află în cuadratură cu Marte, al 


doilea stăpân al casei mariajului. Se înfruntă deci două fatalităţi. Soţiei i-a murit un copil 


dintr-un precedent mariaj (vezi Saturn în casa a V-a a ei) şi primul ei soţ, iar cu actualul 


traversează o criză conjugală de proporţii, molestându-şi şi alungându-şi soţul de acasă. De 


observat iarăşi că, în perioada rarelor acorduri conjugale, soţul se îmbolnăveşte regulat, dar se 


însănătoşeşte odată cu reînceperea scandalurilor. Se impune în mod practic o soluţie care este 


foarte greu de găsit. Un divorţ ar readuce un efect nefast al constelaţiilor critice Soare - Marte 


şi Uranus - Marte în sănătatea proprie a femeii, iar soluţia statu quo-ului este penibilă. 


Singura dezlegare pe care de altfel soţul a luat-o într-un mod instinctiv este aceea a 


preocupărilor duhovniceşti. Temeiul acestei atitudini şi mai ales al consecinţelor se vădeşte din 


principiul ascezei pus de IIsus în Evanghelia lui Matei 19/12 unde se iveşte ideia unirii 


principiului masculin cu cel feminin, dispensator de alianţă. Soţul va rămâne soţ numai din 


punct de vedere formal, limitându-şi astfel atât riscurile proprii, cât şi acelea ale tovarăşei de 


viaţă. De altfel, după horoscopul său, Neptun bine aspectat în casa a IX-a promovează o trăire 


spirituală; cât despre soţie, ea poate să fie menţinută în viaţă prin harul soţului conform 


textelor din Isaia 37/35, I Regi 11/12 şi Faptele Apostolilor 27/24. 


Luna în casa a XII-a: karma compensabilă 


Nativitate masculină: 24 aprilie 1911, Basarabia, Ascendent 12° în Berbec. Luna în casa 


a XII-a dă de înţeles o îmbolnăvire proprie (se află în Peşti, semnul casei a XII-a), iar ca 


significator general o situaţie dificilă a mamei sau maladii în cămin mai ales ale soţiei (în 


conjuncţie cu Marte al doilea stăpân al casei a VII-a şi stăpâna casei a VIII-a). Am sfătuit 


persoana ca, după moartea mamei, pe care o asemuim cu un acces de fixaţie pentru sănătatea 


proprie (Luna e mama), să aibă în grija sa întotdeauna prin substituirea cu mama pe o femeie 


bătrână. Acest principiu de echivalenţă a karmelor se află în Epistola Pavel către Evrei 13/3. 


Persoana s-a conformat sfatului nostru şi a adăpostit o femeie bătrână în apartamentul său, 


însă fără s-o îngrijească prea mult, şi odată cu primele scandaluri soţia sa a suferit un 


accident aproape mortal. Această întâmplare ne-a arătat reacţiunea puternică a acestui proces 


de compensare a karmei, iar pe de altă parte nesatisfacerea acestei obligaţii karmice a readus 


pe tapet sensibilitatea soţiei la maladii sau chiar moartea, indicată de horoscopul propriu al 


soţului. 


Karma perfectă 


Nativitatea feminină 30 august 1913. Ascendent 2° în Fecioară. Nativitate masculină 28 


aprilie 1864. Soţ şi soţie. Chestiunea este foarte interesantă. După un prim mariaj care a durat 


foarte puţin, această nativă are un vis în care se vede într-un cortegiu nupţial cu primul ei soţ 


şi întâmpinată de un om foarte bătrân, cu un aer berbant, care-i smulge din mână lumânarea 


de nuntă şi cununiile din cap. După un an întâlneşte în viaţa de toate zilele personajul din vis 


pe care şi-i reaminteşte ca figură, fără să-l poată identifica. Deşi exista o diferenţă de 49 de ani 


între dânsa şi acel bărbat, îl ia de soţ. Ea are acum 45 de ani şi el 94. Zace în pat, este foarte 


pretenţios, gelos şi - mirare de spus - este încă activ din punct de vedere sexual. Are încă 


avere, însă a dezmoştenit-o formal în favoarea unor nepoţi. Întrebată de mine pentru care 


motiv continuă să stea cu el, mi-a răspuns: „Mi-e foarte milă de el, şi dacă l-aş abandona este 


aşa de rău încât nimeni nu i-ar avea grijă”. Tema comparată arată că Saturn al bărbatului este 


în cuadratură cu Jupiter al femeii, indicativ pentru o neşansă generală pe care o poartă 


bărbatul acestei femei. Lunile sunt în opoziţie indicând o neregulă în cămin. Saturn al 


bărbatului se află în cuadratură cu Venus al femeii arătând o servitute erotică în sarcina 


femeii. Coeficientul general al numelui bărbătesc este 355 de unităţi, mult mai puternic decât 


al femeii, care reprezintă 214 puncte, deci încă odată o dependenţă a femeii faţă de bărbat. 


Diferenţa între aceste două sume este 141, număr care tradus în litere dă cuvântul ebraic ED 


cu înţelesul „ceva nebulos, neclar”, deci un proces karmic vechi care se lichidează acum. În 


Cabală, prin suprapunere între numele bărbatului şi numele femeii se formează rădăcina ZEN 


de la numele femeiesc la numele bărbătesc cu înţelesul de „rănit” dar şi component al aceluiaşi 


cuvânt cu înţelesul de „desfrâu”. Ambele noţiuni sunt cuprinzătoare pentru situaţia de fapt a 


acestor soţi. Cât despre sensul acestei trăiri extravagante, ea se poate încadra într-o idee de 


karmă perfectă în care femeia îşi duce crucea fără a cârti şi împlineşte cele spuse de 


Evanghelia lui Matei 10/38.1-am dat sfaturi în consecinţă. 


Karma cu copii străini: Neptun şi Pluto în casa a V-a 


Nativitatea feminină: 8 iulie 1892, Ascendent 16° în Capricorn - Moldova. Această nativă, 


acum femeie în vârstă, a avut două mariaje. În primul mariaj, ulterior desfăcut, soţul său a 


avut relaţii cu servitoarea care a născut un copil. Nativa noastră a avut grijă de acest copil 


născut la 18 martie 1926, ora 15. Se gândeşte acum să-i lase averea sa imobiliară. 


Contractează ulterior un al doilea mariaj care durează, dar în care soţul a avut şi el 


relaţii cu o nouă femeie de serviciu care a rămas însărcinată şi a făcut la rândul ei un copil. 


Nativa noastră a alungat femeia cu copilul, însă s-a răzgândit rapid şi poartă de grijă acestei 


fetiţe născute la 17 august 1952 ora 13,30. De altfel copilul are nevoie de îngrijiri fiindcă a avut 


o paralizie infantilă şi tema sa este critică sub raportul sănătăţii. De observat că nativa noastră 


se duce în fiecare' duminică la marginea Bucureştiului unde stă femeia cu copilul şi acolo 


prestează muncile cele mai penibile, iar mama acestei fetiţe se bucură din plin de avantajele 


materiale care-i vin de la nativa noastră. De remarcat că firea acestei native are puternice 


disonanţe, mai ales în direcţia faptelor bune şi a largheţei. Din acest punct de vedere 


atitudinea sa este şi mai caracteristică şi reprezintă o stupefacţie pentru familie. Astrologiceşte 


chestiunea se explică prin prezenţa planetelor Neptun în conjuncţie cu Pluto în casa copiilor. 


Prima planetă arată o problemă tulbure în filiaţie, iar Pluto, justiţiarul, este planeta karmei în 


acest sector, explicând obligaţiile pe care şi le-a luat această nativă care în mod inconştient îşi 


lichidează o karmă avută cu o filiaţie în altă viaţă. Îşi poartă şi ea crucea, fără să-şi dea seama 


că o face. 


Polarizare astrală. Succesul erotic în două generaţii 


Prin legea eredităţii astrale se înţelege legea polarizării astrale, adică a tendinţei unor 


anumite suflete de a atrage prin sistemul de polarizare suflete asemănătoare, cu programe 


comune. Textul de temelie se află în Cartea Eclesiastului 11/4, unde cuvântul „vânt” trebuie 


tradus în acela de „suflet”. (După Cabală, Ruah înseamnă şi vânt şi suflet, iar traducerea 


cabalistică a textului militează în acest sens). Completarea se poate face cu textul din Luca 


1/13. Am găsit un caz caracteristic, prezentat în continuare: 


Nativitate feminină: 3 noiembrie 1900, Ascendent 24° în Balanţă. Avem o constelaţie 


erotică tipică, respectiv Venus cuadrat Saturn şi cuadrat Neptun, în semnul Fecioarei, adică 


într-un semn pasiv. Unicul copil al acestei native, o fată, este născută la 1 iulie 1927 cu acelaşi 


ascendent în Balanţă (7 grade), dar având de data aceasta constelaţia erotică de la mamă 


reîntoarsă sub forma unei conjuncţii Venus - Marte puternică, aproape de Meridian. La rândul 


său această fată are doi copii: unul născut la 31 octombrie 1947 ora 23,30 în Germania şi altul 


născut la 18 octombrie 1948 ora 4,33 a.m. În aceeaşi ţară. La primul copil apare cuadratura 


bunicii Saturn - Venus şi cuadratura Venus - Marte moştenită de la mamă. Al doilea copil care 


are aproape Ascendentul mamei sale (2° în Balanţă în loc de 7°) are conjuncţia Satura - Venus. 


Moştenirea acestor constelaţii karmice este tipică şi ţine de atitudinea bunicii care „fierbe” din 


punct de vedere erotic. Pe predispoziţia sa nativă s-a suprapus fiica ei cu constelaţiile erotice 


moştenite, iar aceasta la rândul ei printr-o viaţă conjugală dizarmonioasă şi un prim divorţ a 


atras cele două suflete care au moştenit constelaţiile bunicii şi ale ei proprii. Ambii copii au 


figuri critice Saturn - Marte indicând posibilităţi de moarte violentă ceea ce ar putea îmbia pe 


cercetători să vadă dacă nu cumva la trăirile acestea omeneşti care nu sunt însoţite de o viaţă 


normală apar şi constelaţii de final brusc de viaţă care lichidează nişte existenţe ce altfel nu 


pot începe cicluri de existenţe fericite. De aici se trage o învăţătură: omul trebuie să-şi 


păzească sufletul ca să dea naştere la copii fericiţi, fiindcă altminteri... 


Polarizare dublă 


Trei teme: tatăl, soţia şi o fetiţă. 


Nativitate masculină: 22 iunie 1919, ora 11,30 a.m. Ascendent 20° în Fecioară. 


Nativitate feminină: 1 martie 1920, Ascendent 23 ° în Vărsător. 


Fetiţa: 24 ianuarie 1948, ora 20,30. De la tată, copila are acelaşi Ascendent precum şi un 


indice puternic mercurian şi uranian în proces evolutiv. De la mamă, polarizează constelaţia 


karmică Venus cuadrat Marte în opoziţia Marte - Venus. Ambele sunt în aspect de separaţie. 


Copila înregistrează o polaritate pozitivă cu tatăl şi polaritate negativă cu mama ei. De altfel 


raporturile curente între fetiţă şi tată sunt perfecte dar suferă în ceea ce priveşte mama. 


Polarizare bilaterală. Proces karmic în amendare, la un copil 


Tată, mamă şi un copil. 


Tatăl născut la 9 aprilie 1920, Ascendent 15° în Peşti. 


Mama născută la 21 iulie 1922, Ascendent 23° în Scorpion. 


Copilul născut la 12 ianuarie 1953, Ascendent 20° în Rac. Copila născută moşteneşte de 


la mama sa cuadratura Marte - Venus sub formă de conjuncţie. Această figură devine şi mai 


expresivă la copilă fiindcă conjuncţia se formează în cuadratura cu Marte al mamei şi în 


opoziţie cu Venus a sa. Venus la fetiţă apare în acelaşi semn ca şi Venus al părintelui, arătând 


un indice evolutiv al tatălui din tema sa proprie, a cărui figură este expresivă în acest sens. 


Acest proces evolutiv la părinte a produs procesul de amendare a conjuncţiei la copilă care se 


află de data asta foarte bine aspectată. 


Polarizare simplă. Indice involutiv al părintelui 


Părintele este născut la 22 aprilie 1921, Ascendent 18° în Rac, iar fetiţa la 19 iunie 1940, 


Ascendent 9° în Leu. Tema părintelui arată opoziţia Soare - Lună indicatoare printre altele şi a 


unui dezacord între propriii săi părinţi. În acest climat astral a fost zămislită copila moştenind 


aceeaşi opoziţie, de data aceasta în aspect de aplicaţie. Aceasta va indica un dezacord între 


părinţii copilei care merge în fază de creştere. În tema părintelui sunt indicaţiile unui curent 


tulbure instinctual (Venus cuadrat Neptun, Venus opoziţie Lună şi retrogradă). Pe acest fond 


patern s-a reîncarnat copila arătând nu numai opoziţia Lună - Soare, dar şi moştenirea unei 


Venus retrograde, ceea ce este rarisim. În plus ocuparea nenorocită la această copilă a casei a 


V-a stimulează la maximum posibilităţile instinctuale nefaste. Tema copilei arată un indice 


involutiv al părintelui, fiindcă conjuncţia Saturn - Jupiter puternic aspectată la părinte devine 


slab armonică la copilă. În măsura în care procesul conjugal nu s-a amendat la tată, apar 


complicaţii la copil şi asupra tatălui apasă o gravă răspundere, fiindcă adeseori aceste 


constelaţii slabe între luminării dau şi alterări puternice ale sănătăţii sau o viaţă scurtă la 


descendenţi. 


Karma completă în două generaţii 


Patru persoane şi un bătrân defunct. 


Persoana de la care se trage karma s-a sinucis la timpul său, înregistrând în viaţa sa 


intimă abandonul unei femei care s-a omorât şi ea împreună cu un copil din cauza părăsirii. 


Nativul ulterior s-a însurat şi a avut doi copii dintre care băiatul născut la 9 ianuarie 1912, 


Ascendent 5° în Arcaş. Soţia acestui băiat s-a născut la 10.VIII.1913, Ascendent 6° în Fecioară. 


La rândul lor aceşti doi soţi au doi copii şi anume: un băiat născut la 4 aprilie 1939, Ascendent 


10° în Scorpion şi o fată născută tot la 4 aprilie 1936, Ascendent 18° în Balanţă. 


Tatăl acestor copii îşi părăseşte căminul şi fuge din ţară rostuindu-se foarte bine în 


străinătate. Aici îi rămâne familia în lipsuri şi soţia divorţează de el. Băiatul născut în 1939 şi 


fata născută în 1936 au o existenţă zbuciumată, cu mariaje repetate şi pierderi de copii. 


Pedeapsa karmică apare perfect conturată. Păcatul bunicului de a fi abandonat o femeie şi a-i 


fi cauzat sinuciderea împreună cu un copil este plătit prin sinuciderea personajului de la care 


se trage toată povestea. În karma care avea să se angreneze mai departe apare soţia fiului său 


care se naşte exact în acelaşi an, lună, zi şi oră care corespunde cu aceea în care el s-a sinucis. 


Abandonul acestei femei de către bărbat care fuge în străinătate apare ca o plată a 


abandonului vechi, iar copiii lui rămân fără tată, aşa cum nu a voit bunicul lor să ia în 


căsătorie şi să legitimeze copilul dintr-o dragoste. Şi, ca lucrurile să se îmbine într-un mod 


halucinant vom mai spune că personajul sinucis de mult şi cuscrul său odihnesc în aceeaşi 


groapă, ca să-şi întindă o mână de împăcare peste moarte. 


Reîncarnare în aceeaşi familie. Două surori 


Acum câţiva ani s-a prezentat la mine o domnişoară care a cerut să-i fac horoscopul unei 


surori ale sale moarte cu 29 de ani în urmă, şi care de altfel avusese o viaţă foarte scurtă (doar 


câteva luni de existenţă). Am rămas surprins de această cerere, pe care persoana mi-a 


justificat-o în sensul că este convinsă că ea ar fi reîncarnarea acelei surori moarte, 


semnalându-mi şi o împrejurare ieşită din comun. Într-adevăr, sora moartă se numea Angela şi 


fusese născută la 17 decembrie 1927 la ora 20,41 în Constanţa. Cât despre dânsa, ea se 


numeşte tot Angela şi a fost născută la 17 decembrie anul 1930 ora 20,41 tot în Constanţa. 


Afară de aceasta, domnişoara îmi semnala faptul că ar fi oarecum obsedată de defunctă. 


Lucrând şi horoscopul acestei din urmă persoane am fost frapat de faptul că în tema sa nu 


apare într-un mod prea lămurit maladia de care a suferit cu câţiva ani înainte, respectiv o 


tuberculoză osoasă, greu de imaginat cu Soarele bine aspectat din casa a V-a şi alte constelaţii 


mai mult tipice pentru boli de ficat sau accidente. În schimb, în tema surorii moarte apar 


posibilităţile tuberculozei osoase (conjuncţia Saturn - Marte în Arcaş, lucrând prin opoziţie în 


semnul Gemenilor). Dintr-un prim punct de vedere, tema a doua a surorii în viaţă prezintă o 


perfecţionare a vechii teme în sensul că planeta Neptun aflată tot în casa I este evoluată în 


tema a doua. A treia constatare este aceea că acele constelaţii critice care vorbeau pentru 


moarte timpurie în prima temă apar indicative pentru maladii de lungă durată într-a doua. 


Această problemă reversibilă de boală s-ar putea explica prin Cabală în sensul că adăugând la 


anul primei naşteri (1927) ziua şi luna din an obţinem anul 1956 care transformat în litere dă 


cuvântul TANO. Acesta face parte din cuvântul TANOAH care se tâlcuieşte „a descinde jos „. 


Vom putea spune că primul strat de suflet, cel vegetativ (Nefeşul), respectiv dublul eteric, a 


readus bolile surorii moarte în cea vie. A se vedea şi textul tenebros din Deuteronom 25/4, cu 


procesul de interdependenţă între fraţi. Din punct de vedere practic se impun rugăciuni pentru 


sufletul celei moarte. 


Karma prin sinucidere în trei generaţii 


Trei nativităţi şi anume: mama născută în anul 1891 în 11 iulie, Ascendent 20° în 


Vărsător; primul copil născut la 8 noiembrie 1922 orele 21; al doilea copil născut la 10 


noiembrie 1920 orele 12, Ascendent 26° în Vărsător. Este o istorie de familie teribilă. Mama 


persoanei născute în 11 iulie 1891 s-a sinucis, sora ei la fel şi fratele mai mic în etate de 12 ani 


s-a omorât şi el. Această nativă se sinucide din cauze familiale puţin clare la 1 iulie 1930 (la 39 


de ani). Primul ei copil, născut la 8 noiembrie 1922, se sinucide şi el (la 28 de ani, la prima 


conjuncţie a lui Saturn cu el însuşi). Al doilea copil născut la 10 noiembrie 1920 înnebuneşte 


şi este internat într-o casă de sănătate. Sesizat de cuscrul său, am cerut detalii şi mi-au fost 


date elementele de mai sus pe baza cărora am alcătuit cele trei horoscoape. Cel al mamei 


indică tendinţa de sinucidere prin stăpânul casei I într-a VIII-a şi alţi factori disonanţi, de viaţă 


scurtă (conjuncţia Saturn-Lună). Mama ei, adică bunica copiilor, reprezentată prin case 


derivate este arătată în casa a IV-a a temei cu Neptun rău aspectat, iar fraţii sinugaşi prin 


acelaşi Neptun care aparţine şi casei a III-a. Relaţiile nativei cu copiii sunt semnificative în rău 


căci stăpânul Ascendentului, Uranus, este în cuadratură cu planete din casa a V-a 


reprezentativă a copiilor. Primul copil sinucis la 28 de ani indică o ereditate astrală cu mama, 


Ascendentul său corespunzând Racului care este semnul de naştere al mamei sale, iar moartea 


sa violentă este indicată de Marte în casa a VIII-a rău aspectat şi de Saturn în casa a IV-a în 


cuadratură cu Ascendentul. Mama sa reprezentată prin casa a X-a prezintă Marte în opoziţie 


cu Neptun, stăpânitorii casei a X-a (Peştii şi Berbecul), al doilea copil care înnebuneşte are 


acelaşi Ascendent şi aproape acelaşi grad cu al mamei, iar Neptun în casa a VI-a rău aspectat 


arată nebunia prin demonizare, Venus reprezentativă pentru mamă din casa a X-a a acestui 


copil este sub regenţa Jupiter - Saturn din a VII/VIII şi în cuadratură cu Marte. Impresionant 


este faptul că acest copil internat în casa de nebuni a căpătat această criză atunci când mama 


lui sinucisă cu 25 de ani înainte avea tranzite tipice catastrofale, şi când hroscopul său propriu 


(al dementului) era mai puţin expresiv pentru ceea ce s-a întâmplat. Intuind o karmă prin 


succesiune de la mamă, virată de această dată în nebunie şi nu în sinucidere (cum se 


întâmplase cu fratele său din nativitate nr. 2), am dat sfat familiei să procedeze imediat la 


rugăciuni pentru mama sinucisă cu 25 de ani înainte, de al cărei suflet neîngrijindu-se nimeni. 


După prima practică a parastasului persoana atinsă de alienaţie mintală şi-a revenit complet şi 


acum se află în sânul familiei. Materialul de judecat din punct de vedere cabalistic este acelaşi 


pe care l-am expus în cazul fetiţei cu o karmă sentimentală moştenită de la străbunicul după 


tată (vezi acolo). 


Maladiile după astrologie şi Cabala 


Din punct de vedere cabalistic, atât al Vechiului cât şi al Noului Testament, bolile pot fi 


privite din următoarele puncte de vedere: 


A unei defecţiuni psihice, centrată pe corpul dorinţei, respectiv al păcatului (vezi Matei 


9/2). 


A doua sursă de maladii este atunci când boala apare ţinând loc de altă fatalitate, în 


principal închisoare. Textul categoric este acela din Isaia 53/10 care tradus după Zohar 


glăsuieşte astfel: 


„Dumnezeul vroind să-l păstreze curat, îl îmbolnăvi.” 


Acest text se mai poate combina cu acela din Cartea lui Iov cap. 33 versetele 19 şi 25. 


În sfârşit, a treia categorie de maladii sunt acelea care promovează, prin faptul lor, 


transformări şi ridicări spirituale. În acest sens vezi II Corinteni, cap. 12/7 (aici se instalează 


ideea primirii unui Ibur, chestie pe care am expus-o la primul caz din această secţiune). 


Din punct de vedere astrologie ne interesează ipoteza a doua, când boala ţine loc de 


închisoare. Acesta problemă se poate trata prin casele derivate având ca punct de plecare cea 


de a VI-a şi a XII-a a horoscopului, prima reprezentativă pentru maladii, iar cealaltă pentru 


închisoare. Considerând casa a XII-a drept casa închisorii şi socotind-o casa I a temei, atunci a 


VI-a radicală apare ca a VII-a a acestei case derivate cu înţelesul de adversar. Vom spune prin 


urmare că duşmanul puşcăriei este boala, respectiv că atunci când se instalează boala, ea ţine 


loc de puşcărie. 


Dacă vom socoti casa a VI-a drept casa I derivată, vom spune că, a XII-a casă, respectiv 


casa a VII-a derivată, constituie adversarul bolii. În acest sens ar apărea că boala dispare în 


timpul puşcăriei, când ea exista mai înainte. Avem aici o observaţie foarte interesantă de făcut 


prin care se constată că mulţi oameni bolnavi când au fost închişi s-au însănătoşit ca prin 


minune şi s-au îmbolnăvit când au ieşit din captivitate. 


Problema mai are şi o importanţă practică în sensul că poate îndemna pe cineva când 


este ameninţat de închisoare să se îngrijească de cei închişi şi când este sub povara bolii să 


aibă grijă de bolnavi. În acest sens apare ideea unei karme prin echivalenţă care se bazează tot 


pe textul des amintit de noi al Apostolului Pavel către Evrei (cap. 13 versetul 3). 


Texte biblice referitoare la astrologie şi la chestiuni înrudite cu această disciplină 


Trimiteri astrologice. Geneza 1/15, 25/26, 37/9. Iosua 1/12, 13, Judecător 5/20, Iov 


3/3, 38/31, 33, Psalmi 19/2 şi 4, idem 22/1, 104/19. Eclesiast 8/6. Isaia 40/26 şi 66/23. 


Eremia 33/25, Daniel 3/25, Matei 2/7. 


Texte contra practicii divinatorii. Levitic 19.26 şi 31, idem 20/27. I Samuil 28. I Cronici 


10/13, II Regis 21/6, Eremia 2/8, 8/2, 14/15 şi 23/13 şi 31. Ezechiel cap. 13, Faptele 


Apostolilor 1/7. 


Profeţii îngăduite. Eremia 35/14–15 şi 44/4. Ioil 3/1. Daniile 2.27. Fapte 21/10–11, I 


Corinteni 12/10, 12/30 şi I Tesalonicieni 5/20. 


Determinism. Eclesiast 6/10, Iov 38/4, 33/7. Psalmi 69/29, 139/16. Eremia 20/30 şi 


Matei 10/30 combinat cu Iov 37/7. 


Principiul graţiei divine. II Cronici 34/28, Eremia 45/4, Ezechiel 14/16 şi 22/4. Eremia 


22/30, 45/5. Psalmi 139/16, idem 39/8, idem 102/24, Proverbe 3/2, idem 4/7, idem 10/27, 


idem 11/26 combinat cu Matei 7/6. Isaia 35, I Corinteni 4/14 şi 15, Isaia 31/4 şi 6, Matei 


44/45, 50. Isaia 38/1 şi 8, 43/4, 46/4, Eremia 10/2, Daniil 4/24, Ioan 3/10, înţelepciunea lui 


Solomon 11/12, idem 4/10 şi 14, II Cronici 34/27, 28 şi Eremia 45/4. 


Preluări de karmă.l Regi 20/42, combinat cu Ezechiel 3/18. 


* 


Studiind aceste texte cercetătorul s-ar putea găsi la un moment dat în perplexitate 


fiindcă principiile vechii scripturi se prezintă în formă de teză, antiteză şi sinteză, care de foarte 


multe ori - aceasta din urmă - este lăsată la înţelepciunea căutătorului. 


Iată un exemplu din cele multe: în Faptele Apostolilor 1/7 există o oprelişte formală de a 


iscodi viitorul. Aici aflăm principiul tezei biblice. În I Tesalonicieni 5/20 apare antiteza care 


recomandă de data aceasta cinstirea profeţilor. Sinteza ar indica şi ar recomanda o divinaţie 


făcută în scop de utilitate obştească. În acest sens apare formal textul din Ezechiel 33/7. 


* 


Revăzând această ultimă secţiune a lucrării mele încerc o mare grijă. Ea este aceea de a 


nu instala o dezorientare în mintea cercetătorului, fiindcă toate aceste experienţe cad alături de 


canoanele astrologiei tradiţionale şi de interpretare scolastică. 


În practica mea astrologică am înregistrat trăiri omeneşti excepţionale şi mi-am dat 


seama de două lucruri: că, pe de o parte, Astrologia zis ştiinţifică poate da un relief interesant, 


dar nu poate explica o viaţă omenească pe care o desprinde regulat din mica colectivitate din 


care face parte - din familie - şi că mai ales îi răpeşte sensul superior al legăturii sale cu 


întregul. 


Am gândit apoi că exerciţiul divinatoriu fără îndreptări de ordin practic bazate pe 


elemente esoterice trase din Biblie pe calea Cabalei este fără sens şi poate fi chiar fatal, 


deschizând larg, pentru cel ce-şi cercetează destinul, porţile deznădejdii. În această ultimă 


direcţie, am intuit, după cum s-a văzut în cazurile pe care le-am expus mai sus, îndreptări pe 


care nu cutez a le desprinde din legile găsite de mine. 


Doresc din tot sufletul ca aceste cercetări să fie punctul de plecare pentru Astrologia 


esoterică de mâine în care astrologul va face un adevărat oficiu de preot, slujind în faţa 


Zodiacului, altar ceresc. 


STUDIU ASUPRA MALADIILOR 


- după tradiţia biblică (Cabală) şi Astrologie - 


Bolile desluşit din tradiţia biblică 


Bolile au un aspect general, cu o explicaţie ştiinţifică, şi un aspect cu totul aparte, care 


poate să fie desluşit din tradiţia biblică, adică a Cabalei, culeasă din Vechiul şi Noul 


Testament. 


Sunt trei categorii de maladii, care din punct de vedere esoteric se cuvin a fi tratate 


aparte. 


Prima categorie: boli având drept cauză alterări psihice 


Acest punct de plecare, al maladiilor privite din punctul de vedere al unei perturbări în 


sfera psihică, a fost într-un mod intuitiv şi departe de orice preocupare esoterică cercetat de 


psihanaliză. Această ramură a ştiinţei medicale psihiatrice a procedat la sondarea 


subconştientului, pentru a degaja procesele sufleteşti tulburi care stau la baza multor psihoze. 


În ce măsură însă s-a putut ajunge la o terapeutică a rămas un punct de vedere îndoielnic. 


Totuşi aceste preocupări ale ştiinţei merită o primă menţiune, căci dacă nu constituie pasul 


hotărât cel puţin pun într-o lumină orbitoare textele Sfintei Scripturi, care de data aceasta 


arată într-un mod clar că orice maladie are drept cauză o defecţiune în sfera 


psiho-temperamentală. Textul de bază se găseşte în primul rând, în Evanghelia lui Matei, 


capitolul IX, versetul 2 care glăsuieşte aşa: 


„Şi iată că i-au adus un slăbănog care zăcea într-un pat. IIsus le-a văzut credinţa şi a zis 


slăbănogului: «îndrăzneşte, fiule! Păcatele tale îţi sunt iertate!»... Acest text se combină cu 


Evanghelia lui Ioan, capitolul V, versetul 14, care spune: 


„Iată că te-a făcut sănătos, de acum să nu mai păcătuieşti, ca să nu ţi se 


întâmple ceva şi mai rău „... Aceeaşi idee se găseşte în Evanghelia lui Marcu, capitolul II 


versetul 5. Acest punct de vedere asupra sorgintei bolii se regăseşte şi în Vechiul Testament, şi 


anume în Psalmul 80 versetele 4, 8 şi 20: 


„Dumnezeule! Fă-ne iar precum eram Şi fă să se lumineze faţa Ta ca să fim mântuiţi”... 


Psalmistul face această invocare de trei ori cu rugămintea către divinitate ca să readucă pe om 


în integritatea şi puritatea lui primară. 


Acest punct de vedere pur esoteric îşi are după părerea noastră explicaţia sa profund 


ştiinţifică şi care ar fi următoarea: 


Fenomenul de viaţă, încă necunoscut şi neexplicat, s-ar datora dintr-un punct de vedere 


bioelectric a doi curenţi: primul curent este de natură pozitivă, propulsat de Soare, sub forma 


radiaţiilor cosmice din spaţiile interplanetare, prin eter. Soarele, la rândul său, culege aceste 


energii ca un imens colector, din tot Cosmosul, şi ele vin spre Pământ sub forma radiaţiilor de 


diferite lungimi. 


Al doilea curent este de natură telurică, pământească, magnetică şi poartă semnul 


negativ. Aceşti doi curenţi, pozitiv şi negativ, stabilesc echilibrul bioelectric al organismului, 


angrenându-se în trupul omenesc prin plexul solar, care nu este la rândul său decât faimoasa 


„floare de lotus” prezentă în unele doctrine, înzestrată cu o mişcare giratorie şi apoi propulsivă. 


Intuitiv, ştiinţa tratează azi trupul omenesc ca pe un organism bioelectric, mai ales în 


tratamentele cu raze care se fac, în sensul că tratamentul curativ nu constituie în fond decât o 


reglare a câmpurilor electromagnetice perturbate. 


În treacăt fie zis, toate vindecările taumaturgilor, din antichitate şi până azi, de la 


Apollonius din Tyana până la Iacob din zilele noastre, nu sunt datorate decât puterilor speciale 


pe care le-au avut aceşti vindecători printr-un magnetism propriu remarcabil, care a jucat 


acelaşi rol, de reglare a câmpurilor perturbate. 


Continuăm: ambii curenţi - pozitiv şi negativ - angrenaţi prin plex se dirijează în sistemul 


neurovegetativ (simpatic şi parasimpatic), dintre care unul reprezintă propulsia, iar celălalt 


frâna. Acesta, la rândul său, dirijează sistemul endocrino-glanular, iar funcţionarea 


armonioasă a tuturor organelor este posibilă numai prin echilibrul perfect între sistemul vag şi 


cel simpatic. 


Deasupra acestui plan organic, se situează planul spiritual şi sufletesc, respectiv cel 


psihic, cu aceleaşi coordonate de propulsie şi frână. Propulsiei îi corespunde DORINŢA, iar 


frânei îi corespunde răsturnarea raportului dintre dorinţă şi realizare. 


Pe acest plan superior se înregistrează cauza maladiei. Iată de altfel ce spune ştiinţa 


pozitivă: 


„Scoarţa cerebrală efectuează o muncă complexă de analiză şi sinteză, pe de o parte în 


legătură cu impulsurile care iau naştere la nivelul receptorilor organelor senzoriale externe, iar 


pe de altă parte cu impulsurile care iau naştere la nivelul receptorilor organelor senzoriale 


interne. Interacţiunea între aceste două feluri de impulsuri ce sosesc la scoarţă creează în 


segmentele nervoase superioare acel nivel de corelaţie al proceselor de excitaţie şi inhibiţie, 


care determină de fapt reacţia curentă atât a fiecărui organ izolat, sau sistem întreg, cât şi a 


organismului luat ca un întreg. Tot astfel, nu putem vorbi despre boala unui anumit organ, 


fără a ţine seama de relaţiile sale cu alte organe şi de sistemele de reglare ale organismului. Nu 


ne putem situa pe linia dreaptă a gândirii sintetice, decât studiind în întregime reacţiile 


organismului, în care fiecare organ reprezintă doar o parte din întreg organismul, ce se află sub 


influenţa continuă a excitanţilor, atât din mediul exterior cât şi din interior. Pe aceste idei s-au 


pus bazele patologiei cortico-viscerale. Trecerea de la normal la patologic se face prin 


modificarea funcţiei scoarţei cerebrale. Traumatismele psihice grave şi de lungă durată, precum 


şi stările emoţionale duc la slăbirea şi inhibarea scoarţei cerebrale. 


Centrii subcorticali din regiunea hipotalamusului încep să aibă o activitate haotică, dând 


tulburări în organe. Se formează un cerc vicios, în sensul că de la centru vin către organul 


lezat impulsuri care denaturează gradul leziunilor mecanismului de reglare superioară. 


Dezintegrarea sistemului nervos duce la un dereglaj al glandelor endocrine şi la producerea şi 


menţinerea bolii.” 


Ceea ce ştiinţa numeşte scoarţa cerebrală nu este bineînţeles învelişul creierului, ci o 


noţiune distinctă de fizic şi anume ceea ce esoterismul numeşte CORP ETERIC. Acest plan 


distinct de materie nu este decât un strat al sufletului, iar înregistrările se fac pe acest corp. 


Care este natura lor? Avem de-a face în majoritatea cazurilor cu dorinţe nerealizabile sau 


nerealizate şi cu o imposibilitate de adaptare a insului la situaţiile curente, în care este silit să 


trăiască, care la rândul lor sunt generatoare de traume psihice. Dorinţa prea mare, în înţelesul 


evanghelic, nu este decât „păcatul” şi această dorinţă, inversând raportul sufletesc, tinde către 


exces. Aşa se explică frecventele maladii de azi şi genul lor special. Am putea crede că maladiile 


grave cum ar fi: cancerul, bolile ulceroase, tensiunile paroxistice şi afecţiunile glandelor cu 


secreţie internă sunt datorate acestor traumatisme psihice de lungă durată. În altă ordine de 


idei, afecţiunile şirei spinării ar fi datorate libido-ului. 


Conchidem: atunci cînd IIsus a vorbit de păcat, el a făcut aluzie la corpul excesiv al 


dorinţei, legat de poftă şi de lux. Reintegrarea insului într-un sănătos echilibru sufletesc este 


adevărata terapeutică. Aceasta nu poate să fie decât spovedania, care este de natură a produce 


o decomprimare sufletească masivă de stările apăsătoare, sau în caz de maladii grave, TAINA 


MASLULUI. Iată dealtminteri textul acestei „taine” din Epistola Apostolului Iacob, cap. 5 


versetele 13 şi următoarele: 


„Este vreunul dintre voi bolnav? Să chem pe Presbiterul bisericii şi să se roage pentru el şi 


după ce-l va unge cu untdelemn în numele Domnului, rugăciunea făcută cu credinţă va mântui pe 


cel bolnav şi Domnul îl va însănătoşi, şi dacă a, făcut păcate îi vor fi iertate. „Se ştie că taina 


maslului face adevărate minuni de vindecări. 


Un ultim procedeu pentru vindecare, tot pe bază religioasă, este acela al ajutorului care 


se cere de la Sfintele Moaşte. Moaştele sfinţilor noştri fac adevărate minuni (cred că aici intră 


două idei în joc: prima este aceea a însuşirilor pe care le au trupurile sfinte, adevăraţi 


acumulatori de energii puternice, şi în al doilea rând, credinţa insului care pune întotdeauna 


pe om în unire cu principiul creator care este omnipotent (vezi Epistola Apostolului Pavel către 


Evrei 11/1). 


Terminând acest capitol trebuie să vorbim şi despre mersul bolnavului la medici şi 


despre procedeele lor de tratament. 


Aici avem un punct de vedere foarte categoric arătat de Vechiul Testament în Cartea a 


H-a a Cronicilor, cap. 16 versetele 12 şi 13. 


„Şi regele Asa a căzut bolnav de picioare de o boală cumplită. Dar şi în vremea boalei lui 


n-a căutat ajutor la Domnul, ci la doctori. 


Şi a murit Asa în anul 41-lea al domniei lui. „Se arată prin urmare clar că prin faptul că 


regele lui Israel n-a recurs la divinitate, ci la doctori, s-a săvârşit din viaţă. 


Acest punct de vedere este întărit în „Oisus fiul lui Sirah” cap. 38 unde sunt mai multe 


texte cu cuprinsul următor: 


„Cinsteşte pe doctor, mai înainte ca să ai nevoie de el, cu cinstea ce i se cuvine, căci şi pe el 


l-a făcut Dumnezeu. 


Căci doctorul îşi are isteţimea lui de la Dumnezeu, iar ştiinţa îi înalţă fruntea şi este 


slăvit de cei mari. 


Fiule, în boala ta nu fii nebăgător de seamă şi te roagă Domnului şi El te va tămădui. 


Apoi dă rând doctorului... că şi pe el l-a făcut Domnul şi să nu se depărteze de lângă tine 


fiindcă şi el îţi trebuieşte. 


Că uneori izbânda este în mâinile lui şi el se roagă Domnului ca să-l ajute în meşteşugul 


lui şi tămăduire să dea pentru însănătoşirea bolnavului. 


Cel ce păcătuieşte faţă de ziditorul său să cază în mâinile doctorului.” Din cele de mai sus, 


Biblia care are şi de data aceasta ţinuta ei cu totul aparte de „da” şi „nu”, de „pozitiv” şi 


„negativ”, arată într-un mod clar că medicul trebuie socotit numai ca un sol al Creatorului şi 


că un concurs eficace nu-l va putea da decât un medic credincios. Istoria literaturii medicale 


arată că toţi marii apostoli care au activat pe tărâmul acesta au fost şi mari credincioşi. 


A doua categorie: boli date pentru ocolirea altor fatalităţi 


Aceasta a doua categorie a bolilor se găseşte pilduită în primul rând în Profetul Isaia cap. 


53/10. Traducerea acestui verset după Zohar, în sensul Cabalei, este următorul: 


„Şi Dumnezeu voind să-l păstreze curat, îl îmbolnăvi. „Alt sediu de bază al maladiei se 


găseşte în Cartea lui Iov cap. 33 versetele 19-25: 


„Şi prin durere este mustrat omul în culcuşul lui, când o luptă necurată îi frământă oasele. 


Sufletul i se apropie de groază şi viaţa de vestitorii morţii. Dar, dacă se găseşte un înger 


mijlocitor pentru el, unul din miile acelea care vestesc omului calea pe care trebuie s-o urmeze, 


Dumnezeu se îndură de el şi zice îngerului: 


„Izbăveşte-l ca să nu se pogoare în groapă: am găsit un preţ de răscumpărare pentru el. 


Şi atunci carnea lui se face mai fragedă ca în copilărie, se întoarce în zilele tinereţii lui. „De 


foarte multe ori, o boală gravă ţine loc de închisoare şi de remarcat este că adeseori oamenii 


bolnavi se fac bine în închisoare, iar când ies de acolo se reîmbolnăvesc. 


A treia categorie: boli date pentru spiritualizare 


In rândul frecvenţelor, această categorie de maladii este cea mai rară. E vorba de boli 


care sunt date pentru spiritualizarea oamenilor, adică pentru posibilitatea lor de a trece pe o 


octavă sufletească superioară. Este de la sine înţeles că tensiunea spirituală mare nu este 


suportată de trupul obişnuit. Cu rare excepţii, oamenii cei mai remarcabili din punct de vedere 


spiritual au fost debili sau bolnavi. 


De altfel, această idee se găseşte în Profetul Isaia 57/15 care glăsuieşte aşa: 


„Căci aşa vorbeşte Cel Prea înalt a cărui locuinţă este veşnicia şi al cărui nume este sfânt: 


«Eu locuiesc în locuri înalte şi în sfinţenie, dar sunt cu omul zdrobit» „... Textul categoric se află 


însă în Epistola Apostolului Pavel către Corinteni II cap. XII versetele 7–10: 


„Şi pentru ca să nu mă trudesc cu măreţia acestor 


descoperiri, datu-mi-s-a mie un ghimpe în carne, un înger al satanei 


ca să mă bată peste obraz şi să nu mă trufesc. 


Asupra lui de trei ori am rugat pe Domnul ca să-l îndepărteze de la mine dar mi-a zis: 


«îţi este de ajuns darul meu, pentru că puterea mea se desăvârşeşte întru neputinţă». 


Aceste maladii cu cât sunt mai lungi, mai greşit dignosticate, şi tămăduindu-se parcă de la 


sine, sunt cu atât mai specifice în sensul că aşază pe om după însănătoşirea lui pe o octavă 


spirituală şi sufletească superioară. 


De aceea, adeseori observăm la oamenii care au trecut prin boli aproape mortale o 


schimbare radicală de ţinută şi de atitudine. Cele mai dese convertiri la o înaltă spiritualitate 


sunt consecutive unor grave maladii. 


Ipotezele noastre privite din punct de vedere astronomic 


Ipoteza I, care este aceea a maladiilor cauzate de alterări psihice, este vizibilă în horoscop 


prin factorii vicioşi din punct de vedere psiho-temperamental şi care se vădesc prin disonanţele 


astrale. Legătura între aceşti factori planetari şi Ascendentul este cea mai caracteristică. 


Adeseori apare în plus şi un factor inhibitor puternic, care de regulă este dat de semnul 


Capricornului, al Vărsătorului (semne saturniene) sau de o constelaţie inhibitivă puternică. 


Factorii temperamentali care nu pot să se exteriorizeze creează fenomenul de inhibiţie 


angrenând imediat un proces glandular în care hipofiza, tiroida sau suprarenalele joacă un rol 


principal şi disonant, producând maladiile organice. 


Ipoteza a II-a, care este aceea a maladiilor care ocolesc alte fatalităţi, se explică din punct 


de vedere al ocupării caselor a VI-a şi a XII-a, care sunt casele maladiilor în care îndeobşte vom 


găsi ocupări astrale puternice şi disonante. Aici se instalează şi un sistem special de a judeca 


situaţia, prin sistemul „caselor derivate”. Luând ipoteza închisorii care ocoleşte maladia, sau a 


maladiei care ocoleşte închisoarea, vom spune că dacă vom lua bunăoară, prin sistemul 


caselor derivate, casa a XII-a drept casa I atunci casa a VI-a radicală devine a VII-a derivată cu 


semnificaţia ei primară de „duşman”. Care va fi atunci logic duşmanul închisorii? - Boala. 


Privind lucrurile din punct de vedere al casei a VI-a, considerată în sistemul derivat drept casa 


I, şi al casei a XII-a, considerată drept casa a VII-a a temei derivate, vom spune că duşmanul 


maladiei va fi închisoarea. Într-un proces alternativ, derivat, o noţiune se substituie celeilalte. 


De aceea vom vedea un lucru foarte ciudat şi anume că oamenii bolnavi se fac sănătoşi în 


închisoare şi că atunci când se eliberează adeseori se reîmbolnăvesc. Aceasta ar fi şi explicaţia 


faptului că adeseori o simplă planetă malefică în casa a VI-a şi o absenţă planetară în casa a 


XII-a hărăzesc închisoarea care este specifică domeniului casei a XII-a şi că o ocupare a casei a 


XII-a fără una a casei a VI-a aduc maladii în loc de închisoare. 


A treia ipoteză şi ultima, privind maladiile care duc la spiritualizare, se justifică din punct 


de vedere astrologie în cazul bolilor fals diagnosticate, necunoscute de medici, sau 


necontrolabile. Acestea apar şi apoi dispar într-un mod ciudat. Semnătura astrală a acestor 


maladii este îndeobşte vizibilă prin prezenţa planetelor Neptun sau Uranus în casa a VI-a, în 


casa I şi mai puţin în casa a XII-a a temei. De foarte multe ori dacă insul nu se poate acorda la 


octava superioară care-l solicită, ele îi pot fi fatale. Figura pe care am găsit-o caracteristică în 


aceste teme, este aceea a „foarfecelui” format între două opoziţii ale planetelor care indică 


maladiile. Dintr-un punct de vedere esoteric, s-ar părea că persoana se găseşte la mijlocul vieţii 


sau ceva mai târziu (după incidenţa diagonalei care taie foarfecele) în faţă cu ea însăşi, într-un 


proces de introspecţie, pe care ori îl onoreză prin evoluţie, ori în dezonorează printr-o atitudine 


contrară. 


Trebuie să remarc că în aceste teme există întotdeauna şi un indice posibil de 


spiritualizare, care trebuie însă stimulat, fiindcă adeseori se prezintă într-o formă minoră. 


Avem aici un caz de liber arbitru şi de destin dirijat, rarisim în temele astrologice. 


* 


Acest studiu este făcut pe baza unor observaţii personale şi a unor îndelungate meditaţii. 


El poate să fie un punct de plecare pentru viitorii cercetători, şi mai ales pentru medici, cărora 


în principal li se adresează. 


Astro-medicina a făcut progrese uriaşe în ultimii ani. Doctorul Froin de la clinicile din 


Paris a scris în anii trecuţi un mare tratat în care, fără să fie astrolog, tratează problema 


maladiilor pe baza radiaţiilor. Este o operă de ştiinţă pozitivă care constituie punctul de 


plecare, al cărei promotor a fost Lakovschi de la Institutul Pasteur din Paris şi într-o anumită 


măsură savantul rus Pavlov. 


ÎN LOC DE ÎNCHEIERE: UN ÎNDREPTAR 


Motto: 


„Şi alergând Filip l-a auzit cum citea pe prorocul Isaia. Atunci, 


l-a întrebat: înţelegi oare ce citeşti? 


El a răspuns: Cum aş putea să înţeleg, de nu mă va călăuzi 


cineva? 


Şi a rugat pe Filip să urce şi să şadă lângă el”... 


Faptele Apostolilor 8/30-31. „Pentru aceea chiar, am trimis la 


voi pe Timotei, care este fiul meu iubitor şi credincios în Domnul. „ 


I Corinteni 4/17. 


Parcurgând căile însorite, dar atât de ocolite ale învăţăturii astrologice, cititorul şi-a 


putut da seama că nu avem de-a face cu o disciplină divinatorie, ci cu cel mai înalt mod de 


cunoaştere A LEGĂTURII OMULUI CU ÎNTREGUL. Astrologia este o ştiinţă pozitivă, care poate 


fi şi o artă în sensul ei interpretativ; va fi însă, în primul rând o expresie neţărmurită a 


credinţei religioase. Cunoaşterea ei a fost limitată în vechime pentru un restrâns număr de 


iniţiaţi, iar divulgarea era nepermisă. Predarea ştiinţei astrologice se făcea numai acelor aleşi, 


care la rândul lor creau discipoli. Încercările la care erau supuşi discipolii erau severe. Nimic 


din toate acestea azi! Selecţia acelora care învaţă şi acelora care propovăduiesc se face într-un 


mod bizar, dar axiomatic. Cine şi-o însuşeşte şi o foloseşte într-un mod nepermis, adică pentru 


scopuri personale, nu izbuteşte niciodată nimic, iar cel care duce flacăra ei sfântă cu credinţă şi 


neprihănire dobândeşte har de la Dumnezeu şi de la oameni. 


Vom da mai jos, câteva aforisme culese din Sfânta Scriptură (Vechiul şi Noul Testament) 


în privinţa învăţământului esoteric în general. Cititorii vor reflecta şi-şi vor alege singuri calea. 


Reguli generale 


E mare păcat să nu cunoşti ştiinţa esoterică, şi totuşi s-o predai altora, nefiind deplin 


stăpân pe ea. 


Păcatul e mare dacă o cunoşti, însă n-o răspândeşti. 


Vei greşi greu, dacă vei da învăţătura esoterică unui nemeritos. 


Culmea păcatului va consta în aceea că nu o vei împărtăşi celuia cu har. 


Din cele de mai sus, se desprinde net ideea că acela care învaţă pe alţii trebuie să facă cu 


mare socoteală. Aici principiul devine contradictor. 


„Cel ce ţine grâul este blestemat de norod, iar binecuvântarea 


se revarsă peste capul celui care îl vinde”... 


Proverbe 11/26. 


„Fiind, dar, împreună lucrătorii cu Christos, vă îndemnăm să 


nu primiţi în zadar darul lui Dumnezeu „... 


Pavel către Corinteni II 6/1. „Nu daţi cele sfinte 


câinilor, nici nu aruncaţi mărgăritarele voastre în faţa 


porcilor, ca nu cumva să le calce în picioare şi întorcăndu-se să vă 


sfâşie pe voi”... 


„Cereţi şi se va da vouă; căutaţi şi veţi afla; bateţi şi se va 


deschide vouă”... 


Matei 7/6-7. „Căci îi învăţa pe ei ca unul care are putere, şi 


nu ca învăţaţii lor”... 


Matei, 8/29. 


Din versetele acestea, se vede clar că învăţătorul trebuie să facă o distincţie cardinală: 


aceea de a-şi da seama de calificarea aceluia care doreşte să se iniţieze. Care este criteriul? În 


acest sens cităm. 


„Căci dacă cel dintâi venit vă propovăduieşte un alt IIsus 


decât acela pe care vi l-am propovăduit, sau luaţi un alt duh decât 


acela pe care l-aţi luat, sau altă Evanghelie decât aceea pe care a-ţi 


primit-o — voi îngăduiţi foarte bine. (Comentariu: opera Satanei) „ 


Pavel către Corinteni II11/4. 


Răsplata maestrului trebuie să fie numai satisfacţia morală. Într-un mod excepţional, 


numai când ar fi în mare lipsă, învăţătorul are dreptul pe care-l acordă Biblia, în Geneza 


40/14, 


Filipeni 4/16 şi Galatieni 6/6. Faţă de învăţător, învăţăcelul trebuie să aibă o purtare 


exemplară (vezi II Corinteni 11/1). 


Roadele învăţăturii vor fi superbe: Vezi în acest sens înţelepciunea lui Solomon 6/15–16, 


idem 8/8, Proverbe 1/20 şi 23, idem 3/1–3. Deut. 30/20, idem 4/7–9. Aceste roade se vor 


traduce fie în viaţa practică, fie în câştigarea vieţii de veci. 


Dacă Sfântul Apostol Pavel în epistola sa I către Corinteni cap. 4 versetul 9 ne spune 


dramatic: 


„Căci îmi pare că Dumnezeu pe noi, apostolii, ne-a arătat ca 


pe cei din urmă oameni, ca pe nişte osândiţi la moarte, fiindcă lumii 


ne-am făcut privelişte, şi îngerilor şi oamenilor”... 


Apoi, tot el este acela care ne grăieşte: „Aşa să ne socotească 


pe noi fiecare: Ca slujitori ai lui Christos şi ca iconomi ai tainelor lui 


Dumnezeu”... 


„Şi cei doi îngeri au sosit în Sodoma către seară. Iar Lot şedea 


în poarta Sodomei. Cum i-a văzut, Lot s-a sculat ca să-i întâmpine 


şi s-a închinat până la pământ.” 


„Şi a grăit: «Rogu-vă, stăpânii mei, abateţi-vă în casa robului 


vostru şi rămâneţi noaptea şi spălaţi-vă pe picioare, iar mâine 


sculaţi-vă şi mergeţi în calea voastră». Dar ei au zis: «Ba nu, ci vom 


mânca pe uliţă.» 


Dar el a stăruit mult de ei, şi s-au abătut la el şi au găzduit în 


casa lui, şi le-a pregătit cină şi le-a copt azime şi ei au ospătat”... 


Geneza 19/1-3. 


Textul indică în mod simbolic setea susţinută de cunoaştere a tainelor divine. Discipolul 


va trebui s-o vădească, prin stăruinţa de a se iniţia. E primul examen. Mai trebuie însă altceva: 


o predispoziţie pentru aceasta. O găsim peste tot semănată în Sfânta Scriptură şi reproducem 


un text caracteristic: 


„Dar când cel ce m-a ales din pântecele maicii mele şi m-a chemat prin darul său, bine a 


voit”... 


Galateni 1/15. „înainte de a te fi urzit în pântecele maicii şi înainte ca să fi şi eşit din 


pântecele mamei tale, te-am sfinţit şi te-am rânduit prorooc al neamului”... 


Ieremia 1/5. Avem statornicit în chip neîndoielnic în Sfânta Biblie ideea de predestinare 


pentru învăţământul ocult şi pentru roadele sale. 


În schimb, necalificarea se vădeşte şi dânsa în chip neîndoielnic. Cităm: 


„Înţelepciunea nu pătrunde în sufletul viclean şi nu 


sălăşluieşte în trupul supus păcatului”... 


„Duhul cel sfânt, povăţuitorul oamenilor, fuge de vicleşug, se 


îndepărtează de minţile fără pricepere şi se dă în lături când se 


apropie fărădelegea „... 


Solomon 1/4-5. Se dă de altfel şi un sever avertisment aceluia care ar iniţia pe cel 


nemerituos. 


„Dacă strică unul templul lui Dumnezeu, Strica-l-va Dumnezeu pe el, pentru că lăcaşul 


Domnului sfânt este şi aşa sunteţi şi voi „... În ceea ce priveşte iniţierea femeilor, ea este - cu 


foarte rare excepţii - contraindicată. Vezi în acest sens I Corinteni 14/34, Geneza 3/16, 


Zaharia 5/7-8, Isaia 3/13 etc. 


Nu trebuie niciodată excedat nivelul învăţăturii pe care o poate primi cineva. Cităm: 


„Căci în puterea darului ce mi s-a dat, spun oricui care este 


între voi să nu năzuiască mai sus decât i se cuvine să năzuiască, ci 


să cugete cumpănit, fiecare precum Dumnezeu i-a împărţit măsura 


credinţei”... Pavel către Romani 12/3. 


Discipolul trebuie urmărit în manifestările lui, căci consecinţele purtării sale pot să aibe 


o înrâurire funestă asupra maestrului său. Vezi în acest sens II Regis cap. 5 şi 6 cu purtarea 


neconformă a discipolului Profetului Elizeu. 


Maestrul poate să încerce adversităţi, dar trebuie mereu să stăruiască în învăţătura 


predată. 


„Dacă altora nu le sunt apostol, vouă, negreşit, vă sunt. Căci 


voi sunteţi peceţia apostoliei mele întru Domnul”... Pavel către 


Corinteni I. 9/2 



